MCTATUS CANONICUS 



DE 





AUGTORE 

Petro GASPARRI Sacerd. 

SS. D. N. Leonis PP. XIII Praelalo Domestico, 
in Instilulo Catholico Parisiensi textus canonici professore, 
olim Romae professore institutionum canonicarum in Collegio Urbano de Propaganda Fide, 
et sacrac theologiae sacramentariae in ?cholis Pontificii Seminarii Romani ad S. Apollinarem 



Hicest panisdecoelo descendens ut si quisex 
ipso manducaverit, non moriatur (Joan. VI,50) . 






° Lili3RAi^JL Vl 






T7tM, 

■ KJ lJ~- 



*o%OLUMEN PRIMUM 

' ' . ?'■■ 

H 



DELHOMME ET BRIGUET, EDITORES 



PARISIIS 

Via vulgo dicta : rue de Rennes, 83. 



LUGDUNI 

Via vulgt» dicta : Avenuecre*H4srcheveche, 3 . 



1897 

Tous droits de propriete et de traduction reserves. 



APPROBATIO 



Visa relatione scripta sacerdotis qui Rev. D. Petri 
Gasparri, Professoris Juris Ganonici in Instituto Ga- 
tholico Parisiensi, novum opus, cui titulus Tracta- 
tus canonicus de sanctissima Eucharistia^ duobus 
voluminibus compactum, perlegit, illud non modo' 
libenter typis edi permittimus, verum etiam omnibus 
clericis et sacerdotibus nostrae dioecesis enixe com- 
mendatum volumus. Sane quamplurimae sunt leges 
ecclesiasticae quae de venerabili sacrificio et sacra- 
mento Eucharistiae decernunt : aliae scilicet respi- 
ciunt tempus celebrationis, aliae locum, aliae minis- 
trum, nempe sacerdotem, aliae sacrificii ritus et 
caeremonias, aliae sacram communionem, etc. Porro 
has omnes leges docte et egregie exponit in praefato 
opere laudatus auctor, non praetermissis Rubricis, 
quae, etsi dicantur pertinere ad scientiamliturgicam, 
referri tamen debent ad jus canonicum, quia tandem 
sunt leges Ecclesiae. Nec auctor exscripsit doctores 
qui de eisdem rebus scripserunt ; ipse enim ante 
omnia sacros canones in corpore juris, vel constitu- 
tionibus Romanorum Pontificum, aut Conciliorum 
Generalium contentos, sub oculis ponit et interpre- 
tatur, adhibitis, pro solutione difficultatum, innume- 
ris Gongregationum Romanaruin, et praecipue Sacrae 
Gongregationis Rituum, decretis ; unde ex genuinis 
fontibus certa, sana et tuta fluit doctrina canonica. 
Nec deest in sermone lucidus ordo, nec dicendi faci- 
litas, nec argumentorum copia, nec rerum difficilium 

facilis explanatio, ita ut praefatum opus omnibus nu- 
meris absolutum esse videatur : quod profecto auc- 
tori easdem doctrinae ac scientiae laudes apud erudi- 
tos conciliabit ac duo ejus priora opera de Matrimo- 
nio et de Sacra Ordinatione inscripta. 

Parisiis die 14 Decembris 1896. 

f Francisgus Cardinalis RIGHARD^ 
Archiepiscopus Parisiensis. 



PROOEMIUM 



Sanctissimam Eucharistiam merito dixeris veluti 
centrum in quod omnes Ghristianae religionis radii 
convergunt et terminantur. Siquidem eucharistico sa- 
crificio Ghristus Redemptor, a mortuis excitatus jam 
non amplius moriturus, continuo per suorum sacer- 
dotum ministerium Patri suo ineruenta oblatione 
immolatur, qua cruenta in cruce semel peracta oblatio 
repraesentatur ejusdemque fructus uberrime perci- 
piuntur. Eucharistico autem sacramento Ghristus 
Dominus, dum gloriosus ad dexteram Patris in coelo 
assidet, multis aliis in locis inter homines sacramen- 
taliter commoratur, veluti inarca propitiationis latens 
sub speciebus sacramentalibus, fidelium adorationes 
et vota excipit, gratias jugiter dispensat et recipienti- 
bus intime sese communicat,promissum suum adim- 
plens, Matthaei XXVIII, 20 : Ecce ego vobiscum 
sum omnibus diebus usque ad consummationem sae- 
culi. Est igitur sanctissima Eucharistia passionis et 
mortis Ghristi Domini perenne vivumque memoriaie, 
testimonium supremum infinitae ejusdem caritatis 
erga homines, fons totius vitae supernaturalis, juxta 
illud Joannis, VI, 48 : Ego sum panis vitae. 

Quae cum ita sint, mirum esse non debet Eccle- 
siam,aprimisusque temporibus, circa sanctissimam 
Eucharistiam quae suum institutorem et sponsum 
vere, realiter et substantialitercontinetsubspeciebus 
sacramentalibus latentem,pluraconstituisse, ut cum 
debita reverentia et maxima fideliuni utilitate, qua- 

tenus est sacrificium, bfferretur, assistentibus fideli- 
bus, et quatenus est sacramentum, servaretur, cole- 
retur, sumeretur. Qui sacros canones parumper ver- 
sarunt, probe norunt eucharisticam legislationem 
magnam sacramentariae legislationis partem sibi 
vindicare. Quamquam enim ad hanc materiam ex cor- 
pore juris canonici non referuntur nisi brevis tracta- 
tus De consecratione, in Decreto, et pauci brevesque 
tituli in Decretalibus GregoriilX, sexto Decretalium, 
Glementinis et Extravagantibus communibus,tamen 
quis nescit in corpore juris canonici neque omnes 
neque plerosque canones contineri ? Non ignoramus 
aliquos, etiam inter canonistas, asserere quae ad sanc- 
tissimam Eucharistiam spectant,ad sacramliturgiam 
potius quam ad jus canonicum pertinere ; sed qua de 
ratione eucharisticam seu liturgicam legislationem a 
jure canonico excludant, neque indicant neque in- 
dicare possunt, praesertim cum ipsum corpus juris 
canonici de sanctissima Eucharistia agere, etsi bre- 
viter admodum, non praetermiserit. 

Jamvero hanc legislationem omnibusclericis,qui- 
bus Arca Novi Testamenti concredita est, quam ma- 
xime practicam, nos in hoc tractatu coadunamus et 
breviter exponimus, sicuti in praecedentibus simili- 
bus tractatibus De matrimonio, et De sacra ordina- 
tione, Ecclesiae leges quae ad matrimonium et sacras 
ordinationes attinent,explanare curavimus.Praemis- 
sis in capite I brevioribus notionibus dogmaticis quae 
sunt basis et f undamentum totius eucharisticae legis- 
lationis, disserimus in capite II detempore sacrificii 
eucharistici ; in capite III de loco ; in capite IV de 
sacerdote ; in capite V de sacris utensilibus ; in ca- 
pite VI de materia et forma; in capite VII de Missae 
ritibus et caeremoniis ; tandem in capite VIII de as- 
sistentia sacrificio eucharistico. Hic explicit tractatio 

de sanctissima Eucharistia, quatenus est sacrifi- 
cium ; cui succedit tractatio de sanctissima Eucha- 
ristia quatenus est sacramentum. Itaque in capite IX 
agemus de custodia sanctissimae Eucharistiae; in 
capite X de cultu et veneratione sanctissimae Eucha- 
ristiae exhibenda ; demum in capite XI de sancta 
communione. 

Licet profecto non desint scriptores tum antiqui 
tum recentiores gravissimiet sapientissimi, quihanc 
materiam, adeo amplam et non semper obviam vel 
aliquam ejusdem partem, rite exposuerint, tamen 
confisi sumus ex hoc quoque nostro qualicumque 
labore aliquid utilitatis posse obvenire. Eidem susci- 
piendo nos praecipue impulit grati animi sensus erga 
paternam Dei providentiam, quae et nos, licet imme- 
rentes, ad sacerdotale oflScium provehere dignata est. 
Faxit Deus ut quod erat in votis, obtineamus, et hic 
noster tractatus ad majorem tanti mysterii gloriam 
cedat. « Quae autem dixi (verbis utar divi Bernardi 
in epistola GLXXV acl canonicos Lugdunenses, in 
fine) absque praejudicio sane dicta sint sanius sapien- 
tis. Romanae praesertim Ecclesiae auctoritati atque 
examini totum hoc, sicut et cetera quae ejusmodi 
sunt, universa reservo, ipsius, si quid aliter sapio, 
paratus judicio emendare. » 

TRAGTATUS GANONICUS 



DE 



SANGTISSIMA EUCHARISTIA 



CAPUT I 

NOTIONES DOGMATICAE DE SANCTISSIMA EUCHARISTIA. 

Articulus I 

Quid sit sanctissima Eucharistia. 



1. Tres evangelistae S. Matthaeus,ca/?.XXy.Z, S. Marcus, 
cap. XIV, S. Lucas cap. XXII, et insuper S. Paulus in / 
Cor. , cap.XI, narrantde consecratione panis etviiri in ultima 
coena a Christo D. peracta.S. Matthaeusfuittestis ocularis, 
S. Lucas et S. Marcus quae narrant, audiverunt ex Apos- 
tolis, S. Paulus non solum audivit ab Apostolis, sed etiam 
immediata revelatione accepit, ut ipsemet fatetur, /. c. Cum 
vero hocmysterium satis narravissent priores tres evangeli- 
stae,S. Joannes de eo tacet, licet commemoret ultimam coe- 
nam ac lotionem pedum Apostolorum et ex integro referat 
mirandum Christi D. sermonem. Porro quae sacri scriptores 
habent de re nostra, haec sunt : 

2. Christus D. in qua nocte tradebatur, post celebra- 
tam paschalem coenam ex legis praescripto (1), in primis 

(1) Nonnulli immerito prorsus putaverunt Christum D. legalem coe- 
nam non celebravisse. Vide Benedictum XIV, De festis D. N. J. C, lib. I, 
cap.lV,n.G sequ. Non conveniunt autem doctores catholici utrum Chris- 
tus D. ante Eucharistiae confectionem duplicem coenam celebraverit, 
nempe legalem, in qua comedit agnum paschalem cum praescriptis riti- 
bus, et communem seu usualem, post quam lavit pedes discipulorum 

1 

accepit panem, gratias agens illum benedixit, fregit ac pro- 
latis verbis consecratoriis quibus illum mirabiliter convertit 
incorpus suum, sumpsit ipse, juxta theologorum senten- 
tiam,deditque discipulis suis manducandum. S. Matthaeus, 
XXVI, %, haec habet : Coenantibus autem eis, accepit 
Jesus panem et benedixit ac fregit deditque discipulis 
suis et ait : accipite et comedite : hoc est corpus meum. 
Similia prorsus habet S. Marcus, XIV, 22 : Et mandu- 
cantibus illis, accepit Jesus panem et benedicens fregit 
et dedit eis et ait : sumite : hoc est corpus meum. Item 
S. Lucas, XXII, 19 : Et accepto pane, gratias egit et fre- 
git et dedit eis dicens : hoc est corpus meum quod pro 
vobis datur. Et S. Paulus, / Cor., XI, 23, 24: Accepit 
panem et gratias agens fregit et dixit : accipite et man- 

DUCATE : HOC EST CORPUS MEDM QUOD PRO VOBIS TRADETUR. 

3. Deinde Christus D.,accepto calicecumvino,gratiasegit, 
etprolatis verbis consecratoriis quibus vinummirabilitercon- 
vertit in sanguinem suum, sumpsit ipse, ex theologorum scn- 
tentia, deditque discipulis suis bibendum. S. Matthaeus, 
XXVI, 27, haec habet : Et accipiens calicem gfatias egit et 
dedit illis dicens: Bibite ex hoc omnes: hic estenim sanguis 
meus novi testamentiqui pro multis effundetub in bemissio- 
nem peccatobum : dico autem vobis, non bibam amodo de 
hoc genimine vitis usque in diem illum cum illud bibam 
vobiscum novum in begno Patris mei. Gcmina suntverba 
S. Marci, XIV, 23 : Et accepto calice, gratias agens dedit 
eis : et biberunt ex eo omnes. Et ait illis : Hic est san- 

GUIS MEUS NOVI TESTAMENTI QUI PRO MULTIS EFFUNDETUR : 

AMEN dico vobis quia non bibam de hoc genimine vitis 

TJSQUE IN DIEM ILLUM CUM ILLUD BIBAM NOVUM IN BEGNO DeI. 

S. Lucas, XXII, 17 , prius haec habet : Et accepto calice, 
gratias egit et dixit : Accipite et dividite inteb vos : dico 

ENIM VOBIS QUOD NON BIBAM DE GENEBATIONE VITIS DONEC 

regnum Dei veniat ; deinde narrat consecrationem panis 
verbis supra relatis, et tandem redit ad consecrationem ca- 

(Joan. XIII, 4 sequ.) ; an unam tantum, scilicet legalem, facta pedum 
lotione, vel ante ipsam legalem coenam, vel post Eucharistiae institutio- 
nem. 

licis : Similiter et calicem, pbstquam coenavit, dicens: 

HlC EST CALIX NOVUM TESTAMENTUM IN SANGUINE MEO QUI PRO 

vobis fundetur.. Similia habet S. Paulus, / Cor., XI, 25 : 
Similiter et calicem, postquam coenavit, dicens : Hic ca- 

LIX NOVUM TESTAMENTUM EST IN SANGUINE MEO (1). 

4. Tandem Christus D. in ultima coena non solum 
corpus et sanguinem suum sub speciebus panis et vini Apos- 
tolis distribuit, sed etiam voluit hoc admirabile mysterium 
usque ad saeculi consummationem esse in Ecclesia repeten- 
dum, dicens Apostolis : Hoc facite in meam commemora- 
tionem, uti referunt S. Lucas et S. Paulus. His verbis Chris- 
tus D. inprimis dedit Apostolis potestatem faciendiid quod 
ipse fecerat, nempe convertendi substantiam panis et vini 
in corpus et sanguinem suum mediantibus verbis consecra- 
toriis, seu ipsos, absque ordinatione proprie dicta, consti- 
tuit sacerdotes, quoad potestatem consecrandi corpus et san- 
guinem suum, ut docuitetdefmivitConc. Trid., sess.XXII, % 
cap. I et can. II; etquidemhanc potestatemdedit commu- 
nicabilem aliis, postea statuens esse communicandam per 
ordinationem sacerdotalem una cum potestate remittendi et 
retinendi peccata, et ideo Apostolos non solum sacerdotes 
sed etiam episcopos aliquo modo illis verbis constituit. 
Praeterea, illis verbis Christus D. praecepit ut Apostoli alii- 
que sacerdotes offerrent corpus et sanguinem suum, de eo- 
dem participantes, seu Missam celebrarent, ut idem Conc. 
Trid. docuit et definivit locis citatis et patet per ver- 
bum imperativum : Facite. Conformiter huic divino juri et 
praecepto, sacerdotes in Ecclesia qua late patet, corpus et 
sanguinem Christi D. conficiunt, ita ut Christus D., dumse- 
det gloriosus in dextera Patris, simul in terris sacramenta- 
liter immoletur et praesens sit. Ceterum Christus D. alias cir- 
cumstantias quae consecrationem corporis et sanguinis sui 
in ultima coena comitatae sunt, imponere noluit illis verbis, 
sed potius Ecclesiae reliquit determinanda adjuncta in qui- 
bus esset in posterum renovanda illa mirabilis consecratio. 

(1) Christum D. panem et vinum prius benedixlsse, deinde consecra- 
visse verbis, tandem sumpsisse juxta theologorum placitum et praebuisse 
Apostolis, fusius dicemus in cap. VI. 

5. Jam vero fidei mysterium quod Christus D. in ultirna 
coena gessit, et faciendum expressit in sui memoriam et 
de facto in Ecclesia universa continuo renovatur in ejus 
commemorationem, appellatur Eucharistia. Unde Eucharis- 
tia describi potest : Fidei nostrae mysterium quo sub spe- 
ciebus panis et vini verbo sacerdotis consecratis ipse 
Christus D. continetur, offertur, sumitur. Yerba : fidei 

nostrae mysterium continetur, indicant praesentiam 

Ghristi D. sub speciebus panis et vini. Yerbum : offertur, 
indicat rationem sacrificii quam Eucharistia habet in ordine 
ad Deum. Tandem verbum : sumitur, indicat rationem sa- 
cramenti quam Eucharistia habet in ordinc ad homines (1). 

6. Appellatur autem hoc fidei mysterium Eucharistia a 
Graecis vocibus sZ z&pis, quaeidem sonant ac bonagraiia 
seu gratiarum actio, sive quia Ghristus D. illam instituit 
gratias agens, ut referunt sacri scriptores, sive quia per 
^llam dignae pro acceptis beneficiis gratiae Deo referuntur, 
sive tandem quiain ea Ghristus D.,omniumgratiarum fons, 
continetur, offertur, recipitur, et pretiosissimas gratias no- 
bis confert et obtinet. Appellari etiam solet eulogia, id est 
benedictio, juxta illud in / Cor., X: Calix benedictionis 
cui benedicimus nonne communicatio sanguinis Christi 
est? ; &u.t pascha, juxta illud in eadem I Cor.,III: Pascha 
nostrum immolatus est Christus ; aut dominicum, aut syn- 
axis, id est collectio, quia multi convenire solent fideles ut 
intersint sacrificio eucharistico et participes fiant corporis 
Christi; etinvetustis documen tis celebrare dominicum, ce- 
lebrare vel facere collectam idem significat ac celebrare Mis- 
-sam cum fidelium assistentia et communione (2).Nominatim 
quatenus est sacramentum, sanctissima Eucharistia appel- 
[dLturcoenadominica, communio, sanctissimumsacramen- 
tum,agapa, id estconviviumcharitatis,quia sumptio Eucha- 
ristiae praecedebat aut sequebaturagapas eucharisticas prio- 
rum temporum, et ipsa Eucharistia est spirituale charitatis 

(1) S. Thomas,3 p.,q.!9, a. 5 : « Rationem sacrificii habet in quantum 
offertur ; rationem autem sacramenti in quantum sumitur ». Figuras Eu- 
charistiaein veteri Testamento videapud Scavini, Theol. Mor., vol. III, 
n. 109. 

(2) Benedictus XIV, Desacros. Missae sacrif., lib. 1, cap. 1, n. 7. 

convivium (1); panis angelicus ,panis vitae ,corpus Christi t 



(1) Hic locus est aliqua enarrandi de priorum temporum agapis, qua- 
rum mentio saepius in hoc tractatu occurret. Aderant agapae eucharis- 
ticae et agapae funerariae : nos de illis tantum agimus. Agapa eucharis- 
tica speciem referebat ultimae coenae in qua sanctissima Eucharistia fuit 
instituta. Celebrabatur die praesertim dominico vel mane vel sero in 
ecclesiis aut aliis locis quae publicis fidelium conventibus inserviebant ; 
Eucharistia autem conficiebatur et distribuebatur vel ante convivium, ut 
major Sacramento reverentia servaretur,vel post convivium ad exemplum 
ultimae coenae, nondum invecta lege jejunii naturalis pro sancta com- 
munione, et etiam hac invecta lege, feria V in coena Domini (n. 426). Ila- 
que quisque fidelium pro modulo suo victualia afferebat, quae deinde in 
communi ponebantur et sumebantur, praesidenteepiscopoaut presbytero : 
contrariumque usum, quo quisque cibos a se allatos manducaret, acriter 
reprehendit Apostolus i 3 - Cor., XI. Tertullianus, in Apologetico, cap. 
XXXIX, perbelle describit has christianorum primitivorum agapas : 
« Coena nostra de nomine rationem suam ostendit : id vocatur quod di- 
lectio apud Graecos est. Quantiscumque sumptibus constet, lucrum est 
pietatis nomine facere sumptum, siquidem inopes quosque refrigerio isto 
juvamus,non qua penes vos parasiti affectant ad gloriam famulandae liber- 
tatis sub auctoramento ventris inter contumelias saginandi, sed qua penes 
Deum major est contemplatio mediocrium. Si honesta causa est con- 
vivii, reliquum ordinem disciplinae aestimate, qui sit de religionis 
bfficio : nihil vilitatis, nihil immodestiae admittit : non prius discu- 
bitur, quam oratio ad Deum praegustetur : editur quantum esurientes 
capiunt : bibilur quantum pudicis est utile. Ita saturantur ut qui 
meminerint etiam per noctem adorandum Deum sibi esse : ita fabu- 
lantur ut qui sciant Dominum audire. Post aquam manualem et lumina, 
ut quisque de scripturis sarictis vel de proprio ingenio potest,provocatur 
in medium Deo canere : hinc probatur quomodo biberit. Aeque oratio 
convivium dirimit. Inde disceditur non in catervas caesionum, nec in clas- 
ses discursationum, nec in eruptiones lasciviarum, sed ad eamdem curam 
modestiae et pudicitiae, ut qui non tam coenam coenaverint, quam disci- 
plinam ». Agapa eucharistica, ut publica Ecclesiae institutio, brevi in de- 
-suetudinem abiit. Etiam noslris diebus, instinctuquodammodochristiano, 
publica charitatis convivia, ut institutio privata, aliquando habenlur, quae 
sunt ad instar antiquarum agaparum. Ita (si de domesticis rebus loqui 
licet) Parisiis fundata est YCEuvre de Notre-Dame du tres Saint Rosaire 
pro Italis pauperibus in Metropoli Gallica commorantibus : nempe tota 
-civitas divisa est in quinque partes et in unaquaque posita est Soror 
Charitatis Itala quae pueros docet doctrinam christianam paratque 
ad primam communionem ; infirmos visitat domi et in hospitalibus ; 
praeest publicis conventibus diei dominicae sive mane pro Missa audien- 
da, sive sero pro audienda concione aliisque precibus recitandis, etc. 
Tempore autem paschali fideles missione disponuntur ad praeceptum pas- 
chale rile adimplendum ; et die solemni Paschatis post Missam auditam 
receptamque sanctissimam Eucharistiam, fideles,ubi fieri potest,ad alium 
locum accedunt, ubi presbyter modesta victualia benedicit ; quae deinde, 
eodem presbytero praesidenle, Soror Charitatis aliique Itali ac Italae in 
Civitate digniores fidelibus discumbentibus in Domino distribuunt. 

viaticum, etc.Tandem nominatim quatenus est sacrificium, 
sanctissima Eucharistia dici solet sacrificium panis et vini, 
sacrificium corporis et sanguinis Christi, sacrificium vel 
oblatio altaris, sed frequentius appellatur sacrificium Mis- 
sae, vel etiam Missa, aut Missae, aut Missarum solemnia 
simpliciter. De sensu hujus vocis Missae et de variis Missa- 
rum speciebus, loquemur in cap. VII. 

7. Yeritates dogmaticas de sanctissima Eucharistia fuse 
evolvere, probare, vindicare ad theologos spectat ; nos eas 
breviter recolimus, sequentes ordinem ipsius definitionis 
sanctissimae Eucharistiae. Semper vero prae oculis habebi- 
mus Gonc. Trid., sess. XIII, XXI, XXII, ubi agit de sanctis- 
sima Eucharistia, « ut vetus, absoluta, atque omni ex parte 
perfecta de magno Eucharistiae mysterio in sancta catholica 
Ecclesia fides atque doctrina retineatur, et in sua puritate, 
propulsatis erroribus atque haeresibus, conservetur », utip- 
sum Goncilium ait in cit. sess. XXII ab initio. Sit igitur : 

Articulus II 

Dogma catholicum de sanctissima Eucharistia 
breviter exponitur. 

§ 1. — De praesentia reali Christi D. sub speciebus 
panis et vini verbo sacerdotis consecratis. 

8. Materiam consecrandam verbis sacerdotis, idestpanem 
et vinum, et verba consecratoria nos fusius determinamus 
in cap. VI. Prolatis autem super panem et vinum verbis 
consecratoriis a GhristoD. in ultima coena, aut apresbytero 
potestate ab eodeni recepta, est defide sub speciebuspanis 
jam non esse panis substantiam, sed vere, realiter et sub- 
stantialiter corpus una cum sanguine, anima et divinitate 
D. N. J. C, et sub speciebus vini jam non esse vini sub- 
stantiam, sed vere, realiter et substantialiter sanguinem cum 
corpore, anima et divinitate ejusdem D. N. J. C Gorpus 
quidem sub specie panis et sanguis sub specie vinifitprae- 
sens ex vi verborum ; ipsum autem corpus sub specie vini 

et sanguis sub specie panis animaque sub utraque specie, 
vi naturalis illius connexionis et concomitantiae qua partes 
Christi D. qui jam ex mortuis resurrexit non amplius mo- 
riturus, inter se copulantur ; divinitas vero propter admira- 
bilem ejus cum corpore et anima hypostaticam unionem. 
Haecdocuit Conc. Trid. cit. sess. XIII, cap. I seq. et deinde 
defmivit in ead. sess. can. I: « Si quis negaverit in sanctis- 
simoEucharistiae sacramento contineri vere,realiteret sub- 
stantialitercorpusetsanguinem unacum animaet divinitate 
D. N. J. C ac proinde totum Christum, sed dixerit tantum- 
modo esse in eo ut in signo vel figura aut virtute, A. S. ». 
Et in ccvn. II: « Si quis dixerit in sacrosancto eucharistico 
sacramento remanere substantiam panis et vini una cum 
corpore et sanguine D. N. J. C, A. S. ». 

9. Protestantes dixerunt sub speciebus panis et vini cor- 
pus et sanguinem Christi esse tantum dum sumitur, non 
autem ante vel post ; consequenter in hostiis seu particu- 
lis consecratis quae post communionem reservantur vel 
supersunt, non remanere verum corpus Domini. Haec doc- 
trina falsa est : nam statim a consecratione, loco substantiae 
panis et vini, fit praesens corpus et sanguis Christi D. ; 
proinde praesens est etiam ante communionem sacerdotis 
aut fidelium, et etiam in pane et vino consecrato quod su- 
perest, expleta communione. Hinc Conc. Trid., cit. sess. 
XIII, can. IV: « Si quis dixerit peracta consecratione, in 
admirabili Eucharistiae sacramento non esse corpus et san- 
guinem D. N. J. C, sed tantum in usu dum sumitur, non 
autem ante vel post : et in hostiis seu particulis consecra- 
tis quae post communionem reservantur vel supersunt, non 
remanere verum corpus Domini, A. S. ». 

10. Porro Christus D. sub speciebus panis et vini 
verbis consecratoriis ita fit praesens, ut tota substantia 
panis convertatur in corpus D. N.J. C, remanentibus 
dumtaxatspeciebus panis ; et tota substantia vini converta- 
turin sanguinem D.N. J. C, remanentibus tantum spe- 
ciebus vini ; quae conversio mirabilis convenienter et pro- 
prie a sancta catholica Ecclesia transsnbstantiatio est ap- 
pellata. Ita Conc.Trid., /. c, cap. IV; ac deinde in can. II: 

« Si quis negaverit mirabilem illam et singularem conver- 
sionem totius substantiae panis in corpus, et totius sub- 
stantiae vini in sanguinem, manentibus duntaxatspeciebus 
panis et vini, quam quidem conversionem catholica Eccle- 
sia aptissime transsubstantiationemappellat,A.S.».Theolo- 
gorum est genuinam transsubstantiationis naturam definire. 

11 . Circa vero species eucharisticas, id est species panis 
et vini quae permanent etiam post transsubstantiationem, 
theologi non sentiunt unum idemque. In primis est senten- 
tia inter theologos communis, species eucharisticas esse ali- 
quid objective reale, contra alios theologos et philosophos, 
praesertim Cartesianos,, qui putant species eucharisticas re 
ipsa non existere, sed Deum vel Christum in Eucharistia 
agere in nostros sensus et in corpora circumposita, sicuti 
ageret substantia panis et vini, si adhuc remaneret. Sen- 
tentia communis innititur duplici rationi, scilicet quia secus 
Eucharistia non posset habere rationem sacramenti, cum 
elementum sensibile reale deficeret, et quia haec doctrina, 
passim recepta in scholis, magis conformis est verbis Patrum 
et Conciliorum. Sed ea posita, difficile est concipere et expli- 
care quomodonam eae species existantsinepropriosubjecto. 
Catechismus Conc. Trid.,De sacrdm. eucharistiae ,cap . VI, 
§F, haec habet: « QuoniameaaccidentiaChristi corporietsan- 
guini inhaerere non possunt, relinquitur, ut supra omnem 
naturae ordinem ipsa se, nulla alia re nisa, sustentent. 
Haec perpetua et constans fuit catholicae Ecclesiae doc- 
trina, quae etiam facile eorum testimoniorum auctoritate 
confirmari poterit, quibus antea planum factum est, nul- 
lam residere in Eucharistia panis et vini substantiam ». 

12. Ex his apparet tantumdem contineri sub una ac 
sub altera specie, totum scilicet acintegrumChristum. Imo 
totus et integer Christus est sub panis specie et sub quavis 
ipsius speciei parte ; totus item sub vini specie et sub ejus 
partibus existit. Attamen sub speciebus continuis, seu ante 
separationem, semel tantum Christus continetur, ad eum 
modum quo unica anima humana est in toto compore hu- 
mano et in qualibet ejus parte ; facta autem separatione, 
Ch^Lstus continetur sub speciebus uniuscujusque partis, 

ut supra. Id definit Conc. Trid., /. c, can. III: « Si quis 
negaverit in venerabili sacramento Eucharistiae sub una- 
quaque specie et sub singulis cujusque speciei partibus, 
separatione facta, totum Clrristum contineri, A. S. ». 

13. Proinde Christus D. qui ad dexteram Patris in coelis 
assidet gloriosus juxta modum existendi naturalem, multis 
in locis hujus mundi sub speciebuspanis et vini simul adest 
sacramentaliter, ut supra diximus. Conc. Trid., cit. sess. 
XIII, cap. I, haec habet : « Nec enim inter se pugnant ut 
ipse Salvator noster semper ad dexteram Patris in coelis 
assideat juxta modum existendi naturalem et ut multis 
nihilominus aliisin locis sacramentaliter praesens suasub- 
stantia nobis adsit ea existendi ratione quametsi verbisexpri- 
mere vix possumus, possibilem tamen esse Deo, cogitatione 
per fidem illustrata, assequipossumusetconstantissime cre- 
dere debemus ». 

14. Theologi sudant ut aliquatenus, cogitatione per fidem 
illustrata, explicent mirabilem modum quo Christus D. sub 
speciebus panis et vini sacramentaliter existit. Prae ceteris 
omnibus vide Franzelin, Tractatus de sanctissimo Eacha- 
ristiae mysterio,p.I, thes. XI. Illud clarum est, Christum 
D., sacramentaliter sub speciebus panis et vini existentem, 
se moraliter et humano modo exinanivisse ; si enim Apos-» 
tolus ad Philip., II, 7, de Yerbo Dei dicere potuit : Semet- 
ipsum exinanivit, formam servi accipiens in similitudi- 
nem hominum factus et habitu inventus ut homo ; quanto 
magis Christus D., verus Deus et verus homo, seipsum 
exinanivit sub speciebus panis et vini, factus vere cibus et 
potus viatorum ! 

15. Tandem ChristusD., substantiae locum tenens, sub 
speciebus permanet, quandiu sub illis substantia panis et 
vini naturaliter permansisset ; desinit permanere, quando 
sub illis substantia panis et vini naturaliter cessavisset, seu, 
quod idem est, quando species corruptae et immutatae 
^unt : et tunc per divinam omnipotentiam substituitur sub- 
stantia novis speciebus relativa, e, g.,acetum. Exinde sequi- 
tur, si vino consecrato admiscetur vinumnon consecratum, 
Christum D. permanere sub speciebus vini consecrati, 

etsi vinum non consecratum sit in magna quantitate etcon- 
secratum in parva, quia species, saltem ut plurimum, per- 
sistunt et substantia vini sub eis permansisset (1). Hinc In- 
nocentius III in cap. 6, De celebratione Missarum, docet, 
-si aliud vinum infunditur speciebus consecratis, manere 
quidem mixtum speciebus consecratis, non tamen consecra- 
tum quoad partem de novo infusam ; et in antiqua Ecclesiae 
disciplina vino consecrato addebatur non consecratum pro 
fidelium communione ; de qua re alias. Hoc autem posito, 
Suarez, /. c. n. ult., merito tradit tale vinum esse reservan- 
dum ad usus sacros ; et si id est impossibile propter magnam 
Tini quantitatem, posse etiam adhiberi ad usus profanoscum 
Teverentia, quia tunc singuli bibentes sese non exponunt 
periculo probabili bibendi sanguinem Christi (2). Proinde 
in prima purificatione, post sumptionem sanguinis in Missa, 
Christus D. a speciebus consecratis in calice remanentibus 
non recedit ob admixtionem vini nonconsecrati, sedsacer- 
dos una cum vino non consecrato, sumit sanguinem Christi 
sub illis speciebus. E contrario, si vino consecrato admisce- 
tur liquor specie diversus, si liquor admixtus talis est ut 
substantia vini recessisset, si fuisset sub speciebus, eo ipso 
Christus D. a vini speciebus recedit ; secus, non obstante 
admixtione.. sub speciebus permanet. Utrum vero ex admix- 
tione illius liquoris substantia vini recessisset, necne, chi- 
mici praesertim definient. Ita si vino consecrato admiscetur 
acidum srilphuricum etiam in parva quantitate, dicendum 
est eo ipso Christum D. recedere, quia hoc acidum ita agit 
in vinum ut substantiam mutet. Si admiscetur aqua in parva 
quantitate, Christus D. sub speciebus permanet ; secus si 
admiscetur aqua in magna quantitate, ita ut aqua superet 
vfnum, quia vinum est mixtum quoddam ex pluribus ele- 
mentis (inter quae est aqua)in certa proportione, ac proinde, 
mutata notabiliter hac proportione, non amplius habetur 
vinum. Infra quale tempus species censeantur corrumpi, 

(1) Suarez, ia 3 p. D. Thomae, qu. 77, art. 8, disp.LVH, sect. IV, 
n.b;De Lugo, De Euchar., disp. X, n. 41, cum communi contra D. 
Thomam, l. c, quem tamen nonnulli benigne explicant. 

(2) De Lugo, l. c, n. 52. 

sive in sancta communione, sive extra communionem, suis 
locis dicemus. 

§ 2. — Sanctissima Eucharistia est verum 
sacrificium (1). 

16. Conc. Trid.,^m. XXIII, cap. I, rectissime docet 
sacrificja in quacumque lege extitisse. In lege naturae 
sacrificia instituerunt paterfamilias seu patriarcha pro 



(1) Sacrificium, spectata vi nominis, velut sacriftcatio vel sacrifactio, 
significat actionem qua sacrificatur seu ftt aliquid sacrum. Cohaeren- 
ter ad hanc nominalem significationem sacrificium in sacris litteris et 
etiam in usu communi passim indicat quemlibet actum religionis etiam 
internum tantum. In sensu stricto, sacrificium significat peculiarem ac- 
tum religionis et definiri optime potest: Oblatio reijuxta legitimam ins- 
titutionem Deo facta, per ejusdem realem vel aequivalentem destruc-. 
tionem, in substitutionem ipsorum hominum, ad professionem absolutae 
nostrae dependentiae a Deo. Ad declarationem hujus definitionis notan- 
dum est nos a Deo omnimode dependere, scilicet quatenus est nobis pri- 
mum principium et ultimus finis, et huic dependentiae respondet in no- 
bis adoratio; quatenus innumera nobis contulit beneficia, et huic res- 
pondet gratiarum actio ; quatenus aliis beneficiis ab eodem conferendis 
indigemus, et huic respondet petitio; tandem quatenus eumdem per pec- 
catum offendimus et placatum volumus, et huic respondet satisfactio vej 
expiatio. Hanc dependentiam profiteri, tum actu interno, tum actu etiam 
externo, tum homines privatos pro seipsis in particulari, tum societatem 
pro morali societatis persona et pro singulis eamdem componentibus, est 
cultus latriae internus-externus, privatus-publicus. Jamvero competens 
auctoritas ad hanc professionem modo concreto et solemni faciendam sta- 
tuit, uta ministro publici cultus, seu a sacerdote, nomine totius societa- 
tis et omnium eamdem componentium, offerretur Deo res, homines 
quodammodo repraesentans, ac destrueretur realiter vel aequivalenter, 
significans homines ipsos, in recognitionem absolutae suae dependentiae 
a Deo, vitam propriam daturos, si liceret et oporteret. Ejusmodi obla- 
tiones a competenti auctoritate legitime institutae usu tum sacro tum pro- 
fano appellatae sunt sacrificia in sensu stricto. Vide Eusebium, De de- 
monslrat., lib. I, cap. ult., ubi hanc sacrificii proprie dicti notionem 
tradit.Promdeinsacrificio potest duplex compositio considerari ; prima,. 
quatenus actus internus, quasi forma, comitatur actum externum, quasi 
materiam, et hanc possumus appellare compositionem metaphysicam; al- 
tera, quatenus in ipsomet actu externo res, quasi materia, destruitur ac- 
tione sacrifica, quasi forma, et hanc dicere possumus compositionem phy- 
sicam. Sacrificium proprie non est nec res tantum, nec actio tantum 
abstracte sumpta, sed est res quatenus actione saerifica offertur, licet 
nonnumquam etiam res tantum vel actio tantum sacrificium appelletur. 
Res dici etiam solet promiscue hostia, victima, holocaustum, libamen, 
etc, licet inter has voces, stricte loquendo, aliqua sit differentia. 

societate domestica ante institutionem societatis civilis, et 
caput civilis societatis pro societate civili, sacerdotiuin 
reservantes sibi aut primogenitis . Sed nonnulla ex his sa- 
crificiis speciali Dei revelatione, seu instinctu divino, instituta 
fuere praefigurantia sacrificium christianum, ut, e. g., pro- 
babile est de sacrificio Melchisedech, Gen., XV, quod fuit 
figura sacrificii nostri eucbaristici. Inlege veteri scripta, sa- 
crificia instituit immediate ipse Deus, qui sacerdotium re- 
servavit Aaron ejusque filiis, ministerium tribui Levi. Om- 
nia haec sacrificia fuerunt typus seu figura sacrificii novae 
legis, ut explicatD. Thomas, / a 2*, q. 402, a. 3. In lege 
nova pro toto genere bumano Ghristus D. auctor fuit novi 
et excellentissimi sacrificii etsacerdotii. 

17. Humano enim genere per peccatum protoparentum 
delapso e statu supernaturali, Deus, justus simul et mise- 
ricors, admisit quidem illius reparationem, sed praestita 
adaequata compensatione, idest, adaequatasatisfactione pro 
injuria sibi illata per peccatum et adaequato merito pro bo- 
nis homini restituendis. Hanc adaequatam compensationem 
praestare non poterat nisi Deus homo . Hinc Unigenitus Dei 
Filius, amore actus erga homines, assumere dignatus est 
humanam naturam ; et verus Deus ac verushomo, proinde 
caput juridicum totius generis humani, sacerdos in ara 
crucis seipsum obtulit Deo in sacrificium pro omnibus 
hominibus praeteritis, praesentibus et futuris (1). Hoc 
sacrificium, cum esset valoris simpliciter infiniti, pote- 
rat utique esse compensatio pro nostra redemptione non 
solum adaequata, sed superabundans . Christus D. illud 

(1) In sacrificio < crucis Christus D., secundum naluram divinam, 
fuit accipiens sacrificium, seu ille cui sacrificium oblatum est ; secun- 
dum humanam naturam fuit sacerdos et victima, repraesentans totum 
humanum genus, cujus erat caput juridicum. Forma sacrificii, seuactio 
destruens in hoc fuit, quatenus Christus D. non toleravit tantum tor- 
menta et mortem, sed interne vitam suam offerens Deo, externe admi- 
sit positive ac liberrime tormenta, eisdem permittens mortem sibi in- 
ferre ; quae tormenta Judaei impie intulerunt. Etiam in sacrificiis Veteris 
Testamenti saepe victima (nominatim agnus paschalis) mactabatur a levi- 
tis vel ab iis qui sacrificium offerri postulabant; quae mactatio erat forma 
sacrificii seu actio sacrifica, quatenus fiebat sub potestate et visibili direc- 
tione ac ministerio sacerdotis. 

Deo obtulit, praecise tanquam coinpensationem pro nostra 
redemptione,et Deus hanc compensationem benigne accep- 
tavit, ut patet vel ex ipso decreto missionis et incarnationis 
Filii Dei pro nostra omniumque salute. Proinde sacrifici© 
crucis regeneratio omnium et singulorum hominum fuit 
consummata, satisfacta abundanter injuria illata Deo per 
peccatum, exhibito merito condigno, imo superabundanti 
pro bonis nobis restituendis et finem habuerunt antiqua sa- 
crificia cum relativo sacerdotio. 

18. At sedulo notandum estquo sensu ex voluntate tum 
Christi pretium redemptionis solventis,tum Dei illudpretium 
acceptantis, redemptio generis humani fuerit sacrificio cru- 
cis consummata. Scilicet non fuit consummata quatenus 
homines, per sacrificium crucis obtinerent immediate et 
directe gratiam sanctificantem in hac vita et salutem aeter- 
nam in vita futura ; sed quatenus Deus, satisfactione crucis 
placatus, jam vult ornnes et singulos homines salvos fieri 
et, consequenter ad hanc voluntatem, praebet omnibus et 
singulis possibilitatem salutis ; sed simul exigit ut ipsi ho- 
mines aliquid praestent pro propria salute. Itainstituit me- 
dia sanctificationis, quibus homo uti debet cum debitis 
dispositionibus ; datomnibus (licetnon omnibus aequaliter) 
gratias, quibus homo debet cooperari ; insuper homo alias 
quoque gratias obtinere potest, sive propriis meritis, sive 
meritis et intercessione aliorum. Haec autem omnia sunt 
fructus sacrificii crucis, sine qub Deus illam voluntatem 
salvificam non habuisset, et ideo nec media sanctificationis 
instituisset, nec gratias concessisset : haec igitur omnia 
sunt meritorum sacrificii crucis appRcatio facta homini- 
bus (1). 

19. Ex dictis apparet sacrificium crucis excludere qui- 
•dem quodvis aliud sacrificium pro ulteriori solutione pretii 
redemptionis, veluti si pretium sacrificii crucis non fuisset 



(1) Meritum est opus dignum remuneralione. Nempe merens opere se 
reddit dignum ut sibi vel aliis bona retribuantur. Quando ratione operis 
meritorii bona aliis retribuuntur, tunc dicitur meritum illis applicari. 
Proinde Deus, ratione sacrificii crucis aliquid nobis praeslans, applicat 
aiobis meritum sacrificii crucis. 

sufiiciens, imo superabundans ; quod expresse etiam docet 
S. Paulus in epist. acl Hebraeos. At minime excludit aliud 
sacrificium latreuticum et eucharisticum pro adoratione Dei 
et gratiarum actione, uti patet ; imo nec excludit aliud sa- 
crificium propitiatorium quo remittatur poena temporalis 
peccatis deletis adhuc debita, placetur divinajustitia contra 
nos irata, concedantur gratiae actuales et augmentum gra- 
tiae sanctificantis, atque ita magis magisque nobis appli- 
centur merita passionis et mortis Christi. Et cum in sacrificio 
contineatur perfectio cultus externi, ut ex ejus definitione 
facile colligitur, et ideo sacrificium in omnibus religionibus 
habeatur, institutio sacrificii in Ecclesia permanentis post 
sacrificium crucis, omnino necessaria fuisse videtur. 

20. Revera Christus D. ita instituit sanctissimam Eucha- 
ristiam ut esset verum et proprium sacrificium, simul insti- 
tuens relativum sacerdotium ministeriale, omnibus aliis 
sacrificiis exclusis. Conc. Trid. de institutione hujus eucha- 
ristici sacrificii fuse loquitur in sess. XXII, cap. I; et 
deinde in can. /, omnia reassumens, definit : « Si quis 
dixerit in Missa non offerri Deo verum et proprium sacri- 
ficium, aut quod offerri non sit aliud quam nobis Chris- 
tum ad manducandum dari, A. S. ». Yeritatem hujus ca- 
nonis, nempe quod in Missa offeratur verum et proprium 
sacrificium, theologi ex Traditione et Scripturis abunde de- 
monstrant. Nos, veritatem hujus canonis supponentes, in 
primis in hoc sacrificio inquirimus elementa omnibus sa- 
crificiis communia, nempe victimam, sacerdotem, actionem 
sacrificam ; deinde de ejusdem valore agimus ; tandem illud 
comparamus cum aliis sacrificiis. 

21. 1. Yictima quae in sacrificio eucharistico offertur est 
Christus D., secundum humanam naturam divinae hypo- 
statice unitam, sub' speciebus sacramentalibus. Ad rem 
Conc. Trid., sess. XXII, cap. II: « In divino hoc sacrificio 
quod in Missa peragitur, idem ille Ghristus continetur et in- 
cruente immolatur,qui in ara crucis semel seipsum cruente 
obtulit... una eademque est hostia, idem nunc offerens sa- 
cerdotum ministerio qui seipsum tunc in cruce obtulit, sola 
offerendi ratione diversa ». Species panis et vini non sunt 

res quae per se offeruntur, sed per quas et sub quibus Chris- 
tus offertur. Item substantiapanis et vini non est res quac 
offertur, sed est res quae desinit ut victima divina consti- 
tuatur sub speciebus panis et vini pro immolatione ; proinde 
pertinet ad hoc sacrificium ut terminus a quo desinens ; et 
hQc sensu intelligendi sunt Patres et Doctores, dicentes in 
hoc sacrificio offerri primitiasDeo, offerri panem et vinum, 
etc. (1). Sub qua ratione formali Christus D. offeratur in 
sacrificio eucharistico, vide n. 40. 

22. Sacerdos autem est multiplex. Prae primis estChris- 
tus D., qui est simul victima et principalis offerens minis- 
terio presbyteri. Id expresse docet Conc. Trid., verbis n. 
praec. relatis et hoc praecise modo Christus D. sempiter- 
num habet sacerdotium et est sacerdos in aeternum secun- 
dum ordinem Melchisedech (I Cor., II) (2). Deinde est 
Ecclesia, guae offert tum in persona Christi, quia Christus 
D.,uti victima et uti offerens, repraesentat Ecclesiam, sicut 
in genere victima et sacerdos in oblatione sacrifica reprae- 
sentant societatem, tum in persona presbyteri qui est suus 
minister. Proinde quicumque ad Ecclesiam pertinet, qua- 
tenus est Ecclesiae membrum, offert sacrificium, et ideo 
est aliquo modo sacerdos : de quo sacerdotio intelligi optime 
potest S. Petrusin epist.'!, cap. II, v. 4 sequ. Postea est 
presbyter celebrans, qui offert tum nomine Christi et Ec- 
clesiae, ut supra dictum est, tum nomine proprio, cum 
Character publici muneris non impediat quin ipse suam per- 
sonalem intentionem adjungat. Tandem sunt fideles qui spe- 
ciali modo concurrunt ad actionem sacrificii, e. g., cele- 
branti ministrant, suppeditant stipendium, praebent neces- 
saria, assistunt corpore et mente, aut mente tantum..., 



(1) Franzelin, l. c, thes. ult., coroll. 1 ; Billuart, l. c., diss. VIII, 
art. 1, petesl . 

(2) Scilicet Christus D. est sacerdos in aeternum, tum dignitate per- 
petua tum functione sacerdotali perpetua quae est duplex : una qua in 
coelo interpellat pro nobis (epist. ad Hebr., VIII, 23 sequ.), alia, qua 
in terris sese continuo immolat incruente, sicut semel ssse immolavit 
cruente in cruce. Vide Franzelin, Be verbo incamato, thesi ult. 

quique proinde speciali modo dicuntur offerre prae aliis 
fidelibus (1). 

23. Tandem, cum in Missa plures fiant actiones principa- 
les, uti offertorium ante consecrationem, consecratio, ela- 
tio specierum, oblatio post consecrationem in illis verbis : 
Unde memores... Offerimus praeclarae...) fractio panis 
et mixtio cum sanguine, communio sacerdotis et forte 
etiam fidelium, quaeritur quaenam ex his actionibus sit 
vere et proprie sacrifica, seu in quanam sacrificium eucha- 
risticumproprie offeratur.Theologicatholici inter se non con- 
veniunt, eorumque controversiam Conc. Trid., /. c, minime 
solvit, defmiens tantum ^erum et proprium sacrificium 
offerri in Missa. Praetermissis aliis improbabilibus opinio- 
nibus, actiones de quibus fieri potest quaestio cum aliquo 
fundamento, sunt tantum consecratio et communio sacerdo- 
tis, nonnullis putantibus sacrificium perfici sola commu- 
nione sacerdotis (2), aliis sola consecratione,ita ut commu- 
nio sacerdotis sit pars integrans sacrificium (3), aliis tandem 
consecratione et communione sacerdotis, ita ut utraque sit 
sacrificio essentialis, licet consecratio sit principalis (4). 



(1) Benedictus XIV, De sacros. Missae sacrif., lib. II, cap. XIII, n. 12 ; 
Sylvius, in 3 p., q. 83, art. 1, quaest. 6. 

(2) Pignalelli, Albertus M., Ledesma aliique apud Suarez, in 3 p. D . 
Thomae, disp. LXXIV, sect. V. Huc redit etiam alia sententia quam 
S. Alphonsus, VI, n. 305, dicit probabiliorem, quaeque retinet sacrificium 
consistere tum in consecratione tum in communione, quatenus consecra- 
tione adducitur et praeparatur victima, sacerdotis communione mactatur. 

(3) Franzelin, op. cit., thesi ult. ; Suarez, l. c. ; Billot, De Ecclesiae 
sacramentis, thesi LIV. 

(4) De Lugo, op. cit., disp. XIX, sect. V. Ut melius intelligatur quaes- 
tio utrum communio sacerdotis sit elementum essentiale, licet secunda- 
rium, an integrale lantum sacrificii eucharistici, exemplo sit holocaus- 
tum, sacrificium pro peccato, hostia pacifica, de quibus in primis capi- 
tibus Levitici. In Ifolocausto victima prius occidebatur et deinde tota 
comburebatur. In sacrificio pro peccato, victima prius occidebatur et 
deinde una pars comburebatur, altera manducabatur a sacerdote, prae- 
terquam quum offerebatur pro peccato totius populi, vel specialiter pro 
peccato sacerdotis, tunc enim tota comburebatur. In hostia pacifica vic- 
timaprius occidebatur et deinde dividebatur in tres partes, quarum una 
comburebatur, altera manducabatur a sacerdote, tertia ab offerentibus. 
.Tam vero in holocausto sacrificium consistebat principaliter in victimae 
occisione per sacerdotein, secundario in ejusdem victimae combustione, 
ita ut non fuisset sacrificium holocausti nec si victima combusta tantum 

24. Nos putamus sacrificium eucharisticum offerri sola 
consecratione, et communionem sacerdotis ex utraque spe- 
cie consecrata in Missa, jure divino praescriptam, esse ele- 
mentum integrale tantum. Sane sacrificium eucharisticum 
offertur actione, quam presbyter ponit nomine et vice Christi 
D. ; quam Christus D. posuit in ultima coena et sacri scrip- 
tores explicite enarrant (quia non est probabile eosomisisse 
aut implicite tantum indicavisse partem principalem) ; quae 
de suinaturaest repraesentativa passionis et mortis Christi. 
Atqui haec omnia de sola consecratione vera sunt. Accedit 
in ordinatione presbyterali episcopum, dum porrigit instru- 
menta, dicere \Accipe potestatem offcrre sacrificinm, etc, 
quibus verbis indicat potestatem consecrandi : ergo appa- 
ret potestatem consecrandi esse potestatem offerendi sacri- 
ficium, et ideo consecrationem esse oblationem sacrificii. 
Tandem haec doctrina est conformior modo loquendi sacrae 
Scripturae, liturgiarum, sanctorum Patrum et Doctorum. 
Ita S. Gregorius Naz. epist. 171 , al. $40, ad Amphilo- 
chium : « Dum peragis divina, ait, fac quod praestantius 
est et peccatorum molem nobis solve... Dei cultor sanc- 
tissime, ne cuncteris et orare et legatione fungi pro nobis, 
quando verbo Verbum attrahis, quando incruenta sectione 
secas corpus et sanguinem, vocem adhibens pro gladio ». 
Exinde sequitur in Missa praesanctificatorum non offerri 
sacrificium eucharisticum ; imo haec Missa neque est com- 
plementum sacrificii praecedenter oblati, sed est simplex 

fuisset et non prius occisa, nec si occisa tantum fuisset et non postea 
combusta : hinc sacrificium incipiebat occisione victimae et terminaba- 
tur ejusdem combustione,et actio sacrifica erat tum occisio,tumcombus- 
tio, prima principalis, altera secundaria, utraque essentialis. Ita quidem; 
sed Deus potuisset res aliter constituere, scilicet ut sacrificium offerretur 
sola victimae occisione et deinde compleretur ejusdem victimae combus- 
tione, ita ut sola occisio victimae esset elementum essentiale sacrificii, et 
combustio esset elementum integrale, sine quo sacrificium haberetur 
utique, sed imperfectum, sicuti homo, e. g., esse nequit sine anima et 
corpore, sed esse potest sine pede, licet imperfecte. De facto utrum com- 
bustio partialis fuerit elementum essentiale an solum integrale in sacri- 
ficio pro peccato clarum non est ; sed comestio victimae sive per sacer- 
dotem, sive per offerentes in sacrificio pro peccato et in hostia pacifica 
videtur fuisse integralis tantum, seu simplex rei sacrificatae participatio 
(De Lugo, disp. XIX, n. 74). 

2 

communio sacerdotis celebrantis ; etsi Ecelesia in precibus 
de sacrificio loquitur, e. g.: Orate, fratres, ut meum ac ves- 
trum sacrificium, etc, vox sacrificii sumitur lato sensu 
pro sacrificio interno vel pro quovis ministerio sacro et 
pro ipsa hostia consecrata. Vide responsionem S. R. C. in 
Resolutionis dubiorum, 8 Martii 1825 (n. 4609) et vota 
quae referuntur in collectione Gardelliniana,quaeque optime 
declarant qualitatem et naturam Missae praesanctificato- 
rum. Yerba autemquibus concilium Toletanuminc^n. //, 
dist. 2, De consecrat., in Decreto, reprehendit sacerdotes 
qui Missam celebrabant, non communicantes : Quale erit 
illud sacrificium, cui nec ipse sacrificans particeps esse 
cognoscitur ?, intelligenda sunt de communione integrante 
sacrificium. 

25. Sed ad essentiam sacrificii eucharistici estne ne- 
cessaria utriusque speciei consecratio ? Certe consecratio 
utriusque speciei est jure divino praescripta ; sed insuper 
fautores nostrae opinionis conveniunt esse quoque sacrifi- 
cio eucharistico essentialem. Et merito ; nam distingui debet 
aptitudo, ut aliquid institui possit in verum et proprium sa- 
crificium, et, supposita aptitudine^ actualis institutio ; non 
enim ideo quia aliquid aptum est ad expressionem sacrifica- 
lem supremi juris Dei, jam etiam actu est sacrificium, sed 
ad sacrificium requiritur insuper legitima institutio (n.16in 
nota) et in casu nostro institutio ChristiD. Jamvero Christus 
D. sacrificium eucharisticum instituere utique potuisset 
etiam sub unica specie ; sed de facto instituit sub duplici,sive 
quia hoc modo melius repraesentatur sacrificium crucis 
(n. 40), sive quia illud voluit ad instar convivii spiritualis 
ad quod requiritur et cibus et potus. Igitur sacrificium eu- 
charisticum unica tantum specie oblatum non solum esset 
immane sacrilegium, sed nec sacrificii rationem haberetob 
defectum legitimae institutionis(l). His non obstantibus, S. 
Alphonsus, VI, n. 306, putat contrariam sententiam non 
carere probabilitate. 

(1) Ballerini-Palmieri, Opus theologicum morale, vol. IV, n. 230 ; 
Suarez, in 3 p. D. Thomae, disp. LXXV,sect.VI; De Lugo, disp. XIX, 
n. 106 ; Franzelin, De sacrificio, thesi XVI. 

26. Dum autem quaeritur quomodonam in utriusque 
speciei consecratione offeratur verum et proprium sacrifi- 
cium, non omnes inter se conveniunt. Varias sententias 
vide apud De Lugo, /. c, disp. XIX, sect. III; Franzelin, 
/. c; Billot, op. cit.,thesiLIV; nobis sufficiet duas meliores 
indicare, inter quas seliget lector. S. Thomas, in 3 p., q- 
79, a. 7, ait: « In quantum in hoc sacramento repraesen- 
tatur passio Christi..., habet rationem sacrificii ». Atqui in 
hoc sacramento repraesentatur passio Christi quatenus 
corpus a sanguine mystice separatur. Ergo ex eadem sacra- 
mentali separatione habetquoque rationem sacrificii. Yide 
etiam verba S. Gregorii Naz., relata n. 34. At si prae- 
scindatur a quacumque alia ratione, non satis intelligitur 
quomodo, ex hac sola mystica separatione, victima, id est 
Christus, aliquatenus destruaturin Missa,ideoque non satis 
intemgitur sacrificium in se (n. /tfinnota), e. g., siperhy- 
pothesim ad verba consecratoria Christus D, fieret praesens 
in propria specie,etiam cum signis passionis.Hinc plures alii 
interquoseminetDeLugo,/.c.,etFranzelin,/.c, melius pu- 
tant consecratione utriusque speciei offerri sacrificium, 
quatenus Christus D. moraliter exinanitur sub speciebus 
sacramentalibus (n. 14) ; repraesentari sacrificium crucis, 
quatenus corpus a sanguine mystice separatur et Christus 
D. fit praesens tamquam occisus (n. 40). 

27. II. Modo de effectibus seu fructtbus sacrificii Missae 
agentes, recolimus (n. /6'innota) quodlibet sacrificium of- 
ferri inprofessionem absolutae nostraedependentiae a Deo et 
secumferre actum adorationis,gratiarum actionis,petitionis, 
satisfactionis seu expiationis. Id autem non impedit quo- 
minus ex mente institutoris vel sacerdotis aliquod sacriii- 
cium dirigi possit ad unum finem potius quam ad alios : 
hinc in Y. T. aderant sacrificia pro peccato et sacrificia 
pacifica, quae erant iaudis, gratiarum actionis, peti- 
tionis, modo uno, modo altero fine praevalente. Igitur 
etiam sacrificium Missae erit latreuticum, eucharisti- 
cum, propitiatorium, licet a presbytero celebrante possit 
ad unum finem dirigi potius quam ad alium. Haec contra 
Protestantes definivit Conc. Trid. ,sess. XII, cap. II, et can. 
III et IV. Effectus propitiatorius sacrificii Missae dicitur 

fructus in strictiori sensu et optime subdividi potest in 
impetratorium beneficiorum sive temporalium sive spiri- 
tualium, placatorium divinae justitiae contra nos iratae, 
satisfactorium pro poena temporali peccatis deletis adhuc 
debita(l). 

28. Igitur praeter actum adorationis et gratiarum actio- 
nis ergaDeum, sacrificium Missae, qua impetratorium, ob- 
tinet gratias seu spirituales seu temporales, nisi obstet obex 
sive ex parte gratiae quae petitur, sive ex parte illius pro 
quo petitur (2). Qua placatorium, placat divinam justitiam 
contra nos iratam et ita poenas sive publicas sive privatas 
sive spirituales sive temporales quas Deus paratus estinfli- 
gere in punitionem peccatorum et negligentiarum, avertit, 
nisi obex obstet ex parte illius de quo agitur (3). Tandem 
qua satisfactorium, remittit poenam temporalem peccatis 
jam deletis forte adhuc debitam, nisi obstetobex placatione 
prius removendus (k). Unde Conc. Trid., /. c, omnia reas- 



(1) Nonnulli auctores catholici, eamdem doctrinam tradentes, aiunt 
sacrificium Missae esse latreuticum, eucharisticum, expiatorium, satis- 
factorium,impetratorium ; alii esse latreuticum,eucharisticwn, propi- 
tiatorium, impetratorium. Nos sequimur Gonc Trid.,quod, l. c, uno 
utitur propitiatorii vocabulo ; et revera reddere aliquem propitium 
omnia comprehendit ; sed deinde eflectum propitiatorium modo indi- 
cato claritatis gratia subdividimus. 

(2) Scilicet fieri optime potest ut sacrificio Missae non obtineamus om- 
nes gratias quas petimus, sed aliquas tantum, aut minores, aut pro fu- 
turo tantum tempore, aut diversas, aut nullas. Id accidere potest tum 
ratione gratiae quae petitur, quia gratia illa non est vere utilis et ideo Deus 
illam denegat, alias vere utiles concedens, tum ratione defectus disposi- 
tionum in illo de quo agitur, cum quantitas fructus impetratorii pendeat 
a dispositionibus illius de quo agitur, ut tradit D. Thomas, l. c., a.l, ad 
2um : imodefectus dispositionum potest impedire concessionem cujuscum- 
que gratiae favore illius de quo agitur, et tunc Deus intuitu sacrificii con- 
cedet gratias Ecclesiae, sacerdoti celebranti etc, sed non illi de quo agi- 
tur. 

(3) Sacrificium Missae potest divinam iram ex toto placare et potest 
ipsam ex parte tantum moderari. Id pendet praesertim ex dispositioni- 
bus illius de quo agitur ; qui si in peccaminosa voluntate obsordescit, 
fortasse ira Dei non solum non sedatur, sed magis magisque exardescit, 
et ita fructus placatorius pro eodem penitus frustratur. 

(4) Sacrificium Missae potest quidem poenam temporalem ex toto re- 
mittere, sed potest etiam ex parte tantum ; hinc praxis Ecclesiae appli- 
candi pro anima vel pro animabus in purgatorio plures Missas. Quanti- 
tasigitur poenae temporalis remittendae determinatur a divina sapientia 

sumens, docet : « Quare non solum pro fidelium vivorum 
peccatis, poenis, satisfactionibus, et aliis necessitatibus, sed 
etiam pro defunctis in Christo nondum ad plenum purgatis 
rite juxta Apostolorum traditionem offertur ». 

29. Peccata mortalia sacrificiumMissae remittit, non di- 
recte et immediate, cum infusio directa et immediata gra- 
tiae sanctificantis reservetur sacramentis quae dicuntur 
mortuoram, sed indirecte et mediate, quatenus Deus, ra- 
tione hujus sacrificii peccatoribus concedit gratias actuales, 
quibus ad poenitentiam disponuntur et moventur ac, posita 
eorum cooperatione, perveniunt. Haec est doctrina commu- 
nis eamque satis clare tradit Conc. Trid. /. c, docens : 
« Hujus oblatione placatus Dominus et gratiam et donum 
poenitentiae concedens, crimina et peccata etiam ingentia 
dimittit ». Ex his apparet quo sensu dicipOssit sacrificium 
Missae remittere poenam aeternam, cum remittere poenam 
aeternam idem sit ac remittere peccatum mortale. Etiam 
peccata venialia sacrificium Missae delet,probabilius, indi- 
recte et mediate tantum, modo superius pro peccatis mor- 
talibus indicato et ob eamdem rationem. Item eodem modo 
obtinet augmentum gratiae sanctificantis, quia illud cau-* 
Sare immediate et directe proprium est sacramentorum , 
quae dicuntur vivorum. Hoc modo indirecto et mediato 
sacrificium Missae, etiam qua impetratorium, remissionem 
poenae temporalis obtinere potest, nempe impetrando gra- 
tias actuales, quibus nos movemur ad satisfactiones per- 
sonales pro remissione illius poenae temporalis applicandas. 

30. Ex dictis apparet remissionem peccatorum tribuen- 
dam esse sacrificio Missae, praecipue quatenus est impetra- 
torium : at in ea sacrificium Missae etiam quatenus est pla- 

et justitia ; si agitur de vivis, pendet praesertim ab eorum dispositioni- 
bus, ut docet S. Thomas, in 3 p., q. 79, a. 5; si agitur de defunctis, 
pendet praesertim ab eorum sanctitate, dum vitam agebant. Proinde, 
e. g., certum minime est ditiores pro quibus offeruntur plures Missae, 
citius semper liberari a purgatorio, quam pauperes, quia pauperes forte 
habent minores poenas luendas et forte fuere in vita sanctiores (Billuart, 
l. c.). Tandem fieri potest ut remissioni poenae temporalis obstet de- 
cretum divinae indignationis nondum plene placatae et ita poena tem- 
poralis nullatenus remittatur ; quod melius infra declarabitur. 

catorium, magnas partes habet vel habere potest. Nam pec- 
cata sive remissa sive praesertim non remissa, sive venialia, 
sive praesertim mortalia, imo etiam neglectus divinarum 
inspirationum saepe causa sunt ut Deus paratus sit uberiora 
gratiae auxilia, denegare quae alioquin dare paratus foret : 
quo fiet ut homo possit quidem converti seu a peccatis 
resurgere, sed reipsa resurrecturus non sit. Illud igitur di- 
vinae indignationis decretum obstat concessioni gratiarum 
opportunarum pro peccatoris conversione : proinde ut locus 
sit gratiarum concessioni, oportet prius illud decretum re- 
vocari seu Deum plene placari. Porro id potissimum sacri- 
ficium Missae, praeter alia, praestat ; quod deinde gratias 
quoque obtinet. Hinc Missae sacrificium in hac peccatorum 
remissione agit prius ut expiatorium seu placatorium, re- 
movendo obstaculum, deinde utiimpetratorium, obtinendo 
gratias quae ad remissionem peccatorum terminantur (1). 
31. Etiam in remissione poenae temporalis sacrificium 
Missae agere potest prius uti expiatorium seu placatorium 
ad obstaculum removendum, deinde uti satisfactorium ad 
remissionem poenae temporalis. IdLehmkuhl, l. c, n. 181 , 
explicat de remissione poenae temporalis facienda animis 
lidelium defunctorum in purgatorio, sed ejus verba facile 
extendi possuntetiam ad remissionem poenae temporalis fa- 
ciendam fidelibus justis viventibus. « Sicutenim, aitipse, 
propter certa peccata Deus ex justitia moveri potest ad gra- 
tias uberiores et efficaces denegandas, ita propter certa 
peccata et negligentias defunctorum justitia divina id sta- 
tuere potuitatque revera statuisse censenda est, ut, in poe- 
nam, suffragiavivorum, sive satisfactiones personales, sive 
indulgentiae, sive Missarum satisfactiones hunc et illum 
defunctum non possint attingere et sublevare, n?si haecira 
Dei justa sedata divinaque justitia placata sit, sive per poenas 
ab anima defuncti toleratas sive operibus bonis a vivis ad 
placandum Deum exhibitis. inter quae praecipuum locum 
occupatsine dubio sanctissimum Missae sacrificium. Quod 
si itaest, nihil mirum, si aliquando multae Missae requi- 

(1) Lehmknhl, vol. II, n. 171 ; De Lugo, De sacram. Euchar., disp. 
XIX, sect. IX, n. 141. 

rantur, neque sufficiat offerre Deo indulgentias, ut anima 
certe e purgatorio liberetur. Nam obvoluta quasi jacet in 
densissimis tenebrisdivinae irae atquejustitiae ; quaetene- 
brae multa diuturnave propitiatione (1), per sacrificium 
Missae potissimum efficienda, prius dispellendae suntdonec 
tandem suffragia vivorum, indulgentiae, Missarum satisfac- 
tiones.tanquam radii pacificae lucis et tanquam ros lenissi- 
mus, ad animam defuncti recreandam descendant eamque 
solutione poenarum liberare possint ». 

32. li sunt effectus seu fructus sacrificii Missae. Quo 
,vero melius intelligatur valor sacrificii, id est ejus dignitas 
apud Deum et ideo efficacia in producendis effectibus ac 
modus eosdem producendi, animadvertimus sacrificii valo- 
rem desumi praesertim ex persona offerentis ac modo offe- 
rendi (2). Hinc sacrificium Missae, quatenus est actio 
Christi, est valorissimpliciterinfiniti. Christus D. hoc sacri- 
ficio adorat Deum, et gratias agit et orat (lato sensu. qua- 
tenus merita sua Patri offert in eum finem) pro propitia- 
tione, nisi propitiatio, obstante obice, locum habere non 
debeat, et ita eam obtinet, quia Christus D. semper exau- 
ditur pro sua reverentia, licet Christus D., haec agens, 
nec mereatur, nec satisfaciat. Gum igitur sacrificium Mis- 
sae, quatenus est actio Christi, effectus producat semper, 
saltem ex parte, absente obice, et independenter ab alio- 
rum meritis, dicendum est illos producere ex opere ope- 
rantis respectu Christi, ex opere operato respectu aliorum. 
Quatenus est actio Ecclesiae, est valoris finiti, qui eo ma- 
jor erit, quo in Ecclesia plures sunt ac sanctiores. Rursus 
Ecclesia hoc sacrificio adorat Deum, ei gratias agit et orat 
pro propitiatione, eamque obtinet, absente obice, quia 
etiam Ecclesia semper exauditur, licet nec Ecclesia exinde 
mereatur aut satisfaciat. Proinde sacrificium Missae, etiam 

(1) Nempe placatione, 

(2) Ex persona offerentis : hinc sacrificium oblatum a B. M. V. in 
templo et sub cruce fuit valoris finiti, licel dignitas victimae esset in- 
finita. Ex modo offerendi : quia in genere cultus externus est potius 
Deo odiosus, nisi informetur cultu interno. Praesertim, quia dignitatem 
ipsius victimae addere dignitati sacrificii, non est dubium; in sacrificio 
Missae dignitas victimae est infinita. 

quatenas est actio Ecclesiae, effectus producit ex opere 
operantis respectu Ecclesiae, ex opere operato respectu 
aliofum. Quatenus est actio sacerdotis celebrantis, est 
valoris finiti, qui pendet ab illius sanctitate et devotione. 
Etiam sacerdos celebrans hoc sacrificio adorat Deum, gra- 
tias ei agit et orat pro propitiatione. Si est in peccato mor- 
tali, haec omnia sunt Deo odiosa, cum ejus actio sit horri- 
bile sacrilegium. Si est in statu gratiae, sicut aliis bonis 
operibus, ita hoc excellentissimo opere, meretur augmen- 
tum gratiae et gloriae, satisfacit poenis peccato sive suo 
sive alieno debitis, placat divinam justitiam, impetrat sibi 
vel aliis beneficia, absente obice, et haec omnia plus mi- 
nusve obtinet juxta suas dispositiones (1). Hinc sacrificium 
Missae, quatenus est actio sacerdotis celebrantis, effectus 
producit ex opere operantis. Tandem, quatenus est actio 
fidelium concelebrantium, est pariter valorisfiniti, qui pendet 
non solumab eorumdispositione, sed etiam a conjunctione 
cum sacerdote celebrante. Ii fideles rursus hoc sacrificio 
Deum adorant, gratias ei agunt et orant pro propitiatione ; 
quibus actibus, si in statu peccati mortalis reperiuntur, 
possunt impetrare, sed non possunt mereri et satisfacere, 
ut patet. Igitur etiam quatenus est actio fidelium concele- 
brantium, sacrificium Missae effectus producit ex opere 
operantis. His omnibus addimus etiam preces quas sacer- 
dos celebrans recitat nomine Ecclesiae, nomine proprio et 
nomine fidelium concelebrantium, habere specialem vim 
apud Deum ob unionem cum sacrificio. 

33. Si autem quaeratur quibusnam sacrificium Missae 
prosit, respondemus,sicuti sacrificium in genere oflertur pro 
tota societate et toti societati prodest (n. 16 in nota), ita 
sacrificium Missae offerri pro tota Ecclesia et toti Ecclesiae 
prodesse, quatenus pro tota Ecclesia hoc sacrificio adora- 
tur Deus, gratiae ei aguntur et propitiatio imploratur ; 
imo indirecte prodesse etiam extraneis et avulsis, ut qui 
membra Ecclesiae sunt solum potentia et obligatione, fiant 

(1) Exinde facite patet, quatenus est actio sacerdotis celebrantis, Missam 
celebratam a sacerdote peccatore aut indevoto, esse minus efficacem, 
quam Missam celebratam a sacerdote justo ac devoto. 

membra actu. Hinc ex offertorio et canone Missae apparet 
sacrificium eucharisticum offerri pro omnibus circumstan- 
tibus,sedetpro omnibus fidelibus Christianis vivis atque 
defunctis, pro nostra et totius mundi salute, ad utilita- 
tem nostram totiusque Ecclesiae tuae sanctae,pro Eccle- 
sia tua sancta catholica quam pacificare, custodire, adu- 
nare et regere digneris toto orbe terrarum, una cum 
famulo tuo Papa nostro N. ,antistite nostro N.,et omnibus 
orthodoxis atque catholicae et apostolicae fidei cultori- 
bus. Effectus seu fructus sacrificii Missae, afficiens directe 
totam Ecclesiam ac singulos fideles et indirecte etiam aca- 
tholicos et infideles, sine speciali sacerdotis celebrantis in- 
tentione seu applicatione, merito dicitur generalis seu uni- 
versalis. 

34. Quamquam vero sacrificium in genere offeratur pro 
tota societate eique prosit, id tamen minime impedit, quo- 
minus a sacerdote offerri possit pro aliqua persona particu- 
lari,sive ad determinatum finem,sivepureetsimp]iciter,cui 
proinde prosit modo speciali. Haec vera sunt etiam de sa- 
crificio eucharistico : hinc presbyter celebrans potest Missam 
celebrare pro aliquo, seu Missam eidem applicare, ut dici- 
tur, qui exinde, praeter adorationem et gratiarum actionem 
nomine suo specialiter factam, specialem fructum propitia- 
torium obtinet. Effectus seu fructus qui ex applicatione 
presbyteri celebrantis provenit, appellari solet specialis et a 
nonnullis medius vel ministerialis . De Missae applicatione 
fuse sermo erit in cap. IV. 

35. Tandem fieri nequit, ut, supposita sufficienti dispo- 
sitione, sacrificium in genere et sacrificium eucharisticum 
in specie non prosit sacerdoti ratione dignae celebrationis 
non solum ex opere operantis, sed etiam ex opere operato 
Ghristi et Ecclesiae. Hic fructus ex opere operato proprius 
celebrantium dicitur specialissimus vel personalis. Illum, 
servata debita proportione, percipiunt etiam fideles conce- 
lebrantes ratione suae dignae concelebrationis. Proinde 
presbyter celebrans et fideles concelebrantes participant de 
fructu universali ex opere operato, quia et pro ipsis sacri- 
ficium offertur ; insuper specialissimum ex opere operato 

obtinent, quia ipsi Missam digne offerunt, et tandem ha 
bent fructum ex opere operantis. At vero fideles concele- 
brantes specialissimo fructu obtinere posse remissionem 
poenae temporalis peccatis deletis debitae, nullo satis firmo 
argumento probari potest ; liceteam obtinere possint fructu 
ex opere operantis. Tandem fructus specialissimus presby- 
teri celebrantis et fidelium concelebrantium adeo persona- 
lis est ut incertum sit utrum aliis applicari queat necne. 

36. Ex dictisapparetdistinctionem triplicis fructussacri- 
ficii eucharistici in generalem, specialem, specialissimum, 
licet quoad verba antiquior Scoto non sit, tamen rite intel- 
lectam fundari in ipsa hujus sacrificii natura et proinde 
quoad rem esse tamantiqUam quam ipsum sacrificium (1). 

37. Porro sacrificium Missae suos effectus producit 
quando offertur. Hinc fructus ejusdem, si momento oblatio- 
nis percipi non possunt quacumque demum de causa, non 
manentin suspenso ut deinde percipianturpostcessationem 
causae impedientis, sed omnino desunt. Quoniam vero sa- 
crificium Missae offertur consecratione utriusque speciei 
(n. 26), hinc sequitur effectus ac nominatim fructus produci, 
expleta calicis consecratione. Attamen fieri optime potest 
ut sacrificium Missae tunc obtineat gratiam concedendam 
futuro tempore ; e.g., obtineat sanitateminfirminonstatim, 
sed infra mensem recuperandam . 

38. III. Tandem sacrificium eucharisticum cum aiiissa- 
crificiis breviter comparantes, dicimus in primis sacrificium 
eucharisticum essentialiter distingui a sacrificiis V. T., cum 
differat ratione victimae, ratione offerentis, ratione aCtionis 
sacrificae, ac consequenter ratione valoris. Praeterea plura 
ex antiquis sacrificiis fuerunt typus sacrificii eucharistici 
quodillis successit,eorum differentias eminenter continens, 
ita ut bene dicat Ecclesia in oratione Dominicae VlpostPen- 
tecosten : Deus qui legalium differentiam hostiarum 
unius sacri/icii perfectione sanxisti, etc. Ad rem De Lugo, 
op. cit.,disp. XIX, n. 74 : « Hic (in sacrificio eucharistico) 
invenimus sacrificium simile illis quae de agnis et ovibus 

(1) Franzelin, op. cit., thesi XIII ; Suarez, l. c, disp. LXXXIX, sect. 
VIII ; De Lugo, dhp. XIX, sect. XI ; Lehmkuhl, vol. II, n. 173 sequ. 

offerebantur, cum offeratur Christus ipse, verus Dei agnus ; 
invenimus etiam sacrificium libamenti etimmolationis simile^ 
iis quae in pane et vino fiebant ; invenimus holocaustum 
cum tota hostia tandem inDei honorem consumetur ; inve- 
nimusdenique sacrificium pacificum de quo non solumsa- 
cerdos, sed alii etiam participare possint ». 

39. At sacrificium Missae quod quotidie in Ecclesia 
super altare offerimus, non differt essentialiter ab eodem 
sacrificio quod Christus D. primo obtulit in ultima coena, 
cum eadem sit victima, eadem actio sacrifica,idem sacer- 
dos principalis, ac proinde idem valor. Flaec confirmantur 
ex verbis Christi D. : Hoc facite, nempe : Id ipsnm quod 
egofec\, vos facite. Differt tamen numero, ut patet, et se- 
quentibus circumstantiis accidentalibus, scilicet in ultima 
coena ChristusD. seipsum absque ullius ministerio obtulit, 
nunc ministerio presbyteri; in ultima coena erat mortalis, 
nunc immortalis ; consequenter in ultima coena meritus est 
et satisfecit, licet,Deo et Christo D. sic volente, opus redemp- 
tionis complendum foret sacrificio crucis, nuncnonmeretur 
nec satisfacit ; in ultima coena significabatur passio et mors 
futura, nunc praeterita. Praetermittimus circumstantias 
loci, temporis, personarum, etc. 

40. Sacrificium eucharisticum est imago sacrificii crucis, 
et ideo dicitur et est essentialiter sacrificium relativum, 
quia est verum et proprie dictum sacrificium in se et si- 
mul repraesentat sacrificium crucis. Id docet Conc. Trid. 
verbis relatis n. 21, et clare indicat Christus D. in verbis 
institutionis Eucharistiae (n. 5, «^).Revera(l) non solum 
eadem numero est victima idemque sacerdos principalis 
ideoque (n. 3$) idem valor, sed insuper consecratione 
panis, vi verborum, corpus tantum ponitur sub specie pa- 
nis, et consecratione vini, vi verborum, sanguis tantum 
ponitur sub specie vini, et ita mystice separatur sanguis a 
corpore, sicut in cruce fuit separatus reipsa, et Christus D. 
fit praesens sub speciebus sacramentalibus tamquam occi- 
sus, prouti S. Joannes in Apocalypsi, IV, 6, vidit in coelo 

(1) Franzelin, op. cit., thesi XV ; Billuart, Bealmo Euchar. sacram. r 
disp. III, art. V; S. Alphonsus, F/, n. 306. 

agnitm stantem tamquam occisum. Et quoniam commu- 
nione sacerdotis repraesentatur sepultura Ghristi D., hinc 
sacrificium eucharisticum completum exhibet mysterium 
nostrae redemptionis a passione ad sepulturam Christi D., 
nempe passionem et mortem consecratione distincta specie- 
rum subquibus Christus D. fit praesens tanquam occisus, 
sepulturam communione sacerdotis. 

41 . Quamquam vero sacrificium Missae sit imago ac re- 
praesentatio sacrificii crucis, tamen inter utrumque sacrifi- 
cium plures sunt differentiae, quarum praecipuae sequentes 
recenseri possunt : 1° Ratio offerrendi est diversa, ut docet 
Conc. Trid., /. c, et quidem specie diversa,cum in sacrifi- 
cio crucis Christus D. seipsum obtalerit cruente, liberead- 
mittens passionem et mortem quam alii impie intulerunt, 
in sacrificio eucharistico sese ofFerat incruente et mystice. 
Utrum vero haec differentia specifica in actione sacrifica se- 
cumferat differentiam non solum numericam (quae est evi- 
dens) sed specificam sacrificiorum, doctores catholici inter 
se non conveniunt. Negant Billuart, /. c.,disp. VIII, art. 11 ; 
Franzelin, op. cit., thesi alt.,coroll. 3, circafinem ; Hurter, 
De Euchar., n. 5/#,aliique, quiadifferentiaspecificasacri- 
ficiorum desumitur ex victima et principali offerente ; affir- 
mat verius Suarez, in 3p. D. Thomae,disp. LXXVI,sect. I, 
n. 4 sequ., quia actio sacrifica, utpote sacrificii forma, 
specificat sacrificia. 2° In sacrificio crucis Christus D., pas- 
sibilis, mortalis, seipsum offerens absque ullius ministerio, 
pretium solvit nostrae redemptionis ; in sacrificio eucharis- 
tico, impassibilis, immortalis, seipsum offerens ministerio 
presbyteri, pretium redemptionis applicat. Ad rem Conc. 
Trid., cit. sess. XXII, cap.II: « Cujusquidem oblationis, 
cruentae inquam, fructus per hanc incruentam uberrime 
percipiuntur : tantum abest ut illi per hanc quovis modo 
derogetur ». 3° Sacrificium crucis fuit prototypon et abso- 
lutum, sacrificium eucharisticum est ectypon et relativum. 

42. Tandem sacrificia Missae inter se comparata sunt 
ide.m sacrificium specie, cum idem sit sacerdos principa- 
lis, eadem victima eademque specie actio sacrifica, sed dis- 
tincta sunt numero. 

§ 3. — Sanctissima Encharistia est verum 
sacramentum. 

43. Sanctissima Eucharistia, habens rationem veri sacri- 
ficii in ordine ad Deum quem honorat, ut supra explicatum 
est, habet una simul rationem veri sacramenti in ordine ad 
hominesquossanctificat : quod modo est breviter declaran- 
dum. 

44. Quando dicitur Eucharistiae sacramentum^mteWigi 
solet sacramentum permanens quod habetur, expleta con- 
secratione saltem unius speciei. Sane mysterium eucharis- 
ticum post consecrationem esse verum et proprie dictum sa- 
cramentum est evidens, quia sacramentum est signum sensi- 
bile etpracticum gratiae,seu est aliquid sensibile significans 
et producens gratiam, quando applicatur subjecto non po- 
nenti obicem : atqui in casu est aliquicl sensibile, nempe 
species sacramentales, significans spiritualem nutritionem 
per gratiam, eamdemqueproducens quando in sanctacom- 
munione applicatur subjecto non ponenti obicem. Ceterum 
haec veritasest de fide excap. /, De sanctissima Trinitate 
et Fide Catholica, ex Conc. Trid., sess. VII, can. I, et 
sess. XIII per totam, etc. Consecratio autem est actio qua 
efficitur ipsum permanens sacramentum et dici potest sa- 
cramentum in fieri. 

45. Bellarminus, De sacram. eucharist., lib. IV, cap. 
XXII, cum aliis, putat, unica tantum specie consecrata, 
haberi integrum sacramentum, quod negat De Lugo, disp. 
II, sect. I, cum aliis. Hic dissensus est potius in modo lo- 
quendi quam in re. Nam certum est, unica tantum specie 
consecrata, haberi sacramentum verum, quia est aliquid 
sensibile significans et producens spiritualem nutritionem, 
licet haec nutritio sit ex solo corpore aut ex solo sanguine ; 
sacramentum integrum, quia nil deest, licet minus proprie 
dici posset integrum convivium, quod constat expotusimul 
et cibo ; tandem sacramentum unum, ut patet. Pariter cer- 
tum est, utraque specie consecrata, haberi sacramentum 
verum et integrum, quod nemo negat, et sacramentum 

unum. Nam licet speciespanisphysicedifferant aspeciebus 
vini, tamen utraeque significant nutritionem spiritualem 
(unam scilicet) ex corpore et sanguine, et ideo utraque si- 
mul est unum signum, quia signum specificatur asuo ter- 
mino, ita ut sit unum signum illudquod unam rem signi- 
ficat, licet ex diversis partibus materialiter componatur, 
ac proinde unum sacramentum. Igitur est verum, inte- 
grum unumque sacramentum, sive unica species conse- 
crata sive utraque, et ita primum, in quantum ad alterum 
concurrit, dici potest sacramentum partiale ; alterum, in 
quantum ex duabus speciebus consecratis resultaj;, sacra- 
mentum totale. 

46. Ut vero sacramenti eucharistici naturam melius ha- 
beamus perspectam, videamusquaenamsintilliuselementa 
essentialia. Eugenius IV in instructione ad Armenos docet : 
« Tertium est Eucharistiae sacramentum cujus materia est 
panis triticeus et vinum de vite... Forma hujus sacramenti 
^unt verba Salvatoris quibus hoc conficit sacramentum ; sa- 
cerdos enim in persona Christi loquens hoc conficit sacra- 
mentum ». Haec autem optime intelligi possunt et debent 
de sacramento Eucharistiae infieri, id est deconsecratione, 
ita ut sensus sit panem et vinum esse materiam ex qua, 
verba consecratoria esse formam qua, ministrum esse sa- 
cerdotem celebrantem qui illa verba Salvatoris pronuntians 
in persona Christi cum clebita intentione pertranssubstantia- 
tionem efiicit permanens eucharisticum sacramentum. 

47. Quod attinet ad hoc sacramentum eucharisticum per- 
manens, omnes quidem admittunt species sacramentales et 
Christum D. ad essentiam hujus sacramentipertinere. Unde 
S. Augustinus vel potius Lanfrancus, De corpore et san- 
guine Domini, contra Berengarium, cap. X, relatus in can. 
48,dist. 5, De consecr., inDecreto, docet hoc sacramentum 
duobus constare, visibili scilicet elementorum specie et invi- 
sibili carne et sanguine Christi. At deinde omnes minime 
conveniunt utrum species sacramenti essentiamingrediantur 
in recto et Christus D. in obliquo, an vice versa ; aliis verbis 
utrum sacramentum sint species continentes Christum 

D. (1), an potius Christus D. contentus sub speciebus (2). 
Communis loquendi usus aliquando species sacramentales 
ponit in recto, e. g., cum Conc. Trid., sess. XIII, passim 
repetit in hoc sacramento contineri corpus et sanguinem 
Christi; aliquando in obliquo, e. g., cum Patres dicunt 
hoc sacramuntum esse corpus Christi, carnem Christi, etc. 
"Et merito ; nam si sacramentum Eucharistiae consideretur 
ut signum sensibile, species sacramentales potius veniunt 
in recto et Christus D. in obliquo, quia species sunt sen- 
sibiles et per illas totum sacramentum constituitur sensibile. 
E contrario si sacramentum Eucharistiae spectetur uti causa 
efficaxgratiae, Christus D. venit in recto, et species in 
obliquo, quia causa efficax gratiae est corpus et sanguis 
Christi in statu sacramentali (3). 

48. Exinde explicatur Innocentius III in cap. 6, De cele- 
bratione Missarum, ubiait : « Distinguendum est subtiliter 
inter tria quae sunt in hoc sacramento discreta, videlicet 
formarn sensibilem, veritatem corporis et virtutem spiritua- 
lem. Forma est panis et vini ; veritas carnis et sanguinis ; 
virtus unitatis etcharitatis. Primumest sacramentum etnon 
res ; secundum est sacramentum et res ; tertium est res et 
non sacramentum. Sed primum est sacramentum geminae 
rei ; secundum est sacramentum unius,et alterius res exis- 
tit; tertium est res gemini sacramenti ». Nimirum, juxta 
Innocentium III, in sacramento Eucharistiae species signi- 
ficant tum corpus et sanguinem Christi tum unitatem et 
charitatem ; corpus et sanguis Christi significatur per spe- 
cies/et significat unitatem et charitatem ; tandem unitas et 
charitas significantur tum per species,tum per corpus et 
sanguinem Christi, et nil significant. Proinde Innocentius III 
sacramentum sumit formaliter quatenus est signum sensi- 
bile rei sacrae ; et tunc jam diximus species venire in recto. 
At exinde non sequitur numquam in sacramento Eucharis- 



(1) Billuart, op. cit., diss. II, art. I, § 2, cum communiori inter Tho- 
mistas ; Catechismus Rornanus, l. c, n. 8. 

(2) De Lugo, De sacram. Euch., disp. 1, sect. III ; Ballerini-Palmieri, 
Opus theologicum morale, sectio IV, De ven. Euch. sacram., n. 3, sequ. 

(3) Franzelin, De sacram. , thesi XIII. 

tiae ChristumD. in recto poni posse et species in obliquo. 

49. Sumptio autem Eucharistiae, idest sancta commu- 
nio, non pertinet acl essentiam sacramenti, sed est conditio 
necessaria ut sacramentum de facto gratiam conferat, Sicut 
enim cibus corporalis, licet ad usum ordinatus, est verus 
cibus, habens in se vim completam nutriendi ante sump- 
tionem, sumptio autem est tantum conditio requisita ut de 
facto nutriat, ita sacramentum Eucharistiae, licet ordina- 
tum ad usum, est verus cibus spiritualis animae, habensin 
se vim completam nutriendi ante communionem, cum con- 
tineat corpus et sanguinem Christi, ideoque est verum et 
completum sacramentum ; communio autem est tantum 
applicatio sacramenti et conditio requisita ut de facto nutriat. 
Hinc dicimusEucharistiaesacramentum in ecclesia asser- 
vari, exponi adorationi fidelium, a fidelibus recipi, etc. 

50. Tandem verba consecratoria probabilius suntpotius 
causa efficiens sacramentum eucharisticum permanens, ut 
supra dictum est, quam elementum constitutivum ejus- 
dem. Nonnulli dicunt verba consecratoria moraliter perma- 
nere in speciebus consecratis, ad eum modum quo ritus 
consecrationis permanenter afficit ecclesiam consecratam et 
verba benedictionis aquam benedictam. Sed hic est lusus 
verborum ; nam reipsa verba consecratoria volant, et rema- 
net effectus verborum, id est species sensibiles et sub eisdem 
corpus et sanguis Christi, ac nil aliud. 

51. Non omnes aeque conveniunt utrum unum numero 
an plura habeantur sacramenta in pluribus hostiis consecra- 
tis, sive in eodem sacrificio, sivein diversis, sive in eodem 
tabernaculo etciborio,sive in diversis consecratae fuerintet 
serventur. Etiam hic dissensus est potius in modo conci- 
picndi^quaminre.CerteCbristusD.idemnumeroin omnibus 
est : hinc si in defmitione sacramenti Eucbaristiae Chris- 
tus D. ponatur in recto (n. 47), statim sequitur unum nu- 
mero csse ubique terrarum sacramentum. Certe species sa- 
cramentales unius hostiae aut partis hostiae sunt numero 
distinctae a speciebus sacramentalibus alterius hostiae aut 
alterius partis hostiae ; unde si in defmitione sacramenti Eu- 
charistiae species sacramentales ponantur in recto, sequi 

videretur tot esse numero sacramenta quot sunt hostiae con- 
secratae aut partes hostiarum. Cum vero sensus communis 
christianus non adaiittat, e. g., plura esse sacramentain ta- 
bernaculo aut ciborio ubiplures servantur hostiae consecra- 
tae, aut sacerdotem qui plures hostias consecratas sumit, 
plura recipere sacramenta, etc, hincfautores pluralitatis sa- 
cramentorum dicunt in casu esse unum sacramentum, si 
unitas moralis verificetur, uti in mox citatis exemplis, aliis- 
que similibus ; esse plura sacramenta, si haec unitas mora- 
lis desit, e. g., si plures hostiae consecratae in diversis ta- 
bernaculis et multo magis si in diversis ecclesiis serventur. 
In casu autem quo ex eodem ciborio plures communicant, 
ii auctores censent plura esse sacramenta, quiaplures sunt 
refectiones, licet mensa eadem videatur. 

52. Ad effectum eucharistici sacramenti quod attinet, 
animadvertimus, recepto in sancta communione Eucharis- 
tiae sacramentOjChristumD. sub speciebus sacramentalibus 
in nobis corporaliter manere. Haec autem praesentia et 
unio sacramentalis et veluti materialis non est effectus sa- 
cramenti Eucharistiae, sed potius ejusdem acl subjectum 
applicatio, quae est necessaria ut sacramentum suum pariat 
effectum. Posita igitur sancta communione, et absente 
obice, sacramentum Eucharistiae, cum sit sacramentum, 
confert ex opere operato gratiam quam significat, aliosque 
pretiosissimos producit effectus, quos tamen nos opportu- 
nius breviter exponemus in cap. ult., agentes de sancta 
communione. 

53. Ex dictis apparet differentia inter rationem sacrificii 
et rationem sacramenti in sanctissima Eucharistia. Nam sa- 
crificium eucharisticum significat supremam excellentiam 
Dei et absolutam dependentiam nostram ; sacramentum nu- 
tritionem spiritualem per gratiam quam confert. Sacrificium 
immediate tendit in Dei cultum, et propitium reddit Deum, 
gratiam nonnisi indirecte conferens ; sacramentum imme- 
diate tendit in nostram sanctificationem, nobis gratiam di- 
recte confert, alia bona nonnisi indirecte nobis procurans. 
Sacrificium agit ex opere operantis, spectata actione sacer- 
dotis ; sacramentum ex opere operato. Sacrificium proba- 

bilius non existit nisi consecratione utriusque speciei et 
non araplius existit post communionem sacerdotis ; sacra- 
mentum existit consecratione unius tantum speciei et per- 
manet post communionem sacerdotis, ita ut in Missa post 
consecrationem panis sit sacramentum tantum et non sacri- 
ficium, post consecrationem panis et vini sit sacramentum 
simul et sacrificium, post communionem sacerdotis rursus 
sit sacramentum tantum, si hostiae consecratae reservan- 
tur. Quamquam igitur sacramentum Eucharistiae licite effici 
nequeat nisi in oblatione sacrificii eucharistici, tamen exis- 
tit ante sacrificium et permanere potest, eodem expleto. Ce- 
terum sacrificium est actio perfectior et sanctior quam usus 
sacramenti seu sancta communio : eo vel magis quod sa- 
crificium integrum et sanctam communionem includat (1). 
54. Pariter ex dictis consequiturhoc sacramentum com- 
paratum cum aliis sacramentis esse omnium excellentissi- 
mum, praescindendo etiam a sua ratione sacrificii, ita ut 
merito S. Dionysius, De eccl. hier., cap. III, illud appellet 
sacramentum sacramentorum. Nani ut ait D. Thomas, in 
3 p., q. 65, a. 3 : « In sacramento Eucharistiae continetur 
ipse Christus substantialiter, in aliis autem sacramentis con- 
tinetur quaedam virtus instrumentalis participata a Chris- 
to ; semper autem quod est per essentiam potius est eo 
quod est per participationem ». Et Conc. Trid., sess. XIII, 
cap.III: « Communehoc quidem est sanctissimae Eucha- 
ristiaecumceterissacramentis,symbolum esse rei sacraeet 
invisibilis gratiae formam visibilem . Verum illudin ea excel- 
lens et singulare reperitur quod reliqua sacramenta tum 
primum sanctificandi vim habent cum quis illis utitur ; at 
in Eucharistia ipse sanctitatis auctor ante usum est ». 

(1) Suarez, in 3 p. D. Thomae, disp. LXXVI, n. 3. 

SCHOLION 

DE JURE LITURGICO 

55. Huc usque indicavimus veritates dogmaticas de 
sanctissima Eucharistia. 

Ecclesia usque a primis temporibus circa hoc divi- 
nissimum amoris mysterium plura constituit ut debita 
decentia et majori fidelium utilitate sanctissima Eucha- 
ristia conficeretur, servaretur, distribueretur, sumere- 
tur. Ad rem Conc. Trid., sess. XXII, cap. IV : « Et cum 
sancta sancte administrari conveniat sitque hoc om- 
nium sanctissimum sacrificium, Ecclesia catholica ut. digne 
reverenterque offerretur ac perciperetur , sacrum cano- 
nem multis ante saeculis instituit, ita ab omni errore purum 
ut nil in eo contineatur quod non maxime sanctitatem ac 
pietatem quamdam redoleat mentesque offerentium in J)eum 
erigat ; is enim constat cum.ex ipsis Domini verbis tum ex 
apostolorum traditionibus ac sanctorum quoque Pontificum 
piis institutionibus ». Et rursus in cap. V: « Cumque na- 
tura hominum ea sit ut non facile queat sine adminiculis 
exterioribus ad rerum divinarum meditationem sustolli, 
propterea pia mater Ecclesia ritus quosdam, ut scihcet 
quaedam submissa voce, alia vero elatiore in Missa pro- 
nuntiarentur, instituit. Caeremonias item adhibuit, ut mys- 
ticas benedictiones, lumina, thymiamata, vestes aliaque id 
genus multa ex apostolica disciplina et traditione ; quo et 
majestas tanti sacrificii commendaretur et mentes fidelium 
per haec visibilia religionis et pietatis signa ad rerum altis- 
simarum quae in hoc sacrificio latent, contemplationem 
excitarentur ». 

Omnes hujusmodi leges ab Ecclesia latas relate ad 
sanctissimam Eucharistiam obligare in conscientia, per 
se patet, nisi de aliqua probetur esse potius consilium ; 
et obligant sub gravi, licet admittant parvitatem ma- 
teriae ; de qua re suis locis. Hinc Conc. Trid., /. c, can. 
VII: « Si quis dixeritcaeremonias, vestes et externasigna, 
quibus in Missarum celebratione Ecclesia cathohcautitur r 

irritabula impietatis esse magis quam officia pietatis, A. S.». 
Et in can. IX: « Si quis dixerit Ecclesiae Romanae ritum, 
quo submissa voce pars canonis et verba consecrationis pro- 
feruntur, damnandum esse, aut Missamtantum vulgariser- 
mone celebrari debere, aut aquam non miscendam esse vino 
in calice offerendo eo quod sit contra Christi institutionem, 
A. S. ». Et in genere in sess. VII, can. XIII: « Si quis di- 
xerit receptos et approbatos Ecclesiae Catholicae ritus in 
solemni sacramentorum administratione adhiberi consuetos 
aut contemni aut sine peccato a ministris pro libito omitti 
aut in novos alios per quemcumque Ecclesiarum pastorem 
mutari posse, A. S. ». 

56. Jamvero complexus harum legum ab Ecclesia lata- 
rum circa sanctissimam Eucharistiam constituityW litur- 
gicumm sensu stricto. Nam liturgia, sensu lato gramma- 
ticali, aGraecis vocibus ^sn-ov spyov, significat publicum mu- 
nus seu ministerium, et nominatim cultum publicum ; 
hinc liturgiavel jus liturgicum, sensu lato grammaticali, 
significat complexum legum quae cultum publicum deter- 
minant, aut scientiam harum legum. At ab ipsis Ecclesiae 
nascentis incunabulis consuetudo invaluit apud christianos, 
ut liturgia vel sacra aut mystica liturgia significaret in 
sensustricto unam sanctissimam Eucharistiam in omnibus 
suis partibus sive juris divini sive juris ecclesiastici (1) : 
hinc liturgia \e\jus liturgicum sensu stricto indicatcom- 
plexum legum ab Ecclesia latarum circa sanctissimam Eu- 
charistiam vel harum legum scientiam. 

57. Jus liturgicum eucharisticum in primis continetur in 
sequentibus libris liturgicis, quos Ecclesia probavit et impo- 
suit, praeter documenta ex quibus leges, in libros liturgicos 
relatae, desumptae sunt ; nempe in Missali, Pontificali, 
Caeremoniali episcoporum, Rituali, Martyrologio Ro- 
mano. Missale esttantum pro celebratione Missae; in Pon- 
tificali, Caeremoniali episcoporum ac Rituali agitur de 
sanctissima Eucharistia vel de rebus quae ad ipsam refe- 
runtur, sed agituretiam de rebus extraneis ; tandemMarty- 
rologium Romanum indicat Missam ac officium diei. 

(1) Merati ad Gavanti, p. I, pag. 7. 

58- Missale dicitur a Missa, quia continet caeremonias 
et ritus sacrificii Missae. Ut explicemus originem etauctori- 
tatem Missalis quo nunc utimur, in primis duo animadverti- 
mus. Primum est antiqua Missalia in Occidente appellata 
fuisse sacramentalia, sacramentaria, libros sacramento- 
rum, aut mysteriorum, dum in Oriente Missale dicebatur 
et dicitur euchologium. Alterum est plures fuisse liturgias 
in Occidente ac in Oriente diversis Missalibuscontentas. Po- 
testas enim primatialis non constituit ab initio unicam li- 
turgiam pro universa Ecclesia ; hinc plures introductae sunt, 
integra etiam Episcopis potestate easdem immutandi. Tn 
Occidente fuit liturgia Romana, Gallicana^ Ambrosiana, 
Mozarabica seu Gothica : sed duae primae praesertim 
Ecclesiam Occidentalem sibi diviserant (1). In Oriente fue- 
runt liturgia S. Jacobi seu Hierosolymitana, liturgia S.Mar- 
ci seu Alexandrina, liturgia S. Basilii, liturgia S. Joannis 
Chrysostomi seu Constantinopolitana seu Graecorum,liturgia 
Armenorum, liturgiaMaronitarum, etc. 

Ex hac liturgiaevarietate ac episcoporum libertateeamdem 
immutandi multiplicia ac gravia erant incommoda. Hinc ex 
una parte Romani Pontifices liturgias Graecorum, Armeno- 
rum et Maronitarum in Oriente integras custodiri voluerunt, 
postquam libri quibus continentur fuerunt a Sede Apostolica 
revisiacemendati; exaliavero parte non semel institerunt 
pro introducenda liturgiae uniformitate in Ecclesia Occiden- 
tali (2).Tandem S. Pius Y, votis Ecclesiae obsequens, refor- 
mavit in primis Breviarium,deinde Missale,sequentibus tem- 
poribus rursus emendatum et publicatum a Clemente VIII, et 
Urbano VIII. S.Pius V perconst. Quo primum tempore, 
an. 1570, quae legitur initio Missalis, praecepit hoc Missale 
in Missae celebratione servandum esse in tota Ecclesia Occi- 
dentali ; sed expresse excipit a lege communi Ecclesias, Or- 
dines ac Monasteria quae ab institutione approbata aS. Sede 
vel a consuetudine ducentorum annorum Missale pro- 

(1) Vide in nostro Tractatu canonico de sacra ordinatione, Allega- 
tum V, ubi citantur sacramentaria vel missalia quae unam aliamve li- 
turgiam exhibent. 

(2) Icard, Praelectiones, etc, n. 529. 

prium haberent, factatamen eis facultate Missale Romanum 
adoptandi. Exinde plures ordines Religiosi, e. g., Carthusiani, 
Dominicani, Benedictini, Carmelitae, etc, pluresEcclesiae, 
e. g., Mediolanensis, Toletana et aliae Bispaniarum, Pari- 
siensis et aliae plures Galliarum suum retinuerunt Missale. 
Sed deinde Ecclesiae Galliarum antiquas liturgias plus mi- 
nusve substantialiter immutaverunt, propria episcoporum 
auctoritate ; hinc privilegio Piano amplius uti non valuerunt, 
et hoc saeculo liturgiam Romanae Ecclesiae cum Missali 
Romano receperunt. Sola autem Ecclesia Lugdunensis pri- 
maevam liturgiam, una cum proprio Missali,pluribus tamen 
ad antiquitatis fidem correctis, serVavit et servat. 

De nonnullis modificationibus faciendis in nova Missalis 
editione, vide responsiones S.R.C. in Urbis et Orbis ,Missale 
Bomanum,27 Septembris /###(n.5309).Porro ad normam 
Bullae Urbani VIII quae in fronte Breviarii Romani reperitur, 
Missale (sicuti diurnum,officiaparva Beatae Mariae Virginis, 
officiamajoris hebdomadae et alia id genus quae a Breviario 
Romano ortum habent sive ex parte sive ad totum) im- 
primi et vulgari non debet nisi praeseferat Ordinarii attes- 
tationem qua declaratur illud Missale concordare cum iis 
quae Romae sunt impressa ; secus est ipso facto prohi- 
bitum. Has regulas adhuc in vigore esse, declaravit S. R. 
C. mDecreto Generali, 26 Aprilis 1 834 (n.4730),ubietiam 
indicavit quid agendum relate ad illa Missalia quae bona fide 
impressa ct vulgatafuerunt sine illa Ordinarii attestatione. 
Vide etiam ejusdem S. C. responsionem in Brixien., 
27Febr. 1847 (n° 5066) et in Namurcen., 16Martii 1833 
(n. A701). Recenter vero cura S. R. C. prodiit editio typica 
Missalis Romani, cui futurae ad unguem conformes esse 
debent. 

59. Porro Missale Romanum pluribus constat partibus. 
Praemissis constitutionibus Romanorum Pontificum qui 
Missale reformaverunt et promulgaverunt, et variis S. R. C. 
decretis, agitur de anno et ejus partibus. Deinde habentur 
rubricae. Rubricarum vocabulum indicat leges quae cul- 
tum publicum regunt ; et ideo hoc nomine appellatae sunt 
quia antiqui terra rubri coloris titulos et inscriptiones le- 

gum, praeter alia, notare solebant ; unde illud Juvenalis 
Sat. 14 : « Perlege rubras majorum leges ». Joannes Bur- 
chardus, Caeremoniarius capellae Pontificiae (f an. 1505), 
leges et doctrinas receptas circa eucharisticum sacrificium 
collegit, quas Leo X sua auctoritate probavit et S. Pius Y 
suo Missali praeposuit. Inter has Rubricas Missalis sunt in 
primis Rubricae generales Missalis ; deinde Ritus servan- 
dus in celebratio?ie Missae ; tandem agitur de defectibus 
in celebratione Missarum occurrentibus. Rubricassequun- 
tur preces pro praeparatione ad Missam, pro susceptione 
vestium sacerdotalium et pro gratiarum actione. Tunc in- 
cipit Missale proprie dictum ; et primo est Proprium de 
tempore, id est Missa propria adominica prima Adventus 
usque ad sabbatum sanctum inclusive ; deinde OrdoMissae, 
nempe caeremoniae ac ritus servandi in cujuscumque Mis- 
sae celebratione cum variis praefationibus et canone ; pos- 
tea continuatur Proprium de tempore a dominica Resur- 
rectionis usque ad ultimam dominicam postPentecosten ; se- 
quitur deinde Proprium Missarum de Sanctis ; Commune 
Sanctorum, id est missa communis unicuique Sanctorum 
classi et in anniversario dedicationis ecclesiae ; Missae vo- 
iivae ; Orationes diversae ; Missae pro defunctis cum 
orationibus diversis pro defunctis ; Ordo ad faciendam 
aquam benedictam ; Benedictiones diversae sive reserva- 
tae sive non reservatae ; demum festa pro aliquibus locis. 

60. Pontificale Romanum continet caeremonias seu 
functiones Pontificibus seu episcopis reservatas. Usqueab 
antiquitate plures auctores et synodi regulas tradiderant ab 
episcopis servandas in suis functionibus propriis : inde plura 
ac diversa Pontificalia. Aderatetiam Pontificale Romanum 
cura et auctoritate Romanorum Pontificum compilatum ; 
sed cum gravibus erroribus redoleret, Clemens VIII jussit 
ut corrigeretur, ac deinde illud promulgavit per const. Ex 
quo, 10 Febr. 1596, ab omnibus episcopis servari praeci- 
piens. Illud rursus castigavit ac promulgavit Urbanus VIII 
per Breve Quamvis alias, 17 Jun. 1644. Demum etiam 
Benedictus XIV illius emendationi manum apposuit. 

61. Caeremoniale episcoporum continet caeremonias 

in ecclesiis cathedralibus et collegiatis servandas, quae 
proinde, ut plurimum, episcopum respiciunt ant ejus prae- - 
sentiam supponunt. « Clemens VIII, ait Catalanus in suo 
celebri opere, Caeremoniale episcoporum commentariis 
illustratum,'m principio, primus omnium dici potest qui, 
opera doctissimorum virorum, Caeremoniale episcoporum 
pro universa Ecclesia ordinavit ». Idem Pontifex illud pro- 
mulgavit per const. Cum novissimi, 16 Jul. 1600. Inno- 
centius X illud rursus emendavit et suam editionem casti- 
gatam promulgavit per const. Etsi alias, 30 Julii 1650. 
Etiam Benedictus XITT illud correxit et promulgavit per 
Breve Licet alios, 7 Mart. 1727, et tandem etiam Bene- 
dictus XIV illud emendavit ac tertiam partem addidit, et 
promulgavit per const. Quam ardenti studio. 25 Mart. 
1752. Caeremoniale episcoporum est obligatorium pro 
ecclesiis cathedralibus et collegiatis, sublata quacumque 
contraria consuetudine, ut ex citatis pontificiis constitutio- 
nibus apparet ; exceptis tamen consuetudinibus immemora- 
bilibus simul et laudabilibus, prout declaravit S. R. C.in 
Lamacen., 5 Julii 1603 (n, 499) ; in Saiamantina, 10 
Jan. 1604 (n. 229) ; in Hispaniarum, 11 Jun. 1605 (n. 
266) ; in Salernitana, 16Julii 1605 (n. 270) ; in Elboren., 
17 Jun. 1606 (n. 318) ; in Brundusina, 17 Sept. 1612 
(n. hhk) ; in Tornacen., 28 Jan. 1612 (n. M9). Atetiam 
aliae ecclesiae servare debent rubricas Caeremonialis quae 
eisdem applicari possunt et non sunt exclusivae pro cathe- 
dralibus et collegiatis : id Clemens YIII, /. c, insinuat et 
plura decreta S. R. C. expresse tradunt. 

62. Rituale Romanum tradit ritus servandos in sacra- 
mentorum administratione aliisque ecclesiasticis functioni- 
bus. Etiam hac in re magna erat varietas inter diversas 
Ecclesias, integra episcopis potestate ritus in sua Ecclesia 
receptos immutandi. Paulus Y sacros et sinceros Ecclesiae 
catholicae ritus in uno volumine comprehendit, quod sub 
Ritualis Romani nomine per const. Apostolicae Sedis, 17 
Junii 1614, promulgavit et omnibus Ecclesiis Occidenta- 
libus imposuit. Deinde Benedictus XIY illud auctum et cas- 
tigatum rursus promulgavit per cit. const. Quam ardenti 
studio, 21 Martii 1752. 

63. Martyrologium Romanum continet elogium et ca- 
talogum Sanctorum (inter quos martyres praecipui numero 
sunt) quorum Ecclesia Romana memoriam perannum facit. 
Ecclesia enim Romana a primisusque temporibus solemne 
habuit nomen et acta Sanctorum conservare : quod munus 
commissum erat notariis seu protonotariis. GregoriusXIII 
Martyrologium reformavit ac promulgavit per Rreve Emen- 
dato, 14 Jan. 1584, prohibens omnia antiquiora marty- 
rologia ; deinde illud rursus emendaverunt ac promul- 
gaverunt Sixtus V, Urbanus VIII, Clemens Xet Renedictus 
XIV. Martyrologium indicat festum cujus eo die officium 
cum Missa fieri debet. 

64. Tandem jus liturgicum eucharisticum continetur in 
decretis S. R. C, quae tamen ad alias quoque sacrae litur- 
giae partes spectant. Sixtus V instituit hanc sacram Congre- 
gationem et per const. Immensa, 2$ Jan. 1587, illiusattri- 
butiones determinavit his verbis : « Ut veteres sacri ritus 
ubivis locorum, in omnibus Urbis orbisve ecclesiis diligen- 
ter observentur, caeremoniae, si obsoleverint, restituantur, 
si depravatae fuerint, reformentur ». Igitur S. R. C. inter- 
pretatur rubricas earumque observantiam urget : hujusmodi 
decreta in conscientia obligant eodem modo quo rubricae 
circa quas publicantur. Insuper fert novas leges liturgicas, 
quae eamdem auctoritatem habent ac si immediate ab ipso 
Summo Pontifice promanarent, quamvis nulla facta sit de 
iisdem relatio Summo Pontifici, ut Pius IX declaravit die 
23 Maii 1848 ; et in genere contrariis consuetudinibus, 
etiam immemorialibus, derogant, sed recurrendum in casi- 
bus particularibus, ut eadem S. C. reposuit in Angelopo- 
litan., 11 Sept. 1847, ad 16 nm (n. 5102); et sufficit ut 
sint subscriptaea S. R. C. Praefecto vel Secretario, nec re- 
quiritur ut sint vel Romae vel ab episcopis in suis dioecesi- 
bus promulgatae, uti censuit eadem S. C. in Romana, 8 Apr. 
1854, ad. 1 um - (n. 5202). Habemus collectionem authenti- 
cam decretorum S.C. editam primo a Gardellini etaPio VII 
probatam decreto diei 1 Jan. 1808 his verbis : « ut in ju- 
diciis et quacumque dirimenda controversia illorum tan- 
tummodo decretorum auctoritas valeat quae in hac editione 

permissa et approbata atque Secretarii S. R. C. manu sub- 
scripta continentur ». Tres hujus collectionis editiones fac- 
tae sunt ; tertiae yalde auctae (an. 1856) accesserunt pro 
posterioribus decretis appendices quae eamdem auctorita- 
tem habent ; nobis autem compertum est S. R. G. quartam 
parare pleniorem editionem.Quidautem.de decretis quae in 
Gardelliniana authentica collectione non reperiuntur?S.R.C. 
munai UrbisSem. Gallici, 10 Dec.1870, ad / um (n.5/i65), 
repbsuit : « Decreta S. R. C. quae, etsi non prostent in Gar- 
delliniana editione, constet tamen esse authentica, eamdem 
habent auctoritatem,,quam retinent illa quaeleguntur dicta 
editione ; dummodo haec decreta, extra editionem Gardel- 
linianam posita, non sint opposita decretis posterioribus in 
eadem collectione contentis ». Id vel ex eo confirmatur 
quod, in ipsamet collectione Gardelliniana,S.R.C. aliquando 
citet decreta quae in eadem collectione non reperiuntur. 
Nos tertia utimur editione. 

65. Jam vero jus liturgicum eucharisticum nos in hoc 
tractatu, juxta materiarum ordinem, Deo favente,exponimus. 



CAPUT II 

DE TEMPORE GELEBRATIONIS MISSARUM. 

Articulus I. 

Quanam die Missam celebrare liceat. 

66. Si antiquam Ecclesiae hac de re disciplinam inquira- 
mus, legimus, Act. II, 42, fideles fuisse perseverantes in 
doctrina Apostolorum et communicatione fractionispanis 
et orationihus. Illud communicdtione fractionis panis 
clare indicat communionem eucharisticam : unde sequitur, 
in primis Ecclesiae nascentis incunabulis, fideles, vitam 
communem agentes, frequenter sanctam communionem 
recepisse, ac proinde Missam fuisse frequenter celebratam, 
quiatunc fideles extra Missam noncommunicabant. Deinde 
ipso Apostolorum aevo, soluta vita communi inter fideles, 
Missa certe celcbrata fuit die dominico ad ejusdem sancti- 
ficationem, uti colligitur ex Act. XX, 7 ; /. Cor. XVI, 2 ; 
Apoc. I, /, ubi una sabbati significat diem dominicum, 
id estprimum diem post sabbatum. Etiam Plinius in epistola 
ad Trajanum imperatorem de Christianorum moribus refert : 
<( Affirmabant... quod essent soliti stato die ante lucem 
convenire, carmenque Christo quasiDeo diceresecum invi- 
cem ; quibus peractis, morem sibi discedendi fuisse rursus- 
que coeundi ad capiendum cibum, promiscuum tamen et 
innoxinm » . Status dies est praesertim dies dominicus ; qui- 
bus peractis, fideles discedebant sine dubio ad victualia 
sumenda, et deinde rursus coibant ad capiendum cibum 
promiscuum et innoxium, id est ad celebrandam agapam 
post quam vel ante quam sanctissima Eucharistia, cele- 
brataMissa, distribuebatur (n. 6'm nota). Item S. Justinus, 
in Apologia I adAntoninum Pium, describit Christianorum 
• conventus cum Missae celebratione et communione habitos 

die solis, id est die dominico quem gentiles diem solis ap- 
pellabant. Postea legimusMissamcelebratamquoque fuisse 
diebus stationalibus,id est feria IV et feria YI,saltem in non- 
nullis Ecclesiis ; item in diebus anniversariis martyrum 
aliisque solemnitatibus. Istaeautem Missae erant pubiicae, 
ad quas scilicet fideles omnes convocabantur, et celebrari 
debebant. Documenta primorum Ecclesiae temporum non 
referunt his diebus aliisque Missas privatas celebratas 
fuisse ; quarum usus brevi invaluit ita ut quilibet dies 
aptus esset Missarum celebrationi. 

67. Haec disciplina hodie viget : nempe principram ge- 
nerale est Missam celebrari posse qualibet die. Hinc Bu- 
bricae Generales Missalis ab initio : « Missa quotidie cele- 
bratur juxta ordinem officii, etc. ». Et can. 72, dist. /, De 
consecrat., in Decreto : « Sicut enim nulla dies excipitur 
qua non pro viventibus et pro quibuslibet necessitatibusDo- 
minum deprecemur, ita nimirum nulla dies excipi debet, 
quinpro animabus fidelium preces Dominoin Missarumso- 
lemnibus fundantur ».Et similiter S. Thomas,in 3 p.,q. 83, 
a. 2 : « Quia fructu dominicae passionis quotidieindigemus 
propter quotidianos defectus, quotidie in Ecclesia regulari- 
ter sacramentum offertur ». 

68. Huic autem generali principio sunt sequentes excep- 
tiones : 

1° « In Ecclesia Orientali, ait Papp-Szilagyi, Enchiridion 
juris Ecclesiae Orientalis Catholicae, p. //, § 55, tota 
quadragesima, praeter sabbatum et dominicum diem, item 
diem magnum Yeneris et festum Annuntiationis B. M. Y. r 
Missa non celebratur, sedsolum praesanctificatorum, qua- 
lem Ecclesia Latina die magno Yeneris, id est feria YI majo- 
ris hebdomadaesCelebrare solet.Patriarcha autem Antioche- 
nus Graeco-Melchitapetiit ab Apostolica Sede ut in praedic- 
tisquadragesimae feriis sacerdotibus suisintegram liturgiam 
celebrandi facultatem concederet. Sed Benedictus XIY hanc 
petitionem rejecit mandavitque his de rebus veteres Eccle- 
siae Graecae rubricas servari earumque executionem sacer- 
dotibus inculcari ». Cum vero Missa praesanctificatorum 
sit simplex communio sacerdotis et non vera Missa seu eu- 

charisticum sacrificium {n. 24), sequiturin Ecclesia Orien- 
tali toto quadragesimae tempore veram Missam celebrari 
non posse, nisi die sabbato et dominico cujuslibet hebdo- 
madae, ex can. 49 concilii Laodiceni (an. circ. 363) et ex 
can. 52 concilii Trullani (an. 692) etin festo Annuntiationis 
B. M. V. ex concilio Trullano,/. c. Feria autem VI majoris 
hebdomadae apud Graecos nec Missa praesanctificatorum 
celebratur ; et hoc sensu relata auctoris verba sunt intel- 
ligenda (1) . 

69. 2° In Ecclesia Occidentali ritus Ambrosianus Missae 
celebrationem non permittit feriis sextis a prima dominica 
quadragesimae usque ad Pascha : imo in feria YI majoris 
hebdomadae nec celebratur Missa praesanctificatorum. 
Haec disciplina est antiquissima in Ecclesia Mediolanensi ; 
ab initio simplex usus erat non celebrandi iis diebus, cui 
deinde positiva accessit prohibitio. At si in aliqua feria VI, 
praeter feriam VI majoris hebdomadae, occurrit festum de 
praecepto, e. g. festum Annuntiationis B. M. V., Archie- 
piscopus Missae celebrationem permittere potest et solet, 
ut fidelium pietati ac devotioni morem gerat. 

70. 3° Tandem in Ecclesia Occidentali ritus noster Lati- 
nus celebrationi Missarum restrictionem ponit pro tribus 
ultimis diebus majoris hebdomadae. At magna est hac de 
re inter feriam V, feriam VI et sabbatum sanctum differen- 
tia. Unde de singulis his tribus diebus fusius agendum 
est. 

7.1. a) Feria V majoris hebdomadae habet utique Mis- 
sam, ideoque non est dies aliturgicus, uti aiunt ; imo olim 
hac die tres Missae celebrabantur, prima ad reconciliandos 
poenitentes, altera ad sacra olea conficienda, tertia ad 
recolendam Eucharistiae institutionem. At praxis antiquis- 
sima est ut in hac tertia Missa solemni omnes sacerdotes, 
abstinentes hac die a Missae celebratione, omnesque alii 

(1) De Missa praesanctificatorum apud Graecos vide Benedictum XIV, 
DefestisD. N. J. C., lib. I, cap, VII, n. 149, 150; Le Brun, Expli- 
cation, etc, tomell, diss.VI, art. II; Card. Bona, Rer. Liturg., lib. I, 
cap. XV, n. 5; Goar, Euchol. Graec, pag. 205 sequ.; Allatius, De 
Missa praesanct. apud Graecos, ad calcem operis, De perpetuo consensu 
Ecclesiae Orientalis et Occidentalis . 

clerici ecclesiae addicti, sacram communionem reciperent 
more laicorum ; et etiam laici fideles ad sacram synaxim 
accederent ; % de qua re alias. Exinde facile intelligitur quo- 
modo introducta sit disciplina hodie vigens, qua feria Y 
majoris hebdomadae celebratur Missa solemnis seu conven- 
tualis et prohibentur Missae privatae. 

72. Missa solemnis seu conventualis celebratur inomni- 
bus ecclesiis cathedralibus, collegiatis, parochialibus et re- 
gularibus publicis cum SSmo Sacramento,etsi regulares non 
teneantur ad chorum et ad Missas stricte conventuales. Ge- 
lebrari autem debet una cum sequentibus functionibus 
juxta formam Missalis Romani,vel saltem juxta formam par~ 
vi Ritualis Benedicti XIII. Cum enim multae parochiae, 
praesertim rurales, ministris et paramentis carerent neces- 
sariis ad Missalis Romani formam in his functionibus ser- 
vandam, Benedictus XIII, paroeciis pauperibus et ruralibus 
consulere volens, edidit parvum Rituale quo solemnitates 
simpliciores praescribuntur. Proinde in functionibus ulti- 
marum trium dierum majoris hebdomadae solemnitates 
Missalis Romani servandae sunt ; in parochiis pauperibus 
et ruralibus quae in praedicto necessitatis casu reperiuntur, 
parochus potest et debet solemnitates parvi Ritualis Bene- 
dicti XIII adhibere ; in aliis autem ecclesiis non parochia- 
libus et oratoriis regularium, fratrum religiosorum et mo- 
nialium seu foeminarum religiosarum, non licet adhi- 
bere parvum Rituale Benedicti XIII, nisi ex concessione S. 
Sedis, ut reposuit S. R. C. in Goritien., 4 Sept. 187 S 
(n. 562/|.) et m Mechlinien. ,1 6 Martii 1876 (n. 5652); qua 
concessione deficiente, si solemnitates Missalis servari ne- 
queunt,functiones majoris hebdomadaepraetermitti debent T 
de qua re in Tuden., 23 Maii 1846, ad / um (n. 5050). 
Missa feria Y celebrata etiam cum cantu,sed sine functio ni- 
bus juxta formam parvi Ritualis Benedicti XIII, habere tur 
uti Missa privata et prohibita. 

73. Ex dictis sequitur non posse feria Y Missam solemne m 
seu conventualem celebrari in illis ecclesiis inquibus non a s- 
servatur SSmum Sacramentum, ut declaravit S. R. C. in 
Neapolitana, 14 Junii 1659 (n. 1990). Item nec posse 

celebrari Missamsolemnemseu conventualemin ecclesia, nisi 
piissima sepulcri caeremonia simul in eadem servetur, ut 
eadem S. G. reposuit in Urbis, 28 Martii 1775, ad 17 um - 
(n. 4378), quiahaec caeremonia tum in Missali Romano tum 
inparvoRitualiBenedictiXIITpraescribitur,etideoMissasine 
ipsa celebrata est Missa privata hac die prohibita. In Bellu- 
nen. et Feltren. celehrationis functionum majoris heb- 
domadae, 1 Febr. 1895, proposito dubio : « 2° An feria 
Y in coena Domini liceat Missam canere cum alterius hos- 
tiae delatione ad sacellum (vulgo sepulcrum), quamvis die 
sequenti ea in ecclesia Missa praesanctificator t um non 
celebretur, eamdem hostiam a sepulcro in sacrarium sub 
vesperam privatim deferendo », eadem S. C. reposuit : 
« Ad 2 um : Negative ». In kispalen., 20 Dec. 1692 (n. 
3297) et 6 Martii 1702 (n. 3627), eadem S. C. declaravit 
non posse confraternitatem celebrare facere Missam solem- 
nem cum subsequenti caeremonia sepulcri in propria ca- 
pella, quae erat in navi laterali ecclesiae regularis in qua 
pariter Missa conventualis cum caeremonia sepulcri cele- 
brabatur. Tandem in Urbis et Orbis, 12 Jan. 1704, ad 8 am 
(n. 3670), -eadem S. C. edixit Missam solemnem spectare ad 
parochum ; hinc nequit, saltem invito parocho aut epis- 
copo, celebrari a capellano in ecclesia confraternitatis quae 
sita sit in territorio parochiae, licet a parochiali ecclesiae 
independens (1). Yide etiam Senogallien., 25 Jan. 1698 
(n. 3457), in qua cum episcopus capellano prohibuisset 
canere Missam feria V, et sabbato sancto et sepulcrum 
erigere in ecclesia confraternitatis, S. R. C. reposuit ser- 
vandum esse decretum episcopi. 

74. Plures dubitaverunt prohibitionem Missarum priva- 
tarum feria Y majoris hebdomadae, saltem pro tota 1 Eccle- 
sia, non constare (2) ; sed post repetitas declarationes S. 
R. C. et Romanorum Pontificum quas refert S. Alphonsus, 
VI, n. 349 sequ., et Benedictus XIV, Inst. Ecc. XIII et 

(1) Benedictus XIV, Inst., Ecc. CV, n. 115. 

(2) De Lugo, De sacram. Euchar., disp. XX, n. 14 segu. ; Suarez, 
in 3 p. B. Thomae, disp. LXXX, sect. II ; Groix, lib. VI, p. II, n, 231 
sequ. 

XXXVIII, et De sacros. Missae sacrif.^ lib. III, cap. III, 
n. 10 sequ., quasque nos etiam infra citabimus, haec sen- 
tentia nulla gandet probabilitate. Utrum vero sacerdos, ce- 
lebrans hac die Missam privatam aut solemnem prohibi- 
tam, peccet mortaliter, an venialiter, S. R. G. in Urbis, 38 
Mart. 1775 (n. 4378) noluit definire. Nam proposito dubio : 
« 17° An, attentis apostolicis et S. R. C. decretis, graviter 
peccet sacerdos celebrans Missam privatam in feria Y in 
coena Domini, sive etiam solemnem in illa ecclesia ubi non, 
reponitur nec asservatur SSmum Sacramentum in aliquo al- 
tari vel alio loco decenti, vulgo dicto il sepolcro » ; S. C. re- 
posuit: « Ad 17 um : Non licere et sacerdos se abstineat ». 
Poenae jure statutae non sunt,: Benedictus XIY in cit. Inst. 
Ecc. XXXVIII, n. 11, poenas graves comminatur etetiam 
suspensionem a divinis ; proinde clare supponit culpam esse 
gravem . 

75. Porro Missas privatas feria V majoris hebdomadae 
prohiberi, est regula generalis ; quae tamen non est adeo 
absoluta ut numquam hac die pro fidelium commoditate 
Missas privatas celebrare liceat. Modo recensere debemus 
casus,quibus hac die celebratio Missae privatae permittitur. 

76. In primis in Tertii Ordinis S. Francisci, 30 Aug. 
1839 (n. 4877), propositis dubiis : « 1° An in ecclesiis 
ubi functiones majoris hebdomadae fieri nequeunt, feria Y 
in coena Domini celebrari possit Missa lecta ? 2° An si hujus- 
modi ecclesiae sint regularium, id liceat ut superior com- 
municare valeat suos alumnos pro adimplemento paschalis 
praecepti? » S. R. C. reposuit : « Ad l um : Negative. Ad 
2 um : Superior celebret in privato oratorio ad ministran- 
dam religiosis communionem, et si desit oratorium, fiat 
in ecclesia, januis clausis ». Per responsionem ad pri- 
mum dubium, S. C. aperte declarat defectum functionum 
majoris hebdomadae in ecclesia non esse rationem suffi- 
cientem, ut Missa privata in eadem ecclesia celebretur : quod 
sane patet. Per responsionem ad alterum declarat supe- 
riorem regularem posse Missam privatam celebrare, ser- 
vatis servandis, ut regulares valeant sacra communione 
refici, quin necessaria sit episcopi licentia. 

77. Praeterea in Ordinis Car?n. Excalc. Prov. Polo- 
niae, 27 Mart. 1773 (n. 4301), quaesitum fuit : « 9° An 
in feria V in coena Domini celebrari possit in ecclesia una 
Missaprivatapropterinfirmos? » S.R.C.reposuit : « Ad 9 lim : 
Arbitrio episcopi ». Dubium propositum ita intelligendum 
esse videtur, nempe utrum liccat celebrare unam Missam 
privatam ut infirmi hoc solemnissimo die solatium Missae 
habere valeant, et in ea sacram communionem recipere. S. 
C.rem arbitrio episcopi remittit,quia,ut putamus, supponitur 
in ecclesia Missae solemnis celebratio, et ideo concessio 
Missae privatae gravior est, et non apparet necessitas 
unius Missae privatae, praeter solemnem, pro commoditate 
infirmorum.Sed sirevera infirmiMissaesolemni interesse ne- 
queunt et desiderantMissae assistere et in ea communionem 
recipere, episcopus licentiam denegare non debet,imo hodie 
videtur in hoc casu Missam privatam celebrari posse etiam 
inconsulto episcopo. In hac autem Missa celebranda servan- 
dam esse responsionem S. R. C. n. praec. relatam minime 
dubitamus ; sed post celebrationem Missae conventualis 
januae eccclesiae nequeunt, ratione sepulcri t c\aM$\, etideo 
nequit Missa privata in eadem ecclesia celebrari. Ceterum 
e'videns est posse celebrari Missam privatam sive a regulari 
sive a saeculari sacerdote, etiam inconsulto episcopo, ne 
infirmus sine viatico decumbat ; nam lex Ecclesiae, prohi- 
bens hac die Missae privatae celebrationem, non obligat 
profecto cum tanto incommodo. 

78. Post dubium nonum de quo supra, propositum fuit 
in eadem causa dubium sequens : « 10° An in ecclesiis Grae- 
corum unitorum cumritu Latino, ubi nonsunt ecclesiaeri- 
tus Latini, in feria Y in coena Domini celebrari possit Missa 
privata loco solemnis propter parochianos ibi commorantes 
cum administratione communionis ob distantiam ecclesiae 
parochialis ». S. C. reposuit : « Ad 10 um : Dilata et refor- 
metur dubium ». Nescimusnum idem dubium reformatum 
rursus S. C. propositum fuerit, et incasu affirmativo quae- 
nam solutio ei data fuerit ; in collectanea enim Gardelliniana 
nullum hac de re vestigium. 

79. Fieri potest ut feria Y occurrat dies festus de prae- 

cepto, e. g. Annuntiationis B. M. V. Sub die 12 Sept. 
1716 (n. 3893), S. R. C. sequens tulit generale decretum : 
« Praeceptum audiendi Missam et abstinendi a servilibus 
non esse transferendum ; sed omnino servandum esse in 
ipsa feria Vmajorishebdomadae,adeoqueper Ordinarioslo- 
corum pnrvidendum ut eo die, pro civitatum et pagorum 
qualitate ac christifidelium in iis degentium numero, plu- 
res Missae privatae, ante celebrationem Missae conven- 
tualis, pro praecepti adimplemento, celebrandae non de- 
sint ; sed tamen propterea antiquus mos communionis 
cleri in Missa solemni ejus diei quo Ecclesia sanctissimae 
Eucharistiae sacramenti institutionem et memoriam re- 
colit, summa religione hactenus observatus, nullo modo 
omittatur ». Nil prohibet quominus hae Missae pro com- 
moditate ndelium celebrentur quoque in aliis ecclesiis et 
oratoriis publicis praeter ecclesiam parochialem. Officium 
autem Annuntiationis B. M. Y. transferendum est ad feriam 
secundam post dominicam in Albis. Haec immutata non sunt, 
imo confirmata Becreto Urbis et Orbis, 27 Maii 1895, 
quo festum Annuntiationis B. M. Y. elevatum fuit ad ri- 
tum duplicem primae classis. 

Si feria Y occurrit festum de praecepto S. Joseph, S. 
G. 13 Sept. 1692 (n. 3289) similetulit decretum, nempe : 
« officium transferendum esse adalium diem juxta Rubri- 
cas Breviarii Romani et decreta ipsius Congregationis ; 
ceterum praeceptum audiendi Missam et vacandi ab operi- 
bus praedictis (servilibus) non esse transferendum, sed 
servandum esse praedicta feria Y majoris hebdomadae ; 
adeoque per Ordinarios locorum accurate providendum etc» 
(ntsupra). Hujus decreti observantiam eadem S. C. deinde 
inculcavit in Hispalen., ISSept. 1692 (n. 3295), in Gal- 
liarum, 10 Jan. 1693, ad 13 um (n. 3361) et in Lucana, 
$8 Jan. 1719 (n. 3922), in qua prohibet Missas privatas 
passim in ecclesiis et oratoriis celebrari, januis clausis. 

Haec applicari quoque debent si feria Y occurrit aliud 
festum de praecepto, e. g., patroni. 

Quod si alicubi, uti in Galliis, festum Annuntiationis 
B. M. Y. et S. Josephnon est de praecepto, locus non est 

relatis decretis et privatas Missas celebrare non licet, ut 
reposuit eadem S. R. C, e. g., in Viglevanen., % Sept. 
1868 (n. 5405), quam confirmavit in Segusien., 18 Aug. 
1879 (n. 5792). De translatione festi AnnuntiationisB. M. 
Y. vide etiam Ordinis Cappuccinorum Galliae, 14 Feb. 
1705, ad. 2 um (n. 3710). 

80. Diximus superius (n. 7%) post celebrationem Missae 
solemnis faciendas esse sequentes functiones juxta formam 
Missalis Romani, aut saltem,in ecclesiis parochialibus pau- 
peribus, juxta formam parvi Ritualis Benedicti XIII. Cum 
vero etiam ad hanc formam parvi Ritualis servandam requi- 
rantur ad minus t res clcr ici, dari potest casus quo nec ii 
clerici in parochia pauperiori habeantur. In hoc casu Ordi- 
narius permittere potest parocho ut Missam lectam sine se- 
quentibus functionibus pro populi commoditate celebrare 
valeat, antequam in cathedrali vel matrice conventualis in- 
cipiat. Revera in Resolutionis dubiorum, Q 28 Junii 1831 
(n. 4583), ad dubium : « 1° An toleranda sit consuetudo 
vigens in quibusdam parochiis, praesertim in rurali- 
bus, celebrandi per parochum Missam lectam feria Y 
in coena Domini, quin peragi valeant eadem feria et 
sequenti ceterae ecclesiasticae functiones, praescriptae 
ob clericorum defectum, vel potius abolenda »'; S. 
R. C. reposuit : « Ad l um : Affirmative et ad mentem. 
Mens est ut locorum Ordinarii, quoad paroecias in qui- 
bus haberi possunt tres quatuorve saltem clerici, sacras 
functiones feriis Y et YI, et sabbato majoris hebdoma- 
dae peragi studeant, servata forma parvi Ritualis s. m. 
Benedicti XIII an. 1735 jussu editi. Quoad alias paroecias 
quae clericis destituuntur, indulgere valeant ob populi com- 
moditatem ut parochi (petita quotannis venia) feria Y in 
coena Domini Missam lectam celebrare possint, priusquam 
in cathedrali vel matrice conventualis incipiat. Et ad D. 
Secretarium cum SSmo ». Haec resppnsio probata fuit a 
Pio YII die 31 Julii ejusdem anni. Episcopus potest hanc 
veniam denegare ex rationabili causa populi commoditati 
praevalente, e. g., si rurales parochi in Cathedralem con- 
venire deberent ad complendum numerumpresbyterorum, 

diaconorum, subdiaconorum qui necessarii suntin oleorum 
saerorum confectione, quin utrumque munus .ob loci di- 
stantiam vel ob aliam causam componi possit (l).Haec con- 
firmavit eadem S. R. C. in Bellunen. et Feltren., quam 
citavimus n. 73 ; nam proposito dubio : « 3° An liceat 
praedicta feria V Missam canere absque alterius hostiae 
consecratione et absque processione » ; reposuit : « Affir- 
mative juxta decretum Pii Papae VII (Resol. dubior. 28 
Jun. 1821 ', appr. 31 Julii eodem anno) de venia saltem 
episcopi ». Vide etiam Ordinis Carmelitqrum Excal- 
ceatorum, 22 Julii 1848 (n. 5132), ubi agitur de inter- 
pretatione relati decreti. Observat autem IVAnnibale, III, 
§ 402, not. 20, in casu veniam episcopi pluribus in locis 
non peti. 

81. Schneider, Manuale sacerdotum, pag. 532, post- 
quam retulisset praecedentem S. R. C. responsionem diei 
28 Jun. /#5/,subdit : « Nomine autem paroeciarum quae 
clericis destituuntur veniunt non solum parochiales eccle- 
siae, sed etiam aliae minores quasi parochiales, ecclesiae 
filiae, quae proprio sacerdote curato gaudent, ecclesiae hos- 
pitalium, carcerum, parvorum conventuum canonice erec- 
torum et regularium sive virorum sive sanctimonialium quae 
extra claustra non pergunt, dummodo tales ecclesiae pro- 
prio rectore et jure SSmum Sacramentum asservandi gau- 
deant ». In praxi Missa privata absque alia functione fe- 
ria V celebrari solet etiam in capellis illarum monialium 
quae nulla lege clausurae tenentur, uti e. g. Sorores seu 
Filiae Charitatis,sed absque magno incommodo non possent 
ipsae earumque alumnae accedere ad ecclesiam publicam 
pro Missa conventuali audienda et sacra communione in 
eadem recipienda ; item in oratorio seu ecclesia saeculari, 
distincta ab ecclesia ubi Missa conventualis celebratur, 
habente proprium rectorem, sed nullatenus parochiali, si 
celebratio Missae privatae in eadem sit necessaria pro com- 
moditate fidelium; item in capella seminarii, si alumni non 



(1) Vide in Gollectanea Gardelliniana commentarium ad relatam res- 
ponsionem S. C. R. 

accedunt ad aliam ecclesiam in qua Missa solemnis seu con- 
ventualis celebratur. Quanquam autem haecpraxis fere ubi- 
que existat, tamen cum concessio S. R. C, quae est stric- 
tae interpretationis, non respiciat nisi ecclesias parochiales 
clericis destitutas, necessarium putamus ut rectores seu 
capellani aliarum ecclesiarum et oratoriorum de quibus 
supra, petant ab episcopo licentiam celebrandi Missam 
privatam feria V, et episcopus obtineat a Sede Apostolica 
indultum eamdem concedendi. Vide Baltimoren. 1 et 
7 Se.pt. 1838 (n. 48.37) et citatas Goritien., 4 Sept. 1875 
(n. 5624) ac Mechlinien. 16 Mart. 1876 (n. 5652). 

82. In collectanea Gardelliniana in nota ad relatam res- 
ponsionem S. R. C, praeter alia, haec leguntur : « Praeter- 
ea non desunt ecclesiae in quibus pro populi commoditate 
parochus privatim celebrat subjectaeque sibi plebi commu- 
nionem ministrat, priusquam Missae conventuali initium 
detur. Ita in Patriarchali Lateranensi et in quibusdam aliis 
Urbis collegiatis ecclesiis,quamvisineisdemsolemnia omnia 
fiant et possit commode populus sacro interesse. Si ita est, 
potiore jure congruere videtur, ut id fiat in paupere rurali 
ecclesia etc. ». Exinde sequi videtur episcopum uniusMis- 
sae privatae celebrationem posse pro populi commoditate 
permittere etiam in illis ecclesiis ubi solemnia omnia fiunt, 
dummodo Missa privata celebretur ante conventualem. 

83. Tandem posse Sedem Apostolicam indulgere utferia 
Y privata Missa celebretur, evidens est. Hujus indulti par- 
ticularis seu localjs seu personalis exempla prae manibus 
non habemus. Episcopus, praeterquam in casibus expositis, 
hanc licentiam dare nequit, cum agatur de lege generali 
totam Ecclesiam obligante. 

84. b) E contrario feria VI majoris hebdomadae in Eccle- 
sia Occidentali Missam non habet et ideo dicitur et est dies 
aliturgicus. Proinde in hac die quaelibet Missa seu solem- 
nis seu privata, juxta omnes, sub gravi prohibetur. Celebra- 
tur tantum Missa praesanctificatorum quae veraMissa non 
est, sed simplex communio sacerdotis (n. 24). Poenae con- 
tra celebrantem Missam feria YI in jure statutae non sunt ; 

sed episcopus potest utique eas constituere (1). Praete 
apostolicum indultum celebrandi Missam hac die, quod ta 
men dari non solet, unica est exceptio ; nempe licet Missar 
celebrare, ne infirmus moriatur sine viatico quod antea non 
dum receptum sit : quo in casu celebranda est Missa qua 
magis convenit, id est Missa de passione (2). At hic casu 
vix practicus erit, cum sacramentum pro infirmis in Miss 
feriae Y reservari debeat. 

85. In feria YI majoris hebdomadae nequit occurrei 
festum S. Joseph, quia hoc festum celebratur die decirr 
nona Martii et Pascha nequit contingere ante diem viges 
mam secundam Martii.Si vero occurrit festum Annuntiark 
nis B. M. V., S. R. G. tulit sequens decretum general 
11 Martii 1690 (n. 3204) (3) : « S. R. C. ad tollendadub 
exorta super celebratione festi SSmae Annuntiation 
B. M. Y. in feria YI in Parasceve vel in sabbato sanc 
occurrentis, declarando decretum editum die 11 Februar 
proxime praeteriti, decrevit festum Annuntiationis in cae 
proposito, una cum praecepto audiendi Missam et vacan< 
ab operibus, in Ecclesia universali transferri debere ad f 
riam secundam post dominicam in Albis, etiam quocumqi 
alio festo impeditam ; ita eadem feria praememorato fes 
Annuntiationis assignata et stabilita intelligatur, et in il 
eo prorsus modo et forma praefatumfestum,quoadofficiu 
et Missam, celebretur, quibus propria die vigesimaquin 
Martii in calendario Romano appositum celebraretur, pr< 
tractis ad aliam diem non impeditam, juxta rubricas Br 
viarii Romani, omnibus aliis festisin eadem feria,occurre] 
tibus quae non sint altioris ritus... Firmo in reliquis rem; 
nente praedicto decreto edito die 11 Februarii, nemj 
quod in sabbato sancto celebrationes Missarum privataru 
omnino prohibeantur in quibuscumque ecclesiis et orati 



(1) Benedictus XIV, Inst. Ecc, XXXVIII, n. 11. 

(2) Ballerini-Palmieri, IV, n. 300 ; Lehmkuhl, 11, 211. 

(3) Eadem S. C, 11 Februarii ejusdem anni (n. 3202) simile prors 
tulerat decretum pro casu quo festum Annuntiationis incidit in sabba 
sancto : quod decretum probatum fuit a Romano Pontifice die 12 eju 
dem mensis. 

riis privatis, non obstante quacumque contraria consuetu- 
dine, et unica tantum Missa conventualis una cum officio 
ejusdem sabbati sancti celebretur ». Decretum diei 11 seu 
1% Februarii rursus S. R. C. confirmavit in Macaonen., 
Varia dubia, 10 Maii 1895, ad 9 nm , et in decreto Urbis 
et Orbis, 37 Maii 1895, de quo supra, n. 79. Et cum 
in Urbis, Ordinis Servorum, 11 Junii1701 (n. 3590) pro- 
posita fuissent sequentia dubia : « l°An translato, utsupra, 
festo praedicto, intelligatur etiam translata indulgentia ec- 
clesiis B. M. V. Annuntiatae dicatis pro die festo concessa ; 
2° Anin ecclesia Annuntiationis B. M. V. civitatis Florentiae 
et in aliis sub eodem titulo de festo praedicto translato post 
octavam, officium sittamquam de titulari recitando cum oc- 
tava ; 3° An eo die quo recitatur officium et celebratur Missa, 
die eodem festo Annuntiationis B. M. Y. translato, in Missa 
solemni sacerdos celebrans et ministri ad symboli verba : Et 
incarnatus est, ante altare genua debeant submittere » ; 
S. C. reposuit : « kd l um : Supplicandum SSmo pro decla- 
ratione vel pro concessione translationis indulgentiae. 
Ad 2 um : Negative. Ad 3 um : Affirmative ». 

86. Tandem si feria YI occurrit aliud festum de prae- 
cepto, e. g., patroni, officium cum Missa transfertur in 
aliam diem non impeditam, obligationes vero non transfe- 
runtur ; et ideo obligatio abstinendi ab operibus servilibus 
servatur in ipsa feria VI, obligatio autem audiendi Missam 
cessat, cum eo die Missa desit, nec fideles tenentur in con- 
scientia assistere Missae praesanctificatorum quae vera 
Missa non est. Ita S. R. C. in Monopolitana, W Mar- 
tii 1706 (n. 3739) ; nam : « Cum in civitate Monopolitana 
festum S. Francisci de Paula, quia de patrono principali, 
celebretur depraecepto, cumquehoc anno incidat in feriam 
VI in Parasceve, per Vicarium Capitularem ejusdem civi- 
tatis S. R. C. demisse supplicatum fuit declarare : An cum 
officio transferendum veniat etiam praeceptum audiendi 
sacrum ? » S. C. reposuit : « Negative ; et in feria VI in Pa- 
rasceve non teneri audire sacrum ». 

87. c) Tandem etiamin sabbato sancto hodie celebratur 
Missa solemnis seu conventualis in ecclesiis cathedralibus , 

collegiatis, parochialibus, regularibus (n. 72), sed prohi- 
bentur Missae privatae. Sententia plurium prohibitionem 
celebrandi Missas privatas hoc die non constare, saltem pro 
tota Ecclesia, rejicienda prorsus est, ut patet, aliis omissis, 
ex decreto generali relato n. 85. Scriptores qui id docue- 
runt, vel floruerunt antequam dictum generale decretum 
anni 1690 prodiret, vel illud ignoraverunt. Si quis privatim 
celebrare auderet, non dubitamus peccare per se graviter ; 
sed poenae jure statutae non sunt, licet eas episcopus pos- 
sit constituere. Praestat in hac prohibitione declaranda 
nonnihil insistere. 

88. Prohibitio celebrandi Missas privatas in sabbato 
sancto gravior est,quam similis prohibitio pro feria V : quod 
ita apud collectionem Gardellinianam rite declaratur in nota 
ad responsionem S. R.C.die 28 Junii 1821 (n.80) : « Ple- 
rique ex illis qui sacerdotibus facultatem tribuunt privatim 
celebrandi feria Y in coena Domini, putant etiam fieri idip- 
sumT posse sequenti sabbato ; sed hi non animadvertunt 
magnum quod unam inter alteramque diem discrimen est. 
Siquidem feria V diebus aliturgicis non adnumeratur, imo... 
prae caeteris sacrificium j ure postulat ; sabbatum vero, ut 
feria VI in Parasceve, aliturgicum est, quia Ecclesia, per 
integrum saltem ejusdem diei civilem cursum, in solitudine 
et moerore versari deberet ob mortem et sepulturam D. N. 
J. C, veluti habetur in epistola Innocentii I ad Decentium 
relata in can. sabbato (13) disf. 3, De consecr. Antiqua 
monumentatestantur sacras functiones inchoari consuevisse 
ingruentibus jam tenebris ; etcum essent multo longiores, 
praesertim obillorum copiam qui sacro fonte erant abluendi, 
Missam, quae post litanias celebrabatur, mediae nocti fuisse 
conterminam (1). Equidem paulatim immutatus est mosper 
anticipationem (2), religiose tamen retentus et servatus 
liturgicus ordo. Quamobrem etsi nocte sacrificium nonoffe- 
ratur, sed circameridiem 5 nihilominusinfra actionem prae- 

(1) Itno Missa non celebrabatur, nisi « aux premieres lueurs de 1'aube » 
ait Duchesne, Origines, etc, cap VIU, § 4, prope finem. 

(2) Maxime ut minueretur labor jejunii naturalis servandi ante cele- 
brationem Missae. 

cipit rubrica ut ad Communicantes legatur sacratissimam 
noctcmAd sufficit, quin immorer in paschali praeconio prae- 
mittendo nedum prophetiis verum etiamfontis benedictioni, 
in quo non secus ac si nocte concubia adhuc legeretur, plu- 
ries repetitur : Raec nox est. Sacrificium quod noctiserat, 
utique modo offertur ante vel circa meridiem et quod diei 
superest, ob annuntiatam dominicam resurrectionem, laeti- 
tiae significationibus decoratur ; nihilominus quantum fieri 
potest, ne prorsus obliteretur antiquorum temporum disci- 
plina, aequum est ut per anticipationem solemnia fiant,non 
item privatae Missae celebrentur. Hincest ut, si aliquod fes- 
tum ex praeceptoservandum incidatin feriam Y, aliquotMis- 
sae privatae ad fidelium commoditatem permittuntur, non 
autem si tale festum occurrat in sabbato sancto, etc. ». 

89. E contrario haec prohibitio minus gravis est quam 
similis prohibitio in feria Yl, quia licet sabbatum sanctum, 
juxta antiquam disciplinam, sit aliturgicum, tamen hodie, 
per anticipationem, Missa conventualis in eodem celebra- 
tur ; dum in feria YI nulla Missa celebrari licite potest. 
Hinc in feria YI numquam permittitur Missae celebratio ; 
sed aliquando indulgetur celebratio Missae privatae in sab- 
bato sancto ; ut ex dicendis patebit. 

90. Antea animadvertimus, in Missa privata, quando in 
sabbato sancto celebratur ab episcopo ordinante in domes- 
tico sacello, omitti quae surit ab initio, legi prophetias, 
praetermitti quae sequuntur, recitari litanias, ceteraque 
servari, prouti sunt in Missali ; quando vero celebratur a 
simplici sacerdote, neque prophetias esse legendas quae 
ad baptismum et ordinationem pertinent, non vero ad 
Missam. Hinc proposito dubio : « 2° An in sabbato sancto 
Missa ab episcopo privatim celebranda in domestico sa- 
cello ratione ordinationis vel ab aliis sacerdotibus (si qui 
sunt) qui hujusmodi privilegio gaudent, inchoanda sit a 
Kyrie vel a prophetia » ; S. C. R. in Resolutionis du- 
biorum, "28 Junii 18 Q 28 (n. 4583) : « Ad s 2 um : Quoad 
episcopos, ratione ordinationis, servetur praescriptum Pon- 
tificalis et decretum S. C.-diei 5/ Martii 1744 in Bergo- 
mensi, et Missa incipiatur a prophetiis. Quoad alios, si 

qui privilegio gaudent, more solito, sed sine introitu, post 
campanarum sonitum ». Proinde si sacerdos^ Missam pri- 
vatam celebraturus, litanias praemitteret, contra hoc S. 
C. decretum non ageret, sed melius est si a confessione 
Missam incipiat, omisso introitu (1). 

91 . Jamvero Missa privata celebrari potest ex indulto 
apostolico, non autem ex indulto episcopi, cum de lege ge- 
nerali totam Ecclesiam obligante agatur. Indultum locale 
difficile admodum conceditur. Exemplum prostat in Tole- 
tana, 26 Apr. 1692 (n. 3723). Cum enim petita fuisset fa- 
cultas celebrandi tres Missas privatas die sabbati sancti in 
ecclesia -Patrum Praedicatorum, prout hactenus ab im- 
memorabili observatum fuisse exponebatur, S. C. « indul- 
gendum esse censuit, ut praedicta die sabbati sancti in 
posterum singulisannis,postabsolutamMissam solemnem, 
in praefata ecclesia celebrari possint tres Missae tantum t 
juxta assertam antiquam et immemorabilem consuetudinem, 
decreto generali prohibitivo ab eadem S.-C. sub die // Fe- 
bruarii 1690 edito aliisque in contrarium non obstantibus 
quibuscumque ». Sanctitas Sua id probavit, addens: Dum- 
modo tamen non transeat in exemplum. Simile indultum 
pro una tantum Missa privata habes in alia Toletana, 
22Dec.1698 (n. 3501). 

92. Adhuc difficilius conceditur indultum personale. Et 
cum non pauca hujusmodi indulta, transactis temporibus, 
concessa fuissent non sine disciplinae canonicae detrimento, 
hinc proposito dubio : « 3°An ad eliminandos abusus,si qui 
irrepserint, sit consulendum SSmo pro revocatione cujus- 
cumque indulti celebrandi privatim eamdem Missam, firmo 
tamen remanente singulari privilegio aliquibus ecclesiis,pe- 
culiaribus attentis circumstantiis, concesso, unam vel alte- 
ram Missam lectam celebrandi post unicam solemnem de 
die » ; S. R. C. in Resolutionis dubiorum, 28 Junii 1821 
(n. 4583 j reposuit : « Ad 3 um : Affirmative juxta votum : 
Consulendum SSmo pro revocatione cujuscumque indulti 
celebrandi privatim in sabbato sancto, firmo tamcn sin- 

(1) Vide Gardellini in citatam responsionem S. R. G. 

gulari privilegio aliquibus ecclesiis, peculiaribus attentis 
circumstantiis, concesso unam vel alteram Missam lec- 
tam celebrandi post unicam solemnem de die, proutiin 

dubiOi ». 

93. Si in sabbato sanctoincidatfestum Annuntiationis B. 
M. y., repetenda sunt quae diximusn. 85 ; scilicet totum 
festum cum obligatione chori et fori transfertur in feriam 
II post dominicam in Albis, prohibita celebratione Missa- 
rum privatarum in sabbato sancto. Id.'S. R. C. expresse do- 
cet etiam in decreto generali, 11 Febr. 1690 (n. 3202), 
non obstante quacumque consuetudine. 

94. Quid vero si in sabbato sancto incidat aliud festum 
de praecepto ? Plures auctores (1) idem traduntpro sabbato 
sancto, ac pro feria yi, nempe officium cum Missa esse- 
transferendum ad primam diem non impeditam ; obliga- 
tiones vero abstinendi a servilibus, et audiendi Missam- 
non transferri ; prohiberi tamen Missarum privatarum 
celebrationem et ideo obligatione audiendi Missam non 
teneri illos qui nequeunt Missae conventuali interesse. At 
non semel S. R. C. translationem obligationis audiendi 
Missam (et consequenter etiam obligationis abstinendi a 
servilibus) ad primam diem non impeditam, una cum 
translatione officii et Missae, arbitrio episcopi remisit. Ita 
in Gerunden., 7 Aug. 1694 (n. 3337); nam « epis- 
copus et capitulum exposuerant in dicta civitate et dioecesi 
quotannis celebrari de praecepto ex voto die 5 Aprilis 

.festum S. Francisci de Paula. Et quia anno proxime futuro* 
4695 praefata dies incidebat in diem sabbati sancti, suppli- 
caverunt declarari quomodo se gerere deberent circa 
praeceptum audiendi Missam ». S. C. : « Translationem 
officii et obligationem audiendi Missam in casu propo- 
sito ad primam diem non impeditam et juxta rubricas 
Breviarii et Missalis Romani, arbitrio ejusdem episcopi, 
remittendam censuit ». Similis responsio ad similem quae- 
stionem datafuitin Cusentina, 5 Martii 1695 (n. 3352). 

95. Missa solemnis in sabbato sancto celebrari debet 

(1) Lehmkuhl, vol. II, n. 211 ; Scavini, tom. III, n.3W. 

cum omnibus solemnitatibus Missalis aut saltem parvi Ri- 
tualis Benedicti XIII (n. 80) . In parochiis vero quae clericis 
destituuntur, episcopus, ob populi commoditatem, potestne 
lectae Missae celebrationem permittere, sicuti in feria V ? 
Responsio negativa videtur desumi exdecreto S. R. C. diei 
$8 Junii 18%1 relato cit. n. 80. ldem S. C. declaraverat 
in Januen., 13 Julii 1697 (n. 3433). Nam proposito du- 
bio : « An in ecclesiis tam parochialibus quam non paro- 
chialibus ubi deest numerus cantorum possit celebrari in 
sabbato sancto Missa privata loco solemnis, ut in iisdem ec- 
clesiis fiat benedictio tam luminis et cerei, quam aquae, at- 
tentis maxime decretis hujus S. C. de anno 1690, 11 Fe~ 
bruarii, et 11 Martii ejusdem anni (n. 85) prohibentibus 
celebrationem Missarum privatarum,et unicam tantum Mis- 
sam conventualem una cum officio ejusdem sabbati sancti 
celebrari praecipientibus »; S. C. reposuit: « Negative ». 
His non obstantibus, praxis est ut in his pauperibus paro- 
chiis parochus Missam lectam celebret. Huic praxi favet 
Benedictus XIV in Inst. Ecc. XXXVIII, n. 11, juxta in- 
terpretationem Gardellini in nota ad responsionem S. R. C. 
relatam n. 80- Proinde putamus hanc praxim, ubi viget, 
servari posse, donec a S. C. reprobetur (1). Imoinnonnul- 
lis locis permittitur ob populi commoditatem celebrari unam 
alteramque Missam privatam, praeter conventualem ; e. g., 
in Oraline divini officii dioecesis Parisiensis in sabbato 
sancto legitur : « Praeter Missam cantatam, una aut altera 
legi poterit, si parochus eam valde utilem fidelibus ha- 
beat j>. 

96. Non est dubium Missam privatam in sabbato sancto 
celebrari posse, ne infirmus moriatur sine viatico quod non- 
dum recepit ; qui tamen casus practicus non est, ut dixi- 
mus n. 84. Sed pro commoditate aliorum infirmorum, ut 
nempe assistere possint Missae sacrificio et in eo juxta 
consuetudinem communicare, nequit Missa privata cele- 
brari, secus ac in feria Y (n. 76). 



(1) Lehmkuhl, II, n. 211 ; sed in Molin., 22 Sept. 1857, ad 7um, cui 
innititur, revera nil hac de re habetur. 

97. Ut huic articulo finem imponamus, appendicis loco 
recolimus theologos inquirere quandonam Apostoli primo 
eucharisticum sacrificium obtulerint. Conc.Trid. , sess.XXII, 
can, II, definivit Christum D. in ultima coena illis verbis : 
Hoc facite in meam commemorationem^ instituisse Apos- 
tolos sacerdotes, et ordinasse ut ipsi aliique sacerdotes of- 
ferrent corpus et sanguinem suum. Jamvero in primis om- 
nes admittunt Apostolos triduo post mortem Domini, ante 
ejusdem resurrectionem, moerore pene confectos et velut 
oves, interfecto pastore, dispersas, sacrum non fecisse. 
Quid si fecissent? Unanimi consensu respondent theologi 
Christum sub speciebus futurum fuisse exanimem,quiaani- 
ma exsangui corpori et sparso sanguini nulla concomitantiae 
ratione conjuncta erat (n. 8) ; sed deinde non conveniunt 
utrum Missa, illo triduo celebrata, habuisset necne ratio- 
nem sacrificii ; utrum hostiae tunc consecratae, si ser- 
vatae fuissent usqueadresurrectionem, corpus Christi exa^ 
nime, an animae conjunctum continuissent, etc. Sed his 
omissis, nonnulli putant Apostolos statim celebravisse 
post cognitam resurrectionem Domini,ut supremum ipsi cul- 
tum persolverent, vel ut gratias agerent pro redivivo ma- 
gistro, vel utmemoriam acerbissimaeejusdempassionisre- 
colerent, vel denique ut fideles ac seipsos singulari laetitia 
recrearent. E contrario melius Card. Bona, De rebus liturg., 
lib. I, cap. F, censet Apostolos primum celebravisse post 
Pentecosten ; et hanc affert rationem, quia lexvetus usque 
ad Pentecosten vim suam retinuit, cum nova satis nondum 
promulgataesset, et non decebat novum offerri sacrificium, 
sacerdotio nondum translato. Huic sententiae congruit sa- 
crarum litterarum auctoritas, in quibus Apostoli simul in 
coehaculo collecti, ante adventum Paracliti, erant perseve- 
rantes unahimiter in oratione (Act. /, 14) ; etpost adven- 
tum Spiritus Sancti erant perseverantes in communica- 
tione fractionis panis et orationibus (Act. //, 42) (1). 

(1) Ben. XIV, Inst. Ecc. XXI, n. 1 sequ. 

Articulus II. 

Quanam diei hora Missam celebrare liceat. 

98. S. Paulus, Act. XX, 7, videtur sero Missam cele- 
bravisse. Deinde receptum fuit ut agapa et Missa publica 
celebraretur hora tertia et verba Plinii relata n. 66 ad hanc 
consuetudinem alludunt ; quantum saevientes persecutiones 
id permitterent. Postea tempus Missae, publicae celebran- 
dae secundum rationem solemnitatum diversum fuit ; 
nempe, ut explicat Martene, De ant. Ecc. rit., lib. /, cap. 
III, art. IV, n. 3, dominicis festisque diebus ante meri- 
diem\ diebus jejunii circa nonam\ in quadragesima ad 
vesperam ; tandem nonnullis diebus privilegio distinctis 
npctu ; nempe die Natalis Domini ; sabbato sancto, de quo 
supra ; die festo S. Joannis Baptistae, quo in aliquibus locis 
duae Missae celebrabantur et prima in nocte ; tandem 
diebus collationis ordinum, idest sabbatis quatuor tempo- 
rum (1). Missa autem privata quacunque hora celebrari po- 
terat, mane scilicet, hora secunda, meridie, post dictam 
nonam, vespere et post completorium, prout pluribus 
adductis testimoniis usque ad seculum XII, probat idem 
Martene, l.c, n. 10. Insaeculo XIII Angelicus mS p.,q.83, 
a. 3, docet Missam solemnem celebrari ab hora tertia ad 
nonam, sed Missae privatae satis esse ut celebrentur de die 
non de nocte. In saeculo XIV Scotus in 4° dist. 13, q. 1 , tra- 
dit : « Ad tertiumprincipale ex partetemporis breviter teneas 
qaod a pri?icipio diei usque ad horamnonamM\ssa,congr\ie 
celebratur ». Istae autem restrictiones non fuerunt induc- 
tae lege scripta generali, sed potius consuetudine quae 
eadem non erat pro omnibus locis. Neque Conc. Trid. 
rem determinavit ; nam sess. XXII, De observandis et 
evitandis in celebratione Missae, tantum praescribit ut 



(1) Ex peregratione Silviae ad loca sancta, recenter edita, constat 
Hierosolynais saepius primam Missam noctu, post vigilias, tunc temporis, 
celebratam fuisse. 

episcopi « edicto et poenis propositis caveant ne sacerdotes 
aliis quam debitis horis celebrent » . 

99- Hodie horam Missarum celebrandarum indicant Ru- 
bricae generales Missalis, §XV: « 1° Missa privata, saltem 
post matutinum et laudes, quacumque hora ab aurora us- 
que ad meridiem dici potest ».Deinde eaedem Rubricae de- 
terminant horam Missae conventualis, de qua suo loco; 
modo praepositam doctrinam declarare debemus. 

100. Ex hac Rubrica patet sacerdotem in praesenti dis- 
ciplina, postquam matutinum cum laudibus recitaverit, de 
qua re alias, posse Missam celebrare qualibet hora, sed non 
ante auroram, necpost meridiem. Clemens XI in conventu 
plurimorum Gardinalium ac Praesulum hanc rem sedulo 
examinandam mandavit et licet ipsis tertia pars horae ante 
auroram et postmeridiempermitti sacerdotibus posse vide- 
retur, Pontifex tamen eorum sententiam non probavit et 
decretum his verbis promulgavit : « Mandamus ne Missarum 
sacrificia ante auroram celebrentur et usque ad meridiem 
solum protrahantur ». Attamen hanc tertiam horae partem 
deinde indulsit Benedictus XIII (1). Unde sequitur in prae- 
senti disciplina Missam celebrari posse qualibet hora a ter- 
tia horae parte ante auroram, ad tertiam horae partem 
post meridiem. Ratio praecipua qua Ecclesia noluit Missae 
celebrationem horis postmeridianis permittere, haec videtur 
fuisse, ut scilicet consuleret valetudinisacerdotumjquae^ob 
j ej unium naturale omnino servandum nimis longe protractum , 
dilaberetur. Exinde autem minime sequitur hanc legem con- 
tinere favorem cui quisque sacerdos possit renuntiare, cele- 
brans quacumque hora post meridiem, ut plures citati a 
S. Alphonso, F7, n. 245 in fine, putaverunt ; nam Ecclesia 
ob illam rationem terminos pro celebratione Missarum obli- 
gatorios constituit, ut satis patet ex dictis (2). 

101. In primis dubitari potest utrum ad vigentem disci- 
plinam servandam sufficiat Missam terminari tertia horae 



(1) Benedictus XIV, Inst. Ecc. XIII, n. 4. 

(2) S. Alphonsus, l. c; Suarez, in 3 p.D. Thomae, disp. LXXX, sect. 4 ; 
Layman, lib. V, tract. V, cap. IV, n. 3. 

parte ante auroram et inchoari tertia horae parte post me- 
ridiem ; an e contrario inchoari nequeat nisi tertia horae 
parte ante auroram et debeat terminari tertia horae parte 
post meridiem. Respondemus hancalteram legis interpreta- 
tionem veram esse. Nam eam suadent particulae a, ad, quae 
indicant initium et fmem. Praeterea eam expresse tradit 
ipse Benedictus XIII in decreto ab eodem lato die W Dec. 
1724, n. 9, quod legitur in Appendice XV III Concilii 
Romam (an.1725). HincBenedictus XIY, Inst. Ecc.LXVIII, 
n. 11 , ait : « Tertiam horae partem ante auroram pro in- 
choandis Missis exemplo Romanae Urbis, statuimus ; absol- 
vendas vero jussimus cum tertia pars horae post meridiem 
effluxerit ». Hinc sequitur ultimam Missam esse inchoan- 
dam circa meridiem, potius paulo ante, quam paulo post. 

102. Porro aurorae nomine intelligitur initium crepus- 
culi matutini, seu initium illius claritatis quae praecedit 
ortum solis etterminatur ipsomet solis ortu ; sicuti crepus- 
culum vespertinum est illa claritas quae remanet post solis 
occasum. Jamvero hoc crepusculum matutinum incipit di- 
verso tempore pro diversis latitudinibus ; etin eadem lati- 
tudine incipit diverso tempore pro diversis anni partibus. 
Astronomorum est initium crepusculi matutini, seu auro- 
ram, determinare ; et nos pro Missae celebratione eorum 
determinationem sequimur. 

103. In omnibus directoriis divini officii apponi solet 
tabella indicans auroram ; eamque nos tuto sequi possu- 
mus in Missae celebratione. Methodus scientifica simplex et 
clara pro determinanda aurora in variis locis et in variis 
anni temporibus 5 potest essesequens.Supponimusnotampro 
diversis locis et diversis anni temporibus horam ortus so- 
lis, quae in omnibus ephemeridibus pro variis regionibus 
indicatur : insuper supponimus notam latitudinem locipro 
quo aurora determinari debet : quae latitudo indicatur in 
omnibus chartis geographicis. Jam vero sequens tabella 
perpetua desumpta ex Annuaire dit Bureau des Longitu- 
des, Paris 1874, indicat pro variis latitudinibus ac variis 
anni temporibus durationem crepusculi matutiui, cujus 
initium, ut supra diximus, est aurora, et fmis ortus solis : 

Igitur ab hora ortus solis subtrahe durationem crepusculi 
matutini et habebis auroram. Ita, e. g., Roma est in gradu 
/12° latitudinis : die decima Martii ortus solis accidit hora 
6 h. 15 m. Ex tabella pro hoc tempore durationem crepus- 
culi matutini facili computatione deducitur esse: 1 h. 34 m. 
Quare habebitur : 

6 h 15 m : ortus solis. 

l h 3/i m : duratio crepusculi matutini. 

Zi h hi m : aurora. 

Et revera in directorio romano divini officii pro die 8 Mar- 
tii indicatur aurora: h h. 45, et pro die 17 ejusdem meri- 
sis :, h h. 30. Pro hemisphaero autem australi adduntur sex 
menses mensibus datis in tabella quae valet pro hemisphae- 
ro boreali. 

104. Quod si neque in directorio dioecesano divini officii 
aurora indicatur, neque astronomica aurorae determinatio 
possibilis est, e. g., quia ignoramus latitudinem loci in 
quo sumus, nos sequi possumus regulam practicam quam 
S. R. C. praebuit in responsione diei 18 Sept. 1634 infra 
citanda ; nempe aurorae nomine intelligere possumus exor- 
dium diei civilis, moraliset usualis, in quo homines soler- 
tes diluculo ad opera surgere solent in receptis et approba- 
tis regionum consuetudinibus ; et juxta hoc intellectum 
Missam possumus celebrare. 

105. Meridies est momentum quo sol transit per meri- 
dianum locale ; sicut media nox est momentum quo sol 
transit per oppositum meridianum. Sed nos in negotiis 
ecclesiasticis sequi tuto possumus tempus, ut vocant, me- 
dium, et quidem tempus medium nationale, quod indicant 
publica horologia. Nam episcopus Trevirensis exposuit : 
« Ad normamlegis nuperrime latae, in toto Germanico Im- 
perio, inde ab initio mensis Aprilis anni vertentis, unum 
idemque tempus, absque respectu ad medium tempus aut 
meridianum diversarum Imperii regionum,in horis compu- 
tandis observandum est, illudque referunt publica horolo- 
gia.Inde fit ut intrafineshujus dioecesis computus horarum 
legalis spatio semihorae tempus locorum medium superet. 
Hinc a Sancdtate Yestra episcopus orator petit solutionem 

dubii : Possuntne clerici sequi tempus legale in persolvendo 
officio divino, tam anticipantes privatim matutinum, quam 
recitantesvesperas?».S. G. C.die 22 Julii 1893 reposuit: 
« Affirmative ». Item cum archiepiscopus Neapolitanus 
exposuisset syndicum Neapolitanum praescripsisse ut omnia 
Neapolitana horologia, nonnullis privatis exceptis, in indi- 
cando meridie pro regula sumerent tempus medium Roma- 
num, ac expostulavisset utrum fideles Neapoli in servando 
naturali jejunio aliisque Ecclesiae obligationibus possent se- 
qui horologia horas indicantia juxtatempus medium Roma- 
num, an potius ea sequi deberent quae verum tempus 
Neapolitanum signabant, S. Poenitentiaria die 18 Junii 
1873, reposuit : « Ad l am partem affirmative ; negative ad 
2 am )) . Imo ratione scandali expedit omnino ut hoc tempus 
sequamur. HincS. R.C.in Clodien. ,7 Aug . 1 875 (n. 5622), 
ad dubium: « 9° Antam pro recitatione officii divini, quam 
pro jejunionaturali antecommunionem praescripto,veletiam 
pro abstinentia a carnibus aut lacticiniis diebus jejunii, 
conformare se quis possit tempori dicto medio, aut juxta 
proprium placitum tempori verovel medio, ita ut aliquando 
unr, aliquando alteri adhaereat » ; reposuit: « Ad 9 um : Stan- 
dum publicis horologiis » . Nihilominus S. Poenitentiaria, 
29 Nov. 1882, aperte declaravit « fidelesin jejunio natu- 
rali servando et in officio divino recitando sequi tempus 
medium posse, sed non teneri ». 

106. In regionibus septentrionalibus ultra latitudinis 
quinquagesimum circiter gradum crepusculum per inte- 
gram noctem ab occasu solis ad ejusdem ortum tempore 
aestivo perdurat, ita ut aurora proprie dicta non adsit ; imo 
in regionibus polo nordico magis propinquis nox, dies, cre- 
pusculum perdurant singula plurium mensium spatio. Quae- 
ritur quomodonam in his regionibus computari debeat tem- 
pus pro Missarum celebratione. Hacdere duabus vicibus S. 
R. C. egit. 

107. In primis Theodosius de Rubeis, in mathematicis 
disciplinis apprime versatus, proposuit emendandam esse 
rubricam XY Missalis Romani, ubi dicitur Missam priva- 
tam celebrari posse ab aurora usque ad meridiem ; nam, 

aiebat, rubrica hoc modo expressa non videtur aptari re- 
gionibus in quibus crepusculum perdurat per integram 
noctem, aut in quibus nox, dies, crepusculum sunt ad plu- 
res menses. Cardinales aliique qui hanc difficultatem de 
mandato Pontificis in Missalis Romani, 18 Sept. 1634 
(n. 1007), ad examen revocarunt,decreverunt, audito prius 
eodem Theodosio deRubeis,nihil esse innovandum, quia « in 
casibus propositis quoad regiones carentes aurora, intelligi- 
tur moraliter de tempore quod aequivalet et correspondet 
aurorae, hoc est de exordio diei civilis, moralis et usualisin 
quo homines diluculo surgere solent ad opera juxta receptas 
et approbatas regionum consuetudines ». Facta deinde 
Sanctissimo peculiari relatione, Sanctitas Sua mandavit : 
« Nihil innovari, et solum adnotari in registro dubium excita^ 
tum, addens quodjuxta casuum contingentiam dabiturres- 
ponsio a Sede Apostolica ». Theodosius de Rubeis institit, 
sed a data responsionerecessumnon fuit. Et eamdem regu- 
lam practicam appplicari etiam posse pro meridie et pro 
media nocte, nullo modo dubitamus; nempe meridies erit 
tempus quo homines manducare solent, medium inter exor- 
dium et finem diei civilis, moralis et usualis ; sicuti media 
nox erit tempus medium inter initium et finem noctis civilis, 
moralis et usualis, qua homines dormire solent. 

108. Recentioribus temporibus propositum fuit S. R. C. 
sequens dubium in Sacrarum Missionum in Oceania, 
7 Sept. 1850 (n. 5150) : « 1° An ecclesiastici viri qui regio- 
nes incolunt ultra circulum polarem positas, ubi tempore 
aestivo per plures hebdomadas sol numquam occidit, nec 
vicissim per plures hebdomadas hiemali tempore oritur, in 
divinis persolvendis laudibus sequi possint meridianum Ro- 
manum ». S. C, exquisito prius voto R. P. Secchi, re- 
scripsit : « Juxta votum astronomi P . Secchi » . Jamvero 
hujus clarissimi astronomi votum ad hoc reducebatur, ut, 
retenta distributione horarumjuxta Romanam methodum, 
determinari deberet meridies per transitum solis in meri- 
diano locali ; quod si tempus medium sequi placeret, adjici 
deberet consueta aequatio temporis medii. Transitus au- 
tem solis per meridianum semper dignosci potest, tempore 

aestivoper maximam ejusdem solis altitudinem, hyemali 
vero tempore ex majori crepusculorum claritate, vel etiam 
melius ex stellarum observatione ; namque nullus est locus 
intra circulum polarem, ' in quo aliquis uti non possit hoc 
medio ad determinandum localem meridiem. Quamquam 
vero dubium propositum et responsio ac votum sint pro 
divinis persolvendis laudibus, tamen applicari jure pos- 
sunt etiam Missarum celebrationi. Igitur in hisregionibus, 
pro determinando meridie, vel haec regula potest adhiberi, 
vel praecedens ; et si astronomi qui transitum solis per me- 
ridianum determinent, in loco desint, praecedentem regu- 
lam sequi necesse erit. 

109. Ex dictis intelligitur lex canonica de hora celebra- 
tionis Missarum. Haec lex obligat sub gravi in materia 
gravi. Juxta communiorem sententiam materia gravis est 
una hora.ante legitimumtempus ; materia levis est minus 
quam hora (1). Proinde estpeccatum mortaie Missam incho- 
are una hora ante tertiam horae partem ante auroram, aut 
Missam terminare una hora post tertiam horae partem post 
meridiem ; infrahoc tempus eritpeccatum veniale. Poenae 
autem seu latae seu ferendae sententiae in transgressores a 
jure statutae non sunt ; sed episcopus posset utique eas con- 
stituere, ut patet ex verbis Conc. Trid. relatis n. 98. Prosper 
Lambertini, archiepiscopus Bononiensis, in cit. Inst., Ecc. 
LXVIII, n. 13, poenam suspensionis ipso facto pronuntiat 
in sacerdotes sive regulares sive saeculares, qui Missam ce- 
lebraverint ante vel post tempus ab eodem determinatum . 

110. Et quidem terminus matutinus debet esse et est 
revera, juxtamentemEcclesiae, firmior termino meridiano, 
quia Ecclesia numquam solita fuit eucharisticum sacrificium 
noctu offerre, nisi forte in primis saeculis metu persecutio- 
numautinextraordinarisaliquibussolemnitatibus(cit.n.^), 
dum e contrario solita utique fuit illud offerre post meri- 
diem. Lege etiam verba Pauli III relata n. 116. Hinc facilius 
conceditur indultum celebrandi post meridiem quam ante 



(1) S. Alphonsus, VI, n. 346 ; Lehmkuhl, II, n. 217; Ballerini-Pal- 
mieri, IV, n. 298. 

auroram (1) ; etgraviori causa opus est ut tempus antever- 
tere, quam utpostponere liceat (2). Proinde valet argumen- 
tum : ex tali causa licet ante auroram celebrare : ergo 
et post meridiem ; sed per se non valet argumentum con- 
trarium : ex tali causa licetpost meridiem celebrare : ergo 
etante auroram. Modo videamus quandonam lex cum sua 
obligatione cesset. 

111, In jure a regula generali superius exposita est 
unicaexceptio. Nempe in die Natalis Domini possunt tres 
Missae celebrari, de qua re alias ; « quarum prima dicitur 
post mediam noctem », juxta Rubricas^Generales^MissaliSj 
XV, n. 4. Duo vero notanda sunt. Inprimishaec Missane- 
quit incipi ante mediam noctem, utpatet ex relatis Rubri- 
carum verbis, penitus abrogatis a S. Pio V privilegiis, licet 
vetustissimis, ob quae nonnulli ante mediam noctem sacrum 
faciebant. In Societatis Jesu, 11 Maii 1878 (n. 5728)^ pro- 
posito dubio : « 21° In multis ecclesiis in die Nativitatis Do- 
mini incipitur Missa ita ut jam sacerdos sit in puncto con- 
secrationis, pulsante media nocte : an hoc sit legitimum » ? 
S. C. R. reposuit : « Ad 21 um : Serventur rubricae et contra- 
rios abusus esse abolendos ». Similiter in Cuneen., 5 Junii 
1883 (n. 587/i),proposito dubio : « 10° Licetne Missam nocte 
Nativitatis Domini ita praemature inchoare, ut, adveniente 
horamediae noctisjam sit decantatum evangelium » ? S. R. 
C. reposuit : « Ad 10 um : Servandam esse rubricam genera- 
lem Missalis Romani, tit. XV, n. 4 ». Praeterea media nocte 
licet unam Missam conventualem seu solemnem celebrare, 
Missasautem privatas nonnisipost auroram, ut colligitur 
ex Rubricis Generalibus Missalis, /. c. Hinc in Lucana, 
33 Nov. 1681 (n. 2969) : « Inhaerendo aliis resolutioni- 
bus circa celebrationem trium Missarum in nocte Nata- 
lis Domini alias editis, et signanter sub die 7 Dec. 1641, 
iterum declaravit S. R. C. non esse permittendum usum in- 
troductuma nonnullis canonicisetpresbyterisEcdesiaeLu- 
canae, celebrandi tres Missas privatas immediate post de^ 

(1) De Lugo, De sacram. Each., disp. XX, n. 42. 

(2) De Lugo, l. c, n. 41 sequ. ; d'Annibale, III, § 482, not. 24. 



CAPUT II. DE TEMPORE CELEBRATIONIS MISSARUM 71 

cahtatam Missam solemnem in media nocte Natalis Domini » . 
Deinde eadem S. C. mSenen., 23 Mart. 1686 (n. 3105) et 
mSavonen., $3 Apr. 1703 ad 3 am (n. 3648), reposuit jd 
valere etiam non solum pro saecularibus, sed etiam pro re- 
gularibus tum OrdinumMendicantium,tum Societatis Jesu, 
tum alterius cujuscumque instituti etiam speciali mentione 
nommdnidi.Et cuminAretina,1 8 Sept. 1781 (n.M0/i)pro- 
posita fuissent sequentia dubia : « 1° An in nocte Nativita- 
tis D. N. J. C. liceat cuique sacerdoti ante auroram celebrare 
Missam privatam absque indulto Sedis Apostolicae incasu? 
Et quatenus negative : 2° An contraria praxis ubi introduci 
vellet vel jam essetintroducta, declaranda sit abusus et di- 
recte opposita legibus Ecclesiae, ita ut per episcopum sit 
abscindenda » ? eadem S. C. reposuit : « Ad l um : Non licere. 
Ad2 um : Contrariam consuetudinem declarandam esseabu- 
sum et episcopus curet abscindi » . Necessarium est igitur apos- 
tolicum indultum ut media nocte,seu ante auroram dieiNa- 
talis Domini, celebrans Missamconventualem,aliasduas Mis- 
sas privatas, aut alii sacerdotes vel unicam privatam Mis- 
sam celebrare valeant. Hoc indulto sub die 19 Dec. 1872 
gaudet archidioecesis Parisiensis ; quo concessum est posse 
servari consuetudinem, ab antiquis temporibus in dioecesi 
vigentem, ut in nocteNativitatisDomini sacerdotes tres Mis- 
sas celebrent absque interruptione, et fideles devoto animo 
ad sacram synaxim accedant. Aliae quoque Galliarum dioe- 
ceses simile habent indultum. 

112. At R. P. posse permittere ut Missa vel citius vel 
tardius celebrari possit, evidens est. Ut aliqua exempla 
hujus indulti citemus, omnes missionarii habere solent 
indultum celebrandi una hora ante auroram et una hora 
post meridiem. Sane in formula facultatum quas omni- 
bus Yicariis Apostolicis Societatis Missionum ad exteros 
concedere solet S. Sedes ad quindennium, sub n. 23 
legitur: « Celebrandi... per unam horam anteauroram et 
aliam post meridiem ». Et in formula facultatum quae a S. 
Sede conceduntur Missionariis apostolicis Societatis Missio- 
num adExteros, sub. n. 5 : « Faciendisacrumvel unahora 
ante auroram vel alia post meridiem, legitima concurrente 

causa » (1). Eodem privilegio celebrandi Missam una circi- 
ter hora ante auroram vel aliapost meridiem, gaudent etiam 
S.R.E.Cardinales eorumqueCappellani in eorumcappellis(2) 
et protonotarii apostolici (3). Romae plura templa, idest tem- 
plum Galloruma S. Ludovico, a SS. Apostolis, a S. Jacobo, 
templumLusitanoruma S. Antonio, a S. CaroloinviaFlami- 
nia, aPiis Operariis, a Cappuccinis nuncupatum habent in- 
dultum ut Missa ibidem celebraripossit post elapsam horam 
a meridie (4). Haec autem et similiaindulta celebrandiuna 
hora ante auroram vel post meridiem intelligenda esse pu- 
tamus de una hora ante vel post legitimum tempus, ita ut, 
post concessionem Benedicti XIII (n. 100) liceat, vi privi- 
legii, Missam inchoare una hora et viginti minutis ante au- 
roram, eamdemque finire una hora et viginti minutis post 
meridiem (5). Insuper inter facultates extraordinarias quae 
Yicariis v^postolicis Sinarumetregnorum adjacentiumconce- 
duntur adquindennium,estetiamsubn./7facultas: « Cele- 
brandi ex rationabili causa Missam una hora post mediam 
noctem ; qua facultate uti valeant tum Yicarius Apostolicus, 
tum Missionarii de ejusdem Yicarii Apostolici licentia ». 
TandemBenedictusXIYindulsit ut sacerdotestamsaeculares 
quam regulares in regnis et dominiis Regum tam Hispaniae, 
quam Portugalliae et Algarbiorum existentes, tres Missasin 
die commemorationis omnium defunctorum celebrare pos- 
sent etiam duabus post meridiem horis (6). 

113. Quaestio est num regulares privilegio gaudeant 
celebrandi Missam ante auroram. Pro certo habemus pri- 
vilegia regularibus in subjecta materia concessa ante Conc. 
Trid. fuisse ab eodem Concilio revocata sess. XXII, in De- 
creto de observandiset evitandis in celebratidne Missae (7) . 

(1) Collectanea Parisiensis, n. 30 et n. 419 ; quae n. 384, 386, 387 re- 
fert potiora indulta a S. Sede concessa pro peculiaribus circumstantiis 

(2) Vide dissertationem Card. Brancatii, De privilegiis quibus gaudent 
Cardinales in propriis capellis, quae legitur ad calcem operis Gattico, 
De oratoriis domesticis. 

(3) Andreucci, De protonotariis apostolicis, n. i83. 

(4) Ben. XIV, Inst. Ecc. XIII, n. 5. 

(5) Scavini, vol. III, n. 116. 

(6) Ben. XIV, Desacros. Missae sacr., App. IV, ad lib. 111. 

(7) S. Alphonsus, VI, n. 342; Lehmkuhl, II, n. 218;S. Alphorisus, 

Negat Ballerini-Palmieri, vol. IV, n. W4, post Lugonem , 
l.c, disp. XX, n. 29; sed rationes quas affert solidae minime 
sunt. Inquirendum igitur est num hujusmodi privilegium 
regularibus fuerit concessum post Conc. Trid. Jamvero re- 
fertur privilegium ab Alexandro VI (i) monasterio Bene- 
dictino Montis Serrati datum et a Clemente VIII (2) ad totum 
ordinem atque ita, per communicationem privilegiorum, ad 
omnes regulares extensum, secundum quod, ^ex justa causa, 
hora secunda post mediam noctem quovis anni tempore 
in ecclesiis regularium celebrare licet. Concessio hujus pri- 
vilegii antecedit Conc. Trid., utpote ab Alexandro VI facta, 
ideoque ab eodem Concilio revocata dici debet. Attamen 
cum Clemens VIII, post Trid. Conc, hoc caducum pri- 
vilegium extenderit ad totum ordinem Benedictinum, im- 
plicite illi vires restituit ; ideoque modo viget pro om- 
nibus regularibus. Rite vero animadvertit De Lugo, l. c, 
n. 30, juxta hoc privilegium regulares non "J)osse hora se- 
cunda post mediam noctem celebrare, nisi insuis regulari- 
bus ecclesiis. Patres Societatis Jesu a Gregorio XIII antea 
obtinuerant ut ex justa causa cum permissione superioris 
possent una hora ante auroram celebrare. Clemens XIV 
concessit Congregationi Passionis, ut Patres, dum missioni- 
bus operam dant, seu earum occasione vel alia quacurn- 
que de causa iter facientes, tam inpublicis ecclesiis quam 
in privatis oratoriis apostolico privilegio munitis Missam 
unius horae ante auroram et alterius horae spatio post me- 
ridiem celebrare libere et licite possint. Tandem Congrega- 
tioni Puritatis Pius VI indulsit ut ejusdem sacerdotes sem- 
per et ubique celebrare possent in perpetuum duabus horis 
ante auroram et post meridiem. His autem privilegiis huc 
usque recensitis omnes regulares fruuntur vi communica- 
tionis. 

114. Imo non solum R. P., sed etiam episcopus potest px 
justa causa permittere ut Missa celebretur indebita hora 

De privilegiis, n. i22, ex oblivione affirmat hanc revocationem esse du- 
biam. 

(1) Emanuel Rodriguez, Bullarium Regularium, Bulla XIII. 

(2) Emanuel Rodriguez, op. cit., Bulla XXII. 

sive ante auroram sive post meridiem ; quamquam enim 
hanc episcoporum dispensandi potestatem in nullo pontifi- 
cio aut conciliari decreto legamus, tamen eam admittunt 
omnes doctores, S. Sede minime reclamante (1). Ea usus 
est Prosper Lambertini , Archiepiscopus Bononiensis in 
cit. Inst. .Ecc. LXVIII, n. /5, permittens, ut ratione mag- 
nae celebritatis et ratione modi vivendi qui invectus erat, 
Missa celebrari posset in illis ecclesiis de quibus agebatur, 
usque ad integram horam post meridiem. Cum vero epis- 
copus possit suis subditis id permittere, sequitur ipsum 
posse eadem licentia uti ex eadem justa causa. Nonnulli auc- 
tores episcoporum dispensandi potestatem restringunt ad 
unam horam ante auroram autpost meridiem(2). Putamus 
autem episcopum non solum posse dispensare pro una tan- 
tum vice, sedetiam posse permittere, e. g., rationetalis so- 
lemnitatis, in tali ecclesia Missam quotannis celebrari una 
hora post meridiem, utireverapermisitProsper Lambertini 
supra citatus. Sed non posset omnibus sacerdotibus suae 
dioecesis indiscriminatim indulgere Missae celebrationem 
ante tempus jure communi statutum ; id enim esset non 
dispensare in jure communi, sedpotius juscommune abro- 
gare pro sua dioecesi. 

115. Potestatem in subjecta materia dispensandi quam 
communis sententia tribuit episcopo, Croix, lib. VI, p. 77, 
n. W5, quem approbat S. Alphonsus, VI, n. 344, censet, 
secluso privilegio, habere omnes superiores regularescum 
votis solemnibus erga suos religiosos, cum sint eorum Ordi- 
narii. 

116. Ceterum qui privilegium a Sede Apostolica obtinuit 
celebrandi ante auroram, cautissime eo uti debet ; nam 
Paulus III relatus a Benedicto XIV in lnst. Ecc. XIII, n. 2, 
haec habet : « Quoque indulto celebrandi seu celebrare fa- 
ciendi ante diem parce utantur, quia cum in altaris minis- 
terio immoletur D. N. [J. C, Dei filius, qui candor est lucis 
aeternae, congruit hoc non in noctis tenebris fieri,,sed in 

(1) Lehmkuhl, II, n. 117 ; De Lugo, l. c, disp. XX, n. 21 ; S.Alphon- 
sus, VI, n. 344 ; Ballerini-Palmieri, IV, n. 296. 

(2) Lehmkuhl, l. c. ; De Lugo, l. c. 

luce ». Idem dicatar si quis simile privilegium ab episcopo 
habuit aut a superioreregulari. 

117. Tandem, etiam citra dispensationem legitimi su- 
perioris, in nonnullis gravibus circumstantiis lex non urget, 
quia in genere lex Ecclesiae, lata non in destructionem sed 
in aedificationem, non_ohligal cumgravi incommodo. Hinc, 
juxta communem doctrinam, omne peccatum, abest, siMissa 
celebratur statim post mediam noctem^Jnfirmus careat 
viatico {1) ; et ob eamdem rationem a fortiori putamus li- 
cere Missae celebrationem longe post meridiem, servato 
jejunio naturali ; de qua re alias. Item si in-die festivo Missa 
solemnis protrahitur ad horam et amplius post meridiem 
et etiam ad duashoras, et consuevit, post Missam solemnem, 
Missam privatam celebrari, licebit etiam tunc id facere pro 
fidelium commoditate, ne Missa careant (2). Item si sacerdos 
die dominico vel festo *ex itinere impeditur celebrare tem- 
pore debito, potest hora ante vel post tempus debitum 
celebrare (3). Item infunere alicujus magnatis, vel occa- 
sione concionis, vel publicae supplicationis, vel collationis 
ordinum, vel celebrationis matrimonii, aut ex alia causa 
simili, licet Missae celebrationem anticipare vel postpo- 
nere per horam (4). "ftem ut fideles qui operibus servi- 
libus die festo vacare coguntur usque ad meridiem, uti 
e. g. passim Parisiis, Missae audiendae praecepto sa- 
tisfacere possint, Missa, absque ullo dubio, poterit cele- 
brari una hora ante aut post tempus jure statutum. At Sotus 
in. 4, dist. 13, q. 2, a. 2, apud Benedictum XIV, De sa- 
cros. Missae sacrificio, lib. III, cap. VII, n. 5, merito 
animadvertit : « Attamen quod hoc fiat (id est celebretur 
post elapsum tempus) ad inserviendum deliciis eorum qui 



(1) S. Alphonsus, VI, n. 343; De Lugo, disp. XX, n. 25; Layman, 
lib. V, tract. V, cap. IV, n. 4 ; Lehmkuhl, II, n. 217 ; Ballerini-Pal- 
mieri, IV, n. 296. 

(2) Lehmkuhl, l. c. ; Ballerini-Palmieri, l. c. ; S. Alphonsus, VI, 
n. 344 : probabiliter. 

(3) S. Alphonsus, l. c. ; Lehmkuhl, l. c. ; Ballerini-Palmieri, l. c, 
aliique communissime. 

(4) S. Alphonsus, l. c, plures alios citans ; Ballerini-Palmieri, l. c. ; 
Scavini, III, n. 176. 

noctes, aleis et crapulis vacando, in dies vertunt, diesque, 
dormiendo, in noctes, non potest non esse vituperio dig- 
num ». Imo passim auctores cum Layman, lib. V, tract. 
V, cap. IV, n. 3, admittunt "servari posse consuetudinem 
qua Missa hora ante auroram celebratur diebus ferialibus, 
ut opificibus, qui summo mane surgere debent, solatium 
Missae praebeatur (1). Busembaum, /. c, subdit : « Non 
tamen idcirco post meridiem licebit » ; cujus affirmationis 
ratio perdifficilis est (n. 110). Ceterum notandum has recen- 
sitas aliasque similes causas graves esse, ita ut a quolibet 
peccato excusent ; causae autem leviores sufficiunt ad excu- 
sandum a culpa gravi, remanente veniali peccato (2), et, 
cum dispensatione episcopi,ab omni culpa. Imo in his prae- 
cise casibus, quando nempe concurrit causa aliqua, sed non 
sufficiens ad excusandum ab omni culpa, proprie exercetur 
potestas dispensandi episcopi : ad quem proinde recurren- 
dum in dubio de causae sufficientia. 

118. Ex his omnibus deduci potest praxim, in parochiis 
Parisiensibus passim vigentem, qua occasione funerum et 
praesertimmatrimoniorum et diebusdominicis aliisque festis 
Missa celebratur una circiter hora post meridiem, non esse 
reprobandam. Nam, occasione matrimoniorum, saepe fere 
impossibile est Missam citius celebrare, cum civilislexin Gal- 
liis sub gravibus poenis praecipiat matrimonium civile prae- 
cedere debere religiosum.Praeterea haec Missa, si favet de- 
liciis multorum de quibus Sotus, praesto est pluribus opifi- 
cibus, qui citius Missae assistere non possent. Tandem hanc 
praxim probat expresse vel tacite auctoritas episcopalis. 
Quamquam autem haec vera sunt, tamen experientia docet 
exinde sacerdotum qui has serotinas Missas habitualiter ce- 
lebrare solent, sanitatem omnino dilabi. 

119. His finem imponimus recolentes ea quaehabetBe- 
nedictus XIV in const. Etsi minime, 7 Febr. 174*2. Utpo- 
pulus, ad Missam parochialem confluens, concionem au- 
diat, Pontifex vult ut episcopilege lata caveantne in parvis 
ecclesiis, ecclesiae parochiali proximis, diebus dominicis 

(t) Busembaum, n. 133 ; Ballerini-Palmieri, l. c. ; Lehmkuhl, l. c. 
(2) Ballerini-Palmieri, l. c, n. 298. 

aliisque festis, ullus sacerdos « antea sacrificium faciat, 
quam parochus Missam celebraverit, sermonem habuerit, 
ceterasque sui muneris partes absolverit ; hoc enim pacto ec- 
clesia parochialis confluentium parochianorum numero cele- 
brabitur ». Proinde episcopus poterit hanc legemferre, et 
etiam poenis ferendae vel latae sententiae communire. Si 
haec lexlatafuit,illicitumerit Missas diebus dominicis aliis- 
que festis ante parochialem celebrare, dummodo Missa pa- 
rochialis hora opportuna celebretur ; si haec lex lata non fuit, 
parochus de rigore juris prohibere non potest, ne infra 
suae parochiae limites Missae ante parochialem celebren- 
tur. Id confirmatur expluribus responsis SS. CC. RR. qaae 
referunt Benedictus XIV, Desyn., lib. XII, cap. VII, n. 7 , 
et Inst. Ecc. XLIV, n. 7 sequ. ; Lucidi, Devis. sacr. lim., 
vol. I, pag. 435, 436. Haec quidem quoad ecclesias sae- 
culares : at episcopus vetare nequit, ne in ecclesiis regula- 
rium Missae celebrentur aliaeque peragantur functiones 
etiam cum campanarum sonitu (excepto sabbato sancto) 
ante Missam parochialem, vel donec illa absolvatur. Ita re- 
solvit S. C. C. in Squillacensi, 38 Febr. 1681 , et in folio 
plures aliae similes resolutiones referuntur. 

120. Haec de hora Missae in Ecclesia Latina. Synodus 
MontisLibani (an.1736), p. II, cap. XIII, stsitmt : « Ut nullus 
sacerdos ante auroram et post meridiem sine speciali R. D. 
Patriarchae privilegio Missam celebret, exceptis diebus je- 
junii quadragesimalis in quibus, praeter dominicam et sab- 
batum, horanona diei,idest tertia post meridiem, celebrare 
fas est, et exceptis festivitatibus Na.talis D., Epiphaniae et 
Resurrectionis, in quibus post mediam noctem Missa dici- 
tur ; idque tam de privata, quam de solemnibus Missis in- 
telligendum est. Ubi vero jejunium quadragesimale circa 
meridiem solvi coeptum est, non liceat Missam post il- 
lam horam protrahere ». Eamdem disciplinam etiam aliae 
Orientales Ecclesiae passim sequuntur. Benedictus XIV, 
const. Etsi pastoralis, %Maii174%,$ VI, n. 6, permit- 
tit consuetudines servari 5 dummodohoranonanontransgre- 
diatur ; et si alicubi yiget consuetudo producendi jejunium 
cum Missa usque ad vesperam, in suo robore permaneat. 



CAPUT III 

DE LOCO CELEBRATIONIS MISSARUM. 
SECTIO I 

De loco remoto celebrationis Missarum. 

121. Locus remotus celebrationis Missarum est ecclesia 
et oratorium. At aliquando in ipsa ecclesia vel oratorio Mis- 
sae sacrificium celebrari non potest ; et aliquando celebrari 
potest etiam extra ecclesiam et oratorium. Sub hacsectione 
in quatuor distinctis articulis agemus in primis de ecclesia, 
deinde de oratorio, tandem duas exceptiones exponemus. 

Articulus I 

De ecclesia (1). 

§ 1. — Quid et quotuplex sit ecclesia. 

122. Ecclesia, spectata vi nominis, significat coetum 
hominum in genere. Sed post Ghristum D, passim accipitur 
pro coetu fidelium. Exinde hoc vocabulum deductum est 
ad significandam aedem materialem pro christianae reli- 
gionis cultu, sive quia conventus christianorum in ipsa cele- 
brantur, sive quia ipsa est figura et symbolum verae Eccle- 
siae. At in sensu stricto, quatenus ab oratorio proprie 
dicto distinguitur, ecclesia indicat aedem pro christianae 
religionis cultu eo potissimum fine extructam,ut publico fide- 
lis populi usui deserviat. Hoc stricto sensu nos nomen ec- 
clesiae in praesentiarum accipimus. 

(1) Vide canonistas in tit. XL, De consecratione ecclesiae velaltaris 
et in tit. XLVIII, De ecclesiis aedificandis et reparandis, lib. III , 
Decret., et in tit. XXXII, De novi operis nuntiatione, lib. V, Decret. 

123. In Ecclesiae incunabulis eratpraesertimofomws.Ee- 

clesiae, id est domus ordinaria ad communitatem ecclesia6- 

ticam pertinens. In ea aderat oratorium, quod erat vera 

ecclesia, pro actibus cultus et nominatim pro Missae sacri- 

ficio, aliaeque aedes pro nascentis communitatis ecclesias- 

ticae necessitatibus (1). At in ipsis primis tribus saeculis, 

nempe tempore persecutionum, christianos non paucas 

babuisse publicas separatasque ecclesias indubium est (2). 

Si domus ecclesiae aut ecclesia nondum habebatur, aut, 

saevientibus persecutionibus, fidelibus fas non erat illam 

adire, tunc tantum fideles conveniebant pro actibus cultus 

et nominatim pro sacrificio Missae in alio quocumque de- 

centi loco. Hinc Dionysius Alexandrinus, apud Eusebium, 

Hist. Eccl.,lib. VII, cap. XII: « Gumque ab omnibus 

fugaremur atque opprimeremur, nihilominus tunc quoque 

festos egimus dies. Quivis locus in quo varias aerumnas sin- 

gillatim pertulimus,ager, inquam, solitudo,navis, stabulum, 

carcer, instar templi, ad sacros conventus peragendos fuit ». 

(1) Hanc domum Ecclesiae ita describit Duehesne, Origines du culte 
chretien, chap. X : « Les eglises primitives n'ont ete d'abord que des 
maisons ordinaires, specialement affectees au culte chretien ou plutot a 
Fensemble des services de la communaute chretienne, Les maisons an- 
tiques se pretaient fort bien a cet usage. Elles comprenaient generale- 
ment une entree sur la voie publique, une cour entouree de portiques 
(atrium) ; en arriere une autre cour ou une grande salle ferniee, une 
salle de bains, des pieces d'habitation, des caves, des celliers, des de- 
pendances de tout genre disposees autour des cours anterieures. Cetait 
ce qu'il fallait pour installer les diverses categories de personnes dont 
se composaient les reunions chr^tiennes, catechumenes, fideles, peni- 
tents, pour loger 1'eveque et les clercs qui 1'assistaient dans son admi- 
nistration, pour abriter et conserver les papiers, les livres, les vases sa- 
cres, pour emmagasiner les vetements, les objets de literie, les provi- 
sions a 1'usage des pauvres et des etrangers. Une domus Ecclesiae en 
ces temps recules comprenait tout cela. Cetait quelque chose d'assez 
complique, a la fois eglise, eveche, refectoire, dispensaire, hospice. Ge- 
pendant la partie specialement affectee au culte prit de bonne heure un 
rejief special : les autres parties du batiment s'e,n detacherent peu a peu 
et ne participerent point a son caractere sacrd. La domus Ecclesiae de- 
vint la domus Dei, le lieu ou les chretiens rencontraient le Seigneur, le 
dominicum ». En igitur ecclesia separata. 

(2) Devoti, l. c. ; Bingham, Origin. Ecc, lib. VIII, cap. I, § 13 ; 
Card. Orsi, Hist. Eccl., lib. III, § 23 ; Le Brun, Explication litteraire, 
historique et dogmatique des prieres et des ceremonies de la Messe, 
t. II, diss. I, art. VIII. 

Et Act. XX, 7, legimus S. Paulum saerum fecisse sero in 
terlia privatae domus contignatione (troisieme etage). Ces- 
sante vero persecutionum procella, ecclesiae publicae mul- 
tiplicatae sunt, vel denovo extructae, vel delubrapaganorum 
aut haereticorum in cultum veri Dei transformata (1). 

124. Variis nominibus ecclesia appellata fuit ; nempe 
oratorium latosensu (n. 187) ; dominicum, id estdomus 
Dei ; basilica, quasi regia domus, seu aedes ad audiendas 
causas aut ad alium publicum usum constituta ac a piis 
Imperatoribus data christianis ut ibi conventus agerent 
suos (2) ; templum, quo tamen nomine christiani serius 
uti caeperunt, cumessetethnicorumproprium(3) ; titulus, 
Iocus scilicet Deo dicatus qui sacerdotes et ministros addic- 
tos habebat ; martyrium, prophetaeum,apostoleum, prouti 
in martyris vel prophetae vel Apostoli memoriam erat dedi- 
cata; et Sozomenus, Hist. Ecc, lib. II, cap. III, memorat 
etiam Michaelaeum, id est ecclesiam, quam in honorem S. 
MichaeHs Archangeli ConstantinusM. in Hestiis, extra Cons- 
tantinopolim, Deo erexerat. 

Sunt autem pro varia dignitate ac officio variae ecclesia- 
rum species. Nam est ecclesia cathedralis, ecclesia colle- 
giata, ecclesia abbatialis, ecclesia parochiaiis, ecclesia 
baptismalis, ecclesia matrix, ecclesia filialis, etc. Hae 
aliaeque distinctiones partim clarae sunt, partim ad nos 
modo non attinent. 

§ 2. — De ecclesiae aedificatione et reparatione. 

125. In primis regula canonica quam ipsa antiquitas ad 
nos transmisit, est ut nemo ecclesiam aedificet, priusquam 
pontificis judicio locus et atrium designetur, cum aga- 

(1) De consecratione ecclesiarum Arianorum vide can. 21, 22, dist. i, 
De consecr., in Decreto . 

(2) De basilica vide in collectione Gardelliniana votum relatum in Lu- 
cerina, 27 Augusli 1836 (n. 4781). 

(3) Yix ullus est christianus scriplor qui, tribus prioribus saeculis, ad 
designandas ecclesias, templi nomine usus fuerit. Magis adhuc christiani 
abhorruerunt a fani vocabulo. Devoti, Inst. Can., lib. III, tit. VII, § i, 
not. 6. 

tur de loco qui publico ficlelium cultui est destinatus. 
Porro cpiscopus consensum dare debet, si dos sufficiens 
pro manutentione et expensis cultus constituatur, et nova 
ecclesia in aliorum damnum non vergat (1), nec in pri- 
vata proprietate sit. Yide responsionem S. R. C. in Lucana, 
17 Jun. 1843 (n. 4969). At si dos sufficiens non constitui- 
tur, aut nova ecclesia in aliorum damnum vergit, episcopus 
consensum debet recusare aut certe ecclesiam forte aedifi- 
catam nec consecrabit nec benedicet, ex can. 1, caus. 1, 
q. 2, in Decreto, et ex cap. 8, De consecratione ecclesiae 
vel altaris. Episcopus qui aedificationi ecclesiae non suffi- 
cienter dotatae consensum praebuit eamque insuper con- 
secravit aut benedixit, debet, in defectupatroni, necessaria 
praebere, ut fuse exponit Card. Petra, tom. I, comm. in 
const. II Paschalis II, sect. 7, n. 84 sequ. Dos distincta 
ac separata a redditibus monasterii non est necessaria pro 
aedificanda ecclesia regularium sive mendicantium sive 
non mendicantium (2) : sed pro erectione monasterii et ec- 
clesiae regularium aliae conditiones necessariae sunt, quas 
modo nos exponere non debemus. Utrum nova ecclesia aliis 
praejudicium afferat, necne, judex est episcopus, data iis 
quorum interest libertate suas querelasexponendi, excap. 
1, De novi operis nuntiatione. Omnis qui se gravatum re- 
putat novae ecclesiae constructione, potest novum opus in- 
coeptum nuntiare tum aedificanti tum episcopo : facta hac 
nuntiatione, jure communi praescribitur, ut opus inchoatum 
cesset, donec judex, auditis utririque allegationibus, sen- 
tentiam fer.at. Ex cap. 4, De novioperis nuntiatione, tres 
menses dantur nuntianti, ut suum praejudicium probet. 
Quod si quis, nulla habita nuntiationis ratione, operi in- 
coepto non supersedit, jure communi deberet quidquid post 
factam nuntiationem aedificatum fuit, destruere suis im- 
pensis. Tandem si ecclesia, pertinens ad laicam familiam. 



(1) Pontificale et Rituale Romanum in Rubrica, De benedictione et im- 
positione primarii lapidis pro ecclesia aedificanda, conformiter antiquo 
can., 9, dist. -1, De consecr., in Decreto, et cap. 1, De novi operis 
nuntiatione. 

(2) Giraldi, Exposit. Jur. Pont., p. I, sect. 601. 

per vigentes civiles leges, potest haereditaria ratione trans- 
mitti, aut vendi, aut in usum profanum converti, episcopus 
pariter consensum denegabit illius aedificationi, aut ab ec- 
clesiae consecratione abstinebit, nisi sufficientes cautiones 
praebeantur, uti reposuit S. R. C. in Taurinen., 4 Maii 
188%, ad2 aai (n. 5841). 

126. Si agitur de ecclesia simplicl, id est neque ca- 
thedrali, neque collegiata, neque parochiali, neque regu- 
lari, non dubitamus episcopum posse, dum consentit aedi- 
ficationi aut dedicationi, aliquas limitationes apponere, e. 
g., ne Missa in eadem celebretur certis diebus et certis ho- 
ris. Id S. R. C. in Monasterien., 14 Junii 1845 (n. 5015), 
declaravit pro publico oratorio (n. W#), sed ejus respon- 
sionem et ad ecclesiam simplicem extendi putamus. At 
valde dubitamus episcopum posse talem limitationem ad- 
dere, ut illi qui Missae assistunt, praecepto non satisfaciant, 
quia statuere ut auditio alicujus Missae satis non sit ad 
praeceptum implendum, excedit episcopalis potestatis limi- 
tes. Post vero aedificatam ecclesiam limitationes episcopus 
apponere amplius regulariter non potest, ut satis patet ex 
responsione S. G. G. in Savonensi, 28 Julii et 8 Sept. 
1724 (n. 20gfc 

127. Pariter episcopus permittere non potest, nec in 
limine fundationis, aditum vel fenestras ad privatas domus, 
imo nec ad suum palatium episcopale, adjacens ecclesiae, 
licet palatium episcopale inter privatas domus non recen- 
seatur. Ad hoc igitur necessaria est licentia S. Sedis. Hinc 
in Elboren., 19 Junii 1604 (n. 2kk}<, cum jussu archie- 
piscopi, sine consensu capituli, aperta fuisset parva fenestra, 
ex aedibus archiepiscopi in ecclesiam prospiciens, in loco 
satis alto ac decenti, et transenna munita, e qua archiepis- 
cOpus poterat, non visus, quandoque audire divina officia et 
prospicere,numper canonicos aliosque recte ac decenterin 
ecclesia omnia fierent, cumque archiepiscopus peteret id 
confirmari apostolica auctoritate, S. R. C. reposuit pro usu 
et persona archiepiscopi concedi posse .In Velitern. , 19Dec. 
1829 (n. 4654), cum eques Colohnesi obtinuisset a Sede 
ApostoHca pro se ceterisque de familia licentiam aperiendi 

aditume propriae domus viridario ad ecclesiam publicam 
S. Apolloniae ibique sacrum audiendi, cumque petiisset, 
num etiam sui inquilini, Missam ibi audientes, praecep- 
tum implerent, S. R. C. reposuit : « Strictim servetur pri- 
vilegium ». Confer etiam Aretin., 12 Sepi. 1840 (n. 4896), 
et Bojanen., 2 Aug 1698 (n. 3482). At si domus attigua 
ecclesiae est monasterium sive virorum sive mulierum, li- 
citum est de consensu episcopi, patroni (si ecclesia est juris 
patronatus),rectoris, autfabricae ecclesiae, chorum in eccle- 
siam aperire, e quo religiosi vel religiosae Missae sacrificio 
assistere et SSmi Sacramenti visitationem peragere valeant. 
Yide Brixien., 16 April. 1842,(n. 4940). 

1&8. Antiquarum ecclesiarum (sicut et recentiorum) 
nulla erat forma determinata ; interdumenim erat oblonga, 
navi similis (1), aut rotunda, aut plurium laterum, aut ad 
formam crucis. Duabus partibus ecclesia constabat, sanc- 
tuario seu abside et navi : illud reservabatur episcopis, 
presbyteris, diaconis, etcomprehendebataltare; haec reser- 
vabatur fidelibus et inferioribus clericis, et in ea erat ambo 
pro schola cantorum. et lectoribus. Sanctuarium separa- 
batur a navi per cancellos (2). Una erat porta pro viris et 
alia pro mulieribus. Serius, praesertim in oriente, ecclesia 
divisa fuit in trespartes sanctuarium, navim, narthecen , 
pro variis personarum classibus : in sanctuarium a navi 
ingressus erat per portam sanctam, a narthece in navimper 
speciosam (3). Sacrarium, vel secretarium, vestiarium, 
etc, quod nos barbara voce sacristiam appellamus, con- 
strui consuevit in inferiori navis parte ad austrum. Ethnicis 
dominantibus, credibile est christianos secreto monitos per 
diaconum vel per alium ab episcopo designatum ad eccle- 
siam convenisse ; pacatis Ecclesiae rebus, convocabantur 
per tubam aut tabulas ligneas ; tandem circa saeculum YI 
campanae cum turri campanaria introductae sunt, quae 
benedici etiam caeperunt. Etiam in recentioribus ecclesiis 
est sanctuarium a reliqua ecclesia cancellis, ut plurimum, 

(1) Ideo corpus ecclesiae appellabatur et adhuc appellatur navis. 

(2) Vide cap. i, De vita et honestate clericorum, quod ex cbncilio Mo- 
guntino (an. 888) desumptum est. 

(3) Devoti, l. c. ; Le Brun, l. c. ; Bingham, op. cit., lib. III, cap. III; 
Mamachius, De' costumi de 1 primitivi cristiani, lib. 1, cap. IV, § II. 

divisum et reservatum clericis ministerio altaris addictis ; de 
qua re fusius in cap. VIII ; sacrarii locus non est determi- 
natus ; et campanae, antequam in campanili ponantur, be- 
nedicendae sunt juxta formam Pontificalis Romani, si inser- 
viunt ad usum sacrum, vel ad usum sacrum simul et ad 
indicandas horas, non autem siinserviunt exclusive adusum 
civilem et profanum, ut censuit S.R.G. in Perusina, 16 Ju- 
lii 1591, ad / um (n. 83), et in Dubiorum, 17 Sepl. 1822, 
ad 2 um (n. 4590), earumdemque benedictio reservatur epis- 
copo, qui nequit eam delegare personis charactere episco- 
pali non insignitis, etiam omissa unctione, ut eadem S. C. 
censuit in Majoricen., 19 Apr. 1687 (n. 3134) ; solumsi 
campana pro episcopali benedictione descendi nequit, sa- 
cerdos aliquis turrim ascendat et campanam aqua benedicta 
aspergat, ut in cit. Perusina, ad 3 um : ecclesiae autem Or- 
dinum Mendicantium, ex extrav. un., De officio custodis, 
unam tantum campanam habere possunt. Demum ecclesia, 
utplurimum, erat ad orientem, ita ut celebrans et populus 
orientem respicerent, quia christiani versus orientem preces 
fundebant ; sed id minime constans erat sive in paganis 
templis ad Christi cultum conversis, sive in ecclesiis novi- 
ter erectis. In ecclesiisad occidentem aliquando altare majus 
erat et est ad orientem, ita ut celebrans populum et orien- 
tem respiciat, e. g., Romae in Basilica Yaticana, Latera- 
nensi, Liberiana ; pro quo casu Rubricae Missalis, Ritus 
serva?idus in celebratione Missae, V, 3, ritus speciales 
assignant. 

1*9. Etiam ecclesiae ornatus est prorsus liber, dummodo 
nil indecens autprofanum redoleat. Conc.Trid.., sess. XXV, 
De invocatione, etc, statuit nemini licere ulloin loco vel ec- 
clesia, etiam quomodolibet exempta, ullam insolitam ponere 
vel ponendam curare imaginem, nisi ab episcopo approbata 
fuerit. In Vicariatus Apostolici districtus occidentalis 
Scotiae, 24 Martii 1860 (n. 5305), expositum fuit, fenes- 
tras novae ecclesiae, vitris coloratis munitas, referre ima- 
gines virorum cum fam*a sanctitatis vel martyrii mortuo- 
rum, sed numquam inter Beatos aut Sanctos ab Apostolica 
Sede adscriptorum. Et proposito dubio : « An liceat ec- 
clesiarum fenestras ornare praefatis imaginibus in vitro 



CAPUT III. — DE LOGO CELEBRATIONIS MISSARUM 85 

depictis, quando imagines ipsae nullum prorsus praese 
ferunt ecclesiastici cultus indicium dictaeque fenestrae nulli 
altari immineant? » S. C. reposuit : « Negative ». Ad evitan- 
das erroneas hujus responsionis interpretationes, eadem S. 
G. die 14 Aug. 1894, probante Leone XIII die 27 ejusdem 
mensis et anni, deinde sequens tulit generale decretum : 
« Imagines virorum ac mulierum qui cum fama sanctitatis 
decesserunt, sed nondum beatificationis aut canonizationis 
honores consequuti sunt, neque altaribus utcumque im- 
poni posse, neque extra altaria depingi cum aureolis,, ra- 
diis, aliisve sanctitatis signis ; posse tamen eorum imagines 
vel gesta ac facta in parietibus ecclesiae, seu in vitris colo- 
ratis exhiberi, dumniodo imagines illae neque aliquo cultus 
vel sanctitatis indicium praeseferant, neque quidquampro- 
fani aut ab Ecclesiae consuetudine alieni ». Hoc generale 
decretum conforme omnino est rescripto Urbani VIII diei 
13 Martii 1625. Hinc in Mexicana, 15 Julii 1892, cum 
ageretur de imagine B. M. V. de Guadalupe in altari majori 
collocanda, medium inter binas marmoreas statuas, scili- 
cet Rmi Dni Zumarraga, primi antistitis Mexicani et cujus- 
dam Indi, Joannis Didaci, cui Deipara fertur apparuisse, 
ad dubium, an praedictas virorum statuas, etsi adorantium 
instar, ibi apponere liceret, eadem S. G. reposuit : « Simu- 
lacra de quibusin casu, collocari poteruntin ecclesia, dum- 
modo non exponantur superaltare ». Ceterum norma litur- 
gica est, quam continuo urget S. R. C, haud posse in ea- 
dem ecclesia, multoque magis in eodem altari publicae 
venerationi exponi duas velpictas tabulas velstatuas eum- 
dem repraesentantes Sanctum, et, si de alma Virgine aga- 
tur, Deiparam sub eodem titulo repraesentantes ; quod prin- 
cipium nullam exceptionem patitur. ItaS. R. C. in epistola 
data die 30 Maii 1890. De imaginibus e fronte altaris appo- 
nenbis redibit sermo n. 307 . 

130. Nil prohibet quominus subtus pavimentum eccle- 
siae habeatur cubiculum et in eodem reponantur ea quae 
ad ipsam ecclesiam pertinent. At idem cubiculum inser- 
vire non debet ad usum mere profanum, extraneum eccle- 
siae, etsi aditus ad illud sit extra corpus ecclesiae. Huc 

spectat responsio S. R. C. in Mechlinien., 31 Aug. 1867 
(n. 5381) ; nam proposito dubio : « 6° Licetne partem 
adhibere quae jacet subter pavimentum ecclesiae, praesertim 
consecratae, ut cellarium et aliud hujusmodi, ad retinendum 
ibi vina et alias res mere profanas, quamvis aditus ad 
praedicta loca sit extra corpus sacri aedificii? » S. G. re- 
posuit : <( At 6 um : Negative » . Utrum vero supra ipsam ec- 
clesiam haberi valeant, necne, cubicula ad dormiendum,vide 
n. 317. 

131. Qui vult ex propria devotione novam ecclesiam 
aedificare, debere expensas pro ejusdem aedificatione et 
dotatione sustinere, evidens est ; alii cogi non possunt, nisi 
pro aedificatione novae ecclesiae necessariae, qualis est 
ecclesia cathedralis et parochialis aut ad instar parochialis 
in locis missionum. Quod si agatur de ecclesiae collapsae 
reparatione, diversi concurrere debent, pro ecclesia cathe- 
drali, collegiata, parochiali aut simplici (1). 

132. Si ecclesia instauranda est cathedralis, Sperelli 
Dec. 68, n. 20, haec habet : « Prius adportionem pro fa- 
brica destinatam ; deinde recurrendum est ad consuetudi- 
nem. Quibus cessantibus, episcopus tenetur quartam par- 
tem fructuum suae mensae tam praesentium quam futu- 
rorum. Qua non sufficiente pro fabrica necessaria, non 
tamen ad ornatum, tenentur canonici de praebendis (de- 
ducto ne egeant) contribuere. Etillis quoque non sufficien- 
tibus, possunt ceteri in dicta ecclesiabeneficiati juxta vires 
et deinde etiam totus clerus ab episcopo cum consensu 
majoris partis capituli ad contribuendum cogi ; et denique 
in subsidium tenetur contribuere populus... Manutentio 
autem seu reaedificatio ecclesiae aediumqueilli adnexarum, 
eodem jure definitur juxta cap. Boni principis, dist. 96 ». 
Hanc Sperelli doctrinam plures alii doctores probant, et, 
quod majus est, S. C. C. in Terracin. et Setin., 17 Mart. 
1781 , § 7. Praeter haec omnia, in Italia et insulis adja- 
centibus, ex Benedicti XIII const. Pius et misericors, IV 
Idus Maii 1725, ad restaurationem et conservationem ec- 
clesiae cathedralis, nisi aliunde satis consultum sit, dimi- 

(1) Lucidi, De visit, sacr. lim., vol. I, pag. 62, seqit. 



CAPUT III. — DE LOCO CELEBRATIONIS MISSARUM 87 

dium redituum beneficialium primi anni, quod media an- 
nata vocatur, ab omnibus beneficiatis in dioecesi solvi debet , 
exceptis a) beneficiis sitis in ecclesia collegiata ; b) parochiis, 
una cum incertis, annuum redditum scutorum centum non 
excedentibus ; c) beneficiis reservatis S. Sedi ; d) benefi- 
ciis, quae ex consuetudine mediam annatam jam solvunt. 

133. Haec doctrina etiam collegiatis aptanda esse vide- 
tur, si e numero eorum quibusillud onus inhaeret, primo 
demas episcopum (dummodo aliter consuetudo non ferat, 
prouti, e. g., ferebat in collegiata Motulae dioecesis Castel- 
lanetensis ex folio S. C. C. in Castellaneten., 24 Julii 
1858) ; et secundo clerum qui de collegiata minime 
sit ; et tandem populum qui pariter collegiatae sit ex- 
traneus. In Italia et insulis adjacentibus, ex citata Benedicti 
XIII constitutione, ad restaurationem ac conservationem 
ecclesiae collegiatae, nisi aliunde satis consultum sit, me- 
dia annata ab omnibus beneficiatis in eadem ecclesia solvi 
debet, exceptis beneficiis, quae supra secundo, tertio et 
quarto loCo indicavimus (1). 

134. De parochiali ecclesia Conc. Trid., sess. XXI, 
cap. VII, deref., haechabet : « Parochiales vero ecclesias, 
etiamsi juris patronatus sint, ita collapsas refici et instau- 
rari procurent (episcopi) exfructibusetproventibusquibus- 
cumque, ad easdem ecclesias quomodocumque pertinenti- 
bus, qui si non fuerint sufficientes, omnes patronos et alios 
qui fructus aliquos ex dictis ecclesiis provenientes perci- 
piunt,aut,inillorum defectum,parochianos, omnibus reme- 
diis opportunis, ad praedicta cogant, quacumque appella- 
tione, exemptione et contradictione remota. Quod si nimia 
egestate omnes labofent, ad matrices seu viciniores ecclesias 
transferantur, cum facultate tam dictas parochiales, quam 
alias ecclesias dirutas in profanos usus, non sordidos, erecta 
tamen ibi cruce, convertendi ». Ex his satis apparet series 
eorum qui ad restaurationem ecclesiae parochialis adstrin- 
guntur. Eam distinctius exponit Benedictus XIY in Inst. 
Ecc. C, et breviorem exhibet S. C. C. in Spoletana, 

(1) Lucidi, l. c, n. 40. 

-Restaur. domus parochialis, 18 Dec. 1847, per haec 
verba: « Itaqueprimoloco, ecclesiarum parochialium statui 
prospiciendum est ex fructibus et proventibus ecclesiae. 
Secundo, sumptibus eorum qui ex constitutione aliqua vel 
statuto ad id obligantur. Tertioloco, eorum expensis, si qui 
sint, qui ex aliqua ac certa consuetudine obstringuntur : 
haec autem ad inducendam coactionem debet esse idonea. 
Inter illos... nedum privatae personae, sed et moralia, ut 
aiunt,corpora,e. g. municipia, comprehenduntur, utistatuit 
haec S. C. in Balneor., Restaur. ecc. par., 15 Sept. 1838 
et 1 a Febr. 1840. Quarto, expensis parochi, sitamen idem 
parochus amplo censu potiatur, et postquam necessarii ad 
ejusdem alimoniam sumptus deducti fuerint; quod si con- 
gruo censu destitutus sit, a reparationum onere exemptus 
abire permittitur. Ethac quidem in sede, unacum parocho, 
locum habere debent non solum ii qui pensiones (dummodo 
eae libere assignatae non fuerint) ex parochiali dote perci- 
piunt, sed etiam ii qui simplicia beneficia in ecclesia paro- 
chiali possident. Quinto loco, onus reficiendi parochiale tem- 
plum patronis imponitur, si nimirum patronatus jura reti- 
nere velint. Sexto loco, ad taxationem populi deveniendum 
est, sicuti videre est in Imolen., Rest. ecc. par., 6 Sept. 
1783. . . Exceptio fit si paroeciae incolae pauperrimi sint ; 
tunc enim adigi nequeunt. Septimo loco, si parochialiseccle- 
sia censu divite praedita sit, quin parochi redditus nequa- 
quam distinguantur, census hujusce partem alienandi fa- 
cultas postulari poterit ad sacras aedes reparandas vel a 
fundamentis extruendas. Praeter haec,alia etiam suppetunt, 
extra ordinem, remedia, ope S. C. obtinenda, videlicet capel- 
laniarum suspensio, ut in Tiburtina, Susp. cap., 17 Febr. 
1816', census impositio super bonis ecclesiae, ut in Foro- 
livien., 15 Jun. 1789, ad 1 um , ac etiam Missarum re- 
ductio, ut m Veliternen., Susp. Miss., 18 Sept. 1790, 
ad / um ». 

135. Tandem quoad alias simplices ecclesias, Panimol- 
lius, Decis. 15, adnot. 1 , n. 17 , docet : « Deficiente fabrica, 
et redditibus ecclesiae, ad ejus reparationem et manuten- 
tionem destinatis vel consuetudine, vel legato^ seu alio sta- 

tuto, si beneficium sitpingue, et tuncteneturetiantclericus 
beneficiatus et alii ecclesiarum rectores, licet sint inferio- 
res, reparare et altaria paramentis, mappis et aliis neces- 
sariis acl Missae sacrificium instruere, quia reparatio eccle- 
siae,ejusque etiam fabricatio, et praeparatio ornamentorum 
a pari procedunt »... Si beneficium esttenue et beneficiato 
sustentando impar, beneficiatus non tenetur, modo tamen 
resideat et ecclesiae servitium operamque praebeat. Quod 
si ecclesia aut altare sunt jurispatronatus, dote carent et re- 
paratione indigent, si post terminum patrono praefigendum 
non reparentur, aliis concedenda erunt, licet altaria in eccle- 
siis regularium inveniantur. 

136. Tum Pontificale, tum Rituale Romanum habent cae- 
remonias pro benedictione et impositione primarii lapidis. 
Haec benedictio reservatur loci episcopo qui tamen potest 
ad eam peragendam sacerdotem delegare ; Pontificale tradit 
caeremonias benedictionis quae datur ab episcopo ; Rituale 
caeremonias benedictionis quae datur a sacerdote de man- 
dato episcopi. De ea sermo est etiam in can. 9, dist. 1 , De 
consecrat., in Decreto. Si benedictioab episcopo peragitur, 
Pontificale Romanum monet : « His expletis, si velit (episco- 
pus) parat se ad celebrandam Missam in dictoloco de Sancto 
in cujus nomine ecclesia fundatur ». In Neapolitana, 23 
Febr. J884 (n. 5907), propositis dubiis : « 1° Adsuntne dies 
in quibus talis Missa uti prohibita censenda est ? 2° Haec 
Missa, sive canatur sive legatur, quo ritu celebranda est, 
scilicet ut votiva solemnis pro re gravi, exclusa omni com- 
memoratione, vel ut votiva privata? 3° Si episcopus nolit 
talem Missam celebrare, potestne illam alius sacerdos ce- 
lebrare?». S. R. G.reposuit : «Quoad l um : Affirmative, scili- 
cet dies infra annum solemniores. Quoad 2 um : Affirmative 
ad primam partem : negative ad secundam. Quoad 3 um : 
Affirmative ». Praetereasi titulus ecclesiaeest aliquodmys- 
terium, e. g., S. Crucis, SSmi Sacramenti, quaesitum fuit 
num in precibus primi lapidis et benedictionis seu conse- 
crationis ecclesiae exprimendum sit nomen hujus myste- 
rii, loco nominis Sancti. S. R. C. in Societatis Presbytero- 
rum SSmi Sacramenti, 11 Martii 1871 (n. 5476), re- 

posuit : « Ad 3 um : In oratione quae incipit : Domine Deus, 
qui licet coelo et terra, omisso nomine cujusvis Sancti vel 
Sanctae, dicatur : Beatae Mariae semperVirginis omniitm- 
que Sanctorum intercedentibas meritis, etc. Ad benedic- 
tionem primarii lapidis in oratione : Domine sancte, Pater 
omnipotens, aeterne Deus (1), dicatur: in honorem S. 
Crucis, in honorem mysterii SSmi Sacramenti » . 

§ 3. — De titulo seu patrono ecclesiae. 

137. Sicut homini, dum baptizatur, imponitur nomen 
quo deinceps appellatur, ita ecclesia, more ab Apostolis re- 
cepto, fundatur sub alicujus nomine, a quo postea nuncupa- 
tur et ab aliis distinguitur, e. g., ecclesiaS. Joannis, S. Pe- 
tri etc. Porro is sub cujus nomine ecclesia fundata est et a 
quo appellatur, dicitur ecclesiae titulus vel titularis, ut do- 
cet ipsamet S. R. C. in Briocen., 37 Sept. 1859 (n. 52/iO), 
aut etiam, si est persona creata, patronus. Nam est aliqua 
differentia inter patronum et titulum ecclesiae, si proprie 
loqui velimus. Titulus ecclesiae est quoque patronus, si est 
persona creata, nempe B. M. Y., vel Angelus vel Sanctus, 
quae intercedere pro nobis apud Deum potest; secus est 
ecclesiaetitulus, sed non patronus, e. g. SSma Trinitas, aut 
aliqua ejusdem persona, mysterium, res sacra, sub cujus 
nomine ecclesia fundata est et appellatur ; imo ipse Chris- 
tus D. potest esse ecclesiae titulus, sed non proprie patro- 
nus. Nec insuper confundi debetpatronus titularis ecclesiae 
cum patrono loci, quem scilicet certa civitas, dioecesis, 
provincia, regnum, sibi delegit, veluti singularem apud 
Deum advocatum ; nam patronus loci potest esse idem, sed 
potest quoque esse diversus atitulari ecclesiae. Unde inRu- 
brica breviarii passim legitur : patronus loci vel ecclesiae. 
Ita, e. g., S. Genovefa estpatrona civitatis Parisiensis, sed 
nulla civitatis ecclesia in ejus honorem est dedicata, ac 
proinde S. Genovefa non est titularis ullius ecclesiae. Si 
plures sunt ejusdem loci patroni, unus inter hos erit prin- 

(i) Haec oratio habetur tantum in Pontificali. 

cipalis, alii minus principales ; et si omnes censentur 
aequales, omnes habendi minus principales, nisi ex indulto 
apostolico, in casu rarissimo, plures dati sint patroni aeque 
principales. Nos in praesenti loquimur non de simplici pa- 
tronoloci, quiscilicet non sitpatronus seu titulus ecclesiae, 
sed de patrono seu titulo ecclesiae qui, ut dictum est, potest 
esse vel simplex, sinon est simul patronus loci, vel mixtus, 
si est simul patronus loci (1). 

138. Titulus ecclesiae potest esse : a) SSma Trinitas, aut 
aliqua ejusdem persona ; b) Christus D. aut aliquod ejus- 
dem mysterium, e. g., Nativitas, Transfiguratio etc. ; c) B. 
V. M., vel aliquod ejusdem mysterium, seu praerogativa 
vel factum quod cultu publico coli potest, e. g., Annuntiatio, 
Assumptio, Patrocinium, etc. ; d) Angelus, cujus nomen 
cognoscitur, scilicet Michael, Gabriel, Raphael, vel omnes 
simul, vel omnes angeli custodes ; e) Sancti, seu qui in 
Sanctorum catalogo ab Ecclesia positi sunt, quorum festum 
celebrari possit. Quamquam enim primis Ecclesiae saeculis 
templa Deo dedicarentur solum in honorem martyrum, 
quorum nomine etiam Apostoli comprehenduntur, tamen 
postea receptum fuit, ut dedicari solerent etiam in honorem 
confessorum et virginum, et etiam in honorem. omnium 
Sanctorum. Yetitum est, sine apostolico indulto, quod diffi- 
cile admodum conceditur, ecclesiam dedicare in honorem 
Beatorum, uti reposuit S. R. G. in Meliapurien., 23 Jan. 
1740 (n. 1401) et in Vercellen., 11 Apr. 1840 (n. 4890) ; 
et multo magis vetitum est ecclesiam dedicare in honorem 
Venerabilium. Imo episcopus nec permittere potest novas 
ecclesias dedicari in honorem Sanctorum V. T. ; quod patet 
exresponsione S. R. C. in Imolen., 3 Aug. 1697 (n. 3Z|38), 
ubi ad dubium, anin ecclesiis altaria sanctis Prophetis T. 
V. dicata essent permittenda, S. C. reposuit : « Antiqua tan- 
tum permittat (episcopus) ». Etiam aliqua praerogativa vel 



(1) De his omnibus vide Gavanti cum nobis Merati, Comm. in Rubri- 
cas Brev.,seet. III, cap. XII, sect. VIII, cap. V; Guyet, Heortologia, 
lib. I, cap. IV, V, VI, VII. Palronus loci eiigi debet ad normam de- 
creti Urbani VIII, diei 23 Mart. 1630; dum titulus ecclesiae a fundatorum 
beneplacito constituitur. 

factum ad Sanetos pertinens potest essetitulus ecclesiae, e. 
g., patrociniumS. Joseph, conversio S. Pauli, decollatio S. 
Joannis Baptistae, etc ; f) Tandem res sacra, e. g. crux, co- 
rona spinea, columna, lancea, clavi etc (1). Ceterum, si- 
cuti in aliis, ita et in hac re, praxim in Ecclesia receptam 
tuto sequimur ; antequam autem novus prorsus et inusita- 
tus ecclesiae titulus introducatur, praestatS. R. C. con- 
sulere. 

139. Plerumque unicus est titulus ecclesiae, sed nil ve- 
tat quominus plures sint, quia ecclesia dedicata fuit pluri- 
bus, sive per modum unius, id est sub uno eodemque festo, 
e. g. SS. Gervasii et Protasii, SS. Cosmae et Damiani, . S. 
Dionysii cum sociis, etc, sivedivisim, nempe quorum festa 
divisim celebrantur, e. g., ecclesia S. Jacobi et S. Christo- 
phori, ecclesia S. Joannis et S. Francisci etc, quae Parisiis 
babentur. Plures ejusdem ecclesiae tituli possunt esse etiam 
ex facto S. Sedis quae, una ecclesia in aliam translata, sta- 
tuit ut tituli in hac cumulari possent aut dcberent. Ita S. C. 
C. in Amerina, 31 Mart. 1708, et in Burgensi, 14 Nov. 
1733 et 9 Jan. 1734, censuit, translata ecclesia parochiali 
in aliam recenter erectam, titulum antiquum esse retinen- 
dum e.t ad ecclesiam subrogatam transferendum, sed addi 
posse titulum secundum. Quandoque S. Sedes, citra casum 
translationis, alium addit titulum ; et exemplum habes in 
Derthonen., W Apr. 1822 (n. 4587). Quando ex facto S. 
Sedis novus titulus antiquo superadditus est, antiquus suas 
praerogativas non amittit, et omnes tituli habendi sunt aeque 
principales. Episcopus titulo existenti alium addere, citra 
novam ecclesiae dedicationem, auctoritate propria non po- 
test. Contingere etiam potest quod plures ejusdem eccle- 
siae tituli invecti sint a populo qui ecclesiam ab alio titulo 
appellare coepit, sive relicto, sive retento priore ; cujus rei 
exempla non desunt. Sed in hoc casu posterior titulus, 
a populari suffragio inductus, non est verus titulus illius 
ecclesiae, cum haec in ejus honorem dicata non fuerit, 
et tantum Sedis Apostolicae auctoritas hunc dedictionis 

(1) Guyet, l. c, haec omnia fuse et rile prosequitur. 

defectum supplere valeat : erit igitur ad summum titulus 
seeundarius, accidentalis, et adventitius. 

140. litulus ecclesiae in genere mutari non debet, id est 
neque alius addi, de qua re supra, neque aliquis, si titulus 
multiplex est, supprimi, neque alius substitui. Haecmuta- 
tio fieri potest, quando ecclesia diruta rursus extruitur, et 
exemplum habes in Mantuana, 29 Mart. 1760 (n. 4284) ; 
sed etiam in hoc casu maxime decet, ut idem titulus reti- 
neatur, et ad summum novus addatur, uti praecepit S. R. G. 
in Isclana, 16 Jan. 1885, ad / um (n. 5930). Praeterea haec 
mutatio fieri potest auctoritate Sedis Apostolicae ; sed si S. 
Sedes aliquando permittit aut jubet, ut, citra novam eccle- 
siae dedicationem, titulo existenti alius addatur, ut supra 
diximus, permittere non solet, utunusextitulis supprimatur, 
vel titulus existens in alium commutetur, cum id in inju- 
riam illius tituli vergere quodammodo videretur. Ita in Tar- 
visin., 6 Sept. 1834 (n. 4735), S. R. G. noluit permittere 
episcopo Tarvisino, ut unus ecclesiae alicujus titulus sup- 
primeretur, licet rationes satisgraves adessent (1). In Ord. 
Carm. Excalc. Prov. Poloniae, 27 Maii 1773 (n. 4361), 
immutatio tituli facta fuerat, sed non indicatur quanam de 
causa. E contrario in Brugen., 11 Mart. 1843 (n. 4954), 
propositis dubiis : « 1° Utrum semel assignato titulari pa- 
trono alicui ecclesiae, liceat episcopo rationabili ex causa 
illum in alium immutare ; 2° Et quatenus negative, enixe 
efflagitat (episcopus) ut ex apostohco indulto haec sibi 
facultas in casu elargiatur »; S. C. reposuit : « Ad l um : 
Non licere. Ad 2 um : Pro gratia assumendi S. Annam in 
contitularem cum S. Andrea Apostolo, facto verbo cum 
SSmo». 

141. Festum tituliecclesiae, sicuti festum patroni prin- 
cipalis loci, inter solemniora festa adnumeratur, cele- 
brandum sub ritu duplici primae classis et quidem cum 
octava, prouti ex rubricis Missalis et Breviarii eruitur. Haec 
autem est differentia inter patronum principalem loci et 
simplicem titulum ecclesiae, quod festum patroni princi- 

(l)Vide commentarium hujus responsionis in collectione Gardelliniana. 

palis loci est etiam de praecepto in loco, ex Urbani VIII 
const. Universa, 13 Sept. 1642, dum festum simplicis ti- 
tuli ecclesiae estsine prae^epto. Proinde si titulus ecclesiae 
est simul patronus principalis loci, festum tituli erit de 
praecepto in loco. Et quidem si titulares ecclesiae plures 
sunt, non permodumunius, seddivisim (n. 139), omnium 
festa propriis diebus celebranda sunt ritu indicato, dum- 
modo omnes sint aeque principales, uti reposuit S. R. C. 
in Colien., 15Febr. 1873, ad / um (n. 5534) ; in Oscen., 14 
Apr. 1877, ad 3 um (n. 5687) ; in Sancti Claudii, 29 Nov. 
1878, ad 2 am (n. 5751); in Tarvisina, 1$ Sept. 1884, 
ad 4 am (n. 5926) ; in una Ordinis Minorum S. Francisci 
de observantia, 16 Apr. 1853, ad dubium II, quaest. 5 
(n. 5183). Sed in hoc tituli festo fusius insistendum est, 

142. In primis celebrandum esse, ut supra, festum ti- 
tuli ecclesiae consecratae, nemo est qui dubitet. Item di- 
cendum de festo tituliecclesiaetantumbenedictae. Iddocet 
Guyet, Heortologia, lib. /, cap. V, quaest. V, et S. R. 
C. pluries declaravit. Ita in una Ordinis Capuccinorum f 
21 Mart. 1711 (n. 3833), proposito dubio : « 1° An de- 
beat fieri officium primae classis cum octava patronorum 
seu titularium ecclesiarum particularium, qiiales sunt, 
v. g., ecclesiae religiosorum, etiamsi ab episcopis nondum 
fuerint consecratae, ut non raro accidit in pluribus dioe- 
cesibus, in quibus plures ecclesiae nondum fuerint con- 
secratae, licet a multo tempore ac etiam a saeculis fuerint 
extructae et in eis divina mysteria celebrentur, et illae a 
tempore quo fuerunt fabricatae, habeant pro patrono seu 
titulari aliquem Sanctum » ; S. R. G. reposuit : « Ad l um : 
Affirmative, juxta votum D. Abbatis Chiapponi ». Eodem 
sensu reposuit in Ordinis Minorum Excalceatorum, 23 
Febr. 1830, ad / um (n. 4849) ; in Vallispraten., 2 Sept. 
1871 (n. 5495); in Altonen., 28 Sept. 1872, ad °2 am 
(n. 5512) ; in Viglevanen., 11 Junii 1880, ad 6 um 
(n. 5809). Haec vera sunt, etsi ecclesia sit polluta, uti 
eadem S. C. censuit in Lausanen., 8 Apr. 1713, ad 1 nm 
(n. 3853). Tandem festum tituli ecclesiae nec consecratae 
nec benedictae non celebratur : item ecclesiae dirutae, uti 

reposuit S. R. C. in Capuana, 21 Julii 1855, ad / um 
(n. 5214), et in cit. Viglevanen., ad5 nm . 

143-Hoc festum complectitur tum officii recitationem tum 
Missae celebrationem. 

144. Officium tituli in die ejusdem festo recitare, ritu 
praedicto, possuntet debent tantum clerici ejusdem eccle- 
siae, seu clerici qui adscripti sunt stricto ecclesiae servitio. 
Hinc, e. g. : 1° Omnes qui in ecclesia habent beneficium 
residentiale , utcumque minimum , recitabunt officium 
tituli ejusdem ecclesiae ; 2° Regulares recitabunt of- 
ficium tituii ecclesiae propriae, ut patet ex responsione S. 
R. C. in relata Ordinis Cappucinorum, etc. ; 3° Parochus, 
pro-parochus et vicarii ab episcopo nominati ut parochum 
in miriisterio parochiali juvent, recitabunt officium tituli 
ecclesiae parochialis, uti, quoad parochorum vicarios, cen- 
suit eadem S. G.in Oranen.,2 Sept. 1871, ad4 nm (n. 5492) ; 
in Oveten., 11 Aug. 1877, ad 1 lim (n. 5708) ;'mPatavina, 
18 Aug. 1877, ad 3 am (n. 5710); in Derthusen., $7 Julii 
1878, ad 2 nm (n. 5739) ; /i° Parochus recitabit etiam offi- 
cium tituli ecclesiae filialis existentis in territorio suae pa- 
rochiae, uti S. C. reposuit in cit. Oveten., ad 3 am ; 5° Si 
ecclesia adnexa est seminario, superiores , professores , 
ac seminaristae, in eodem seminario degentes, recitabunt 
officium tituli ecclesiae, uti resolvit S. G. in Vicariatus 
Ruremundensis in HolIandia,27 Febr. 1847, ad 3 am et 5 um 
(n. 5079), et in Sagien.,30 Martii 1878{n. 5721) ;6"Epis- 
copus recitabit officium tituli ecclesiae cathedralis ; 7° Mis- 
sionarius, pluribus adscriptus ecclesiis, sed in una tantum 
proprie residens, tenetur tantum ad officium tituli ecclesiae 
in quaresidet, aut dignioris, uti, attentis peculiaribus cir- 
cumstantiis, reposuit S. C. in Vicariatus Apostolici Bom- 
beyen. Septentrionalis, 25 Aug. 1882 (n. 5849), et in Cin- 
cinnaten., 27 Febr. 1883, ad 2 um (n. 5867). Quod si idem 
clericus duplici ecclesiae sit adscriptus, e. g., episcopus qui 
duas regit dioeceses, parochus qui duas parochias, tenetur 
ad officium tituli utriusque ecclesiae, id est episcopus ad 
officium utriusque ecclesiae cathedralis, uticensuit S. G. in 
Gnesnen. et Posnanien. , 2 Martii 1866 (n. 5359), et paro- 

chus ad officium utriusque ecclesiae parochialis, prouti S. 
C. reposuit in Nucerina, 24 Sept. 1842 (n. 4949), excepto 
casu missionarii, de quo supra. 

E. contrario, e. g: 1° Regulares nec debent nec pos- 
sunt recitare, ritu praedicto, officium tituli eclesiae quae 
cohaeret quidem monasterio quod inhabitant, sed quae 
eorum propria non est, ut censuit S. C. in una Societatis 
Jesu, 18 Sept. 1877, ad 1 am (n. 5713) ; item nec eccle- 
siae inhaerenti monasterio quod non inhabitant, licet ad 
ipsos pertineat, de qua re in una Ordinis S. Benedicti 
Qongreg. Silvestrianae, 23 Maii 1846, adS um (n. 5042) ; 
item nec ecclesiae parochialis, in cujus territoriosunt ; 
2° Qui in ecclesia tantum celebrant, aut confessiones exci- 
piunt,vel aliud ministerium exercent, quin sint parochus, 
vice-parochus, coadjutor parochi, nec possunt nec debent 
recitare, ritu praedicto, officium tituli ejusdem ecclesiae, li- 
cet, ordinati titulo patrimonii , eidem ecclesiae adscripti sint 
in actu ordinationis, utl reposuit S. C. in Mechlinien., 
7 Dec. 1844, ad 1 am et 3 um (n. 4955) et in cit. Oveten., 
ad 4 am ; 3° Proinde nec cappellani monialium officium tituli 
earumdem ecclesiae; 4° Nec parochus officium tituli eccle- 
siae non filialis quae in suo territorio reperitur, licet pro 
commoditate fidelium, Jonge a parochia degentium, ibidem 
per se vel per alium Missam celebret et etiam sacramenta, 
praeter baptismum, ministret, et etiamsi illa ecclesia anti- 
quitus fuerit parochialis, ut censuit S. C. in cit. Oveten., ad 
7 um , etin alia Oveten., 20 Dec. 1878 (n. 5757), etin Vica- 
riatus Ruremundensis in Hollandia, 27 Febr. 1847 , ad 
2 um (n. 5079) ; 5° Nec sacerdotes qui capellaniam collativam, 
fundatam in aliquo altari vel cappella ecclesiae parochialis 
aut in parvis sacellis aedificatis intra domus Nobilium vel 
in pagis, habent, cujus titulo ordinati sunt, officium tituli 
ipsius cappellae, ab ecclesiae parochiali separatae. Pdrro 
isti omnes possunt ad officium tituli recitandum,solemni 
titularium ritu, teneri alia ratione, e. g., si titulus ecclesiae 
est etiam patronus principalis loci . 

145. Relate ad Missam tituli ritu solemni praedicto, 
haec prohibetur in aliis ecclesiis vel oratoriis alio titulo gau- 

dentibus, etsi subjectis ecclesiae quae festum sui tituli agit, 
uti censmtS.GAnAdrien., 2 9 Martiil 85 1,ad3 um (n.5l5Z). 
In ecclesia sive consecrata sive benedicta quae, habens cle- 
rum addictum, celebrat festum titularis, omnes sacerdotes 
debent celebrare Missam titularis sub ritu duplici primae 
classis cum octava. In ecclesia autem quae nullum clerum 
addictum habet, in die festo celebratur Missa titularis ritu 
titularium, sed octava locum non habet, nisi titularis 
aliunde octavam exigat. 

146. Festum autem tituli ecclesiae cathedralis celebra- 
tur tum quoad officium tum quoad Missam, non solum a 
clero ejusdem, juxta superius dicta, sed etiam ab utroque 
clero totius dioecesis. Id declaravit S. R. C. in Bossanen., 
22 Aug. 177% (n. /|360), tibi propOsito dubio : « 5° An 
festum Conceptionis B. M. V. quae est titulus ecclesiae 
cathedralis, celebrari debeatsub ritu duplici primae clas- 
sis tam in civitate quam in dioecesi et ab utroque clero » ; 
S. C. reposuit : « Ad 5 um : Affirmative ». Et hanc respon- 
sionem S. C. confirmavit in Ruremunden., 9 Maii 1857, 
ad 2 um (n. 5262). Yide etiam Didien., 27 Maii 1876, ad 
1 am (n. 5665), et Vancouverien.,9 Maii 1879 (n. 5781), 
ubi etiam alia decreta citantur. Haec autem est differentia 
inter clerum saecularem et clerum regularem dioecesis, 
quod saecularis tenetur etiam ad octavam festi tituli eccle- 
siae cathedralis ; regularis illud celebrat sine octava, uti 
tradit S. C. in Collen., 15 Febr. 1873, ad / uin (n. 5534). 

147. Porro ecclesia cujus titulus est B. M. Y., sine ullo 
titulo seu mysterio, debet celebrare festum Assumptionis, 
ex responsione S. R. C. in Tarraconen., 2 Maii 1654 
(n. 1708) ; item ecclesia cujus titulus est S.. Maria Angelo- 
rum, ex responsione ejusdem S. C. in Parisien., 14 Maii 
1707 (n. 3772). Ecclesia cujus titulus est SSmus Salvator, 
pro titulari celebrat festum Transfigurationis, ex respon- 
sione ejusdem S. C. in Narnien., $9 Nov. 1755, ad 4 urn 
(n./|259),in Aquipendien. ,2*2 Maii 1 '835 \ad 5 um (n. 4738), 
et in Brugen., 15 Martii 1895. In concursu festi titularis 
cum alio festo serventur Rubricae. Exdecreto Cardinalis Ca- 
prara diei 9 Aprilis 1 802, pro Gallia festivitas patroni prin- 

cipalis loci, id est dioecesis vel civitatis aut oppidi, trans- 
fertur ad dominicam insequentem ; sed hoc decretum non 
comprehendit festum tituli simplicis (non patroni loci) eccle- 
siae, cum hoc festum non sit de praecepto, prouti pluries 
S. C. declaravit, e. g., in Rnremunden., W Mart. 1869 
(n. 5436), et in Oranen., 2 Sept. 1871, ad / um (n. 5492). 

148. Tandem titulus ecclesiae secundarius, accidentalis, 
adventitius (n. 139) ad summum, juxta receptam rubricis- 
tarum opinionem, gaudet eodem ritu qui competit patrono 
minus principali loci. Jamvero patrono minus principali 
loci non competit nisi ritus duplex major sine octava, vel 
etiam ritus duplex minor, si ita fert consuetudo, uti repo- 
suit S. R. C. in Urbevetana, % Junii 1751 (n. 4218). Nec 
regulares illius festum celebrant, nisi descriptum sit in Ka- 
lendario Romano vel proprio ipsorum Regularium, uti re- 
posuit S.C. in una Ordinis MinorumS.Francisci, lOJulii 
1687 \ ad / um (n. 3143), et in una Ordinis S. Benedicti, 
W Maii1796,ad / um (n. 4587). Haec igitur ad summum 
concedantur titulo simplici, secundario, accidentali et ad- 
ventitio ecclesiae ; ejus autem festum et Regulares agent, 
si ecclesia est ipsorum propria. Dixi ad summum, quia 
fatendum est esse differentiam inter patronum minus prin- , 
cipalem loci et titulum secundarium, accidentalem et ad- 
ventitium ecclesiae, quia patronus minus principalis loci 
est revera loci patronus de jure, cum titulus secundarius,. 
accidentalis et adventitius ecclesiae est titulus de facto tan- 
tum et non de jure : unde haec assimilatio non caret aliqua 
difficultate, 

§ 4. — De dedicatione ecclesiae. 

I 

Qiiid et quotuplex sit ecclesiae dedicatio. 

149. Ecclesiae dedicatio definiri potest : actio sacra per 
quam,cum certa precum formula certoque ritu ab Ecclesia 
instituto, talis locus de profano fit sacer et Deo divinoque 
cultui a legitimo ministro perenniter dedicatur ad ibi di- 

vina et ecclesiastica peragenda. Quamquam enim Giraldi, 
Expos. Jur. Pont., p. /, sect. 598, hanc defmitionem ap- 
plicet ecclesiae benedictioni in specie, tamen haec defmitio 
potius convenit dedicationi in genere. Duplex autem est ec- 
clesiae dedicatio, nempe benedictio et consecratio. Ritus 
consecrationis habentur in Pontificali Romano ; ritus bene- 
dictionis etiam in Rituali. Differentiae inter unam aliamque 
dedicationis speciem patebunt ex dicendis. 

150. Haec ecclesiarum dedicatio historice itadeclaratur. 
Ipsa rei natura suadet ut domusDei et domus orationis, ab 
omnibus profanis usibus segregata, unice cultui divino re- 
servetur ; maxime ecclesia christiana in qua sacrosanctum 
Missae sacrificium offertur. In Y. T. Moyses, afflante 
Deo, tabernaculum, altare et omnia vasa sacra conse- 
cravit oleo et aliis caeremoniis, prouti narratur Exod. 
XL. Statim post redditam Ecclesiae pacem, sohtum fuit no- 
vam ecclesiam magna solemnitate inaugurari, sed non ade- 
rat ritus particularis pro hac inauguratione, licet delu- 
brum falsi numinis, in ecclesiam christianam conversum, 
variis lustrationibus prius expiaretur. In antiqua liturgia 
Romana, quando agebatur de nova ecclesia inauguran- 
da, pridie consecrabatur altare et transferebantur reli- 
quiae quae in eodem reponebantur ; sequenti die Missa 
magna solemnitate super altare celebrabatur, atque ita ec- 
clesia habebatur divino cultui dedicata (1). E contrario in 
antiqua liturgia Gallicana nova ecclesia, aut paganum de- 
lubrum prius expiatum, ut supra, dedicabatur per. spe- 
cialem ritum (2). Hic ritus deinceps ab universa Ecclesia 
sive orientali sive occidentali receptus fuit ; et nostrum 
Pontificale Romanum agens De ecclesiae dedicatione seu 
consecratione, refert, paucis mutatis, ritum dedicationis 
antiquae liturgiae Gallicanae . Multiplicatis vero fidelibus et 
ecclesiis, cum episcopus, aliquando absens aut aliis curis 

(1) Vide epistolam Vigilii, Romani Pontificis, ad Profuturum episco- 
pum Bracharensem (an. 538 1 ), cujus fragmentum refertur in can. 24, 
dist. 1, De consecrat., in Decreto. 

(2) Ritus dedicationis seu consecrationis eccl esiae in antiqua liturgia 
Gallicana vide apud Duchesne, Origines du culte chretien, chap. XII, 
§3. 

interim distractus, non possot omnes ecclesias, antequam 
cultui aperirentur, hoc solemni ritu dedicare, inductus 
insuper est alius dedicationis ritus simplicior et minus so- 
lemnis ; et primus retinuit consecrationis nomen, alter 
dictus fuit benedictio. Dedicatio autem ecclesiae in stricto 
sensu est eonsecratio, utpote unica antiqua dedicatio. Dies 
dedicationis in antiquis documentis appellatur dies natalis 
ecclesiae dedicatae. 

151. Benedictio ecclesiae est dedicatio ejusdem quo- 
dammodo provisoria, donec fiat consecratio, quam Ecclesia 
magis optat. Id expresse traditur a Rituali Romano in ru- 
brica post traditos ritus benedictionis ecclesiae aut publici 
oratorii in fme : Ecclesia vero, quamvis a simplici sacer- 
dote, ut supra, sit benedicta, ab episcopo tamen conse- 
cranda est. Haec verba videntur importare obligationem, 
sed rite intelligenda sunt. Nam curandum omnino est ut 
ecclesiae cathedrales et parochiales (quibus accedunt colle- 
giatae) consecrentur, si non ex rigoroso praecepto quod 
contraria consuetudine fortasse obsolevit, saltem ex de- 
centia et convenientia. Hinc BenedictusXIII in concilio pro- 1 
vinciali Romano (an. 1725) praecepit « ut ecclesiae saltem 
cathedrales et parochiales et majora ipsarum altaria quae 
adhuc perfecta non sunt nec dedicata, intra annum, si fieri 
poterit, in civitatibus, per dioeceses vero intra biennium 
omnino perficiantur et solemniter consecrentur ». At pro 
aliis ecclesiis secundariis haec decentia et convenientia 
minor est et de facto consecrari non solent, sed tantum be- 
nedici(l).In Cuneen., 7 Aug. 1875 (n. 5621), ad dubium : 
«1° Praeter parochiales ecclesias quae ex praescripto con- 
cilii Romani sub Benedicto XHI(tit.XXV) consecrari debent, 
possuntne quaevis aliae publicae ecclesiae consecrari, uti 
sunt 1° sacella campestria penes quae sacerdos, ut pluri- 
mum,residetibique celebrat et sacramenta ministrat; 2°ora- 
toria confraternitatum a parochialibus sejuncta ; 3° quae 
vulgo dicuntur sanctuaria,inquibus vel aestivo solummodo 
tempore,vel aliquoties tantumMissae sacrificiumoffertur » ; 

(1) Vide Catalano in comm. Ritualis Romani, tit. VIII, cap. XIX. 



CAPET III. — DE LOCO CELEBRATIONIS MISSARUM 101 

S. R. C. reposuit: « Ad l 1,m .: Incumbere debent cpiscopi 
ut ecolesiae saltem catbedrales et parochiales solemniter 
consecrentur. Quoad minores ecclesias, si nolint uti jure 
suo illas solemniter consecrandi, facultatem tribuant sacer- 
dotibus eas benedicendi .». In Platien., 21 Febr. 1896, ad 
dubium : « h° Utrum benedicto coemeterio, censeri de- 
beatbenedictaetiamecclesia eidemannexa, et viceversa» ; 
S. R.C.Teposuit : « Ad h um : Negative adutrumque ». 

152. Effectus autem principalis et directus tum conse- 
crationis tum benedictionis idem est, nempe ut ecclesia 
fiat locus sacer, unice ac perpetuo reservatus cultui divino, 
aptus celebrationi Missarum ; unde dedicatio, praeter exe- 
crationis casus de quibus infra, repetinequit. S. Thomasin 
3 p.,q. 83, a. 3,ad3 nm , explicat curnam ecclesiae, altaria 
et alia hujusmodi consecrentur : « Consecrantur non quia 
sint gratiae susceptiva, sed quia ex consecratione adipiscun- 
tur quamdam spiritualem virtutem, per quam aptareddun- 
tur cultui divino, ut scilicet homines devotionem quamdam 
exinde percipiant ut sint paratiores ad divina, nisi hoc prop- 
ter irreverentiam impediatur.Unde Machab . ,111,38 ,dicitur : 
Vere Dei virtus quaedam est in loco ; nam ipse qui dat 
in coelis habitationem, visitator et adjutor est loci istius. 
Unde et quidam probabiliter dicunt, quod peringressum ec- 
clesiae consecratae homo consequitur remissionem peccato- 
rum venialium, sicuti et per aspersionem aquae benedic- 
tae, inducentes quod Psal.LXXXIVJ ,dicitur : Benedixis- 
ti, Domine, terram istam ; remisisti iniquitatem plebis 
tuae. ». Haec applicentur et simplici benedictioni ; at major 
spiritualis virtus acquiritur ecclesiae consecratae, quam ec- 
clesiae simpliciter benedictae. Per dedicationem igitur ec- 
clesia obtinet privilegia locorum sacrorum, nempe localem 
immunitatem, dequa tit.De immunitate ecclesiarum, etc, 
XLIX, lib. III Decret. Haec immunitas secumfert 1° jus 
asyli, de quo canonistae, /. c. ; 2° exemptionem a tributis 
civilibuset ab omnibus profanis actionibus ex jure divino. 
Proin.de in ecclesiaprohibentur judicia, ex cap.1et5cit.tit., 
ludi theatrales, ex cap. 1*2,De vita et honestate clericorum, 
academiae etiam in honorem Sanctorum, ex responsoS.R.C. 

mBaren., 19 Dec. 1693 (n. 3323), negotiationes, etc; 
•e contrario permittuntiir repraesentationes sacrae, e. g., 
praesepe Domini, et, remoto SSmo Sacramento, conventus 
des congres catholiques, eucharistiques, etc. De musica in 
ecclesia melius sermo erit in cap. VII. 

153. Igitur Ecclesia, postquam dedicata fuerit per con- 
secrationem aut saltem per benedictionem, tunc est apta 
divinis officiis et nominatim celebrationi Missae. Nam « ca- 
nonica regula est Missam in templis consecratis esse cele- 
brandam », ait BenedictusXIV, De sacros. Missae sacrif.,, 
lib III, cap. VI, n. 1, ubi illud consecratis intelligendum 
est lato sensu pro dedicatis sive consecratione sive benedic- 
tione. Ad hanc canonicam regulam probandam praetermit- 
timus can. 1,2, 11, 14, dist. 1 , De consecrat.,'m Decreto, 
qui apocriphi sunt, a pseudo-Isidoro conficti (1). Sed ad rem 
facit can.12 ejusd.dist.,quem Gratianus tribuit concilio Tri- 
buriensi,dum estconciliiMoguntini (an.888) : « Missarum so- 
lemnia non ubique, sedin locisab episcopo consecratis, vel 
ubi ipse permiserit, celebranda esse censemus ». Est etiam 
can 15 ejusd. dist., quem Gratianus, auctoritate pseudo- 
Isidori deceptus, tribuit S. Silvestro, dum desumptus est, 
paucis ab eodem pseudo-Isidoro mutatis, ex lib. VI Capi- 
tularium Francorum, cap. 201 : « Ut nullus presbyter sa- 
cra mysteria, nisi in locis ab episcopo consecratis, agere 
praesumat ». Hi canones loquuntur de solemni ecclesiae 
consecratione, quia ex una parte sunt pro locis liturgiae 
Gallicanae, et ex alia simplex benedictio tunc invectanondum 
fuerat. Sed hodie etiam ecclesiam tantum benedictam cae- 
remoniis ad hoc traditis a Rituali Romano esse aptam cele- 
brationi Missarum, patet evidenter ex ipsomet Rituali, quod 
tradit ecclesiam vel oratorium publicum benedici, ut ibi 
sanctissimum Missae sacrificium celebrari possit. 

154. Imo si serio dubitatur de facto dedicationis eccle- 
siae, ecclesia rursus dedicari debet, ut sacrificium Missae in 
eadem celebrari licite valeat ; de qua re fuse Benedictus 
XIY in epist. Jam inde, /5 Maii 1852, § / sequ.,et habes 
exemplum in Sagien., 17 Dec. 1875 (n. 5646), et mBeilu- 

(1) Berardi, Canones Gratiani etc, p. II, cap. Ll. 

nen. et Feltren., 19 Aug. 1878 (n. 5744). Id traditur in 
can. 16, dist. 1, De consecrat.> m Decreto, qui tamen est 
apocriphus, a pseudo-Isidoro confictus. Ceterum haec doc- 
trina est communis et suadetur ratione, quia facta non 
praesumuntur, sed probantur ; et proinde si factum dedica- 
tionis ecclesiae sufficienter non probatur, ecclesia non est 
apta celebrationi divinorum officiorum : contrarium puta- 
mus, si ageretur de solo dubio juris. Porro dedicatio, ad 
instar aliorum factorum probatur documentis, testibus, 
signis, usu. Ita, e. g., siexconsuetudineimmemoriali, nun- 
quam interrupta, in Kalendariis flt consecrationis mentio 
et quotannis anniversaria dies cum officio et Missa cele- 
bratur, est sufficiens consecrationis probatio, ex respon- 
sione S. R. G. in Ferentina, 27 Nov. 1706 (n. 3755), etin 
Ordinis S. Benedicti Congregationis Vallisoletanae in 
Hispania, W Apr. 1780 (n. 4396), ita ut non sit necesse 
ecclesiam rursus dedicarc (1). At etiam in hoc casu, defi- 
cientibus scripturis et testibus, posse ecclesiam denuo 
consecrari, tradit Benedictus XIII in concilio provinciali 
Romano, tit. XXV, cap. III ; nec consecratio fieri debet 
sub conditione, quia consecratio ecclesiae inter illos actu& 
recensetur, qui ab intentione agentis statum non capiunt . 
Putamus ecclesiam nec consecrari posse nec benedici, si, 
praeter praedictam consuetudinem, habeantur in ecclesia 
cruces quae sunt aliud signum evidens, licet per se non 
peremptorium, peractae consecrationis. Certum autem est 
ecclesiam nec conseerari nec benedici posse, si indubium 
est fuisse consecratam, sed ignoratur dies aut annus con- 
secrationis. Consuetudo immemorialis offerendi in ecclesia 
sacrificium Missae, absque consuetudine celebrandi dedi- 
cationis festum, satis probat ecclesiam fuisse simpliciter 
benedictam, ita ut possit consecrari, sed non denuo benedici. 
155. Quamquam haec verissima sint, tamen episcopus 
permittere potest, ut in ecclesia, nondum consecratione vel 
benedictione dedicata, sacrificium Missae licite celebretur. 
Id aperte patet ex relato canone concilii Moguntini et nemo 

(1) Vide Gardellini commentarium ad responsionem S. R. G. in Regni 
Hispaniarum, 15 Maii 1819, ad ium ( n . 4559). 

negat. Obstare videtur Conc. Trid., sess. XXII m Decreto 
de observandis et evitandis in celebratione Missae, ubi 
aufert episcopis potestatem permittendi Missae celebratio- 
nem omnino extra ecclesiam et ad divinum tantum cul- 
tum dedicata oratoria. Sed in primis illud dedicata refertur 
potius ad oratoria, quam ad ecclesiam, et insuper lato sensu 
accipiendum est, ita ut significet tantum episcopum non 
amplius posse permittere Missae celebrationem extraeccle- 
siam et oratoria divino tantum cultui reservata : de qua re 
melius suo loco. Si ecclesia est definitiva, locus non erit 
huic permissioni episcopi, quia episcopus potest sacer- 
dotem delegare pro ejusdem benedictione, et ita non debet 
permittere ut in eadem Missae sacrificium offeratur ante 
benedictionem. Yide Oranen. ,<2Sept. 187 f,ad4 am (n. 5493). 
Sed si ecclesia estprovisoria, e. g., ex ligno confecta) dum 
definitiva construitur, potest huic permissioni locus esse. 
Gregorius IX in cap. 9,De immunitate, etc. , tradit ecclesiam 
in casu, etsi non consecratam (dedicatam), gaudere im- 
munitate. 

156. Minister utriusque dedicationis est episcopus, ita 
ut valide ecclesiam dedicet et episcopus acatholicus (n. 
279). Et quidem consecratio est actus ordinis episcopalis, 
quem simplici sacerdoti unus Romanus Pontifex committere 
potest. Hoc indultum, nempe ut simplex sacerdos eccle- 
siam consecret, difficile a Sede Apostolica conceditur, ut 
notat Benedictus XIV, De syn., lib. XIII, cap. XV, n. 5, 
cum, si episcopus eamdem consecrare nequeat, suppleri 
possit per benedictionem : ideoque hoc indultum longe 
difficilius conceditur, quam simile indultum consecrandi 
altaria. Nihilominus laudatus Pontifex nonnulla hujus in- 
dulti exempla recenset, /. c, n. 3. Romanus Pontifex po- 
test quoque ratam habere altaris vel ecclesiae consecratio- 
nem quae nulla fuit, cum versemur in materia mere 
ecclesiastica ; et exemplum prostat in cap. 10, De con- 
secratione ecclesiae vel altaris, et plura alia citari pos- 
sent. Praeterea, licet plures episcopi pro majori solem- 
nitate convocari possint ad ecclesiae consecrationem, 
tamen unus debet esse consecrator, qui totam caere- 

moniam peragit, et nominatim qui duodecim cruces sa- 
cro chrismate ungit, relativa proferens verba, in qua unc- 
tione essentia consecrationis consistit (n. 167). E contrario 
benedictio est actus ordinis sacerdotalis, quem jus eccle- 
siasticum reservat episcopo, cum licentia tamen illum sim- 
plici sacerdoti, etiam in dignitate non constituto, commit- 
tendi, uti reposuit S. R. G. in Massen., 7 Oct. 1645 
(n. 1545), et patet ex Rituali Romano (1) ; sacerdos autem 
delegatus utitur eadem benedictione, qua utitur episcopus, 
quaeque est in Pontificali, prouti reposuit S. R. C. in Pla- 
centina, 19 Maii 1607, ad 10 nm (n. 351). Pro dedicatione 
ecclesiae nil sine simonia dedicans exigere potest, sed sponte 
oblatum potest acceptare, sicut et canonicasprocurationes. 
157. Porro ecclesiae consecrationem peragit episcopus 
loci. Eam peragere possunt, si forte sunt charactere epis- 
copali insigniti, et vicarius capitularis pro dioecesi, sede 
vacante, et abbas nullius pro suo territorio, non vero vica- 
rius generalis ex generali mandato (2). Non expedit epis- 
copum orientalem consecrare ecclesias et altaria latinorum 
et vice versa. Revera ad dubium : « An episcopus Goptus 
catholicus consecrare possit sacros iapides et ecclesias lati- 
norum » ; S. G. S. Officii, die 16 Junii 1831, reposuit : 
« Non expedire». Proprius loci episcopus ecclesias et alta- 
ria suae dioecesis illicite consecrat, antequam possessionem 
sui episcopatus sumpserit. S. G. de Prop. Fide, die / Dec. 
1837 , jussit in memoriam Patriarchae Graeco-Melchitae 
revocari necessitatem petendi obtinendique a Romano Pon- 
tifice confirmationem electionis patriarchalis et honorem 
pallii, quod est plenitudinis officii pastoralis insigne, servata 
antiqua Sedis Apostolicae et patriarchalium sedium et to- 
tius Ecclesiae consuetudine, antequam iisdem Patriarchis 
fas sit convocare concilium, conficere chrisma, dedicare ba- 
silicas, ordinare clericos, episcopos consecrare aliaque per- 
agere, quae, non obtenta electionis confirmatione et pallii 
concessione, vetita sunt, nisi specialis Sedis Apostolicae ve- 
nia praedictis Patriarchis facta fuerit (3). Episcopus autem 

(4) Giraldi, l. c. 

(2) Benedictus XIV, De syn., Ub. II, cap, VIII, n. 2. 

(3) Collectanea S. C. de Prop. Fide, n. 830, 33. 

alienus quicumqueindiget expressa licentiaaut Romani Pon- 
tificis aut Ordinarii loci ; sine qua ecclesiam consecrans, 
praeter grave peccatum,est ipso facto suspensus ab exercitio 
pontificalium, ex Gonc. Trid., sess VI, cap. V, de ref., cum 
sine dubio exerceat pontificalia. Ordinarius autem loci qui 
hanc licentiam episcopo alieno concedit, est episcopus pro 
dioecesi, sede plena, capitulum ac deinde vicarius capitu- 
laris, sede vacante ; non autem vicarius generalis ex man- 
dato generali, nec archiepiscopus, primas, patriarcha etiam 
pro ecclesia sibi immediate subjecta in aliena dioecesi ; est 
abbas nullius pro suo territorio ; tandem est episcopus 
loci (aut capitulum et vicarius capitularis) simul et superior 
regularis pro abbatia quasi-nullius, pro abbatia simpliciter 
et pro ecclesia regulari (1). At si regulares ter humiliter 
rogaverint episcopum monasterii, ut dignetur eorum eccle- 
siam consecrare, et ipse sine legitima causa recusaverit, 
aut, ea cessante, distulerit ultra quadrimestre, possunt 
alium quemcumque episcopum pro hac consecratione requi- 
rere, etiam invito episcopo monasterii. Id contra plures 
solide probat Giraldi, /. c, post Barbosam, De jur. ecc, 
lib. II, cap. II, n. 33', Ferraris, Biblioth., v. Ecclesia^ 
art. IV, n. 10, aliosque quam plurimos, ex Leonis X const. 
Dum intra, 19 Dec. 1516. Demum notandum est inUrbe 
ecclesiam titularem cardinalitiam, si forte execrata rursus 
consecrari debet, consecrari non per Cardinalem Yicarium, 
sed per Cardinalem titularem. Id deducimus ex decisione 
diei 25 Junii 1879,de qua n. 312 (2). Haec quae diximus 
de ecclesiae consecratione, repete, mutatis mutandis, de 
ejusdem benedictione ; Basilicae autem Vaticanaehac de re 
privilegia vide apud Benedictum XIV in const. Ad honoran- 
dum,VIKal. Apr. 1752, § 8 (3). 

158. Tandem tempus quo dedicatio ecclesiae fieri debet, 

(1) Vide nostrum tractatum canonicum De sacra ordinatione, n. 92 
sequ. 

(2) De Angelis, lib. 111 Decret., tit. XL, n. 2. 

(3) Antiquitus ecclesia, a quopiam loci Ordinario consecrata_, evadebat 
obnoxia illius auctoritati, nisi consecrator suo juri cessisset ; sicuti de 
clerico ordinato diximus in nostro Tractatu canonico de sacra ordina- 
tione, n. 802. Benedictus XIV, epist. Jam inde, 12 Maii 1756, § 6. 

indicat Innocentius III in cap. 2, De consecratione eccle- 
siaevel altaris , respondens episcopo Tornacensi : « In dioe- 
cesi tua licet tibi ecclesiis dedicatiohem impendere tam die- 
bus dominicis, quam privatis ». Haec verissima sunt de 
benedictione ecclesiae. Ad consecrationem quod attinet, 
haec rursus vera sunt de stricto jure ; sed convenientius est 
ut ecclesiae consecratio fiat festivo die. Hinc Pontificale Ro- 
manum initio rubricae : « Ecclesiarum consecratio, quam- 
vis omni die de jure fieri possit, decentius tamen in domi- 
nicis diebus vel Sanctorum festivitatibus fit ». Et si alicubi 
vigeret consuetudo de ecclesiis non consecrandis diebus 
privatis seu ferialibus, servanda foret (1). Quod si conse- 
cratio ecclesiae fiat die feriali, haec dies non ideoevaditde 
praecepto pro populo. 

ii 

De praecipuis dedicationis caeremoniis. 

159. Jam diximus caeremonias consecratio nis tradi in 
Pontificali, benedictionis in Rituali Romano. Nobis in ani- 
mo hic non est singulas percurrere, sed nonnullas tantum 
breviter explicare, quae aliquam facessere possunt in praxi 
difficultatem. 

160. In primis animadvertimus Pontificale ponere, sub 
eademrubrica, De ecclesiae dedicatione seu consecratione, 
consecrationem ecclesiae et altaris immobilis : et deinde sub 
alia distincta rubrica agere De altaris consecratione quae 
fit sine ecclesiae consecratione . Exinde satis apparet posse 
quidem consecrari altarei mmobile, quin simul consecretur 
ecclesia, sed vice versa non posse consecrari ecclesiam, quin 
simul consecretur saltem altare majus immobile ; quod S. 
R.C. saepius declaravit.Itain Urbis,19 Sept. 1665 (n.23A3), 
proposito dubio : « An consecrari possit (ecclesia), quam- 
vis non consecretur altare majus, et an loco illius possit 
consecrari aliud » ; S. C. reposuit : » Debet cum ipsa om- 
nino consecrari altare majus ; nam istud est principale et si 
hoc tantum sitin ecclesia, sufficit ; alia vero accessoria, pro 
quibus datur consecratio distincta, sine ecclesiae consecra- 

(1) Giraldi, l. c.,sect. 595. 

tione »* Rursusin Oppiden., 24 '' Maii 1844 (n. 4976), cum 
episcopus ratione infirmae valetudinis postulavisset indul- 
tum peragendi caeremoniam consecrationis novae suae 
ecclesiae cathedralis duobus diebus consecutivis, Gregorius 
XYI eidem concessit, ut, peracta consecratione ecclesiae et 
altaris majoris, Missa celebraretur per alium sacerdotem, 
etepiscopus postMissam populum solemniter benediceret, 
publicaret indulgentias et diem anniversarium cpnsecratio- 
riis assignaret ; alio vero die quocumque cetera consecraret 
altaria. Yide etiam Fesulanam, 12 Aug. 1854 (n. 5204). 
At benedictio tobalearurn, vasorum et ornamentorum ec- 
clesiae et altaris consecratorum, quaeinPontificali estsub 
distincta rubrica, fieri potest etiam sine consecratione ec- 
clesiae et altaris, et haec sine illa. 

161. Duo autem notanda sunt. Primum est 5 si altare 
majus ecclesiaeestjam consecratum immobiliter, ecclesiam 
posse consecrari una cum alio altari secundario., prouti re- 
posuit S. R. G. in Caesaraugustana, 31 Aug. 1872, ad 1 um 
(n. 5503). Alterum est consecrationem ecclesiae esse vali- 
dam, si una simul altare consecratum fuit, sed ejusconse- 
cratio fuit nulla, e. g., quia superibr lapidea mensa ex unico 
lapide non constabat. Id expressedeclaravitS. R. C. in Fa- 
nen.,-17 Junii 1843 (n. 4966), ubiexpositum fuit una si- 
mul cum ecclesia consecratum fuisse altare, constans par- 
vis sex lapidibus ad formam unius unitis et ligneam coro- 
nam per gyrum habens ; et propositis dubiis : « i° An hoc 
altare, exposito modo constructum, censendum sit consecra- 
tum ; 2° Et quatenus negative, quid de ecclesiae consecra- 
tione sentiendum, cum ex Pontificali Romano nequeat, sine 
consecratione altaris, ecclesia consecrari » ; S. C. reposuit : 
<( Ad l um : Reiterandam esse altaris consecrationem, dum» 
modo mensa exintegro lapide constituatur ; alioquin, sihoc 
commode fieri non possit, parvus lapis, medius collocatus, 
consecretur ad instar altaris portatilis. Ad 2 um : Ecclesiam 
fuisserite consecratam ». Yide etiam ejusdem S. C. respon- 
sionemin Turonen., 28 Sept. 1882 (n. 5529). Idem dicen- 
dum, si altaris consecratio fuit penitus practermissa. Nam 
formaliter proposita quaestione in Decreto, 19 Maii 1896 : 



CAPUT III. DE LOCO CELEBRATlONIS MISSARUM 109 

« 1° An ecclesia in cujus consecratione omissa fuit conse- 
cratio altaris, habenda sit valide consecrata » ; S. C. repo- 
suit : « Ad l um : Affirmative, nempe valide, sed non licite, 
nisi habeatur apostolica dispensatio, quamvis aliqua vel 
omnia altaria consecrata reperiantur, ideoque servandus 
omnino est ordo rituum Pontificalis Romani ut integritas 
consecrationis perficiatur » . 

162. Ex dictis sequitur, si ecclesianon est consecrata, 
sed omnia altaria in eadem sunt consecrata immobiliter, 
ecclesiam non posse consecrari. Est unicus casus in quo 
ecclesia consecrari nequit, ita ut satis esse debeat ejusdem 
simplex benedictio. Pariter ex dictis sequitur in consecra- 
tione ecclesiae non posse unum episcopum consecrare ec- 
clesiam, alium altare, quia est eadem caeremonia, eccle- 
siae et altaris consecrationem complectens, ab eodem 
proinde episcopo perficienda. Haec confirmantur exrespon- 
sione S. R. G. in Augustodunen., SMart. 1866 (n. 5358) ; 
nam propositis dubiis : « 1° An ad alicujus ecclesiae con- 
secrationem procedi possit,in qua omnia altaria sint conse- 
crata, omittendo ea quae altaris consecrationem respiciunt ; 
2° An ad ecclesiae consecrationem procedi possit a duobus 
episcopis, quorum unus ecclesiae, e.t alter consecrationem 
altaris ejusdem ecclesiae peragat » ; S. C. reposuit : 
« Ad i um : Negative. Ad 2 um : Opponi ritui consecrationis 
ecclesiae ». 

163. Hoc posito, rubrica Pontificalis ab initio haec ha- 
bet : « Quando autem ecclesia fuerit dedicanda, debet 
archidiaconus praenuntiare clero et populo quihus est 
ecclesia consecranda^ut^priusquam consecretur,jejunent; 
nam pontifex consecrans et quipetunt ecclesiam sibi con- 
secrari, praecedenti die jejunare debent ». Catalanus, 
Pont. Rom. comment. illustr., t. //, p. 61 ', animadver- 
tit hanc jejunii disciplinam in ecclesiae consecratione esse 
antiquissimam. S. R. C. in Mechlinien., 19 Julii1780 
(n. M00), et in Camberien., 1°J Sept. 1840 (n. 4908), de- 
claravit : ■« Jejunium a Pontificali Roinano praescriptum 
esse strictae obligationis pro episcopo consecrante et pro iis 
tantum qui petunt ecclesiam sibi consecrari ». Haec autem 

doctores intelligunt de omnibus clericis ecclesiae addictis, 
etsi ipsi personaliter non petierint ecclesiam consecrari, 
Hinc, e. g. si capitulum petit, tenentur jejunio omnes capi- 
tulares, etiam illi qui suffragium pro ecclesiae consecratio- 
ne non dederunt, imo etiam beneficiati et cappellani qui 
vocem in capitulo non habent ; si petiit parochus, tenentur 
et vicarii, licet petitionem forte ignoraverint. Sed laici, 
etiam illi qui, ecclesiae fabricam constituentes, petitionem 
capituli aut parochi dignoverunt, non tenentur. Hoc je- 
junium est simile aliis jejuniis cum abstinentia a carnibus 
et lacticiniis : sed in Galliis, ratione introductae consue- 
tudinis in omnibus jejuniis, butyrum et lac permitte- 
rentur (1). Vix necesse est animadvertere, benedictioni 
ecclesiae nullum praemitti jejunium. 

164. Pergit Pontificalis rubrica : Sane sero ante diem 
dedicationis Pontifex parat reliquias in altari conse- 
crandoreponendas....Not&n(\\im est in primis Ecclesiae 
saeculis, praeter ecclesias urbanas, fuisse ecclesias coeme- 
teriales. Hujusmodi ecclesiae aedificabantur super sepul- 
crum alicujus sancti apostoli, martyris, confessoris, virgi- 
nis, sed praesertim martyris; aut ad ecclesias jam forte 
aedificatas corpus illius Sancti vel aliqua ejusdem reliquia 
transferebatur (2). Cumvero fidelium devotio has ecclesias 
cum Sanctorum pignoribus praeferret, factum est ut in om- 
nibus ecclesiis reliquiae Sanctorum ponerentur, et septima 
synodus generalis 5 can. 7,prohibuitecclesiasconsecrarisine 
reliquiis Sanctorum. Cumque Sanctorum pignora reconde- 
rentur sub altari, inde enata est necessitas reliquiarum pro 
altaris consecratione. Ex his apparet reliquias Sanctorum 
directe spectare ad consecrationem altaris potiusquam ec- 
clesiae : ac proinde de eis et de caeremoniis quae ad ipsas 
referuntur, loquemur in sectione sequenti. 

165. Inter omnes caeremonias consecrationis ecclesiae, 
quashabet Pontificale, notatu digna est scriptio alphabeti 
Graeci et Latini permodumcrucisin pavimento super cine- 

(1) Nouvelle Revue theologique, tom. XII, pag. 594 ; Melanges theo- 
logiques, serie V,pag. 590 ebsuiv. 

(2) Duchesne, Origines du culte chretien, chap. XII. 

res ; ef quaeri potest quaenam sit illiusorigo et significatio. 
Hanc caeremoniam nonhabet Ecclesia Orientalis. Inantiqua 
liturgia Gallicana ex qua Pontificale Romanum illam de- 
sumpsit, haec caeremonia non apparet ante saeculum IX. 
Ex his quae habet De Rossi, Bull. 1881, pag. 140, epis- 
copus, hac caeremonia commensurans Ecclesiae terram, 
illius possessionem sumit nomine Dei ; sicuti agrimensore& 
solebant in terra quam commensurabant. lineas transver- 
sales ducere cum numeris indicantibus dimensiones (Ij. 

166. Pontificale praecipit ut episcopus, consecrans ec- 
clesiam, una cum clero et populo circumeat ecclesiam, as- 
pergens aqua benedicta parietes. xiliquando autem hujus- 
modi circuitus est impossibilis, quia vel aliae domus an- 
nexae ecclesiae sunt, vel ecclesia extructa est super rupem, 
vel auctoritas civilis prohibet omnem religionis cultum ex- 
traecclesiam, vel alia similia obstanfimpedimenta. In his 
casibus S. R. C. facile ab impossibli circuitu dispensat. 
Ita in Savonen., 30 Sept.1596, ad 1 nm (n. 99) ; in Corto- 
nen., 17 Julii 1604 (n. 248) ; in Asten., 24 Sept. 1605 
(n. 277); in Asten., 27 Sept. 1608 (n. 392); in Lug- 
dunen., 22 Aug. 1654 (n, 1723) ; in Grossetana, 10 
Junii 1690 (n. 3219) ; in Grossetana, 15 Julii 1690 
(n.3226); in Senogallien., 8 Mart. 1692 (n. 3267). Imo 
si episcopus aliquo modo ecclesiam circuire potest, sed non 
plene, ex responsione S. R. G. in Senen., 12 Janii 1628 
(n. 744), etin Lancianen., 13 Junii 1682 (n. 2986), vide- 
retur licentiamS.Sedis in casu non esse absolute necessa- 
riam. 

167. Essentia autem consecrationis consistit in ungendis 
sacro chrismate duodecim crucibus, quae pictae aut sculptae 
sunt in parietibus, cum prolatione verborum : Sanctifice- 
tur et consecretur etc. (2). Hinc si episcopus consecrans 
deficeret ante expletas harum crucium unctiones, tota 
functio sacra foret repetenda ; e contrario si episcopus pos- 
tea deficeret, satis foret continuare functionem et supplere 
ea quae desunt etiam per alium episcopum, ut reposuit S .R. C . 

(4) Duchesne, Origines du culte chretien, chap. XII, § 3 in fine. 
(2) Giraldi, l. c. ; Barbosa, De jure eccl,, lib. II, cap. II, n. 52. 

in Ulysbonensi,i% Aug. i6i4 (n.Zi86).Hinc etiamestquod 
consecratio censeatur adhaerere parietibus (1). Pontificale 
Romanum in rubrica generali ab initio indicat ubi eae cruces 
sint ponendae, scilicet circa decem palmos super terram, 
tres in quolibet ecclesiae pariete, seu, ut edixit S'. R. C in 
Mechlinien.,3i Aug. i867, ad 5 nm (n. 5381), sexinparte 
dextera, sex in parte sinistra ecclesiae, ita tamen ut duae 
sint prope altare majus, duae prope januam principalem. 
Quod si cruces male dispositae fuerunt, aut aliquae vel 
omnes deinceps perierunt, sufficit novas cruces loco et or- 
dine requisitis depingere, quin repetatur unctionis caere- 
monia, uti reposuit S. C, /. c, et in Lauden., 38 Junii 
i879 (n. 5787), et in Nitrien., i3 Julii i883, ad 5 um (n. 
5882), etin Barchinonen., i6 Jan. i886, ad i um et 2 um 
(n. 5959). In ecclesia SSmae Trinitatis ad montem Pincium 
in Urbe depictae erant non duodecim, sed quatuordecim 
cruces. Sanctimoniales a Sacro Corde Jesu ancipites quae- 
siverunt a S. R. C quid agendum in casu tam gravi (?!?), 
et S. C in Sanctimonialium Sacri Cordis Jesu, 35 Sept. 
i852 (n. 5178), reposuit : « Duas cruces ex lateralibus 
esse tollendas, salvis remanentibus positis in presbyterio et 
prope portam principalem ». Eruditos latet quo potissi- 
mum tempore mos in ecclesia consecranda figendi cruces 
inoleverit, ut docet Benedictus XIV in Allocutione habita 
Pridie Kal. Oct.i750. 

E contrario essentia benedictioriis consistit in asper- 
sione parietum cum aqua benedicta in parte superiori et 
inferiori cum precibus praescriptis in Rituali. Doctores pas~ 
sim censent hanc benedictionem adhaerere non parietibus, 
sed solo (2) ; quod non est verum, quia benedicuntur ipsi 
parietes in parte superiori et inferiori. 

1 68. Post peractam consecrationem ecclesiae cum altari, 
Pontificale conformiter antiquae liturgiae, praescribit ut 
Missa celebretur, de qua etiam in can. 3, dist. i , De con- 

(1) Schmalz., lib. IIIfDecret., tit. XL, n. 16 ; Sanchez, De matr.,lib, 
IX,disp.XV, n. 37 , Suarez, in 3 p. D. Thomae, disp. LXXXI, 
sect. IV. 

(2) D'Annibale, III, § 9 ; Schmalz., I. c, n. 16 ; Suarez, /. c. ; San- 
chez, £. c.;Layman, lib. V, cap. V, n. 15. 

secr., in Decreto ; Missa scilicetquae est in missalipro ipsa 
die dedicationis ecclesiae. Haec Missa ab ipsomet episcopo 
consecrante celebranda est, licet non sit de essentia conse- 
crationis. Benedictus XIV in epistola Peracta, 16 Nov. 
1748, ad Engelbertum, Abbatem monasterii Campidonensis, 
docet necessariumesseindultum apostolicum, ut episcopus 
consecrans Missae celebrationem alteri committere valeat ; 
et exemplum ejus indulti habes n. 160. Cum vero episco- 
pus consecrans, expieta caeremonia, non possit hoc indul- 
tum ab Apostolica Sede expostulare, ideo, si nimis est defa- 
tigatus, pro hoccasu ipsum Pontificale in fine hanc licentiam 
ei concedit : « Si vero fatigatus nimis celebrare noluerit, 
facitMissam solemniterper aliquem sacerdotem celebrari ». 
Porro si ipse episcopus Missam celebrat, sufficit etiam 
Missa sine cantu et plana, et tunc necesse non est ut epis- 
copus assumat sandalia et omnia paramenta pontificalia, de 
quibus Pontificale, ut reposuit S. R. C. in Aquen., 15 Dec. 
1877 (n. 5714); si Missam celebrat alius sacerdos, illud 
solemniter cantumcum diacono et subdiacono, etc, inclu- 
dit ; sed si Missa solemnis haberi nequit, celebrabitur Missa 
non solemnis cum cantu vel lecta. Etiam post ecclesiae 
benedictionem « dicitur Missa de tempore occurrenti vel 
de Sancto », ait Rituale Romanum. 

169. Ipso consecrationis die clerus ecclesiae addictus 
debet recitare officium dedicationis cum octava : hinc in 
breviario officium dedicationis est et pro anniversario et 
pro ipsomet dedicationis die. Hoc dedicationis officium inci- 
piendum est post peractam dedicationem, cum dici pro- 
fecto non possit officium dedicationis ecclesiae nondum 
dedicatae ; nimirum incipiendum est ab hora tertia, ut repo- 
suit S. R. C. in Cenomanen., 7 Dec. 1844 (n. 4979), ita 
ut vesperae in vigilia dedicationis, matutinum, laudes et 
prima dicendae sint de feria vel de Sancto, prouti descrip- 
tum fuerit in ordinario, uti reposuit eadem S. C. in Mech- 
linien., 29 Julii 1780 (n. .M00); ab hora autem tertia 
inclusive, omisso officio de feria vel de Sancto, recitandum 
est ab omnibus clericis ecclesiae addictis officium dedica- 

tionis cum octava (1). In Varsavien., 3 Sept. 1746 
(n.4181), quaesitum fuit : « 8° Cum praescriptum sit dicen- 
dum esse officium de dedicatione in ipso die consecrationis 
aclero illius ecclesiae, quae consecratur, dubium estutrum 
episcopus consecrans, etiam non Ordinarius loci, debeat 
dicere idem officium de dedicatione » ; et S. R. C. reposuit : 
« Ad 8 lim : Negative quoad praeceptum ; poterit tamen, si 
velit, ex congruentia » . Illos autem clericos qui in ecclesia 
habent beneficium simplex, sed eidem ecclesiae non sunt 
addicti, nec debere nec posse, loco officii de feria vel de 
Sancto, recitare, die consecrationis, officium de dedicatione, 
colligimus ex responsione S. R. C. in Urbis, 5 Oct. 1697 
(n. 3M7). Yix opus est animadvertere, quando ecclesia 
simpliciter benedicitur, non recitari officium de dedica- 
tione, quod est tantum pro dedicatione solemni seu con- 
secratione. 

170. Tandem operae pretium est sequentes S. R. C. 
declarationes referre. 

In Cuneen., 7 Aag. 1875 (n. 5624), propositis dubiis : 

« 1° Pontificale Romanum in rubrica praeliminari prae- 
scribit paranda duo intorstitia accensa quae semper praece- 
dant pontificem ; et incipiente episcopo exterius circumire 
ecclesiam, id fieri praecipit, praecedentibus duobus acoly- 
tis cum candelis accensis : in utroque loco nulla fit mentio 
de cruce processionali, quae tunc solum deferenda prae- 
scribitur, cum episcopus cum clero procedit ad reliquias in 
ecclesiam consecrandam solemniter transferendas... Est- 
ne crux processionalis ante episcopum deferendainitiofun- 
ctionis, an tantummodo ad translationem reliquiarum ? 

« 2° Pontificaleipsum, postquam praescripsit parandum 
aspersorium factum de herba hyssopi, hujus postea tantum 
expresse meminit, cum, benedicta aqua cum sale, cinereet 
vino, fieri incipiunt primo circum altare, tum intus eccle- 
siam aspersiones de hac ipsa aqua. Estne etiam... adhi- 
bendum aspersorium de herba hyssopi in aspergendo exte- 
riores ecclesiae parietes ? 

(1) Vide in collectione Gardelliniana commentarium ad responsionem 
S, R. G. in Gratianopolitana, 23 Maii 1835 (n. 1742). 

S. C. reposuit : 
« Ad um : Non est improbanda consuetudo,: passim re- 
cepta, deferendiin casucrucem hastatam ab initio sacrae 
functionis. 

« Ad 5 um : Affirmative » . 

171. In Lincien., 27 Maii 1890, quaesitum fuit : 

« 3° An in dedicatione ecclesiae uterque diaconus et 
subdiaconus sumere debeat dalmaticam et tunicellam, cum 
rubrica Pontificalis has vestes excludere videatur ? 

« h° A quo et quando extergendae sunt cruces inunctae 
in parietibus in dedicatione ecclesiae, cum Pontificale, eas 
extergendas praescribens, id non indicet ? 

« 5° An earum unctio incipere debeat ex parte Evangelii ? 

« 6° Quando plura altaria in dedicatione ecclesiae conse- 
crantur, an in litaniis addenda sint nomina Sanctorum sin- 
gulorum altarium, non tantum eorum quorum reliquiae in 
singulis reconduntur, sed et eorum in quorum honorem al- 
taria singula consecrantur ? 

« 7° Quando plura altaria in dedicatione ecclesiae conse- 
crantur, an post inunctas duodecim cruces in parietibus, 
altare majus tantum thurificandum sit, reliqua vero altaria 
non? 

« 8° Cum nunc temporis in dedicatione ecclesiae sermo 
et lectio decretorum ante fores ecclesiae (priusquam pro- 
cessio cum sanctis reliquiis ecclesiam ingrediatur) omittan- 
tur, an ideo omitti debeat responsorium : Erit mihi Domi- 
nus decimas? 

« 9° An, finita Missa post ecclesiae dedicationem,, episco- 
pus debeat solemniter impertire benedictionem pontifica- 
lem : Sit nomen Domini, et etiam si ipsemet sive solemni- 
ter sive privatim celebraverit ? 

« 10° In consecratione plurium altarium fixorum, an suf- 
ficiat unicus sacerdos, continuo incensans singula altaria, 
dum episcopusinsingulisactionesperagit, vel debeantesse 
tot sacerdotes, quot sunt altaria, qui etiam reliqua altaria 
continuo thurificent, dum episcopus in singulorum uno ac- 
tiones perficit ? » 

S. C. reposuit : 

« Ad 3 um : Negative. 

« Ad 4 um : Gruces in parietibus extergendas a diacono, 
quatenus oleum sanctum per murum defluat, et statim ac 
episcopus cujusque crucis unctionem peregerit. Si tamen 
cum episcopo locus non esset ministris sacris ascendendi 
scalam, ascendat cum eo saltem caeremoniarius, a quo hoc 
in casu cruces abstergantur. 

« Ad 5 um : Affirmative. 

« Ad 6 um : In litaniis bis esse invocandos respectivo or- 
dine Sanctos illos, quorum nomini dedicantur altaria, et 
sanctos martyres quorum reliquiae in ipsis altaribus repo- 
nuntur, si eorum nomina innotescunt. 

« Ad 7 um : In casu omnia altaria thurificanda. 

« Ad 8 um : Negative. 

« Ad 9 um : Affirmative. 

« Ad 10 um : Affirmative ad primam partem ; negative ad 

secundam ». 

III 

De festo dedicationis ecclesiae. 

172. Festum dedicationis (solemnis seu consecrationis) 
ecclesiae intelligitur in primis festum quod fit ipso die quo 
ecclesia dedicatur. Praeterea intelligitur festum quod sin- 
gulis deinceps annis, eodem ipso consecrationis die recur- 
rente, celebratur, et dicitur anniversarius dies consecratio- 
nis ; nam a sacris canonibus statutum est ut quaelibet con- 
secrata ecclesia celebrare solemniter debeat anniversarium 
suae consecrationis seu suae nativitatis. Yide can. 17, 
dist. 1, De consecr., in Decreto (1). De hoc anniversario 
consecrationis ecclesiae festo hic potissimum sermo est. 

173. Festum consecrationis ejusque anniversarius dies 
non sunt de praecepto. Id S. R. C, pro ipso consecra- 
tionis die, declaravit in Mechlinien., 39 Julii 1780 (n. 
4400). Namaddubium : « 3° An si ecclesia consecretur 
die feriali, sitne festum observandum in populo tali die cum 
obligatione in hujusmodi loco abstinendi ab operibus servi- 
libus et audiendi sacrum » ; S. C reposuit : « Ad 3 um : Ne- 

(1) Guyet, Heortologia, lib. I, cap. 111, quaest. I. 

gative ». At festum consecrationis ejusque anniversarius 
dies cum officio et Missa est ritus duplicis primae classis 
cum octava, prouti constat ex rubricis Missalis et Breviarii. 
Quoad vero ejus dignitatem prae aliis festis, prae oculis 
habendum est decretum generale a S. R. C. latum die 
4 Febr. 1896 : 

« Ad omnes in posterum controversias circa anniversa- 
rium dedicationis ecclesiae penitus evellendas, S. R. G. in 
comitiis pro nova collectione authentica decretorum evul- 
ganda, subsignata die ad Vaticanum habitis, statuit ac 
declaravit : 

« 1° Dedicationem ecclesiae, ejusque proinde anniversa- 
rium, esse festum Domini. 

« 2° Hinc ecclesiae propriae annrversarium, juxta rubricas 
solemniusetprimarium,aliisquibuscumque locorum festis, 
etiam patroni et titularis, esse per sepraeferendum, tam in 
occursu, quam in concursu; permitti nihilominus, ut pa- 
troni festum, cujuscumque sit personalis dignitatis, ratione 
feriationis praedicto anniversario praeferatur. 

« 3° Anniversarium vero dedicationis ecclesiae non pro- 
priae, uti secundarium habendum esse, et si cum aliis 
quibuscumque festis occurrat vel concurrat, servandas 
esse rubricas et decretum generale super primariis et se- 
cundariis festis. 

« h° Ejusdem autem dedicationis ecclesiae sive propriae 
sive non propriae anniversario sive occurrente sive concur- 
rente cum festis solemnioribus universalis ecclesiae, haec 
semperilli praevalere, personali etiam dignitate postposita, 
juxta Rubricas. 

« 5° Quamvis fixa esse debeat illa dies anniversaria dedi- 
cationis ecclesiae quae intra annum a consecratione recur- 
rit, nihilominus episcopo ecclesiam consecranti jus inhae- 
rere juxta decreta alias edita, aliam diem fixam vel etiam 
domimcam, dummodo in consecrationis actu, seligendi pro 
illius anniversario quotannis solemnius celebrando, exceptis 
duplicibus primae etsecundae classis universalis Ecclesiae, 
nec non quibuscumque dominicis privilegiatis et duplicibus 
primae classis Ecclesiarum particularium ». 

174. Ex dictis jam apparet festum dedicationis fierinon 
debere pro ecclesia tantum benedicta ; quod expresse 
etiam declaravit S. R. C. in Nullius provinciae Compos- 
tellanae, 27 Sept. 1817 (n. 4542). Nam proposito dubio : 
« 6° An, omisso officio dedicationis ecclesiae cathedralis 
Astoricensis, possit illud collegiatae oppidi Yillafranca 
celebrari, cujus templum tantum benedictum esse memo- 
ria extat, cum vetus perierit igne absumptum, an. 4754 » ; 
S. G. reposuit: « Ad 6 um : Negative ». Yide etiam Taurinen., 
21Martii1795,ad1^{w.!xk^)^\Ord.S.BenedictiCongr, 
Vallisoletanaein Rispaniis ,22 Apr .17 80 , a^/ um '(n.4396). 
Item nec ecclesiae consecratae quae vel amplius non extast, 
vel temporis injuria, ob aliquod infortunium,magna ex parte 
dejecta aut consumpta, consecrationis decus amisit, uti pa- 
tet ex relata responsione, et praeterea, aliis omissis, ex res- 
ponsione in Nullius Balneariae, 15 Sept. 1815 (n. /i 5 1 6) 7 
ubi proposito dubio : « 1° An diruta et solo aequata eccle- 
siamatrice dedicata ejusdem oppidi, teneatur clerus quot- 
annis ad officii celebrationem de dicta dedicatione cum 
octava etc, quamvis in alio situ dein matrix ecclesia con- 
structa fuit, cui clerus inservit » ; S. C.reposuit : « Ad l um : 
Negative ». Attamen in casu faciendum esse festum dedica- 
tionis novae ecclesiae consecratae palam est, et ita reposuit 
S. C. in Mechlinien., 27 Febr. 1847, ad 2 um (n. 5071). 
Tandem nec ecclesiae cujus consecratio dubia est. Nam in 
Alexandtina, 18 Aug. 1629 (n. 826),, ad dubium : « 1° An 
posset celebrari dedicatio illarum ecclesiarum,quas certum 
est n on fuisse consecratas » ; S. C. reposuit : « Ad l um : 
Non posse celebrari festum consecrationis illius ecclesiae 
quam certum estnon fuisse consecratam, imo neque si est 
dubium ». Yideetiam Ord.S.Hieronymi vallis de Hebron 
Diocesis Barchinonen., 7 April. 1832 (n. 4688). 

175. Igitur festum anniversarium dedicationis reserva- 
tur ecclesiae quae fuit certe consecrata suamque consecra- 
tionem conservat. Hoc dedicationis festum anniversarium 
celebrari debet etiam in casu quo certum est ecclesiam 
fuisse consecratam, sed ignoratur consecrationis dies, epis- 
copo, vel potius-S.R.C. assignante diem. Hinc incit. Alexan- 

drina, proposito dubio : « 2° An potuerint episcopi extra 
actum consecrationis statuere diem consecrationis » ; S. C. 
reposuit : « Ad 2 um : Potuisse episcopum constituere diem 
celebrationis festi consecrationis ecclesiarum, quando 
certa dies ignorabatur, dummodo constaret fuisse conse- 
cratas ». Et in Majoricen., 13 Aug. 1667 (n. 2419), pro- 
posito dubio : « 3° In ecclesiis quarum dedicatio ignoratur, 
juxta doctrinam Gavanti, est assignandus dies talis dedica- 
tionis : quaeritur an talis assignatio spectet ad episcopum, 
vel qui dictas ecclesias regunt, possint talem diem assi- 
gnare » ; S. G. reposuit : « Ad 7 um : Ad S. R. C. ». 

176. Porro festum dedicationis celebrari debet ipsomet 
consecrationis die annis successivis recurrente, prouti per 
se patet. In Gnesnen., 8 Junii 1894, proposito dubio : 
« 3° Quando in consecrationibus ecclesiarum quae fiunt 
diebus dominicis, episcopus consecrator, ipsum eumdem 
diem adsignat ad anniversarium dedicationis recolendum, 
quaeritur an dominica illa, quae, e. g., erit aliqua postPas- 
cha, vel post Pentecosten, adsignari possit pro die mensis 
in quam incidit dominica peractae consecrationis » ; S, R. 
C. reposuit : « Affirmative ». At episcopus, in actu conse- 
crationis et exjusta causa, potest alium assignare diem 
pro anniversaria consecrationis memoria, uti expresse de- 
crevit S. R. C. in Collen., 21 Jan. 1679, ad 2" ra (n. 2873), 
et in decreto generali supra (n. 173) relato. Actum autem 
c ons e crati oni s intelligit P. Cavalieri, tom.I, cap. I, adde- 
cret, 5, n. 2, ab antiphona Adesto usque ad benedictionem 
tobalearum exclusive. Giraldi, Expos. Jur. Pont.p.I, 
sect. 599, putat actum consecrationis incipere a praepa- 
ratione reliquiarum sero vigiliae et terminari cum Missa 
post consecrationem inclusive, quia facultas transferendi 
anniversarium de genere illorum privilegiorum est quae 
latam interpretationem admittunt. Primam sententiamprae- 
ferimus, licet alteram improbare non audeamus . Sed pos- 
tea episcopus diem anniversarium consecrationis mutare 
non potest, inconsulta Sede Apostolica, et mutatio forte 
facta est illicita et irrita, ita ut festum consecrationis, non 
obstante hac mutatione, celebrandum sit in propriadie. Ita 



120 TRACTATUS CANONTCUS DE SANCTISSIMA EUCHARISTIA 

S. R. C. in cit. Collen., et rursus in Bituntina, 1 Oct. 
1707 (n. 2777). Imo si consecrationis peractae dies est in- 
certa, festum celebrandum est ea die, qua verosimiliter ex 
validis circumstantiis peracta censetur, uti colligitur ex res- 
ponsione S. R. C. in Ariminen., 14 Junii 1608 (n. 389). 
Quod si ob incertitudinem alia fuerit assignata dies (n. 175), 
et postea detegatur documentum quod incertitudinem tollit, 
nequit suffragari facta assignatio et anniversarium celebran- 
dum est in ea ipsa die in qua ecclesiam consecratam fuisse 
repertum est. Ita expresse S. R. C. in Januen., 13 Mart. 
1649 (n. 1605). Sedes autem Apostolica difficillime et 
nonnisi gravissimis mota rationibus hanc mutationem in- 
dulget. Hinc in Tarvisin., 6 Sept. 1834 (n. 4735), inter- 
rogante episcopo, num licite possetextra actum dedicatio- 
nis ecclesiae immutare diem anniversarium dedicationis 
ejusdem^praecedenti decretojam constitutum acfirmatum, 
eo quod experientia demonstravit oppidanos paroeciae non 
posse ad ecclesiam convenire ob impedimentum illa ipsa 
die quotannis incidens ; et quatenus negative, opportunam 
postulante facultatem, S. C. reposuit : « Negative » (1). 

177. Festum dedicationis ecclesiae celebratur tantum in 
ipsamet ecclesia, ut censuit S. R. C. in cit. Alexandrina, 
18 Aug. 1629, ad2 um (n. 826). Ceterum quoad officium 
dedicationis, quinam illud recitare possint aut debeant, et 
quoad Missam dedicationis, vide et applica quae diximus 
n. 144, 145, de officio et Missa titularis. Festum autem 
dedicationis ecclesiae cathedralis per totam dioecesim cele- 
brandum est cum officio et Missa ritu duplici primae classis; 
in ecclesia quidem cathedraliet civitate episcopali cum oc- 
tava, in aliis ecclesiis dioecesis sine octava, prouti expresse 
declaravit S.R. C. mFesulana, 16 Martii 1638 (n. 1869), 
et in Narnien., 6 April. 1658 (n. 1883), etclariusin Nul- 
lius Sublacen., 19 Sept. 1750 (n. 4211). Tantum ex con- 
suetudine immemoriali octava dedicationis ecclesiae cathe- 
dralis servari potest in aliis civitatis episcopalis ecclesiis, 
sicuti in ipsa cathedrali ecclesia ; de qua re in Conchen., 

(1) Vide cornmentarium hujus responsionis, in collectione Gardelli- 
niana. 

2 Maii 1619 (n.572), juxtainterpretationem hujusrespon- 
sionis datam in cit. Fesulana. Sed in aliis civitatis et dioe- 
cesis ecclesiis festum dedicationis ecclesiae cathedralis ce- 
lebrarine debet ritu duplici majori, an ritu duplici minori? 
Cum aliqua discrepantia hac de reesset inter responsionem 
in cit. Fesulana et responsionem in cit. Narnien., S. C. in 
Curien., 19 Junii 1706 (n. 3565) reposuit : « Servetur 
solitum ». Regulares vero tenentur celebrare festum dedi- 
cationis ecclesiae cathedralis cum officio et Missa sub ritu 
duplici secundae classis sine octava, si in civitate episco- 
pali morantur, uti expresse traditur in decreto generali 
diei 1 et 8 Aprilis 1663 (n. 2159), etin cit. Nullius Subla- 
cen. ; degentes extra civitatem episcopalem nulla obligatio- 
ne adstringuntur, et si est consuetudo celebrandi festum 
dedicationisecclesiaecathedralis, hanc consuetudinem con- 
tinuarepossunt, si velint, dummodo illud celebrentad sum- 
mum ritu duplici secundae classis, ut censuit S. C. in Tau- 
rinen., 21 Martii 1795, ad 3 am (n. 4463). Quod si jus 
cathedralitatis ab una ecclesia ad aliam translatum est, nova 
habenda est ut vera cathedralis, antiqua ut ecclesia com- 
munis, non obstante quacumque consuetudine, ex respon- 
sione § .C.in Bossanen. , 23 Martii 1771 ,ad 10 nm (n. 4355), 
eiinBalneoregien., 3 Apr. 1875 (n. 5591).Tandemnotum 
est festum dedicationis Basilicarum Apostolorum Petri et 
Pauli et festum dedicationis Basilicae Lateranensis in Ec- 
clesia universa celebrari ritu duplici majori sine octava, 
ex decreto S. R. C. diei 22 Aug. 1893. 

178. In Galliis ex decreto Card. Caprara diei 9 Aprilis 
1802, § IV, festum dedicationis omnium et singularum 
ecclesiarum celebratur in dominica quae proxime sequi- 
turoctavam festivitatis omnium Sanctorum. Hoc decretum 
respicit omnes ecclesias consecratas in Galliis sive ante 
sive post decretum, uti reposuit S. C. mSagien., 31 Aug. 
1873, ad 1 nm (n. 5516). Consequenter (salvo peculiari in- 
dulto dioecesi concesso) nec debet nec potest festum dedi- 
cationis singularum ecclesiarum celebrari ipso anniversario 
dedicationis die, e. g., anniversarium dedicationis ecclesiae 
cathedralis, quia hoc in casu festum dedicationis ecclesiae 

bis celebraretur, ut reposuit S.C. incit. Sagien., ad?2 um . 
Magis consona est et decreto Card. Caprara et responsis S. 
R. C. praxis qua festum dedicationis omnium ecclesiarum 
celebratur in omnibus ecclesiis, sive consecratis sive be- 
nedictis tantum, sive saecularium sive regularium, imo 
et in oratoriis seu publicis seu privatis, et ab omnibus cle- 
ricis, etiam nulli ecclesiae addictis. Attamen decretum Card. 
Caprara valet tantum pro territorio Galliae tempore quo 
latum fuit ; hinc S. C. censuit non valere pro Oranensi dioe- 
cesi. in Oranen., 2 Sept. 1871, ad 2 um (n. 5492). 

179. Etiam nonnulis aliis locis aut Ordinibus religiosis 
indultum est ab Apostolica Sede festum dedicationisomnium 
ecclesiarum regni, dioecesis, aut Ordinis religiosi. In hoc 
casu ea quae n.praec. diximus, applicanda erunt. Nempe 
hoc indultum supprimit particularia festa dedicationis eccle- 
siarum, ne festum dedicationis ecclesiae pluries celebre- 
tur, ex responsione S. R. C. in Bellunen. et Feltren., 
28 Aug. 1876, ad 1 am (n. 5675), et in una Ordinis Carme- 
litarum discalceatorum in Hibernia, 16 Apr. 1842, ad 
/um^um et ^um ( n> 4941^ n isi aliqua ecclesia e. g.,cathedra- 
lis festum proprium ex.eodem indulto conservet : insuper 
festum dedicationis omnium ecclesiarum fieri debet in om- 
nibus omnino ecclesiis regni aut dioecesis ut supra, ex cit. 
Beilunen. et Feltren., ad 2 um , et inuna Ord. Beatae Ma- 
riae Virginis de Mercede, 23 Sept. 1837, ad / um (n. 4821). 
Attamen capitulum generale non posse hoc festum prae- 
scribere vide in Ord. S. Pauli Primi Eremitae Congr. 
Montis Ossae in Lusitania, 22 Apr. 1780, ad / um (n. 
4397). 

IV 

De cessatione dedicationis ecclesiae. 

180. Cessatio dedicationis ecclesiae dicitur lato sensu 
execratio ; nam haec vox in sensu stricto grammaticali 
significatpotius cessationemcousecrationis. Yideamus quan- 
donam ecclesiae dedicatio deficiat. 

181. In primis ecclesia consecrata amittit suam conse- 
crationem, si parietes majori exparte corruerint, cumcon- 

secratio adhaereat parietibus (1). Id satis eruitur ex cap. 6, 
De consecratione ecclesiae vel altaris ; et in hoc sensu 
reposuit S. R; G. in Aretina, 4 Sept. 1875, ad 5 um 
(n. 5672). E contrario ecclesia non foret execrata, si tectum 
tantum corruerit, integris et illaesis remanentibus parieti- 
bus, vel si de parietibus minor tantum pars corruerit, licet 
plures cruces continens, ut diximus n. 167 , itautin hoc 
casu satis sit partem parietum restaurare et cruces rursus 
depingere absque ulla consecrationis vel benedictionis 
caeremonia. Yide etiam responsionem ejusdem S. G. in 
Marianopolitana, 1 Martii 1871 (n. 5/|75), et W Febr. 
1874 (n. 5578). Imo nec execrata foret ecclesia, si parietes 
successive in minori parte reparentur ita ut demum major 
pars aut etiam tota ecclesia sit reparata, de qua re vide 
responsionem S. R. C. in Caesaraugustana , 31 Aug. 
187*2, ad 2 am (n. 5508), etsi id fiat cum animo tandem 
totam ecclesiam renovandi. Nam cum supponatur eccle- 
sia snccessive in minori parte reparata, semper, una parte 
destructa, remansit pars major ecclesiae quae, retinens 
suam consecrationem, etiam ad se traxit partem novam, 
ita ut etiam ipsa consecraretur (2). Ob eamdem rationem,. 
quando ampliatur ecclesia, pars nova est eo ipso con- 
secrata, et nec debet nec potest consecrari, dummodo sit 
minor, et per hujusmodi accessionem forma ecclesiae 
notabilem mutationem passa non sit. Nonnulli auctores 
tradunt ecclesiam successive reaedificatam, ut supra, 
aut novam ecclesiae partem, ad abundantiam, esse as- 
pergendam aqua benedicta. E contrario ecclesia conse- 
crata diruta et ex eadem prorsus materia deinde rursus 

(1) Giraldi, /. c, sect. 599 ; De Angelis, lib. III Decret., tit. XL, n. 4; 
Sehmalz., n. 23 ; Pirhing, n. 8. Citari solet can. 2, dist. 1, Be consecr., 
in Decreto, sed est apocryphus, uti probat Berardi, p. i, cap. VII. Nec 
majorem vim habet can. 19 ejusd. dist. ; sed vide Berardi. p. II, cap< 

VII. 

(2) S. Alphonsus VI, n. 368 ; De Lugo, disp. XX, n. 65 ; Schmalz., 
n. 28 ; De Angelis, l. c. ; Giraldi, l. c, sect. 600 ; D'Annibale, III, 
§ 12. Est pro hac doctrina responsio S. R. C. in Messanen., 19 Sept. 
1859 (n. 5293), sed videtur ibi agi de decrustatione parietum, de qua 
mox. 

extructa, foret utique consecranda aut benedicenda (1). 
Insuper De Lugo, /. c., n. 66, non immerito dubitat de 
remanente consecratione etiam in casu quo parietes in mi- 
nori quidem parte corruerunt, sed ita ut ecclesia, moraliter 
loquendo, non amplius eadem maneat, e. g., si ex quatuor 
parietibus fere duo corruerunt; prae oculis enim habendum 
est sequens principium generale quod tradit Benedictus XIY 
in epist. Jam inde, 1 Q 2 Maii 1756, § 13 ; « Illud tuto pro- 
nuntiari posse videtur, quoties destructum est vetus tem- 
plum, vel quia corruit, vel quia illud subverterunt homi- 
nes, vel quia christifidelium religio, a primo posito lapide 
ad usque novissimum, novum excitare templum instituit, 
adeo ut asserere nemo possit veterem consistere aedem, 
sed potius veteri illi in honorem certi. alicujus Sancti Deo 
dicatae novam superinductam aedem, Deo itidem in hono- 
rem ejusdem Sancti nuncupatam, perspicuum esse, posse 
novam dicari ecclesiam, licet vetus illa, jam destructa, 
fuisset et ipsa solemni ritu inaugurata », 

182. Communissima sententia est execrari quoque eccle- 
siam consecratam si, remanentibus parietibus, crusta pa- 
rietum interior vel ex toto vel ex majori parte tollaturigne 
vel abrasione, quasi consecratio adhaereret crustae, non ip- 
sis parietibus (2). Haec absona sententia hodie sustineri 
amplius non potest. Nam in Senien. et Modrussen. , 5 Maii 
1882, expositum fuit : « In Ecclesia S. Yiti CivitatisF.lumi- 
nensis in Dioecesi Senien. etModrussen., instaurationis ma- 
jorisque gratia decoris, nova incrustatio inlerna ex materia 
marmorea superinducta est, atque in eum fmem, permit- 
tente Ordinario, prior incrustatio, vulgo intonaco, in qua 
depictae erant cruces et signa consecrationis, per totum 
internum ecclesiae spatium decussa fuit simul cum cruci- 
bus, et quidem id insimul, non successive, quia sic artifici- 
bus necessarium visum est. In reliquo vero per totam 
Ecclesiam sive intra sive extra, nihil est mutatum, signanter 

(1) Pirhing, n. 9; Schmalz., n. 23; Barbosa, Dejur.ecc, UbJI, cap. 
II, n. 49 : contra Reiffenstuel, lib. III Decret., tii. XL,n. II. 

(2) S. Alphonsus, VI, n. 368 ; D'Annibale, III, § 9; Schmalz., n.23 ; 
Pirhing, n. 8 ; Barbosa, De jure ecc, lib. II, cap. II, n. 46; Reiffens- 
tuel, l. c., n. 13 ; Guy et, Heortologia, lib. 1, cap. III, quaest. VII. 

altare majus et omnia alia consecrata altaria manserunt 
illaesa. Neque durante instauratione quidquid aliud accidit, 
quo Ecclesia censeri posset profanata, seu violata. Hinc 
Sacramipsam Gongregationem supplex rogavit (episcopus) 
pro resolutione insequentis dubii : An in casu, qui supra 
expositus est, ecclesia suam consecrationem amiserit, in- 
digeatque nova consecratione » ; S. R. C. reposuit : « Ne- 
gative ad primam partem ; ad secundam provisum in pri- 
ma : et iterum depingantur, vel apponantur cruces in pa- 
rietibus in testimonium peractae consecrationis ». Rursus 
in Tridentina, 11 Jan. 1894, proposito dubio : « An post 
decretumin una Senien. die 5 Maii 188%, ecclesiae con- 
secratae e quarum parietibus crusta, vulgo intonaco, ma- 
jori ex parte disjecta fuit, tanquam execratae habendae 
sint, ideoque nova indigeant consecratione » ; eadem S. C. 
rescripsit : « Negative ad utramque partem » . Tandem in 
decreto diei 19 Maii 1896, ad dubium : « 2° Utrum eccle- 
sia e cujus parietibus vel partim vel integre disjicitur si- 
mul incrustatio, vulgo intonaco, ut renovetur, consecrata 
maneat vel execrata » ; S. C. reposuit : « Ad 2 um : Ecclesia 
consecrata remanet, quamvis in ejus parietibus opus tecto- 
rium sit renovatum ». Yide etiam Messanen., 19 Sept. 
1859 (n. 5293). 

183. Auctores passim tradunt ecclesiam simpliciter be- 
nedictam, dirutis ex majori parte parietibus, non amittere 
benedictionem, ita ut rursus extructa benedici nec possit 
nec debeat, licet possit consecrari. Ratio est, quia concipiunt 
benedictionem adhaerere solo, non parietibus (1). D'Anni- 
bale, /. c, censet ecclesiam benedictam execrari, cumtoia. 
cdrruerit; Schmalz., /. c, si ecclesiae aedificium des- 
tructum sit auctoritate superioris et sine spe reaedifica- 
tionis. Haec nobis difficilia admodum sunt : putamus enim 
et benedictionem afficere parietes, qui benedicuntur in 
parte superiorietmferiori,juxtaRitualeRomanum [n. 167), 

(i) Schmalz., lib. III Decret., tit. XL, n. 16; D'Annibale, III, § 9 ; 
Layman, lib. V, tract. V, cap. Y,n. 15; Suarez, in 3 p. D. Thomae, 
disp. LXXXI, sect. IV, cas. 6 ; Sanchez, De matr., Ub. IX, disp. XV, 
n. 31; Sylvius, v. consecratio q. 2,n. 4, cum aliis. 

et ideo censemus, dirutis parietibus cessare benedictionem, 
sicuti consecrationem, itaut ecclesia, rursus aedificata, rur- 
sus benedici aut consecrari possit et debeat. Sane haec 
ecclesia, moraliter loquendo, non est eadem ac antiqua ; 
quomodo igitur antiquae ecclesiae benedictio ipsam affi- 
cere potest? Principium a Benedicto XIY traditum [n. 181) 
etiam ecclesiae benedictae applicandum est. Sed contraria 
sententia,, propter extrinsecam doctorum auctoritatem, est 
probabilis et practice tuta, donec a S. R. G. explosa fuerit. 

184. Gonc. Trid., sess. XXI, cap. VII, de ref., agit 
de eeclesiis vetustate vel alias collapsis et confert episco- 
pis, etiam tamquam Apostolicae Sedis delegatis, potesta- 
tem, si ipsae ecclesiae instaurari non possunt, transferendi 
beneficia, etiam juris patronatus, et curam animarum in 
matricem aut alias ecclesias, et ipsas in profanos usus, non 
sordidos, erecta tamen ibi cruce, convertendi (n. 134). 
Facta autem hac conversione ecclesiae in usus profanos, 
non dubitamus cessare eo ipso ecclesiae consecrationem et 
benedictionem, etiamsi ecclesia diruta eam, ante hanc con- 
Tersionem, perse non amissiset, e. g., si tectum tantum 
cum parva parietum parte corruerit et instaurari ob ni- 
miam omnium paupertatem nequeat. Evidens est ante hanc 
conversionem removendas esse reliquias aliaque objecta 
sacra. 

185. Execratio altaris, etiam majoris, non secumfert ne- 
cessario execrationem ecclesiae simpliciterbenedictae, quia 
benedictio ecclesiae et consecratio altarium nullatenus con- 
nexae sunt. Pariter execratio altarium sive mobilium, sive 
immobilium secundariorum non secumfert execrationem 
ecclesiae consecratae ob eamdem rationem et praeterea id 
saltem tradit cap. 1 , De consecratione ecclesiae velaltaris, 
ibi : « Propter hoc vero (nempe propter execrationem alta- 
ris) nequaquam reiterare suam consecrationem consuevit ; 
licet id quidam canones innuere videantur ». Guyet, Heor- 
tologia, lib. I, cap. IIL quaest. VII, putat execrationem 
altaris majoris secumferre execrationem ecclesiae consecra- 
tae. Hanc opinionem non admittimus, tum quia relatum 
cap. /, De consecratione ecclesiae vel altaris, non distin- 

guit inter altare majus et altaria secundaria., tum quia, licet 
ecclesia consecrari nequeat, quin simul consecretur altare 
majus (n. 160), tamen duae consecrationes sunt essentia- 
liter distinctae, et ideo sicuti ecclesiae consecratio existere 
potest sine consecratione altaris majoris {n. 161), ita sine 
eadem potest perdurare. Utrum viceversa ex execratione 
ecclesiae sequatur execratio altarium, suo loco videbimus. 
Execratio autem coemeterii non secumfert execrationem 
ecclesiae. 

186. Ut huic materiae fmem imponamus, animadverti- 
mus in can. 38, dist. 7, De consecrat., in Decreto, prae- 
scribi : « Ligna ecclesiae dedicatae non debent ad aliud opus 
jungi, nisi ad aliam ecclesiam, vel igne sunt comburenda, 
vel ad profectum in monasterio fratribus (1) ; in laicorum 
vero usum non debent admitti » . Hic canon vim obligandi 
non habet, cum ex una parte de illius auctore non satis 
constet (2), et ex alia ligna separata ab ecclesia quamlibet 
consecrationem aut benedictionem amiserint. At hic canon 
indicat quantam debeamus venerationem ecclesiae quae 
do?nus Dei est et porta coeli. 

Articulus II 
De oratorio. 

§ 1. — Qnidet quotuplex sit oratorium. 

187. Ut in hac materia haud obvia ordine procedamus, 
a rerum notionibus incipientes, dicimus in primis orato- 
rium, spectatavinominis, esse locum orationis, seu locum 
cultui addictum et reservatum. Si hic locus orationis eo 
potissimum fine est aedificatus ut publico fidelis populi usui 
deserviat, proprio nomine appellatur ecclesia (n. 121), licet 

(1) Glossa addit : «Non tainen indifferenter, sed vel in capitulo,vel in 
dormitorio, vel in aliis religiosis locis, non incoquina, vel in vineis pasti- 
nandis ». 

(2) Berardi, Canones Gratiani, etc, p. II, cap. VII. Friedberg hunc 
canonem desumit ex Poenitentiali Theodori, § i46. 

nonnumquam in vetustis praesertim monumentis genericum 
orat orii nomen etiam retineat (1). Si e contrario hic locus 
orationis destinatur potius commoditati alicujus individui. 
alicujus familiae particularis, alicujus communitatis, stricto 
sensu dicitur oratorium. Oratorium dicitur etiam capella, 
quin certo constet apud eruditos de hujus vocis origine (2). 
Nos in praesentiarum de hoc oratorio vel capella in stricto 
sensu agimus. 

188. Hoc autem oratorium subdividitur in publicum et 
privatum. Si oratorium ita inservit commoditati alicujus 
individui, alicujus familiae, alicujus communitatis, ut nihi- 
lominus omnibus fidelibus sit verum jus accedendi et assis- 
tendi divinis officiis quae ibi celebrantur, oratorium est 
publicum. Haec notio oratorii publici cohaeret juri Romano ; 
nam Celsus in /. 6 ff., De contrahenda emptione, etc, et 
Papinianus in/. 72 ejusd. tit., loca publica definiunt quae 
in publico usu sunt, vel habentur; Pomponius in /. / ff., 
De locis et itineribus publicis, quae ad usum omnium 
pertinent ; Ulpianus in /. 5 ff., Ne quid in loco publico 
vel itinere fiat, quae publico usui destinata sunt. Si e 
contrario ita inservit commoditati alicujus individui, alicu- 
jus familiae particularis, alicujus communitatis, ut aliis 
omnibus fidelibus verum jus non sit accedendi etassistendi 
divinis officiis ibi celebratis, oratorium non est publicum, 
sed privatum. 

189. Tandem oratorium privatum, si inservit commo- 
ditati alicujus individui vel alicujus familiae particularis, 
est stricte privatum seu domesticum ; si autem inservit 
commoditati alicujus communitatis, e. g., seminarii, mo- 
nasterii etc, estlate privatum, etanonnullis non immerito 
nuncupatur semi-publicum vel semi-privatum (3) . 

190. Juxta has notiones quisque facile intelligit ad pu- 
blicitatem oratorii omnino requiri ut oratorium non sit in 



(1) In antiquitate oratoria pvoprie dicebantur parvae, sed verae eccle- 
siae, reservato ecclesiae vocabulopraesertim cathedralibus etparochialibus. 

(2) Vide Gattico, De oratoriis domesticis, cap . II. 

(3) De variis decursu temporum vocis oratorii significationibus, vide 
Gattico, op. cit., cap. I. 

alicujus dominio,quofideles excludi possent (1), et utjanua 
illius pateat in publicam viam e qua fideles possint illud 
libere adire ; vel, si ad oratorium e via publica pervenitur 
per atrium domus, per praedium, per aream campumque 
de alicujus dominio, ut dominus nequeat liberum fidelium 
accessum etrecessumjure impedire(2); secusenim verum 
jus omnium fidelium accedendi et assistendi divinis officiis 
in oratorio celebratis ne intelligi quidem potest, et ideo 
oratorium non est publicum. Hinc est quod plures oratorium 
publicum defmiunt illud cujus januapublicae adjacet viae 
vel quod ingressum in viapublica habet (3),ita scilicet ut 
omnibus fidelibusjus verum sit accedendi et assistendi di- 
vinis officiis ibi celebratis ; quae definitio, hoc sensu intel- 
lecta, in nostram recidit. Janua in via publica est publi- 
citatis oratorii indicium, cum illud fidelium jus significet ; 
sed sine illo fidelium jure, oratorium, non obstante januain 
via publica, foret privatum ; et cum illo fidelium jure, ora- 
torium est publicum, etsi janua viae publicae non adjaceat, 
juxta superius exposita. Aliud indicium publicitatis ora- 
torii est campana cum campanili, quae, fideles convocans 
ad divina officia, quodammodo alte proclamat haec omnibus 
patere ; sed non repugnat dari oratorium publicum sine 
campana, et oratorium privatum cum campana, e. g., ad 
convocandos solos operarios illius officinae [h). Utrumque 
autem indicium, nempe janua in \>ia publica et campana 
cum campanili, validius est et quasi peremptorium publi- 
citatis oratoriiargumentum. Praestat ut notiones datasauc- 
toritate documentorum Sedis Apostolicae comprobemus. 

191. Has notiones in primis desumimus ex responsione 
S. R. C. in Suessionen., 55 Julii 1855 (n. 5 4 215). Nampro- 
posito dubio : « 3° Juxta decretum in una Marsorum, diei 

(1) Sed posse in publicum oratorium, imo et in ecclesiam haberi jus 
patronatus evidens est et nemo ignorat. 

(2) Nil interest si hoc jus populo sit acquisitum praescriptione, aut va- 
lido domini chirographo. Romae tale oratorium adest in palatio Ah 
temps. 

(3) D^Annibale, III, § 3; Gattico, op. cit., cap. III, n. IV ; Feiraris, 
Bibliotheca etc. v. Oratorium,Additiones ex aliena manu, n. 106 sequ.) 
Fagnanus, in cap. 30, De privilegiis. n. 18. 

(4) Gattico, /. c, n. 12 sequ. ; Ferraris, l. c. 

9 

/5 Nov. 1831 , ad dubium 34 um , festum titularis capella- 
rum publicarum quae existunt in aedibus episcopalibus, 
seminariis, hospitalibus, celebrari non debet ritu duplici 
primae classis cum octava. Et juxta decretum inuna Vica- 
riatus Ruremundensis in Hollandia, diei 27 Febr, 1847 , 
ad dubium 3 um , professores et seminaristae in majoribus 
constituti ordinibus tenentur ad octavam ecclesiae seminarii, 
quae quamvis non sit parochialis, tamen patet omnibus fide- 
libus. Quaeritur quid intelligendum sit per ecclesiam et 
capellam publicam » ; S, G. reposuit : « Ecclesia intelli- 
gitur quae eo potissimum fine aedificatur ut publico fidelis 
populi usui deserviat. Gapella publica vero quae, licet in- 
gressum habeat inpublica via, attamen non tam fidelispo- 
puli libero usui destinata videtur, quam alicujus familiae 
vel collegii commoditati ». Igitur S. G. formaliter interrogata 
respondet capellam publicam esse illam quae ex una parte 
non tam fidelis populi libero usui destinata videtur, quam 
alicujus familiae vel collegiicommoditati(secus est ecclesia), 
et ex alia ingressum habet in via publica, ita nempe ut 
fideli populo jus sit accedendi et assistendi divinis officiis. 
192. S. G. G. in Tusculana, 13 Nov. 1626, tradit mo- 
dum servanduma Cardinali Bevilacqua^ ejusdemPraefecto, 
in construenda publica capella : « S. G. censuit capellam 
per illustriss. ac reverendiss. dominum Cardinalem Bevilac- 
qua construendam in villa nuncupata Tusculana, si con- 
struatur in loco ad quem omnibus pateat aditus, nechabeat 
aditum vel prospectum ullum in privatas aedes, dictusque 
illustrissimus publico instrumento se obliget semitam qua 
itur ad capellam praedictam, cuicumque liberamin perpe- 
tuum servare atque illius dominio et juri renuntiet, edicto 
de privatis oratoriis hac de re edito non comprehendi, ibi- 
que de licentia Ordinarii posse Missas celebrari ». Pariter 
in Vercellensi, 3 Aug. 1675, cum episcopus prohibuisset, 
ne Missa diebus solemnioribus celebraretur in oratorio in- 
tra moenia castri Catallengi existente, cumque comites de 
Catallengi exponerent idem oratorium esse sacra supellec- 
tili instructum, ab immemorabili tempore in ea,nocte Nati- 
vitatis Domini,pluries celebratam fuisseMissam solemnem; 

episcopos antecessores illud visitavisse, in eo administra- 
tum fuisse sacramentum confirmationis, et tandem publi- 
cum et liberum ad illud haberi aditum, cum nocturno tan- 
tum tempore clauderetur janua praedicti castri, S. C. re- 
posuit : « Oratorium esse publicum adeoque licitum esse 
ibi celebrare festis etiam solemnioribus ». 

193. Tandem, ut alia plura omittamus, Clemens XII in 
litteris scriptis episcopo Placentino pro publicae capellae 
erectione relatisa Gattico, op. cit., cap. III, n. 4, haec ha- 
bet : « Fraternitati tuae per praesentes committimus et man- 
damus, ut, si capella praedicta publico in loco sita sit ejus- 
que porta viae publicae adjaceat. . ., capellam hujusmodi sub 
prohibitione de mandato fel. rec. Pauli PP. Y, praedeces- 
soris Nostri, de non celebrando in privatis oratoriis pubii- 
cata, minime comprehensam declarantes... sacrosanctum 
Missae sacrificium... celebrari auctoritate apostolica per- 
mittas ». 

Alia documenta habes infra, et nominatim vide respon- 
sionem S. C. C. in Savonensi relatam n. 204. 

194. Ex dictis apparet, e. g., esse ut plurimum privatas 
(semi-privaias seu semi-publicas) capellas seminario- 
rum, non solum capeJlas minores in quibus sacerdotes 
celebrant Missam, sed ipsam capellam communem, quiaex 
una parte omnibus iidelibus jus non est illam adeundi, 
et ex alia ipsa commoditati alicujus communitatis in- 
servit ; item capellas aliorum collegiorum, carcerum, 
hospitalium etc, licet aliquando ecclesia hospitalis sit ora- 
torium publicum, imo publica ecclesia, e. g., ecclesia S. 
Spiritus Romae.Item capellas monasteriorum sive virorum 
sive mulierum, licet ecclesia major monasterii virorum et 
ecclesia monialium ciim clausura saepe sit publica ecclesia 
aut oratorium publicum. Pariter ex dictis apparet esse pri- 
vatas (stricte privatas seu domesticas) capellas in domi- 
bus privatis, in palatio civitatis, provinciae, senatus, ca- 
rnerae deputatorum, principis etc. ? quia istae capellae non 
sunt destinatae usui omnium aut alicujus communitatis, 
sed alicujus individui, aut alicujus familiae particularis. 
Item parva illa oratoriola quae in coemeteriis a familiis eri- 

guntur, utpro sepulcro familiali, gentilitio, etc, inserviant. 
Item oratoria aedificata in agro aut solo privato, licet ab 
omnibus domibus distincta, ut saepe declaravit S. C. C. 
apud Fagnanum in cap. SO, De privilegiis, n. 18. 

195. Oratoria sive publica sive privata esse antiquis- 
sima ipsa rei natura suadet ; imo sunt antiquiora ecclesiis, 
et omnium antiquiora sunt oratoria privata privatae do- 
mus. Revera coenaculum in quo Christus D. primam Mis- 
sam celebravit in institutione Eucharistiae, erat quodam- 
modo oratorium privatum privatae domus. Deinde Apostoli, 
initio suae praedicationis, saepe debuerunt Missae sacriii- 
cium offerre privatis in domibus sive in oratorio sive 
extra oratorium, e. g., S. Paulus, de quo Act. XX, 7. At 
oratorium quod includebatur in domo ecclesiae (n. 122), 
non erat, si proprie loqui yelimus, oratorium neque 
publicum neque privatum, sed erat vera ecclesia, cum 
eopotissimum fine esset instructum, ut publico fidelispo- 
puli usui deserviret. De historia oratoriorum legendus est 
Gattico, op. cit., cap. IV sequ. Hodie quam plurima istius- 
modi oratoria cujuscumque speciei habentur. In Oriente 
autem est potior ratio celebrandi in privatis oratoriis, quia 
ecclesiae non habent nisi unum altare, et postquam una 
super illo Missa celebrata est, alia ibidem celebrari non 
potest (1); de qua re fusius suo loco. 

§ 2. — De oratorio publico. 

196. Ad publica oratoria quod attinet, dicimus haec 
plemmque aequiparari ecclesiis. Proinde ea quae de eccle- 
siis diximus, de oratoriis publicis plerumque repetenda 
sunt. Praestat nonnullain specie quae magis practica sant, 
prosequi. 

197. In primis pro oratorio publico aedificando, sicuti 
pro extruenda ecclesia, consensus episcopi est necessarius, 
qui eum negabit, si dos competens non constituatur, aut 
oratorium vergat in damnum aliorum, autin proprietate 
privatae familiae sit, quin suflicientes cautiones praebean- 
tur (n. 125). Praeterea episcopus exiget ne janua vel fenes- 

(1) Benediclus XIV, const. Magno, 2 Junii 1751, § 10. 

tra in domum privatam aperiatur, vel ut aperta claudatur 
(n. 126), seu, ut ait ClemensXII in epistola ad episcopum 
Placentinum citata a Gattico, op. cit., cap. I1I 9 n. jj : 
u Fjus (capellae a viro nobili erectae) porta viae publicae 
adjaceat et in ea nulla alia porta quae ad aliquam domum 
ducat, existat, et quatenus existat, claudatur omnino atque 
, ita a privatis domibus separata sit, ut per eas ad eam acces- 
sus aut prospectus nemini pateat ». Die 2 Aug. 1856, 
S. C. C. permisit quidem V. Z. januam aperire inter cubi- 
culum suae privatae domus, et publicum oratorium, domui 
adnexum et sui juris patronatus ; sed inter alia exigit « ut 
proximum oratorio cubiculum ad dormitorii usum non 
inserviat ». Insuper requiret alia omnia requisitapropubli- 
citate oratorii, quae supra exposuimus. Tandem apponet, 
si quas vult, conditiones de Missa non celebranda aliquibus 
diebus aut aliquibus horis, quas postea apponere amplius 
non posset (n. 126). Huc spectat responsio S. R. C. in Mo- 
nasterien., 14 Junii 1845 (n. 5015). Nam oratorium pu- 
blicum de consensu episcopi erectum fuerat, ita ut licentia 
celebrandi sese non extenderet addominicos festosque dies 
de praecepto, ne fideles concionem in parochiali ecclesia, 
haud remota, aliaque parochialia exercitia negligerent. S. C, 
haec probans, indultum celebrandi in oratorio diebus domi- 
nicis aliisque festis contra episcopi praescriptum non con- 
cessit. Atlicet episcopus possit, servatis servandis, consen- 
tire erectioni oratoriorum publicorum in genere, tamen 
oratoria publica, intra privatorum aedes posita, S. C C. die 
26 Julii 1616, censuit, si antiqua sunt, esse extra domum 
transferenda, aperta, si fieri possit, janua in publicam viam ; 
nova autem erigere e re non esse (1), licet sub decreto Conc. 
Trid. prohibentis Missae celebrationem privatis in domibus 
non comprehendantur ; de qua re infra. 

198. Oratorium publicum, sicuti ecclesia, erigi solet et 
debet sub alicujus nomine, quo nuncupatur; atque ita 
etiam oratorium publicum suum habet titulum. De titulo 
oratorii publici vide et applica quae n. 1S7sequ. diximus 
de titulo ecclesiae. 

(1) D'Annibale, III, §5, not. 16; Gattico, op. cit., cap. XIII, n. 7. 

199. Erectum oratorium publicum, sicut ecclesia, debet 
dedicari ut aptum sit divinis officiis et praesertim cele- 
brationi Missarum, licet episcopus, ex gravi causa, in casu 
extraordinario, permittere in eodem possit Missae celebra- 
tionem ante omnem dedicationem. Poteritne consecrari ? 
Certe neque necessitas neque decentia urget oratorii publici 
consecrationem, quod clare patet ex Rituali Romano relato 
n. /5/.Sed episcopus potest illud etiam consecrare, una 
cumaltari immobili, nec desunt oratoriorum publicorum 
consecratorum exempla, quae infra habes. 

200. Si oratorium publicum est consecratum, fieri quot- 
annis debet festum tum titularis, tum dedicationis ritu du- 
plici primae classis cum octava, juxta ea quae dlximus de 
ecclesia n. 137 sequ. et n. 17% sequ. E contrario si orato- 
rium publicum est tantum benedictum, fieri non possefes- 
tum anniversarium dedicationis, per se patet (n. 174)', sed 
nec fieri potest festum titularis ritu titularium, et in hoc 
est differentia inter oratorium publicum et ecclesiam 
(n. 142). Haec quae diximus probantur sequentibus S. R. 
C. responsionibus. 

201. \nMarsorum, 1% Nov. 1831 (n. 4669), proposito 
dubio : « 34° ^vn festum titularis capellarum publicarum 
et oratoriorum quae existunt in aedibus episcopalibus, se- 
minariis, hospitalibus , domibus regularium, domibusque 
privatis celebrari debeat sub ritu duplici primae classis cum 
Credo et octava ? Nam oratoria pubiica vocantur etiam ec- 
clesiae ». S. C. reposuit : « Ad 34 um : Negative ». Fatendum 
est hanc responsionem rem extra dubium non ponere, quia 
illa oratoria quae enumerantur, suntprivata, et solum ora- 
toria in hospitalibus et domibus regularium possunt esse 
publica. 

202. ln Mechlinien., 1 Dec. 1844 (n. 4985), exposi- 
tum fuit : « 2° Juxta decretum S. R. C. diei 1"2 Nov. 1831 
celebrari non debet ritu duplici primae classis cum Credo 
et octava festum titularis capellarum publicarum quae 
existunt in hospitalibus domibusque regularium. Yerum 
existunt in dioecesi Mechliniensi plura hujusmodi oratoria 
benedicta, quandoque etiam consecrata, quibus unus sal- 

tem sacerdos, tamquam director seu pastor adscriptus est, 
qui, ex speciali commissione Ordinarii, non tantum ibidem 
celebrat, sed et munia quaedam pastoralia exercet, e. g., 
instruendo populum,aliquasacramenta administrando, etc. 
Quaeritur ergo an sub decreto supracitato comprehendantur 
etiam praedicta oratoria, 1° si sint publica ; 2° si non sint 
publica, sedtantum inserviant determinatis personis, e. g., 
infirmis in nosocomiis vel monialibus aut aliis in monasterio 
sive conventu commorantibus » ; S. C. reposuit : « Ad 2 ura : 
quaest.l et 2 : Negative juxta decretum diei 12, Nov. 1831 » . 
Hac responsione, ni fallimur, S. G. sese refert ad decre- 
tumdiei 12 Nov. 1831, etideodocet festum titularis orato- 
riorum etiam publicorum faciendum non esse ritu titula- 
rium, si oratorium publicum est benedictum ; imo nec si 
oratorium est consecratum,sed in hoc insistendum non est, 
cum posterioribus decretis res melius determinetur. Hanc 
responsionem S. C. confirmat in Cadurcen., 26 Martii 
1859 (n. 5280). 

203. In Cenomanen., 28 Sept. 1872 (n. 5521), epis- 
copus exponebat capellam seu ecelesiam seminarii, satis 
magnae stfucturae et proprio constantem aedificio fuisse 
consecratam subtitulo S. Yincentii,Caesaraugustanidiaconi 
et martyris ; in ea celebrari omnia divina officia indepen- 
denter ab aliis ecclesiis ; et fidelium usui patere. Proinde 
quaerebat : « 1° Utrum in illa ecclesia seu capella debeat 
hujus Sancti festum celebrari cum Credo et octava et fieri 
commemoratio inter suffragia ; 2° Utrum professores et se- 
minaristaein sacris ordinibus constituti, qui ex regula semi- 
narii ibi divina officia celebrare vel eis interesse debent, te- 
neanturad officium patroni, quemadmodum pro seminario 
Ruremuridensi censuisse videtur S. C.die 27 Febr.1847 »; 
S. C. reposuit : « h& lum e t 2 um : Affirmative ». Proinde si 
oratorium publicum estconsecratum,celebrari debet a cle- 
ricis eidem addictis festum tum titularis tum dedicationis. 
Yide etiam Vicariatus Ruremundensis in Hollandia, 27 
Febr. 1847, ad3 am et 5 um (n. 5079), et Sagien.,30 Martii 
1878 (n. 5721). Ceterumsi id verum quoque est de semi- 
privato seu semi-publico oratorio consecrato (n. 216), a 
fortiori vel a pari verum erit de oratorio publico. 

204. Ceterum in publico oratorio, si episcopus nullam 
ab initio limitationem apposuit, Missa celebrari potest 
etiam in diebus solemnioribus., nec episcopus, uti diximus, 
id impedire amplius valet. Id expresse edixit S. G. C. in 
Vercellensi citata n. 19%. Ad rem etiam facit responsib 
S, C. C. in Savonensi,28 Jidii et8 Sept. 17*24. In constitu- 
tionibus enim synodalibus an. 1627 dioecesis Savonensis 
expresse cavebatur in oratoriis in quibus concessa fuerat 
licentia generaHter Missam celebrandi, non posse celebrari 
diebus solemnioribus Nativitatis, Epiphaniae, etc. ; in con- 
stitutionibus vero synodalibus an. 1667 excipiebatur insu- 
per triduum Passionis Domini, et si quis in aliquo ex recen- 
sitis diebus ausus fuisset in oratorio celebrare, oratorium 
quidem ipso facto submittebatur ecclesiastico interdicto, 
sacerdos vero poena suspensionis latae sententiae punie- 
batur. Cum vero sacerdos P. die Paschatis in aede sacra 
S. Mariae de Areneto celebravisset, episcopus Savonensis 
eurn declaravit suspensum, et aedem sacram S. Mariae de 
Areneto interdictam. Re delataad S. C. C, quaestio agitata 
fuit, utrum illa aedes sacra esset oratorium privatum,quod 
prohibitio constitutionum synodalium certe affecisset, an 
oratorium publicum, quod non affecisset, cum in eo Missa, 
ut dictum est, etiam diebus solemnioribus jure communi 
celebrari valeat. Episcopus contendebat esse oratorium 
privatum, quia pertinebat ad senatorem imperialem et an- 
tiqua janua per quam patebat aditus in viam publicam, 
modo clausa erat, et in latere ipsius oratorii aperta erat 
porta nonin viam publicam,sed in atrium palatii senatoris, 
muris circumdatum,itaut ingressus a via publica ad orato- 
rium non daretur, nisi mediante ostio praedicti atrii ; de- 
mum oratorium erat versus medium muro quodam divi- 
sum. E contrario sacerdos P. et senator imperialis susti- 
nebant esse publicam ecclesiam (id est oratorium publicum), 
tum quia antiquitus illa aedes sacra fuerat ecclesia monia- 
lium ; tum quia fuerat consecrata, uti patebat ex crucibus 
adhuc in eadem existentibus ; tum quia aderat campanile 
cum campana ; tum quia de assensu parochi in eadem con- 
suevit conservari oleum sanctum, administrari sacramenta 

poenitentiae et eucharistiae, solemnizari publicas festivita- 
tes cum magnjo fidelium coneursu et Missam celebrari nocte 
Nativitatis et diebus solemnioribus etiam post editas syno- 
dales constitutiones ; tum tandem quia ipse Clemens XI in 
quodam rescripto diei 5/ Febr. 1705 illam aedem sacram 
appellabat ecclesiam. Addebant locum situm ante aedem 
sacram non esse atrium palatii senatoris imperialis, sed 
potius plateam ecclesiae, et fideles accedentes ad ecclesiam 
possein eamdem ingredi, quin palatium senatoris ingrede- 
rentur. Propositis dubiis : « 1° An aedes sacra S. Mariae 
de Areneto sit ecclesia publica vel oratorium privatum in 
casu ; 2° An constet de nullitate et injustitia interdicti et 
respective suspensionis a divinis in casu » ; S. C. reposuit 
die 38 Julii 1724 : « Dilata et fiat planta judicialis et adda- 
tur dubium juxta mentem » ; et tandem die 9 Sept. 
ejusd. an. rescripsit : « Praevio recessu a decisis, eccle- 
siam esse publicam, facta tamen per senatorem imperia- 
lem in publico instrumento declaratione, se nullum jus ha- 
bere in area sita ante ecclesiam, nec non quod claves tam 
ecclesiae, quam areae praedictae retineanturacapellano, et 
adD, Secretarium cum SSmo pro declaratione quod area 
non gaudeat immunitate ; et quoad secundum, affirmative 
et amplius ». Multo minus, consentiente episcopo, id im- 
pedire potest parochus, in cujus territorio estoratorium ; de 
qua re vide responsionem S. R. G. in Novarien., 3 Mart. 
1866{n.b3Ql). 

De execratione publici oratorii seu benedicti seu conse- 
crati repete ea quae de ecclesiae execratione disputata sunt 
n. 180 seq. 

§ 3. — De oratorio privato. 

I 

Utrum episcopus possit necne permittere in oratorio 
privato Missae celebrationem. 

205. Oratoria privata certe nemo unquam prohibuit et 
nemo prohibet erigere sive in domo privata alicujus indivi- 
dui vel familiaeparticularis(oratoriastrictep'^a^aseu do- 

mestica) sivein domo alicujuscommunitatis(oratoriase?m- 
privata seu semi-publica), etiam sine ullaepiscopi seu Or- 
dinarii licentia et absque ullius dotis constitutione. Gerte in 
his oratoriis privatis Missa celebrari nequit per se et absque 
ullius permissione. Operae pretium est inquirere num possit 
episcopus Missae celebrationem in eisdem permittere, seu 
num episcopus concedere valeat privilegium oratorii privati. 

206. Antiquitus poterat, sed deinde pro bono spirituali 
fidelium, et ad radicitus evellendosabusus qui irrepserant, 
id vetitum, saltem in aliquibus locis, fuit quoad privata 
privatarum domorum oratoria. Revera concilium Laodi- 
cenum (saec. IV), in can. 58 statuit : « Quod nonoporte 
in domibus fieri oblationem ab episcopis vel presbyte- 
ris » ; quibus verbis, quidquid in contrarium dicit Gattico, 
op. cit., cap. IV, n. 8, concilium vetat episcopis et cele- 
brare in domibus et permissionem celebrandi concedere. Si- 
milia habet Justinianus Novell. 58 ; imperiali lege canones 
confirmante prohibet in domibus quasdam quasi orationum 
domos habere et in his sacra celebrare mysteria, easdem- 
que permittens orationis gratia et nulla celebrandi peni- 
tus horum quae sunt sacri mysterii . Item in can. 33, dist. 
/, De consecr., in Decreto, haec habentur : « Unicuique 
fidelium in domo sua oratorium licet habere et ibi orare ; 
Missas autem ibi celebrare non licet » (1). Non videtur 
dubium in his canonibus agi solum de oratoriis privatis in 
domibus privatis ; et ideo putamus, non obstantibus his 
canonibus , integram episcopis remansisse potestatem 
circa oratoria privata in domibus non privatis, e. g., in 
monasteriis. 

207. Tractu temporis hanc disciplinam Ecclesia mode- 
rata est, atque rursus admisit episcopos posse etiam in 
privatis privatae domus oratoriis Missae celebrationem 
permittere. Revera concilium Trullanum (an.692) tulit 
can. 31 : « Clericos qui in oratoriis quae sunt intra do- 
mos, sacra faciunt, vel baptizant, hoc illius loci episcopi 

(1) Tribuitur hic canon concilio AurelianensilV, can. 3 ; sed revera est 
can. 6 pseudo-capit. Ingelheim, ex apocryphis Benedicti Levitse capitu^- 
laribus compilatum. Gf. Friedberg, in hunc locum. 

sententia facere debere decernimus ; quare si quis clericus 
hoc non sic servaverit, deponatur ». Hunc canonem habes 
in can. 34, dist. 1 , De consecraL, in Decreto. Pariter 
concilium Agathense (an. 506) in can. 5/, statuit: « Si 
quis etiam extra parochias, in quibus legitimus est ordi- 
nariusque conventus, oratorium in agro habere voluerit, 
reliquis festivitatibus ut ibi Missas teneat, propter fatigatio- 
nem familiae, justa ordinatione permittimus. Paschate vero, 
Natali Domini, Epiphania Domini, Ascensione Domini, Pen- 
tecoste, et Natali S. Joannis Baptistae et si qui maximi dies 
in festivitatibus habentur, nonnisi in civitatibus aut in pa- 
rochiis teneant. Clerici vero si qui in festivitatibus quas 
supra diximus (nisi jubente autpermittente episcopo) Missas 
facere aut tenere voluerint, communione priventur ». Hunc 
canonem Gratianus refert, /. c, can. 35. Agitur in hoc 
canone de oratoriis privatis privatae familiae,utpatet: unde 
Glossa, /. c, v. Oratorium, animadvertit :«. Hoc exaudi de ora- 
torio privato, secus in oratoriis aliis quae populus facit ; nam 
ibi in festivitatibus celebrare licitum est ». Et synodus 
permittit in his oratoriis Missae celebrationem, in reliquis 
quidem solemnitatibus pure et simpliciter, propter fatiga- 
tionem familiae ; in solemnioribus vero supra recensitis 
ex licentia episcopi tantum. At in lib. V Capitularium 
Caroli Magni, cap. 330, legitur : « Qui in domo oratorium 
habuerit, orare ibi potest, tamen non audeat in eo sacras 
facere Missas sine permissu episcopi loci ipsius ». Unde 
absoluta synodi Agathensis permissio pro reliquis anni so- 
lemnitatibus videtur deinceps fuisse suppressa,ita ut licentia 
episcopi foret necessaria et sufficiens pro celebranda qua- 
cumque die Missa in hisce privatis privatae domus oratoriis. 
Demum hoc episcoporum jus Missae celebrationem per- 
mittendi in hisce privatis privatae domus oratoriis, clare af- 
firmatur in cap. 30, De privilegiis, ubi Honorius III docet 
fratres Praedicatores et Minores, ex privilegio apostolico 
altaris viatici, posse ubicumque celebrare sine licentia 
episcopi loci; et rationem addit, quia alias inutilis ipsis 
fuisset praefata licentia, « sine qua id, praelatis annuen- 
tibus, liceret eisdem », 

208- Tandem Gonc. Trid., sess. XXII, in decreto de 
observandis et evitandis in celebratione Missae, statuit : 
« Neve patiantur (episcopi) privatis in domibus atque 
omnino extra ecclesiam et ad divinum tantum cultum 
dedicata oratoria ab iisdem Ordinariis designanda et visi- 
tanda, sanctum hoc sacrificium a saecularibus et regulari- 
bus quibuscumque peragi, ac nisi prius qui intersint, de- 
center composito corporis habitu, declaraverint se mente 
etiam ac devoto cordis atfectu, non solum corpore adesse... 
non obstantibus privilegiis, exemptionibus, appellationibus 
ac consuetudinibus quibuscumque ». Hoc Tridentino jure 
hbdie regimur in hac materia ; proinde praestat ut illud, 
praeeunte S. G. C.,breviter explicemus. 

209. Dicimus igitur Trid. Conc. his verbis non solum 
revocare episcoporum potestatem permittendi Missae cele- 
brationem omnino extra ecclesiam et oratoria divino tan- 
tum cultui dicata, sed etiam eorum potestatem permit- 
tendi Missae celebrationem in oratoriis privatis domorum 
privatarum, salva eorumdem potestate permittendi Missae 
celebrationem in oratoriis domorum non privatarum ; ita 
ut decreto Tridentino antiqua restituatur discrplina, de 
qua n. W6. 

210. Ut hoc demonstremus, in primis supponimus illud 
Neve patiantur (episcopi) importare prohibitionem epis- 
copis factam ne patiantur seu permittant, ideoque revocare 
eorum potestatem permittendi, si quam habebant. Id satis 
clarum est ex ipsa verborum significatione ; et ita haec 
verba fuerunt communiter intellecta, et post tot ac tantas 
Sedis Apostolicae declarationes, quarum plures infra habes, 
non licet amplius de hacre dubitare. Jamvero Conc. Trid., 
relatis verbis, vetat ne episcopi patiantur Missam cele- 
brari 1° privatis in domibus ; 2° omnino extra eccle- 
siam et oratoria ad divinum tantum cultum dedicata. 
Nonnulli utramque prohibitionem ita conjunxcrunt ut sen- 
sus esset episcopos non posse permittere Missae celebratio- 
nem privatis in domibus extra ecclesiam et oratoria ; unde 
deducebant posse illam permittere in privato oratorio pri- 
vatae domus. Hanc interpretationem falsam esse demons- 

trat Fagnanus in cap. 30, De privilegiis, n. 17, his verbis : 
« Ratio est quia cum in secunda prohibitione Concilium 
statuat ne episcopi permittant ne celebretur extra ecclesiam 
et extra oratoria ad divinum cultum dicata, supervacanea 
fuisset prohibitio de non celebrando in privatisdomibus, si 
liceret in eis celebrare in oratorio dedicato ad cultum divi- 
num ; satis enim fuisset simpliciter prohibere ne celebrare- 
tur in locis extra ecclesiam et extra oratoria, ut supra, de- 
dicata, nam per hoc satis clare fuisset prohibita celebratio 
in privatis domibus,in quibus non extarent hujusmodi ora- 
toria». Sensus igitur Concilii est episcopos Missae cele- 
brationem in privatis domibus permittere non posse neque 
in oratorio ad divinum tantum cultum dedicato ; in aliis 
vero locis, praeter privatas domus, eam permittere posse, 
non autem omnino extra ecclesiam et oratoria divino tan- 
tum cultui dicata. Hinc S. C. C. in epistola, jussu Pauli V 
missa ad omnes episcopos die 25 Oct. 1615, ait : « Tametsi 
sacra Cardinalium Congregatio Concilii Tridentini interpre- 
tum, optimis innixa rationibus, saepissime responderit cele- 
brandi licentias in privatis oratoriis nonnisi a Sede Aposto- 
tolicaesse concedendas. . . illustrissimi Patres, SSmi Domini 
Nostri jussu, significandum duxerunt facultatemhujusmodi 
licentias dandi ipsius Concilii decreto unicuique ademptam 
esse solique Beatissimo Romano Pontifici esse reservatam ». 
Hinc etiam S. R. C. in Taurinen., W Sept. 1749 (n. 4205), 
proposito dubio : « 7° An episcopi non habentes facultatem 
specialem coilcedendi in oratoriis privatis et capellis pro 
saecularibus et aliis legendi Missam, possint licentiam dic- 
tam petentibus concedere » ; respondit : « Ad 7 l,m : Nega- 
tive ». Hinc tandem, aliis omissis, Benedictus XIV inconst. 
Magno, 2 Jun. 1751, § // : « Ex eo (decreto Conc. 
Trid.) factum esse ut non amplius episcopis facultas sit 
concedendi usum oratoriorum privatorum in domibus lai- 
corum causa in iisdem Missam celebrandi., cum licentia 
quae ab ipsis daretur celebrandi Missam in oratoriis priva- 
tis neutiquam stare possit cum praecepto a Concilio eisdem 
ipsis imposito ne id permittere debeant, ac proinde praedic- 
tumjusad S. Sedem devolutum fuisse, quoniam circum- 

stantiae temporum et oratoriorum privatorum in laico- 
rum domibus dilatatio minime permittebant,uteadempror- 
sus abolerentur. Atque hujusmodi semper fuit conciliaris 
textus intelligentia quam tradidit S. C.C., privativa ejus- 
dem interpres, etc ». 

21 1 . Nos in praesenti non insistimus in prohibitione Tri- 
dentini ne episcopi permittant Missam celebrari omnino 
extra ecclesiam et oratoria divino tantum cultni dicata ; 
de qua alias redibit sermo (n.260 sequ.) Interim certum esse 
debet ex dictis episcopos a Tridentino privatos esse facul- 
tate permittendi Missae celebrationem privatis in domibus 
etiam in oratorio ad divinum tantum cultum dedicato. Cum 
vero Concilium loquatur t&ntum de privatis domibus, ejus- 
que verba, utpote restrictiva antiquae indefinitae potestatis 
episcoporum (n. 206, 207), sint strictae interpretationis, 
sequitur episcopos conservare potestatem quam habebant, 
permittendi Missae celebrationem in domibus non privatis, 
dummodo Missa ibi non celebretur omnino extra ecclesiam 
et oratoria divino tantum cultui dicata. Hinc, ut diximus, 
decreto Tridentino aufertur episcopis potestas permittendi 
Missae celebrationem in oratoriis privatis domorum privata- 
rum; sed salva eis relinquitur potestas permittendi Missae 
celebrationem in oratorhs privatis domorum non privata- 
rum (1). 

212. Si autem quaeratur quaenam sit domus privata de 
qua Conc. Trid., /. c, respondemus haec verba quae sunt 
strictae interpretationis, ut diximus, significare habitatio- 
nem alicujus individui vel familiae particularis, ad distinc- 
tionem domus communis seu publicae, quae esthabitatio 
alicujus communitatis. Confirmatur quia de his praecise 
habitationibus alicujus individui vel familiae particularis 
loquebantur antiqui canones prohibentes (n. 2u6) et pos- 
teriores permittentes (n. 207), et non est dubium Conc. 
Trid. voluisse relatis verbis illos restituere, hos supprimere. 

(1) Ballerini-Palmieri, Opus Theologicum Morale, vol.IV, n. 308, pu- 
tat prohibitionem a Concilio factam episcopis ne permittant Missae ce- 
lebrationem in domibus privatis etiam in oratorio, claram non esse. Sed 
quid clarius ? 

Sedis Apostolicae documenta privatam domum, de qua 
Conc. Trid. /. c,, appellare etiam solent laicorum do- 
mum, privatam laicorum domum^ parietes domesticos, 
etc. 

213. Juxta traditam notionem, non sunt domus privata 
de qua in decreto Gonc. Trid., neque loca religiosa, aucto- 
ritate Ordinarii erecta, neque loca publica, etiam sine auc- 
toritate Ordinarii erecta, prouti patet ex responsione S. C. 
C. in Monasteriensi , 5 Aprilis 1851 , relata n. 335. 
Proinde non est privata domus de qua in decreto Conc. 
Trid, : 1° Seminarium sive urbanum sive rurale, auctori- 
tate episcopi erectum, uti reposuit etiam S. C. C. die // 
Jilffi 1630 ; 2° Hospitale, orphanotrophium aliaque si- 
milia pia loca, etsi laica dumtaxat auctoritate erecta. Re- 
yera in Viglevanensi, Oratorii, 37 Mart. 18$j> propo- 
sitis dubiis : « 1° An oratoria in hospitalibus cfeterisque 
piis locis absque episcopi auctoritate erectis constituta in 
probibitione Conc. Trid. comprehendantur? 2° An sub 
eadem prohibitione comprehendantur orphanotrophia ? » ; 
S. C. C. reposuit ad utrumque negative(l); 3° Carcer 
publicus. Hinc in Calaritana, 14Novi 1618, ad dubium : 
« An sub prohibitione (decreti Pauli V) comprehendatur 
capella carcerumpublicorum, et petenda sit eadem licentia 
a Sede Apostolica vel sufficiat licentia Ordinarii, si hujus- 
modi capella sit in loco decenti ornata »; eadem S. C. C, 
apud Lucidi,/. c, reposuit : « Non comprehendi capellam 
carcerum publicorum ». !i° Domus spiritualibus exercitiis 
peragendis addicta, auctoritate episcopi erecta, uti eadem 
S. C. rescripsitincit. Monasteriensi ', 5° Monasterium, viro- 
rum, legitime erectum, sive cum votis solemnibus, uti omni- 
bus certum est, sive cumvotissimplicibus.Reveraest domus 
religiosa, communitatis scilicet religiosae,et de facto episcopi 
permittere solent Missae celebrationemin privatis harum do- 
morum oratoriis : tandemS.C.C, apudGattico,ojo.cz7.,c«^. 
XVI, n. 15, id declaravit pro domo presbyterorum saecu- 

(1) Apud Lucidi, Devis. sacr. lim., tom. J, art. VII, n. 109; contra 
Gatticum qui, op. cit., cap. XVI, n. 14, putat hospitalia non erecta auc- 
toritate ccclesiastica comprehendi sub prohibitione. 

larium Oratorii Neapolitani, qui habent vota simplicia, et 
pro domo congregationis Piorum Operariorum qui pariter 
habent vota simplicia ; quas declarationes aliis similibus 
domibus Congregationum Religiosarum cum votis simpli- 
cibus esse applicandas, dubitari nullo modo potest. Imo 
ob easdem rationes applicandae sunt etiam domui pres- 
byterorum saecularium sine votis in communi viventium 
et religiosam familiam ab episcopo probatam efforman- 
tium, uti sunt, e. g. , Missionarii dioecesani adeo in Galliis 
frequentes (1). Etiam regularium grancias non esse do- 
mus privatas, si hoc nomine intelligantur parvi conventus 
ab alio monasterio dependentes, certum est'; 6° Monaste- 
rium monialium, legitime erectum, sive cum votis solem- 
nibus, sive cum votis simplicibus, etiam sine clausura, 
sicuti supra diximus de monasterio virorum (2) ; 7° 
Collegia pro educatione puerorum vel puellarum, etiam 
sine auctoritate Ordinarii erecta, e. g., ab auctoritate civili, 
sive quia haec collegia sunt potius loca publica, com- 
munitati inservientia, sive ex praxi ubique recepta, qua 
episcopi jure proprio permittere solent Missae celebratio- 
nem in privatis horum collegiorum oratoriis ; quod si haec 
collegia diriguntur a religiosis viris aut mulieribus, sunt 
ad instar monasteriorum et ideo a fortiori quae diximus, 
vera erunt (3) ; 8° Aedes reservata alicui confraterni- 

(1) Pro publicis carceribus obstare videtur responsio in Rossanen., 30 
Julii 1837 (n.5094),ubi episcopus petit necessarias facultates pro erigendis 
capellis in publicis carceribus, et S.R. C. easdem concedit, dummodo ar- 
chiepiscopus orator provideat vel per se, vel per suum vicarium gene- 
ralem, vel aliam personam in ecclesiastica dignitate constitutam decen- 
tiae loci, in quo provisorie erigendum est altare portatile. Pro monaste- 
riis virorum, obstare videtur responsio in Sutrina Oratorii, ii Jun. 
iliS, qua Presoyteris Doctrinae Christianae celebratio Missae a S. 
C. C. permittitur in eorum oratorio etc. ; et ita etiam plures aliae si- 
miles SS. CC. responsiones. Sed animadverti potest has responsiones pro- 
bare SS. CC. potestatem permittendi celebrationem Missae in his ora- 
toriis, sed non excludere episcoporum potestatem. 

(2) Contra Gatticum qui, op. cit., cap. XIX, n. i4sequ., putat esse 
privatam domum religiosarum cumvotis simplicibus sine clausura, citans 
plura indulta a Sede Apostolica concessa. Sed rursus putamus haec in- 
dulta non excludere episcoporum potestatem. 

(3) Gattico, op. cit., cap. XVI, n. H, qui tamen extra hunc casum 
putat haec collegia esse privatas domus. 

tativel alicui piae associationi probatae ab episcopo, uti 
est, e. g., un patronage, et revera praxis ubique recepta 
has aedes non habet uti privatas ; insuper pro aede confra- 
ternitatisid declaravit etiam S. C. C, apud Fagnanum, in 
cap. 30, De privilegiis, n. 22 sequ. ; 9° Universitas 
studiorum, quam pariter non habemus privatam domum, 
de qua Tridentinum, sed locum publicum,contra Gatticum, 
/. c, n. 40. 

214. Proinde, admissa interpretatione verborum Tri- 
dentinorum supra exposita, in his et similibus locis episco- 
pus permittere adhuc potest jure proprio Missae celebra- 
tionem, sed solum in oratorio. Imo inhis locis pro necessi- 
tate aut opportunitate possunt, cum episcopi permissione, 
haberi ad Missarum celebrationem non unum tantum, sed 
plura istiusmodi oratoria semi-privata seu semi-publica. 
Ratio juridica est, quia, sublata episcoporum potestate per- 
mittendi Missae celebrationem in privato privatae domus 
oratorio, Gonc. Trid. episcoporum potestatem pro oratoriis 
domorum non privatarum intactam reliquit ; de qua re Gat- 
tico, op. cit., cap. XVII, n. 5 ; proinde, sicut episcopus ante 
Tridentinum poterat plurahujusmodi oratoria in domo non 
privata permittere, ita et postTridentinum. Atin monasterio 
monialium cum clausura papali episcopum non posse per- 
mittere Missae celebrationem intra clausuram, obstante 
ejusdem clausurae lege, evidens est ; relativum indultum 
apostolicum difficile conceditur, sed ejus exempla non de- 
sunt, praesertim in favorem plurium monialium infirmarum 
in eodem loco degentium (infirmerie) (1). 

215. Ut vero episcopus hanc licentiam rite concedat 
plura requiruntur. Scilicet : 

1° Oratorium debet ab Ordinario designari et visitari, 
uti expresseTridentinumpraescribit. NotandumConc. Trid. 
exigere Ordinarii designationem et visitationem, dum e 
contrario pro oratoriis privatis domorum privatarum exi- 
gitur tantummodo Ordinarii visitatio et approbatio (n. 235) , 
quia oratoria semi-publica seu semi-privata sine Ordinarii 

(1) Gattico, oflkcit., cap. XIX, n. 7 sequ. 

10 

licentia ne erigi quidem debent, erecta autem adhuc debent 
ab Ordinario visitari et approbari ; dum oratoria stricte pri- 
vata seu domestica in domibus privatis possunt pro domini 
lubitu erigi, et, obtento a Sede Apostolica privilegio pro 
Missae celebratione, ab Ordinario visitantur, num omnia 
rite se habeant et subinde approbantur. Posse episcopum 
ratam habere designationem ab alio factam, e. g., a supe- 
riore seminarii, non est dubium ; insuper potest oratorium 
visitare per se vel per alium, e. g., per eumdem seminarii 
superiorem,quireferat,num omnia a jure requisita adsint. 

216. 2° Oratorium debet esse ad divinum tantum cul- 
tumdedicatum, ut Tridentinum ait. Haec Conciliiverba si- 
gnificant oratoriumdebereesse divino dumtaxatcultui reser- 
vatum. Et erigi ac reservari cultui divino solet sub alicujus 
nomine, quo designatur, ita ut etiam istiusmodi oratoria 
suum habeant titulum. 

Si autem quaeratur num hoc oratorium valeat aut debeat 
dedicari, idest benedici aut etiam consecrari, responsio 
negativa traditur in Civitaten. Provinciae Compostel- 
lanae super resolutione dubiorum, 11 Martii 18W (n. 
4fT65), ubi proposito dubio : « 10° Potestne episcopus vel 
per seipsum vel per alium sacerdotem benedicere orato- 
rium monialium S. Augustini, quae, destituto eorum conven- 
tu, vitam deguntin quadam domo, ut possint sacramenta 
confessionis et sacrae eucharistiae recipere, cum absque 
clausura vivant »; S. R. C. reposuit: « Ad 10 um : Negative, 
cum oratoria privata numquam benedicantur, ritu prae- 
scripto in Rituali Romano pro publicis oratoriis ». Eadem 
S. C. id confirmavit in Imolen., 27 Julii 1888; nam ad 
dubium : « Oratoria quae inter ambitum cujuscumque mo- 
nasterii aedificantur in commodum religiosorum, cum ora- 
toria strictim privata haberi nequeant, quaeritur quonam 
ritu sint benedicenda ; scilicet an ritu quo benedicenda est 
nova ecclesia vel oratorium publicum, an simplici benedic- 
tione quae benedictio loci nuncupatur » ; S. C. reposuit : 
« Negative ad primam partem ; affirmative ad secundam » . 
Ratio est quia benedictio Ritualis est pro nova ecclesia 
aut oratorio publico, et a fortiori consecratio Pontificalis. 



CAPUT III. DE LOCO CELEBRATIONIS MISSARUM 147 

Proinde de regula generali oratoria privata in genere, etiam 
semi-privata seu semi-publica, benedicuntur tantum bene- 
dictione quam Rituale habet pro nova domo ; sed neque 
haec benedictio est necessaria. Hinc est quod hujusmodi 
privata oratoria non habentur uti loca sacra, neque eis con- 
veniunt quae jus de locis sacris tradit. At si agatur de ora- 
torio semi-privato seu semi-publico, e. g. seminarii, quod 
est capella communis seminarii, satis ampla, definitive in 
cultum divinum destinata, sicutiipsum seminarium defini- 
tive est destinatum in usum seminarii, non desunt exem- 
pla horum oratoriorum benedictorum aut etiam consecra- 
torum, episcopis verba ecclesiae aut oratorii publici Ri- 
tualis ac Pontificalis intelligentibus lato sensu. Et quoniam 
S. R. G. haec exempla numquam reprehendit, neque nos 
eadem reprehendere debemus. ' 

Hoc autem in casu, quoad festum titularis et dedicationis, 
applicanda sunt quae supra n. 199 segu. diximus depubli- 
co oratorio ; nempe si oratorium est tantum benedictum, 
fierinequit festumnon solum dedicationis, sednecetiam ti- 
tularis ; si est consecratum, fieri debet utrumque festum 
ritu duplici primae classis cum octava. Haec firmantur se- 
quentibus S. R. G. responsionibus. 

In Marianopolitana, 29 Nov. 1878 (n. 575 4), episco- 
pus exponebat oratorium principale majoris seminarii dioe- 
cesani, formam ecclesiae praeseferens,fuisseconsecratum ; 
deinceps, approbante Ordinario, consuevisse non solum 
singulis per annum dominicis festisque diebus officia litur- 
gica solemniter in eo cantari, sed etiam festum titularis 
et dedicationis ritu duplici primae classis cum octava cele- 
brari ab omnibus sacerdotibus, diaconis et subdiaconis 
eidem seminario adscriptis ; sed cum idem oratorium extra- 
neis non pateat ideoque sit privatum, nonnullis videri fes- 
tum titularis et dedicationis agi non posse . Hinc quaere- 
bat : « Utrum ab initio recte fuerit introducta celebratio 
festi titularis et dedicationis supradicti oratorii ». S. C. re- 
posuit: « Dummodo reapse oratorium fuerit consecratum, 
et non simpliciter benedictum, celebrandum esse officium 
tam Sancti titularis, quam dedicationis ». 

Rursus in alia Marianopolitana,1 8 Julii 1885 (n. 5943), 
propositis dubiis : 

« 5° An decretum in Marianopolitana, 29 Nov. 1878, 
ex quo constat quoddam oratorium consecratum ibidem 
descriptum jus habuisse ut celebrentur cum octava tum 
ipsius festum titulare tum ejus dedicatio, extendi debeat 
ad oratoria ejusdem generis simpliciter benedicta, in eo 
sensu quod eorum titulus cum octava sit celebrandus ? 

« 6° An titulus quilibet oratorii in perpetuum cultui divino 
ac praesertim Missae celebrandae addicti, in actu conse- 
crationis vel benedictionis auctoritate episcopi adsignatus, 
eo ipso jus, saltem in actu primo, habeat, ut ejus festum 
(nec non et dedicatio, si sit consecratum) sub ritu duplicis 
primae «classis cum octava celebretur, ita tamen ut exerci- 
tium istius juris non incipiat,nisi certae conditiones implean- 
tur, quibus ab initio non existentibus vel postea deficienti- 
bus, suspenditur? 

« 7° Utrum ad supradicti juris exercitium tria haec requi- 
rantur et sufficiant : 1° Quod oratorium omnibus fidelibus 
pateat, vel saltem ad usum non privatae familiae, sed, v. g., 
personarum in seminario, hospitio, etc, degentium, adhi- 
beatur; 2° Quod ibidem peragi soleantjuxta dispositionem 
Ordinarii, quaedam functiones ecclesiasticae aut saltem 
divini sacrificii oblatio ; 3° Quod adscribatur sive clericus 
beneficiatus, sive communitasad recitandumin choro cano- 
nicum officium stricte obligata, sive Congregatio inter mem- 
bra sua numerans clericos sacris ordinibus initiatos, sive 
sacerdos ab episcopo deputatus ut sit proprius oratorii 
rector ? 

« 8° Utrum in praedictis oratoriis quae propter tertiae 
conditionis supranumeratae defectum celebratione fcsti 
titularis (et dedicationis) cum octava privantur, licitum sit 
ex decretis in Compostellana, 8 April. 1808, ad8 am , in una 
Societatis Jesu, 18 Sept. 1877, acl 1 um , ex ipsa die qua 
officium etiam accidentaliter translatum recitandum foret, 
cantare Missam de titulo (et de anniversario dedicationis), 
additis, in quantum eas patitur ritus solemnitas, comme- 
morationibus officii currentis cum evangelio dominicae vel 
feriae majoris in fine ? 

« 9° An ubi cantatur istaMissa, ceterae,si quae ibi cele- 
brentur, similiter de titulari (vel de dedicatione) legendae 
sint ? » 

S. C. reposuit : 

« Ad 5 um : Pro oratoriis simpliciter benedictis, negative, 
et serventur decreta. 

(( Ad 6 um : Si sit consecratum oratorium, jus ei competit 
uti pro publica ecclesia consecrata : si sit benedictum, pro- 
visum in 5°. 

« Ad 7 um : Si oratorium sit consecratum, sufficit sola con- 
secratio. 

« Ad 8 um : Si oratorium sit consecratum, serventur eadem 
quae in ecclesia ; si benedictum, provisum in 5°. 

<( Ad 9 um : Si est consecratum, affirmative ». 

217. 3° Oratorium debet esse decenter muro extructum, 
ornatum, ab omnibus domesticis usibus liberum. Haec in 
rescripto privilegii oratorii privati pro domo privata a Sede 
Aposlplica concesso expresse praescribuntur (n. 235) ; sed 
cum profluant ex reverentia eucharistico sacrificio debita, 
merito praescribuntur etiam ab Ordinario in approbatione 
oratorii semi-publici seu semi-privati. Praestat eadem bre- 
viter declarare. 

Nominatim cavere debet episcopus ne supra oratorium 
immediate sit cubiculum dormitorium (chambre a coucher), 
cum id foret indecens. Gonfirmatur ex responsione.S. R. C. 
in Cajanen.,11 Maii 1641 (n. 1325), ubi proposito dubio : 
« An liceat clericis seminarii habitare diu noctuque et 
etiam dormire in domibus aedificatis super capellis dexte- 
rae navis ecclesiae cathedralis in quibus quotidie celebra- 
tur » ; S. C. rescripsit : « Non licere, sed omnino prohiben- 
dum » . In casu necessitatis permitti potest in tali oratorio 
Missae celebratio, si altari superposita sit umbella, vel 
duplex immineat concameratio. Id deducimus ex respon- 
sione S. R. C. in Apuana, 12 Sept. 1840 (n. 4895), ubi, 
cum episcopus Capuanus et ducesmilitiaein civitate Apuana 
indultum efflagitassent, utin sacello militaris domus sacro- 
sanctum Missae sacrificium, ut antea, celebrari valeret, 
quamvis super ipsum lectuli militum ex necessitate reperi- 

rentur, constructa super ipso sacello duplici concamera- 
tione, S. C. reposuit : « Committatur episcopo, ut, veris 
existentibus narratis, adhibitisque praescriptis cautelis, 
pro suo arbitrio et prudentia indulgeat ». Confirmatur ex 
responsione ejusdem S. C. in Papien., 13 Nov. 1880 
(n- 5819), ubiproposito dubio : « 3° An permitti queat ut 
in domibus Instituti Filiarum cbaritatis, vulgo nuncupata- 
rum Canossianae, sanctissimum Eucharistiae sacramentum 
servetur in sacellis quae dormitorio puellarum educandarum 
subsunt ? Et quatenus negative, petitur ad hoc opportunum 
indultum, siquidem haud possit, sine gravi incommodo ac 
damno, loca pro dormitoriis ipsis distincta a praesentiusu 
libera reddere » ; S. C. reposuit : « Ad 3 ura : Pro gratia et ad 
mentem. Mens estut altari imponatur ampla umbella,vulgo 
baldacchino » . Ex his responsionibus sequi videtur episco- 
pum jure proprio id permittere non posse et recurrendum 
ad S. R. C. ; in praxi saepe episcopus, etiam absque spe- 
ciali indulto, id permittit. Hoc indultum facilius obtinebi- 
tur, si lectus ad dormiendum et a fortiori cubiculum non 
immineat altari, sed reliquae capellae. 

Monacelli, tom. II, suppl. n. 481 , haec habet : « ln 
pertinentiis cubiculi oratorii, nec supra capellam in qua 
est celebrandum, non retineaturlectus ad dormiendum aut 

alia res profana, ut monet S. Carolus et S. C. Immu- 

nitatis in Tridentiria, 30 Sept. 1636, apud Riccium in 
Synops. v. Capella, n.7 ». Verba S. Caroli in conciliopro- 
vinciali Mediolanensi IV, tit. De profano usu a sacris tol- 
lendo, haec sunt : « Ne ecclesiae, aut capellae, aut etiam 
oratorii in quo Missae sacrificium aliquando peragitur, tecta 
palearum acervis, neve aliqua lignorum strue onerentur ; 
ne item a parte superiori vel caenaculum, vel cubiculum 
vel omnino locum habeant ubi aut dormiatur, aut habite- 
tur, aut quidquam prophani fiat ». Sed, excepto lecto im- 
mediate supra capellam, in praxi communiter recepta 
permittitur lectus aut res profana in cubiculis adjacenti- 
bus capellae ; res profana immediate supra capellam ; lec- 
tus, sed non immediate, supra capellam ; res profana aut 
lectus subtus capellam. Hinc S. C. C.die HJimii 1718, 

reposuit non obstare quominus subtus oratorium sit hor- 
reum, cella vinaria, etc. Et in Senonen., 27 Julii 1878 
(n. 5742), proposito dubio : « 1° Super oratorium... inquo 
Missae quotidie celebrantur atque asservatur sanctissimum 
Eucharistiae sacramentum, adest locus ad ambulandum 
destinatus, camera tamen lapidea et crassa ab oratorio 
ipso separatus, cui loco superextructum est cubiculum 
pro habitatione novitiorum : quaeritur an talis locorum 
dispositio licite servari possit »; S. C. reposuit : « Affir- 
mative ». Haec praxis permittendi cubiculum dormitorium, 
contiguum capellae, retineri tuto potest, si inter cubiculum 
et capellam non est janua, aut, si adest, adeo clausa est, 
ut numquam aperiatur. At fatendum est aliquam esse in- 
decentiam si inter capellam et cubiculum est janua quae 
clauditur et aperitur, ita ut sit transitus e cubiculo in ca- 
pellam ac viceversa ; proinde jure merito episcopus hoc in 
casu Missae celebrationem in capella non permittet, nisi 
forte cubiculum sit potius ad laborandum, quam ad dor- 
miendum, et lectus ibi obtectus sit. 

Oratorium debet habere oratorii formam ; hinc cum epis- 
copus Parmensis an. 1577 interrogasset S. G. C, an concedi 
posset in domibus privatis sacrificium « in loco ibi destinato, 
non tamen oratorii formam habenti, si adsit altare » ; S. C. 
reposuit : « Oportet oratorii formam habere ». Haec autem 
forma non est determinata, sicuti et amplitudo, dummodo 
omnes qui Missae ibi cclebratae assistere debent, commode 
continere valeat, et non cogantur ad ostium aut fenestram 
stare aut in proximo cubiculo profano, ut monetS. Carolus 
Borrornaeus in concilio provinciali Mediolanensi I, p. /, tit. 
Quae pertinent ad celebrationem Missae. At oratorium 
potest etiam duobus quodammodo constare cubiculis, in 
quorum altero est altare, in altero autem sunt assistentes 
Missae, ampla janua aperta quae postea clauditur. Praeter- 
ea oratorii saltem tres parietes debent esse ex muro ; unde 
Cardinalis Guadagni in epist. diei 19 Febr. 1738, quam 
refert Gattico, op. cit., cap. XXIII, n. 1, jussu Clemen- 
tis XII, agens de privilegio oratorii privati in domo privata 
a Sede Apostolica concesso, reprobat, tamquam contraria 

verbis indulti et reverentiae tanto sacrificio debitae, arma- 
ria-capellas, posita in cubiculo domesticis usibus destinato ; 
sunt enim licita, si cubiculum ipsum est oratorium. Plures 
locorum Ordinarii exigunt etiam quartum parietemex muro 
cum hgnea janua, per quam patet ingressus in capellam ; 
hoc enim pacto omnes prophanationes et irreverentiae evi- 
tantur, quae facile committerentur, si ingressus omnino 
patens et omnibus liber relinqueretur. Quod si, omnibus 
inspectis circumstantiis, Ordinarius judicet hoc periculum 
abesse, loco quarti parietis ex muro cum porta lignea, per- 
mittere poterit velum extensum. Insuper oratorium debet 
esse decenter ornatum ; et nominatim Ordinarius merito 
exigit baldachinum, praesertim si in altari conservatur 
SSmum Sacramentum, idque eo vel magis si cubiculum 
supra oratorium est schola aut inservit ad ambulandum, etc. 
quia tunc facilius lapilli e fornice aut laqueari in altare ca- 
dere possunt, nisi forte magno arcu altare protegatur. Tan- 
dem omnes res merae profanae, quae scilicet ad cultum 
nullatenus referuntur, e. g., armaria communibus vestibus 
aliisque rebus domesticis continendis destinata, ab eodem 
sunt prorsus removendae. 

218. k° Qui intersunt, decenter composito corporis 
hdbitu, declarare debent se mente etiam ac devoto cordis 
affectu, non corpore solum adesse ; quae Concilii verba 
important, ni fallimur, quod episcopus certior fieri debeat, 
per se vel per alium, nullam irreverentiam rationabiliter 
timeri posse. 

219. 5o Optandum ut altare totum ex muro vel ex lapide 
sit extructum, ut ab altari viatico melius distinguatur ; sed 
etiam ex ligno cum apposito lapide confici potest, nec epis- 
copus potest altaria lignea proscribere, ut patet ex respon- 
sione S. R. G. in Cajetana,10 Nov.1612 (n. 463). Si altare 
ligneum est cum apposito lapide, expedit ut altare parieti 
sit colligatum, aut saltem illi adhaereat. Hinc in Nullius loci 
Cirignolae, 3 Dec. 1661 (n. 21 /|0), cum Princeps Carolus 
Pignatelli petiisset facultatem erigendi in suo palatio altare 
ligneum, ne pavimentum capellae pondere altaris lapidei 
gravaretur, S.R.C. reposuit: « Petita facultate non indigere, 

dummodo altare ligneum cum sacro lapide, parieti colliga- 
tum, amovibile non sit, et altaris partatilis imaginem non 
praeseferat ». Licet haec responsio sit pro privato privatae 
domus oratorio, tamen etiam oratorio privato domus non 
privatae esse applicandam, non dubitamus (1). Fatendum 
tamen est id in praxi haud semper servari ; et res rion vide- 
tur magni momenti. 

220. His omnibus positis, episcopus, etiam absens e dioe- 
cesi, licentiam dare potest Ut in oratoriis domus non priva- 
tae Missa celebrari valeat. In hujus licentiae concessione 
potest utique limitationes apponere, e. g., ne Missa cele- 
bretur certis diebus et horis, ut una tantum Missa celebre- 
tur, etc. ; sed si nullas limitationes suae permissioni addide- 
rit,possuntinillis oratoriis plures quoque Missae celebrari, 
etiamabextraneis, etiamin festis solemnioribus, et omnes 
assistentes satisfaciunt praecepto. 

221. Quod attinet ad regularium oratoria, GregoriusXIII 
die 3 Maii 1575, Societati Jesu concessit : « Ut in oratoriis 
et capellis quae ipsius Societatis Provinciales per se in 
domibus, collegiis et aliis domibusubialiqui Societatis resi- 
debunt, approbaverint et ad divinum dumtaxat cultum 
deputaverint, Missae et alia divina officia, alterius licentia 
minime requisita, celebrari possint ».Hoc privilegium,vigore 
communicationis,ad alios quoque Ordines religiosos exten- 
sum est. Proinde ut in oratoriis domus regularis, collegii 
a regularibus directi, vel alterius loci ubi aliqui regulares 
resident, Missa celebrari licite valeat, non est necessaria 
episcopi loci licentia ; sed,postquam Provincialis in Societate 
Jesu,vel Superior aequivalensin alio Ordine religioso,orato- 
rium approbaverit et ad divinum dumtaxat cultum depu- 
taverit, Missae celebrari possunt ex relata Gregorii XIII 
concessione. Quidquid nonnulli in contrarium senserint, 
putamus in his oratoriis et extraneos regulares aut saecu- 
lares admitti posse ad Missae celebrationem ; et plures 
Missas eodem die posse celebrari et omnes assistentes satis- 
facere praecepto. 

(1) Gattico, op. cit., cap. XXIII, n. 9 et 10; D^Annibale, III, §6, 
not. 38; S. Alphonsus, F/, n. 4°M. 

222. Gattico, op. cit., cap. XVIII, n. 5, docet hujus- 
modi oratoria semi-privata seu semi-publica,utpote addivi- 
num tantum cultum deputata, non posse amplius in profa- 
nos usus converti, nisi aliter qui eadem approbaverat, 
judicaverit; e. g., superiorem Seminarii non posse sine 
licentia episcopi oratoriolum in quo Sacerdotes Missam ce- 
lebrant, supprimere et in cubiculum dormitorium conver- 
tere. Huic sententiae subscribimus, quia decet ut epis- 
copus aut superior regularis qui oratorium designaverat, 
visitaverat et divino cultui reservaverat, moneatur de alia 
ejusdem oratorii destinatione eique consentiat (1). Ceterum 
haec oratoria non subsunt formali visitationi episcopi, dum 
dioecesim perlustrat, etideo non tenentur ad procurationes, 
nisi in casibus jure expressis (2) ; nec in eis erigi possunt 
beneficia. 

223. E contrario, juxta traditam notionem, est privata 
domus de qua in decreto Conc. Trid. : 1° Domus seu 
habitatio alicujus individui vel familiae particularis etiam 
magnatis, baronis ac principis seu regis, utipluries S. C. C. 
reposuitpro domoprincipis,apud Gattico, op. cit.,cap. XVI, 
n. 3, et apud Fagnanum, in cap. 57, De censibus, etc, 
n. 19 ; 2° Aedes publica Civitatis (Mairie) aut provin- 
ciae (Palais de la Prefecture), cum in ea non aliqua com- 
munitas degat, sed persona particularis, et praeterea id a 
fortiori sequitur ex dictis de domo principis. Revera pala- 
tium publicum Civitatis comprehendi sub Tridentina sanc- 
tione, S. C. C. pluries declaravit, prouti refert Gattico, /. 
■c, n. 5 ; 3° Aedes publica Senatus vel Camerae Deputa- 
torum ob easdem rationes ; 4° Granciae Regularium pro- 
prie dictae, nempe domus rurales seu praedia monasterio- 
rum , in quibus tantum aliquis conversus vel sacerdos 
regularis, oeconomicae rei vigilans, commoratur et adquae 
forte alii religiosi, causa recreationis aut valetudinis, certa 
aimi tempestate, accedere solent ; uti colligitur ex his quae 
habet Gattico, cap. XVIII, n. 16 sequ., et nominatim ex 
iresponsione S. C. C. diei / Martii 1687. Nam expositum 

(1) Fagnanus, in cap.9, De immunitate ecclesiae,n. 23. 

(2) Fagnanus, in cap. 4, De religiosis domibus, n. 54. 

fuit: « In quadam domornrali, sita in loco in quo plures 
degunt habitatores et adest etiam ecclesia parochialis, com- 
moratur unus sacerdos regularis, qui praeest administra- 
tionietculturae bonorum conventus in dicto loco existen- 
tium. Cum autem dictus regularis, licet reluctante Ordi- 
nario loci, praetendat in dicto loco Missam celebrare, 
fretus opinione nonnullorumauctorum, praesertim regula- 
rium, firmantium a sacro Conc. Trid. numquam de- 
rogatum fuisse privilegiis concessis regularibus habendi 
oratoriain granciisconventuumrecreationivelbonorum ad- 
ministrationi destinatis, dubitari contingit : An dictus sacer- 
dos regularis, absque peculiari Sedis Apostolicae indulto, 
possit in dicta domo celebrare » . S. C . reposuit : « Negative » ; 
5° Arx (forteresse), ut declaravit eadem S. C. C. die 
20Maii, et die 12 Dec. 1613. At si in arce nimia est mi- 
litum copia, non videtur posse amplius ceu domus pri- 
vata arx considerari, et ideo hoc in casu episcopus poterit 
in arcis oratorio Missae celebrationem indulgere (1). Utrum 
id applicari possit et debeat etiam stativis militumprae- 
sidiis (casernes), doctores videant ; 6° Domus episcopi ti- 
tularis, imo et domus episcopi coadjutoris,nisiin episcopio 
resideat. De domo episcopi dioecesani et de domo Cardina- 
lis, infra (n. 328 sequ.) specialis sermoest. 

224. In his igitur locis episcopus nequit post Conc. Trid. 
jureproprio permittere Missae celcbrationem, etiam in ora- 
torio cultui divino unice reservato, et multo minus extra ora- 
torium. At in granciis regularium posse ex licentia Pro- 
vincialis in Societate Jesu, vel aequivalentis Superioris in 
alio ordine, erigi oratorium. cum communiori sententia 
affirmamus, ad normam tamenrelatae(w. 221) concessio- 
nis Gregorii XIII ; ac proinde non in illis granciis in quibus 
unus tantum conversus aut sacerdos regularis commora- 
tur, ex responsione S. C. C. diei 1 Mart.1687 (n° praec). 
Istis autem privatis privatae domus oratoriis assimilantur 
oratoriola, aedificata in coemeterio aut in agro, ab aliis 
aedificiis separata, et ad aliquam personam vel familiam 

(1) Gattico, op. cit., cap. XVI, n. 8. 

particularem pertinentia ; in quibus proinde episcopus 
nequitjure proprio licentiam celebrandi Missam elargiri, 
prouti S. G. C. declaravit in Platien., Dubii oratorii, %0 
Jan. 1894. 

225. Solum dubitari potest num episcopus Missae cele- 
brationem in privato privatae domus oratorio permittere va- 
leat ex rationabili causa per modum actus. Communissima 
sententia affirmat (1); sed praestat consulere declarationes S. 
C. C. quae huic opinioni non plene favent. Adsunt in pri- 
mis duae antiquae resolutiones. Una est in Syracusana, 
57 Maii 1617 , ubiproposito dubio : « An Ordinarii possint 
concedere licentias celebrandi in oratoriis privatis, quando 
aliqua causa necessaria subest, ut cum persona titularis in- 
signis, rerumque publicarum publicus minister, nobiles 
item cum aegrotant, aut senio confecti ad ecclesiam acce- 
dere multifariam prohibentur »; S. C, reposuit : « Non 
posse episcopum ex quavis causa cuique concedere ut sa- 
crum fiat in privatis oratoriis » . Altera sine titulo refertur 
a Fagnano, in cap. 30, De privilegiis, n. 13, his verbis: 
« Cum Cardinalis Paleottus olim petiisset ut posset licentiam 
concedere celebrandi cum infirmus deberet pro viatico 
communicari, S. C. respondit non posse. Quin imo cum 
Cardinalis Legatus Portugalliae petiisset ut posset conce- 
dere licentiam celebrandi in domo privata decenter accom- 
modata, cum infirmus aliquis debet per viaticum commu- 
nicari, et hoc quia in illis regionibus sunt multa loca adeo 
dispersa et remotaa parochiis, ut non sine maximo incom- 
modo possit Eucharistiae sacramentum circumferri, S. C. 
reposuit non esse concedendum ». Insuper accedit ejusdem 
S. C. responsumin Monasteriensi,23 Jan. 1847 , persum- 

(1) S. Alphonsus, VI, n.339; Suarez,in3p.D.Thomae, disp.LXXXl, 
sect. 111 ; Bonacina, De euchar., disp. IV, qu. ult., n. ii ; Tarnburini, 
De meth. cel. Mis., tom. 1, cap. VI, n. 7 ; Barbosa, De off. et pot.episc, 
alleg. XXIII, n. 9; Layman, De euch. sacram., lib. V,tract. V, cap. 
V, n. 3. Porro ii auctores per dispensationem ad modum actus intelli- 
gunt dispensationem concessam ab episcopo in casu particulari gravi, e. 
g., infirmitatis alicujus personae nobilis et praesertim sacerdotis, etqui- 
dem non pro una vel altera vice tantum, sed pro toto tempore quo ca- 
sus perdurat. 

maria precum : « Non licere ulli episcopo hujusmodi licen- 
tias quocumque sub obtentu concedere, ne pro actu quidem 
transeunte ; hanc facultatem esse soli Romano Pontifici re- 
servatam eidemque episcopo litteras S. C. a Paulo Y appro- 
batas expediri ; et quoad facultates huc usque alias quam 
a Romano Pontifice concessas, consulendum SSmo pro ea- 
rumdem sanatione ». In alia Monasteriensi, 5 Apr. 1851 , 
pariter/>er summaria precum, petente episcopo facultatem 
concedendi oratorium privatum in nosocomiis, orphanotro- 
phiis publicis, domibusin quibus-spiritualia habentur exer- 
citia, et domibus privatis in casibus necessariis et oppor- 
tunis, e. g., durante infirmitate sacerdotis, S. C. reposuit : 
« Quoad loca pia et religiosas domus, vel pro spiritualibus 
exercitiis erecta cum approbatione Ordinarii, vel- publica 
sine ea approbatione, episcopus non indiget facultatibus 
pro concedenda licentia sacrum iniis peragendi; in reliquis 
curet episcopus ut serventur decreta Apostolicae Sedis » . 
Tandem eadem res ad examen magis accuratum fuit revo- 
cata in Calatayeronensi, Oratorii privati, 3 Junii 1855 
et W Dec. 1856, ubi propositis dubiis : « 1° An episcopus 
possit, justa interveniente causa, facultatem concedere ce- 
lebrandi in oratoriis privatis in casu ; 2° An cessante causa 
episcopalis indulti, perseveret nihilominus facultas in vim 
bullae Cruciatae in casu » ; S. C. reposuit : « Ad l um : Ne- 
gative,nisi tamen magnae et urgentes adsint causae et per 
modum actus tantum. Ad 2 um : JNegative » (1). Huic igitur 
doctrinae adhaerere debemus ; quae hoc jus in episcopis 
non admittit, nisi ex magna et urgenti causa, et quidem pro 
una aliave vice,nonautem pro toto tempore quo causa magna 
et urgens perduraverit, uti putant auctores supra relati. 
Quaenam autem sit causa magna et urgens, S. C. nondeter- 
minat. Putamus, contraplureset nonobstante responsione 
S. C. C. ad Cardinalem Legatum in Portugallia data die 
32 Sept.1575, supra citata ex Fagnano, talem esse profecto, 
si adinfirmum moriturum viaticum necab ecclesia, nec ab 
alio oratorio seu publico seu privato deferri potest ; nam 

(t) In Calven. et Theanen., die 6 Sept. 1890, eadem quaestio rursus 
S. G. G. oblata fuit, sed causa non fuit proposita. 



158 TRAGTATUS CANONICUS DE SANCTISSIMA EUCHARISTIA 

causamajoreturgentior excogitari vix potest. Quodsi infir- 
mitas est diuturna et pariter impossibilitas deferendi aliunde 
communionem perduret, putamus, salva meliori sententia, 
episcopum facultatem habere pro una aliave vice, etiam 
citra mortis periculum, ad infirmi solatium. 

226. Ut igitur episcopus, post Conc. Trid., permittere 
valeat Missae celebrationem in oratorio privato privatae 
domus, indiget apostolico indulto. Hoc indultum datur a 
Secretaria Brevium et extraordinarie a S. R. C. (1). Dari 
solet pro determinato numero casuum, e. g., pro quin- 
decim casibus ; sed aliquando conceditur etiam pro deter- 
minato tempore, e. g., ad triennium, sine limitatione ca- 
suum. Episcopum debere limites et clausulas indulti 
sedulo servare, evidens est. Hinc si in indulto ei datur 
potestas permittendi Missae celebrationem in oratorio pri- 
vato privatae domus, non poterit permittere Missae cele- 
brationem in privata domo extra oratorium. Sed si haec 
potestas datur pro laicorum domibus, pro laicis, aliisque 
similibus verbis, dicendum est haec significare domus pri- 
vatas in genere, et ideo episcopum posse utique licentiam 
concedere et clericis. Addi solet clausula : Dummodo recur- 
sus ad Sedem Apostolicam difficilis sit : quod prudentiae 
Ordinarii remittitur. Hoc indultum habent a S. C. de Prop. 
Fide Vicarii Apostolici ; nam inter Facultates extraordina- 
rias quae Vicariis Apostolicis Sinarum et regnorum ad- 
jacentium conceduntur ad quindennium, legitur sub 
n. 18 : « Indulgendi personis sibi benevisis, ut, intra fines 
vicariatus praefati, in domo propriae habitationis erigere 
possint oratorium privatum, servatis sacris canonibus et 
salvis juribus parochialibus ». Ceterum episcopus in hoc 
privilegio, vi indulti, concedendo eas regulas servet quas 
Sedes Apostolica servare solet etnos infra exponemus, cum 
delegatus a delegantis moribus et consuetudine vel tantis- 
per recedere nec possit, nec debeat, ut docet Benedictus XIV 
citatus in nostro Tractatu canonico de Matmmonio, 
n. 317. At posse delegatum alios quoque dies excipere, 

(1) « Antiquitus haec materia spectabat ad S. C. G. ; postea reservata 
est Secretariae Brevium », Fagnanus ih cap. 30, De privilegiis, n. 18. 

praeter recensitos in Caeremoniali Episcoporum, minime 
dubitamus. 

227. At dum Gonc. Trid. prohibet ne Episcopi permit- 
tant Missae celebrationem privatis in domibus, non exclu- 
dit oratoria publica privatae domus. Hinc S. C. G. non 
semel declaravit sub Tridentina sanctione non compre- 
hendi capellas in aedibus etiam privatis erectas in titulum 
alicujus beneficii, eo quia hujusmodi capellae debent esse 
necessario publicae, secus nOn permittitur in eisdem bene- 
ficii erectio., ut explicat Gattico, op. cit., cap. III, n. 7 . 
Ita, ut unum exemplum afferamus, S. G. die 19 Febr. 1619, 
reposuit episcopo Neritonensi : « Capellas intra domesticos 
parietes, episcopi auctoritate erectas et dotatas, si modo in 
titulum perpetui beneficii conferri consueverunt, minime 
comprehendi in decreto a S. C. jam pridem edito de pri- 
vatis oratoriis (n. <210) ; ac proinde posse Amplitudinem 
Tuam, ubi dictas capellas visitaverit ac divino cultui aptas 
ac decentes esse compererit, suo arbitrio indulgere, ut in eis 
sacrosanctum Missae sacrificium celebrari possit » . Ceterum 
jam diximus (n. 196) S. C. censuisse nova hujusmodi ora- 
toria publica privatae domus e re non esse erigere. 

228. Tandem quaeritur num capella palatii episcopa- 
lis comprehendatur sub prohibitione Conc, Trid. Res- 
ponsio negativa certa est apud omnes, idque non semel 
S. C. C. declaravit. Rationem dat Renedictus XIY in cit. 
const. Magno, § 3 : « Quum haec (palatia episcopalia) sub 
privatarum domorum nomine numquam censeri possunt »-. 
Hanc rationem fusius evolvit Gattico, op. cit., cap. XVII, 
n. 4 : « Episcoporum domicilia ac episcopia... inter priva- 
tas domos accensere nec veterum mores nec praesens con- 
suetudo patitur. Et quantum ad veterem disciplinam atti- 
net, publica potius ac pia pauperum et peregrinorum 
hospitia erant ac clericorum simul cum episcopo viventium 
communis habitatio. Imo frequentius episcopia matricibus 
ecclesiis conjungebantur, atqueitavelutpartes appendices- 
que ecclesiarum haberi poterant. Perseverat hactenus in 
multis saltem regionibus vetus disciplina, ut episcopales 
aedes conjunctae sint majoribus ecclesiis, et quamvis simui 

communem cum propriis clericis vivendi rationem rarissi- 
me soleant episcopi ducere, istorum tamen habitationis 
locus adhuc portio potius ecclesiae, quam privata domus 
existimatur. Hinc est quod episcopia gaudent privilegio 

immunitatis Ita vero compertum est episcopales aedes 

in numero privatarum non computari, ut frequenter epis- 
copi in oratoriis intra illarum ambitum exstructis sacra- 
menta confirmationis et sacrae ordinationis conferant, 
maxime quando ad haec conferenda publicas ecclesias 
subire legitimo impedimento prohibentur. Imo ubi orato- 

ria ab episcopi cubiculis remota fuerint, et commode 

ab omnibus possent adiri, nulli negatur adilla ingressus,ut 
quicumque sacrificiis ibidem peragendis interesse valeat. 
Neque id apud veteres insolitum erat, cum publici oratorii 
vices gessisse non ambigamus capellam S. Cassii Narnien- 
sis, in qua propter infirmitatem cum populo suo synaxim 
celebravit ». At etsi admittas aedem episcopalem esse 
domnm privatam, tamen semper verum erit Conc. Trid. 
sua prohibitione non comprehendere privatas episcopales 
domus ; quia verba : Neve patiantur (episcopi) privatis 
indomibus, etc, manifeste referuntur ad aliorum privatas 
domus, non ad domus ipsius episcopi dioecesani. Ex hac 
validiori ratione sequitur nec comprehendi sub prohibitione 
Tridentini alias domus quas episcopus, et, loco episcopi, 
administrator apostolicus episcopus, forte in dioecesi habet 
et pro sua habitatione retinet, praeter episcopium ; sed 
comprehendi domus quas episcopus habet et pro sua habi- 
tatione retinet extra dioecesim (1), aut domus quas episco- 
pus habet locatas aliis sive intra sive extra dioecesim. De 
episcoporum privilegio altaris portatilis infra sermo erit. 

229. Cum igitur aedes episcopales intra dioecesim pro- 
hibitioneTridentini non afficiantur, sequiturepiscopos, etiam 
post decretum Tridentinum, posse, sicut antea (2), in eis 
prouti in aliis domibus non comprehensis, non unum tan- 

(1) Gattico, l. c, n. 17 sequ., citans duas responsiones S. C. C. quae 
id satis probant. 

(2) De episcopiorum oratoriis in antiquitate vide Benedictura XIV, in 
cit. const. Magno, § 1 ; et Gattico, op. cit., cap. VI. 

tum, sed etiam plura oratoria erigere, in quibus possunt 
plures quoque Missae celebrari, etiam a sacerdotibus ex- 
traneis,etiaminfestissolemnioribus,etiamepiscopoabsente, 
aut sede vacante, et omnes. etiam extraneos, assistentes 
Missae, praeceptum adimplere ; verbo, quae supra de ora- 
torio semi-publico seu semi-privato disputata sunt , et 
hisce aedium episcopalium oratoriis applicare debes. Hinc 
S. R. G. in Decreto generali, 5 Jiilii 1661 (n. 2103), 
declaravit : .« In capella palatii episcopalis etiam episcopo 
absente, vel sede vacante, posse Missam celebrari, po- 
tissimum vero per Vicarium, necnon diebus festis inibi 
sacrum audientes implere praeceptum ecclesiae; sicque 
in casibus particularibus in posterum responderi ». Et in 
Bosanen.,8 Apr. 1854 (n, 5200), cum in palatio epis- 
Copali (fortasse sede vacante) reperirentur scholae se- 
cundariae civitatis, et capella episcopii eisdem scholis 
inserviret, propositis dubiis : a 1° An sede episcopali 
vacante in episcopali sacello quilibet sacerdos sacrosanc- 
tum Missae sacrificium celebrare possit ; 2° An id locum 
habeat etiam in casu praesenti, in quo sacellum episcopale 
Bosanen. assignatum est pro excipiendis ad scholas acce- 
dentibus ; 3° Et quatenus negative, orator indultum effla- 
gitat ut ibi in dominicis saltem festisque de praecepto sacro- 
sanctum Missae sacrificium celebretur, cui adstantes tam 
magistri quam discipuli satisfacere valeant praecepto ad- 
standi sacro » ; S. G. reposuit : « Ad l um et 2 um : Affirma- 
tive. Ad3 um : Provisum in praecedentibus ». Proinde privi- 
legium oratorii privati in episcopio est locale ; at si episco- 
palis domus alienatur, aut solum locatur alicui personae 
aut familiae particulari, eo ipso oratorium cessat, cum hoc 
privilegium sit etiam personale,seudomui episcopali inhae- 
reat ratione personae episcopi.In oratorio domus episcopalis 
non solum potest Missa celebrari, sed etiam aliae sacrae 
functiones obiri queunt, quae officii ac dignitatis episco- 
palis propriae sunt. 

230. S. R. E. Cardinales privilegium habendi in suis 
domibus privatum oratorium pro Missarum celebratione, 

etsi sint solum diaconi, ab antiquissimis temporibus 

li 

obtinuerunt. Hoc privilegium non sustulit Conc. Trid. 
relato decreto ; verba enim decreti Tridentini non res- 
piciunt oratoria Cardinalium, prouti per se facile patet ; 
idque confirmat factum Cardinalium oratoria retinentium 
etiam post Tridentinum absque speciali indulto, et censuit 
S. C. C. die 18 Febr. 1623 : « Capellas et oratoria ad 
illorum (Cardinalium) usum ubique locorum exstructa mi- 
nime comprehendi in prohibitione constitutionis jussu s. 
m. Pauli Y jam pridem editae de non celebrando in priva- 
tis aedibus ». Hinc Cardinales oratorium valent erigere 
in omnibus propriae habitationis domibus, tam in Urbe 
quam ruri, et omnia quae supra diximus de oratoriis epis- 
copalibus, de hisce cardinalitiis oratoriis repetenda sunt. 
Oratorium cardinalitium cessat morte Cardinalis, aut si 
Cardinalis domum deserat, nisi domus perpetuo sit addicta 
habitationi Cardinalis, e. g., Romae domus Cardinalis Data- 
rii, Cardinalis Yice-Cancellarii, etc. (1). 

231. Huc usque de interpretatione decreti Tridentini, 
seu de episcopi potestate relate ad privata oratoria. Ex 
const. Magno, 2 Junii 1751 (n. 190) Benedicti XIY satis 
apparet consuetudinem contra hanc Tridentini prohibitio- 
nem inolescere non posse. Et revera in utraque Monaste- 
riensi et in Calatayeronensi quas citavimus, n. 225, epis- 
copus innitebatur consuetudini in dioecesi vigenti ; cujus 
tamen S. C. nullam rationem habuit. 

II 

De privilegio oratorii privati a Sede Apostolica concesso. 

232. Quamquam episcopus privilegium oratorii privati 
privata in domo concedere nequit, tamen illud concedere 
potest Romanus Pontifex. S. Sedes non solum nonnullis 
episcopis indultum elargitur permittendi Missae celebra- 
tionem in oratorio privato privatae domus \(n. 226), sed 
etiam aliquando directe per Secretariam Brevium hocprivi- 
legium concedit : quod modo declarandum est. 

233. In primis S. Sedes privilegium oratorii privati 

(1) Gattico, loc. cit., n. 21 sequ. 

in privata domo concessit aliquibus insignibus collegiis in 
Urbe. Ita hoc privilegium obtinuerunt Auditores Rotae ; 
Votantes Signaturae ; Abbreviatores majoris praesiden- 
tiae ; Protonotarii apostolici sive participantes sive ad ins- 
tar participantium (n. 679, 8°) ; Advocati consistoriales ; 
Clerici Camerae Apostolicae. Insuper Clemens XII simili 
privilegio ditavit canonicos ecclesiae patriarchalis Ulyssipo- 
nensis. Tandem hoc privilegio seniper cumulantur omnes 
Sedis Apostolicae Repraesentantes apud exteras nationes. 
Limites privilegii in his casibus ex relativo Brevi desumendi 
sunt ; et privilegium adhaeret titulo et personae, ita ut ces- 
set, cessante titulo ; remanente autem titulo, sequaturper- 
sonam et cum eadem extinguatur, ex regula 7 juris, in 6°: 
Privilegium personale personam sequitur et extinguitur 
cum persona. 

234. Aliis fidelibushoc privilegium Sedes Apostolica non 
elargitur, nisi praevia informatione episcopi de meritis ora- 
toris, de decentia domus et oratorii, num populusin regione 
Mssarum defectu laboret, etc. ; et etiam post favorabilem 
-episcopi informationem Breve datur in forma mixta. Si ali- 
quando in casu urgenti Breve expeditur ante episcopi in- 
formationem, dari soletin forma commissaria. Porro Breve 
aliquando est extraordinarium, continens scilicet clausulas 
extraordinarias, quas nos expendere nec debemus nec pos- 
sumus. Breve autem ordinarium non semper easdem habuit 
clausulas, uti videre est apud Gattico, op. cit., cap. XX, 
et etiam post Gattico clausulae saepius immutatae sunt, ut 
abusus expungerentur et sensus privilegii clarior evaderet. 

235. Breve ordinarium ac consuetum oratoriiprivatipri- 
vatae domus pro fidelibus in genere, nostris temporibus, 
est tenoris sequentis : 

Leo PP. XIII. 
Venerabilis Frater (1), salutem et Apostolicam bene- 
dictionem. 
Exponendum curavit Nobis dilectus Filius N. N. (2) 

(4) Antiquitus Breve dirigebatur ad privilegiatum ; hodie dirigitur ad 
«piscopum loci in quo est oratorium. 

(2) Personae quae hoc in loco nominantur sunt privilegiati principales, 

tuae istius dioecesis sibi pro sua spirituali consola- 

tione in votis esse, ut in privatis domorum suae habitatio- 
nis oratoriis sacrosanctum Missae sacrificium celebra- 
re (1) vel celebrari facere, impetrata a Nobis venia, 
queat. Nos oratorem speciali benevolentia prosequi vo- 
lentes et a quibusvis excommunicationis et interdicti 
aliisque ecclesiasticis sententiis, censuris etpoenis quovis 
modo vel quavis de causa latis, si quas forte incurrerit, 
hujus tantum reigratia, absolventesetabsolutumforecen- 
sentes,Tibi, venerabilis Frater, per praesentes committi- 
mus, quatenus, constito tibi de narratis (2), eidem expo- 
nenti, ut ipse in privatis domorum suae habitationis in 

civitate ac dioecesi existentium oratoriis (3), adhoc 

decenter muro extructis et ornatis seu extruendis et or- 
nandis, ab omnibus domesticis usibus liberis (4), per te 
visitandis prius et approbandis,deque tui licentia arbitrio 
tuo duratura (5), unam tantum Missam pro unoquoque 

seu precarii, ut alii eos appellant. Benedictus XIV in decreto diei 7 Jan . 
1141 et in const. Magno, 2 Jun. 4751, docet privilegiatos principales 
esse illos quorum nomina sunt a tergo, vel in fronte seu inscriptione 
Brevis, quia tunc Breve ad privilegiatum principalem dirigebatur ; sed 
hodie dicendum est privilegiatos principales esse illos qui in hoc Brevis 
loco nominantur. Privilegiati autem secundarii sunt illi omnes qui as- 
sistentes Missae celebratae in praesentia privilegiati principalis, satisfa- 
ciunt praecepto ; de quibus infra. 

(1) Hoc verbum praetermittitur, si orator, seu privilegiatus principa- 
lis, non est sacerdos. Idem repete de aliis analogis Brevis verbis. 

(2) Hac clausula Breve non est in forma commissaria, sed in forma 
mixta. Hinc si episcopus repererit omnes rescripti clausulas verificari, 
non potest licentiam denegare : si denegaverit, orator re:ursum habet 
ad Sedem Apostoiicam, sed interim Missa celebrari in oratorio nequit. 
Ceterum, juxta praesentem disciplinam, privilegium oratorii privati non 
concedi, nisi instantia habeat commendatitiam Ordinarii, jam diximus 
(n. 234). 

(3) Exinde sequitur ; 1° privilegium non valere pro domibus extra dioe- 
cesim ; 2° sed valere etiam pro pluribus domibus intra dioecesim habitatis 
a principali privilegiato ; 3° et si privilegiatus habitationem mutaverit, 
privilegium valere pro nova domo. Unde privilegium est simul locale, 
quia limitatur ad dioecesim, et personale, quia sequitur personam intra 
dioecesim. De his, juxta antiquas vel extraordinarias formulas, disputari 
poterat, sed juxta praesentem minime dubitamus. 

(4) Vide n. 215 sequ. : omnia ea quae ibi exposuimus, hac clausula 
exiguntur. 

(5) Hac clausula exigitur ut episcopus prius oratorium visitet, et tunc 

die{i), dummodo eisdem in domibus celebrandi licentia 
quae adhuc duret alteri concessa nonfuerit (2), nullum- 
que exinde fidelibus, quoad satisfactionem praecepti au- 
diendi Missam festis diebus, detrimentum obveniat (3), 
per se seu per quemcumque sacerdotem rite probatum 
saecularem seu de superiorum suorum licentia regula- 
rem (!\),sine tamen quorumcumque jurium parochialium 
praejudicio (5), <zc Paschatis Resurrectionis festivita- 

tanturh licenliam pro Missae celebratione concedat, cum repererit omnia 
rite se habere. Non putamus illud per te adeo rigorose esse accipiendum 
ut episcopus oralorium visitare nequeat per aliam idoneam personam, 
uti diximus cit. n. 245. Haec licentia semel data valet in indeflnitum, 
nec episcopus potest eam arbitrarie revocare. At episcopus potest deinde 
(aut etiam debet si probabilis est dubitandi ratio) accedere ad privile- 
giati domum, ut videat num oratorium in debilo statu reperiatur; etsi 
aut privilegiatus episcopum admittere noluerit, aut episcopus aliquid ne- 
cessarium deesse repererit, potest et debet licentiam revocare (Ferraris, 
Bibliotheca etc. v. Oratorium, n. 21 sequ. ; Pignatelli, tom. 1, consult. 
98 ; Fagnanus, cap. ult. De censibus, n. 25), licet suus praedecessor 
eam perpetuam declaraverit, ut reposuit S. C. C. in Maceratensi, an. 
1664. Revocata ab episcopo licentia, etiam irrationabiliter, datur recur- 
sus, sed interim Missa celebrari in oratorio nequit. Ceterum haec ora- 
toria privata non subsunt formali et a jure requisitae visitationi episcopi 
et ideo non debent procurationes, uti deducitur a forliori ex dictis 
n. 222 de oratoriis semi-publicis seu semi-privatis. 

(1) Haec clausula evidenter impedit plurium eodem die Missarum ce- 
lebrationem in oratorio ; sed si Breve hanc clausulam non habet, plures 
Missae celebrari poterunt. 

(2) Proinde privilegium interim viribus caret et episcopus licentiam 
dare nequit, si alter in eadem dorno privilegium habet, adhuc durans : 
hoc priorx privilegio cessante, incipit valere posterius. Illud autem eis- 
demin domibus stricte intelligendum est pro eodem habitationis loco. 
Hinc si in domo sunt diversae contignationes separatae (plusieurs Sta- 
ges) in quibus habitant separatim diversae familiae, privilegium prius 
obtentum ab una familia pro sua contignatione non impedit privilegium 
posterius obtentum ab alia familia pro sua contignatione. Imo idem 
repetas, si eadem contignatio divisa est in plures partes in quibus habi- 
tant separatim plures familiae, licet forte habeant ingressum communem, 
atrium commune et aulam principalem communem, quia formaliter 
sunt adhuc diversae domus (Ferraris, l. c, n. 35 sequ. ; Pignatelli, l. c). 

(3) Haec clausula in antiquis formulis non ^habebatur. Si hoc detri- 
mentum verificetur, episcopus licentiam dare non debet, aut datam debet 
revocare. 

(4) Proinde sacerdos saecularis debet esse approbatus ab Ordinario 
loci in quo est oratorium, regularis a suis superioribus, sicuti pro cele- 
bratione Missae in aliis locis ; non enim requiritur specialis approbatio. 
Licentia parochi non esl necessaria. 

(5) Hinc in oratorio nulla functio parochialis exerceri potest sine per- 

tibus duntaxat exceptis (1), in sua, consanguineorum et 
affinium secum insimul in eadem domo habitantium et, 

missione parochi aut Ordinarii. Hac de re vide Benedictum XIV, in cit. 
const. Magno, § 19, sequ.; utrum vero, sine speciali Ordinarii licentia, 
possit,necne,sancta communio in oratorio privato distribui, dicemus in 
cap. uli. 

(1) In privato oratorio Missa celebrari nequit diebus solemnioribus, 

qui hoc rescripti loco enumerantur. Igiturut determinentur dies excepti, 

standum est rescripto. Praescindendo a peculiari indulto, quinam sint 

solemniones dies excepti, indicat S. R. C. in Romana, 10 Apr. 1896. 

Nam ad dubium : « Quinam vere sint solemniores dies, in quibus pro 

omnibus peculiare indultum non habentibus Missae sunt vetitae in pri- 

vatis oratoriis » ; S. C. reposuit : «. Illi per se sunt solemniores in casu r 

qui describuntur in Caeremoniali episcoporutn, lib. II, cap. XXXIV, 

n. 2, et servantur de praecepto ». Jamvero in Caeremoniali episco- 

porum, l. c, sequentes festivitates describuntur : Nativitatis, Epi- 

phaniae, Paschatis, Ascensionis, Pentecostes, S. Joseph, Annuntiatio- 

nis, Conceptionis, Sanctorum Apostolorum Petri et Pauli, omnium Sanc- 

torum, titularis ecclesiae, diei anniversariae dedicationis cathedfalis 

ecclesiae, feriae V in coena Domini. Igitur ex relata S. C. responsione 

his diebus, citra speciale indultum, nequit Missa in oratorio privato ce- 

lebrari, dummodo tamen ii dies in loco sint de praecepto ; feria autem 

V in coena Domini, licet non sit de praecepto, Missam excludit ob aliam 

rationem, nempe quia hac die Missae privatae vetantur (n. 11 sequ.). 

In Calaguritana, 1 Nov. 1601 (n. 364), eadem S. R. C. censuerat so- 

lemniores festivitates in casu esse et intelligi « praeter festum Paschatis 

Resurrectionis D. N. J. C, feriam V in coena Domini, festum Ascensio- 

nis D. N. J. C, festum SS. Apostolorum Petri et Pauli, festum Annuntia- 

tionis, et festum Assumptionis B. M. V., festum omnium Sanctorum, 

festum Nativitatis ac Epiphaniae Domini ». Sed hodie standum est de- 

creto in Romana supra relato ; festum autem Corporis Christi, licet in 

Caeremoniali episcoporum, l. c, non recenseatur, tamen in omnibus 

rescriptis oratorii privati a Sede Apostolica concessis excipi solet jure 

meritoque. In Galliis autem aliisque locis de quibus n. 118, 119, loco 

diei anniversariae dedicationis ecclesiae cathedralis, exceptum erit fes- 

tum dedicationis omnium ecclesiarum. Quid vero si, ex apostolico in- 

dulto, festivitas transfertur ad dominicam sequentem (quod in Gallia et 

in Belgio passim accidit) aut ad dominicam antecedentem ? Celebratio 

Missae in oratorioprivatoprohibeturne in die a quo, vel in die ad quem ? 

Seposita responsione S. R. C. in Namurcen., 23 Mart. 1835, ad 14um, 

8° (n. 4747), ex relato decreto m Romana apparet Missae celebratio- 

nem non prohiberi in die a quo, qui non est de praecepto. Praeterea id 

expresse declaravit eadem S. R. C. in Quebecen., 6 Maii 1896, et hanc 

declarationem aliis quoque locis, praeter dioecesim Quebecensem, e. g., 

in Gallia et in Belgio, applicandam esse, non est dubium. Putamus au- 

tem Missae celebrationem prohiberi in die ad quem, licet decretum 

S. R. C. id praescribens non habeamus. Porro si privilegium datur in- 

firmo, haec exceptio non ponitur, sed dicitur Missam celebrari posse 

eliam diebus exceptis, si orator ob infirmitatem egredi non potest, ita ut 

tam ipse, quam una" tantum persona ejus servitiis necessaria, Missae as- 

quoad oratoria ruri sita, etiam in hospitum nobilium 
suorum praesentia (1) celebrare vel celebrari facere licite 
possit et valeat, licentiam auctoritate Nostra apostolica 
concedas et indulgeas. Non obstantibus constitutionibus 
et ordinationibus apostolicis ceterisque contrariis qui- 
buscumque . Voiumus autem ut consanguinei et affines 
praefati Missam, ut praefertur, coram oratore dum- 
taxat audire, numquam vero celebrari facere valeant, 
utque familiares, servitiis suis tempore dictae Missae 
actu non necessarii, ibidem Missae hujusmodi adstantes 

sistentes, p-raecepto satisfaciant. Ceterum si concessa est lieentia cele- 
brandi in oratorio in festo Nativitatis, poterunt ibidem tres Missae cele- 
brari, ut reposuit S. C. C, die 20 Jan. 1 725 (Benedictus XIV, Desacros. 
Missae sacrificio, lib. III, cap. IV ; D'Annibale, III, § 6, noi. 32). 

(4) Haec clausula rite est intelligenda. Nam Missa celebrari potest si 
praesens est persona principaliter privilegiata ; secus celebrari nequit, 
etsi sit praesens aliquis ex ejus consanguineis aliisque in clausula memo- 
ratis, quippe quibus nil aliud per hujusmodi Brevia conceditur, quam 
quod unusquisque eorum, assistens Missae quae celebratur in oratorio 
privato in praesentia alicujus ex personis principaliter privilegiatis, sa- 
tisfaciat obligationi audiendi Missain diebus festis de praecepto. Ita ex- 
presse Benedictus XIV in decreto diei 7 Jan. 1741, quo confirmat de- 
clarationem S. G. C. in eodem sensu ; et praeterea id aperte patet ex 
prima parte clausulae : Volumus autem... quae postea legitur in Brevi, 
quamque ad hoc praecise significandum Brevi appositam voluit Bene- 
dictus XIV (cit. const. Magno, § 15). Unus est casus quo, absente pri- 
vilegiato principali, licet Missam in oratorio celebrare, nempe viatici 
deferendi causa, si aliunde deferri nequit. Hinc in Lucerina, 27 Aug . 
1836 (n. 4781), proposito dubio : « 8° Parochus novit sacrum viaticum 
diffieillime porrigi posse infirmo morti proximo, nisi celebret in orato- 
rio domestico,indulto apostolico erecto,domui infirmi proximo : quaeritur 
utrum possit a privato oratorio SSmum Sacramentum deferre ? et qua- 
tenus affirmative, utrum in tali casu celebrare possit, etiam indultario 
precario absente » ; S. R. C. reposuit : « Affirmative, etiam absente in- 
dultario ». Porro hospites de quibus in clausula, sunt illi qui domi com- 
morantur tamquam extranei recepti a domino,et ejus sunt commensales, 
sed ex occasione temporanea, et ad certum tempus. Num vero compre- 
hendantur etiam hospites unius diei et ejusdem civitatis et loci, qui a 
principali privilegiato invitantur ad prandium vel ad spectaculum, non 
conveniunt doctores, praesertim si ideo invitantur ut gaudere valeant 
indulto ; sed sententiam negativam praeferimus, ne ii hospites sint in 
meliori conditione, quam consanguinei et affines. Ii autem hospites de- 
bent esse nobiles, sive ex genere, sive ex privilegio, sive ratione matris 
tantum, sive ratione dignitatis : sufficit ut hospes appellari possit aliquo 
modo nobilis (Ferraris, /. c, n. 56; Pignatelli, l.c, n. 100; Tambu- 
rini, De sacrif. Missae, lib. /, cap. IV, § 4, n. 32; Monacelli, sup- 
plem. ad tom. II, n. 492). 

ab obligatione audiendi Missam in ecclesia diebus festis 
de praecepto minime liberi censeantur (1). 
Datum Romae, etc. 

236. Privilegium oratorii privati in domo privata, fideli- 
bus concessum, est personale : unde sequitur personam pri- 
vilegiati principalis habitationem mutantis intra tamen dioe- 
cesim, juxta ea quae supra diximus, et extinguitur cum 
eadem persona, ex cit. regula 7 juris, in 6°. Quod si plu- 
res sunt personae principaliter privilegiatae, mortua una, 
privilegium permanere pro alia, evidens est. Insuper hoc 
privilegium revocari potest non solum a Romano Pontifice, 
sed etiam ab episcopo ex rationabili causa, prouti supra 
explicavimus. 

Articulus III. 

Quandonam Missa in ecclesia vel oratorio 
celebrari nequeat (2). 

237. Ex dictis apparet sacrificium eucharisticum licite 
offerri posse in ecclesia dedicata aut in oratorio, servatis 

(1) Proinde familiares servitiis privilegiati principalis tempore dictae 
Missae actu necessarii assistere possunt Missae et satisfaciunt praecepto ; 
non necessarii assistere possunt Missae, sed non satisfaciunt praecepto. 
Sed quinam erunt familiares tempore Missae actu necessarii ? Haec 
necessitas non debet esse physica quoad Missam, quia certe privilegia- 
tus tempore Missae nullo indiget, nisi sit graviter infirmus, sed sufficit 
moralis respectu domus et personae privilegiatae ; ita ut familiares sint 
necessarii in subjecta materia, si attenta conditione familiae, decentia 
exigit ut, tempore Missae, domi remaneant, aut prope personam privile- 
giatam, ejusve filios. Unde, e. g., certe non sunt necessarii servitiis privi- 
Jegiati, tempore Missae, famuli ruri degentes, aurigae et hujusmodi : e 
contrario sunt necessarii coquus, ephebus (valet de chambre, domesti- 
que) ancilla respectu dominae (femme de chambre), ancilla quae pueris 
invigilat, etc. (Ferraris, l. c.,n. 60; Card. Petra, tom. II, const. 8 
Honorii 111, n. 62; Pignatelli, l. c, n. 107 sequ.). Sacerdotem cele- 
brantem, etsi extraneum, satisfacere praecepto, vix non certa sententia 
est ; item ministrum, sed solum in casu quo inter privilegiatos seu prin- 
cipales seu secundarios desit qui inserviat (Ferraris, l. c, n. 63 sequ.; 
D'Annibale, III, § 6, not. 37). Si in Brevi oratorii privati desunt ciau- 
sulae relativae ad assistentes, nemo Missae assistens satisfacit praecepto, 
praeier ministrum. 

(2) Vide canonistas in titulo, De sententia excommunicationis, sus- 

servandis : at quandoque etiam in tali ecclesia aut oratorio 
Missam celebrari prohibetur. Praeter casum execrationis 
(n. 179 sequ.) qua ecclesia vel oratorium, suam dedicatio- 
nem amittens, locus profanus efficitur, et ideo improprius 
Missarum celebrationi, Missa in ecclesia, vel oratorio, per- 
manente ejusdem dedicatione, celebrari nequit interdicto, 
cessatione a divin\s, pollutione.De singulis breviter(l). 

238. 1° In nostro Tractatu canonico de sacra ordina- 
tione, n. 143, diximus interdictum in genere esse prohibi- 
tionem divinorum officiorum et sepulturae ecclesiasticae ; 
et aliud esse locale, si afficit immediate loca, aliud perso- 
nale, si afficit immediate personas, aliud mixtum. Nos in 
praesenti loquimur de interdicto locali, quod (sicut perso- 
nale) subdividitur in generale, si afficit territorium in quo 
plura loca sacra sunt, e. g., regnum, civitatem, parochiam, 
et speciale, si afficit unum tantum locum sacrum, e. g., 
unam ecclesiam. 

239. Jamvero cum Missa primum locum obtineat in- 
ter officia divina, . sequitur interdictum locale prohibere 
Missae celebrationem cum sequentibus tamen limitationi- 
bus. Interdicto locali speciali prohibetur absolute Missae 
celebratio in ecclesia interdicta ; tantum Gregorius IX in 
cap. 55, De sententia excommunicationis, etc, permittit 
« ecclesiarum ministris, semel in hebdomada, tempore in- 
terdicti, non pulsatis campanis, voce submissa, januis 
clausis, excommunicatis et interdictis exclusis, Missarum 
solemnia celebrare, causa conficiendi Corpus Domini, quod 
decedentibus in poenitentia non negatur ». Antiquitus haec 
absoluta prohibitio de interdicto quoque locali generali vera 
erat, concesso privilegio episcopis in cap. 35, De privile- 
giis,et regularibus in cap. c 24 ejusd. tit. At Bonifacius VIII, 
consideranshacprohibitioneexcrescereindevotionempopuli, 
pullulare haereses et infmita pericula animarum exsurgere, 
ac ecclesiis, sine culpa earum, debita obsequia subtrahi, 

pensionis, et interdicti, XXXIX, lib. V Decret. ; et in titulo, De conse- 
cratione ecclesiae vel altaris, XL, lib. III Decret. 

(1) De sacerdotibus latinis in ecclesia ritus orientalis et sacerdotibus 
orientalibus in ecclesia ritus latini celebrantibus, vide n. 352. 

statuit in cap. %4 ejusd. tit. in 6°: « Singulis diebus in 
ecclesiis et monasteriis Missae celebrentur et alia dicantur 
divina officia, sicut prius, submissa tamen voce, januis 
clausis, excommunicatis ac interdictis exclusis, et campanis 
etiam non pulsatis... In festivitatibus vero Natalis Do- 
mini, Paschae ac Pentecostes et Assumptionis Virginis glo- 
riosae campanae pulsentur, et januisapertisaltavoce divi- 
na officia solemniter celebrentur, excommunicatis prorsus 
exclusis, sedinterdictisadmissis... ». HaecBonifaciiYIIIcon- 
cessioquaelocum habet tantumininterdicto locali generali (1) 
valetproecclesiiset oratoriis publicis; item prooratoriissemi- 
privatisseusemi-publicisin monasteriis;item probabiliuspro 
aliis oratoriis semi-privatis seu semi-publicis,e.g.,seminario- 
rum, hospitalium, etc, cumeadem, imo potior, ratio sit (2) ; 
item probabiliter pro oratoriis stricte privatis seu domesti- 
cis (3). Proinde ex hac Bonifacii YIII concessione, inter- 
dicto locali generali in festivitatibusrecensitisquibusMarti- 
nus Yet Eugenius IY addiderunt festum et octavam Corpori& 
Christi, et Leo X festum et octavam Immaculatae Con- 
ceptionis B. M. Y. (4), nec Missa nec Missae solemnitates 
vetantur ; in aliis vero diebus non Missa, sed potius Missae 
solemnitates prohibentur, quae ibi recensentur. Hac in 
re ulterius non insistimus, quia hujusmodi interdicta lo- 
calia generalia obsoleverunt. 

240. Celebrare Missam in loco interdicto specialiter 
contra interdicti ipsius prohibitionem, est peccatum grave; 
imo et celebrare in loco interdicto sive specialiter sive ge- 
neraliter cum una tantum solemnitate ex his quae prohi- 
bentur, e.g. , apertis januis, absque aliis vetitis solemnitati- 
bus (5). Insuper sacerdotem celebrantem in loco interdicto 



(1) Suarez, De censuris, disp. XXLV,sect. II, n. //Schmalz., lib. III 
Decret., tit. XXXIX,n. 368, qui concludit : cc Unde quando fuerit inter- 
dictum locale speciale, id solum licebit, quod licitum fuit jure antiquo 
c. permittimus , 47 hujus tituli ». 

(2) Suarez, l. c, sect. I, n. 9, cum doctissimis viris. 

(3) Schmalz., I. c, n.367, citans pro hac sententia Navarrum, Hugoli- 
num, Enriquez. 

(4) Suarez, l. c, sect. I, n. 42, 43. 

(5) Suarez, l. c, sect. IV, n. 12. 

contrahere irregularitatem ex delicto, vide in citato nostro 
Tractatu canonico de sacra ordinatione, n. 355 sequ. 
Praetereainconst. Apostolicae Sedis, mter interdicta latae 
sententiae reservata, sub. n. 2, legitur : u Scienter cele- 
brantes, vel celebrari facientes divina in locis ab ordinario 
vel delegato judice vel a jure interdictis... interdictum ab 
ingressu ecclesiae ipso jure incurrunt, donec ad arbitrium 
ejus cujus sententiam contempserunt, competenter satis- 
fecerint ». Haec desumpta sunt ex cap. 8, De privilegiis, 
in 6°. Tandem clericus violans interdictum privatur voce 
activa et passiva, ex cap. 18, De sent. excomm., in 6°. 
Auctores passim tradunt plecti excommunicatione religio- 
sos qui interdictum generale loci non observaverunt (1); 
sed haec excommunicatio, si revera aderat, cessavit post 
const. Apostolicae Sedis. 

241 . 2° Interdicto locali accedit cessatio a divinis quae 
est prohibitio divina obeundi et ministrandi sacramenta in 
aliquo loco sacro. Differentiam inter locale interdictum et 
suspcnsionem a divinis ita exponit Suarez, De censuris, 
disp. XXXIX, sect. I, n. 13 : « Interdictum locale videtur 
esse veluti quaedam affectio ipsius loci, quem inhabilem 
reddit ad divina officia sic in eo celebranda, et ideo cautum 
est ut irregularis fiat qui in eo contra jus celebrat ; cessatio 
autem non est affectio loci, sed simplex quaedam prohibitio 
ipsis ministris ecclesiae facta respectu ipsius loci ». Haec 
cessatio a divinis est signum moeroris ecclesiae propter in- 
juriam eidem illatam. Est autem, sicuti interdictum, alia 
generalis, alia specialis; utraque vel totalis vel partialis, 

242. Proinde, nisi ferens cessationem a divinis, suo de- 
creto alia officia divina prohibens, Missae celebrationem 
permiserit (quod tamen absonum foret), grave est Missae 
sacrificium offerre in loco. At exceptio cap. 55, De sent. 
excomm., etiam hic applicatur, imo probabilius applicatur 
etiam concessioca/?. 24, ejusd. tit.,in6°(n.239) (2). Demum 
qui in loco celebrat contra decretum cessationis a divinis, 

(1) Schmalz., I. c, n. 396; Reiffenstuel, n. 288; Suarez, De censu- 
ris, disp. XXIV, sect. IV,n.l8. 

(2) D'Annibale, 2, § 378. 

licet graviter delinquat, tamen nec irregularitatem contra- 
hit, ut jarn patet ex dictis, nec ullam latae sententiae poe- 
nam. 

243. 3° Fusius de pollutione ecclesiae agendum 
est (1). Si nonnullae actiones in ecclesia ponuntur, ecclesia 
conservat quidem suam consecrationem aut benedictio- 
nem, si est consecrata aut benedicta, sed sacri canones 
illam declarant poilutam, et prohibent, donec reconcilia- 
tione quodammodo expurgetur, divina officia et prae pri- 
mis sacrificium Missae in ea celebrari, quia id in morali 
hominum existimatione indecens reputaretur. Hinc in cap. 
10, De consecratione ecclesiae vel altaris, Gregorius IX 
jubet ecclesiam pollutam statim reconciliari ne divinae 
laudis organa suspendantur . Proinde sacerdos Missam ce- 
lebrans in ecclesia polluta, peccaret per se graviter, licet nec 
irregularitatem excap. 28, De sententia excommunicatio- 
nis, m#°,necaliam latae sententiae poenam contraheret ; 
imo « si, sacerdote celebrante, violetur ecclesia ante cano- 
nem, dimittaturMissa; si post canonem, non dimittatur » ; 
ait Rubrica Missalis, De defectibus etc, § X, n. $. At ex 
gravi causa, e. g., si ex una partepopulus non habet aliam 
ecclesiam in qua Missam audiat, et ex alia ecclesia polluta 
non facile potest statim reconciliari, episcopus permittere 
potest Missae celebrationem in ecclesia polluta ante recon- 
ciliationem. Imo si casus necessitatis urget ita ut episcopus 
adiri non possit, e. g., siMissa celebranda sit ad ministran- 
duminfirmo viaticum etalianon adsit ecclesia aut oratorium, 
sacerdos celebrare in eadem licite potest, etiam inconsulto 
Ordinario (2); item, ut putamus, si secus populus, praeser- 
tim in ecclesia ipso mane diei dominici polluta jam aduna- 
tus, Missa carere deberet. Ratio est, quia in hiscasibus non 
praesumitur Ecclesiam, piam matrem, urgere velle suam 
prohibitionem. * • 

244. Antequam exponamus quaenam actiones juxta sa- 

(1) Quae dicimus de pollutione ecclesiae et de reconciliatione ecclesiae 
pollutae, applicantur etiam coemeterio : de quo tamen nobis agendum 
non est. 

(2) S. Alphonsus, VI, n. 361 ; D'Annibale, ///, § 15. 

cros canones polluant ecclesiam, sequentes observationes 
generales sunt praemittendae : 

In primis ut hae actiones ecclesiam polluant, requi- 
ritur ut sint notoriae notorietate facti, vel juris per judicis 
sententiam. Hinc quamdiu actio polluens occulta est et a 
personis eipraesentibus non publicatur, ecclesia reconcilia- 
tione non indiget. Diximus quamdiu occulta est, quia si 
actio polluens,prius occulta, deinde publicetur, ex momento 
publicationis ecclesia haberi debet ut polluta et reconci- 
liatione indigens. Ratio est, quia donec actio polluens occulta 
est, fideles non reputant indecens in ea ecclesia officia di- 
vina peragi ; quae fuit ratio propter quam canones hanc 
tulerunt prohibitionem (1). Siautem quaeratur quandonam 
actio habenda sit ut publica, vel potius ut occulta, respon- 
demus applicari hac in re posse quae de impedimento ma- 
trimoniali publico aut occulto diximus in nostro Tractatu 
canonico de matrimonio, n. 252 sequ. 

245. Praeterea cum simus in materia odiosa, jura quae 
ecclesiae pollutionem inducunt, sunt strictae interpretatio- 
nis. Hinc sequitur : 

246. 1° In dubio sive juris,e. g., num sepultura infide- 
lis ecclesiam violet, sive facti, e. g., num humani seminis 
emissio revera evenerit, pollutionem ecclesiae de rigore 
juris non esse admittendam. Nihilominus S. R. C. in casi- 
bus dubiis jubere solet ecclesiae reconciliationem ad caute- 
lam: quam praxim et nos sequamur. Ita in Tolentin., 27 
Febr. 1847 (n. 5077), proposito dubio: « Num ecclesia 
consecrata quae militaribus stationibus et excubiis per bi- 
duum inservivit, censenda sit profanata ac propterea indi- 
geat reconciliatione a Pontificali Romano praescripta » ; S. 
R. C. reposuit : « Ad cautelam esse reconciliandam ». Haec 
cohaerent responsioni datae in Carpen., 3 Mart. 1821 
(n. 4577). Nam Vicarius Capitularis exposuerat : « Cum 
per hanc civitatem transitum fecerint Austriacae copiae, 

(1) Schmalz., lib. 111 Decret., tit. XL, n. 82 ; Pirhing, n. 12; S. Al- 
phonsus, VI, n. 364 ; D'Annibale, l. c. ; Barbosa, De off. et pot. episc, 
alleg. XXXVlII,n. 21 ; Suarez, in 3 p. D. Thomae, disp. LXXXI, 
sect. 4, cum communi. 

stationem suam posuerunt in pluribus ejusdem ecclesiis, 
inter quas tres consecratione delibutae recensentur. Ibidem 
milites dormiverunt, succenderunt ignem et alicubi frege- 
runt altaria ; insuper equos induxerunt et omnimodis usi 
sunt, velutia copiis militaribus usitatur. Yicarius itaque 
orator ad pedes Sanctitatis Yestrae sese provolvit, utoppor- 
turias instructiones facultatesque sibi impertiri dignetur, 
quo illiusmodi ecclesiae reconciliari et pro fidelium com- 
moditate quam citius divino cultuiiterum aperiri possint». 
Responsum fuit : « Ex audientia SSmi 3 Martii 1831 : 
SSmus Yicario Gapitulari oratori facultatem concedit sive 
per se siveper alios sacerdotes ab eo specialiter deputandos 
reconciliandi ecclesias consecratas de quibus in precibus, 
servato ritu a Pontificali Romano praescripto, adhibitaque 
aqua percatholicumepiscopum benedicta. Ecclesiae autem 
simpliciter benedictae ab eodem Yicario vel a sacerdotibus 
per eum designandis reconciliari poterunt juxta formam 
a Rituali Romano traditam... Geterum orator in ecclesia- 
rum reconciliatione cxequendaprudenterse gerat eamdem- 
que private et absque populi concursu fieri curet » . Haec 
tandem cohaerent etiam responsioni datae in Argentinen., 
3 Apr. 1697 (n. 3/il5), ubi cum milites in quibusdam ec- 
clesiis monasterii, sepulchris perfractis, reliquias ab altari- 
bus extraxissent, quin constaret num ecclesiae pollutae 
fuerint, proposito dubio : « 1° An ipse (Abbas) cum aqua 
benedicta abaliquo catholico antistite supradictas ecclesias 
benedicere et reconciliare per se ipsum, quatenus indi- 
geant, possit. Quatenus negative, supplicatpro facultate » ; 
S. R. G. reposuit : « Quoad primum : Secretario cum SSmo 
pro facultate ». In Corduben., 11 Julii 1807 (n. 4506), 
eadem S. G. noluit quaestionem generalem dedubia Eccle- 
siae pollutione dirimere ; nam proposito dubio : « 1° Quid 
agendum in dubio ecclesiae cathedralis pollutae et in dubio 
illius reconciliationis rite vel hon rite factae » ; reposuit : 
« Ad 4 um : Ad mentem Emi Ponentis. Mens est quod, facto 
verbo cum SSmo, scribatur episcopo non esseamplius de 
hac re inquirendum » . 

247. 2o Ecclesiam in subjecta materia esse stricte in- 



CAPUT III. DE LOCO CELEBRATIONIS MISSARUM 175 

telligendam. Hinc ex recensitis in jure canonico actioni- 
bus certe polluitur ecclesia consecrata aut benedicta ; item 
oratorium publicum consecratum aut benedictum. E con- 
trario certe non polluitur oratorium privatum quodcumque, 
quia hoc non venit nomine ecclesiae in communi usu lo- 
quendi. Sed num polluatur ecclesia aut publicum oratorium 
nec consecratum nec benedictum, sed tantum abOrdinario 
divinis obeundis interim deputatum ? Communior sententia 
affirmat, quia haec est ecclesia in usu loquendi communi ; 
insuper quia ex cap. ult., De consecratione ecclesiae 
vel altaris, apparet pollui etiam ecclesiam non consecra- 
tam ; tandem quia in cap. 9, De immunitate ecclesia- 
rum, coemeterii et rerum ad eas pertinentium, Grego- 
rius IX tradit privilegium immunitatis competere eccle- 
siae in qua divina mysteria celebrantur, licet adhuc non 
extiterit consecrata, quia obsequiis divinis dedicata nul- 
lius est temerariis ausibus profananda (1). Imo Suarez, 
/. c, addit hanc ecclesiam pollui, etsi nondum in eaofficia 
divina coeperint celebrari. Sed non desunt qui contrariam 
retinent opinionem, quos vide apud De Lugo, /. c, n. 59, 
quia stricte loquendo nomine ecclesiae intelligitur tantum 
templum consecratum vel benedictum, jit docet ipse Sua- 
rez in 3 p. D. Thomae, disp. LXXXI, sect. IV, § Quinto 
in fme. Neque aliquid probat in contrarium sive cap. ult., 
De consecratione ecclesiae vel altaris, quia, praeter 
ecclesiam consecratam , certe polluitur ecclesia bene- 
dicta ; sive cap. 9, De immunitate etc, quia privilegium 
immunitatis est latae interpretationis, et ideo nil mirum 
quod extendatur etiam ad hanc ecclesiam vel oratorium 
publicum, quod, late loquendo, venit profecto nomine ec- 
clesiae. Unde concludimus dubium esse, num jura quae de 
pollutione agunt, etiam hanc ecclesiam vel oratorium pu- 
blicum nec consecratum nec benedictum comprehendant. 
€eterum nomine ecclesiae non venit sacristia, nec porticus, 
nec turris campanaria, nec externa parietum pars, nec ca- 



(1) D'Annibale, L c. ; De Lugo, l. c, n. 60; Suarez, De religione, 
tom. 1, cap. IX, n. 2 et 3. 



476 TRACTATUS CANONICUS DE SANCTISSIMA EUCHARISTIA 

merae adjacentes seu cubicula officialium, nec tectum, imo 
nec coenaculum (grenier) inter primum et alterum tectum, 
ita ut actio posita in his locis ecclesiam nullatenus polluat. 
At integra ecclesia polluitur, si- actio ponitur in aliqua ca- 
pella sive subterranea sive superiori, quia capellae sunt 
partes ecclesiae et cum ea velut unum constituunt (1). 

248. 3° Pollutionem non esse extendendam de casu ad 
casum, ita ut ex actionibus quae similes aut etiam graviores 
sunt recensitis, ecclesia polluatur quidem materialiter, sed 
non juridice. Hinc, e. g. ecclesia polluitur sepultura ex- 
communicatinominatim, ut infra exponemus, non vero se- 
pultura nominatim suspensi aut interdicti (2). Hinc etiam 
si, violentia facta, fures ecclesiam ingressi, aperto taberna- 
culo, ciborium cum particulis abstulerint.et particulas ipsas 
profanaverint, ecclesia non est exinde polluta. Item, eccle- 
sia proprie loquendo non polluiturper spurcitias hominum 
vel animalium illic stabulantium, « licet deceat et praxis 
habeat, utper episcopum vel saltem sacerdotem cum aliqua 
caeremonia reconcilietur et abluatur : quod in simili casu 
intellige de altari ». Ita Busembaum apud S. Alphonsum, 
VI, n. 367 , cum Layman, lib. III, tract. V, cap. V. 

249. k° Nec pollutionem extendi de locoad locum, nisi 
contrarium aperte probetur. Hinc pollutio coemeterii con- 
tigui ecclesiae non afficit ecclesiam ; et si duo coemete- 
ria contigua intermedio pariete separantur, etsi in eo pariete 
janua aditum ad alterum praestet, pollutio unius non afficit 
alterum. Haec expresse traduntur in cap. un., De consecra- 
tione ecclesiae vel altaris ,in ^VEtsi praecisein separatione, 
e. g., in fossaquae separat, actio polluens ponitur, puta- 
mus neutrum coemeterium esse pollutum. E contrario pol- 
lutio ecclesiae afficit quoque coemeterium ei contiguum, ita 
expresse statuente Bonifacio YIII in cit. cap. un. Pariter 
pollutio ecclesiae afficit omnes ecclesiae capellas sive sub- 
terraneas sive superiores (n. 247); item afficit evidenter 



(1) De Lugo, l. c, n. 58; Fagund., Depraec. Ecc, lib. III, cap. IV, 
n. 46 ; D^Annibale, l. c. 

(2) Schmalz., I. c, n. 77 ; Pirhing, n. 13. 

altaria immobilia ecclesiae pollutae, non autem altaria mobi- 
lia, si alibi asportentur. 

250. His positis, polluitur ecclesia : 

1° Homicidio. Id clare desumitur ex cap. 4, De conse- 
cratione ecclesiae velaltaris, ubi Innocentius III, Compos- 
tellano archiepiscopo rescribens, tradit ecclesiam in qua 
« homicidia contingunt fieri interdum et aliquando vulnera 
inferuntur », esse reconciliandam.Id traditur etiam expresse 
in can. 19, dist. /, De consecr., in Decreto, ibi : « Si homi- 
cidio vel adulterio ecclesia violata fuerit, diligentissime 
expurgetur et denuo consecretur ». Hunc canonem Gratia- 
nus adscribit Hygino Papae ; sed potius inscribendum Yigi- 
lio et referre disciplinam saeculi VIII, docet Berardi, Ca- 
nones Gratiani, etc. p. II, cap. VII. Non refert utrum 
quis seipsum an alium uno aliove modo interfecerit, licet 
sine ulla sanguinis effusione, e. g., veneno, aut laqueo, et 
licet occisus fuerit pessimae vitae. Sed homicidium debet 
esse voluntarie commissum, ita ut sit graviter peccamino- 
sum ; unde non polluit ecclesiam homicidium casuale, vel 
ab amente, aut infante, aut plene ebrio, si ante ebrietatem 
periculum non praevidit, perpatratum (1). Item homicidium 
debet esse graviterinjuriosum loco sacro : hinc ribn polluit 
ecclesiam occisio aggressoris cum moderamine inculpatae 
tutelae; bene vero capitalis rei executioin ecclesia peracta, 
etsi ceteroquin justissima. Tandem homicidium debet esse 
causatum in ipsamet ecclesia,idest causa physica et proxima 
mortis debet esse posita in ecclesia. Hinc non polluitur ec- 
clesia si quis, accepto extra ecclesiam vulnere ad eccle- 
siam confugit et ibi moritur, etsi percussor fuerit in ec^ 
clesia etex ea percusserit (2). E contrario ecclesia polluitur 
si, intra ecclesiam vulnere recepto, extra eam quis expiret, 
etsi percussor fuerit extra ecclesiam (3). Polluere eccle- 
siam etiam martyrium, indubium est, contra Abbatem, in 

(1) Schmalz., I. c, n. 78 ; Pirhing, n. 10 ; S. Alphonsus, VI, n. 364. 

(2) D'Annibale, l. c, not. 21 ; Schmalz., I. c. 

(3) D'Annibale, l. c ; De Lugo, l. c, n. 53; Layman, lib. III, tract. 
V, cap. V, n. 8; S. Alphonsus, VI, n. 364, probabilius, contra Suarez, 
Azorium, Dianam aliosque. 

12 

cap. 4, De consecratione ecclesiae vel altaris, n. 2, quia 
martyrium, active spectatum, est gravissime peccaminosum 
et ecclesiae injuriosum. 

251. 2° Humani sanguinis effusione. Id expresse tra- 
ditur in cap. ult., De consecratione ecclesiae vel altaris, 
ibi : « Si ecclesia nonconsecratacujuscumquefueritsemine 
aut sanguinis effusione polluta, aqua protinus exorcizata 
lavetur, ne divinae laudis organa suspendantur. Est tamen 
quam citius fieri potest, consecranda ». Pariter Bonifacius 
VIII in cap. un. ejusd. tit., in6° : « Si ecclesia pollui san- 
guinis aut seminis effusione contingat, etc. ». Id significat 
etiam Innocentius III in cap. 4, De consecratione eccle- 
siae vel altaris, per verbum vulnera. Idem habetur quoque 
in can. 20. dist. /, De consecrat., in Decreto ; sed est in- 
certi auctoris, falso adscriptus concilio Nicaeno (1). Proinde 
ecclesia polluta non esset, si vulnus tantum inflictum 
fuit, sine sanguinis effusione, cum canones de effusione 
sanguinis loquantur. Et quidem ad pollutionem requi- 
ritur magna sanguinis abundantia et copiosus fluxus, 
quem significat effusio. Id autem judicio boni. viri est 
relinquendum. Insuper haec effusio sanguinis debet esse 
voluntaria, injuriosa et graviter peccaminosa, ut supra 
diximus de homicidio, qualis non facile est inter pueros (2). 
Hinc « si ex actione leviter tantum peccaminosa fiat sangui- 
niseffusio, prout fit si pueri invicem in ecclesia se percu- 
tiunt, vel si pater, magister, causa correctionis, modum 
leyiter excedendo, percutit, ut sanguis copiose e naribus 
fluat, vel per aliam actionem graviter non peccaminosam, 
etiama majoribus factam, causetur copiosa sanguinis effu- 
sio, ecclesianon violatur ». Ita Reiffenstuel, /. c, n. 16* 
Nonnulli censent effusionem sanguinis e naribus pugno vel 
alapa causatam nunquam violare ecclesiam,quianares sunt 
organum, unde sanguis nimis facile emittitur. Gitatus auctor 
subdit : « Verum contrarium resolvit et judicatum refert 

(1) Berardi, Canones Gratiani, etc, p. 1, cap. VII. 

(2) Barbosa, Deofficio et pot. episc, Alleg. XXVIII, n. 36 ; Suarez, in 
3 p. D. Thomae, disp. LXXXI, sect. IV, § 2, in fine ; Reiffenstuel, l. c, 
n. 15, 16; D'Annibale, l. c. 

Mar. Anton., Variar. Resolut., lib. I, resolut. 11%, casu 6, 
Barbosa, /. c, n. 36, et alii, incasu quo majores quatuor- 
decim annis, graviter percutientes, sanguinis effusionem e 
naribus causant, quia hujusmodi percussio, v. g., per ala- 
pam, publice in ecclesia alteri inflictam,ordinarie censetur 
injuriosa et peccaminosa ». Tandem requiritur uteffusio 
sanguinis causetur in ipsa ecclesia;de qua re repetenda sunt 
quae supra pro casu homicidii diximus. At non est necesse 
utsanguis ipsam ecclesiam contingat ; unde pollutio verifi- 
caretur, etsi sanguis in vestimentis absorptus, vel in vase 
collectus esset (1). 

252. 3° Humani seminis emissione, ex cap. ult., De 
consecratione ecclesiae vel altaris, ibi semine ; et ex 
cap. un., ejusd. tit., in 6 6 , ibi : seminis effusione\ etex 
cap . 5, De adulteriis et stupro ; adde etiam citatum 
(n. 249) can. 19, dist. 1, De consecrat., in Decreto, ibi : 
adulterio. Proinde quocumque modo haec emissio humani 
seminis fiat, pollutione, fornicatione , bestialitate, etc, eccle- 
sia polluitur ; imo putamus pollui etiam perpeccaminosam 
pollutionem foeminarum, quia licet foeminae verum semen 
non habeant et verba canonum in hac materia sint stricte 
intelligenda,tamenillefoeminarum viscosus humor,tanquam 
verum semen, quando nostri canones lati sunt, habebatur, 
et non est dubium hos canones etiam illum comprehendere, 
cum eadem sit ratio (2). Requiritur autem ut sit voluntaria : 
unde nonpolluitur ecclesia,si dormientiaut etiam vigilanti, 
praeter voluntatem, accidat ; eo vel magis quod in hoc casu 
notoria et publica non est. Insuper debet esse graviter pec- 
caminosa , qualis est semper humani seminis voluntaria 
emissio extra copulam conjugalem. Quaeri solet utrum 
conjugalis copula, in ecclesia habita, pollutionem producat. 
Responsio negativa certa est apud omnes, si copulam ibi 
conjuges habeant ad evitandum incontinentiae periculum, 

(l)Schmalz., I. c.,n. 80; Barbosa, De off. et pot. episcopi, Alleg. 
XXVIII, n. 24 ; Gonzalez,in comm. cap. 4, De consecr. ecxlesiae vel al- 
taris. 

(2) Lemhkuhl, tom. II, n. 222. Ceterum haec peccata occulta esse 
solent. 

e. g., si tempore belli diu in loco sacroinclusi sese conlinere 
non valeant. Extrahunc necessitatis casum, pro certo habe- 
mus copulam conjugalem ecclesiam polluere, quia est qui- 
dem licita in se, praecisione facta a loco sacro, sed est 
maxime injuriosaloco sacro ; et ideo, sicutijustissima capi- 
talis rei executio ecclesiam polluit, siibi peragatur (n. °249), 
itaconjugalis copula. Reverain cit. cap. ult.^De consecra- 
fione ecclesiaevel allaris, statuitur ecclesiam pollui cujus- 
cumque semine (1). Pariter pro certo habemus ecclesiam 
pollui, siimpiihomines 5 ibiTitiumattrectantes, pollutionem 
causant, quia haec, ad instar homicidii aut sanguinis effu- 
sionis, est voluntaria et graviter peccaminosa non Titio, sed 
impiis illis hominibus (2). 

253 • h° Sepultura infidelis seu non baptizati. Id com- 
munissima sententia retinet (3), citans can. 27, dist. /, De 
consecrat., in Decreto : « Ecclesia in qua paganus sepul- 
tus est, non liceat consecrare, nec Missas in ea celebrare, 
sed jactari foras et mundari oportet ». Hunc canonem Gra- 
tianus adscribit concilio Aurelianensi, dum tribuendus est 
potiusTheodoro Cantuariensi (4). Item can. 28 ejusd. dist. : 
u Ecclesiam in qua mortuorum cadavera infidelium sepe- 
liuntur,sanctificare non licet ; sed si apta videtur ad conse- 
crandum, inde evulsis corporibus et rasis parietibus vel 
lignis ejus loci, reaedificetur : sed si haec consecrata antea 
fuerit, Missas in ea celebrare licet, si tamen fideles fuerint, 
qui in ea sepulti sunt ». Gratianus hunc canonem tribuit 
concilio Agrippinensi, dum potius est desumptus ex Capi- 
tularibus Regum Francorum, lib. V, cap. III (5). At 
facile patet hos canones nec rem evincere, nec, si rem evin- 
cerent, auctoritatem pro tota Ecclesia habere : proinde pol- 



(1) Reiffenstuel, l. c, n. 20 ; Pirhing, n. 12 ; Navarrus, Man., cap., 
XXVII, n. 257; Sanchez, Dematr., lib. IX, disp. XV, n. 7; Barbosa, 
l. c, n. 47. 

02) Contrarius videtur Reiffenstuel, l. c, n. 125. 

(3) Reiffenstuel, lib. III Decret.,tit. XXXVIII, n. 91 ; D'Annibale ; 
l. c, not. 19. 

(4) Berardi, Canones Gratiani, etc, P. I, cap. XXIX. Gf. Friedberg, 
in h. I. 

(5) Berardi, l. c, cap. LVII. 

]ui ecclesiam ex sepultura infidelis nullo juris textu revera 
probatur, cum praeter relatos canones nullus alius citari 
soleat; etquoniam poenalia et odiosa sine juris textu in- 
duci non debent (1), dicendum videtur sepulturam infide- 
lis in ecclesia esse quidem illicitam, sed ecclesiam nonpol- 
luere, ita ut satis esset infidelis cadaver removere. Cete- 
rum communior sententia est nomine infidelium non venire 
catechumenos ; imo nec veniunt infantes ex christianis pa- 
rentibus sine baptismate mortui sive in utero matris, quod 
nemonegat, sive extra uterum, quae minus communis, sed 
magis probabilis sententia est, cum citati canonesloquantur 
de paganis et infidelibus. 

254. 5° Sepultura excommunicati vitandi, qualis 
post Martini V const. Ad evitanda, est tantum nominatim 
excommunicatus et publicus clerici percussor. Id deduci- 
tur ex cap. 6, De consecratione ecclesiae vel altaris. Ibi 
enim Innocentius III tradit: « Coemeteria in quibus excom- 
municatorum corpora sepeliri contingit, reconcilianda erunt 
aspersione aquae solemniter benedictae, sicuti in dedicatio- 
nibus ecclesiarum fieri consuevit ». Unde haec coemeteria 
polluuntur sepultura excommunicati, et ideo a fortiori di- 
cendum pollui ecclesiam. Quoniam vero tempore Innocentii 
III omnes excommunicati erant vitandi, inducta posteadis- 
tinctione inter toleratos et vitandos, merito quaeritur num 
ecclesia polluatur etiam sepultura excommunicati tolerati, 
e. g., qui ad sectam haereticam aut schismaticam notorie 
pertinebat. Communior sententia negat (3) ; sed verius The- 
saurus, De poenis, p. II, cap. IV, affirmat, ex cap. 5, De 
haereticis, in 6°, et citat etiam declarationem S. C. Inqui- 
sitionis diei 6 Nov. 1641 . Confirmatur ex responsione S. 
R. C. in Carthaginen. in Indiis, 33 April. 1875 (n. 5597). 
Nam expositum fuit in ecclesiis illius dioecesis sepulta an- 
teactis temporibus fuisse cadaveranon solum catholicorum, 



(1) Reiffenstuel, l. c, n. 21. 

(2) D'Annibale, l. c; Engel, lib. III Decret., tit.XL,n. 13; Schmalz., 
n. 74, non improbabiliter, citans Ugolin., Jordan., Wiest. 

(3) Schmalz., I. c, n. 75; D'Annibale, L c. ; Barbosa, l. c, n. 52 ; S. 
Alphonsus, IV, n. 366 ; De Lugo, l. c, n. 57. 

sed et hebraeoram ac protestantium. Hic abusus deinceps 
remotus fuit, sed cum permulti catholici optarent suorum 
cadavera in ecclesiis sepeliri, episcopus petebat num haec 
licentia esset concedenda. S. C. reposuit : « Quod usus 
superius expositus improbandus non sit, quatenus serven- 
tur singulae canonicae dispositiones et quatenus sacrae aedis 
stabilitati non noceat : quoad vero ossa et cadavera acatho- 
licorum jam condita in ecclesiis, removeantur, si adhuc 
dignosci possint, adhibita omni prudentia, et ecclesiae ipsae 
reconcilientur, si id jamnon praestitit episcopus^ eo quiaex 
tumulatione cadaverum acatholicorum pollutae fuerint » . 
Ratio juridica videtur esse quiaexinducta distinctione inter 
excommunicatos vitandos et toleratos nullus favor toleratis 
obvenire debuit. Ceterum eadem S. C. in Aretina, 4 Sept. 
1875 (n. 5632), proposito dubio : « An ecclesia jam con- 
secrata et postea mutata in sepulchretum indigeat nova 
consecratione vel tantum benedictione ut cultui divino res- 
tituatur, cummodo parochus et populusvelintillam iterum 
reducere ad usum ecclesiae, cura coemeterium vulgo a 
sterro circa ipsam efformatum sit » ; reposuit : « Ad l um : 
In casu ecclesiam ad majorem solummodo decentiam ac 
reverentiam esse benedicendam ». Ex qua responsione pa- 
tet ecclesiam in casu non fuisse nec execratam nec pol- 
lutam. 

255. Tandem de reconciliatione ecciesiae pollutae, ut 
ibidem divina officia rursus celebrari valeant. Certe ecclesia 
polluta non reconciliatur sola Missae celebratione (1). Hinc 
in Oppiden., 19 Ang. 1634 (n. 1001), S. R. C. addubium : 
« An per celebrationem Missae in ecclesia polluta, dicatur 
reconciliata »; reposuit : « Ad 2 ura : Negative ; et ideo deberi 
reconciliari juxta formam praescriptam in Pontificali ». Ri- 
tuspro reconcilianda ecclesia consecrata tradit Pontificale ; 
pro reconcilianda ecclesia benedicta tradit Rituale Ro- 
manum. 

256. Reconciliatio ecclesiae consecratae reservatur dio- 
cesano episcopo, qui potest eam committere alteri epis- 

(1) Schmalz , l.c, n. 85, cum communi. 

copo, non atitem simplici sacerdoti. Id expresse traditGre- 
gorius IX in cap. #, De consecratione ecclcsiae vel altaris, 
reprobans, uti corruptelam, contrariam consuetudinem 
provinciae Bracharensis : « Aqua per episcopum benedicta 
ecdesiani reconciliari posse per alium episcopum non nega- 
mus, per sacerdotes simplices boc fieri de cetero prohiben- 
tes, non obstante consuetudine provinciae Bracharensis, 
quae dicenda est potius corruptela ; quia licet episcopus 
committere valeat quae jurisdictionis existunt, quae ordinis 
tamen episcopalis sunt, non potest inferioris gradus clericis 
demandare.Quod autemmandantibus episcopis super recon- 
ciliatione factum est hactenus per eosdem, misericorditer 
toleramus ».Yide etiam responsionem S. R. C .in Camera- 
cen . infra citanda . Sede vacante, etiam capitulum ac postea 
vicarius capitularis potest hanc licentiam episcopo alieno 
concedere. Ceterum episcopus alienus, sine legitima licen- 
tia, ecclesiam illicite quidem, sed valide reconciliat, utire- 
posuit eadem S. C. in cit. Oppiden. ; nam a& dubium : 
« An ecclesia reconciliata ab episcopo non habente juris- 
dictionem in loco dicatur bene reconciliata velnon » ; S. C. 
reposuit : « Ad 3 um : Affirmative ». Igitur solus Romanus 
Pontifex potest sacerdoti simplici potestatem reconciliandi 
ecclesiam consecratam committere 5 ut expresse etiam notat 
Rituale Romanum in rubrica post ritns reconciliandi ec- 
clesiam violatam, si nondum erat ab episcopo consecrata. 
Hoc indultum raro quidem, sed quandoque conceditur, si 
episcopus deficit eturget pro commoditate fidelium ecclesias 
consecratas pollutas reconciliari ; et exempla habes supra 
n. 346. Yideetiam Salmanticen., 12 Dec. 1761 (n. 4307). 
Hoc privilegium habent etiam superiores regularium pro 
ecclesiis consecratis sui Ordinis. Pariter Romanus Pontifex 
potest reconciliationes nulliter factas sanare, ut patet, aliis 
omissis, exrelato cap. 9, De consecratione ecclesiae vel al- 
taris, seulegi ecclesiasticae derogans, permittere, ut^ non 
obstante pollutione, divina officia rursus in ecclesia polluta 
celebrentur, aut reconciliatio nulla tamquam valida habea- 
tur. Hoc sensu intelligi potest responsio S. R. C. in Cae- 
sarangustana, 31 Aug. 1872 (n. 5508) ; nam expositum 

fuit : « Ecclesia, a SSmo Salvatore nuncupata, rite fuit 
consecrata. Verumtamen, cum ad ejus reconciliationem per- 
ficiendam (quoniam an . 1795 polluta fuit ex culpabili hu- 
mani sanguinis effusione) fuerit delegatus sacerdos sine 
apostolica venia, dubitari coeptum est utrum rite fuerit 
reconciliata, et an nova indigeret reconciliatione, Accedebat 
ad haec, quodin eademecclesia, etsi successive et indiver- 
sis temporibus,tamen maxima facta fuerint additamenta,in 
quibus antiquae ecclesiae parietes omnino demoliti et su- 
blati fuerint. Quaeritur ergo : 1° An haec ecclesia sit ite- 
rum consecranda ; 2° Et si negative, quaeritur an saltem 
reconcilianda sit ab episcopo vel a sacerdote auctoritate 
apostolica munito ». S. C. reposuit : « Ad 2 um : Ecclesiam 
SSmi Salvatoris non amisisse suam consecrationem, necre- 
conciliatione indigere ». Ecclesiam in casu non amisisse 
suam consecrationem, clarepatet exdictis n. 181 \ sedfue- 
rat polluta et nulliter reconciliata, et S. R. C. declarans ec- 
clesiam nova reconciliatione non indigere, videtur vitium 
peractae reconciliationis sanare, nisi dicere velimus, post 
tantam temporis intercapedinem, cessante delicti memoria, 
ecclesiasticam pollutionis legem non amplius urgere. Inre- 
conciliatione ecclesiae consecratae episcopus utitur forma 
Pontificalis et aqua benedicta juxta ejusdem Pontificalis ri- 
tum cum mixtione vini et cineris ex cap. 4, De consecra- 
tione ecclesiae vel altaris; haec aqua dicitur episcopalis, 
consecrata, benedicta ab episcopo, etc, ut distinguatur ab 
aqua lustrali communi. Etiam sacerdos delegatus uti debet 
eadem forma, ut reposuit S. R. C. in Placentina, 19 Maii 
1607 , ad 10 um (n.351), et aqua ab episcopo benedicta, nisi 
aliud in indulto dicatur. Regulares, si episcopus distatdua- 
bus dietis (1), idest quadraginta milliariis, possunt aquam 
per seipsos benedicere ; insuper in Imolen. , 15 Dec. 1646 
(n. 1573), cum Provincialis Ordinis Servorum aqua a se 
benedicta reconciliavisset ecclesiam sui Ordinis in qua 
postea^, ut prius, officia recitata fuerant et Missae celebra- 
tae, S. R. C. censuit « ecclesiam esse reconciliatam, sedin 

(1) S. Alphonsus, VI, n. 363, cum Roncaglia cap. 5, q. 6 aliisque. 

futurum abstinendos esse Fratres, in similibus ». Idem, ni 
fallimur, etiam de presbytero saeculari dicendum est. 

257. Plures censent, cum glossa, in cap. ult., De con- 
secratione ecclesiae vel altaris, v. lavetur, simplicem sa- 
cerdotem posse, etiam sine delegatione episcopi, ecclesiam 
simpliciter benedictam reconciliare (1) ; et revera id clare 
tradere videtur GregoriusIX in cit. cap.ult. Sed obstatRi- 
tuale Romanum in rubrica praecedente ritus reconciliandi 
ecclesiam violatam, si nondum erat ah episcopo conse- 
crata, ibi : Ecclesiae violatae reconciliatio per sacerdo- 
tem ab episcopo delegatum fiat hoc modo, etc. » . Accedit 
responsio S. R. C. in Cameracen., 9 Febr. 1608 (n. 371) : 
« Ecclesiae consecratae et coemeterii reconciliationem, 
proprio episcopo impedito vel absente, committendam esse 
alteri episcopo ; simplicem vero benedictionem (nempe 
reconciliationem) ecclesiae vel coemeterii non consecrati 
posse committi alicui presbytero in dignitate ecclesiastica 
constituto ». Haec autem ultima verba non excludunt recon- 
ciliationem ecclesiae benedictae posse committi sacerdoti in 
dignitate ecclesiastica non constituto. Nam decet quidem ut 
episcopus in hac committenda potestate praeferat sacerdo- 
tem in dignitate ecclesiastica constitutum, sed tandemcui- 
cumque sacerdoti eam potest demandare. Proinde in praxi 
tutius erit sacerdotem delegationem ab episcopo petere et 
obtinere in casu. Sede autem vacante, etiam vicarius capi- 
tularis potest ecclesiam benedictam reconciliare et hanc 
licentiam aliis sacerdotibus concedere ; uti colligimus ex 
responsione S. R.C. in Carpen. relata/i. 246. Yicarius ge- 
neralis id non potest sine mandato speciali. In reconcilia- 
tione ecclesiae tantum benedictae episcopus aut sacerdos 
utitur forma Ritualis cum aqua lustrali communi. 

258. Ecclesia violata per sepulturam infidelis (si tamen 
exinde ecclesia violatur, n. 253), aut per sepulturam excom- 
municati, antequam reconcilietur, corpus, sidiscernipotest, 

(1) Schmalz . , l. c, n. 84 ; Pirhing, n. 19, 21 ; Monacelli, Formula- 
rium, etc, p. I, form. X, tit. VI, n, 25 ; Barbosa, De off. et pot. episc, 
Alleg. XXVIII, n. 51 ; Benedictus XIV, De syn., lib. XII, cap.XV,n. 2; 
De Lugo, l. c, n. 61. 

prius exhumari debe,t et alio transferri, ex cit. can. 27, 28, 
dist. / , De consecrat., in Decreto, et ex cap. 12, De se- 
pnlturis ; dummodo hoc hodie sine perturbatione et peri- 
culo fieri possit (1). 

259- Expensas pro reconcilianda ecclesia necessarias de 
rigore juris esse sustinendas ab eo qui ecclesiam polluit, si 
dignoscitur, et solvendo est par, vide apud Schmalz., I. c, 
n. 86, et palam est. 

Articulus IV 

x Quandonam extra ecclesiam et oratorium Missam 

celebrare liceat. 

260. Extra ecclesiam et oratorium Missam de regula 
generali celebrari non posse, ex dictis aperte apparet. Aliis 
omissis, Conc. Trid., relatum n. 208, vetat ne episcopi 
permittant Missae celebrationem omnino extra ecclesiam 
et oratoria divino tantum cultui dicata. Gattico, De usu 
altaris portatilis, cap. X, n. 6, explicat curnam Conci- 
lium addiderit illud omnino : « Ideo autem opportunum 
duxit Concilium addere ?o omnino extra ecclesiam ut 
ostenderet a se non improbari celebrationem quae fieret 
in sacristia, in choro et in reliquis capellis conjunctis 
vel immediate cum principali ecclesiae aedificio vel saltem 
choro et sacristia et ecclesiae coemeterio, quae loca ad 
ecclesiam velut ejusdem partes pertinent. Et en quare 
omnino praeposuerit Concilium de ecclesia loquens, non 
de oratorio, quia nempe oratorium, utpote angustiori forma 
extructum, praeter interiorem parietum ambitum , nihil 
sibi connexum, secundum communem oratoriorum struc- 
turam habet ». Haec autem generalis regula duas patitur 
exceptiones ; nempe Missam licet celebrare omnino extra 
ecclesiam et oratoria divino tantum cultui dicata sive ex 
privilegio a jure velab Apostolica Sede concesso, sive citra 
privilegium ex necessitate. 

(1) D'Annibale, l. c, not. 28. 

§ 1 . — De Missae celebratione extra ecclesiam 
et oratoria ex privilegio. 

261 . Hoc privilegium appellari vulgo solet altaris via- 
tici vel altaris portatilis. Non consistit in eo, ut super 
altari viatico seu portatili celebrare valeamus, cum altare 
viaticum seu portatile absqueuilo privilegio^aptumsitcele- 
brationi Missarum, de qua re infra ; sed in eo consistit ut 
super altari viatico seu portatili nos sacrificium eucharisti- 
cum offerre valeamus in quocumque congruo et decenti 
loco etiam omnino extra ecclesiam et oratoria divino tantum 
cultui dicata. Proinde confundi non debet privilegium 
altaris viatici seu altaris portatilis cum privilegio oratorii 
privati. 

262. Jure Decretalium regulares omnes habebant privi- 
legium arae viaticae, quo poterant, absque ulla episcopo- 
rum licentia, super altari viatico ubicumque locorum cele- 
brare. Id tradit Honorius III in cap. 30, De prwilegiis. 
Hoc « privilegio fiebat ut Missam possent celebrare etiam in 
domibus laicorum sive super altari viatico sive super altari 
fixo, etiamsi laicus privilegium altaris privati minime habe- 
ret, propter eam rationem quod privilegium ceiebrantis 
suum vigorem haberet, licet celebrationis locus minime 
privilegiatus foret ». Ita Benedictus XIV, in cit. const. 
Magno, 2 Jun. 1751, § 39. Hoc privilegium, non obstanti- 
bus nonnullorum regularium cavillationibus, sublatum fuit 
a Conc. Trid., /. c, dum prohibet Missam privatis in do- 
mibus ac extra ecclesias et oratoria celebrari sive a sae- 
cularibus sive a regularibus, non obstantibus privilegiis 
et exemptionibus quibuscumque. Id tradit Benedictus XIV, 
/. c, etpostea Clemens XI die 15 Dec. 1763 (1). Igitur 
ut regulares hoc privilegio fruantur, necesse est ut illud 
obtinuerint post Conc. Trid. ; secus juri communi subsunt 
sive intra, sive extra monasteria. Revera nonnulli ordines 
regulares hoc privilegium post Conc. Trid. habuerunt ; 

(1) Fagnanus, in cap. 2tf, De rescriptis, n. 42 sequ. ; S. Alphonsus, VI, 
n. 360. 

nempc Ganonici Regulares Lateranenses a Pio IV die 
8 Martii 1565 ; Patres Societatis Jesu a Gregorio XIII 
die 1 Oct. 1529, sed tantum pro tempore missionum ab 
eis praedicatarum et de licentia Generalis vel Provincia- 
lis (1) ; Patres Praedicatores Provinciae Poloniae ab eodem 
Gregorio XIII die 20 Junii 1580; Carmelitae Discalceati 
Provinciae Italiae a Clemente VIII ; Fratres Discalceati 
SSmae Trinitatis Redemptionis captivorum ab Urbano VIII 
pro Africa dumtaxat. 

263. Praeterea jure Decretalium hoc privilegium habe- 
bant episcopi. Jam diximus (n. 328) episcopos potuisse in 
propriis domibus oratorium extruere pro Missae aliarumque 
sacrarum functionum celebratione ; sed hoc jus ad episco- 
pales aedes restringebatur. Insuper episcopi poterant cum 
visitationem dioecesis obirent, aut iter intra dioecesim habe- 
rent, in altari viatico celebrare. Bonifacius VIII in cap. 12, 
De privilegiis, in 6°, privilegium altaris viatici eisdem 
concessit etiam pro locis extra dioecesim, inconsulto loci 
Ordinario : « Quoniam episcopi eorumque superiores se ha- 
bent diversis ex causis a suis ecclesiis et dioecesibus absen- 
tare frequenter, nec semper possunt commode ad ecclesias 
accedere pro Missa celebranda vel audienda in ipsis, sine 
qua eos transire non decet, absque rationabili causa, ullum 
diem, praesenti constitutione indulgemus eisdem, ut altare 
possint habere viaticum et in eo celebrare aut facere cele- 
brari ubicumque absque interdicti transgressione illis per- 
mittitur celebrare vel audire divina ». 

264. S. C. C. non semel declaravit hoc privilegium a Bo- 
nifacio VIII episcopisconcessum non fuisse sublatum aConc. 
Trid. Ita propositis dubiis : «1° An per decretum Concilii 

(1) Verba haec sunt : « Ut inter missiones quae a superioribus fiunt, 
presbyteri vestri... Missae sacrificium licite valeant celebrare super hu- 
jusmodi altare ubique gentium, etiam in castris militum, modo loca, etsi 
communia et profana, tuta et honesta sint, et Generalis, aut per eum 
Provineiales Praepositi eo tum utendum fore judicaverint. Itidemque 
possint hi presbyteri ipsi sanctissimum Eucharistiae sacramentum mi- 
nistrare lidelibus ad illud sumendum debite praeparatis ». Hoc privile- 
gium communicari aliis regularibus in privilegiis Societatis communi- 
cantibus, tradit Lezana tom. I Quaest. Regular., cap. XXI, n. i4 (Gat- 
tico, op. cit., cap. XIII, n. 18). 

De observandis et evitandis, versu. : Neve patiantur dero- 
gatum censeatur privilegio episcoporum de quo in cap. fin. 
De privilegiis,in 6° ; 2° An episcopi uti possint eodem pri- 
vilegio cap. fin. extra casum absentiae a suis ecclesiis et 
dioecesibus, veluti ex causa valetudinis aut alicujus magni 
incommodi, vel ingruentis periculi »; S. C. C. die 19 Jun. 
1586 : « Ad l um : Censuitnon censeri derogatum. Ad 2 um : 
Uti posse ex causa legitima ». Eadem S. C. similes dedit de- 
clarationes etiam post epistolam jussu Pauli Y ad episcopos 
missam an. 1615 (n. 210)', quarum unam habesn. sequ. 

265. Porro Bonifacii VIII concessio spectat : 1° Episco- 
pos dioecesim habentes, ut patet; 2° Episcopos mere titu- 
lares, quia et ipsi sunt absentes e dioecesi, nec ipsos decet 
sine Missa celebrata aut audita transire ullum diem sine 
rationabili causa ; insuper id pluries declaravit S. C. C. apud 
Gattico, De usu altaris portatilis, cap. XII, n. $1 ; 3° S. 
R. E. Cardinales qui sub illis verbis Bonifacii YIII compre- 
henduntur : Episcopi eorumque superiores: hinc S. C. C. 
die 18 Febr. 1623, « censuit Cardinales, non secus atque 
episcopos, sine ulla episcopi dioecesani licentia, uti posse 
privilegio altaris portatilis ad praescriptum constitutionis 
fel. rec. Bonifacii YIII quae incipit : Quoniam episcopi, nec 
ejusmodi privilegium sublatum fuisse ejusmodi Concilii 
decreto cap. un. sess. XXII, De observandis etc. w.Alii 
omnes qui nec Cardinales sunt nec episcopi, privilegio Boni- 
facii YIII non gaudent. Episcopis autem illud obtinere a die 
promotionis in Consistorio, etiam ante eorum consecratio- 
nem, recepta sententia est (1), quia jam episcopi aliquo 
sensu sunt. 

266. Jamvero ex his nonnulli hoc privilegio abusi sunt ; 
nam ad laicorum se domos conferebant, atque iniisvelipsi 
Missam celebrabant, vel ut ibidem plures celebrarentur Mis- 
sae, faciebant, idque nulla necessitate cogente, sed adeum 
tantum finem ut vel proprium privilegium ostentarent, vel 
laicorum petitioni satisfacerent . Ut ii abusus corrigerentur, 

(1) Gattico, De usualtaris portatilia, cap. XII, n. 20 ; Fagnanus, in 
cap. 25, De privilegiis, n. 23 ; Gard. Petra, tom. II, comm. in const. 8 
Honorii III, n. 29 ; Passerinus, in cap. ult. Deprivilegiis, in 6°. 

publicatum fuit a Clemente XI, die 15 Dec. 1703, sequens 
decretum : « SSmus Dominus Noster... expresse declarat 
episcopis et his majoribuspraelatis, etiam Cardinalatus ho- 
nore fulgentibus, neque sub praetextu privilegii clausi in 
corpore juris, neque alio quocumque titulo, ullo modo licere 
extra domum propriae habitationis in domibus laicis, etiam 
in propria dioecesi, quod fortius intelligitur in aliena, etiamsi 
' Dioecesani consensus adhiberetur,erigere altare ibique sa- 
crosanctum Missae sacrificium celebrare sive celebrari fa- 
cere ». Cum vero verba prohibitiva hujus decreti viderentur 
episcoporum aliorumque praelatorum privilegium altaris 
viatici penitus submovere, Innocentius XIII in litteris die 
13 Maii 1723 editis super ecclesiastica disciplina in rc- 
gnis Hispaniarum, deinde a Benedicto XIII confirmatis 
ita ut in omnibus locispro norma et regula haberi deberent, 
declaravit : « Quod cuhi in praedicto decreto statuatur non 
licere episcopis extra domum propriae habitationis in do- 
mibus laicis erigere altaria ibique sacrosanctum Missae 
sacrificium celebrare sive celebrari facere, hujusmodi prohi- 
bitio intelligenda non sit de domibus etiam laicis in quibus 
ipsi episcopi forte occasione visitationis vel itineris hospitio 
excipiantur, ut nec etiam quando episcopi in casibus a jure 
permissis vel de speciali Sedis Apostolicae licentia absentes 
a domo propriae ordinariae habitationis, moram idcirco fa- 
ciant in aliena domo per modum similis habitationis ; his 
enim casibus licita iis erit erectio altaris ad effectum prae- 
dictae celebrationis, non secus ac in domo propriae ordina- 
riae habitationis » . 

267. Igitur hodie privilegium altaris viatici episcopis. 
et Cardinalibus infra hos limites competit. Proinde ipsi 
nequeunt, sine apostolico indulto, privata in domo orato- 
rium erigere, et ad illud accedere pro Missa celebranda vel 
audienda, etsi non in aliorum^sed in sui dumtaxat commo- 
dum. Sed in domibus privatis in quibus visitationis aut iti- 
neris causa hospitio excipiuntur,vel (cum id eis licet) moram 
faciunt, ipsi possunt, vi privilegii a Bonifacio YIII obtenti, 
super ara viatica seu portatili altari Missam celebrare ; et, 
saltem hodie, etiam propria celebrata, possunt permittere 

ut alia celebretur,dummodo eidem ipsimet assistant. A for- 
tiori haec poterunt in domo propriae habitationis, si pro- 
prio oratorio, e. g., in casu infirmitatis, uti nequeunt. Hoc 
privilegium valet etiam pro diebus solemnioribus quae in 
indulto oratorii privati excipi solent (n. 235) ; et omnes 
assistentes Missae satisfaciunt praecepto. Haec patent ex 
responsionibus S. R. C. quas n. sequ. citamus quaeque om- 
nibus hac in re doctorum controversiis fmem imponunt. 

268. Ex dictis apparet quid dicendum in casu quo epis- 
copus accedit ad privatam domum quae privatum habet 
oratorium ex apostolico indulto. Nempe si privilegium alta- 
ris portabilis locum non habet juxta ea quae mox diximus, 
viget tantum privilegium oratorii privati, ac proinde epis- 
copus potest in oratorio celebrare juxta Breve neque plus 
neque minus quam quivis alius sacerdos, et ideo diebus 
exceptis celebrare nullatenus potest. Si e contrario privile- 
gium altaris portatilis locum habet, episcopus oratorio uti 
potest, saltem hodie, loco et vice arae portatilis, et proinde 
utrumque privilegium viget, atque ita diebus quidem excep- 
tis in Brevi pro oratorio privato poterit in hoc Missa cele- 
brari ab episcopo aliove sacerdote tantum, sed diebus non 
exceptis poterunt tres Missae celebrari. 

269. Haec tradit S. R. C. in Dabia de episcopis titula- 
ribus, °2% Aug. 1818 (n. khhl) ; ubi haec habentur : 

« Cum non una eademque sit auctorum omnino sententia 
de privilegiisquibusepiscopi, titulares praesertim, gaudent 
relate ad Missae celebrationem dum in propria vel aliena 
dioecesi peragrantur, ad quascumque eliminandas dubita- 
tiones sequentia dubia in ordinario conventu S. R. C. diei 
22 Aug. labentis anni Emis ac Rmis Patribus enucleanda 
proposita sunt. Nimirum : 

« 1° Se un vescovo titolarepossa, senza uno speciale re- 
scritto, eriggerePaltare ovunque egli voglia, ancorche nella 
casa di sua abitazione esista gia una capella per uso de' 
suoi parenti ? 

« 2° Se possa, oltre la sua Messa, far celebrare altre 
Messe ? 

« 3° Se detta Messa o Messe vagliano in adempimento 

del precetto anche a suoi parenti seco abitanti ed alle per- 
sone non solo addette al suo servizio, ancorche non neces- 
sarie nelFatto della Messa, ma anche di servizio di detti 
suoi parenti seco abitanti ? 

« h° Se possa celebrare e far celebrare ne' giorni soliti 
eccetuarsi nell' Apostolico indulto ? 

« 5° Se nel caso che i suoi parenti, quali gia godono 
deir oratorio privato, avessero fatto celebrare la Messa, possa 
il vescovo far celebrare un altra Messa oltre la sua » (1) ? 

S. C. respondendum censuit: 

« Ad l um : Affirmative. Yerum consulendum SSmo pro 
extensione privilegii, videlicetquod episcopi, incasibus a jure 
permissis, hospitantes domi vel parentum vel extraneorum, 
qui gaudent indulto oratorii domestici, possint et valeantin 
eodem celebrare vel celebrare facere loco et vice arae por- 
tatilis, quam tantum extra propriam dioecesim indulgetBo- 
nifacius VIII, cap. Quoniam episcopi, Deprivilegiis, in 6°, 
servata in reliquis formadecreti s. m. Clementis XI, juxta 
tamen posterioresdeclarationess,m. Innocentii XIII et con- 
cilii Romani sub Benedicto XIII, cap. XV, n. 3. 

« Ad 2 um : Negative. Verum consulendum SSmo pro exten- 
sione privilegiorum quoad unicam Missam quam, propria 
celebrata, episcopi solent audire. 

« Ad 3 um : Affirmative quoad familiares duntaxat eidem 
episcopo actu necessarios. Negative quoad reliquos. 

« Ad k urn : Affirmative. 

« Ad 5 um : Jam provisum in 1° et 2° ». 

Responsio autem ad 3 um dubium correcta est per Decre- 

(1) Latine : 1° Utrum episcopus titularis possit, absque speciali re- 
scripto, erigere altare ubicumque velit, etsi in domo suae habitationis 
existat jam capella ad usum suorum consanguineorum ? 

2° Utrum possit, praeter suam Missam, alias celebrare facere ? 

3° Utrum haec Missa aut hae Missae valeant pro adimplendo praecepto 
etiam suis consanguineis secum commorantibus et personis non solum 
addictis suo servitio, etsi non necessariis tempore Missae, sed etiam ad- 
dictis servitio suorum consanguineorum secum commorantium ? 

4° Utrum possit celebrare et celebrare facere in diebus de more excep: 
tis in apostolico indulto ? 

5° Utrum casu quo sui consanguinei jam fruentes oratorio privato ce- 
lebrare fecerint Missam, episcopus, praeter suam, aliam Missam celebran- 
dam procurare possit ? 

tum diei 19 Maii 1896, a Leone XIII probatum, quo eadem 
S. R. C. censuit : « Postulandum a SSmo ut deinceps 
episcopi omnes sive dioecesani sive titulares eodem privi- 
legio condecorentur quo fruuntur Patres Cardinales ; scili- 
cet ut non solum ipsi in propriae habitationis oratorio, aut 
super ara portatili, ubicumque degunt, Missam facere 
aliamque in sui commodum permittere valeant, sed etiam 
fideles omnes alterutram ex eisdem Missis audientes, quo- 
ties opus fuerit, praeceptum ecclesiae adimpleant ; contra- 
riis non obstantibus quibuscumque ». 

270. Proinde dubia proposita in Tarvisina, 12 Mart. 
1836 (n. /|776), facilis erant solutionis. Nam episcopus 
quaesivit : « An episcopus gaudens, prout est de more, 
privilegio altaris portatilis, licite possit, si forte aliquando 
sit morbo impeditus, jubere ut aliquis ex sacerdotibus sibi 
benevisis super idem altare portatile decenter collocatum 
juxta cubiculum suum, sacra peragat ad devotionis sola- 
tium ? Et quatenus negative, idem episcopus enixe depre- 
catur pro hujusmodi indulto valituro pro quocumque casu 
eventuro ad ejusdem episcopi oratoris vitam ». S. R. C. re- 
posuit : « Affirmative ad l am partem. Ad 2 am : Non indi- 
gere ». 

271. Ulterius privilegium altaris viatici habent Audito- 
res Rotae. Illud ipsis concessit ante Conc. Trid. Clemens 
VII, Nonis Aug. 1527, et postea confirmavit Paulus III, die 
17 Aug. 1537 . Proinde hoc privilegium a Conc. Trid. 
fuisse revocatum, non est dubium. Sed deinde Clemens X, 
14 Kal. Jan. 1671 , omnia antiqua privilegia Auditorum 
innovavit, etitahoc quoque privilegium revixit. Vide etiam 
Clementis XIII const. Ex justitia, °27 Aug. 1762, § 6. 
Idem privilegium Apostolicis Referendariis elargitus est 
ante Conc. Trid. Paulus III, die 30 Julii 1540 ; et num fue- 
rit postea a Romanis Pontificibus confirmatum, ignoramus. 
Tandem illud habent protonotarii apostolici participantes, 
ex Pii IX const. Quamvis, 9 Febr. 1853, non vero pro- 
tonotarii ad instar (n. 679, 8°). 

272. Omnes Vicarii Apostolici a S. C. de Prop. Fide ha- 
bent indultum quo missionariis concedere possunt privile- 
gium celebrandi super altare portatile, etiam sub terra et 

sub dio, in loco tamen decenti. Nonnumquam Sedes Apos- 
tolica etiam fidelibus sive sacerdotibus sive non sacerdoti- 
bus hoc privilegium petentibus concedit hodie per Secreta- 
riam Brevium, antiquitus per S. C. G. Hoc in casu una 
tantum Missa permittitur, nisi contrarium in Brevi expri- 
matur; sed quocumque die Missa celebrari licet, servatis 
servandis, etiam feria Y majoris hebdomadae, si hac die 
festum de praecepto occurrat. AtMissa celebrarinon potest, 
nisi praesente privilegiata persona, quae sola satisfacit 
praecepto, nisi aliud ex Brevi constet. Romarms Pontifex in 
Brevi praecipit ut altare portatile debito cum honore et 
reverentia teneatur : quod illius consecratio p ostulat. In- 
super addit Missam celebrari non posse, nisi in loco honesto 
et tuto ; honesto nempe locus debet esse congruus Missa- 
rum celebrationi, mundus. et convenienter ornatus; tuto, 
ita scilicet ut Missa possit secure, absque ullius profanatio- 
nis periculo, celebrari. Hinc ex simplici concessione alta- 
ris viatici Missa celebrari non potest sub dio, sub terra, in 
navi, quia haec loca, utcumque munda et ornata, honesta 
ac tuta non sunt. Revera quando S. Sedes id indulget, ex- 
presse dicit in rescripto, aut saltem non praecipit ut Missa 
celebretur in locis honestis ac tutis; e. g., in concessione 
Bonifacii YIII in favorem episcoporum nulla habetur re- 
strictio, salvo semper jure divino ; et in rescripto quo mis- 
sionariis datur indultum altaris viatici, permittitur Missae 
celebratio sub terra et sub dio, et praescribitur tantum ut 
Missam celebrentin locis decentibus. Ceterum necesse non 
est ut locus celebrationis Missarum prius ab Ordinario visi- 
tetur, nec necessario requiritur ut locus sit ab omnibus 
domesticis usibus liberb [n. 217), nisi aliud Breve ferat. 

§ 2. — De Missae celebratione extra ecclesiam 
et oratoria ex necessitate. 

273. Benedictus XIY, De sacros. Missae sacrificio, 
lib. ///, cap. F/, n. 7, haec habet : « Lex quaeprohibetne 
quis Missam alibi celebret, quam in templis aut oratoriis 
publicis privatisque, praecipuam quamdam restrictionem 
habet, si Missa quae omnino celebranda sit, non possit in 

hujusmodi locis celebrari ; nam eo in casu licet sacrificium 
ubique facere, dummodo locus in quo fit, nihil indecoris 
habeat, juxta can. Concedimus, dist. 1 , De consecr. : In 
itinere vero positis, si ecclesia defuerit, siib dio seu in 
tentoriis, si tabula altaris consecrata ceteraque sacra 
ministeria ad id officium pertinentia ibi affuerint, Missa- 
rum soiemnia celebrari concedimus ; aliter omnino inter- 
dicimus. Etjuxtacan. Sicut, De consecr., dist. 1 : Satius 
est Missam non cantare aut non audire quam in illis 
locis ubi fieri non oportet, nisi pro summa contingat 
necessitate, quoniam necessitas nonhabet legem. S. Tho- 
mas, 3 p., qu. 83, a. 3, in responsione ad S am , duobus illis 
textibus canomcis utitur, ut ostendat etiam extra templa 
posse, . si necessitas urget, Missam celebrari. Suarez in 
3p., disp. 81 , sect. 3, notathauditafidendumillistextibus. 
qui neque ex constitutionibus Summorum Pontificum, neque 
ex decretis conciliorum generalium desumpti sunt ; quo 
significare voluit iis non propterea auctoritatem legis acce- 
dere quod a Gratiano in Decretum suum conjecti sint, sed 
tantum iis esse auctoritatis, quantum habeant apud aucto- 
res suos. Eos autem ait communi consuetudine esse receptos 
et aequum esse Missam, silegitima causa interveniat, extra 
templa etiam et capellas celebrari posse ». Equidem Trid, 
€onc. prohibuit episcopis ne permitterent Missae celebra- 
tionem omnino extra ecclesiam et ad divinum tantum cul- 
tum dedicata oratoria, et a fortiori hanc celebrationem prohi- 
buit sine episcopi licentia. At mens Tridentini non fuit sub 
hac prohibitione comprehendere etiam urgentis necessita- 
tis casus (1). 

274. Haec necessitas in genere verificatur quando eccle- 
sia vel oratorium non adest, aut adiri non potest, vel non 
sine magno incommodo, a fidelium multitudine quae proinde 
Missa cui assistere debet, careret, nisi haec extra eccle- 
siam aut oratorium celebraretur. Diximus a fidelium 
multitudine, quia Missa extra oratorium etecclesiam cele- 
brare nonlicet in gratiam aut solius sacerdotis, aut alicujus 

(1) Gattico, De usu altaris portatilis, cap. IX, n. 6 sequ. 

familiae particularis, aut paucorum fidelium. Ad rem Gat- 
tico, /. c : « Si ageretur de paucorum tantummodo neces- 
sitate spirituali, satius esset profecto hos patienter tolerare 
defectum sacrificii, quam propter paucos relaxare rigorem 
sanctissimae Tridentinae legis diligentissime observatae... 
Verum dum multis simul est consulendum, extremam hanc 
severitatem a Trid. Gonc. fuisse adhibitam, nulla ratione sua- 
detur ». Quaenam vero sit fidelium multitudo, cujus spiri- 
tualis necessitas Missae celebrationem extra ecclesiam et 
oratorium permittit, prudenti Ordinarii arbitrio remittitur. 

275. Nam, verificato etiam necessitatis casu, requiri 
Ordinarii licentiam pro licita Missae celebratione extra ec- 
clesiam et oratorium, probat Gattico, /. c, ?i. 8 sequ. (1). 
Quod si necessitas adeo urgens est ut nullam patiatur mo- 
ram, sufficeret praesumpta Ordinarii licentia; e. g., si in 
aliquo pago aut civitate omnes ecclesiae, ob terrae motum, 
corruerent, nec statim adiri posset Ordinarius, non esset- 
Missarum celebratio sub tentoriis tamdiu differenda, quain- 
diununtius cum Ordinarii licentia regrederetur. Gattico, L 
c, n. 1*2, addit, Missam extra ecclesiam et oratoria, in 
casu necessitatis absque Ordinarii licentia, posse etiam li- 
cite celebrari, si haec consuetudo in dioecesi vigeat. Potius 
videamus quinam sint in concreto necessitatis casus, in qui- 
bus episcopus hanc Missae celebrationem permittere potest 
extra ecclesiam et oratorium, apte compositis portatilibus 
arisad omne irreverentiae periculum removendum. 

276. Juxta unanimem Doctorum sententiam, episcopus 
hanc licentiam elargiri potest : 1° Si tanta hominum mul- 
titudo ad aliquam ecclesiam confluat, ut illi capiendae an- 
gustia sacri aedificii impar sit; 2° Si tempore pestis fide- 
lium multitudo, in communes curationis vel experimenti 
domus detenta, ad ecclesiam et publica oratoria accedere 
nequeat ; 3° Si omnes oppidi vel civitatis ecclesiae vel pu- 
blica oratoria ab hostibus occupata sint, aut ab elementis, 
e. g., a terrae motu,eversa, itaut impossibile aut periculo- 
sum sit in eisdem sacra peragere. Attamen si una ecclesia 

(1) S. Alphonsus, VI, n. 356 ; De Lugo, De sacram. Euchar., disp. 
XX, n. 48 ; Salmanticehses, cap. VI, n. 49. 

aut publicum oratorium superfuit, sua amplitudine capax 
continendi totius oppidi incolas, etsi aliae ecclesiae et ora- 
toria publica corruerint, episcopus licentiam de qua agi- 
mus,concedere non posset ; h° In militum castris, ab eccle- 
siisetoratoriispublicislonge distantibus. Gapellani militum 
saepe habent privilegia pro sacramentorum administratione 
et Missae celebratione in militum gratiam ; quorum privi- 
legiorum exemplar exhibet Gattico, /. c, n. 17. At prae- 
scindendo etiam a peculiaribus capellanorum privilegiis, 
a Sede Apostolica obtentis, Ordmarius loci permittere pos- 
set Missae celebrationem sub papilionibus, utmilites eidem 
assistere valeant ; 5° Tandem si fidelium multitudo in iti- 
nere reperiatur, nulla extante ecclesia aut oratorio publico, 
in eorum favorem Missae celebratio permitti poterit in se- 
curo et decenti loco, e. g., in littore maris, si de navigan- 
tibus agatur. 

277. Quaeritur num in ultimo exposito casu liceat 
Missam celebrare in navi. Hanc quaestionem magna eru- 
ditione, pro more, agit Benedictus XIV, /. c, n. 8 sequ. 
In primis enim merito reprobat usum Missae siccae, id est 
quae sine consecratione et consummatione, sed cum aliis 
omnibus caeremoniis celebratur in navi, vel coram infirmo, 
vel coram peregrinis ad aliquod sanctuarium confluentibus, 
deficiente vera Missa : haec enim Missa sicca non est nisi 
sacrificandi et celebrandi ridicula simulatio. Deinde quoad 
propositam quaestionem, relatis diversis doctorum senten- 
tiis, ita concludit : « Sed per Sedis Apostolicae quae nunc 
invaluit, praxim sublata est omnis disputatio. Scribunt enim 
viri SS. CG. Romae peritissimi... (1) apostolico opus esse 
privilegio, ut in mari Missa celebrari possit; nequesatis esse 
privilegium altaris mobilis quo contkietur clausula in loco 
honesto ac tuto quae mari non convenit : ideoque peculiare 
privilegium oportere a Pontifice impetrare, quod nonnisi 
sub illis conceditur conditionibus, ut tutum navigium sit, 
ac longe absit a littore, tranquillumque sit mare et celebranti 
adsit etiam alter vel sacerdos vel diaconus qui, si quis coo- 

(1) Cardinalis Petra in comm. ad const. Apostolic. tom. IV, pag. 213 
sequ. ; Meratus, ad Gavantum, tom. 1, par. I, pag. 298 sequ. 



198 TRACTATUS CANONICUS DE SANCTISSIMA EUCHARISTIA 

riretur motus quo periculum esset ne calix everteretur, 
possit manu calicemab ejusmodi periculo eripere.Yideatur 
indultum quod militari Ordini Hierosolymitano concessit 
Clemens XI in ejus Bullario ordine undecimo, pag. 51 , cui 
post accuratam S. C. ea de re disceptationem eae appositae 
sunt conditiones ». Igitur neque in gratiam fidelium navi- 
gantium, neque multo minus in commodum ipsius sacer- 
dotis Missa in mari celebrari potest sine speciali Sedis 
Apostolicae indulto ; cujus indulti exemplum habes in An- 
conitana, 30 Sept. 1847 (n. 5120). 

278. Porro in relatis necessitatis casibus Missae celebra- 
tio extra ecclesiam et oratorium publicum permitti non po- 
test, nisi diebus festis, cum in diebus ferialibus necessitas 
assistendi Missae non adsit (1). Haec doctrina firmatur ex 
responsione S. R. C. in Sedunen., 27 Aug. 1836. Nam 
parochus facultatem perpetuam celebrandi ante fores sa- 
celli inhonorem B. M. Y. aedificati et ab ecclesia parochiali 
leuca distantis pro diebus Yisitationis B. M. Y et aliis in 
quibus occurrit populi concursus, petiit a Sede Apostolica 
ob praedicti sacelli exiguitatem qua fiebat ut multi, sacer- 
dotem celebrantem non videntes, minorem sacrificii fruc- 
tum perciperent (!?!); et ideo extra sacellum in muro altare 
extructum fuerat, quod, finito Missae sacrificio. ita claude- 
batur, ut omnis irreverentiae periculum remotum esset. S. 
R. C. rescribendum censuit: « Negative juxta votum » (2). 
Sed huic regulae generali nonnullae sunt exceptiones. Ita 
si plures fideles sive in itinere sive in castris Missa diu 
caruerunt, quae die feriali celebrari potest, aequum est ut, 
spirituale Missarum subsidium et solatium eisdem die fe- 
riali praebeatur, praesertim si deinde Missae per plures 
dies assistere non possent. Item quando magna pugna 
subeunda quam primum fuerit, aut magna de hoste subacto 
fuerit reportata victoria, auctores probare solent Missae 
celebrationem die non festo. Gattico, /. c, n. 11 \ putatin 
tentorio supremi ducis exercitus etiam quotidianae Missae 

(1) S. Alphonsus, VI, n. 336 ; De Lugo, De sacram. Euchar., disp. XXr 
n. 48. 

(2) Vide in collectione Gardelliniana commentarium hujus responsionis; 

celebrationem permitti posse. Pariter juxta fidelium multi- 
tudinis necessitatem, Ordinarius potest permittere die festo 
etiam plurium Missarum celebrationem. 

279. Coronidis loco quaerimus num aliquando sacerdo- 
tibus catholicis licitum sit in templis schismaticorum et hae- 
reticorum Missam celebrare. 

In primis animadvertimus templum ab haereticis erec- 
tum et dicatum non esse reipsa consecratum, saltem si de- 
dicator verum characterem episcopalem non habebat, aut 
ritum ab Ecclesia catholica probatum in templi dedicatione 
non adhibuit. Hinc Benedictus XIV in epist. Jam inde, 
/2 Maii 4756, § 3, rite animadvertit inauguratas ab hae- 
reticis ecclesias iterata consecratione dicari, citans plura 
antiquitatis exempla pluresque canones exDecreto desump- 
tos. Proinde manifestum est sacerdotes catholicos non posse 
Missam hoc in templo celebrare, etiamsi templum non am- 
plius ad haereticos aut schismaticos, sed ad ecclesiam ca- 
tholicam pertineat, nisi prius ab episcopo catholico valide 
dedicetur. Quod si dedicator erat verus episcopus et ritum 
Ecclesiae catholicae in dedicatione servavit, dedicatio valet 
juxta doctrinam Benedicti XIV, /. c, § 5, cum Glossa, in 
can. W, %1 , f22, dist. /, De consecrat., in Decreto, itaut 
templum rursus dedicari non debeat, si ad cultum transeat 
catholicum ; item templum catholicum ab haeriticis occu- 
patum non ideo suam dedicationem amittit. De hoc haere- 
ticorum aut schismaticorum templo valide dedicato proce- 
dit posita quaestio, nempe^ num aliquando sacerdotibus 
catholicis liceat in eodem Missae sacrificium offerre. 

S. G. S. Officii., / Dec. 1757 , huicquaestionirespondet : 
« Haberi pro regula universe accepta et servata, non licere 
catholicis communicare in divinis cum haereticis et schisma- 
ticis.Veruminquibusdam casibus particularibus regula haec 
aliquas patitur exceptiones, nempe siin eadem ecclesia ha- 
beantur capellae et altaria separata, quorum aliqua tantum 
catholicis,alia schismaticis inserviant ; si ejusdem ecclesiae 
partes sint separatae, et in una celebrent solum catholici, 
in altera tantum schismatici : tum promiscuus ecclesiae 
usus tolerari poterit. Quatenus vero haec deficiant, R. P. 

D. Archiepiscopus mandare poterit suae dioecesis parochis 
ut altaribus portatilibus utantur, juxta facultates illis in 
formula impertitas quasque Sanctitas Sua rursus dare et 
renovare intendit ». Si agitur de catholicorum ecclesiis quas 
haeretici aut schismatici occupaverunt, est ratio specialis 
favore sacerdotum catholicorum; nam ipsae ecclesiae jure 
ad catholicampertinentEcclesiam et insuper earum dedicatio 
fuit non solum valida, sed etiam licita. Hinc eadem S. C. die 
13 Junii 1634, rescripsit : « In ecclesiis catholicorum Rhe- 
tiae ab haereticis occupatis missionarii possunt sua exer- 
citia continuare ». Licet haec vera sint, tamen quoniam in 
concreto exinde de facto gravia semper oriuntur incom- 
moda, pericula, scandala, hinc haec promiscuitas evitanda 
est; et S. G. de Prop. Fide non semel reposuit missiona- 
rios, potius quam celebrare in ecclesiis haereticorum et 
schismaticorum, etiam in altaribus separatis, debere uti pri- 
vilegio altaris portatilis (1). Vicarius Apostolicus Malacensis 
recenter exposuit S. C. S. Officii gubernium britannicum 
aedificavisse favore militum unicam capellam , ubi die domi- 
nico, diversis horis, sacrae functiones celebrantur pro ca- 
tholicis et pro protestantibus. In qualibet capellae extrema 
parteest altare, uni cultui exclusive reservatum, etdum ibi 
sacrae illius cultusperaguntur functiones,aliud altare diversi 
cultus velo absconditur. Vicarius Apostolicus petebat num 
haec tolerari possent, attenta difficultate capellam catho- 
licis militibus propriam a gubernio anglico obtinendi. S. C. 
reposuit die 5 Junii 1889 : « Attentis expositis, usum de 
quo quaeritur, tolerari posse, dummodo scandalum absit, 
et nulla alia habeatur ecclesia in qua catholici milites reli- 
gionis officiis satisfacere valeant; et ad mentem. Mens est 
ut Vicarius Apostolicus sollicite curet ut a gubernio britan- 
nico erectionem capellae obtineat, quae soli catholicorum 
usuisit destinata ; etsi quidem gubernium recuset, studeat 
capellam hujusmodi, quo citius fieri potest, aedificari, con- 
rogatis undecumque eleemosynis » (2). 

(1) Vide Collectaneam S. C. de Prop. Fide, n. 1797, 1798, 1199, 1831. 

(2) Collectanea S. C. de Prop. Fide n. 1853. 

SEGTIO II 
De loco proximo celebrationis missarum, idest dealtari (1). 

280. Quocumque in loco sacrificium eucharisticum of- 
feratur, semper offerendum est super altare.Proinde altare 
est locus proximus, immediatus et omnino necessarius pro 
Missarum celebratione ; de quo modo agendum est. 

Articulus I 

Quid et quotuplexsitaltare. 

281- In genere altare est locus super quem sacrificium 
Deo offertur ; et ideo sacrificium et altare sunt inter se rela- 
tiva, quia aitare est pro sacrificio offerendo et sacrificium 
offertur super altare et tantum super illud. Locus sacrifi- 
cii appellatus est altare, veluti alta ara, quia, ut pluri- 
lnum, nonnihil a terra sublevatus est, ut actio sacrifica 
commodior sit et facilius adstantes oblationem in illo per- 
actam intueri valeant. Porro altare, proprie loquendo, 
comprehendit basim cum tabula superiori (2) ; sed ali- 
quando nomine altaris venit etiam sola tabula superior, 
super quam sacrificium ouertur, quaeque, strictiori sensu, 
appellatur etiam mensa altaris. 

282. Altare eucharisticum, juxta receptam Ecclesiae 
disciplinam, dicitur et est immobile seu fixmn, quando 
mensa altaris, sese protendens ad totum altare, consecratur 
conjunctim cum basi, ita ut unum compositum consecratum 
cum basi constituat, nec separari ab eadem possit, perma- 
nente consecratione. Hoc in casu altare appellatur immobile 
seu fixum, quia revera mensa altaris, quae venit nomine 
altaris (n. praec.), est fixa basi per consecrationem et ab 

(1) Vide canonistas in titulo De consecratione ecclesiae vel altaris, JLL 
lib. III Decret. 

(2) De Lugo, De sacram. Euchqr., disp. XX, n. 71. 

eadem removeri nequit, quin altare statim suam consecra- 
tionem amittat. Hinc fingi utique potest altare immobile et 
fixum quod movetur et ad alium transfertur locum, rema- 
nente consecratione, si nempe ita elaboratum est, ut, quin 
tabula altaris a basi amoveatur, totum altare, scilicet basis 
cum tabula, de loco in locum transferri queat. Neque ad 
immobilitatem altaris necesse ullatenus est, ut ipsum al- 
tare sit super pavimento terram immediate tangenti ; potest 
enim altare immobiliter consecrari, etsi subtus sit altera 
ecclesiae contignatio, seu subterraneum, utireposuit S.R.G. 
die 14 Dec. 1888 (1). In altari immobili seu fixo Missa cele- 
brari potest in quacumque parte superioris mensae seu 
tabulae altaris, quia totum altare, tabulacumbasi, est con- 
secratum (2). Ceterum decet ut Missa non nisi in medio 
altariscelebretur. 

283. E contrario aliquando non consecraturtotumaltare, 
mensa cum basi, sed, consecratur sola mensa altaris, vel, 
ut plurimum, parva petra quae deinde ponitur in medio 
partis superioris altaris, de uno in alium locum asportabilis. 
Hoc in casu altare vocatur mobile, gesiatorium, viaticum, 
portatile, quia talis revera est mensa seu petra consecrata, 
quae venit nomine altaris, licet reliquum altaris, haud con- 
secratum, fixum sit et immobile. In hoc altari mobili Missa 
celebrari potest tantum super petram consecratam et non 
in alia altaris parte. Hinc si petra consecrata sese protendit 
ad totum altare, Missa celebrari potestinqualibetparte, etsi 
magis deceat ut in medio celebretur ; si est parva, uti esse 
solet, in medio posita, super illam tantum Missa celebrari 
valet. 

284. Gattico, De usu altaris portatilis, cap. /, n. 10 
sequ. et cap. /Fpertotum, probat altaria mobilia in primis 
Ecclesiae saeculis in usu fuisse et nemo ignorat hodiernam 
Ecclesiae disciplinam eadem admittere. Quanquam in eccle- 
sia consecrata saltem altare majus debeat esse immobiliter 

(1) Hoc decretutn non est in appendicibus collectionis Gardellinia- 
nae, sed de ejus authenticitate dubitare non licet, cum desumptum sit 
ex archivio S. G. de Prop. Fide. 

(2) Giraldi, Expos. Jur. Pont., p. I, sect. 599. 

consecratum (n. 160), tamen alia altaria possunt esse mo- 
bilia. In ecclesia tantum benedicta potest altare immobiliter 
consecrari, juxta responsionem S. R. G. in Molinen., 
1f2 Sept. 1857 (n. 5251), ubi proposito dubio : « 16°Utrum 
in ecclesia tantummodo benedicta altare possit consecrari, 
quin prius ipsa ecclesia consecretur » ; S. C. reposuit : 
« Ad 16 um : Affirmative » (1). At omnia altaria possunt 
quoque et solent esse mobilia. Prae oculis autem habenda 
est responsio S. R. C. in SanctiHippolyti, 31 Aug. 1867 r 
(n. 5386), ubi proposito dubio : « 1° Episcopus, visitatio- 
nem suae dioecesis instituens, reperit quod in plerisque 
ecclesiis parochialibus altare principale seu majus non sit 
altare fixum, sedtantum ligneum cum ara lapidea seu poi> 
tatili : quaeritur an istud tolerari possit » ; S. C. reposuit : 
« Ad l um : Dummodo adsit in ecclesia solummodo benedicta 
saltem unum altare ad modum fixi, quod potest esse ex muro 
confectum cum ara lapidea quae portatiJis vocatur, reliqua 
altaria, majori non excluso, possunt quidem esse ex ligno 
cum ara portatili idque esse potest etiam in ecclesia paro- 
chiali. Si vero nullum altare ex muro saltem confectum re- 
peritur, convenit ut unum saltem hoc modo erigatur, ip- 
sumque etiam convenit sit altare principale ». Haec eadem 
repetantur de oratorio publico. Tandem in oratorio privato 
altare debet esse mobile, licet consecratio altaris immobilis 
esset valida. Hinc in Thelesina seu Cerretana, 24 Maii 
1895, ad dubium : « In quodam oratorio privato altare fuit 
solemni ritu consecratum. Poterat consecrari altare hoc 
et peracta consecratio estne valida? » S. R. C. reposuit : 
« Ad 3 um : Negative ad primam partem ; affirmative ad se- 
cundam »• Solum si agitur de oratorio semi-privato seu 
semi-publico, e. g., seminarii, magno et definitivo, tolerari 
posse videtur, sicuti ejusdem oratorii dedicatio solemnis 
(n. 316), ita et consecratio altaris majoris. 

285. Aliquando autem in usu loquendi liturgico altare 
immobile seu fixum et altare mobile, viaticum, portatile, 
sumuntur in sensu magis materiali. Ita, e.g., altare privile- 

(1) In Collectanea S. C, de Prop. Fide, w. 832, per errorem ad propo- 
sitam quaestionem refertur negativa responsio. 

giatum dequo mox, debet esse immobile seu fixum,itaut 
altare portatile non sit privilegiatum, etsi nequein supplici 
libello, neque in rescripto de qualitate altaris mentiofiat, uti 
rescripsit S.G. Indulgent., 15 Dec. 1841 (1). At vero in 
casu nomine altaris immobilis seu fixi intelligitur quod a 
loco dimoveri non possit ; nomine altarisportatilis^wo^de 
uno in alium Zocum transfertur, ut reposuit eadem S. C, 
W Martii 1846 (2). Hinc S. R. C, die % Martii 1867: 
« Ne autem dubium circa qualitatem altaris fixi exoria- 
tur, Sanctitas Sua edixit et declaravit sufficere ad consti- 
tuendam qualitatem altaris fixi, ut in medio altaris stabilis 
et inamovibilis, licet non consecrati, lapis consecratus etiam 
amovibilis ponatur » (3). 

286. Praeterea est quoque altare privilegiatum . 
Nam aliquando Sedes Apostolica concedit privilegium ut 
Missae celebratione anima a purgatorio liberari statim pos- 
sit per indulgentiam, si divina Misericordia id acceptum 
tulerit. Hoc in casu habetur altare privilegiatum ; et si 
quidem hoc privilegium adnexum sit tali altari, est altare 
privilegiatum locale ; si personae ubivis celebranti conces- 
sum est, est altare privilegiatum personale. De hoc altari 
privilegiato nobis in praesentiarum agendum non est. 

Tandem omnes sciunt quid sit altare majus seu primum 
vel principale, ut ab aliis minoribus in eadem ecciesia dis- 
tinguatur. 

287. In ecclesiis Graecis unicum semper fuit altare, uti 
constat ex S. Ignatio Martyre, Epist. adPhiladelph., n. 4, 
etex Theodoreto, Hist. Ecc.,lib. I, cap. XXI, et adhuc 
hodie unicum est : imo una super illud celebrata Missa, 
altera per eumdem diem celebrari minime potest ; de qua 
re alias. Quamquam vero Graeci unum.habeant in ecclesia 
altare, tamen plura ipsique ecclesiae proxima ac muro dis- 
juncta sacella sive oratoria habent, quae parecclesiae vo- 
cantur, quasi ecclesiarum appendices, in quibus liturgiam 

(1) In Collectanea S. C. de Prop. Fide, n. 1U9. 

(2) In cit. Collectanea, n. 4123. 

(3) In cit. Collectanea, n. 834 ; hoc decretum non legitur in collec- 
tione Gardelliniana. 

profestis diebus privatim agunt (1) ; insuper hodie saepe 
in ecclesia,praeter altare Graecum pro Graecis, est Latinum 
altare pro Latinis. Disciplinam unius in ecclesia altaris re- 
ceptam antiquitus fuisse etiam inquibusdam Africae Eccle- 
siis intelligimus ex Optato Milevitano, lib. I,pag. 21 ; sed 
in genere « discrepant inter se eruditi viri, extiteritne, 
juxta veterem disciplinam, in Basilicis Ecclesiae Occidenta- 
lis unum an plura altaria ; primum quidem affirmat Sche- 
lestrat., part. I Actor. Ecclesiae Orientalis, cap. II, De 
Missa privata in Ecclesia Latina; sed contraCard. Bona, 
Rer. Liturg., lib. /, cap. XIV, n. 3, innixus auctoritate 
Valfridi, cap. IV, plura altaria fuisse in Romana Basilica 
S. Petri, demonstrat ». Ita Benedictus XIV, in const. Alla- 
tae, 26 Julii 17 56%$ 37. Attamen ut in ecclesia jam con- 
secrata altare erectum destruat vel novum extruat, pres- 
byter, ecclesiae rector, indiget licentia episcopi ex can. 4, 
dist. 68, et ex can. 35, dist. /, De consecrat., in Decreto. 
Saeviente autem persecutione, proposito dubio : « Utrum 
liceat altariaet mensas, tempore persecutionis, ab ecclesiis 
auferre » ; S. C. S. Officii, 4 Julii 1776, reposuit : « Affir- 
mative, dummodo non adsit scandalum et contemptus reli- 
gionis » .(2). 

288. Per se patet altare super quod Missa celebratur, 
debere esse ad hoc reservatum et ab omnibus prophanis usi- 
bus liberum et mundum. Id quidem, ob reverentiam Deo 
debitam apud omnes gentes receptum est, ut scilicet altare 
uni victimarum immolationi reservaretur ; multo magis igi- 
tur servari debet pro nostro altari eucharistico. Equidem 
Christus D. primum eucharistiae sacrificium super eamdem 
mensam in qua prius coenam legalem comederat, conse- 
crare voluit ; sed id fecit, vel quia deerat mensa separata et 
distincta, vel ut Apostolos et reliquos fideles manifestius 
instrueret sacram Eucharistiam id in anima suscipientis spi- 
ritualiter operari, quod terrenae epulae in corpore operan- 
tur ; eo vel magis quod legalis coena erat sacra et ipsam 
Eucharistiam praefigurans. Sed hoc factum Christi transire 

(1) Goar, Euchologium Graecorum, p. 16. 

(2) Collectanea S. G. de Prop. Fide, n. 1576, 1579. 

non debebat in exemplum. Hinc ab ipso aevo apostolico 
Missa fuit celebrata super mensam a communibus usibus 
distinctam, nisi necessitas aliud exigeret, salva semper re- 
verentia divinissimo sacrificio. Ita, e. g., legimus Lucia- 
num martyrem, celebrandae Missae causa, dum in vinculis 
esset, proprio usum esse pectore, tamquam altari ; et dia- 
conorum manus pro altari ad sacrificandum adhibuisse 
Theodoretum (1). « Sed haecsane sunt digna exempla quae 
miremur magis quam imitemur, semperque constans et 
perpetua fuit Ecclesiae disciplina, ut super altare Missa ce- 
lebraretur ». Ita Benedictus XIY, De sacros. Missae 
sacrif., lib. I, cap. //, n. 4. Ex dictis satis apparet in 
genere non sine aliqua indecentia altare adhiberi pro arma- 
riolo ad servandas res sacras et multo magis prophanas. 
In Societatis Jesu, 1 / Maii 1878 (n. 5728) ad dubium : 
« 13« An pars posterior alicujus altaris, praesertim si illud 
esset altare majus, possit adhiberi ad modum armarioli » ; 
S. R. C. reposuit : « Ad 13 um : Doceat de altaris forma ». 
Yideamus potius quale, juxta sacros canones, esse debeat 
altare eucharisticum, ut super illud Missae sacrificium 
offerri licite valeat. 



Articulus II 

De altaris structura. 

289. In primis altare eucharisticum debet esse lapi- 
deum. Yalde probabile est Apostolos saepius celebravisse 
super altare ligneum, cum sane nemo prudens ambigere 
valeat difficillimum fuisse semper parari potuisse lapideas 
mensas, quocumque illiin orbis peregrinatione pervenirent ; 
et fortasse etiam ad Christi D. exemplum qui, legali coena 
peracta, ad mensam ligneam assidens, semetipsum obtulit 
in sacrificium. Pariter primis Ecclesiae saeculis tempore 
persecutionum, licetaltarialapideanonessentignota, tamen 
sacerdotes passim lignea adhibebant, quia in privatis do- 

(1) Gattico, De usu altaris portatilis, cap. i, n. 3, sequ. 



CAPUT III. — DE LOCO CELEBRATIONIS MISSARUM 207 

mibus, in carceribus similibusque locis altaria lapidea ha- 

beri non facile poterant. Imo, etiam reddita Ecclesiae pace, 

nonnullae ecclesiae lignea altaria servaverunt, et nonnum- 

quam mentio etiam occurrit de altari metallico, aureo scili- 

cet vel argenteo. Sed communius altaria fuerunt lapidea, 

sicuti sunt illa quae adhuc in catacumbis cernuntur, et pau- 

latim ex consuetudine inductum est, ut Missa celebrari pos- 

set tantum super altare lapideum ; quae consuetudo deinde 

positivis legibus firmata fuit. Hinc canon #/, dist. /, De 

consecr., in Decreto, desumptus ex can. % concilii Epao- 

nensis (an. 517) statuit : « Altaria si non fuerint lapidea, 

chrismatis unctione non consecrentur ». Nec deest mystica 

ratio quam his verbisproponitSimeon Thessalonicensis apud 

Gattico, op. cit., cap. II, n. 5 : « E lapide est altare quia 

Christum refert qui etiam petra nominatur, tamquam fun- 

damentum nostrum et caput anguli et lapis angularis ; et 

quia petra quae olim Israelem potavit, hujus mensae imago 

fuit»(l). , 

290. Ab hac disciplina recedit Ecclesia Orientalis quae 
habet utique altaria lapidea, imo unicum altare in ecclesia 
consecrata est lapideum, sed sacrificium eucharisticum ce- 
lebrat quoque super antimensia. Jam a multis saeculis in 
Oriente receptum est ut in ipsa templi consecratione conse- 
crentur quidam panni, plures una simul, qui appellantur 
antimensia, et super eos, tamquam super altare lapideum, 
deindeMissa celebretur.P.Goar, Euchologium Graecorum, 
pag. 353 sequ., de iis antimensiis agit, et pag. 648 sequ., 
refertritum consecrationis ipsorum apud Graecos usitatum. 
At super antimensia celebrat simplex tantum sacerdos, non 
vero episcopus. Etiam apud alias orientales confessiones 
antimensiorum usus receptus est (2). 

291. Licet vero altare eucharisticum ex lapide con- 
stare debeat, idque in Ecclesia Occidentali sine ulla excep- 
tione, tamen diversa est ratio altaris mobilis et altaris 
immobilis. 

(1) Vide de his plura apud Merati, ad Gavantum, pag.118; Card. Bona, 
lib. 1, cap. XX ; et lib. II ; Martene, lib. i, cap. III, art. VI. 

(2) Gattico, l.c.,cap. I,n. 14. 

292. Si agitur de altari portatili, satis est ut tabula quae 
consecratur, altari superimponenda, sit lapidea : reliquum 
mensae (praeter petram sacram) et basis possunt esse ex 
muro aut etiam ex ligno. Petra sacra inseritur mensae vel 
ita ut inde avelli possit et alio asportari, vel ita ut stabiliter 
de facto mensae uniatur ; quo tamen altare nullo modo 
immobile in sensu juris efficitur, ut ex dictis n. 28*2 satis 
apparet. Opportune vero monet S. Carolus Borromaeus in 
concilio provinciali Mediolanensi IV, part. I, tit. De ca- 
pellis et altaribus : « Petra sacra ita mensae altaris inse- 
ratur, ut nullum ofifensionis calicis periculum habeatur : 
tactu tamen digiti possit distingui ». Yide etiam Gavanti, 
/. c, pag. 119. Tandem petra sacra talis magnitudinis esse 
debet ut « hostiam et majorem partem calicis capiat » ut 
praescribit Rubrica Missalis, De praeparatione altaris et 
ornamentorum ejus. Hinc S. G. EE. et RR. apud Cardina- 
lem Petra, tom. IV, pag. 376, n. 33, censuit ejus magni- 
tudinem non posse esse minorem uno palmo. Nihilominus 
expedit ut aliquantulum amplior sit, ut continere valeat etiam 
majorem partem ciborii cum particulis consecratis, si pro 
fidelium communione ciborium cum particulis consecran- 
dumest (1). 

293. Si agitur de altari immobili, tota mensa superior, 
ad integrum altare sese protendens, debet esse ex lapide . 
Hinc poni nequit circa ipsam zona lignea ; si enim poni 
nequit, ob aliam rationem, zona marmorea, de qua mox, 
multo minus poni poterit zona lignea. Basis potest esse etiam 
ex muro lateritio,dummodo tamen latera seu columellae qui- 
bus mensa insidet, sint lapideae. Reverain Cu?iee?i.,7 Aug. 
1875, ad 2 am (n. 5621), S.R.C. declaravit : « Ut altarecon- 
secrandum sit lapideum, oportet ut etiam in ejusstipitesal- 
tem latera seucolumellaequibus mensa sustentatur, sintex 
lapide ». Mensa autem altaris potest etiam esse simpliciter 
superposita basi, eidem consecratione tantum unita, quin 
necesse sit ut etiam physice eidem uniatur : sed facile patet 
melius esse ut etiam physice eidem adhaereat ad probabi- 

(1) De Lugo, De sacram. Euchar . , disp . XX, n. 67. 

lem altaris execrationem evitandam ex ejusdem mensae 
motione. Hinc in Gnesnen., 8 Junii 1894, ad dubium : 
« 1° In aliquot ecclesiis ipsius dioecesis allaria majora ceu 
fixa consecrata fuere,, quorum mensa, seu integra tabula 
lapidea, nulla ex parte conjungitur structurae lateritiae 
inferiori ; quaeritur an hujusmodi altarium consecratio fue- 
rit valida » ; S. G. reposuit : « Ad l um : Affirmative. Indulget 
autem Rmo Episcopo de speciali gratia, ut altari jam con- 
secrato addantur stipites lapidei, atque unctiones prae- 
scriptae in angulis private iterentur, et mensa cum iisdem 
stipitibus conjungatur ». 

294. Ceterum sive petra sacra altaris mobilis, sive su- 
perior mensa altaris immobilis, confici potest ex quocum- 
que lapide, dummodo lapis : l°Sit naturalis, non arte con- 
fectus; secus consecratio esset invalida. Hinc in Lamacen., 
31 Martii 1887 (n. 5982), ad dubia : « 2° An retineri 
possint sacri lapides e schisto illo lapide efformati ; 3° An 
retineri possint sacri lapides, reliquiis Sanctorum instructi, 
ex gypso tamen constantes »; S. R. G. reposuit : « Ad 
2 um : Affirmative. Ad 3 um : Negative ». Gum vero ardesia 
seu lavagna sit lapis naturalis, hinc ex eadem altaria 
portatilia confici posse, reposuit S. C. S. Officii, 14 Martii 
1681, in Collectanea S. C. de Prop. Fide, n. 826; 2° Sit 
unicus, ita ut si mensa altaris immobilis aut petra sacra 
constaret pluribus lapidibus simul unitis, aut uno lapide 
rupto, consecratio foret irrita. Id satis patet ex antiquis 
ordinibus liturgicis et ex ipsomet pontificali Romano, ubi, 
dum dealtari agitur, semper nominatur lapis in numero 
singulari ; id congruit etiam significationi symbolicae altaris 
lapidei, quam n.289 indicavimus ; id tandem expresse et 
pluries tradidit S. R. C. Praeter Fanen., 14 Junii 1843 
(n. 4966), quam retulimus n. 161 , in Nivernen., 28 Sept. 
1872 (n. 5524), episcopns exposuit in quadam ecclesia 
servari aram lapideam, in qua collocata erat ara portatilis. 
Quoniam vero tabulam illam, uti altare fixum, consecrari 
in votis esset moderatoribus ecclesiae ipsius, ara portatilis 
extracta f uit eique substituta alia lapidea tabula quae locum 
arae portatilis occuparet, ita tamen perfecta ut cum magna 

tabula unum corpus efficeret. In anteriori parte tabulae 
effossum fuit parvum sepulchrum pro reponendis reli- 
quiis (1) ; verum sepulchrum ipsum ita fuit extructum ut 
pars in majori, pars in minori tabula inveniretur. Altare ita 
clispositum una cum ecclesia consecratum fuit. S. R. C. 
censuit : « Altare de quo in precibus, fuisse invalide conse- 
cratum, ideoque ad ejus consecrationem iterum devenien- 
dum esse, attamen effosso sepulchro integre in magna 
tabula,ac altera minori substituta tabula lapidea, quae pro 
sigillo sepulchri reliquiarum inserviat ». In Eugubin. 
%9 Aug. 1885 (n. 5945), in qua agebatur de altari fixo, 
cui « tanquam corona, zona marmorea abducitur per ferri 
laminas conjuncta ipsi lapidi, ita ut mensa non constet ex 
unicolapide, uti praescriptum estproaltaribus fixis », repo- 
suit: « Si tamquam altare fixum consecrandum sit, rite 
construi debet cum tota mensa ex unico et integro lapide, 
juxta canonicas praescriptiones ». In Imolen., C 2S April. 
1893, est similis casus, sed S. C, sanato quovis defectu, 
indulsit altare haberi posse uti fixum ac valide consecra- 
tum, non obstante marmorea corona. In Gnesnen., 8 
Junii 1894, proposito dubio : « In quadam ecclesia con- 
secrabatur altare fixum majus, cujus mensa erat ex lapide 
adeo fragili, ut in actu consecrationis quarta ejus pars sit 
abrupta et divisa : tum caeremoniae omnes reliquae perfec- 
tae sunt et unctiones in quatuor angulis potioris partis 
conjunctim cum stipite : quaeritur num valide altare conse- 
cratum fuerit » ; S. C reposuit : « Negative ». Tandem 
licet in Vicariatns Apostolici Capitis Bonae Spei Distric- 
tus Orientalis, W Martii 1869 (n. 5/i37), cum Yicarius 
Apostolicus consecravisset altare enormiter fractum, sed 
postea firmiter coementatum, et de alio simili altari conse- 
crando dubitaret, S. R. C reposuisset: « Consecrationem 
primi altaris validam esse, ideoque nec secundi altaris in- 
validam fore. si fieri vellet » (2), tamen in Decreto, 19 
Maii 1896, formaliter posito dubio : « -3° An altare sive 

(1) More in Galliis recepto ; de quo tamen vide n. 296. 

(2) In collectana S. C. de Prop. Fide, n. 835, haec S. R. C. responsio 
refertur in sensu contrario, sed per errorem. 

fixum sive portatile, enormiter fractum, sed firmiter 
coementatum, aut ex pluribus lapidibus efformatum, va- 
lide et licite consecrari possit » ; S. C. reposuit : « Ad 3 um : 
Negative ; scilicet non potest altare de quo fit mentio, 
valide ac licite consecrari » ; 3° Sit integer, sine ullo scilicet 
foramine. Id cavet etiam S. Carolus Borromaeus, citatus a 
Gavanti, tom. 7, pag. 115. Ratio mystica est, ut hic lapis 
significet plenitudinem et integritatem Christi (1) . 

295. Sive in altari immobili sive in petra excavandum 
est sepulchrum, seu parvus loculus pro reliquiarum repo- 
sitione de qua infra, claudendus per parvum lapidem, qui 
appellatur sigillum. Sepulchrum appellari aliquando solet 
et confessio. De hoc sepulchro ac sigillo sequentia notanda 

sunt. 

296. Ad altare mobile quod attinet, sepulchrum debet 
esse in medio partis superioris petrae sacrae, intra lapidem 
effossum, ita ut petra sacra ex altera quoque parte perfo- 
rata non sit. In cit. Sancti Hippolyti, 31 Aug. 1867 
(n. 5386),addubium : « 2° Altaria portatilia plerumque ta- 
lia sunt, ut ex duabus partibus constent, et quidem pars 
superior est lapis, parsinferiorestlignum ; et interlapidem 
et lignum in quodam concavo spatiolo positae sunt reliquiae 
Sanctorum, quae proinde ex una parte lapidem, ex alia 
parte lignum tangunt, adeo ut sepulchrum pro dimidia sua 
parte ex lapide, pro altera dimidia parte ex ligno formetur. 
Quaeritur an haec altaria portatilia in usu retineri possint » ; 
S. R. C. reposuit : « Ad 2 um : Altaria portatilia, uti descri- 
buntur in dubio, admitti nequeunt, sed reliquiae reconden- 
dae sunt in sepulchro, intralapidem effosso, et claudendae 
cum parvo operculo ex lapide etiam confecto » . In Galliis 
et in nonnullis etiam aliis locis mos erat excavandi sepul- 
chrum in parte anteriori petrae sacrae ; S. R. C. non semel 
reposuit altaria portatilia hactenus hoc modo consecrata 
retineri posse, sed in posterum petras sacras taliter confec- 
tas non esse consecrandas. Sufficiat citare ejusdem respon- 



(1) Schmalz., lib. III. Decret., tit. XL, n.35, cum aliis, censet hanc 
legem de unico et integro lapide inductam esse ex consuetudine. 

^sionem in Fulden., 31 Maii 1887 (n. 5979), ubi cum epis- 
copus exposuisset in sua dioecesi plurima altaria portatilia 
habere sepulchrumnon in medio effossum, sedinfronte, ac 
rete clausum, ac sequentia dubia proposuisset : « 1° An 
ejusmodi altaria sint toleranda^vel immutanda sint, acdenuo 
cOnsecranda ; 2° Et num in posterum sepulchrum altaris 
portatilis in medio tabulae lapideae effodiendum sit » ; S. 
C. reposuit : « Ad l um : Quoad altaria portatilia huc usque 
consecrata, Rmus Episcopus acquiescat. Ad 2 um : Affirma- 
tive ». 

297. In altari autem immobili sepulchrum reliquiarum 
debet esse vel in medio tabulae altaris a parte superiori, 
vel in stipite a parte anteriori, vel in stipite a parte poste- 
riori, vel tandem in medio summitatis stipitis ita ut supra 
ponatur tabula seu mensa altaris. Haec tradit expresse Ro- 
manum Pontificale, quod pro hoc ultimo casu tradit nonnul- 
las speciales caeremonias, De consecratione altaris cujns 
sepulchrum reliquiarurn est in meclio summitatis stipitis. 
Huc spectat responsio S. R. G. in Lauden., 33 Junii 
1893 ; nam proposito dubio : « h° Altaria ccclesiarum olim 
ad monasticos Ordines pertinentium quae habentur passim 
consecrata, etsi careant sepulchro reliquiarum (procul dubio 
sub tabulis marmoreis reconditarum, uti recognitum fuitin 
duabus ecclesiis quarum altaria rursus consecrata sunt), 
debentne rursus consecrari ? » ; S. C. reposuit : « Ad h nm : 
Ratur potestas vigore facultatum S. R. C. a SSmo I). N. 
Leone PP. XIII tributarum consecrandi per breviorem for- 
mulam ea tantum altaria quae certo constet numquam Con- 
secrata fuisse ». In quonam vero consistat haec brevior 
formula, vide n. °299. 

298. Proinde non sufficit ut altare erectum sit supra re- 
liquias Sanctorum, prouti olim fieri solebat. « R. M. R. 
Praepositus S. Ambrosii et Yicarius Generalis Mediolanen- 
sis S. R. C. exposuit quod in nova subterranea crypta apud 
Rasilicam Ambrosianam Mediolanensem effossa, ad recon- 
den dum corpora patronorum Urbis primitivo eorum loco, 
servata fuerunt sepulchra SS.MM.GervasiietProtasii,item- 
que S. Ambrosii episcopi, confessoris et doctoris. Supra 

vero praedicta sepulchra mensae altarium duae constitutae 
sunt ad sacrum faciendum : attamen in vacuitatem ipsorum 
sepulchrorum rursus authenticae quaedam reliquiae condi- 
tae fuerunt eorumdem SS. MM. et S. Ambrosii rite reco- 
gnitae. Cum autem dubium exortum fuerit an supra dictas 
mensas altarium, incumbentes adamussim locis dictarum 
reliquiarum, Missae celebrari possint absque additamento 
petrae, quam vocant, sacrae, posterioribus saeculis quasi 
in supplementum lypsanorum martyrum inductae, prae- 
dictus orator ejusdem dubii solutionem hurnillime implo- 
ravit ». S. R. C. in Mediolanen., 24 Martii 1874 (n. 
5583), reposuit : « In casu de quo agitur, in iisdem men- 
sis altare portatile esse apponendum » . 

299. Sigillum potest ^esse ex metallo, quantum ad vali- 
ditatem consecrationis. Hinc in Lauden., 23 Junii 1893, 
ad dubium : « h° In hac dioecesi extant plura altaria porta- 
tilia, vulgo pietre sacre, quorum operculum ex metallo 
confectum est : quaeritur utrum hujusmodi altaria conse- 
crationem amiserint » ; S. R. C. reposuit : « Ad 4 um : Nega- 
tive ». At melius est ut sit ex lapide naturali. Proinde in 
Sancti Joannis in America, 15 Dec. 1882 (n. 5863), ad 
dubium : « 1° Utrum ex quocumque lapide confici possit 
operculum sepulchri, an vero debeat esse marmoreum » ; 
S.C. rescripsit : « Ad l um : Affirmative adprimam partem, 
dummodo sit vere lapis naturalis ; ad secundam, provisum 
in prima ». Ex his satis apparet non admitti operculum ex 
lapide arte confecto, aut sepulchrum coemento tantum 
clausum. In Arichaten., 28 Julii /##$ (n.588/i),episcopus 
exposuit in sua dioecesi altaria portatilia reperiri, quorum 
sepulchra coemento tantum conclusa sunt. Proposi^tis dubiis : 
« 1° An in posterum in altarium consecratione in sua dioe- 
cesicoementum tantum adhibere valeatloco lapidis seuoper- 
culi pro claudendis reliquiarum sepulchris ; 2° An ex sin- 
gulis altarium sepulchrisquaeextantin dioecesi Arichatensi, 
coementum extrahere teneatur et pro ipso lapides de more 
substituere ; Et quatenus affirmative : 3° An sit necessa- 
rium integram consecrationem repetere, quia ob duritiam 
coementi, in substitutione facienda, ejusdem coementi cum 

reliquiis et granis thuris facile contingeret commixtio » ; 
S. R. C. reposuit : « Ad l um : Negative. Ad 2 um : Affirma- 
tive. Ad 3 um : Affirmative, sed in casu S. R. C, utendo facul- 
tatibusaSSmo D.N. LeonePP. XIII tributis, indulget usum 
brevioris ritus. Hic autem ritus erit sequens. Episcopus ora- 
tor vel per se vel per simplices sacerdotes, hoc tantum in 
casu Apostolicae Sedis nomine delegandos, certas Sancto- 
rum reliquias in eisdem aris reponat, iis solummodo caere- 
moniis servatis quae in Pontificali Pomano praescribuntur, 
dum in sepulchro reconduntur reliquiae et superponitur 
lapis ; scilicet ut signetur sacro chrismate confessio sive se- 
pulchrum etinterim dicatur oratio : Consecretur et sanctifl- 
cetur ; postea reconditis reliquiis cum tribus granis thuris et 
superposito operculo ac firmato, dicatur altera oratio : Deus 
qui ex omnium cohabitatione Sanctorum, et nihil aliud». 
300. Hoc autem sigillum firmandum est non cera, calce 
aut gypso, sed coemento, praeparato juxta praescriptum 
Pontificalis Romani. Hinc in cit. Sancti Joannis in America, 
15 Dec. 188$ (n. 5863), ad dubium : « 2° Utrum in nova 
altarium portatilium consecratione, quorum sepulchrum 
gypso vel cera clausum fuerit,praeparari debeatcoementum, 
quemadmodum pro regulari altarium consecratione in Pon- 
tificaliRomanopraescribitur, an verocommune sufficiat » ; 
S. R. C. reposuit: « Ad2 um : Standum dispositioni Pontifica- 
lis Romani ». Et in Bellunen. et Feltrien., 10 Maii 1890, 
propositis dubiis : « 1° An in posterum coementum pro fir- 
mando in altari portatili sepulchri lapide, benedicendum sit 
ritu pro altaris fixi consecratione praescripto ; 2° An ipse 
episcopus idem sepulchrum coemento linire et lapide clau- 
dere debeat ; 3° An episcopale sigillum super parvum se- 
pulchrum altaris addendum sit » ; S. R. C repOsuit : « Ad 
l um : Affirmative. Ad 2 um : Si agatur de unico altari portatili 
consecrando, affirmative ; si vero agatur de pluribus aris 
portatilibus consecrandis, satis est ut episcopus liniat coe- 
mento labium sepulchri unius arae, et dum ipse prosequitur 
in sacrarum reliquiarum repositione, adsistentes sacerdotes 
lituram et cujusque sepulchri clausuram peragant. Ad 3 um : 
Juxta decretum in Vivarien., diei 38 Febr. 1880, sigillum 
episcopale apponi posse, sed non debere ». 

301. Post haec facile intelligiturresponsioejusdem S. C. 
in Bergomen.,16 Sept. 1881 (n.5827). Episcopus exposue- 
rat : « 1° Nonnullae altarium sacrae mensae ita sunt con- 
structae, ut in ipsis reliquiarum sepulchrum non parvo la- 
pide sit obtectum et calce sigillatum, sed quadam subtili 
lamina, confecta ex vulgo ottone aut latta, calce sigillata, 
vel ad quatuor angulares extremitates stamno firmata, vel 
alia lamina ferrea, minus lata, sed longiore transverse su- 
per illam deducta, hinc et inde infixa in lapide. Hoc vero 
reliquiarum sepulchrum aliquando in sacrae petrae parte 
superiori et aliquando in inferiori extructum invenitur. Cer- 
tum est autem dictas mensas fuisse consecratas remotiori- 
bus temporibus. Quaeritur an istae sacrae mensae altarium 
tolerari possint ». S. C. reposuit : « Ad l um : Negative ». 

302. Ad formam altaris quod attinet, ab initio, cum 
altaria mensarum similitudinem referrent, saepe una lapi- 
dea mensa quatuor columnis nitebatur aliaque in medio sus- 
tinebatur. Deinde, invecto more condendi in altari Sanctorum 
re]iquias,mensa altaris quadrato superposita fuitaedificio,ita 
utaltare tumuli formam haberet; quodadhucplerumque ser- 
vatur. Mensa altaris immobilis et petra sacra debent esse for- 
mae quadrangularis, juxta antiquissimum Ecclesiae morem, 
etaffabrelaevata.Reliquumaltaris corpusdebetesseplenum. 
Quomodo id intelligendum sit,rite declaraturinMvemm., 
%8 Sept. 187% (n. 5525). Nam proposito dubio : « Quid 
intelligendum sit, quando praescribitur ut altare conse- 

-crandum sit plenum ; num scilicet sufficiat ut tabula altaris 
innitatur super quatuor lateribus ita clausis, ut post conse- 
crationem nihil intra altare immitti possit, vel an necessa- 
rium sit ut tabula altaris ita innitatur substrato lateritio 
operi. ut nihil omnino vacui subtus altare ipsum habeatur »; 
S.R.C. reposuit : « Affirmative ad primam partem ; nega- 
tive ad secundam ». Hinc in Trecen., 20 Dec. 1864 
(n. 5338), cum episcopus exposuisset in sua dioecesi esse 
altaria omni ex parte lapidea, sed ita ordinata, ut tabula 
lapidea super stipitem itidem lapideum ex utraque parte 
reponatur, relicto in medio spatio quodam vacuo, sub quo 
recondantur capsae sacrarum reliquiarum ita commode 

dispositae, utoculis fidelium, diebus saltem solemnioribus, 
appareant ; item esse alia altaria quae omni ex parte super 
stipitem reponuntur, sed ab anteriori parte columnolis 
nituntur, quae stipitis locum habent, circiter ad medieta- 
tem tabulae » ; S,G. reposuit : « Haec ipsa altaria supra 
expressa consecrari posse, dummodo omni ex parte stipiti- 
bus adhaereant » . Quod si altare est vacuum seu apertum 
ita ut aliquid intra altare immitti possit, tamen ex dispen- 
satione Sedis Apostolicae super illud Missa celebrari pote- 
rit. Hujus dispensationis exemplum habes in Pisauren., 
9 Febr. 1675 (n. 2723), ubi, cum episcopus suspendisset 
altare vacuum vigore decretorum prohibentium celebratio- 
nem Missarum ad altaria vacua, S.R.C. censuit : « His non 
obstantibus, in casu de quo agitur, ex gratia speciali, posse 
tolerari ». 

303. Praeterea leges canonicae alte vetant, ne altare 
eucharisticum positum sit supra vel prope cadavera defunc- 
torum. Sane Rituale Romanum in rubrica, De exequiis, 
praecipit : « Cadavera autem prope altaria non sepeliantur ». 
Quid plura? Ih Angelopolitana, 11 Sept. 1841 (n. 5102), 
ad dubium : « 1° An in processionibus quae intra ecclesiam 
cum SSmo Sacramento fieri assolent, liceat erigere altare 
portatile, quamvis super sepulchris sistat, ut in eo reponi 
tantisper valeat SSmum Sacramentum, dum aliqua stropha 
vel oratio canitur »; S. R. C. reposuit : « Ad 7 um : Cavendum 
ne altare portatile sepulchro immineat ». Quod si capella 
ubi est altare, per cameram separatur a sepulchris, non 
prohibetur Missam in altari celebrari, licet altare sit, me- 
diante camera, super sepulchris. Id colligimus ex Senonen., 
$7 Julii 1878 (n.57/i2),ubi expositum fuit : « In coemeterio 
paroeciae sacellum funebre ejusdem Societatis sic ordina- 
tur : In crypta loculi mortuorum ita disponuntur, ut sursum 
in sacello proprie dicto, a crypta camera separato, extet 
altare, ubi aliquando Missa celebratur. Quaeritur an licitum 
sit inhoc altari sacrosanctum Missae sacrificium peragere, 
quamvis in linea recta sint cadavera in crypta, quae est ab 
oratorio prorsus separata ». S. R. C. reposuit : « Affirma- 
tive ». 



CAPUT III. DE LOCO CELEBRATIONIS MISSARUM 217 

304. Distantiam vero inter altare et sepulchrum quam 
Rituale non determinat, Sacrae Congregationes determina- 
verunt. Ante ipsum Paulum Y qui Rituale Romanum edi 
jussit, S. C. EE. et RR. in Interamnen.,13 Sept. 1593 ; in 
Tcrmular., 8 Febr. 1594; in Tranen., 10 Nov. 1599 ; in 
Messanen., $ Maii 1601, prohibuerat cadaverum huma- 
tionem sub scabellis seu predellis altaris. In Bertizonen., 
7 Oct. 1606 (n. 326), proposito dubio : « An ecclesiae in 
quibus corpora mortuorum sepultasunt,consecraripossint, 
cum id videatur interdictum in epistolis S. Gregorii Papae » ; 
S. R. C. reposuit : « Posse rite consecrari, dummodo cor- 
pora sub altari majori sepulta non sint, vel sub confessione 
ubi Sanctorum corpora et reliquiae sacrae locari debent ». 
Atad evitandas fraudesin predellae dimensione S: Carolus 
Borromaeus constituit sepulchrum distare debere ab altari 
tribus cubitis; quam regulam S. R. C. secuta est in Vola- 
terrana, 17 Martii 1663 (n. 2208); in Tiburtin., 23 
Maii 1846 (n. 50/J6) ; mNicoteren. et Tropejen,,2 April. 
1875 (n. 5592) ; in Beneventana, 37 April. 1877 (n. 
5689). Imo in hac ultima S. C. exigit distantiam trium cu- 
bitorum non ab altari, sed a gradu vel gradibus altaris. 
Quod si sepultura est quidem prope altare, sed nullum in 
ea cadaver sepultum est, aut sepultum estin parte opposita 
altari, ita ut ab altari seu ab altaris gradu longius distet 
tribus cubitis, prohibitio canonica Missam in altari cele- 
brandi locum non habet. Hinc in Senarum, 13 Sept. 1710 
(n. 3810), S. R. C. rescripsit archiepiscopo Senarum, ut, 
veris existentibus narratis, restitueret altare ad sacrosanc- 
turn Missae sacrificium, cum janua sepulchri esset quidem 
prope altare, sed ipsum sepulchrum et cadavera monia- 
lium defunctarum longe ab altari distarent. 

305. Episcopus permittere non potest ut altare extrua- 
tur, non servata debita distantia a defunctorum cadaveri- 
bus ; et si forte extructum sit, prohibere debet, ne super 
illud eucharisticumsacrificium offeratur,donec cadavera fue- 
rint amota,si commode amoveri possunt, etsiagatur deRe- 
gularium ecclesia,utidocet Card.Petra,incomm. const. 3 de 
Coelestini /77,/i./5.Sola Sedes Apostolica id permittere po- 

test ; quae tamen rigida hac in re esse solet.Ita in cit. Volater- 
rana, petita facultate « faciencli sepulchrum pro se et fami- 
lia in capella sub invocationq SSmi Crucifixi in ecclesia ca- 
theclrali de jure patronatus ipsius et domus, longe ab altari 
palmo uno minus trium cubitorum » ; S. R: C. reposuit : 
« Lectum ». Prohibitionem canonicam urget quoque Bene- 
dictus XIV in decreto edito die $4 Julii 1852 et eadem 
S. C. in Venetiarum, 7 Julii1766 (n. /j332). In cit. Nico- 
teren. et Tropejen. episcopus exposuit in sua dioecesi 
plures esse sepulturas, quae tribus ab altari cubitibus 
non distant ; et cum aliae sepulturae construi nequeant, 
atque antiquas removere locum praebere posset offensio- 
nibus, postulabat sepulturas jam existentes conservare, 
sub conditione tamen quod in posterum in earumdem 
constructione leges ecclesiasticae adamussim servarentur. 
S. C. reposuit : « Corpora defunctorum jam condita in 
sepulchris quae non distant ab altari juxta praescrip- 
tiones canonicas, removeantur, si id commode fieri possit ; 
posthac vero in eisdem neutiquam sepeliantur ». In cit. 
Beneventana consodales cujusdam confraternitatis petie- 
rant ut in propria ecclesia altare, ex marmore confectum, 
erigi queat in loco in quo aliud jam extabat altare, secl sub 
quo existebantcadaveradefunctorumquae inde amoveri ne- 
quibant,ut decreta praescribunt, cum publica auctoritas lo- 
cum illum expurgare haud sineret, siquidem ibi sepulti erant 
qui morbo, tifo (typhus) nuncupato,perierant,et altare alio 
in loco erigi non posset,cum tota superficies Ecclesiae in eis- 
demversaretur conditionibus.S.C.reposuit : « Ad Ordinarium 
ut provideat quoad expurgationem saltemlociad aedifican- 
dum altare necessarii, juxta decreta, videlicet, quod cada- 
vera non solum non existant subtus altare, sed etiam quod 
tribus cubitis ab ejusdem gradu vel gradibus distent ». 
Quod si cadavera, jam sepulta, commode removeri ne- 
queunt, alia quidem sepelirinon debent, sed interim Missa 
celebrari poterit ; item dum agitur de cadaveribus remo- 
vendis, nisi episcopus prohibuerit. 

306. Sicut ecclesia, ita quodlibet ecclesiae altare aedifi- 
catur in honorem et sub nomine alicujus Sancti, alicujus 

mysterii aut rei sacrae ; etita habetsuumtitulum. De titulo 
altaris repetenda sunt quae n.1S7 sequ. diximus de eccle- 
siae titulo,cum sequentibustamenobservationibus.In primis 
altaris majoris titulus idem est ac titulus ecclesiae ; alterius 
autem altaris titulus idem esse non debet ac titulus eccle- 
siae, et duo altaria eumdem titulum habere non debent. 
Hinc in Thelesina seu Cerretana, $4 Maii 1895, ad du- 
bium : « 2° AJtare cujusdam ecclesiae consecratum fuit sub 
eodem titulo B. M. V., sub quo altaremajus erat consecra- 
tum : quid agendum erit in casu ? » ; S.R.C. reposuit : « Ad 
2 uin : Rmus Ordinarius proponat alium titulum pro altari 
minori ». Praeterea festum titularis altaris non celebratur 
ritu titularis ecclesiae.Quid siin altari secundario ecclesiae 
parochia canonice erecta est?Casus habetur in Quebecen., 
14 Aug. 1858 (n. 5268). Nam episcopus exponebat pa- 
roeciam Quebecensem an. 1670 canonice erectam fuisse 
ad quoddam ecclesiae cathedralis altare in navi laterali, di- 
versum titulum habens ab eo qui proprius est ejusdem ca- 
thedralis ecclesiae ; parochum vero ejusque vicarios a tem- 
porefactae erectionis usque adhuc agere semperconsuevisse 
festum titulare dicti altaris ritu titularibus competenti, ni- 
mirum duplicis primae classis cum octava, necnon titularis 
ipsius commemorationem addere commemorationibus com- 
munibus seu suffragiis Sanctorum, quoties in recitatione 
divini officii suffragia ipsa Sanctorum praescribuntur. S. 
R. C, consulta num rite actum huc usque esset, reposuit : 
« Titularem altaris ubi erecta est parochia, non gaudere 
privilegio duplicis primae classis cum octava, nec majori 
ritu a parocho ejusque vicariis esse celebrandum, quam 
celebratur in cathedrali ecclesia, excepta tantum ejusdem 
tituli commemoratione in suffragiis, quam a parocho ejus- 
que vicariis addi convenit ». Tandem licet mutatio tituli 
altaris mobilis ordinariam episcopi potestatem non exce- 
dat, tamen, si agatur de mutatione tituli altaris immo- 
bilis, est specialis dubitandi ratio. Siquidem altare immo- 
bile in ipsa sua consecratione in honorem tituli dedicatur, 
ct ideo, perdurante consecratione, non videtur episcopus 
altaris titulum posse immutare. De hac re S. R. C egit in 

Argentinen, 30 Mart. 1697, ad 4 um (n. 3415); sed res- 
ponsio deest. 

307. E fronte altaris ad parietem apponitur imago, sive 
picta sive sculpta, illius Sancti in cujus nomen et memoriam 
altare erectum etdedicatumest. Recenter mos invectus est, 
in Regularium praesertiin ecclesiis, collocandi in medio al- 
taris aliam minorem tabulam in qua vel coloribus exprimi- 
tur, vel aere, ligno aut marmore inciditur effigies alterius 
Sancti. Hic mos alienus est ab antiqua probataque Ecclesiae 
disciplina, ut probat Gardellini, in commentario respon- 
sionis S. R. C. in Decreto Generali, 31 Martii, 1821 , 
ad 6 um (n. 4578), cum Benedicto XIV in epistola data die 
16Julii 1746, ad episcopos et archiepiscopos ditionis pon- 
tificiae. At ad evitanda pusillorum scandala, episcopus 
minores has imagines in altari tolerare potest, dummodo 
circa ipsas ea serventur quae diximus n. 1?29, et insuper 
episcopus jubeat ut minor haec tabula conspectum crucis 
non impediat, quod expresse praecipit Benedictus XIV, /. c, 
et, si agitur de altari in quo SSmum Sacramentum asserva- 
tur, procul distet a tabernaculo, uti habetur in citata S. R. C. 
responsione. Demum episcopus imagines sive majores sive 
minores non patiatur in altaribus exponi, nisi praemissa 
earumdem benedictione, quae habetur cum in Pontificali, 
tum in Rituali Romano, quaequepro minoribus tabulisple- 
rumque immerito negligi solet. 

308. Tandem altarehabere debet ligneum suppedaneum, 
quod scabellum seu predella appellatur, et baldachinum. 

Ligneum suppedaneum non est necessarium, siadaltare 
per unum pluresque gradus ascenditur. At etiam hoc in 
casuS. R. G. in Cuneen., 2 Junii 1882 (n. 5874), ad du- 
bium: « 1° Utrum episcopus praecipere possit ut altaria ad 
quae per duos aut plures gradus ascenditur, sint insuper 
ligneo suppedaneo instructa, vel saltem tapete cooperta 
in die bussolemnioribus » reposuit : « Ad l um : Affirmative ». 

Baldachinum apponendum esse omnibus altaribus, re- 
scripsit eadem S. C. in Cotronen, 27 Apr. 1697 (n.3421), 
ubi ad dubium : « An in omnibus altaribus sive cathedra- 
lis, sive aliarum ecclesiarum, debeat erigi baldachinum, 

vel in majori tantum, in quo asservatur augustissimum 
Sacramentum » ; S. C. reposuit : « In omnibus ». Hoc de- 
cretum S.G. confirmavit in Senen, 33 Maii 1846 (n.50/i/i). 
In altari autem in quo SSmum Sacramentum asservatur, 
baldachinum a fortiori necessarium esse, facile patet. So- 
lum in casu, quo altare magno arcu, baldachini vices quo- 
dammodo gerente, a lapillis desuper forte decidentibus 
protegatur, absentia baldachini tolerari poterit; quod 
praxis confirmat. 



Articulus III 
De altaris consecratiotie. 

§ 1. — Quid sit altaris consecratio . 

309. Altare, affabre extructum, consecratur, idest. vel 
totum altare, si agitur de immobili, vel petra sacra, si de 
mobili, ut super illud Missae sacrificium offerri valeat : de 
qua consecratione modo agendum est. 

310. Defmitio consecrationis altaris concinnari potest ad 
instar definitionis consecrationis ecclesiae ; nempe est actio 
sacra per quam cum certa precum formula certoque ritu ab 
Ecclesia instituto vel totum altare vel sola petra de profana 
fit sacra et Deo divinoque cultui a legitimo ministro dedi- 
catur, praesertim ad Missae sacrificium ibi offerendum. 
Haec definitio comprehendit, ut patet, tum altaris immo- 
bilis, tum altaris mobilis consecrationem : utraque autem 
consecratio differt ratione ritus diversi, ita ut una pro alia 
adhiberi nequeat (n. 314). 

311. Ex hac defmitione apparet effectus consecrationis 
altaris ; qui declarari potest ex dictis n. 133. Igitur conse- 
cratione altare fit aptum celebrationi Missarum. Etiam in 
lege naturae, utlegitur Gen. XXVIII, Jacob erexit lapidem 
utibisacrificaret, eum consecravit,fundens oleum desuper, 
et appellavit domum Dei. Item in lege scripta Moyses con- 
secravit oleo et aliis caeremoniis tabernaculum, altare et 

omnia vasa sacra, prouti narratur Exod. XL. Quod si anti- 
qua legis sacrificia quae umbra tantum fuerunt sacrificii 
novae legis, altare postularunt certis ritibus consecratum, 
quanto magis hoc admirabile et divinum sacrificium expos- 
tulare id debet ? Et revera est in jure canonico principium 
certissimum, nunquam posse sine peccato mortali, ne in 
casu quidem urgentis necessitatis, sacrum fieri extra 
altare aut petram consecratam. Hinc concilium Tribu- 
riense II in relato (n. 273) can. 30, dist. 1, De consecrat., 
in Decreto, incensis aut combustis ecclesiis, vel in itinere, 
permittit quidem Missae celebrationem in capellis, aut sub 
dio, vel in tentoriis, dummodo tamen tabula altaris conse- 
crata ceteraque sacra ministeria, ad id officium perti- 
nentia, ibi affuerint. Neque S. Sedes unquam indultum 
concedit, ut extra altare consecratum Missa celebretur, 
licet aliquando a nonnullis ad altaris consecrationemrequi- 
sitis dispenset. Hinc S. C. de Prop. Fide, in litteris datis die 
2 Sept. 1780, ad Superiorem Missionum Malabarensium 
aiebat : « De venia celebrandi Missam in locis non bene- 
dictis non est cur quaeras ; habes enim, tamquam superior 
istarum Missionum, facultatem celebrandi sub dio et sub 
terra, in loco tamen decenti, etsi altare sit fractum, vel sine 
reliquiis Sanctorum. Sin autem per hujusmodi petitionem 
intelligis de facultate celebrandi sine altari benedicto, vel 
sine tabula seu lapide sacro altaris, idquidem S. Sedi non 
est in more concedere » (1). Imo si certo non constat de. 
facto consecrationis altaris, altare rursus consecrari debet, 
antequam super illud Missa celebretur, juxta ea quae de 
ecclesia diximus, n. 154. ]n Lauden.,23Janii1 892, ad 
6 am , S.R.C., vigore facultatum a SSmoD. N. LeonePP. XIII 
tributarum, dat episcopo potestatem consecrandi per bre- 
viorem formulam (n. 299) eatantum altaria quae certo con- 
stabat nunquam fuisse consecrata. Quod si in altari ab 
antiquo tempore Missa celebrata est, licet de consecratione 
ejusdem et ecclesiae nulla extet memoria et nil in scriptis 
inveniatur, satis est ut altare pro consecrato habeatur. 

( t) Collectanea S.G. de Prop. Fide, n. 828. 

Reverai in Sancti Hippolyti, 31 Aug.1867, ad ^ um (n. 5386), 
proposito dubio : « i° Altaria fixa cum tabula ex lapide, 
ubi nec de ecclesiae ipsius, nec de altaris consecratione 
ulla extat hominum memoria, nec in scriptis aliquid inve- 
nitur, ab antiquo tamen tempore Missa celebrata semper 
fuit, an possint haberi pro consecratis ? Et in casu negativo, 
quid agendum de hujusmodi altaribus? » ; S.R.C. reposuit: 
« Ad h xxm '. Affirmative ad primam partem dubii ; ad secun- 
dam provisum in prima ». 

312. Legitimus minister consecrationis altaris sive immo- 
bilis sive mobilis est solus episcOpus consecratus ; de qua 
re repetenda sunt quae diximus n. 147 de ministro conse- 
crationis ecclesiae. Tria taritum hic notamus. Primum est 
nonnullos falso docere episcopum loci indigere licentia Ro- 
mani Pontificis pro consecrando altari immobili in ecclesia 
non consecrata(l). Alterum est regulares non gaudere pri- 
vilegio quod, /. c, indicavimus, si agitur de solius altaris 
immobilis consecratione in ecclesia tantum benedicta. Ter- 
tium est in ecclesiis tituli cardinalitii in Urbe jus consecrandi 
altaria spectare non ad Cardinalem Yicarium, sed ad Cardi- 
nalem episcopum titularenr, uti Congregatio specialis a 
Leone XIII designata declaravit die 25 Jan. 1879, quam 
declarationem ipse Pontifex confirmavit. Ratio est, quia Car- 
dinales titulares aliquam conservant jurisdictionem in eccle- 
sia titulari, etideoinea inceduntcum rocchetto discooperto 
et mozzetta, habent baldachinum erectum, sedent in 
throno, solemnem benedictionem impertiuntur, indulgen- 
tias centum dierum publicant, etsi diaconi. Unde non debet 
incongruum reputari, si in antiquae jurisdictionis signum 
ad eos reservata est quoque consecratio ecclesiae titularis 
et altarium in ea existentium (2). 

313. Episcopus nequit potestatem consecrandi altaria 
seu immobilia seu mobilia presbyteris commjttere. Roma- 
nus autem Pontifex id potest, cum simus in materia mere 
ecclesiastica : et hujus indulti exempla non desunt. Nam 

(1) Giraldi, Expos. Jur. Pont.,p. 1, sect. 599; Ferraris, Bibliotheca, etc. 
v. Altare, n. 36. 

(2) De Angelis, Hb. III Decret., tit. XL, n. 2. 

aliquando Sedes Apostolica jus fecit episcopo deputandi 
presbyterum pro altarium consecratione. Ita Pius IX die 
3 Dec. 1876, Yicario Apostolico N. in Sinis, attenta ejus 
pedum debilitate, benigne tribuit ad quinquennium facul- 
tatem deputandi vicarium generalem vel alium missiona- 
riumidoneum ad consecrandos lapides, adhibitis tamen 
oleis ab episcopo catholico consecratis. Idem Pontifex eo- 
dem die et anno eamdem facultatem concessit, absque ulla 
temporis Hmitatione, alii Yicario Apostolico pariter in Sinis 
propter ejusdem oculorum imbecillitatem. Aliquando vero 
etiam directe potestatem consecrandi altaria sacerdotibus 
Sedes Apostolica concessit, nonnullis appositis clausulis seu 
limitationibus, quas sedulo esse servandas, etiamprocon- 
secrationis validitate, palam est. Huc spectat responsio S. 
R. C. in Ord. Min. S. Francisci, °25 Sept. 1889. Nam S. 
C. de Prop. Fide concesserat sacerdotibus Franciscanis, 
alicui missioni in Bolivia addictis, potestatem consecrandi 
altaria pro locis ubi deesset episcopus, veldistaretduabus 
dietis, vel sedes vacaret. Franciscani hacpotestate usi bona 
fide fuerant etiam praesente episcopo in eodem loco, vel 
saltem non vacante sede, insupernon constabat plures Sanc- 
torum reliquias, easque in sepulchro bene conformato repo- 
sitas fuisse. Cum igitur Commissarius Generalis Missionum 
Franciscalium de Prop. Fide in Bolivia jure meritoque 
de validitate consecrationum taliter peractarum dubitaret, 
cumque magna esset difficultas ejusmodi aras haud rite 
consecratas inquirendi et recognoscendi, Sanctitas Sua 
ad petitionem ejusdem Commissarii Generalis, sanando ad- 
missos in consecrationibus defectus, permisit ut super ea- 
dem altaria sacrificium Missae, uti hactenus factum erat, 
celebrari posset. In genere privilegium intelligitur conces- 
sum tantummodo pro ecclesiis quibus praeest persona pri- 
vilegiata aut pro ecclesiis sui Ordinis, si est regularis. Sim- 
plex presbyter neque ex consuetudine immemoriali hanc 
potestatem consecrandi altaria obtinere potest (1). 



(1) Reiffenstuel, lib. III Decret., tit. XL,n. 34, cum communi, contra 
Engel, eod. loc, n. 9. 

§ 2. — De ritibus consecrationis altaris. 

314. Ritus, in consecratione altaris sive immobilis sive 
mobilis servandos, exhibet Pontificale Romanum ; quod in 
primis agit de consecratione altaris immobilis una cum eccle- 
siae consecratione ; deinde de consecratione altaris immo- 
bilis sine consecratione ecclesiae ; tandem de consecratione 
altaris mobiiis. Nulla est differentia inter consecrationem 
altaris immobilis una cum ecclesiae consecratione et conse- 
crationem altaris immobilis sine ecclesiae consecratione. 
Irtter consecrationem altaris immobilis et consecrationem 
altaris mobilis differentia in eo est, quod in consecratione 
altaris mobilis petra sacra in superficie tantum ungitur, dum 
in consecratione altaris immobilis alia insuper adhibetur 
unctio, qua lapis in angulis conjungitur et connectitur cum 
inferiori basi, atque ita non unuslapis, sed integrumaltare 
consecratum censetur. Exinde patet altare immobile non 
posse consecrari ritibus altaris mobilis ac viceversa, licet 
consecratio mobilis ritibus immobilis videatur valida. In 
Fanen., 17 Jan. 1843 (n. Zi966),expositum fuit ecclesiam 
una cum altari (n. 294) consecratam fuisse et in hac ipsa 
actione et consecratione ecclesiae et altaris iisdem cum for- 
mulis fuisse etiam altare portatile consecratum, omisso om- 
nino ritu proprio in Pontificali Romano praescripto. Propo- 
sito dulpio ; « 3° Utrum, necne, valida et licita sit consecratio 
altaris portatilis tali modo peracta »; S. R. C. reposuit : 
« A.d 3 um : Affirmative pro hoc casu, dummodo, una cum 
formulis,omniafuerintsuperhocaltareperacta, sicuti prae- 
scribit Pontificale Romanum et non afferatur in exemplum ». 
Modo de consecratione altaris seu mobilis seu immobilis non- 
nulla disputamus, quae aliquam facessere possunt difficul- 
tatem, lectorem, quoad reliqua faciliora, ad ipsum Ponti- 
ficale remittentes ; et singillatim loquemur de precibus, de 
unctionibus, de reliquiarum repositione in sepulchro. 

315. 1° Preces (idemque dicatur de monitionibus, exhor- 
tationibus, aspersionibus aqua benedicta, thurificationi- 
bus, etc, quas nomine precum, lato sensu, intelligimus) 

15 

minus necessariae surit pro validitate consecrationis ; sed 
nihilominus omnia sedulo servanda sunt. Huc spectant se- 
quentes S . R. C responsiones. 

316. In Civitaten.,11 Mart. 18W (n. 4565),quaesitum 
fuit : 

« 1° Cum nec in Pontificali nec alibi reperiantur quae di- 
cenda quaeque facienda sint dum plures arae consecrantur 
simul, quaeritur an quae in Pontificali pro consecratione al- 
taris portatilis sunt in singulari, dicenda sint in plurali, v. 
g., hos lapides, has tabulas, has petras et similia, cum al- 
tare sit ipse Christus, et nihil dicat Pontificale. 

« 2° An sufficiat ter tantum ante tabulas consecrandas 
dicere : Deus in adjutorium meum intende, pro omnibus 
aris simul consecrandis ; 

« 3°Inverbis : Sanctificetur et consecretur,sunt quinque 
crucis signa in Pontificali, et Rubrica dicit quod Pontifex 
facit crucem cum pollice. Sufficitne facere unam tantum 
crucem pollice et unam t^ntum benedicendo manu, quoties 
haec verba proferenda sunt in qualibet ara ; 

« 4° Pontifex aspergit tribus vicibus in circuitu tabulam 
seu aram et dicit antiphonam etpsalmum : Miserere,et ora- 
tionem sequentem,et tribus vicibus incensat in circuitu ta- 
bulam seu aram et dicitpsalmum :Quam dilecta. Sufficitne 
aspergere et incensare tribus vicibus tantum in circuitu 
omniurn tabularum simul consecrandarum, tamquam in 
unum junctarum, et semel dicere orationem et psalmos 
praedictos ; 

« 5° Inter ea quaepro altaris consecratione parari debent,, 
ordinatur media libra thuris, cujus medietas sitin granis. 
Estne eadem sumenda pro singulis simul consecrandis, aut 
sufficit sumere pro omnibus simul quantitatem thuris pro 
arbitrio ; 

<( 6° Sufficitne celebrare Missam super unam tantumaram 
antea consecratam, vel extunc consecratis ». 

S. R. C. reposuit : ■ 

(( Ad l um : Quando episcopi ritum consecrationis seu be- 
nedictionis in Pontificali pro uno tantum praescriptum exer- 
cere debent pro pluribus, regulam certam pro his quae se- 

mel in plurali dicenda sunt, quaeque cuilibet repetenda in 
singulari, desumant ex eodem Pontificali in collationc ordi- 
num propluribus. Itavidelicet ut psalmi, antiphonae, pre- 
ces recitandae a choro vel etiam a solo episcopo, quae cum 
actionibus non conjunguntur, semel etrespective in plurali 
dicantur ; actiones vero cum adjunctis formulis, uti sunt 
cruces et unctiones, super singulis aris ab episcopo reite- 
rentur. 

« Ad 2 ura : Affirmative, ut ad l um . 

« Ad 3 um : Negative,sed signa crucis,cum pollice et manu 
benedicendo, toties facienda sunt, quotiescum signo crucis 
adnotatur forma sanctificationis et consecrationis, quam 
proferre debet episcopus, juxta praescriptum Rubricae, 
prius in medio tabulae, deinde in quatuor cornibus illius- 
met tabulae, et idem successive facere et repetere super 
singulis lapideis tabulis consecrandis. 

« Ad li um : Affirmative ad utramque partem,videlicet suf- 
ficere aspergere et incensare tribus vicibus tantum in cir- 
cuitu omnium tabularum, et semel dicere antiphonas, ora- 
tionem et psalmum : Miserere ,non vero psalmum : Quam 
dilecta (utperperam ponitur in dubio), qui non dicitur dum 
tribus vicibus per gyrum thurificatio fit, sed dicitur semel 
dum oleo catechumenorum liniuntur tabulae. Excipienda 
tamen est postrema thurificatio ante orationem : Descendat, 
quaesumus , Domine, etc, iteranda super singulas aras. 

a Ad 5 um : Negative ad primampartem, affirmative ad se- 
cundam, dummodo quantitas thuris, cum ad thurifican- 
dum, tum ad cremandum in aris, satis sit pro numero ta- 
bularum. 

« Ad 6 um : Post peractam consecrationem altarium porta- 
tilium, Missam vel per episcopum velper aliquem sacerdo- 
tem celebrandam esse super unam duntaxat ex tabulis con- 
secratis ». 

317. Pariter in Ratisbonen:, 18 Julii 1884 (n. 5915), 
propositis dubiis : «-Il.Cumin Pontificali Romanonon clare 
dicatur, qui actus et caeremoniae iterari debeant, dumplu- 
ra altaria fixa in eadem ecclesia consecrantur, quaeritur : 

« 1° An episcopus,sipostunctionemetclauso sepulchro 

primi altaris, processerit ad altare secundum, in consecra- 
tione hujus altaris iterum incipere debeat ab oratione : Deus 
qui in ornni loco, et hanc orationem iterare debeat quot- 
quot altaria consecrantur ; 

« 2° Suntne etiam antiphonae : Sub altare Dei, et : Sub 
altare Dei audivi, ab episcopo toties intonandae et a can- 
toribus cantandae, quot altaria consecranda sunt ; 

« 3° Yaletne etiam eadem iteratio circa orationem : Deus 
qui ex omnium cohabitatione ; » 

S. R. C. reposuit : « Ad 2 um : Affirmative in omnibus ». 

318. Tandem in Trascalen., 9 Febr. 1867 (n. 5376), 
quaesitum fuit : « Quum in dioecesi Trascalensi plura alta- 
ria portatilia consecranda sint,hodiernus episcopus Trasca- 
lensis, ne nimium defatigetur, eorum consecrationem biduo 
aut triduo in qualibet hebdomada perficere statuit. Yerum- 
tamen cum aqua benedicta mixta cum sale, cinere et vino, 
in hac benedictione requisita, utplurimum, supersit, prae- 
fatus episcopus insequentia duo dubia S. R. C. enodanda 
proposuit, nimirum : 1° kn aqua benedicta quae superfuit 
in una consecratione, adhiberi possit in insequenti ; 2° Et 
quatenus affirmative, pro quo numero consecrationum ea- 
dem aqua adhiberi possit ». S. C. reposuit : « Negative in 
omnibus ». 

319. 2° Praeter preces Pontificale Romanum praecipit 
pro altaris consecratione unctiones oleo catechumenorum 
et chrismate. Hic ritus ungendi altare sacro chrismate est 
antiquissimus, communis utrique liturgiae, Romanae et 
Gallicanae. Illius meminit concilium Agathense (an.506) : 
« Altaria placuit non solum unctione chrismatis, sed etiam 
sacerdotali benedictione sacrari ». Yide etiam can. 26 con- 
cilii Epaonensis [an. 517) relatum n. 289. lpsum servat 
etiam Ecclesia Orientalis ab antiquissimis temporibus ; 
nam auctor Ecclesiasticae Hierarchiae inculcat : « Hoc 
etiam sancte observa, ut sacratissima illa lex, mysterium 
altaris, consecrationem sanctissimis perficiat unguentis ». 
Tandem Innocentius III in cap. un., § Ungitur, De sacra 
unctione, de eo haec habet : « Ungitur praeterea, secun- 
dum ecclesiasticum morem, cum consecratur altare, cum 

dedicatur templum, cum benedicitur calix, non solum ex 
mandato legis divinae, verum etiam exemplo Beati Sylvestri 
qui cum consecrabat altare, illud chrismate perungebat. 
Praecepit enim Dominus Moysi ut faceret oleum unctionis 
de quo ungeret testimonii tabernaculum et arcam testa- 
menti mensamque cum vasis. Verum unctionis sacramen- 
tum aliud quidem efficit et figurat tam in novo quam in 

veteri Testamento ». Hinc altaris consecratio absque 

chrismate foret irrita (1). Quamquam vero non omnes et 
singulae unctiones sint necessariae pro validitate consecra- 
tionis, ut patet ex responsione S.R.C. in Maurianen., infra 
citanda, tamen episcopus in illis omnibus perficiendis 
sedulus sit. 

320. Innocentius III in cap. 3, De consecratione eccle- 
siae vel altaris, ait : « Non negamus quin oleum non con- 
secratum consecrato possit oleo commisceri ». Hoc intelli- 
gendum de casu quo rationabilis causa bujus commixtionis 
occurrat, e. g., si oleum consecratum non sufficiat ; secus 
enim commixtio foret illicita. Praeterea oleum consecratum 
debet esse in majori quantitate, aut certe non in minori, 
quam oleum non consecratum quod additur ; tunc enim 
facilius intelligitur non consecratum fieri consecratum per 
hanc mixtionem, ac magis dignum trahere ad se minus 
dignum. Hinc doctores communiter consulunt, ut ista com- 
mixtio singulis vicibus fiat pro singulis occurrentibus casi- 
bus. Similia doctores tradunt de mixtione aquae non bene- 
dictae cum benedicta (2). 

321. In Ambianen., % Q 2 Martii 1841 (n. 4914), quae- 
situm fuit : 

<( 1° In Rubrica de altaris portatilis consecratione legitur 
quod consecratio fieri debeat jejuno stomacho. Quaeritur 
utrum, ratione habita plurium altarium, liceat pontifici ea 
consecrare non jejuno ; 

« 2° Ex eisdem Rubricis haec verba : Sanctificetur et 
consecretur haec tabula in nomine, etc. , quinquies proferri 



(1) Giraldi, Expos. Juris Pont., p. 1, sect. 599. 

(2) Giraldi, Expos. Juris Pont., p. I, sect. 599. 

debent super singalam tabulam. Quaeritur an liceat ponti- 
fici, ne nimium protrahatur consecratio, ea verba semel 
tantum proferre pro unaquaque tabula, dum supra eam 
format quinque cruces cum aqua benedicta. 

(( 3° Utrum idem liceat quando altaria inunguntur cum 
sacro chrismate et oleo catechumenorum ; 

<( h° Utrum praedictae unctiones fieri possint cum stylo 
ligneo, spongia quadam munito, ut mos est in unctionibus 
baptismi et extremae unctionis, non autem cum pollice 
nudo, ne scilicet, unctionibus multiplici vice supra petram 
repetitis, laceretur ; 

« 5° Ex Rubricis, episcopus sepulchrum propriis mani- 
bus claudit. Licetne, postquam reliquias in sepulchro pro- 
pria manu collocaverit pontifex, alicui sacerdoti assistenti 
committere curam sepulchrum signandi cum cera, episcopo 
praesente et jubente ; 

« 6° Item, circa ea quae immediate sequuntur : Manu 
dextera confricans^ liniens et perungens, quaeritur utrum 
cura liniendi et confricandi sacerdoti assistenti demandari 
possit, postquam episcopus propria manu consperserit oleo 
sancto totam altarium superficiem ; 

« 7° In rubricis legitur quod pontifex propria manu ex 
ipso incenso quinque cruces format. Quaeritur an possit, 
postquam aliquot grana incensi super quinque cruces pro- 
pria manu sparserit, alicui assistenti commendare curam 
ea in modum crucis disponendi ; 

« 8° Addunt rubricae quod episcopus ponit unam cru- 
cem, de subtili candela factam, super quamlibet crucem 
thuris. Quaeritur utrum possit unam tantum crucem po- 
nere, relinquendo aliis ministris curam ceteras dispo- 
nendi ; 

« 9° Quid de casu in quo sepulchrum ubi reliquiae con- 
duntur confractum sit? Amittitne altare portatile suam 
consecrationem ». 

S. R. C. reposuit : 

<( Servandam omnino esse in omnibus formam a Romano 
Pontificali praescriptam » . 

322. In Maurianen,,3 Maii 189% episcopus sequens 



CAPUT III. DE LOCO CELEBRATIONIS MISSARUM 231 

dubium exposuit : « Juxta Pontificale Romanum ubi de 
consecratione altaris tum fixi tum portatilis agitur, quin- 
que cruces in parte superiori lapidis oleo sacro inungendae 
sunt. Si crux in medio lapidis absit ac proinde in altaris 
consecratione omittatur unctio istius crucis, quaeritur 
utrum invalida sit consecratio ». S.R.C. reposuit : « Valida 
est consecratio ; sed unctio in medio tabulae nunquam 
omitti debet, quamvis crux ibidem sculpta non sit ». 

323. 3° Insuper Pontificale pro consecratione altarisseu 
mobilis seu immobilis praescribit reliquiarum repositionem 
in sepulchro.Hic ritus reponendi reliquias in altari est anti- 
quissimus (n. 164) eumque servat Ecclesia tum Orientalis 
tum Occidentalis. In antimensiis Ecclesiae Orientalis reli- 
quiae Sanctorum reconditae sunt in angulis. Imo antiqui- 
tus, reliquiis Sanctorum deficientibus, repositae in altari 
fuerunt memoriae Sanctorum, id est lintea quaedam quae 
super martyrum sepulchro aliquandiu deposita fuerant,imo 
etiam fragmenta evangelii, et, quod gravius est, hostia quo- 
que consecrata. Hic usus reponendi in altaris sepulchro 
hostiam consecratam vel partem ipsius, perduravit in Occi- 
dente usque ad saeculum XIV et XV et tandem ab Inno- 
centio IV fuit jure meritoque reprobatus (1) ; item usus re- 
ponendi in altari fragmenta evangelii ac Sanctorum memo- 
rias obsolevit. 

324. Nonnulli putant reliquias Sanctorum non esse ab- 
solute necessarias pro validitate consecrationis (2). Quid- 
quid sit de praxi per antiquiora saecula quoad ecclesias 
cathedrales vel titulares, hodie haec sententia falsa est. 
Inter plures declarationes S. R. C, sufficiat citare res- 
ponsionem cum instructione in Rhedonen., 23 Sept. 
1837 (n. /|828). Episcopus Rhedonensis exposuerat suum 
praedecessorem plura altaria ecclesiarum parochialium 
consecravisse sine reliquiis Sanctorum, vel non servatis 
caeremoniis praescriptis, petens ut haec altaria habere 

(1) Nouvelle Revue Theologique, tom. XII, pag. 486 sequ. 

(2) De Lugo, l. c, n. 5 ; Suarez, in3 p. D. Thomae, disp. LXXXI, 
sect. V ; imo S. Alphonsus, VI, n. 369 hanc sententiam dicit commu- 
niorem, licet eidem non subscribat. 

posset reconciliata sola reliquiarum repositione. S. R. C. 

omnia retulit SSmo qui praecepit, ut conficeretur pro 

casu instructio ; eamque deinde probans,jussitutepiscopus 

Rhedonensis ad tramites illius sese gereret. Jam vero in hac 

instructione haec leguntur : « Altare super quo celebratur 

Missa, vel fixum vel portatile, scilicet cum petra sacra tan- 

tum, consecratum omnino esse debet ; ac pro ipso altari 

portatili seu petra sacra praecipuus est ritus observandus, 

unctiones adhibendae, reponendae in sepulchro reliquiae 

sanctorum martyrum, juxta verba Apocalypsis : Vidi sub al- 

tare Dei animas interfectorum. Reliquiae ibi reponuntur 

ob relationem ac mysticam analogiam inter Dominum Je- 

sum Christum, caput martyrum, ejusque membra, juxta 

S. Augustini verba : Convenienter autem et quasi quodam 

consortio ibi martyribus sepultura clecreta est, ubi mors 

Domini quotidie celebratur \ scilicet ut qui propter mor- 

tem ejus mortui fuerunt, sub sacramenti ejus mysterio 

requiescant. Ideo sacerdos post confessionem osculans al- 

tare, profert ea verba : Quorum reliquiae hic sunt. Ex 

quibus etiam patet necessitas ut in altare sit sepulchrum re- 

liquiarum ; reliquiis enim non appositis et deficientibus, 

superflua ac vana essent ea verba. Praeterea sicut altare 

quodcu.mque vel immobile vel portatile evadit execratum 

ob fracturam vel per se enormem ob quantitatem^, vel enor- 

mem propter locum unctionum, licet levis in se fractura 

esset. ita execratum evadit ob reliquiarum amotionem. Ex 

hoc etiam liquido ostenditur reliquiarum necessitas in alta- 

rium consecratione. Hinc si a ceteris ritibus observandis 

in nova altarium consecratione dispensavit aliquando Sedes 

Apostolica, nunquam a ritu dispensavit repositionis reli- 

quiarum et a caeremoniis necessario inhoc observandis(l). 

Sic S. R. C. in Augustana, 5/ Apr. 1668, episcopo sup- 

plicanti pro facultate reconciliandi plurimamilliariaaltarium 

execratorum obsolam remotionem reliquiarum, quaeprop- 

terea iterum consecranda omnino erant, cum sola reposi- 

tione reliquiarum iis tantummodo servatis caeremoniis quae 

(i) Sed nonnulla exempla hujus concessionis reipsa extare, ex dicendis 
n. sequ. patebit. 

in Pontificali Romano praescribuntur, respondit : In hoc 
casu gratiam petitam posse concedi, quae a s. m. Cle- 
mente IX concessa fuit. Si itaque hoc exemplum sequi SSmo 
Domino placuerit, RmusEpiscopus Rhedonensis posset dis- 
pensari ab integra consecratione facienda omnium altarium, 
de quibus in precibus ; attamen in eo quod respicit reli- 
quias, indulgeri nequit ut altaria reputet reconciliata cum 
sola ac simplici reliquiarum repositione, quin caeremoniae 
serventur ad hunc ritum ordinatae. Ut igitur res procedat 
absque omissione vel violatione ritus constanter servati, et 
absque strepitu vel scandalo quod oriri posset, episcopus 
secreto in suo privato oratorio procedat ad consecrationem 
cum omnibus caeremoniis a Pontificali Romano praescrip- 
tis petrarum cunctarum, in quibus reliquiae desunt, vel 
quamvis appositae sint, non fuit tamen adhibitus ritus or- 
dinatus, easque petras cum reliquiarum sepulchris conse- 
cratas mittat ad parochos qui easdem unicuique mensae 
aptare poterunt. Qua functione caute acprudenter peracta, 
nihil omnino admirationis vel scandali excitabitur, cum per- 
paucis patere queat. Ad hunc autem timorem vitandum 
episcopi conscientiae et prudentiae relinquitur statuendum 
illud temporis spatium, quod necessarium putabit ad prae- 
dicta omnia sedulo perficienda ». 

325. Igitur necessarium est indultum apostolicum ut 
altare sine reliquiis valide consecrari valeat ; aut super 
altare sine reliquhs Missa licite celebrari possit : et licet 
hoc indultum raro ac difficile concedatur, tamen exempla 
non desunt in gravissimis circumstantiis, pro locis praeser- 
tim missionum. Confer Collectaneam S. C. de Prop. Fide, 
n. 825, 829, 831, ubi indulta elargiuntur consecrandi 
altaria sine reliquiis. Etin formula I facultatum n. 23,dsXur 
Missionariis licentia, deficientibus altaribus cum reliquiis, 
celebrandi Missam super altari sine reliquiis. Gattico, op. 
cit., cap. XII, n. 25, putat in gravissima et evidenti neces- 
sitate, e. g., ne fideles diu Missa careant, episcopum qui 
nec reliquias habet, nec sperat se eas brevi habiturum esse 
(nec inclultum petere potest consecrandi sine reliquiis), 
posse altare sine reliquiis interim consecrare. 

326. Imoplurium Sanctorum reliquiae necessariae sunt 
et non sufficerent una vel plures unius tantum Sancti ; uti 
ex dictis satis colligitur. Consecratio cum una vel pluribus 
reliquiis unius tantum Sancti foret clubia. Id desumitur ex 
responsione S. R. C. in Canarien. et de Teneripha, 13 Apr. 
1867 (n. 5379). Nam episcopus Canariensis et administra- 
tor Apostolicus Teneriphensis in altaribus ecclesiarum 
utriusque dioecesis vix aras et tabulas lapideas rite conse- 
cratas inverrit ; ipse autem plura centena consecravit, ut 
illis suas ditaret ecclesias. Attamen ex tabulisrecentercon- 
secratis : 1° Quaedam existunt in quorum sepulchro ex er- 
rore unius tantum Sancti martyris reliquiae conditae sunt, 
et quae ab aliis separatae existunt ; 2° AJiquae autem nu- 
mero perpaucae de quibus dubitatur an uniusvel plurimo- 
rum Sanctorum reliquias contineant, ac quae ab aliis ma- 
gno numero rite consecratis distingui non possunt. Quaesi- 
vit ergo a S.R.C. : « 1° An primae sint denuo consecrandae, 
vel sufficiat in iis ab ipsomet episcopo qui eas consecravit, 
aperiri sepulchrum et ibi alterius Sancti reliquiasadjungere; 
2° An secundae possint relinqui prout sunt, permittendo ut 
in eis celebretur, cum non possint ab aliis qui duorum 
Sanctorum reliquias habent distingui ». S. C. reposuit : 
« Supplicandum SSmo pro sanationead cautelam tantum ». 
Quam sanationem SSmus, quatenus opus esset, concessit. 
Ratio praecipua dubitandi de validitate hujus consecratio- 
nis est, ni fallimur, quia, si unius tantum Sancti reliquiae 
in altari sunt, nequeunt esse vera verba sacerdotis in prima 
altaris deosculatione. Yide Gardellini citatumn. sequ. Igi- 
tur si casus practicus occurrat consecrationis taliter perac- 

tae, vel petenda est sanatio ad cautelam, ut supra ; vel 
aperiendum sepulchrum,addendae alterius Sanctireliquiae, 
et rursus altare (quod aperitione sepulchri execratum est) 
consecrandum. 

327. Si vero quaeratur quorumnam reliquiae necessa- 
riae sint, respondemus in primis S. C. C. die 13 Sept. 1593, 
apud Gavanti, tom. /, pag. 115, rescripsisse episcopo In- 
teramnensi, adhiberi adhoc non posse, nisi reliquias Sanc- 
torum ab Ecclesia approbatorum. Et quidem necessariae 

sunt reliquiae illorum qui ab Ecclesia approbati sunt ut 
Sancti, et non sufficerent reliquiae Beatorum et multo 
minus Venerabilium. Deficiente authentica responsione, 
id colligimus tum ex verbis Pontificalis Romani quod sem- 
per loquiturde reliquiis Sanctorum, tum ex verbis sacer- 
dotis in prima altaris deosculatione : Per merita Sanctorum 
tuorum quorum reliquiae hic sunt, tum tandem ex eo 
quod prohibitum sitecclesias dicare Beatis (n. 138), proin- 
de et altaria, et ideo etiam, ni fallimur, poni in altari eo- 
rum reliquias. Praeterea Gardellini in nota ad responsionem 
S. R. C. in Gratianopolitana, 33 Maii 1835 (n. 4742), 
haec habet : « Reliquiae Sanctomm quae reponuntur, mar- 
tyrum esse debent et plurium. et solum permittitur ut 
cum iis sanctorum confessorum reliquiae uniantur, illorum 
praesertim in quorum honorem vel ecclesiae vel altaria 
dedicantur ; plurium autem Sanctorum reliquiae ponendae 
sunt,ut verba sacerdotis in prima altaris deosculatione ve- 
rificentur : Quorum reliquiae hic sunt ; sicuti etiam pars 
aliqua corporum reponenda est, non vestes aut quidquid 
aliud hujusmodi». Haec certe magis conformia sunt Pon- 
tificali Romano et Instructioni quam retulimus n.334 ; sed 
positis in sepulchro reliquiis unius Sancti martyris et unius 
Sancti confessoris aut virginis, putamus consecrationem 
valere.Nam positis in sepulchro reliquiis unius sancti marty- 
ris tantum, jam diximusw. 336 consecrationem esse du- 
biam, praesertim quia verba sacerdotis prima vice altare 
deosculantis vera non sunt. Sed in casu nostro reliquiis 
unius martyris additae ex hypothesi sunt reliquiae confes- 
soris aut virginis, atqueita verba sacerdotis verissima sunt, 
ut patet. E contrario putamus consecrationem esse dubiam, 
si in altari positae sunt reliquiae plurium Sanctorum non 
martyrum ; nam ex una parte certum est antiquitus non 
solum super corpora martyrum, sed etiam super corpora 
confessorum altaria erecta fuisse (1), et ex alia in casu 
verba sacerdotis deosculantis altare vera sunt, sed non ap- 



(1) Nouvelle Revue Theologique, l, c, et tom. VI, pag. 481 sequ. 
Vide n. 138. 

plicantur verba Apocalypsis et S. Augustini relata cit. 
n. 324. Deest, quod sciamus, in hac materia authenticum 
responsum S. R. C, quaein casupractico foret consulenda. 

328. Demum reliquiae debent esse authenticae, ita ut 
dubiae reliquiae nunquam poni valeant ; quod S. R. C. 
saepius declaravit et res clara est. Quod si authenticae 
sunt, poni in altari possunt licet nomen Sanctorum ad quos 
pertinent, ignoretur. Sane « episcopus Scardonensis narrans 
sibi ex Urbe transmissas nonnullas reliquias Sanctorum 
sine nominibus, supplicavit pro licentia imponendi illis 
nomina bene visa ». S. R. C. in Scardonen., 19 Aug. 
1630 (n. 875), reposuit : « Si reliquiae sunt authenticae, 
posse concedi, facto verbo cum SSmo ». Deinde vero die 
7 Sept. 1630, SSmus dixit : « Episcopum illis posse uti, si 
sunt authenticae, in consecratione altarium absque alia 
denominatione ». 

329. Pontificale Romanum de consecratione altaris im- 
mobilis sive cum ecclesiae consecratione, sive absque eccle- 
siae consecratione haec habet : « Sane sero ante diem con- 
secrationis Pontifex parat reliquias in altari consecrando 
ponendas, ponens eas in decenti et mundo vasculo cum 
tribus granis thuris ; ponit etiam in eo chartulam de perga- 

meno scriptam sub hac forma Sigillans ipsum vasculum 

diligenter ». De Rossi, Bull. 1872, pl. X-XIT, docet anti- 
quis temporibus hoc vasculum saepe fuisse ex metallo 
pretioso ; hodie Pontificale Romanum materiam vasculi non 
indicat, dummodo sit decens et mundum. Sigillatur autem 
vasculum diligenter sigillo cerae, ponendum deinde in 
sepulchro altaris, claudendo sigillo lapideo, de quo supra. 

330. Pergitque Pontificale : « Celebrandaeque sunt vigi- 
liae ante reliquias ipsas et canendi nocturni et matutinae 
laudes in honorem Sanctorum quorum reliquiae sunt re- 
condendae ». Hunc ritum celebrandi vigilias ante reliquias 
Sanctorum recondendas in altari immobili consecrato, Pon- 
tificale conservavit ex antiqua liturgia Gallicana. Igitur reli- 
quiae, vasculo sigillato contentae, sero ante diem consecra- 
tionis ponendae sunt in loco honesto et mundo, e. g.. in 
oratorio proximo ecclesiae,vel sub tentorio ante fores eccle- 

siae consecrandae parato, vel etiam in capella cujus altare 
non est consecrandum, et super feretrum decenter orna- 
tum, cum duobus candelabris et luminaribus ardentibus ; 
insuper celebrandae sunt vigiliae ante reliquias in honorem 
eorumdem Sanctorum. Eae vigiliae perdurare debent per 
totam noctem usque ad momentum translationis et repo- 
sitionis earumdem reliquiarum in altaris sepulchro.IdPon- 
tificale expresse non tradit, sed certum est, cum sit conforme 
antiquae liturgiae, ex qua hicritus desumptus est(4). Hinc 
in Cuneeti., 7 Aug.1875 (n. 5621), addubium : « 3° Pon- 
tificale Romanum praescribit vigilias persolvendas ante re- 
liquias in altari reponendas : Sufficitne matutinum cum 
laudibus semel vespertinis horis persolvi, clauso postea 
remanente tentorio vel sacello, an tota nocte psallendum, 
donec reliquiae ipsae processionaliter deferantur ad altare 
consecrandum » ; S. R. C reposuit: « Ad 3 um : Sacrae 
vigiliae praescriptae in Pontificali Romano per totam noc- 
tem persolvendae sunt ». Haec omnia servat etiam Ecclesia 
Graeca, juxta Goar, Euchologium Graecorum, pag. 832 
sequ. ; sed translatio reliquiarum vigilatarum plerumque fit 
alio die a die consecrationis ecclesiae et altaris. 

331. Non semel dubitatum fuit quid in concreto recitari 
aut cani deberet in his vigiliis totanocte perdurantibus ante 
Sanctorum reliquias. In primis ex dictis apparet absonum 
esserecitare autcanere officium dedicationis ecclesiae, cum 
vigiliae esse debeant in honorem Sanctorum ; insuper 
quando consecratur solum altare immobile, et non ecclesia 
cum altari, non est locus officio dedicationis; demum quando 
consecratur ecclesia cum altari, ecclesia nondum consecrata 
est, dum aguntur vigiliae. Hinc in cit Gratianopolitana, 
23 Maii 1835 (n. 4742), ad dubium : « 2° Pontificale Ro- 
manum expresse innuit quod pridie dedicationis ecclesiae 
matutinum cum laudibus canendum sit (ac proinde recitan- 
dum pro privatim dicentibus) de Sanctis, quorum reliquiae 
reconduntur in vase, ante fores ecclesiae posito. Illud offi- 
cium obligatne sub gravi ? Numquid eo die duplex matuti- 

(1) Gardellini, l. c. 

num recitandum est unum de Sanctis, alterum de dedica- 
tione ? » ; S. R. G. reposuit : Ad 2 um : « Officium de dedica- 
tione ; vigiliae juxta Pontificale ante reliquias, de Sanctis ». 
Rursus in Cenomanen., 7 Dec. 1844 (n. 4979), exorto 
dubio circa genuinum sensum relatorum verborum Ponti- 
ficalis, nonnulli putabant in hisce vigiliis recitandum esse 
officium dedicationis ecclesiae, licet altaris tantummodo 
peragendaesset consecratio,etincipiendum aprimisvesperis, 
etiam in satisfactionem oneris divini officii, alii e contrario 
censebant juxta Pontificale in vigiliis recitandos nocturnos 
in honoremSanctorum per psalmos et officium de communi, 
quin tamen hi nocturni onus divini officii*currentis exclude- 
rent. S. R. C. reposuit : « Juxta alias decreta, praesertim in 
Mechlinien., 19 Julii 1780 et Gratianopolitana,23 Maii 
/##5,vigilias faciendas juxta Pontificale ; officium vero dedi- 
cationis ecclesiae (non altaris) solum inchoandum esse, 
peracta consecratione, ab hora minori tertia ».Iterum vero 
expostulante episcopo Cenomanensi, eadem S. C. in Ceno- 
manen., UJunii 1845 (n. 5008),rescripsit : « Pontificalis 
verba in casu intelligenda esse quod celebrentur vigiliae 
cum matutino, laudibus, hymnis, canticis de communi, 
cum simili oratione de communi, sine nomine expresso, 
cum non sint partes officii diei ». Igitur, tota nocte prae- 
cedente, ante reliquias sanctorum martyrum, recondendas 
die sequenti in altari, sacerdotes, clerici, regulares aut 
etiam laici recitabunt cum cantu vel sine cantu matuti- 
num, laudes, hymnos, canticos de communi martyrum, 
cum simili oratione de communi, sine nomine expresso. 
Sed si martyrum reliquiis admixtae sunt reliquiae confes- 
sorum et virginum, fortasse, praeter matutinum etc.de 
communi martyrum, recitari aut cani poterit etiam matu- 
tinum etc. de communi confessorum aut virginum ; item 
non dubitamus vigilantes.'psalmis, laudibus, hymnis, can- 
ticis de communi, posse etiam alios psalmos et preces ab 
Ecclesia approbatas addere. Manifestum est easdem perso- 
nas non posse per integram noctem vigilare canendo et re- 
citando ; igitur necesse erit ut plures vigilent, alternis vici- 
bus. Tandem notandum est vigilantes qui officium, ut supra, 

ante reliquias recitaverunt, non exinde, axiomate officium 
pro officio, solvi ab obligatione recitaadi officium diei occur- 
rentis, non obstante quacumque contraria consuetudine, uti 
censuit S. R. C. in Bergomen., 16 Sept. 1881 (n. 5827), 
et in cit. Cenomanen., 14 Juuii 1845. 

332. Expletis vigiliis, reliquiae deferuntur ad altare 
consecrandum, servatis caeremoniis praescriptis in Pontifi- 
cali Romano. In Cuneen. f 7 Aug. 1867 (n. 5621),proposi- 
tis dubiis : « 6° Juxta Pontificale Romanum feretrum reli- 
quiarum deferendum e&t a quatuor sacerdotibus. Debentne 
isti sacerdotalia paramenta induere, scilicet amictum, al- 
bam, cingulum et planetam..., an sufficit ipsos superpelli- 
ceo indui ; 7° Antequam episcopus ecclesiam cum feretro 
reliquiarum ingrediatur, inungere debet cum sacro chris- 
mate ostium ecclesiae exterius. Inungendane porta ipsa, ut 
plurimum, lignea ; an potius inungendi duo stipites lapidei 
vel lateritii » ; S. R. C. reposuit: « Ad 6 um : Decet, ut, ex 
usu passim recepto, sacerdotes in casu sint sacris vestibus 
induti. Ad 7 UI » : Negative adprimam partem : affirmative 
ad secundam, ». 

333. Tandem quoad ipsam repositionis caeremoniam 
episcopus Rellunensis et Feltriensis exposuit : « Pontificale 
Romanum de altaris portatilis consecratione agens, nus- 
quam de coementi benedictione ad firmandum parvi sepul- 
chri operculum verba facit; et solummodo praecipit ut epis- 
copus, sacris in eodem sepulchro reliquiis repositis, illud 
claudat. Hinc episcopus orator, hac in re obsequens iis quae 
tradit cl. Martinucci in Manuali sacrarum caeremonia- 
rum, quamplura altaria portatilia pro utraque sua dioecesi 
consecrans,neque coementum benedixit,nec sepulchra ipse- 
met lapideo clausit operculo, id muneris assistentibus sa- 
cerdotibus relinquens, qui fortasse aqua non benedicta in 
coemento conficiendo saepe usi sunt ; de episcopali vero 
sigillo supra sepulchraimprimendone cogitavit quidem : et 
in pastoralibus 'visitationibus, si quando lapidem sepulchri 
reperit minus firmiter coemento connexum, illud, novo ad- 
dito coemento, a parocho vel alio sacerdote flrmari jussit . 
Perlectis deinde recentioribus S. R. G. decretis praesertim 

in Policastren. diei 23 Junii 1879, in Lucana, diei 3 Sept. 
1879, in Vivarien. diei 28 Febr. 1880, in S. Joannisin 
America, cliei 15 Dec. 1882 et in Ravennaten., diei 
18 Maii 1883, dubium exortum est utrum recte quae ex- 
posuit, gesta sint. Hinc idem Rmus episcopus sequentia 
dubia pro opportuna declaratione eidem S. C. enodanda 
proposuit, nimirum : 1° An in posterum coementum pro 
firmando in altari portatili sepulchri lapide benedicendum 
sit ritu pro altaris fixi consecratione praescripto; 2° An ipse 
episcopus idem sepulchrum coemento linire et lapide clau- 
dere debeat ; 3° kn episcopale sigillum super parvum se- 
pulchrum altaris addendum sit ». S. R. C. in Bellunen. et 
Feltrien., 10 Maii 1890, reposuit : « Ad l ,,m : Affirma- 
tive. Ad 2 um : Si agatur de unico altari portatili consecrando, 
affirmative ; si vero agatur de pluribus aris portatilibus 
consecrandis, satis est ut episcopus liniat coemento labium 
sepulchri unius arae, et dum ipse prosequitur in sacrarum 
reliquiarum repositione, assistentes sacerdotes lituram et 
cujusque sepulchri clausuram peragant. Ad 3 um : Juxta de- 
cretum in Vivarien. diei 28 Febr. 1880, sigillum epis- 
copale apponi posse, sed non debere ». 

§ 3. — De cessatione consecrationis altaris. 

334. In primis altare immobile execratur, si superior 
mensa lapidea mota fuerit a basi. Id expresse tradit Inno- 
centius III in cap. 3, De consecratione ecclesiae vel alta- 
ris : « Altare vero in quo tabula cui consecrationis bene- 
dictio pontificali ministerio adhibetur, si mota, vel enor- 
miter fracta fuerit, debet non immerito consecrari ». Si 
mota, nempe non solum si mensa lapidea fuit a basi omnino 
dimota, sed etiam si fuit parumper sublevata. Revera in 
Neapolitana, 23Febr. 1883, (n. 5907), proposito dubio : 
« 11° Avulsis ob humiditatem lapidibus, qui tegebant reli- 
quias quorumdam altarium, et nova calce firmati, dubita- 
batur utrum praedicta altaria indigerent nova consecra- 
tione. Exposito dubio S. R. C. sub die 25 Sept. 1875, 
Ord. Gistercien., responsum fuit : Si sepulchrum aper- 

tum non fuerit, sed tantummodo de novo coemento 
firmatum, negative ; secus affirmative. Nunc quaeritur : 
Haec decisio potestne etiam retineri cum tota mensa altaris 
consecrati ad modum fixi e suis stipitibus sublevata, non 
omnino dimota, novo coemento ipsis stipitibus firmatur et 
conjungitur » ; S. R. C. reposuit : « Ad ll um : Negative ». 
Proinde, mota superiori mensa lapidea, consecratio cessat 
tum pro altari, tum pro mensa ; et ideo Missa celebrari 
nequit nec super eamdem mensam eidem vel alteri altari 
superpositam, neque super idem altare sine mensa, nisi 
eidem altari apponatur alia petra sacra et ita altare evaserit 
mobile. Haec prima execrationis causa non respicit altare 
mobile, ut patet, etsi petra sacra stabiliter basi ex muro 
inhaereat (1). Praestat eamdem nonnullis S. R. C. respon- 
sionibus declarare, inter plures quae citari possent. 

335. In Brixien., 15 Apr. 1869 (n. 5427), episcopus 
exposuit in quadam parochia suae dioecesis jam a saeculo 
unacum parochiali ecclesia consecratumfuisse altare majus. 
Sed cum novum altare majus in ea fuerit aedificatum et 
rite consecratum, illud prius fuit asportatum in capella 
laterali ejusdem ecclesiae ;.in qua translatione mensa qui- 
dem a stipitibus avulsa est, sed omnino integra permansit 
et sanctorum martyrum sepulchrum plane inviolatum.Pro- 
positis dubiis : « Utrum praedicta mensa ad instar altaris 
portatilis haberi, in eaque Missae sacrificium celebrari 
possit sinenova consecratione, aut alterius lapidis rite con- 
secrati substitutione ? Et quatenus negative, episcopus 
orator necessariam dispensationem et sanationem implo- 
rat »; S. R. C. reposuit : « Ad dubium negative. Ad postu- 
latum vero affirmative, si SSmo D. N. placuerit ». PiusIX 
petitam dispensationem et sanationem benigne elargiri 
dignatus est die 15 Apr. 1869. 

336. In Seno(/allien.,15 Maii 1819 (n.4562),episcopus 
«xponebat: « Dimissa nimis facies arae maximae catbedra- 
lis ecclesiae Senogalliensis in altiorem formam reducta nu- 



(1) D'Annibale, III, §9,w. 12; Reiffenstuel, lib. IHDecret., tit. XL, 
n. 38. 

16 

per cum faerit, superiorem lapidem, altaris ejusdem men- 
sam efformantem, a suo stipite amovere necessario oportuit ; 
constat autem altare illud ad modum fixi fuisse consecra- 
tum cum sigillis atque unctionibus mensam inter et stipi- 
tem. Hinc diversa Canonicorum studia quoad necessitatem 
illud iterum consecrandi. Eaproptera S. R. G. petitum res- 
ponderi : utrum amota mensa ab altari ad modum fixi et 
non portatilis consecrato, necessario nova indigeat conse- 
cratione ». S. G. reposuit : « In casu de quo agitur, altare 
denuo esse consecrandum ». 

De simili casu actum est in Lucana, 13 Sept* 1879 (n. 
5793). Nam archiepiscopus, dioecesim perlustrans, reperit 
in quadam ecclesia parochiali duo altaria fixa cum integra 
tabula ex lapide ; quae tamen, ut asserebatur, ab alia ec- 
clesia ubi primitus tanquam fixa consecrata fuisse cense- 
bantur, ad illam ecclesiam translata fuere, atque in eis ab 
antiquo tempore Missa semper ceiebrata fuerat. Dicta ec- 
clesia an. 1866 consecrata fuit, sed in hac consecratione 
eadem altaria in exposito statu remanserant. Proinde ar- 
chiepiscopus petebat num haec altaria tanquam execrata 
haberi deberent ; et S. G. reposuit: « Affirmative, juxta 
alias decreta ». 

337. Nonnulli putant execratum esse altare immobile, 
si altare integrum de loco in quo extructum fuit sacrisque 
caeremonis delibutum, alio transferatur. Argumentum prae- 
bet cap. /, De consecratione ecclesiae vel altaris, ubi 
Alexanderlll docet: « Ad haec si altare motum fuerit...., 
debet denuo consecrari ». Hanc sententiam falsam esse 
plane constat ex dictis n. %8°2. Id verbis desumptis ex Gi- 
raldi, Expos. Jur. Pont., p. /, sect. 599, ita demonstrat 
Gardellini in cit. Senogallien. : « Ratio est quia, licetaltare 
fixum in hoc differre videatur ab altari portatili, quod hoc 
sit transferibile de loco in locum, ipsum vero non ita,proin- 
deque fixum dicatur et immobile, tamen haec differentia est 
mere extrinseca, accidentalis et respectiva ad ipsum locum, 
potius quam inter ipsa altaria ; nam ratio formalis per quam 
altare fixum intrinsece differt a portatili, proprie in eo con- 
sistit quod altare fixum habet ac essentialiter importat con- 

junctionem tabulae cum sua structura inferiori seu basi, 
cui tabula proinde necessario debet esse unita; ubi e con- 
trario altare portatile de sua natura importat esse a basi 
sejunctum... Quare cum altare (immobile) supponatur eam- 
dem conjunctionem servare, tabulae scilicet cum sua basi, 
non obstante ipsius translatione de uno in alium locum, 
dicendum est quod adhuc retinet suum esse, ac per conse- 

quens suam consecrationem, quaeeidem accesserat ». 

Proinde illa verba : Si altare motum fuerit, etc, in cit. 
cap. /, De consecratione Ecclesiae vel altaris, ita intelli- 
genda sunt : Si mota fuerit mensa altaris (immobilis), 
uti notat Glossa, /. c.,v. Altare. 

Imo Reiffenstuel, /. c, docet altare immobile nec amit- 
tere suam consecrationem : « si lapides inferiores, lapidem 
vel tabulam superiorem principaliter consecratam imme- 
diate non tangentes, amoveantur, et alii substituantur, al- 
tari in debita altitudine adhue remanente, etsi successive 
omnes lapides taliter inferiores amoveantur, ut habet ibi- 
dem Glossa marginalis » . 

338. In Brixinen., 7 Julii 1759 (n. 4276), expositum 
fuit imagines et titulos altarium antiquitus consecratorum 
translatos fuisse de uno loco ad alium, non amota tamen a 
primaevo loco mensa jam consecrata ; et quaesitum fuit : 
« An altaria a quibus alio translati fuerint tituli etimagines, 
remanente tamenmensa consecrata, nova indigerent conse- 
cratione ». S. R. C. reposuit : « Eadem altaria non indigpre 
nova consecratione, cum altaria non Sanctis, sed Deo in 
honorem Sanctorum dedicentur » . 

339. Cessat praeterea consecratio altaris sive immobilis 
sive mobilis ob enormem fracturam mensae lapideae. Id 
tradit Alexander III in cit. cap. /, De consecratione eccle- 
siae vel altaris : « Ad haec si altare motum fuerit aut la- 
pis ille solummodo suprapositus qui sigillum continet, con- 
fractus, aut etiam deminutus, debet denuo consecrari ». 
Decretalis Alexandri III, juxta textum completum apud Gon- 
zalez, habet: Confractus.aut enormiter diminutus extite- 
rit. Idem expresse repetit Innocentius III in cap. 3 ejusd. 
tit., cujus verba dedimus n. 334 et indirecte in cap. 6 
ejusd. tit. 

340. Quaestio est quandonam mensae lapideae fractio 
habenda sit enormis, doctoribus inter se non consentienti- 
bus. Omnes quidem admittunt fracturam esse enormem, 
si ita lapis confringatur, ut calix et patena cum hostia in 
majori illius fragmento stare amplius non possint. Sed quid 
si in majori fragmento calix et patena cum hostia stare ad- 
huc possunt ? Plures putant mensam hoc in casu non cen- 
seri enormiter fractam, ita ut super majus fragmentum 
Missa celebrari adhuc licite queat(l). Haec sententia laxa 
est ; et potius sequens regula generalis, omnibus perpensis, 
constitui posse videtur : Si in magno fragmento quod inte- 
grum remanet, reperiuntur omnes cruces ab episcopo in 
consecratione altaris specialiter benedictae, fractura non 
est enormis ; e contrario si in parvo fragmento reperitur ali- 
qua ex his crucibus, fractura est enormis. Hinc, e. g., frac- 
tura est certe enormis in casu allato, nempe si in nullo 
fragmento calix et patena cum hostia stare possit, idque 
videtur significare Alexanderlll, /. c, per verbum confrac- 
tus. Pariter fractura est enormis, si mensa divisa est per 
medium, aut fere per medium, licet utraque pars continere 
certe posset calicem et patenam cum hostia : in hoc casu 
fractura esset enormis tum ob quantitatem tum ob locum 
unctionum seu crucium. Tandem fractura esset etiam enor- 
mis ob locum unctionum seu crucium, licet non ob quanti- 
tatem, si decisa est in extremitate parva pars, quae tamen 
aliquam continet crucem. Hos duos casus videtur indicare 
Alexander III, /. c, per verbum diminutus aut enormiter 
diminutus. Quod si parva decisa pars in extremitate nul- 
lam crucem continet, fractura non est enormis ; et ita intel- 
ligimus Innocentium III in cit. cap. 6, ubi tradit altare non 
esse execratum, si mensa in suaextremitate modicampassa 
est fracturam. Hinc S. R. C. in Carpen., 3 Mart. 1821 
(n. /4577), reposuit altare non esse execratum ex levi frac- 
tura in uno vel altero cornu (2). Geterum altare execratur 

(1) D'Annibale, l. c, not. 7 ; Reiffenstuel, l. c, n. 37 ; Schmalz., n. 43 ; 
Pirhing, n. 23; Layman, lib. V, tract. V, cap. VI, n. 5. 

(2) Gardellini in nota ad hanc S. C. responsionem ; Instructio S. R. 
G. relata n. 324; Giraldi, l. c, cum Barbosa. 

per fracturam enormem in sensu exposito, licet fractura in 
se tenuis seu subtilis sit. Hinc in SanctiHippoIyti, 31 Aug. 
1861 (n. 5386), ad dubium : « 3° Aliqua etiam altaria por- 
tatilia, licet nec sepulchrum violatum fuerit, nec enormis 
fractura adsit, tenui scissura laboraut, quae per medium 
integrunl lapidem decurrit. Quaeritur an per hujusmodi 
tenuem scissuram, ad instar fili, altare execratum censen- 
dum sit »; S. R. G. reposuit : « Ad 3 um : Affirmative ». 

341 . Tandem execratur altare tum immobile tum mobile, 
fraeto sepulchro, aut amotis reliquiis, aut amoto vel fracto 
lapideo sigillo tantum, quidquid in contrarium nonnulli dixe- 
rint. Haec declarant sequentes, inter plures alias, respon- 
sionesS. R. G. 

342. In Bituricen., 23 Sept. 1848 (n. 5162), propositis 
dubiis : « 1 ° Utrum altaria portatilia consecrationem suam 
amittant, quando fractum est sigillum quod reliquiis in 
sepulchro inclusis apponitur ; an tantum quando,ut loquun- 
tur theologi, fractum est sepulchrum ; 

« 2° Utrum altare portatile cujus sigillum non existit, 
mitti debeat ad urbem episcopalem et rursus consecrari ; 
an sufficiat tantum novas addere reliquias veteribus reli- 
quiis in sepulchro inclusis et authenticitate carentibus et 
sigillum episcopi apponere ; 

« 3° Quid sentiendum de consecratione altarium portati- 
lium dioecesis Bituricensis ? Nam de facto constat quod a 
perturbatione anni 1790nulla existebant sigillorum vestigia 
in altaribus portatilibus. Rursus impositae sunt reliquiae 
ab archidiaconibus, quum vacuum erat sepulchrum, aut, 
reliquiis in sepulchro manentibus et authenticitate carenti- 
bus, additae sunt reliquiae authenticae, et appositum fuit 
episcopale sigillum » ; 

S. R. C. reposuit : 

« Ad l um : Quoad primam partem, negative, nisi fractum 
sit sepulchrum vel ejusoperculum, aut etiam solummodo si 
hoc amotum fuerit. Quoad secundam partem, provisum in 
prima. 

« Ad 2 um : Quoad primam partem, provisum in primo. 
Quoad secundam nunquam licere certas Sanctorum reli- 

quias dubiis immiscere, ac semel execrata ara vel fixa vel 
mobilis ex communi jure nova indiget consecratione. 

« Ad 3 um : Mobiles aras in casu execratas esse et ad men- 
tem. Mens est ut amoveantur prorsus reliquiae dubiae et 
consulendum SSmo, ut archiepiscopus Bituricensis vel per 
se vel per alios etiam simplices presbyteros, hoc tantum 
in casu Apostolicae Sedis nomine delegandos, certas reli- 
quias in iisdem aris reponat, iis solummodo caeremoniis 
servatis, quae in Pontincali Romano praescribuntur, dum 
in sepulchro reconduntur reliquiae et superponitur lapis ; 
scilicet utsignetursacro chrismate confessio seu sepulchrum 
ac dicatur interim oratio : Consecretur et sanctificetur ; 
postea reconditis reliquiis cum tribus granis thuris et su- 
perposito operculo ac firmato, dicatur altera oratio : Deus 
qui ex omni cohabitatione Sanctorum, et nihil aliud ». 

343. In Polycastren., 33 Junii 1879(n. 5786),propo- 
sitis dubiis : « 1° An haberi debeat execratum altare fixum 
cujus mensa lapidea sit scissain duas partes fere aequales, 
ita tamen ut ejusmodi scissura maxime afficiat sepulchrum 
reliquiarum, neque ambae partes sint sejunctae a gradibus 
superioribus altaris ipsius aut a stipitibus suppositis ; 2° An 
censendum sit altare portatile suam amisisse consecratio- 
nem ex eo quod lapis sepulchri reliquiarum aliquas habeat 
scissuras, quae vero sic inter se adhaereant, ut nullimode 
dubitari possit de reliquiarum authenticitate » ; S. C. repo- 
suit ad utrumque : « Affirmative ». 

344. In cit. Lucana (n. 336), Archiepiscopus in visita- 
tione dioecesis reperit etiam aliqua altaria portatilia in qui- 
bus, licet prudenter praesumi non posset ullo tempore 
sepulchrum reliquiarum fuisse apertum, tamen rimulaquae- 
dam cernebatur inter sepulchrum ipsum ejusdemque oper- 
culum, quod, admota manu, tantisper moveri dignoscebatur, 
ob defectum cohaesionis, eo quod coementum rimulam 
ipsamnon satis penetrasse ab initio, vel consumptum postea 
fuisse comperiebatur. Hinc expostulabat etiam num haec 
altaria portatilia forent execrata. S. R. C. reposuit : « Ne- 
gative et ad mentem. Mens est ut Archiepiscopus privatim 
facta malta ex coemento prius juxta Pontificale benedicto, 

cum eadem, tutipri quo fieri potest modo rimulam quae in 
aris portatilibus cerniturinter sepulchrumreliquiamm ejus- 
demque operculum, impleat et operculum ipsum firmet ». 
345. Jam diximus [n. 329) in altari immobili reliquias 
reponendas esse in vasculo diligenter sigillato sigillo rubrae 
cerae.et deinde hoc vasculum ponendum in sepulchro quod 
clauditur lapideo sigillo. Proinde sisigillum cerae rubrae a 
vasculo disparuerit, evidens est sigillum lapideum fuisse 
amotum et ideo altare esse execratum. Diximus ulterius in 
altari seu immobili seu mobili posse et extra lapideum si- 
gillum apponi sigillum cerae rubrae, licet non sit necessa- 
rium. Quid si hoc sigillum cerae rubrae disparuerit, aut 
deletum vel consumptum fuerit ? Altare non est execratum, 
ut reposuit S. R. C. in cit. Bituricen., 23 Sept. 1848? ad 
1 um (n.342), et idem responsum jam dederat in Cenoma- 
nen., 11 Martii 1837 (n. 4805) ; nam propositis dubiis : 
« 1° An interdicenda sint altaria portatilia, si nullum appa- 
reat reliquiarum sepulchrum,licet adsint quinque cruces ; 
2°An idem dicendum, si existat sepulchrum absque sigillo; 
3°Anidemsaltemexequendum,quando apparet sepulchrum, 
sed nullum extat appositi sigilli vestigium » ; S. C. repo- 
suit : « Ad l um : Clarius se explicet. Ad 2 um et 3 um : Dum- 
modo lapis consecratus seu altare portatile integrum sit, in 
eo celebrare potest ». At in hoc altari celebrari nequit, si 
ex disparitione sigilli cerae rubrae dubitari posset deidenti- 
tate vel authenticitate reliquiarum. Hoc modo intelligimus 
rescriptum ejusdem S. C. in Cadurcen., 23 Maii 1846, 
ad 2 um (n. 5037), quo declaravit altare nova indigere con- 
secratione, si, deleto tantum episcopali sigillo super sepul- 
chrum hispanica cera impresso, obseratae tamen inveniantur 
sacrae reliquiae. Eodem modo eadem S. C. rescripsit in 
Vivarien., 28 Febr. 1880 (n.5803) ; nam propositis dubiis : 
« 1° Utrum altaria portatilia interdicenda sint ob amissio- 
nem sigilli episcopalis, intactis remanentibus sepulchro et 
reliquiis ; 2° Et quatenus negative, utrum sepulchro apponi 
possit et debeat sigillum episcopale ; 3° Utrum eadem alta- 
ria portatilia interdicenda sint, quando non adest plena cer- 
titudo,sed tantum magna probabilitas quod sepulchrum non 

fuit reseratum,et denuo consecranda sint » ; S.C. reposuit : 
« Ad l ,,m : Affirmative, nisi constet fuisse rite consecrata. 
Ad 2 um : Apponi posse. Ad 3 um : Provisum in primo ». 

346. Execratio ecclesiae non secumfert execrationem 
altaris tum mobilistum etiam immobilis, sicuti pariter exe- 
crationem altaris non secumferre execrationem ecclesiae 
diximus n. 185. Proinde si, e. g., corruente ecclesia in 
majori parte, intactum remanet altare immobiliter conse- 
cratum, hoc suam consecrationem conservat, ita ut eccle- 
sia, rursus aedificata, benedici possit, sed non consecrarl, 
si aliud altare immobiliter consecrandum in ecclesia non 
habeatur [n. 162) ; et, post ecclesiae benedictionem, sta- 
tim licet eucharisticum sacrificium super altare offerre.Ante 
ecclesiae reaedificationem et dedicationem , nefas esset su- 
per altare celebrare, vetante jure sacrum facere extra ec- 
clesiam et ad divinum tantum cultum dedicata oratoria, nisi 
in casibus expositis n. 273 sequ. 

347. Altare execratum (aut invalide consecratum) de- 
bet rursus consecrari omnibus ritibus Pontificalis Romani, 
ut expresse tradit cit. cap. 2, De consecratione ecclesiae 
vel altaris, et S. R. C. in cit. Bitaricen., ad 2 um ; nec in- 
terim Missa super idem celebrari potest. At altare imrao- 
bile execratum potest rursus consecrari ut mobile ; aut 
etiam potest super illud apponi petra sacra et ita Missa ce- 
lebrari, ut indicavit ipsa S. R. C. in Patavina, 22 Martii 
1827 (n. 4636). Exinde sequitur dari posse ecclesiam con- 
secratam, cujus altare majus sit mobile, si nempe altare 
immobile, una cum ecclesiaconsecratum, fuit execratumet 
suppletum per altare mobile. Ceterum evidens est Sedem 
Apostolicam posse sanare defectus irritantes consecratio- 
nem ; vel permittere ut super altare execratum Missa interim 
celebretur, donec rursus altare consecretur ; aut indulgere ut 
nova consecratio fiatbreviori modo ; de qua re sequentiano- 
tanda sunt. 

348. In primis referri debet responsio ejusdem S. C. 
in Bambergen., 14 Martii 1693 (n. 3305).Episcopus dono 
acceperat altare quoddam portatile cum authentico testi- 
monio consecrationis ab episcopo quodam Magdebur- 

gensi factae : quia tamen illud notabili temporis intervallo 
manibus acatholicorum extiterat, timens memoratus epis- 
copus ne aliquod forte inconveniens, maxime quoad.re- 
liquias sacras mutatas vel falsatas, contigerit, « securi- 
tatis, non curiositatis gratia, lignum quo lapis incrustatus 
fuerat, amovit, et subtus cavitatem animadvertens, eam 
etiam aperuit et reliquias impositas extraxit lustravitque, 
atque authenticas repertas denuo imposuit, loculumque, 
ut prius, occlusit. Bubitatur nuno an per tam cautam et 
necessariam aperitionem altare illud consecrationis sanc- 
titatem veterem amiserit et nova indigeat ». S. C. repo- 
suit : « Quatenus episcopus celebraverit in supradicto al- 
tari,nonindigerealiaconsecratione ».Putamus hanc fuisse 
pro ilio casu benevolam concessionem seu sanationem ; de 
jure communi altare debuisset rursus consecrari, etiamsi 
episcopus eta fortiori simplex sacerdos in eodemcelebra- 
visset. 

349. Hinc in Newporten., H Mart. 1861 (n. 5313), 
pro simili casu S. C. simile non dedit responsum. Nam 
cum innotuisset episcopo « quod in quodam altari fixo suae 
dioecesis lapis, pro sigillo sepulchri reliquiarum inserviens, 
ob defectum calcis quaconglutinabatur. amplius sepulchro 
non haerebat, ipse, ut rem melius exploraret, lapidem ip- 
sum manu sua movit et cum reipsa solutus esset, de situ 
sublevavit; reliquias tamennullo modo tetigit vel dimovit, 
et deinde lapidem reposuit. Quibus expositis, a S. Sede de- 
clarari humillime postulavit : 1° An altare de quo supra, 
consecrationem amiserit ; 2° An debeat denuo consecrari 
vel sufficiat sigillum denuo conglutinare et claudere ; 3°In 
casu quo sigillum tantum debeat iterum reponi, an calx 
qua conglutinatur, debeat benedici, prouti fit in consecra- 
tione altaris ». S. C. reposuit: « Altare de quo in precibus, 
nova consecratione indigere ». Proinde sustineri non po- 
test doctrina Clericati, De sacrif.Missae, Dec. XIII, n. 3% f 
putantis non esse execratum altare, si sigillum amoveatur 
et reliquiae decidant, sed statim ab aliquo ecclesiae minis- 
tro in sepulchro reponantur,firmato sigillo cum novo gypso. 
350. S. R. C, potestate facta a Romano Pontifice, ali- 

quando indulget ut altaria execrata remotione reliquiarum, 
aut invalide consecrata reliquiarum defectu, tanquam con- 
■secrata habeantur sola reliquiarum in iisdem repositione, 
facta vel facienda ab episcopo cum iis tantum caeremoniis 
quas Pontificale Romanum praescribit, aut etiam a simplici 
sacerdote. Vide Lauden. (n. 297), Arichaten. '(n. 299), 
Augustana (n. 324), Santi Flori, 3 Janii et 25 Sept. 
1846 (n. 4997), etc. ; sed in Nullius, 33 Martii 1686 
(n. 3104), S. C. id denegavit et exegit novam formalem 
altaris consecrationem. E contrario aliquando concedit ut 
nova consecratio perficiatur, omissis caeremoniis quas Pon- 
tificale praescribit pro reliquiarum repositione, ut in Bene- 
ventana, 21 Apr. 1668 (n. 3404); aut etiam ut Missa 
celebrari valeat super altare sine reliquiis, uti in Limbur- 
gen., 27 Febr. 1847 (n. 5081), et nos supra diximus. 



Articulus IV 

Quandonam super altare consecratum Missa celebrari 

nequeat. 

351. Quamquam altare, rite extructum, consecratione 
efficiatur aptum celebrationi Missarum, tamen aliquando 
super altare consecratum, consecrationem conservans, sa- 
crum facere non licet. Id accidit in sequentibus casibus : 

352. In primis sacerdotes ritus Orientalis, a Sede Apos- 
tolica probati, celebrare licite possunt in altari ritus Latini, 
« dummodo tamen sacra indumenta et cetera quae ad Mis- 
sae celebrationem juxta ipsorum ritum necessaria sunt, se- 
cum afferant ipsosque comitetur nationis suae minister qui 
eisdem celebrantibus inserviat, et a custodibus et sacrario 
praefectis opportune caveatur, ne ob rei novitatem in ad- 
stantibus turbae ac tumultus excitentur ». Ita Benedictus 
XIY in const. Aliatae, °26 Julii 1755, § 35. Vide etiam 
const. Etsi Pastoralis, VII Kal. Julii 1742, § VI, De sa- 
cramento Eucharistiae et Missae sacrificio, n. 17, ubi 
Pontifex permittit Graecis accipere altaria portatilia, ab epis- 

copis Latinis consecrata. E contrario sacerdotes ritus Latini 
nequeunt in altari ritus Orientalis licite celebrare, si pro- 
priam habent ritus Latini ecclesiam, vel saltem proprium 
ritus Latini altare in ecclesia ritus Orientalis. In casu autem 
necessitatis, deficiente ecclesia et altari proprii ritus, sacer- 
dotes ritus Latini possunt celebrare in altari majori ecclesiae 
Orientalis de parochi Graeci consensu, qui eum nullatenus 
hujusmodi in casibus negare potest, uti expresse tradit Bene- 
dictus XIV in cit. const. Etsi pastoralis, l. c.,n. 8 ; sed ne- 
queunt, sine apostolico indulto, celebrare super Orientalia 
antimensia, ut idem Pontifex tradit, /. c.,n. 19. Hocindul- 
tum Benedictus XIV in const. ImpositoNobis, IV Kal. Apr. 
1751 , concessit Latinis sacerdotibus in Russia alba, ut 
nempe in Latinorum commodum celebrare valerent super 
antimensia in Ruthenorum ecclesiis. 

353. In Graecorum altari, postquam unus sacerdos 
Missam celebravit, nequit alius sacerdos eodem die iterum 
Missae sacrificium offerre, ex veterum sanctorum Ecclesiae 
Graecae Patrum praecepto et consuetudine. Plures Orienta- 
les antistites a Romanis Pontificibus postulaverunt, ut, hac 
disciplina derelicta, potestas sacerdotibus fieret plures Mis- 
sas eodem die super idem altare celebrandi ; sed ipsis res- 
ponsum semper fuit nihil esse innovandum. Vide Benedic- 
tum XIV in cit. const. Demandatam, § #,.et in cit. const. 
Allatae, § 37. Quoniam vero absurdus error in vulgus ma- 
naverat, ideonon offerri secundum Missae sacrificium eodem 
die, idemque ad altare in quo alius sacerdos celebraverat, 
quia sacerdos qui posterior celebraret, cum iisdem sacris 
indumentis quibus primus usus fuerat, jejunium frangeret, 
Benedictus XIV in cit. const. Demandatam, praecipit, ut 
omni studio episcopi curarent hunc incredibilem errorem, 
servata tamen disciplina, populo adimere. 

354. Caeremoniale episcoporum, lib. /, cap. XII, 
tradit : « Non incongruum, sed maxime decens est, ut in 
altari ubi SSmum Sacramentum est, Missae non celebren- 
tur, quod antiquitus observatum esse credimus ». Bene- 
dictus XIV in const. Accepimus, 16 Julii 1746, animad- 
vertit in veteri Caeremoniali ita legi : Quoa] antiquitus 

observatum esse videmus. Porro verba Caeremonialis re- 
feruntur non solum ad Missas solemnes etcum cantu cele- 
bratas, sed etiam ad Missas lectas. Licet autem regula Cae- 
remonialism nonnullis ecclesiis servetur, contrarius tamen 
usus Missas celebrandi etiam in altari ubi SSmum Sacra- 
mentum custoditur, fere ubique obtinet ; et non est repro- 
bandus cum Caeremoniale a simplici decentia rationem 
desumat, ne eo in altari sacrum fiat, et Missalis Rubricae, 
part. II, tit. IV, n. 6, supponant Missas eo in altari cele- 
brari, ritum a sacerdote servandum in genuflexionibus 
praescribentes. Utraque ideo consuetudo est laudabilis et 
rationabilis, quamvis prima, conformis Caeremoniali, for- 
tasse magis deceat. At, relate ad plures ecclesias, haec ser- 
vari nequit ; nam cum tabernaculum, praesertim in paro- 
chialibus, regulariter asservetur in altari majori, tanquam 
digniori, expedit ut in eo celebrentur etiam Missae ad 
confluentis populi commoditatem ; imo nec aliter fieri potest 
in ecclesiis ruralibus, in quibus plerumqueunicum habetur 

altare. 

355. Praxis Caeremonialis multo magis servanda erit T 

si in altari publice expositum est SSmum Sacramentum, 

nisi necessitas, aut gravis causa, aut indultum ab eadem 

eximat. In Societatis Jesu, 11 Maii 1878 (n. 5728), ad 

dubium : « 1° Quid sentiendum de usu in dies semper in- 

valescente celebrandi Missas coram SSmo Sacramento pu- 

blice exposito in ecclesiis, in quibus non desunt alia alta- 

ria ; item et distribuendi sacram communionem in eisdem 

Missis et extra Missas in eodem altari » ; S. R. C. reposuit : 

« Ad l um : Ad primam partem, non licere sine necessitate, 

velgravi causa, vel ex speciali indulto; Ad secundam par- 

tem, negative ». InDe Nicaragua, 27 Sept. 1864 (n.5336), 

propositis dubiis : « 2° Utrum servanda sit consuetudo ab 

immemorabili invecta celebrandi in altari ubi publice dis- 

coopertum manet sanctissimum Eucharistiae sacramentum y 

praeter Missam expositionis, aliam, quae praecipua est, so- 

lemnitatis, cuique magnus populi concursus adest,vel potius 

tanquam abusus eliminanda, licet ex hoc fideles moerore 

afficiantur ; 3° Quando in altari majori ecclesiae cathedralis 

palam adorandum exponitur SSmum Sacramentum celebrari 
assuescitur,praeter primamMissam pro exponendoet secun- 
dam quae solemnitatis dicitur, aliatertia Missaquae capitu- 
laris est ; sed dubitatur an hujusmodi usus permittendus sit, 
velpotius transferendus chorus ad aliud ecclesiae pronaum, 
ut ibidem Missa celebretur, quamvis hoc incongruum videa- 
tur; siquidem tuncpopulus abadoratione SSmi Sacramenti 
diverteretur; h° Aliquando contingere solet infra octavam 
Corporis Christi vel aliis diebus, quod, exposito SSmo Sa- 
cramento in altari majori ecciesiae cathedralis, occurrat, 
praeter primam Missam de festo, altera conventualis de 
vigilia, sive de feria decantanda in eodem altari ; quae qui- 
dem juxta praescriptum Rubricarum celebrari debet in pa- 
ramentis violaceis, cantuque feriali et sine musica ; cujus 
moestitia obsistere videtur pretioso festivoque decoramini 
in Caeremoniali episcoporum pro altari expositionis prae- 
scripto ; proindeque dubitatur utrum servandus sit usus 
canendi praedictam Missam ferialem in altari majori ubi ex- 
positum patet SSmum Sacramentum. Et quatenus negative, 
utrumeadem decausa prohiberi debeat SSmum Sacramen- 
tum patenter exponere in quadragesima et adventu, quando 
Missa de tempore celebratur » ; S. R. C. reposuit : « Ad 2 U 
Attenta consuetudine immemoriali, tolerari posse. Ad 3 l 
In casu de quo agitur, ut in praecedenti. Ad Zi um : Ad pri- 
mam partem affirmative ; ad secundam provisum in pri- 
ma ». 

356. Yariis S. R. C. decretis vetatur ne Missa celebre- 
tur in altari majori, dum in choro cantantur horae canoni- 
€ae ; nec in altaribus quae suntin conspectu chori, si com- 
mode fieri potest. Yide Oscen., <2 Martii 16W (n. 588). 
Praeterea in Ord. Min. S. Francisci de Observantia, 
14 Maii 1856 (n. 5224), ad dubium : « 11° Utrum decretum 
prohibens celebrare Missam in altari majori dum recitatur 
officium in choro, intelligendum est tantum de altari circa 
quod chorus positus est, ut communiter sunt chori in 
ecclesiis Romae, vel etiam cum chorus situs est in extrema 
parte ecclesiae et in loco elevato et dissito ab altari majori, 
ut sunt in ecclesiis Hispaniae etAmericae»; S. C. repo- 

sait : « Ad ll um : Servanda esse decreta ». Et in Gnesnen. 
et Posnanien., W Dec. 1878 (n. 5758), positis dubiis : 
«1° Missam privatam in altari majori illo tempore quo in 
choro horae canonicae dicuntur, decreta S. R. G. celebrari 
prohibent : quaeritur an sub denominatione horarum ca- 
nonicarum etiam officium defunctorum in casu intelliga- 
tur; 2° Et quatenus affirmative, an haec prohibitio exten- 
datur ad illas ecclesias, in quibus proprie dictus chorus 
non invenitur, sed diversi sacerdotes, occasione funerum 
congregati, officium defunctorum in communi recitant » ; 
S. C. : « utrique dubio rescribere censuit affirmative ». 
In Senen., 5 Martii 1667 (n. 2397), contrariam praxim, 
quae corrigi non poterat, tolerat, sed addit sequentes li- 
mitationes : « Non esse genuflectendum, ne sacra quibus 
assistunt, per actum privatum interrumpantur ; sed ad evi- 
tandum scandalum quod in populo et adstantibus causari 
posset ob non genuflexionem, esse omittendam pulsationem 
campanulae in elevatione SSmi in dictis Missis privatis » . 

357. Concilium Antissiodorense (an. 578)can. /#itasta- 
tuit : « Non licet super uno altario in una die duas Missas 
dicere (1) : nec in altario ubi episcopus Missas dixerit, ut 
presbyter in illa die Missas dicat ». Proinde concilium fa- 
vore episcopi hoc inducit privilegium, ut in altari ubi epis- 
copus celebravit, alius sacerdos, eadem die, sine episcopi 
ejusdem licentia, celebrare non posset. Hoc autem doctores 
intelligunt de episcopo proprio in sua dioecesi celebranti ; 
et insuper addunt tacitam ejuslicentiam, imo et praesump- 
tam, sufficere (2). At haec prohibitio ne sacerdotes, sine 
episcopi licentia, eadem die celebrent in altari ubi episco- 
pus celebravit, numquam fuit generalis et obligatoria pro 
tota Ecclesia Latina, cum a concilio particulari lata esset ; 
insuper hodie contraria consuetudine sublata est. 

358. At generalis est et adhuc viget prohibitio ne quili- 
bet alius celebret in altari in quo Romanus Pontifex cele- 

(1) Nempe ab eodem sacerdote, ut recte interpretatur Martene, Deant. 
Eccl. rit., lib. 1, cap. III, art. VI, n. 12 ; et Mabillonius, Dissert. de 
altaribus, 

(2) Gavanti, part. I, tit. XX, p. 117 . 

bravit, sine ejusdem Pontificis licentia. Benedictus XIV id 
saepius docet, e. g., in epist. In postremo, W Oct. 1756 ; 
etin epist. Dilectns, 15 Jan. 1745, adRegem Portugalliae. 
Hinc super pontificia altaria, intra patriarchales Urbis basi- 
licas existentia, nemo potest Missam celebrare, nisi ipsi fue- 
rit a Romano Pontifice per apostolicum Breve concessum. 
In ultima citata epistola Benedictus XIV Regi et Reginae 
Portugalliae eorumque successoribus largitur potestatem 
concedendi hanc licentiam absque ullis limitationibus. 



GAPUT IV 

DE SACERDOTE MISSAM CELEBRANTE 
SECTIO I 

De persona sacerdo.tis. 

Articulus I 

Quinam Missam celebrare possit. 

359. Prima aetate Montanistae aliique vel ipsis mulieri- 
bus potestatem consecrandi seu offerendi eucharisticum sa- 
crificium contulerunt ; Waldenses omnibus et solis viris ; 
Lutherus omnibus baptizatis, licet admittat ad vitandam 
confusionem neminem hacpotestate uti debere extra neces- 
sitatem vel delegationem, et licet sacrificium eucharisticum 
essentialiter deturpet. Contra hos omnes fides catholica est 
hanc potestatem ordinatione presbyteratus transmitti. Num 
vero consecratio episcopalis,sine praevio presbyteratu 5 valida 
sit, utpote eminenter continens potestates presbyterales, 
quaestio gravis est inter doctores, de qua fuse loquuti 
sumus in nostro Tractatu canonico de sacra ordinatione, 
n. %9 sequ. etin ephemeride Le Canoniste contemporain, 
Fevrier 1895. Consequenter ex fide catholica ille tantum 
habetpotestatem consecrandi, seu ille tantum estsacerdos sa- 
crificii eucharistici, qui ordinationem presbyteralem validam 
recepit, idest episcopus et presbyter, et, juxta probabilem 
sententiam, qui, servatis servandis, recepit consecrationem 
episcopalem etiam sine praevia quacumque alia ordina- 
tione et nominatim sine praevia ordinatione presbytera 
tus. Proinde verbum sacerdos latius patet quam verbum 
presbyter, cum, ad instar generis, comprehendat omnes 
potestatem sacrificam habentes, idest episcopos et presby- 

teros, uti nos diximus in cit. nostro Tractatu, n. 2 1 . De his 
fusius theplogi. 

360. Attenta rei natura, nil impedit, quominusplures 
sacerdotes una simul sacrificium eucharisficum offerant 
seu concelebrent, eamdem hostiam idemque vinum conse- 
crantes. Imo de facto communis olim fuit Occidentali aeque 
ac Orientali Ecclesiae ritus, ut presbyteri una simul cum 
episcopo Missam celebrarent ; cujus disciplinae documenta 
congesta fuerunt a Christiano Lupo, Append. ad synodum 
Ckalcedonen/, tom. I, ad Concilia generalia etpromncia- 
lia, primae editionis, pag. 994, et a Georgio, Liturgia 
Ponti/icia, tom. II, pag. 1 , sequ., et tom. III, pag. /, 
sequ. Concelebrandi ritus nunc temporis in Occidentali 
Ecclesia obsolevit, praeterquam in ordinatione sacerdotum 
quam peragit episcopus et in consecratione episcoporum 
quae ab episcopo cum.duobus aliis episcopis assistentibus 
perficitur. Sed in Orientali Ecclesia viguit vigetque adhuc 
frequentior usus concelebrationis presbyterorum cum epis- 
copo aut cum alio sacerdote qui primi celebrantis personam 
sustinet : quae consuetudo non solum a Sede Apostolica ap- 
probatUr, sed etiam custodiri praecipitur. Ita Benedictus 
XIV in const. Allatae, 26 Julii1755, § 38, et in const. De- 
mandatam, 14 Dec. 175*1, § 9. ln hac autem concelebra- 
tione Christus D. fit praesens ad verba cujusque sacerdotis, 
qui deinde de speciebus consecratis participat ; non est igi- 
tur unum sacrificium quod ab omnibus una simul offertur, 
sed tot sunt sacrificia, quot sacerdotes consecrantes.Benedic- 
tus XIV, De sacros. Missae sacrif. , lib.III, cap.XVI, n. 10, 
pro hac doctrina citat De Lugo, P. Suarez et P. la Croix, 
eamdemque appellat communem S. Alphonsus, VI, n. 232. 
Exinde non subseribimus opinioni Card. Bona, qui, Rer. Li- 
turg., lib. I,cap. XVIII, § IX, suspicatur disciplinam conce- 
lebrationis in Occidentali Ecclesia desiisse, cum, late diffusis 
Ordinibus Mendicantium « multiplicata sunt onera Mis- 
sarum, atque ideo necesse fuit singulos sacerdotes, ut iis 
satisfacerent, singulis diebus privatim ' celebrare ». Hanc 
rationem nullius ponderis esse, patet ex dictis; etOcciden- 
talis Ecclesia jam antea hanc disciplinam deserere coeperat. 

De hac concelebratione vide etiam quae diximus in cit. nos- 
tro Tractatu, n. 1066 sequ. 

361. Ex dictis sequitur illum qui sciens se laicum esse, 

aut constitutum in gradu clericali infra presbyteratum, au- 

detMissam celebrare, enormefacinuscommittere, gravibus 

poenis plectendum. Nam, ut ait Benedictus XIY in consU 

Sacerdos inaeternum^ XII Kal. Maii 1744 : « Si juxtale- 

gem Moysi accedentes ad sanctuarium illud manufactum, 

aut thuribulum aureum ab hominibus effictum manu arri- 

pientes, praeter eos qui ex designata tribu et familia origi- 

nem ducerent, sine ulla miseratione morti deput-abantur, 

quanto magis putandum est deteriora supplicia mereri eos 

qui, profani cum sint, adeo praestantiori Novae Legis mi- 

nisterio se ingerere, atque oblationem et dispensationem 

mysteriorum Dei sibi arrogare praesumpserint, quum prae- 

sertim, ea nulliter et irrite celebrantes, puram ipsam panis 

et vini substantiam publicis adorationis actibus atque re- 

ceptis latriae protestationibus impie prosequantur, et 5 quan- 

tumin ipsis est, in idem idololatriaecrimenfideles-populos, 

licet ignorantes, inducant ». Hoc facinus una simul includit 

crimen sacrilegii, falsi et idololatriae, eUn^uper suspiciqnem 

haeresis secumfert ; illudque persecuti sunt Paulus JJ^Six- 

tus V, Glemens "VIII, Urbanus YIH et Benedictus XIY, poe- 

nas statuentes. Nimirum Paulus IV, Sixtus V et Clemens VIII 

statuerunt non sacerdotes Missam celebrantes et sacramen- 

tum poenitentiae ministrantes, praevia degradatione, si sunt 

clerici, a judicibus Inquisitionis tradi debere brachio sae- 

culari, poena capitali plectendos ; Urbanus VIII addit brachio 

saeculari tradendos esse,etsiminores XXY annis, dummodo 

majores XXI ; tandem Benedictus XIV in cit. const. Sacer- 

clos in aeternum, et in const. Divinarum, IV Non. Aug. 

1757 , praedecessorum suorum statuta confirmans, varia 

alia reorum effugia praecludit. Haec autem in praesenti re- 

rum statu applicari non possunt : unde hodie tanti facinoris 

rei poenis aliis, qua fieri potest gravioribus, plectendi fo- 

rent tum a judice ecclesiastico tum a judice laico ; insuper 

clerici efficiuntur certe irregulares, sed laicorum irregula- 

ritas certa non est (1). Etiam consecratus in episcopum sine 
praevio presbyteratu Missam celebrare et confessiones au- 
dire sine gravi piaculo non potest, quia haec divina officia, 
ob contrariae sententiae probabilitatem, periculo nullitatis. 
exponit, et, admissa etiam validitate consecrationis episcopa- 
lis, ordinem per saltum receptum exercet ; atillius irre- 
gularitas foret dubia (2). 

362. Ad praecavendum ne Missa celebretur a non sa- 
cerdote vel a sacerdote indigno qui aliquo impedimento ab 
altari removetur, sacri canones plura servanda statuerunt 
in admissione clericorum peregrinorum, idest clericorum 
extra proprium locum vagantium, ad Missae celebrationem. 
Eae sacrorum canonum dispositiones modo a nobis expo- 
nendae sunt (3). 

363. Synodus Chalcedonensis (an. 451) in can. 13 qui 
refertnr in can. 7, dist. 71, in Decreto, statuit : « Extra- 
neo clerico et lectori extra civitatem suam sine commendV 
titiis litteris proprii episcopi nusquam penitus liceatminis- 
trare ». Haec regula deinceps semper servata fuit ; eam- 
demque innovavit Conc. Trid., sess. XXIII, cap. XVI, his 
verbis : « Nullus clericus peregrinus sine commendatiths sui 
jQrdinarii litteris a nullo episcopo ad divina celebranda et 
sacramenta administranda admittatur ». Hae litterae com- 
mendatitiae appellantur, quia iisdem Ordinarius testatur 
de legitima ordinatione, de carentia cujuslibet censurae et 
irregularitatis, de bonis moribus ipsius clerici, eumque 
alieno episcopo commendat; sed vulgo has litteras dicere 
solemus celebret. 

364. In cap. /, De clericis peregrinis, episcopus Ceno- 
manensis expostulavit ab Alexandro III : « Quid sit agendum 
de clericis qui in remotis regionibus ordinati, litteras eo- 
rum ostendunt, a quibus sibi proponunt manus impositas, et 
utrum episcoporum sigilla sint quae repraesentant, incer- 
tum existit ». Alexanderlllrespondet transmarinos etalios 

(1) Vide nostrum Tractatum eanonicum de sacra ordinatione, n. 334 

(2) Cit. nostro Tractatu, n. 349. 

(3) Vide canonistas in titulo De clericis peregrinis, XXII, lib. I De^ 
cret. 

incognitos debere ordinationem suam probare per quinque 
episcoporum sigilla. Sed haec decretalis correcta est tum 
ab Innocentio III in cap. 3, cit. tit., de quo mox, tum a 
Conc. Trid. in relatis verbis, ubi exiguntur simplices Jitte- 
rae commendatitiae episcopi, nulla facta mentione de quin- 
que episcoporum sigillis. Quod si ex una parte neque scrip- 
tura neque sigillum Ordinarii notum est, et ex alia in casu 
extraordinario aliqua fraudis suspicio adsit, nullam ratio- 
nem habendam esse litterarum exhibitarum et facultatem 
celebrandi esse denegandam, evidens est. 

365. E contrario in cap. 3, cit. tit., patriarcha Hiero- 
solymitanus Innocentio III proposuit dubium, utrum cleri- 
cis qui ad partes Hierosolymitanas sine commendatitiis 
litteris veniebant, permittere deberet celebrare divina. In- 
nocentius III respondet: « Nisi legitime tibi constiterit sive 
per litteras sive per testes deillorum ordinatione canonica, 
qui penitus sunt ignoti, non debes ipsos permittere in tuis 
plebibus eelebrare. Sed si forsan eorum aliqui secreto ex 
devotione celebrare voluerint, poteris sustinere ». Hinc 
etiamGlossa in cap. 1 , cit. tit., v. In suspensione, ait : « Si 
tamquam viatores vellent celebrare secreto, permittendi 
sunt ». Ratio hujus exceptionis facile intelligitur, quia si 
quis petit celebrare secreto et ex devotione, idest sineMis- 
sae eleemosyna, jam argumentum est ipsum esse revera 
ordinatum et nullo impedimento detineri. Sedhaec exceptio 
quae non erat, imo excludebatur in canone Chalcedonensi, 
rursus suppressa esta Conc. Trid. relatisverbis, quaeillimi- 
tata sunt, ita ut hodie, sicuti antiquitus, regula generalis 
sit, clericos extraneos, seu peregrinos et vagos, sinelitteris 
commendatitiis proprii Ordinarii, non esse admittendos ad 
Missae celebrationem sive publicam, sive privatam seu se- 
cretam, sive cum stipendio, sive absque stipendio. 

366. Haec autem regula non comprehendit clericos ex- 
traneos quidem, sed notos in loco ubi Missam celebrare 
desiderant, ita ut jure communi ii clerici, etiam sine litte- 
ris commendatitiis proprii Ordinarii, admitti possint ad al- 
taris ministerium (1). Sane in Graecis exemplaribus cano- 

(1) Benedictus XIV, Inst. Ecc. XXXIV, n. 4. 

nis Chalcedonensis non legitur verbum lectori, sed loco 
ipsius habetur verbum ignoto; quo posito, patet prohibitio- 
nem afficere clericos extraneos ignotos. Pariter Conc. Trid. 
sess. XXII, in decreto De observandis et vitandis in Missae 
eelebratione, statuit : « Deinde ut irreverentia vitetur,singuli 
(episcopi) in suis dioecesibus interdicant ne cui vago et 
ignoto sacerdoti Missas celebrare liceat » . Hoc postea melius 
determinavit in cit. cap. XVI, sess. XXIII, ubi proinde cle- 
ricus peregrinus significare videtur clericum vagum et 
ignotum, de quo in relatis decreti verbis. Concinit etiam 
supra relatum (n. 365) cap. 3, De clericis peregrinis ; et 
instructio S, C. EE. et RR. diei I^^cUjlQQ^3^^m refert 
De Albertis, De sacris utensilibus, cap. XVI, § 5, n. 134, 
quaque prohibentur, absque litteris commendatitiis proprii 
Ordinarii, celebrare personae exterae non cognitae. Ratio 
est, quia si clericus extraneus est notus ubi Missam cele- 
brare desiderat, ratio seu fmis legis deficit, et ideo nil mi- 
rum si canones hunc clericum non compreheriderunt. Imo 
putamus nec comprehendi sub regula juris communis cle- 
ricos extraneos notos non immediate, sed mediate per ter- 
tiam personam fide dignam. Atnecesse est ut noti sint for- 
maliter idonei ad celebrandum, nempe ut notum sit quod 
fuerint legitime ordinati et quod probabile non sit aliquo 
impedimento a Missarum solemniis arceri. Praeterea Conc. 
Trid. citatum decretumDe observandis , etc, ita concludit : 
u Haeo igitur omnia quae summatim enumerata sunt, om- 
nibus locorum Ordinariis ita proponuntur, ut non solum ea 
ipsa, sed quaecumque aliahuc pertinere visafuerint, ipsi, 
pro data sibi a sacrosancta Synodo potestate, ac etiam ut 
delegati Sedis Apostolicae, prohibeant, mandent, corrigant, 
statuant atque ad ea inviolate servanda censuris ecclesiasti- 
cis aliisque poenis quae illorum arbitrio constituentur, 
fidelem populum compellant, non obstantibus privilegiis, 
exemptionibus, appellationibus ac consuetudinibus quibus- 
cumque ». Proinde episcopus, si ad vitandos abusus id 
opportunum judicaverit, potest profecto pro sua dioecesi 
prohibitionem adeo generalem ferre, ut comprehendat om- 
nes clericos extraneos etiam notos ; qui tunc admitti non 

possent ad Missae celebrationem sine litteris commendati- 
tiis proprii Ordinarii. Neque obstat in casu finemlegis defi- 
cere ; nam lex obligat, etsi in casu particulari ratio legis 
non urgeat. 

367. Praeterea regula juris communis afficit clericos 
ignotos extraneos dioecesi, uti consideranti verba Conc. 
Trid. (n. 363) facile patet ; eteodemsensu accipienda sunt 
verba canonis Ghalcedonensis : Extra civitatem suam. 
Proinde jure communi clerici ignoti dioecesani, vagantes 
extra proprium locum in dioecesi, admitti possunt ad Mis- 
sae celebrationem, etiam sine litteris commendatitiis pro- 
prii Ordinarii. At vi potestatis illimitatae a Conc. Trid. mox 
relatis verbis episcopo concessae, episcopus, praesertim 
magnae dioecesis, potest utique constituere aliquas normas 
etiam pro clericis dioecesanis ; e. g., ut non admittantur 
ad Missae celebrationem sine litteris commendatitiis paro- 
chi, aut non admittantur sine litteris commendatitiis Ordi- 
narii ultra certos limites, etc. Praeterea antequam admitta- 
tur clericus qui petit licentiam celebrandi, affirmans se esse 
e dioecesi, suam affirmationem, attento ipso jure communi, 
probare coram Ordinario debet. 

368. Litterae commendatitiae saepe dari solent ad tem- 
pus determinatum, e. g., ad duos menses, ad semestre, 
etc. ; quo transacto, viribus carent, et sacerdos habendus 
est, veluti carens litteris commendatitiis. Ratio est, quia 
exinde patet sacerdotem non obtinuisse a proprio Ordinario 
discedendi licentiam, nisi ad illud determinatum tempus, 
quo transacto, absens e dioecesi, peccat saltem in foro ex- 
terno, et ideo indignus est eucharisticum sacrificium of- 
ferre. Hinc episcopi alieni nequeunt, non obstante trans- 
acto tempore, litteras commendatitias ratas habere et sa- 
cerdotem admittere ad Missae celebrationem, tum quia 
absurdum est ratas habere litteras quae amplius non sunt, 
tum quia in casu constat in foro externo de impedimento 
pro Missae celebratione. Si autem quaeratur utrum episco- 
pus possit hujusmodi litteras commendatitias clerico pere- 
grinaturo denegare, respondemus id non posse nisi disces- 
sum sacerdotis e sua dioecesi adnormam sacrorum canonum 

impedire queat, de qua re nos in praesenti agere non de- 
bemus; aut sacerdos aliquo impedimento a Missae cele- 
bratione removeatur (1). 

,369. Quum vero jus commune exigat commendatitias 
Ordinarii litteras, certe, loco litterarum, sufficeret orale 
Ordinarii testimonium ; sed ordinarie loquendo, non suffi- 
cerent testes aliaeque probationes de recepta ordinatione, e. 
g., juramentum, aut etiam recepti presbyteratus authenti- 
cum documentum ; ac proinde etiam in hac parte cap. 3, 
De clericis peregrinis, indiscriminatim litteras aut testes 
admittens, correctum est a Trid. Gonc. Ratio est, quia non 
solum constare debet de ordinatione recepta, sed etiam de 
absentia cujuslibet impedimenti. Diximus tamen ordinarie 
loquendo ; quid enim si sacerdos affirmet se litteras com- 
mendatitias casu aliquo probabili amisisse, e. g., naufra- 
gio, bello, etc. ; aut exaliqua extrinsecaprobabilicausa eas 
habere nequivisse? His in casibus doctores conveniunt suf- 
ficere testium fide dignorum depositionem ; et in eorum 
defectu bonam famam sacerdotis et etiam juramentum 
eidem ab episcopo delatum (2), praesertim si ad loca sancta 
vel ad aliquod celebre sanctuarium accesserit, et petat 
celebrare secreto et absque eleemosyna. Obstare videtur 
cap. $, De clericis peregrinis, ubi Innocentius III, respon- 
dens Constantinopolitano patriarchae, non admittit jura- 
mentum de recepta ordinatione. Sed animadverti potest ibi 
agi de clerico recipiendo in dioecesi et de ulteriori ejusdem 
ordinatione, potius quam de Missa celebranda, etinsuper 
juramentum sponte offerebatur. Depositio autcm testium 
aut juramentum in casibus citatis recipi debent ab episcopo, 
non ab ecclesiarum rectore. 

370. Igitur ex jure communi sacerdos ignotus et extra- 
neus dioecesi, si petit Missam in aliqua ecclesia celebrare, 
debet exhibere rectori ecclesiae commendatitias proprii Or- 
dinftrii litteras. In pluribus dioecesibus statutum est ut 

(1) Schmalz., lib. III Decret., tit. XXII, n. 2; Barbosa, De offic. et 
pot. episcopi, Alleg ., XXI, n. 5. 

(2) Schmalz., I. c.,n, 3; Reiff., n. 5 sequ.; Engel, n. 2; cum Glossa 
in cap. 2 cit. tit., v. per argumenta hic. 

rector ecclesiae possit has litteras sufficientes habere per 
aliquot dies, e. g., per cluos vel tres dies ; sed deinceps 
eas rejicere debeat, nisi fuerint recognitae sive ab Ordina- 
rio, si agitur de civitate episcopali, sive ab alio quem Ordi- 
narius designavit, e. g., a parocho, vel a vicario foraneo, 
si agitur de aliis dioecesis locis, praesertim a civitate epis- 
copali dissitis. Eae constitutiones dioecesanae sedulo ser- 
vandae sunt. 

371. Nequein canoneChalcedonensi, nequeinConc.Trid. 
sanctio aliqua poenalis legitur. Hinc sacerdos, Missam cele- 
brans sine litteris commendatitiis, aliique qui eum admit- 
tunt, nullam poenam latae sententiae contrahunt. At epis- 
copum lege particulari pro sua dioecesi poenam latae sen- 
tentiae addere posse, non estdubium. Qui vero permittunt 
extraneum sacerdotem ignotum eucharisticum sacrificium 
offerre absque litteris commendatitiis, peccant per se gra- 
viter ; quod, ni fallimur, verum non est de sacerdote cele- 
brante, quia haec lex directe afficit admittentes, ita ut sa- 
cerdos extraneus ignotus sine litteris commendatitiis licen- 
tiam celebrandi in aliqua ecclesia petens et obtinens et de 
facto celebrans, non videaturpeceare, saltem graviter. Con- 
firmatur quia sacerdotes etiam pii et docti id sine scrupulo 
facere solent. Quod si sacerdos habet litteras commendati- 
tias sui Ordinarii, et rector ecclesiae, hislitteris minime re- 
quisitis, ipsum admittit ad Missae celebrationem, a fortiori 
putamus sacerdotem Missam celebrantem ab omni peccato 
immunem esse. 

372. Porro omnia ea quae huc usque diximus applican- 
tur etiam regularibus ; verba enim Conc. Trid. generalia 
sunt, et praeterea SS. CC. non semel id declaraverunt. In 
primis saecularium ecclesiarum rectores admittere non de- 
bent sacerdotes regulares ad Missae celebrationem sine lit- 
teris commendatitiis. Nam S. C. S. Officii litteris encyclicis 
diei 29 Februarii 1649 et diei % Januarii 4692, admo- 
net episcopos, vicarios generales et foraneos, ne facultatem 
celebrandi presbyteris advenis concedant sive saecularibus 
sive regularibus « nisi litteras episcopi ac praefecti regu- 
laris prius ostendant, quibus sacerdotes ita probentur, ut 

nulla falsitatis umbra vel suspicio relinquatur » (1). Pari- 
ter regulares in propriis ecclesiis admittere nequeunt adve- 
nas sacerdotes sive regulares sive saeculares litteris com- 
mendatitiis requisitis carentes, uti reposuit eadem S. C. S. 
Officii die 29 Maii 1649 ; et S. C. C. in Bononien.,2 Julii 
J.6W, in Neapolitana, 17 Aug. 1630, et in Limana, 
% Jan. 1633. Nonnulli auctores excipiunt religiosos pro- 
prii instituti regularis, uti De Albertis, op. cit., cap. XVI, 
§5, n. 133, dummodo constet reipsaad proprium regulare 
institutum pertinere ; sed etiam hoc in casu constare ulte- 
rius debet de absentia cujuslibet impedimenti. Imo epis- 
copus exigere potest etiam pro regularium ecclesiis, ut 
sacerdos extraneus, litteras commendatitias habens, non 
permittatur Missam celebrare, nisi prius ipsemet episcopus 
has litteras examinaverit et.probaverit. Sane proposito du- 
bio : « An episcopus loci ordinarius prohibere possit, ne 
regulares in eorum ecclesiis sacerdotes saeculares exteros 
divina officia celebrare permittant, nisi prius ab ipso epis- 
copo, visis litteris commendatitiis, ipsi sacerdotes appro- 
bati fuerint » ; S. C.C. die 7 Nov. 1594, reposuit : « Posse ». 
Et id episcopum exigere posse etiam sub poena censurarum, 
docet Benedictus XIV, De Syn., lib. III, cap. XV, n. 5, 
afferens declarationes S*. C. C. Tandem regulares tenentur 
legibus hac de re latis ab episcopo, nisi excepti fuerint. 
Ratio horum omnium desumi debet ex verbis Conc. Trid. 
relatis n. 363 in fine, quae amplam ac indefmitam potes- 
tatem episcopo in hac materia tribuunt. 

373. Ut huic articulo fmem imponamus, quaerimus 
utrum episcopus possit,necne,recusare permissionem cele- 
brandi in sua ecclesia vel in sua dioecesi sacerdoti extra- 
neo ignoto vel noto qui legitimas habet proprii Ordinarii 
litteras commendatitias. Respondemus episcopum id per se 
non posse ; nam sacerdos dispositus et nullo impedimento 
detentus, ex sua ordinatione habet jus ad Missae celebra- 
tionem, quam Ecclesiajubetaut suadet, proinde episcopus 
eamdem impedire non debet ; episcopus enim non potest 

(1) Scilicet sseculares episcopi, regulares prsefecli regularis litteras com- 
mendatitias exhibere debent. Benedictus XIV, Inst. Ecc.^XXlV, n. 4. 

sine rationabili causa impedire cultumdivinum. Diximusau- 
ter per se, quia per accidens id episcopus posset ; e. g., si 
episcopus scit fideles suae dioecesis scandalum passuros 
esse, illo sacerdote celebrante. Haec autem adamussim 
applicari non possunt parocho aut rectori ecclesiae ; nam 
hic nullo jure tenetur praebere sacerdotibusextraneisneces- 
saria pro Missae celebratione, imo episcopus ipsesuadere 
potest ut praebeat, sed non cogere, uti videbimus in cap. V, 
ubi agemus de sacris utensilibus.' At parochus aut rector 
ecclesiae, nisi graves habeat incontrarium rationes, negans 
sacerdoti extraneo sacra utensilia, reprehensione profecto 
dignus foret, cum divinum cultum minuat ; et si sacerdos 
extraneus raro ex devotione vel ex alia causa petit cele- 
brare, putamus parochum vel rectorem ecclesiae cogi 
etiam posse ab episcopo (4); utrum autem possit taxam 
utensilium exigere, dicemus in cit. cap.V. 



Articulus II 

Quoties sacerdos Missam celebrare possit aut debeat. 

§ 1. — Quoties possit. 

374- Profecto sacerdos per se potest Missam celebrare 
qualibet die non impedita. Potius hic agendum de multi- 
plici celebratione eadem die seu de binatione, uti aiunt. 
Yidebimus in primis utium et quando licitum sit pluries 
eadem die sacrificium eucharisticum offerre ; deinde mo- 
dum in hac binatione servandum exponemus (2). 

375. I. Regula generalis est sacerdotem non posse nisi 
unam tantum Missam in die celebrare. Hanc regulam non 
semper receptam fuisse, tradit Thomassinus, De veteri et 
nova Ecclesiae disciplina, p. III, lib. I, cap. LXXII, 



(1) Giraldi ad Barbosam, Deparocho, p. I, cap.Xl, n. 53. 

(2) Hac in re prae oculis habenda est Benedicti XIV const. Declarasti, 
iO Mart. 4745, quae prostat in Allegato I ; et Instructio S. C. deProp. 
Fide, 24 Maii i810, numeris omnibus absoluta, apu d Gollectaneam ejus- 
dem S. C, n. 792. 

n. 6. At cum sacerdotes, saepe labe simoniaca impuri, plu- 
res Missas in die celebrarent turpis lucri gratia, ideo pro- 
hibitio plura sacrificia eodem die ab eodem sacerdote offe- 
rendi lata fuit. In can. 53, dist. 1 , in Decreto, qui est 
Alexandri II, haec prohibitio nondum estabsoluta; legitur 
enim : « Sufficit sacerdoti unam Missam in die una celebrare, 
quia Christus semel passus est et totum mundum redemit.. 
Non modica res est unam Missam facere, et valde felix est 
qui unam digne celebrare potest. Quidam tamen pro defunc- 
tis unam faciunt, et alteram de die, si necesse fuerit. Qui 
vero pro pecuniis aut adulationibus saecularium una die 
praesumunt plures facere Missas, non aestimo evadere dam- 
nationem ■». Quibus verbis videtur Alexander II non impro- 
bare sacerdotem qui uno die celebraret unam Missam pro 
defunctis et aliam de die, sed solumcavere ne sordidaeuti- 
litatis sive adulationis gratia sacrificium iteretur. Quidquid 
de hoc sit, haec prohibitio est absoluta in cap. 3, De cele- 
bratione Missariim, ubi Innocentius III,rescribens ad epis- 
copum Vigorniensem, statuit : « Excepto die Nativitatis Domi- 
nicae, nisi causa necessitatis suadeat, sufficit sacerdoti semel 
in die unam Missam solummodo celebrare ». Ubi illud suf- 
ficit importatpraeceptum prohibitivum, utirecte ratiocinatur 
Benedictus XIV, /. c, %Igitur et sequ. Errat igiturGlossa, 
/. c, v. necessitatis, ubihaec habet : « Nec expresse prohi- 
betur quin plures possint celebrari ex eo quod dicit sufficit : 
unde potest unam celebrare de die et aliam pro defunctis ». 
Rursus haec eadem absoluta prohibitio, iisdem fere verbis 
concepta, continetur in cap. j% ejusd. tit., quod est Hono- 
rii III. 

376. Ab hac autem generali regula sunt sequentes ex- 
ceptiones : 

4° In die Nativitatis Domini omnes sacerdotes possunt 
tres Missas celebrare. Attamen non tenentur, ita ut sicuti 
fideles obligantur uni tantum Missae assistere, ita sacerdos 
possit vel tres, vel duas, vel unam tantum Missam cele- 
brare. S. R. C. in Lucerina, 19 Junii 1875 (n. 5610), ad 
dubium : « Utrum sacerdos possit duas tantum Missas ce- 
lebrare in die Natiyitatis D. N. J. C... » ; reposuit : « Affir- 

mative, seu sacerdotem posse pro suo lubitu in die Nativi- 
tatis Domini duas tantum Missas celebrare » . At parochum 
qui tres Missas hac die celebrare negligeret, non facile ab 
omni culpa excusari posse propter scandalum, notat 
Benedictus XIY, De sacros. Missae sacrificio, lib. III, 
cap. IX, n. 9. Quod si sacerdos unam tantum vel duas 
Missas celebrat, celebrare debet « Missam quae respondeat 
circiter horae juxta rubricas peculiares ejusdem diei » ; uti 
rescripsit S. R. C. in Ordinis Carthnsianorum, 19 Janii 
1875 (n. 5609). Hanc responsionem eadem S. C. in Cala- 
guritana et Calceaten., Variadubia, 13 Febr. 1892, ad 
22 am , confirmavit et declaravit his verbis : « Servandumde- 
cretum diei 19 Junii 1875, idest sacerdotem qui unam 
tantum Missam celebrat, legat Missam respondentem circi- 
ter horae diei, nimirum primam Missam, si in media nocte; 
secundam, siin aurora ; tertiam, si post auroram celebrat ». 
Proinde sacerdos si unam tantum Missam celebrat, debet 
illam seligere quae magis accedit horae qua celebrat ; item 
si duas tantum ; et nunquam potest eamdem pluries cele- 
brare, etsi ratione infirmitatis a S. Sede indultum obti- 
nuerit celebrandi Missam votivam B. M. V., ut censuit 
:S. R. C. in Nolana, 28 Apr. 1866, ad 6 um (n. 5364). De 
Missa vero mediae noctis vide n.111 . In Angelopolitana* 
WJulii 1866 (n. 3120), ad dubium : « 9° In Natali Domini 
in/tribus Missis, quaeritur an post sumptionem sanguinis 
eundo et redeundo ad medium altaris, sit facienda genu- 
flexio, et vertendo se celebrans ad Dominus vobiscum, vel 
ad dandam benedictionem, num debeat renes vertere ad al- 
tare, cum, ut creditur, species vini non sint desiccatae in 
calice. Quid ergo fieri debet » ; S. C. reposuit : « Ad 9 um : 
Serventur Rubricae Missalis Romani, De ritu servando in 
celebratione Missae, § XI et XII, n.2». Ceterum de harum 
triumMissarum applicatione, vide n. 395; et deablutioni- 
bus in prima et altera Missa non sumendis, n. 403 sequ. 
In cathedralibus autem et collegiatis debent tres Missae 
conventuales celebrari, et quidem hora a rubrica statuta, 
non obstante quacumque consuetudine vel incommodo, et 
prima Missa post matutinum ante laudes : sola S. Sedes 

potest hac in re dispensare et aliquando juxta circumstan- 
tias dispensat. Vide Tiburtin., 27 Mart. 1824, ad 1™ 
(n. 4603), Gerunden., 3 Apr. 1830 (n. /j656), et Atrien., 
19 Maii 1838 (n. 4829). 

Hic mos tres Missas celebrandi in die Nativitatis Domini 
est antiquissimus ; de eo enim mentionem facit non solum 
Innocentius TII in cit. cap. 3, De celebratione Missarum, 
sed et S. Gregorius M. in homilia 8 in evangelium S. Lu- 
cae, cap. 11 , quam legimus in die Nativitatis Domini : 
« Quia, largiente Domino, Missarum solemnia ter hodie 
celebraturi sumus, etc. ». Sed hoc privilegium competit 
tantum sacerdotibus Latini ritus : uti tradit Benedictus XIV 
in epist. In supremo, W Dec. 1755. 

377. 2° In Hispania ac Lusitania omnes sacerdotes tam 
regulares quam saeculares possunt in die commemorationis 
omnium defunctorum tres Missas celebrare etiam duabus 
horis post meridiem ex concessione eisdem facta a Benedicto 
XIV per const. Quod expensis, 37 Aug. 1748. Hoc privi- 
legium valet pro omnibus locis quae tunc temporis erant 
sub ditione regni Hispaniae vel Lusitaniae, licet hodie sint 
independentia. Sacerdotes qui hoc privilegio gaudent et 
utuntur, debent primam Missam celebrare ut in die com- 
memorationis omnium fidelium defunctorum ; secundam ut 
in anniversario, omissis in orationibus verbis : Quorum an- 
niversarium... commemoramus, vel quorum hodie annua 
dies agitur ; tertiam ut in Missis quotidianis cum oratione : 
Deus veniae largitor. At in Lusitana, W Dec. 1783 
(n. 4414), ad dubium : « 2° Inquiritur qualis in die com- 
memorationis omnium defunctorum, cum pro uno tantum 
Missa applicatur, dici debeat, nimirum si prima propria diei, 
aut vero Missa communis sub ritu semiduplici » ; S. R. C. 
reposuit : « Ad 2 um : Gum Lusitani gaudeant privilegio tres- 
Missas celebrandi in die commemorationis defunctorum, 
qualemcumque trium a Benedicto XlVipsis praescriptarum 
possunt dicere, licet pro uno tantum Missa applicetur ». Et 
in cit. Calaguritanaet Calceaten., ad dubium : « 28° Gum 
ex indulto Benedicti XIV, sacerdotes in Hispania et Lusita- 
nia celebrare possint tres Missas in die commemorationis 

omnium fidelium defunctorum..., quamnam ex tribus Mis- 
sis designatis in Indulto, nimirum prima Missa, ut in die, 
secunda ut in anniversario, tertia ut in quotidianis, dicere 
debeat in Hispania et Lusitania sacerdos, qui unam cele- 
brare voluerit in die commemorationis defunctorum, sive 
applicet pro uno, sive non ? Et quatenus duas celebrare vo- 
luerit, quasnam e tribus eligere tenetur » ; S. C. reposuit : 
« Ad 28 um : Quoad primam Missam, ut in die commemora- 
tionis; quoad secundam, ad libitum ». Citra autem privile- 
gium, celebrare tres Missas in die commemorationis omnium 
defunctorum, est abusus ab episcopo eliminandus, etiam 
quoad regulares, sub poenis interdicti aliisque canonicis 
remediis, uti rescripsit eadem S. C. in Arboren., 11 Jan. 
1676 et W Nov. 1678 (n. 2866). 

378. 3° In casu necessitatis de quo Innocentius III in 
cit. cap. 3, De celebratione Missarum, ibi : « Nisi causa 
necessitatis suadeat ». Yicariis apostolicis dari solet ad 
quindennium facultas, cum potestate subdelegandi : « Ce- 
lebrandi bis in die, si necessitas urgeat, ita tamen ut in 
prima Missa non sumpserit ablutionem... Caveat ergo ne 
praedicta facultate seu dispensatione celebrandi bis in die, 
aliter quam ex gravissimis causis et rarissime utatur ; in 
quo graviter ipsius conscientia oneratur. Quodsihanc eam- 
dem facultatem alteri sacerdoti, juxta potestatem inferius 
apponendam, communicare, aut causas ea utendi alicui 
qui a S. Sede hanc facultatem obtinuerit, approbare vi- 
sum fuerit, serio ipsius conscientiae injungitur ut paucis 
duntaxat iisque maturioris prudentiae et zeli et qui abso- 
lute necessarii sunt, nec pro quolibet loco, sed ubi gravis 
necessitas tulerit, et ad breve tempus eamdem comrnuni- 
cet, aut respective causas approbet ». His facultatibus S. 
Sedem voluisse in favorem locdrum missionum aliquid ad- 
dere juri communi, evidens est ; secus facultates forent 
inutiles, ipso jure communi disponente, saltemin locis mis- 
sionum in quibus parochiae sunt canonicae erectae (1). 
Necesse est ut in hoc tertio necessitatis casu fusius insista- 
mus. 

(1) Gitata Instructio S. G. de Prop. Fide, n. 11. 

379. Tn primis vi facultatum a S. Sede vicariis aposto- 
licis concessarum numquam licet, non obstante quacum- 
que necessitate, tres Missas celebrare, cum detur facultas 
cetebrandi bis in die. In cit. Instructione S. C. de Prop. 
Fide, n. 3, id ulterius probatur sequentibus declarationi- 
bus : « Postulavit olim Praefectus Missionis Capuccinorum 
Tuneti an uno eodemque die, si necessitas urgeat, plures 
quam duas Missas celebrare potuisset, propterea quod om- 
nes ejus missionarii in carceres conjecti erant. Atque S. C. 
Generalis Fidei Propagandae proposita, die 7 Aug. 1684, 
respondit : Non posse vigore facultatum celebrare ultra 
duas Missas. Quod jampridem responsum fuerat in gene- 
rali Congregatione habita corum SSmo die 17 Febr. 1648 ; 
namque, exposito abusuqui invaluerat inter sacerdotes cap- 
tivitate detentos in Algeria celebrandi tres Missas, SSmus 
jussitper dictum Praefectum (Algeriae) praecipi nomine 
Sanctitaiis Suae sacerdotibus . . . quodcum Sedes Aposto- 
lica in facultatibus missionariorum potestatem seu li- 
centiam concesserit celebrandi bisindie, ubinecessitasid 
exegerit, ne deinceps ultra duas Missas celebrent. Idem 
fuit repetitum annis 1818 et 1820 Praefecto Aposto- 
lico Tuneti ». Quod si vi facultatum a S. Sede concessa- 
rum nunquam licet ter celebrare, multo minus licebit vi 
juris communis (n. praec). Hanc doctrinam firmavit S. C. 
C. in S. Josephi de Costarica, Postulatum circa faculta- 
tem binandi, 6 Maii 1893, ubi quocumque in casu ex- 
cludit ut idem sacerdos tertiam in die Missam celebret. 
Accedit praxis in dioecesibus recepta, qua parochus, re- 
gens duas parochias, praeter suam, celebrat in sua et insu- 
per in una tantum ex duabus aliisper turnum. Proinde non 
admittimus sententiam redactoris Actorum S. Sedis, vol. 
VI,pag. 568, putantis posse ipso jure communi etiam tres 
vel quatuor Missas celebrari, si idem parochus praeest 
tribus vel quatuor paroehiis, autsi templum est adeo an- 
gustum, ut omnem populum nonnisi tribus vel quatuor 
repetitis vicibus continere possit. Necessarium est apostoli- 
cum indultum ut idem sacerdos ratione cujuscumque 
necessitatis tres Missas celebrare valeat. Hoc indultum 

parochis ceterisque presbyteris Mexicanae dioecesis ubi hic 
usus jam vigebat, concessit S.C. G. die W Dec. 1879, his 
verbis : « Pro gratia ad quinquennium, facto verbo cum 
SSmo, et ad mentem ». Mens autem, archiepiscopo pate- 
facta, erat : « Ut ultra tertiam Missam nunquam nullaque de 
causa iterationem permittas ; nec non ut concessionis tem- 
pore durante, ea qua praestas prudentia ac solertia res com- 
ponere satagas ad tramites disciplinae vigentis, qua scilicet 
plebis necessitati audiendi sacrum satis consulatur per bina- 
tionem »; Cumque archiepiscopus renovationem indulti pe- 
tiisset, et S. G. institisset ut res ad tramites juris communis 
componerentur, archiepiscopus graves admodum protulit 
rationes ; quibus perpensis, S. C. mMexicana, Super fa- 
cultate Missam ter celebrandi, 28 Martii 1896, reposuit : 
« Pro gratia ad quinquennium in forma et terminis rescripti 
W Dec. 1879, facto verbo cum SSmo ». 

380. Praeterea ex jure communi licentia binandi ab epis- 
copo sacerdotibus concedenda est, qui numquam, subprae- 
textu cujuscumque necessitatis, possunt eamdem motu 
proprio sibi usurpare (1). Pariter relatae facultates a S. 
Sede conceduntur vicariis apostolicis, qui suis missionariis 
easdem subdelegare possunt. Solum in gravissimis rerum 
adjunctis Sedes Apostolica missionariis directe elargitur, 
necessitate interveniente, potestatem binandi; imo etiam 
in hac directa concessione S. Sedes aliquando exigit ut 
causa necessitatis ab episcopo vel vicario apostolico probe- 
tur. Ad rem Benedictus XIV, /. c, § Tui: « Certissimum 
illud est missionariis tantum a Sede Apostolica potestatem 
aliquando fieri, ut uno die sacrificium bis operentur ; reli- 
quis vero sacerdotibus opus esse ut hac de re facultatem ab 
episcopo consequantur, etiamsi causa necessitatis interce- 
dere videatur, cujus sane judicium ad ipsos sacerdotes ne- 
quaquam pertinet ». Deinde laudatus Pontifex refert verba 
Verricelli, De apostolicis missionibus, tit. IV, quaest. XIX, 
n. W2> qui idem docet, concludens ita fuisse a Sacra Con- 
gregatione resolutum. 

(1) Benedictus XIV, De sacros. Missae sacrif., lib. 111, cap. V, n. 2. 

381. Episcopus autem vi juris communis nec binare po- 
test, nec binandi licentiam concedere, nisiin casu necessita- 
tis, ita ut binandi potestas numquam sit privilegium per- 
sonale, sed potius remedium pro necessitatis casu. Equidem 
Glossa in cit. cap. 3, v. necessitatis, haec habet : « Sed 
quam dicit necessitatem ? Resp. : Si celebravit de die, et 
postea etiam moriatur aliquis, vel etiam causa honestatis 
vel utilitatis, ut si, dicta Missa de die, superveniat aliqua 
magna persona quae velit Missam audire ». Et deinde plu- 
res canonistae, auctoritateGlossae, admiserunt pro licitaMis- 
sae iteratione sufficere etiam casum utilitatis non celebran- 
tis, sed audientis, ut docet Benedictus XIV, /.<?., §Et utili- 
tas. Sed Glossa et ii canonistae oppido falluntur. Nam ex 
jure communi tantum in casu necessitatis Missam iterare 
licet, ut patet ex verbis Innocentii III ; item ex facultatibus 
supra relatis quas vicarii apostolici a S. Sede obtinent. 
Nec consuetudo. Missam iterandi praeter casum necessitatis 
sustineri potest, ut probat Benedictus XIV in cit. const. De- 
vlarasti, § Parochi. Unde jure merito cit. Instructio S. C. 
de Prop. Fideconcludit, n. 4 : « Necessitas ergo est unicus 
titulus ex quo facultassacerdotibus fit duas dicendi Missas ». 
In determinanda hac necessitate est tota difficultas quae non 
raro episcopos ac vicarios apostolicos torquet. Praeter ca- 
sus necessitatis, de quibus infra, requireretur indultum 
apostolicum, utMissae iteratio licita esset ; quod tamen vix 
aut ne vix quidem conceditur. Vide Vvnetiarum , Binatio- 
nis, 28 Febr. 1891; Ortonen.,Binationis, 29 Mart. 1890; 
Maceraten., Facultatis Missam binandi, 6 Maii 1893, etc. 
382. Sive attento jure communi, sive attentis facultati- 
bus a S. Sede concessis vicariis apostolicis, haec neces- 
sitas non est desumenda ex parte inopiae celebrantis. Hinc 
numquam episcopus aut vicarius apostolicus poterunt bi- 
nare ut duplex stipendium percipiant ; numquam poterunt 
binandi licentiam elargiri ut sacerdos, utcumque pauperri- 
mus, cum duplici eleemosyna meliuspossit sustentari. Con- 
traria praxis appellatur abusus intolerabilis a Benedicto 
XIV in const. Apostolicum ministerium, 30 Maii 1753. 
■§ //, eamque pluries reprobavit S. C. de Prop. Fide apud 

18 

cit. Instructionem, n. 8. Imo, ut infra dicemus, quando 
Missae celebratio iteratar, duplicem eleemosynam percipere 
vetitum est. In cit. const. Declarasti, %Haec sunt et sequ. v 
Benedictus XIV demonstrat parochos, habentes alium sacer- 
dotem pro alterius Missae celebratione, non posse binare 
ea ratione ne huic sacerdoti eleemosynam praebeant ; nam 
si pauperes non sunt, ipsi debent stipendium praebere ; 
si ipsi nequeunt, debet populus ; si et populus nequit, epis- 
copus hanc eleemosynam providebit. 

383. Igitur necessitas desumenda est ex parte populi r 
Yideamus quandonam verificetur. 

384. In primis numquam verificatur diebus in quibus 
populus non tenetur Missam audire, e. g., diebus festis 
suppressis : unde his diebus episcopus aut vicarius aposto- 
licus nec possunt binare, nec binandi licentiam concedere 
sine speciali indulto Sedis Apostolicae. Aliquando hoc spe- 
ciale indultum petitum est, sed Sedes Apostolica illud vel 
negavit vel concessit infra nonnullos limites. Ita episcopus 
Namurcensis exposuit S. R. C. fideles in sua dioecesi cele- 
brare dies festos suppressos tanquam dies festos de prae- 
cepto, et ideo petebat indultum permittendi binationem. S. 
C. reposuit in Namurcen., 11 Sept.1841 (n. 4932) : « Non 
expedire ». Item episcopus Argentinensis petiit a S. C. C. 
indultum permittendi binationem in die Circumcisionis Do- 
mini, qui, licet suppressus,in sua dioecesi a fidelibus colitur 
tanquam festus de praecepto. S. C. reposuit in Argentinensi, 
17 Sept. 1859 : « Pro gratia ad quinquennium, facto verbo 
cum SSmo ». Alia exempla praetermittimus in quibus hoc in- 
dultum aliquibus dioecesibus pro nonnullis festis suppressis 
concessum est. Cit. Instructio S. C. de Prop. Fide, n. 5, 
refert responsum ejusdem S. C. datum an. 1837 : « Re ma- 
ture perpensa, ex ipsius formulae verbis satis clare patuit 
non posse facultates (vicariorum apostolicorum) ad abro- 
gatas festivitates extendi. Cum enim in memorata formula 
declaretur facultatem valere, si necessitas urgeat, sequitur 
ex eo unico titulo quod dies illi festi olim fuerint, non posse' 
Missam bis ab eodem sacerdote celebrari ». Ni fallimur, 
unica exceptio fieri debet pro feria Y in coena Domini, qua, 

licet non sit de praecepto, tamen fideles habent jus ad Mis- 
sam audiendam et maximopere expedit ut Missam audiant, 
et ideo, verificato necessitatis casu, Missae iteratio permitti 
poterit, quod et Benedictus XIV, /. c, § Praeterea, insi- 
nuare videtur. Doctores videant, num haec nostra opinio 
recta sit. 

'385. Pariter non verificatur necessitas, et ideo nec vica- 
rius apostolicus, nec multo minus episcopus binare possunt 
aut permittere Missae iterationem in eorum commodum qui 
die festo vellent praecepto audiendi Missam satisfacere in 
suis stricto sensu privatis seu domesticis capellis. Cit. Ins- 
tructio S. C. de Prop. Fide id probat, n. 6, his verbis : 
« Enarraverat an. 1842 vicarius apostolicus Limburgensis 
consuetudinem in suo vicariatu inolitam permittendi Missae 
iterationem in castris magnatum : quum autem non putaret 
his in adjunctis eam necessitatem esse quae a formulisexi- 
gitur, petiit tum ratione consuetudinis tum moralis utili- 
tatis quae inde proveniebat, ut sibi auctoritas fieret id per- 
mittendi. At S. C. Inquisitionis judicavit: Juxta exposita 
non expedire. Quumque subjunxisset vicarius apostoli- 
cus nonnullos sacerdotes ex praehabita facultate ab ejus 
praedecessore iterationem Missae prosequi, suprema S. C. 
decrevit" facultatem esse revocandam, quatenus vicarius 
apostolicus Limburgensis prudenter id fieri posse existi- 
met ». At episcopus permittere potest, si aliunde casus ne- 
cessitatis verificatur, Missae iterationem in oratoriis sive 
publicis sive semi-publicis seu semi-privatis. In Nivernen., 
8 Martii 1879 (n. 5769), addubium : « 1° Potestne episco- 
pus jure ordinario concedere licentiam etiamplures Missas 
qualibet die celebrandi : 1° In capellis seu oratoriis pubiicis 
piarum communitatum, etiam earum quae clausuram non 
habent ; 2° In capellis seu oratoriis piarum communitatum 
quae licet non habeant ingressum in via publica, inserviunt 
tamen quotidianis exercitiis totius communitatis ; 3° In ca- 
pellis seu oratoriis ad personas quidem privatas pertinen- 
tibus, sed quae sunt publica vel semi-publica in eo sensu 
quod habeant ingressum in via publica vel prope viam pu- 
blicam,ut semper cuilibet volenti intrare permittatur » ; S. 

R. C. reposuit : « Ad l um : Episcopus utatur jure suo in om- 
nibus casibus expositis ». 

386. Tandem haec necessitas non verificatur, et ideo 
Missam iterare numquam licet, quoties alius haberi potest 
sacerdos qui populi necessitati valeat satisfacere, Missam 
celebrans. De hoc praecise casu agit Benedictus XIV in cit. 
const. Declarasti, ubi materiam plene evolvit. Confirmatur 
ex cit. cap . /5, De celebratione Missarum ; nam Hono- 
rius III respondet Sypontinum archiepiscopum, celebrata 
Missa in ecclesia Sypontina pro chrismatis confectione, non 
posse aliam in Garganica ecclesia celebrare, quia verosimile 
non erat alios sacerdotes deficere pro Missa ibidem cele- 
branda, ut notat Benedictus XIV, /. c, §Sypontinus, cum 
Cardinali.de Turrecremata aliisque. Hinc etiam est quod 
episcopus qui praeest duobusepiscopatibus, nonpotest sub . 
praetextu conficiendi chrisma feria Y in coena Domini in 
utraque cathedrali ecclesia Missam celebrare ; uti idem Pon- 
tifex explicat, /. c, § Praeterea. 

387. Sed casus necessitatis verificatur, si idem sacerdos 
duas regit parochias, longo satis intervallo dissociatas ita 
ut populus unius parochiaenonpossit, moraliter loquendo, 
sine magno incommodo, ad alterius ecclesiam convenire,et 
deficit alius sacerdos,quiin alterutra celebret : tunc episco- 
pus ex ipso jure communi, et a fortiori vicarius apostoljcus 
vi facultatum sibi concessarunV, potest parocho permittere, 
ut prius in una, deinde in alia parochiali ecclesia eucharis- 
ticum sacrificium offerat. Ita Benedictus XIY, /. c, § Quam- 
vis et sequ. ; De sacros. Missae sacrif., lib. III, cap. IV 
sequ. ; De Syn., lib. VI, cap. VIII, n. 2; item cit. Ins- 
tructio S. C. de Prop. Fide, n. 10, et auctores communiter. 
Imo concors est theologorum-opinio, uti advertit Benedictus 
XIY, De Syn., I. c,parochum in hoc casu non solum pos- 
se, sed etiam debere, alio deficiente sacerdote, eodem die 
festo in utraque ecclesia parochiali celebrare. Unde episco- 
pus aut vicarius apostolicus in casu non solum concedere 
potest et debet binandi licentiam, sed etiam debet cogere 
parochum ad M.issam in Utraque ecclesia [celebrandam. Si 
autem quaeratur curnam non in tertia parochia, responde- 

mus rationem esse fortasse sequentem. Parochusnon solum 
debet in parochia Missam celebrare eamdemque applicare 
pro populo, sed insuper debet populum sacramentorum 
administratione reficereet verbo Deipascere (n.508)\ quodsi 
in duabus parochiis non sine magno labore fieri potest, in 
tribus est moraliterimpossibile. Porro quaenam distantiaet 
difficultas accedendi satis sit pro Missae iteratione, episco- 
pus aut vicarius apostolicus pro sua prudentia, deposito 
omni scrupulo et anxietate, judicabit. In Salamantina {n. 
397) nonnullae parochiae filiales de quibus agebatur, dis- 
tabant ab ecclesia parochiali uno milliario, habentes quin- 
que aut decem tantum fideles ; et tamen S. C. C. non nega- 
vit episcopum posse licentiam binandi concedere. 

388. Pariter casus necessitatis verificatur, si idem sacer- 
dos unam tantum regit parochiam, sed in eahabet duospo- 
pulos in diversis locis cum distincta ecclesia adeo sejunctos 
ut unus nequeat, moraliter loquendo, sine magno incom- 
modo, ad alterius ecclesiam convenire, et deficit alius sa- 
cerdos qui in alterutra ecclesia celebret : tunc rursus epis- 
copus et vicarius apostolicus possunt utique permittere ut 
parochus prius in una et deinde in alia suae parochiae ec- 
clesia celebret.' Ita Benedictus XIV in cit. const. Decla- 
rasti, l, c, et cum eo cit. Instructio S. C. de Prop. Fide, 
/. c, et patet evidenter hunc casum similem esse praece- 
denti. Rursus quaenam distantia et accedendi difficultas et 
quinam fidelium numerus qui secus Missa privarentur, jus- 
tificet Missae iterationem, episcopus et vicarius apostolicus 
pro sua prudentia, absque ulla anxietate et scrupulo, vide- 
bunt. Ut unum aliudve exemplum citemus, episcopus 
Lingonensis exposuit S. C. C. in sua dioecesi esse consue- 
tudinem qua nonnulli animarum pastores Missam iterabant 
eadem die, et insuper exponebat adesse quamdam commu- 
nitatem uno circiter milliario a parochiali separatam et vi- 
ginti circiter personis constantem. Quaerebat igitur num 
illa consuetudo servari posset, et num in favorem parvae 
illius communitatis posset Missa iterari die festo, deficiente 
alio sacerdote. S. C. reposuit die /5 Jan. 1847 : « Scriba- 
tur episcopo, ut concedat bis Missam celebrandi licentiam, 

quatenus eae circumstantiae et praecisae necessitatis casus 
concurrant, quos Benedictus XIY in sua const. Declarasti 
Nobis,YQqmvit] in casu vero quem idem orator (episcopus) 
proponit, licentiam esse concedendam » (1). Hinc passim 
videmus episcopos, scientia canoriica et pietate praestantes, 
deficiente alio sacerdote, permittere Missae iterationem, ne 
sanctimoniales, praesertim cum clausura,aut carcere inclusi, 
aut infirmi vel convalescentes in hospitali, vel juvenes in 
collegio, etc, Missa careant. 

389. Item casus necessitatis verificatur, siidemparocbus 
unam tantum regit parochiam cum unica ecclesia ita tamen 
ut populus nequeat, moraliter loquendo, sine magno in- 
commodo, ad unicam Missam ibi celebratam simul conve- 
nire, et deficit alius sacerdos qui secundam Missam ibi ce- 
lebret ; tunc rursus episcopus et vicarius apostolicus per- 
mittere possunt parocho, ut prius, e. g., summo mane, 
unam Missam in ecclesia celebret, et postea, e. g., paulo 
ante meridiem, secundam. Ita Benedictus XIV in cit. 
const. Declarasti, § Ea potissimmn, et cit. Instructio S. G. 
de Prop. Fide, /. c. Hic enim casus est similis praecedenti, 
et ideo Benedictus XIY, /. c, merito advertit cum Theo- 
philo Raynaudo hos duos casus eodem jure censendos esse. 
Rursus in casu exposito quaenam impossibilitas aut gravis 
difficultas populi conveniendi una simul ad unicam Missam,, 
licitam reddat alterius Missae celebrationem, episcopus et 
vicarius apostolicus pro sua prudentia sine scrupulis et 
anxietatibus definient. De facto videmus episcopos passim 
indulgere, in magnis parochiis, ut Missa iteretur, ne in Ec- 
clesia parochiali Missae desint pro fidelium necessitatibus. 
Ut nonnulla exempla afferamus, S. R. C. in Ambianen., 
22 Maii 1841 (n. 4915), declaravit Missae iterationem lici- 
tam non fuisse in casibus ibi expositis. Nam Ambianen- 
sis episcopus invenit « in sua dioecesi ex usu fere gene- 

(1) Cum Missionarii Gapuccini in Graecia quaesivissent a S. C. Inqui- 
sitionis ; « Utrum Missionarius sacerdos, solus in loco degens, duas Mis- 
sas diebus dominicis et festivis pro quindecim seu viginti personis quae, 
legitime impeditae, primae Missae adesse non valuerunt, celebrare pos- 
sit » ; S. C. reposuit die 28 Jan.i688 : « Non licere ». Sed nos ignora- 
mus circumstantias quae hanc responsionem exegerunt. 

rali sacerdotes bis celebrare Missam diebus dominicis et 
festis ; qui quidem usus ex eo praesertim invaluit quod 
ordinario per agros ecclesia aliqua sit adnexa ecclesiae pa- 
rochiali in qua residet parochus ; ac proinde in ea iterum 
celebrat, ut fideles ibi domicilium habentes, faciliorem ha- 
beant aditum ad sacra mysteria, et inde latius extenditur 
usus praefatus, ut nonnullis in locis bis celebretur etiam 
super idem altare, aut super altaria diversa, sed sine gravi 
necessitate », Hinc dubia proponebat : « 1° Utrum liceat pa- 
rocho in agris constituto iterare Missam diebus dominicis et 
festis conservatis etiam super idem altare ; 2° [An liceat pa- 
rocho in urbe constituto iterare Missam iisdem diebus super 
diversa quidem altaria, sed solummodo ad consulendum 
parochianorumcommoditati, e. g., ut celebretur Missahora 
octava, quando jam celebratur variis horis, videlicet hora 
sexta, septima et nona et decima ; 3° Utrum posito quod 
sint illicitae duae praefatae consuetudines, teneatur iis ob- 
sistere episcopus, an vero eas tolerare possit, ut vitentur 
murmurationes tum populi tum cleri ». S. C. reposuit : 
« Sine speciali apostolico indulto non licere, et teneri epis- 
copumconsuetudinem seu abusum omnino eliminare ». 

390. Praeter hos casus necessitatis doctores veteres 
alios quoque effingebant, in quibus putabant licitam esse 
eodem die Missae iterationem ; nempe si iter facientes aut 
hospites Missam desiderant ; si benedictio nuptiarum urget ; 
si defunctus sepeliendus est ; si Missa petitur ab aliquo 
principe vel ab episcopo supervenienti die festo, non audita 
Missa ; si Missa necessaria est ut viaticum ad infirmum defe- 
ratur ; nec interim in omnibus hisce rerum circumstantiis 
alius sacerdos praesto est praeter eum |qui sacrum jam 
obtulit. Jam vero certum est omnesrecensitoscasus,prae- 
ter ultimum, non esse sufficientes pro Missae iteratione, 
cum nullam necessitatem praeseferant (1) : ultimus autem 
specialem mentionem meretur. Si sacerdos qui Missam cele- 
bravit, non est jejunus, e. g., quia ablutiones in Missa 
sumpsit, utrum possit, necne, rursus celebrare Missam ad 

(1) Benedictus XIV, De sacros. Missae sacrificio, lib. III, cap. V, n. 3. 

ministrandum infirmo morituro viaticum,videinfra?2. 434; 
siestjejunus, potest(l), sed tales et tantae circumstantiae 
concurrere debent, ut de facto numquam applicationi hujus 
doctrinae locus erit. Nam supponi debet particulas deesse 
et parochum post consummationem , ante sumptionem ablu- 
tionum, praeveniri de infirmo requirente viaticum ; aut 
parochum qui duas parochias longe distantes regit, in una 
celebravisse, haud sumptis ablutionibus, ut in alia deinceps 
celebrare posset, et interim infirmum in prima requirere 
viaticum ; aut j[parochum qui duas parochias, ut supra, 
regit, celebravisse in una ob festum particulare, e. g., 
patroni, non sumptis ablutionibus, quia scit in alia adesse 
infirmum requirentem viaticum, quod a prima parochia 
deferri nequit ob magnam locorum distantiam vel alias ob 
causas. 

391. Casus necessitatis quos huc usque expendimus,, 
sunt sufficientes ex ipso jure communi, ita ut episcopus,, 
dato necessitatis casu,permittere queatMissae iterationem, 
quin ad Sedem Apostolicam rccursum habeat. Frequenter 
hic recursus habetur, quia casus necessitatis, ad normam 
constitutionis Benedictinae, vel non adest, vel est dubius ; 
sed si judicio episcopi casus necessitatis certe verificatur, 
recursus ad Sedem Apostoiicam est inutilis. S. G. C. in his- 
causis hoc unum ad examen revocat, nempe utrum casus 
necessitatis de quo Benedictus XIV, /. c, verificetur,. 
necne; si affirmative, concedit ; si negative, denegat licen- 
tiam binandi. 

392. Quod si casus expensi ex ipso communi jure suffi- 
ciunt, sequitur facultates vicariorum apostolicorum com- 
prehendere aliosquoque casus minoris necessitatis (n. 378 
in fine). Judicium autem de sufficienti causae gravitate 
remittitur prudentiae ipsius vicarii apostolici, ut pluries 
Sedes Apostolica rescripsit apud cit. Instructionem, n. 12 
sequ. Proinde si vicarius apostolicus, secundum con- 
scientiam prudentiamque suam, censet causam gravem esse 
licentiamque binandi mereri, hanc concedet, quin scru- 

(1) Layman, lib. V, tract. V, cap. V, n. 6, cum communi ; Schmalz. r 
lib. 111 Decret., tit. XLI, n. 41. Benedictus XIV, l. c, id non negat. 

pulis et anxietatibus agitetur. S. C. de Prop. Fide an. 1832 r 
rescribens ad quemdam missionarium Philippopolitanum 
declaravit « indultum non coerceri ad populi indigentias 
diebus festivis, sed cum generalibus terminis contineatur, 
comprehendere quoque alios casus de quibus agitur, 
quemadmodum esset necessitas administrandi infirmis via- 
ticum in utraque paroecia, et in hujusmodi aliis casibus 
locum habere debere praescriptas cautelas ». Pro-Praefec- 
tus Missionis Tripolitanae quaesivitab eadem S. C. : « Cui- 
nam numero servorum aut liberorum posset praecise 
celebrare Missam secundam, cum interdum daretur casus, 
ut in balneo extra Tripolim praesentes sacrificio non ades- 
sentplures quam decem aut quindecim servi.... ; et an in 
presbyterorum carentia pro illis solis posset celebrari se- 
cunda Missa diebus festivis ». Jam vero, uti observat cit. 
mstructio, n. /7, quin obstaret resolutio eodem anno data 
a S. C. Inquisitionis (n. 388 in nota), S. C. de Prop. Fide, 
die 5 Oct. 1688, reposuit : « Relinquatur charitati et 
conscientiae P. V. Praefecti ». Nec mirum esse debet r 
si S. C. benigniori interpretationi indulsit ; agebatur enim 
de servis, qui ob ipsorum conditionem peculiarem indul- 
gentiam merebantur, cum unicum fortasse solatium eis 
esset sanctissimum Missae sacrificium. Aliud ejusmodi 
beriignitatis argumentum, habita circumstantiarum ratione, 
an. 1860 suppeditavit S. Inquisitio. Namque licet die 
W Junii respondisset vicario apostolico cujusdam regni 
Sinis adjacentis desiderium neophytorum bis aut ter in 
anno sanctissimam Eucharistiam sumere volentium per 
se non esse urgentissimam causam in casu de quo agitur, 
idest iterandi Missam juxta facultatem, attamen subjunxit : 
« Sed pensatis omnibus locorum et personarum circum- 
stantiis, relinquendum arbitrio R. P. D. Vicarii Apostolici ». 
Ex quibus eruitur eas causas quae per se^acproinde multis 
in locis graves non sunt, graves evadere posse in aliis locis 
ob circumstantias quae casum concomitantur. Igitur vica- 
rius apostolicus, expendens gravitatem causae, omnes cir- 
cumstantias pensabit ; et eidem repetere juvabit responsum 
S. C. de Prop. Fide an. 1832, datum ad episcopum Nicopo- 

litanum in Bulgaria, nempe clausulas in formulis adhibitas 
« intelligendas haud esse in extremo rigore, habito prae 
oculis principio Sedem Apostolicam dictam facultatem 
concedere in bonum spirituale fidelium, desiderio ut omnes 
praeceptum ecclesiasticum adimplere facile possint », 

393. Huc usque determinavimus quandonam liceat Mis- 
sae sacrificium eodem die iterare. Poenae latae sententiae 
contra illicitam binationem statutaeinjurenon sunt: utrum 
hoc grave peccatum secumferat, necne, infamiam etexinde 
irregularitatem, vide in nostro Tractatu canonico de sacra 
ordinatione, n. 31% sequ.. Igitur superior poenam sus- 
pensionis, mulctae pecuniariae, exercitiorum spiritualium, 
etc, infliget,juxtapeccati gravitatem. Transactis temporibus 
S. C. EE. et RR. non semel hoc delictum plectebat poena 
carceris per quatuor aut quinque annos protracta (1). 

394. II. Nunc de modo in hac binatione servando agen- 
dum est. 

395. 1° In die Nativitatis Domini ita tres Missae a quo- 
libet sacerdote celebrari possunt, ut libera sit earumclem 
applicatio et percipi possit eleemosyna, nisi applicatio 
alio titulo debeatur. Utrum qui curam habent animarum 
tcneantur hac die tres Missas pro populo applicare, an 
applicantes unam pro populo, liberam habeant reliquarum 
duarum applicationem, vide infra n. 519 ; de beneficiato 
autem qui debet pro fundatore quotidie applicare, n. 580. 
E contrario Benedictus XIY per suam const. Quod expen- 
sis, concedens omnibus sacerdotibus in Hispania et Lusi- 
tania privilegium celebrandi tres Missas in die commemo- 
rationis omnium defunctorum^praecipitduas ultimas Missas, 
privilegio concessas, applicare pro omnibus fidelibus de- 
functis, et prohibet pro eisdem duabus ultimis Missis 
ullam percipere eleemosynam, et pro prima permittit con- 
suetam eleemosynam tantum, his verbis : « Praecipimus et 
jubemus ut nonnisi unam accipiant eleemosynam, videlicet 
pro prima Missa dumtaxat, et in ea tantum quantitate quae 
a synodalibus constitutionibus seu a loci consuetudine 
praefinita fuerit. Decernentes nullam omnino causam nul- 

(1) Anaiecta Juris Pontificii, an. 1860, pag. i349. 

lumque praetextum aut obtentum ad declinandam hujus 
praecepti Nostri observantiam suffragari posse, ne volun- 
tariam quidem fidelium oblationem ; nam nec a sponte 
dantibus quidquam recipi posse statuimus, etc. ». Hinc 
proposito dubio : « An sacerdotibus comprehensis in indul- 
to de quo agitur, prohibitum sit recipere pro prima Missa 
diei commemorationis omnium fidelium defunctorum elee- 
mosynam majorem ea quae a taxa synodali seu a loci con- 
suetudine regulariter praefmita fuerit, quamvis sponte obla- 
tam, in casu » ; S. C. C. reposuit die 23 Martii 1861 : 
« Affirmative ». Tandem in genere, quando in casu neces- 
sitatis geminum offertur eucharisticum sacrificium, pro 
alterius Missae celebratione nequit eleemosyna percipi. 
Hinc parochus, duas regens parochias duasque celebrans 
Missas diebus festis, utramque debet pro populo applicare, 
etpro neutra eleemosynam potest percipere. Pariter paro- 
chus qui, unam tantum parochiam habens, bis Missae sacrifi- 
cium offert, pro neutra potest eleemosynam percipere, sed 
unam applicare debet pro populo, alterius liberam quidem 
habet applicationem, quin tamen pro ea percipere valeat 
eleemosynam. Demum sacerdos, curam animarum non 
habens, bis Missam celebrans, utriusque habet liberam 
applicationem, sed pro prima tantum potest percipere elee- 
mosynam. lta Ecclesia constituit ut quilibet turpis quaestus 
apparentia a re tam sancta removeatur. 

396. Haec firmantur ex causa Cameracensi. Nam ex 
parte archiepiscopi Cameracensis proposita fuerunt S. C. 
C. sequentia dubia: « 1° An parochus qui duas parochias 
regit et ideo bis in die celebrat, utrique parochiae suam 
Missam applicare teneatur, non obstante redituum exigui- 
tate ; 

« 2° An parochus qui in una eademque parochia bis ea- 
dem die celebrat, utramque Missam populo sibi commisso 
gratis applicare omnino teneatur ; 

« 3 ? An vicarii et alii sacerdotes, curam animarum non 
habentes, si quando bis in die celebrent, ut fit quandoque 
seu ut numero sufficienti Missae in ecclesia parochiali cele- 
brentur, seu ut hospitalia, carceres, sanctimonialium con- 

ventus Missa non careant, secundam et ipsi Missam populo 
gratis applicare teneantur ? Et quatenus affirmative ad l um , 
2 um , et 3 um ; 

« li° An et quomodo concedendum sit parochis qui die- 
bus dominicis aliisque festis bis celebrant, ut unius Missae 
liberam habeant applicationem et stipendium pro ea reci- 
pere valeant in casu ; 

« 5° An et quomodo idem concedendum sit sacerdotibus 
curam animarum non habentibus quoad utramque Missam 
in casu : 

« 6° An et quomodo concedenda sit absolutio quoad 
praeteritum ». 

S. C. die 25 Sept. 1858, reposuit : 

« Ad l um : Affirmative. 

« Ad 2 um : Negative, firma prohibitione recipiendi elee- 
mosynam pro secunda Missa. 

« Ad 3 um : Negative,quatenus curam animarum non ha- 
beant, firma semper prohibitione recipiendi eleemosynam 
pro secunda Missa. 

« Ad 4 um : Negative et episcopus provideat ad formam 
constitutionis Benedicti XIV, Cum semper oblatas. 

« Ad 5 um : Provisum in tertio. 

« Ad 6 um : Celebrata unica Missa ab unoquoque, affir- 
mative, facto verbo cum SSmo ». 

397. Cohaeret ejusdem S. C. responsioin Salamantina. 
Nam episcopus Salamantinus in relatione status suae dioe- 
cesis exposuerat in sua dioecesi extare ducentas circiter 
parochias quae aliam ecclesiam filialem sibi adnexam ha- 
bent, in qua parochus diebus dominicis et festis per annum 
secundam celebrat Missam. Ex informationibus vero tum 
episcopi postulantis, tum ejus successoris non constabat 
utrum unio qua illae ecclesiae filiales adnexae et corisocia- 
tae erant paroeciis, esset unio plenaria et extinctiva, an sub- 
jectiva tantum. Item non constabat num casus necessi- 
tatis adesset. Igitur proposita fuerunt S. C. C. sequentia 
dubia : 

« 1° Utrum haec consuetudo secundam Missam cele- 
brandi toleranda sit in omnibus praedictis ecclesiis adnexis, 

ubi hic mos ita invaluit ut populus etiam jus ad illam exi- 
gendam existimet. se habere ; 

« 2° Utrum parochus necessario debeat illam secundam 
Missam applicare pro populo, sicuti primam, vel liberam 
retineat illius applicationem cum stipendio ; 

« 3° Utrum licentiam dare queat episcopus ad illam se- 
cundam Missam celebrandam in casibus similibus etin locis 
ubi talis consuetudo usque adhuc non invaluit ; 

« h° Utrum praesertim praedictam licentiam concedere 

possit tempore collectionis messium, cum plurimi operarii 

in uno praedio seu villa concurrant, qui certe Missam non 

audirent, nisi parochus secundam in eo loco diceret, exeo 

quod alius sacerdos ad illam dicendam haberi non possit » . 

S. C. &ie,22 Febr. 1862, reposuit : 

« Ad l um et 2 um : Affirmative judicio episcopi, nulla ha- 

bita ratione consuetudinis et quatenus in unoquoque casu 

concurrant circumstantiae necessariae ad formam constitu- 

tionis Benedictinae et declarationis S. C* diei 24 Oct. 1843 

relatae in Cameracen. Missae pro populo, 25 Sept.1858. 

« Ad 3 um : Dentur resolutiones in Cameracen., diei 

25 Sept. 1858. 

(( Ad 4 um : Provisum in praecedentibus » . 
Vide etiam Brixiensem,2 Martii 1855, ubi cumepisco- 
pusrogasset, numtolerari possit inolita consuetudo utelee- 
mosyna a pio aliquo sodalitio vel a praefecto fabricae, pa- 
rocho pro secunda Missa oblata sine onere specialis appli- 
cationis admitteretur, S. C. respondit : « Consuetudinem 
juxta exposita esse reprobandam » . 

398. Ut igitur ex alterius Missae celebratione eleemosyna 
percipi licite valeat, necessarium foret indultum apostoli- 
cum ; quod tamen, prouti ex relatis patet, non facile conce- 
ditur. Illud aliquando episcopi obtinent in favorem semi- 
narii pauperis. Permittit nempe S. Sedes ut sacerdotes 
alteramMissamapplicentadintentionem episcopi; qui elee- 
mosynis harum Missarum seminarium adjuvat. ftem illud 
aliquandoconcediturinfavoremmissidnum, aut alteris ope- 
ris piivalde utilis. Hoc in casu si sacerdos binans duplicem 
regit parochiam, unam Missam applicat pro utroque populo . 

Nonnulla horum indultorum exempla, vicle in ephemeride, 
Le Canoniste Contemporain, Fevrier 189S, pag. 76 sequ. 

399. At si pro alterius Missae celebratione sacerdos ha- 
bet aliquas expensas, e. g., pro curru aut pro equo, posse 
harum expensarum restitutionem exigere, evidens est. Pa- 
riter pro labore et incommodo non quidem intrinseco cele- 
brationi, sed extrinseco et accidentali, potest aliquam remu- 
nerationem accipere. 

400. Revera episcopus Trevirensis exposuit : 

« In multis dioecesis nostrae parochiis existunt fundatio- 
nes quae vulgo primissariae vocantur (beneficia et simpli- 
cia et curata) , quibus provisum est ut dominicis diebus et 
festis, praeter quasdam ferias, sacrum celebretur matuti- 
num. Ejusmodivero fundationes, ob exiguitatem redituum 
et penuriam sacerdotum, plerumque proprio carent sacer- 
dote. Ut autem menti fundatorum, quantum fieri potest, 
satisfiat, parochi, obtenta binandi facultate, diebus domini- 
cis et festis binam dicunt Missam, sacrum matutinale et 
sacrum summum pro populo, et in utroque sacro traditur 
homilia seu instructio catechetica ; pro quo peculiari labore 
sive industria, parochi huc usque ex hujusmodi fundatio- 
nibus certam percipiunt remunerationem. Sunt et alii pa- 
rochi qui diebus dominicis et festis binam dicunt Missam 
partim in ecclesiis parochialibus, partim in filialibus, quia 
necessitas moralis id exigit. Non pauci parochi ad ecclesias 
dissitas per vias asperas tempore aestus, frigoris et nivis 
tendunt, qui infra sacrum simul tradunt doctrinam chris- 
tianam, Quaeritur igitur : 

« 1° Utrum parochi qui, ut menti fundatorum fiat satis, 
diebus dominicis et festis binam dicunt Missam et pro funda- 
toribus applicant, salarium ex fundo primissariarum pro 
peculiari labore percipere possint ; 

« 2° Utrum parochi qui pro necessitate circumstantiarum 
diebus dominicis et festis sive in ecclesia parochiali sive 
filiali dissita bis celebrant, tradita simul doctrina christiana, 
pro peculiari labore et industria certum salarium annuum 
a parochianis oblatum percipere valeant ». 

S. C. C. in Treviren., 33 Mart. 1861, reposuit : « Posse 

permitti, prudenti arbitrio episcopi, aliquam remuneratio- 
nem intuitu laboriset incommodi, exclusa qualibet eleemo- 
syna pro applicatione Missae ». 

401. Huc etiam spectat responsio S. R. C. in Monaste- 
rien., 14Jun. 1845 (n. 5014). Nam ad dubium : « 2° Deinde 
saepius in hac dioecesi contigit, propter latitudinem paro- 
chiarum, quod in iis sacella inveniantur, ubi dominicis et 
festis diebus sive fundatione sive ex contractu parochi et 
parochianorum, Missa celebrari debeat pro incolarum ab 
ecclesia parochiali remotorum in primis seniorum et infir- 
morum necessitate vel commoditate. Viget consuetudo quod 
si per fundationem vel contractum de applicando sacro ad 
certam intentionem nil statutum sit, in ejusmodi casibus 
celebrans pro alio stipendio applicet, vel ad propriam inten- 
tionem. Quaeritur num haec consuetudo de cujus legalitate 
dubitatur, pro futuro permittenda, et num pro praeterito ali- 
quid restituendum sit ab iis qui bona fide ea usi sunt » ; S. 
C. reposuit : « Ad 2 um : Permitti posse ». 

402. Insuper quum alterius Missae applicatio per se li- 
bera sit, licet eleemosyna percipi nequeat, sequitur nos 
posse hacapplicationeextinguerequasi-obligationem solius 
charitatis. Huc spectat responsio S. C. C, 14 Sept. 1878. 
Nam episcopus Yivariensis in Gallia exposuit in sua dioecesi 
institutam esse sacerdotum congregationem S. Josephi, 
indulgentia a S. Sede ditatam, cujus sodales semel pro 
unoquoque sacerdote confratre defuncto Missam celebrare 
debent. Sacerdotibus binantibus, episcopus quaerebat num 
Missa binationis , offerri posset in casu pro defunctis con- 
fratribus. S. C. reposuit : « Licere ». Item hac applicatione 
nos adimplere possumus obligationes gratuitas applicandi 
Missanx, ex liberali promissione ortas. Sed in genere nos 
non possumus hac applicatione satisfacere aliis obligationi- 
bus titulo lucrativo, e. g., obligationibus applicandi ex be- 
neficii fundatione, cum semper verum esset nos ex appli- 
catione aliquid percipere, nempe reditus beneficiales. Hinc 
ad dubium a quodam Hispaniae episcopo propositum : « An 
parochis et aliis sacerdotibus binandi facultate praeditis li- 
ceret alteram Missam applicare pro fundatoribus Primissa- 

riarum ad lucrandos hujusmodi beneficiales reditus » ; 
S. C C die W Apr. 1811, reposuit : « Prout exponitur, 
negative, et in casibus particularibus recurrat pro transla- 
tione et reductione Missarum, quatenus opus fuerit ». 
Proinde in casibus particularibus recurrendum erit ad S. 
G. C. quae pro diversis circumstantiis dispensationes con- 
cedere solet. Vide, e. g., Friburgen., Dubii quoad Missa- 
rum applicationem, 14 Apr. 1894. 

403. 2° Evidens est sacerdotem, alteram Missam eodem 
die celebraturum, non posse in prima ablutiones sumere ; 
et si eas sumpserit, non posse alteram Missam deinceps 
celebrare, cum jam non sit jejunus. 

404. In nonnullis dioecesibus, quando duplex celebratur 
Missa in distinctis ecclesiis, duplex adhibetur distinctus 
calix. S. R. C, 16 Sept. 1815 (n. /J515), reprobavit 
« usum duorum calicum, tamquam in ecclesia novum, et 
censuit unum duntaxat esse adhibendum, ut in more est 
apud Missionarios in locis praesertim infidelium... ». At 
vero deinde plures diversarum dioecesium episcopi, atten- 
dentes rigorosam executionem praefati decreti de uno tan- 
tum calice adhibendo a sacerdotibus plures Missas eadem 
die celebraturis, gravibus admodum difficultatibus sub- 
jici, cum sacerdos alteram Missam non in ipsa ecclesia ubi 
primam celebravit, sed in alia longe dissita cogitur offerre ; 
insuper advertentes morem duos in ejusmodi casu adhi- 
bendi calices non modo universalem esse in Hispania et 
Gallia, sed etiam adeo veterem, ut omnem hominum me- 
moriam facile excedat, ad ApostolicamSedem pro modifi- 
catione praefati decreti recursum habuerunt. Unde in Plu- 
rium Dioecesium, 11 Martii 1858 (n. 5261), propositis 
dubiis : « 1° An retinendus sit usus qui dicitur vigere in 
dioecesibus Gompostellana etSalamantina, nec non in dioe- 
cesi Meldensi, et in aliis Gallicis dioecesibus, vel sit per- 
mittendus alibi, adhibendi scilicet, ob peculiares rationes, 
duoscalices, cum sacerdos duas celebrat Missas eadem die 
m ecclesiis longe dissitis » ; S. R. C reposuit : « Ad l um : 
Usum duorum calicumin casu posse permitti ». 

405. At, ut simul sacerdos in prima Missa maneat jeju- 

nus pro secunda, et reverentiae sacramento debitae consula- 
tur, quaeritur quid agendumpostconsummationem inprima 
Missa ? Vel in eadem ecclesia bis Missa celebratur, vel in 
diversa. 

406. In primo casu canonicus Camillus Ruffi, consultus 
a S. R. C, dedit hanc regulam, ab eadem S. C. probatam 
die 16 Sept. 1815 : « Ut parochus in prima Missa calicem 
impUrificatum relinquat, prouti fitin duabusprioribusMis- 
sis Nativitatis Domini : calici autem statim imponat patenam 
■et pallam, prouti fit in eisdem Missis ; dein calicem et pa- 
tenam cooperiat velo, quodetiam circumligabitcalici, prout 
iit in repositione sacri Corporis in sepulchro feria Yin coena 
Domini ; atque calicem hunc sic coopertum et circumliga- 
tum, defectu tabernaculi (1), postprimam Missam relinquat 
in altari super corporale ». In Collectanea S. C. de Prop. 
Fide, n. 792, pro hoc primo casu refertur sequens regula 
tradita a Gavanti et Merati, quae in praecedentem recidit, 
sed nonnullas circumstantias melius determinat: « Hocita- 
<que in casu sacerdos, posthaustum in prima Missadiligenter 
Sanguinem Domini, omissa consueta purificatione, patena 
calicem et palla patenam tegens, ac super corporale relin- 
quens, dicet junctis manibus : Quod ore sumpsimus, Do- 
mine, etc. Deinde digitos quibus SSmum Sacramentum 
tetigit in aliquo vase mundo, ad hoc in altari praeparato, 
abluet, interim dicens : Corpus tuum, Domine, etc, abs- 
tersisque purificatorio digitis, calicem velo cooperiet, vela- 
tumque ponet super corporale extensum. Absoluta Missa, 
si nulla in ecclesia sit sacristia, calicem eodem modo super 
altare relinquet ; secus vero in sacristiam deferet, ibique 
super corporale vel pallam in aliquo loco decenti et clauso 
collocabit usque ad secundam Missam ; in qua, cum eodem 
calice uti debeat, ilkim rursus secum deferet ad altare, ac 
super corporale extensum reponet. Cum autem in secunda 
Missa sacerdos ad OfFertorium devenerit, ablato velo de ca- 
lice, hunc parumper versus cornu epistolae collocabit, sed 
non extra corporale, factaque hostiae oblatione, cavebit ne 



(1) Si in altari est tabemaculum, calix in tabernaculo est reponendus. 

purificatorio extergat calicem, sed eura intra corporale re- 
linquens, leviter levabit vinumque et aquam eidem caute 
imponet, ne guttae aliquae ad labia ipsius calicis resiliant ; 
quem deinde nullatenus ab intus abstersum more solito of- 
feret ». 

407. In altero casu, si idem adhibetur calix, praelauda- 
tus canonicus Ruffi assignat, post relata superius verba, 
hanc regulam, pariter aS. R. C. probatam : « Dein vero 
suo tempore eumdem (calicem), hac ratione praeparatum, 
decenter deferat (sacerdos celebraturus) ad aliud oratorium, 
ut ibi celebret secundam Missam, quam peraget eodem 
ritu, quo celebratur tertia Missa in Nativitate Domini ». 
Sed haec regula non vacat practicis difficultatibus : unde 
S. R. C. in citata (n. 404) Plurium Dioecesium, ad peti- 
tionem episcoporum, dedit sequentem Instructionem quae 
regulam tradit sive pro casu quo unus, sive pro casu quo 
duplex adhibetur calix : « Quando sacerdos eadem die duas 
Missas dissitis in locis celebrare debet, in prima dum divi- 
num sanguinem sumit, eum diligentissime sorbeat. Exinde 
super corporale ponat calicem et palla tegat et junctis 
manibus in medio altari dicat : Quod ore sumpsimus, etc.,. 
et subinde, admoto aquae vasculo, digitos lavet dicens : 
Corpus tuum, et abstergat. Hisce peractis, calicem super 
corporale manentem adhucdeducta palla cooperiat, ceumos 
est, scilicet primum purificatorio linteo, deinde patena ac 
palla, et demum velo. Post haec Missam prosequatur et 
completo ultimo evangelio, rursus stet in medio altaris et, 
detecto calice, inspiciat an aliquid divini sanguinis, necne, 
ad imumsereceperit, quod plerumque continget. Quamvis 
enim sacrae species primum sedulo sorptae sint, tamen 
dum sumuntur, cum particulae quae circum sunt unde- 
quaque,sursum deserantur, nonnisi deposito calice ad imum 
redeunt. Si itaque divini sanguinis gutta quaedam super- 
sit adhuc, ea rursus ac diligenter sorbeatur, et quidem ex 
eadem parte qua ille primum sumptus est. Quod nullimodc 
omittendum est, quia sacrificium moraliter durat et super- 
stantibus adhuc vini speciebus ex divino praecepto compleri 
debet. 



CAPUT IV. — DE SACERDOTE MISSAM CELEBRANTE 291 

« Postmodum sacerdos in ipsum calicem tantum saltem 
aquae fundat quantum prius vini posuerat, eamque circum- 
actam ex eadem parte qua sacrum sanguinem biberat, in 
paratum vas dimittat. Calicem subinde ipsum purificatorio 
linteo abstergat et demum cooperiat, uti alias fit : atque 
ab altari discedat. Depositis vestibus sacris et gratiarum 
actione completa, aqua e calice demissa pro rerum adjunc- 
tis vel ad diem crastinum servetur (si nempe eo rursus sa- 
cerdos redeat Missam celebraturus) et in secunda purifica- 
tione in calicem demittatur ; vel gossypio aut stupa absorpta 
comburatur ; vel in sacrario, si sit, exsiccanda relinquatur ; 
vel demittatur in piscinam. 

« Cum autem calix quo sacerdos primum est usus, purifi- 
catus jam sit, si illo ipso pro Missa altera indigeat, eum 
secum deferat ; secus vero in altera Missa diverso calice uti 
poterit » . 

Haec igitur Instructio servetur quando duae Missae ab 
eodem sacerdote non in eadem celebrantur ecclesia. 

§ 2. — Quoties debeat. 

408. Evidens est sacerdotem omnem mereri laudem et 
-sanctissime agere, siquotidie bene dispositus,quotidieMis- 
samcelebrat, ad exemplumsanctorumsacerdotum saecula- 
rium et regularium. Benedictus XIV, De sacros. Missaesa- 
crificio, lib. III, cap. II, fuse expendit veterem hac de re 
disciplinam, concludens magis consentaneam esse Jesu 
Christi et Ecclesiae sensui quotidianam Missae celebratio- 
nem, cum debitis tamen dispositionibus. 

409. At si sacerdos quotidie celebrans, die non impedita, 
optime agit, dummodo bene dispositus celebret, Missam 
praetermittens sine justo impedimento, peccat necne? Ali- 
quando potest expedire ut quotidiana Missae celebratio ali- 
quantuluminterrumpatur, ut sacerdos melius sese disponat 
{n. 451); et in hoc casu nullum adesse peccatum, evidens 
est. Praeterea peccatum foret veniale si sacerdos Missae ce- 
lebrationem praetermitteret ob negligentiam, animi torpo- 
rem aliamque similem irrationabilem causam.Omnes norunt 
monitum S. Bonaventurae, De praeparatione ad Missam, 

cap. V : « Sacerdos non legitime impeditus celebrare 
omittens, quantum in eo est, privat Sanctissimam Trinita- 
tem laude et gloria, angelos iaetitia, peccatores venia, jus- 
tos subsidio et gratia, in purgatorio existentes refrigerio, 
Ecclesiam spirituali Christi beneficio et seipsum medicina 
et remedio ». Et pius auctor Imitationis Christi, lib. IV, 
cap. V,'m fine : « Quando sacerdos celebrat, Deum honorat, 
angelos laetificat, Ecclesiam aedificat, vivos adjuvat, de- 
functis requiem praestat et sese omnium bonorum partici- 
pem efficit ». Tandem videamus num sacerdos teneatur 
sub gravi ad Missam aliquando celebrandam . 

410. In primis titulo extrinseco potest utique teneri et 
de facto tenetur. Ita titulo curae animarum omnes sacer- 
dotes,curamanimarumhabentes, debent singulis dominicis 
aliisque diebus festis celebrare et applicare Missam pro 
ovibus sibi commissis. Titulo beneficii etiam alii beneficiati 
saepe habent onera Missarum personaliter celebrandarum. 
Titulo charitatis debet sacerdos celebrare, si, e. g., secus 
infirmus decederet sine viatico, aut populus Missa careret 
die festo (n. 413), licet fortasse haec obligatio non semper 
gravis sit. Tandem titulo scandali evitandi sacerdos debet 
quandoque Missam celebrare, quia si numquam in anno 
celebraret, id esset indicium corruptissimae vitae, fidei 
debilis, aut saltem nullius amoris erga D. N. J. C, et ideo 
grave scandalum fidelibus praeberet (1), praesertimin nos- 
tris moribus. Imo Suarez, /. c, putat hoc grave scandalum 
verificari etiam si sacerdos per diuturnum tempus, ad an- 
num non pertingens, a sacrificando absque legitima causa 
abstineret. Et hoc scandalum gravius erit, quo sacerdos in 
altioribus sacrae hierarchiae gradibus est constitutus.Hinc 
in cap. ult., De privilegiis, in 6°, Bonifacius VIII tradit 
non decere episcopos eorumque superiores transire ullum 
diem absque Missa celebrata aut audita. 

411. Sed praescindendo a titulo extrinseco, sacerdos, 
iegitime non impeditus, teneturne aliquando colebrare titulo 
sacerdotii seu ratione ordinationis ? Gommunior sententia 

(1) Suarez, in 3 p. D. Thomae, disp. LXXX, sect. II ; De Lugo, disp^ 
XX, sect. 1, n. ult. 



CAPUT IV. DE SACERDOTE MISSAM CELEBRANTE 293 

affirmat (1), innixa verbis GhristiD., Lucae, XXII: Eocfa- 
cite in meam commemorationem, quae ex Conc. Trid., 
sess. XXII, cap. I, important praeceptum ; etverbis Apos- 
toli ad Hebr., V: Omnis Pontifex, ex hominibus assump- 
tus, pro hominibus constituitur in his quae sunt ad Deum, 
ut offerat dona et sacrificia pro peccatis. Et rationem ex- 
plicat D. Thomas, Sp., q. 8*2, a. 10 : « Unusquisque tene- 
tur uti gratia sibi data, cum fuerit opportunum, secundum 
illud 5 ae ad Cor., VI : Exhortamur ne in vacui/m gratiam 
Dei recipiatis. Opportunitas autem sacrificium offerendi 
non solum attenditur per comparationem ad fideles Christi 
quibus oportet Sacramenta ministrare, sed principaliter per 
comparationem ad Deum, cui consecratione hujus Sacra- 
menti sacrificium offertur ». Sententia minus communis 
negat, quia gravis obligatio nullo solido argumento evinci- 
tur (2). De Lugo, /. c, n. 3, ait : « Et ego fateor pro prima 
sententia me nullum argumentum convincens adhuc inve- 
nire, saltem ut eam obligationem sub peccato mortali 
agnoscamus ». Deinde solvit argumenta superius adducta 
pro prima sententia, etaddit sub n. 13: « Antiquis saecu- 
lis sacerdotes sancti fuerunt in solitudine degentes nec 
umquam sacrificantes, ut constat ex iis quae narrantur in 
Vitis Patrum, p. 11, § 178, de duobus sacratis monachis ; 
sed et nostro tempore sanctissimus patriarcha noster Igna- 
tius, postquam sacerdos factus fuit, per annum integrum a 
sacrificio celebrando reverenter abstinuit, ut se accuratius 
piis meditationibus et mentis puritate ad illud sacrosanctum 
ministerium praepararet... Denique si antiquae Ecclesiae 
mores attente considerentur, facile possumus cogitare non 
fuisse ita facile privatis sacerdotibus frequenter celebrare, 
sicut hodieest... ». Sed in his exemplis quae citatDeLugo, 
aliisque rarissimis quae addi possent, nimium insistendum 
non est, tum quia sicuti non omnia opera peccatorum sunt 

(1) De Angelis, l. c. ; Giraldi, l. c. ; Schmalz., lib. III Decret., tit.LI, 
n. 36; S. Alphonsus, 217, n. 313 ; Salmanticenses, tract. V, cap. V, 
punct. II, n. 43. 

(2) S. Bonaventura, in IV, dist. 12, puncto 2, art. 2, quaest. I, in 
corpore et ad 3um j Cajetanus, quaest. 82, art. 10 ; Palaus, tract. XXII, 
dist. un., punct. 12 ; De Lugo, disp. XX, sect. I. 

peccata, itanon omnia opera Sanctomm suntsancta, perse 
et objective loquendo, tum quia haec exempla explicari 
possunt ex speciali Dei inspiratione. Geterum antiquitus 
sacerdotes cum episcopo concelebrare solebant (n. 360). 

412. Ex dictis apparet hanc quaestionem vix practicam 
esse, quia obligatio gravis ab omnibus admittitur, extrinseca 
tantum, ratione scandali evitandi, juxtanonnullos ; tum ex- 
trinseca ratione scandali evitandi, tum intrinseca ex ipso- 
met sacerdotio, juxta plerosque. Suprema auctoritas eccle- 
siastica hanc obligationem affirmavit, quin indicaret, utrum 
haec obligatio procedat ex charitate tantum ad vitandum 
scandalum, an etiam ex sacerdotio, vel ex praecepto Eccle- 
siae. Ita Cajetanus putavit : « Levi solum culpae obnoxios 
esse qui nulla animarum cura praediti, nunquam per anni 
cursum sacrificium Missae celebraverint ». S. Pius V hanc 
Cajetani opinionem deleri jussit ab ejus commentario in D. 
Thomam (1). Id satis indicat tales sacerdotes gravi culpae 
obnoxios esse. Idem dicas de decreto edito a S.C.C. mense 
Dec. 1669, apud Monacelli, p. I, tit. V, form. IX, n. 15 : 
« Qui sine justa causater vel quater in anno non celebravit, 
peccat mortaliter et potest ab episcopo puniri ». Et Inno- 
centius III in cap. 9, De celebratione Missamm, reprehen- 
dit illos qui « vix celebrant quater in anno » . Exinde inter 
varias doctorum sententias quas vide apud S. Alphonsum, 
VI,n. 31 3, h&nc practicam conclusionem deducimus, nempe 
sacerdotem qui, praeterquam ter vel quater in anno, sine 
justa causa, a Missae celebratione abstinet, a gravi piaculo 
immunem nonesse; etS. Alphonsus, /. c, addit servandam 
esse debitam distantiaminter unam aliamquecelebrationem. 

413. Quaeritur utrum episcopus possit sacerdotem prae- 
cepto obligare ad Missae celebrationem . Conc. Trid., sess. 
XXIII, cap. XIV, de ref., haec habet : « Curet episcopus 
ut ii (sacerdotes) saltem diebus dominicis et festis solemni- 
bus, si autem curam habuerint animarum, tam frequenter 
ut suo muneri satisfaciant, Missas celebrent ». Porro illud 
curet importat in episcopo praeceptum, ut tradit Benedic- 

(1) Benedictus XIV, lnst. Eec. LV, § Non ignoramus ; Giraldi, p. I, 
sect. 608 ; De Angelis, III, XLI, n. 2. 

tus XIV in const. Declarasti, § Minas. Jam vero quaesitum 
fuit : « An episcopus facere debeat id solis adhortationibus 
et admonitionibus, an vero possit monere sub poenis et 
censuris, ut legitime non impediti debeant celebrare ». S. 
C. G. die 125 Febr. 1617 reposuit non posse, excap. XIV, 
sess. XXIII. Haec responsio videtur intelligenda de simpli- 
cibus sacerdotibus qui curam non habent animarum ; quos 
proinde episcopus non potest praecepto gravi., poenis et 
censuris adigere ad celebrationem singuhs diebus domini- 
cis aliisque festis. Attamen episcopus potest hos sacerdotes 
poenis et censuris cogere ad celebrandum ter vel quater in 
anno,, cum episcopus possit juris remediis suos subditos 
a peccatis removere potissimum gravioribus et cum scandalo 
fidelium conjunctis(l).Ob eamdem rationem episcopus po- 
test sacerdotes curam animarum habentes etiam poenis et 
censuris cogere ad tam frequentem celebrationem ut suo 
muneri satisfaciant.Tandem dubitari potest num episcopus 
valeat praecepto, poenis et censuris cogere ad celebratio- 
nem simplices sacerdotes sine animarum cura, si haec ce- 
lebratio necessaria est ut fideles praeceptum audiendi Mis- 
sam impleant. Pasqualigus, De sacrificio missae, quaesit. 
844, n. 11 , quem refert Benedictus XIY, /. c, ita respon- 
det : « Si in aliquo oppido sit unus tantum sacerdos, qui 
teneatur celebrare diebus festis 5 et adsint alii simplices sa- 
cerdotes, poterit episcopus eos cogere ad celebrandum die- 
bus festis. Ratio est, quia adest indigentiapopuli, eo quod 
difficile sit quod omnes eadem hora conveniant ad audien- 
dam Missam ; et ideo cum sacerdotes habeant, ratione or- 
dinis,munus suum addictum populo, poterit episcopus eos 
cogere ut impendant officium suumpopulo, offerendo sacri- 
ficium, ut absque diffictiltate possit adimplere praeceptum 
audiendi sacrum. In tali tamen casu tenebitur populus ali- 
quid contribuere iis sacerdotibus pro sustentatione, quia 
cum ministrent populo, aequum est quod accipiant aliquid 
pro sustentatione »1 Utrum Romanus Pontifex, episcopus, 
superiores regulares possint exigere Missae applicationem, 
videbimus infra. 

(1) Giraldi, II, sect. 504. 

Articulus III. 

De dispositionibus sacerdotis pro licita Missae 

celebratione. 



§ 1. — Ex parte corporis. 

414. Dispositiones quae ex parte corporis requiruntur 
pro licita Missae celebratione, sequentes enumerari possunt : 

1° In prirais necesse est ut sacerdos non habeat vi- 
tium corporis impediens, ad normam sacrorum canonum, 
Missae celebrationem. De iis vitiis corporis fuse locuti su- 
mus in nostro Tractatu canonico de sacra ordinatione, 
n. 249 sequ., ad quem proinde lectorem remittimus. 

415. 2° Praeterea sacerdos celebraturus habeat calceos, 
caligas et exteriores vestes clericales, non sordidas nec di- 
laceratas, sed mundas et integras ; id enim et reverentia 
tanto sacrificio debit.a et fidelium aedificatio exigit omnino. 
Haec fusiori indigent declaratione. 

416. ln Gerunden., 31 Aug. 187*2 (n. 5507), proposito 
dubio : « 3° Aliqui sacerdotes, sub praetextu oeconomiae 
vel commoditatis, contra praescriptum a pluribus saeculis 
et contra consilium virorum sanctitate et doctrina conspicuo- 
rum, utuntur etiam in celebratione sacrificii calceamentis 
vulgo botinas coloris nigri, et omni tempore, maxime aes- 
tivo, multi induuntur caligis coloris albi ; sed quamvis 
longitudo vestis talaris plerumque impediat quominus 
conspiciantur, dantur tamen occasiones, e. g., genuflec- 
tendo et surgendo ad sacram pyxidem vel ostensorium e 
tabernaculo extrahendum et reponendum, in quibus facile 
pateant. Quaeritur potestne tuta conscientia indui dictis 
calceamentis in sacro faciendo ? et quatenus negative ; est 
de praecepto, ut sint caligae et sandalia coloris nigri » ; 
S. R. C. reposuit : « Ad 3 um : Clericos, in sacris praesertim 
functionibus, adhibere debere caligas seu calceamenta, qui- 
bus publice uti solent probati clerici loci seu dioecesis ». 
Episcopus autem aliique privilegium habentes, adhibere 

possunt caligas coloris violacei ; Gardinales coloris rubri ; 
Romanus Pontifex coloris albi ; Regulares coloris proprio 
Ordini convenientis. 

417. Quod attinet ad vestem exteriorem adhibendam 
in Missae sacrificio, haec est talaris coloris nigri, si 
agitur de sacerdote saeculari non privilegiato. Ut hoc 
breviter declaremus, recolimus primis Ecclesiae saeculis 
vestem clericorum specialem non fuisse ; quod et red- 
dita pace Ecclesiae aliquantulum perduravit. In Oriente 
vestes speciales clericorum videntur originem habuisse 
ex monachis. Cum enim in Oriente saepius ad episcopa- 
tum assumerentur monachi, qui in episcopatu proprias 
vestes retinebarit, ipsae etiam pro clericis saecularibus 
dioecesis invaluerunt. ln Occidente vero jam a S. Gre- 
gorii M. temporibus, idest a saec/VI, clericos peculiares 
deferre vestes, ex ejus epistolis aliisque documentis eruditi 
demonstrant : sed immutatio universalior evasit occasione 
incursionum barbarorum vestes breves et succinctas ha- 
bentium, quas laici adoptaverunt, clericis vestes longas 
Romanorum retinentibus. Exinde vestis talaris clericorum ; 
cujus usus adeo invaluit ut opus fuerit praecidere nimiam 
vestium talarium longitudinem in cap. 15, De vita et ho- 
nestate clericorurn. Conc. Trid., sess.XIV, cap. VI, for- 
mam vestis clericalis episcopis determinandam reliquit, 
ibi : « Juxta ipsius episcopi ordinationem et mandatum » ; 
et licet deinde Sixtus V in const. Cum sacerdotibus, 9Jan. 
1589, vestem talarem praeceperit, tamen decretum Tri- 
dentinum, ordinationi et mandato episcopi remittens for- 
mam vestis clericalis, de facto servatum fuit. Color autem 
vestis clericalis, cujuscumque tandem sit formae, debet 
esse niger, ex cit. cap.15,De vita et honestate clericorum, 
exceptis tum altioribus sacrae hierarchiae gradibus, nempe 
Romano Pontifice, qui utitur semper colorealbo, Cardinali- 
bus,qui uti possunt colore rubro,quod privilegium Romanus 
Pontifex die 14 Jan. 1892 etiam Primati Regni Hungariae, 
licet cardinalitia dignitate non insignito, confirmavit ; 
episcopis, aliisque hoc privilegio gaudentibus, qui uti 
possunt colore violaceo ; tum Regularibus qui uti debent 

colore proprii instituti. Exinde facile intelligitur circa for- 
mam vestis clericalis varias fuisse et esse consuetudines et 
ordinationes dioecesanas. At vestis talaris coloris debiti tem- 
pore sacrificii Missae expresse praecipitur a Rubrica Missa- 
lis, Ritus servandus in celebratione Missae, I, 2° : ■« Qua- 
rum (vestium) exterior saltem talum pedis attingat » ; et 
plures episcopi addiderunt poenas latae vel ferendae sen- 
tentiae sive in celebrantem etiam extraneum, sive in admit- 
tentem. Imo nonnulli expresse praecipiunt vestem talarem 
pertinere debere ad sacerdotem celebrantem, non vero ad 
sacrarium (1). At receptum in praxi est sufficere brevio- 
rem talarem vestem, quae ad renes alligata ad talos des- 
cendit. 

418. Episcopi autem et vicarii apostolici, Missam cele- 
brantes, non solum vestem talarem, ut supra, deferre de- 
bent, sedetiam rocchetum cum annulo et cruce episcopali, 
nisi graves et urgentes causae obsint. Revera ad dubium : 
« 1° Se alli vicarii apostolici sia permesso di celebrare 
senza rochetto, anello e senza la croce episcopale » (2); S. 
C. de Prop. Fide, 22 Martii 1669, apudCollectarieamejus- 
dem S. C, n. 119, reposuit : « Posse cum gravi et urgenti 
causa ». 

419. Praeterea sacerdos celebraturus deferre nequit co- 
mam fictitiam, pileolum, annulum, baculum. Ad comam 
fictitiam [vwXgo perruque, perrucca),quod attinet, Benedic- 
tus XIV, De syn. , lib. XI, cap.IX, erudite docet illius usum 
esse antiquissimum.Porro antiqui canones qui cumS. Pau- 
lo, / a ad Cor., XI, 14, prohibent clericis comam veram et 
naturalem deferre longam et nutritam, a fortiori de fictitia 
intelligendi sunt, et episcopus ad removendos abusus sta- 
tuere utique potest lege generali in sua dioecesi, ut nemo 
clericorum comam fictitiam deferat sine Ordinarii licentia ; 
quam tamen deinde Ordinarius, justis extantibus causis, 
non negabit. Cum quidam episcopus omnibus clericis pro- 
hibuisset usum comae fictitiae sub poena excommunicatio- 

(1) Benedictus XIV, Inst. Ecc. XXXIV, n. 13. 

(2) Latine : Utrum vicariis aposlolicis liceat celebrare sine roccheto, 
annulo et cruce episcopali. 

nis latae sententiae, S. C. C, die W Maii 1699, hanc poe- 
nam pro clericis majoribus et beneficiatis admisit, pro aliis 
temperavit. At tempore sacrificii Missae usus comae fictitiae 
ipsojure communi prohibetur. Id Reiffenstuel, lib. III De- 
cret., tit. /, n. 91, merito deducit ex can. 13 concilii Ro- 
mani (an. 743) sub Zacharia, Romano Pontifice, qui canon, 
relatus in can. 57, dist. /, De consecr., in Decreto, prae- 
cipit: « Ut nullus episcopus, presbyter, aut diaconus ad 
celebranda Missarum solemnia praesumat cum baculo in- 
troire aut velato capite altari Dei assistere, quoniam et 
Apostolus prohibet viros velato capite orare in ecclesia ; et 
si temere praesumpserit, communione privetur ». Concor- 
dant Rubricae Missalis, De defectibus in celebratione Mis- 
sae occurrentibus , § /0, De defectibus in ministerio ipso 
occurrentibus, n. /, ibi : « Si celebret capite cooperto sine 
dispensatione ». Atqui per comam fictitiam caput velari 
seu cooperiri manifestum est. Nec episcopus dispensare 
potest ab hac lege generali, qua et ipse obligatur. Hinc In- 
nocentius XII per suos Nuntios monuit locorum Ordinarios, 
ut contra abusum Missam celebrandi cum coma fictitia con- 
grua adhiberent remedia, uti refert Reiffenstuel, /. c, n. 93. 
Necessarium igitur est apostolicum indultum pro usu co- 
mae fictitiae tempore sacrificii Missae(l); contraria sen- 
tentia quae retinet et episcopos posse ordinaria potestate 
id permittere, ad examen, jussu Alexandri VIII, revocata fuit 
a peculiari Congregatione, quae nullo fundamento innixam 
esse declaravit. 

420. Benedictus XIV, /. c, haec addit : « Plures in hac 
civitate ac dioecesi circulo quodam ex capillis confecto ad 
caput utuntur, ne tempora, dum sacrum faciunt, frigore 
perstringantur : capitis vero partem ubi clericalis corona 
designatur, nudam relinquunt. Hujusmodi vero circuli per 
ultimum Romanum Concilium penitus interdicuntur (2). 
Cum tamen haec nostra civitas ac dioecesis provinciae 
Romanae terminis haud includatur, et cum post idem Conci- 

(1) Reiffenstuel, l. c, n. 92; Benedictus XIV, Inst. Ecc. XXXIV, n. 14. 

(2) Concilium provinciale Romanum sub Benedicto XIII, an. 1725, 
tit. XXV, cap. III : « Gomamque fictitiam vulgo perrucca aut cerchietti 
numquam adhibeant ». 

lium circuli ex capillis in Missae celebratione Roraae reti- 
neantur, nihil superhac re noviconstituimus, modo circuli 
modesti sint et necessitati solum accommodentur ; et si qui 
abuti hac humanitate voluerint, eamdem omnino consuetu- 
dinem abrogabimus ». Sed post Benedicti XIV tempora 
hujusmodi circuli, saltemRomae, in desuetudinem abierunt. 
421. Ex dictis patet prohiberi quoque omnibus ipso jure 
communi pileolum cujuscumquecoloris in Missae celebra- 
tione.Hinc Urbanus VIII in decreto quod initio Missalis habe- 
tur : « Nemo audeat uti pileolo in celebratione Missae sine 
expressa licentia Sedis Apostolicae,non obstante quacumque 
contraria consuetudine ». Vide etiam Veliternam, $4 Apr. 
1626 (n. 62/i), aliasque plures. Cum vero apud Sinenses 
mos sit caput coopertum gerere in signum obsequii et re- 
verentiae, aliqui missionarii in Sinis caputpileolo cooperie- 
bant tempore celebrationisMissarum. S. C. S. Officii, 25Aug. 
1880, reposuit hanc consuetudinem in locis ubi est abro- 
gata, non esse iterum instaurandam ; ubi vero adhuc viget, 
vicarios apostolicos curare debere, ut illa sensim abolea- 
tur, prout circumstantiae locorum temporumque id permit- 
terent (1). Auctores conveniunt, pileolum, sine dispen- 
satione apostolica, extra tempus a praefatione ad commu- 
nionem inclusive, gestare in Missae celebratione, excluso 
scandalo et contemptu, esse peccatum leve, a quo rationa- 
bilis causa, e. g., repentinae brevisque infirmitatis, pro 
una aliave vice excusat (2). Cardinalis, episcopus, abbates 
et protonotarii sive participantes sive ad instar (n. 677, 
679) possunt in divinis officiis, absque speciali indulto, 
deferre pileolum tantum tempore pontificalium sub mitra; 
ceterum in omni indulto excipi solet tempus lectionis 
evangelii, praesertim tempus a praefatione ad canonem, 
casus quo SSmum Sacramentum expositum est. Sacerdotes 
qui indultum habent pro Missae celebratione, pileolum 
adhibere nequeunt in Missis cantatis, praesente episcopo, 
in Asculana, 21 Martii 1676 (n. 2769) ; nec dum agunt 
diaconum vel subdiaconum in Missa solemni, in Nul- 

{\) Collectanea S. C. de Prop. Fide, n. 820, 823. 
(2) S. Alphonsus, VI, n. 507 ; Lehmkuhl, //, n. 245 ; Sylvius apud 
genedictum XIV, Desacros. Missaesacrif., lib.I, cap. IX, n. 3. 

lius, 3 Sept. 1679 (n. 2901) ; nec dum assistunt epis- 

copo in sacris functionibus, sive ad altare sive in cathedra 

episcopali, si actu eidem ministrant, in Baren., 30 Apr. 

1823, ad 2 um (n. 4585) ; nec canonici dum episcopo ponti- 

ficaliter celebrantiporriguntvestimentasacra, autin circulo 

recitant cum episcopo Gloria, Credo, Sanctus, etc, aut 

canonici assistentes, episcopo legente introitum, epistolam, 

evangelium, post-communionem, aut dum episcopus inin- 

gressu ecclesiae accipit aspersorium et lustrat capitulum, in 

Squillacen., 31 Aug. 1680 (n. 29*25) ; Nicien., 10 Jan. 

1693 (n. 3302) ; Alexandrin., 18 Febr. 1696 (n.3381),etc. 

Etiam Missae assistentes qui pileoli usu gaudent, debent 

pileolum e capite auferre, canonici dum recitant una simul 

Conftteor, Kyrie, Gloria, Credo, Sanctus, Agnus I)ei; 

omnes dum recipiunt incensum vel aquambenedictam ; ad 

evangelium ; a Sanctus usque ad communionem inclusive ; 

recipientes aut dantes pacem ; in benedictione in fme Mis- 

sae ; demum si SSmum Sacramentumexpositum est. Extra 

divina officia nil prohibet quominus quis pileolum deferat 

coloris sibi convenientis ; notum est pileolum Romani Pon- 

tificis esse album ; Cardinalis, rubrum ; episcopi ex Pii IX 

concessione diei 17 Jun. 1867 , violaceum ; omnium alio- 

rum, nigrum. Depileolo rubro infantium qui Missae inser- 

viunt, vide n. 651 ; et de pileolo dum ministratur aut reci- 

pitur sacra communio, n. 1111 ', 1132 ; etde mitra n. 733. 

422. In cit. cap. 15, De vita et honestate clericorum, 

legitur : « Fibulas omnino non ferant (clerici) neque corri- 

gias auri vel argenti ornatum habentes, sed nec annulos, 

nisi quibus competit ex officio dignitatis ». Quoad fibulas 

aut corrigias, in aliquibus locis introducta est contraria con- 

suetudo, quae legem abrogavit ; et ideo ibi fibulae et corri- 

giae, etiam aureae vel argenteae, deferri possunt (1). An- 

nulos autem sive cum gemma sive sine gemma deferre 

possunt omnes qui in dignitate constituti sunt, aut in digni- 

tate constitutis assimilati, quales sunt episcopi, abbates 

(1) Episcopi nonnullarum dioecesium in Galliis, ut mores Romanos 
introducerent, praeceperunt fibulas in calceis. At si usus tibularum in 
dioecesi nullatenus existebat conformiter juri communi, haec lex dioece- 
sana, utpote contraria juri communi, non sustinetur. Ceterum clerici 
Itomac libula.s deserur.t.- 

cum jure pontificalium, vicarius capitularis, vicarius gene- 
ralis, canonici ecclesiae cathedralis, protonotarii partici- 
pantes et ad instar aliique habentes usum insignium pon- 
tificalium, doctores creati in facultate canonice erecta aut 
collegio hoc privilegium habente (1). At privilegium defe- 
rendi annulum non aeque competit omnibus recensitis 
personis. Nam«) episcopi possunt annulum deferresive in 
Missa aliisque ecclesiasticis functionibus (imo debent, 
n.418), sive extra Missam etfunctiones ecclesiasticas ; sed 
de annulo episcopali vide n. 733. Idem repetas de proto- 
notariis participantibus ; et etiam, ut putamus, de abbatibus 
cum usu pontificalium, cumin decreto an. 1659 de annulo 
mentio nullatenus fiat, et ideo nulla appareat restrictio 
(n. 677). b) Protonotarii ad instar et habentes usum insi- 
gnium pontificalium possunt annulum cum unica gemma 
deferre tantum in Missa pontificali (n. 678, 679). c) Tan- 
dem omnes alii supra recensiti nequeunt annulum quem- 
cumque gestare in Missa aliisque functionibus ecclesiasticis. 
Sufficiatnonnullas S. R. C. declarationes referre inter plu- 
res quae citari possent. In Dalmatiarum, 4Ang. 1663 
(n. 2241), posito dubio : « dl° Utrum possint canonici cum 
annulo aureo, sed sine gemma seu aliqua efligie, Missam 
celebrare » ; S. C. reposuit : « Ad ll um : De rigore uti non 
debent ». In Beneventana, 13 Sept. 1670 (n. 2514), ad 
dubium : « 2? Se le dignita e canonici possano portare "l'a- 
nello con gioje, giacche lo portano, anche quando celebrano 
edassistono alle funzioni ecclesiastiche » (2) ; S.C.reposuit : 
« Ad 2 um : Negative ». In Hydruntin., 11 Apr. 1840 
(n. /i882), eadem S. C. declaravit relato decreto in Bene- 
ventana annuli delationem in Missa vetitam esse omnibus 
sacerdotibus, etiamsi sint protonotarii titulares, dignitates 
et canonici cathedralis ; et in cit. Hydruntin. agebatur de 
annulo in genere, non autem de annulo cum gemma in 
specie. In Senen., 30 Junii 1880 (n. 5878), posito du- 
bio : « 7° An tolerari possit usus annuli in canonico doctore, 

(1) Reiffensluel, lib. V Decret., tit. V, n. 6. 

(2) Latine : Num dignitates et canonici possint deferre annulum cum 
gemmis, quoniam illum jam deferunt, cum celebrant et assistunt eccle- 
siasticis functionibus ? 

quando celebrat aut canitMissam » ; S. G. reposuit : « Ad 
7 um :Negative ». Tandem haec decreta rursus confirmavit 
eadem S. C. in Neapolitana, 12 Febr. 1892, pro doctori- 
bus, beneficiatis, canonicis et parochis, contrarias con- 
suetudines abusus appellans. Et cum in Piscien., 7 Mar- 
tii 1894, canonici putarent,non obstante decreto in Neapo- 
litana, consuetudinem servariposse, eadem S. C. reposuit : 
« Standum esse omnino decreto supra citato ». Giraldi, p. /, 
sect. 324, n.5, putat S.R.G. relata responsione diei 4 Aug. 
/#&2,permisissecanonicis ecclesiaecathedralis usum annuli 
aurei sine gemma aut aliqua effigie tempore Missae ; sed id 
falsum esse apparet ex aliis ejusdem S. C. prohibitionibus. 

453. Tandem ex relato can. 13 concilii Romani (n. 419) 
patet sacerdotem non posse, baculo innixum, ad Missam 
celebrandam pergere ; et sacerdotem qui sine baculo nequit 
ad altare ire et stare, esse irregularem, diximus in nostro 
Tractatu canonico de sacra ordinatione, n. 265. Excipi- 
tur episcopus aliique qui habent usum bacuh pastoralis ; 
sed de baculo pastorali vide infra n. 734. 

424. 3° Rubrica Missalis, De defefitibus in celebratione 
Missae occurrentibus, § IX, De defectibus dispositionis 
corporis, n. 5, docet : « Si praecesserit pollutio nocturna 
quae causata fuerit ex praecedenti cogitatione quae sit pec- 
catum mortale, vel evenerit propter nimiam crapulam, 
abstinendum est (1) a communione et celebratione, nisi 
aliud confessario videatur. Si dubium est anin praecedenti 
cogitatione fuerit peccatum mortale, consulitur abstinen- 
dum, extra tamencasum necessitatis. Si autem certum est 
non fuisse in illa cogitatione peccatum mortale, vel nullam 
fuisse cogitationem, sed evenisse ex naturali causa, aut ex 
diabolica illusione, potest communicare et celebrare ; nisi 
ex illa corporis commotione tanta evenerit perturbatio men- 
tis, ut abstinendum videatur (2) ». Similia jubent veteres 
canones poenitentiales. Clemens VIII in instructione super 
aliquibus Graecorum ritibus quae incipit Presbyteri Graeci 
haec habet : « Presbyter Graecus conjugatus ante sacrum 

(1) Sub levi, recepta absolutione. 

(2) Etiam in hoc casu celebrare licet ex justa causa. 

sacrificium seu sanctam Missam celebrandam vel per heb- 
domadam vel per triduum abstineat ab uxore ». 

425. h° Tandem sacerdos debet a media nocte esse 
jejunus jejunio naturali. Necesse est ut fusius insistamus 
circa hanc jejunii naturalis legem, quae sumptionem sanc- 
tissimae Eucharistiae sive in celebratione Missae sive in 
simplici communione respicit. 

426. Primis Ecclesiae temporibus lex jejunii naturalis 
ante Eucharistiae sumptionem non videtur adfuisse, ad 
exemplum Christi D. qui primam Missam celebravit, ac 
Apostolorum qui sanctam communionem receperunt post 
peractam paschalem coenam. Non solum enim in casu ne- 
cessitatis Eucharistiam conficere et sumere poterat non 
jejunus, sed insuper Eucharistia aliquando conficiebatur et 
distribuebatur post agapas (n. 6, in nota) ideoque non 
jejunis, et etiam quando conficiebatur et distribuebatur 
ante agapas, si agapa sero celebrabatur, non est verosimile 
sacerdotem vel episcopum ac fideles fuisse jejunos. Atextra 
casum necessitatis etagapas, jejunium naturale proEucha- 
ristiae sumptione sive in celebratione Missae sive in simplici 
communione, semper videtur fuisse custoditunt. Unde 
S. Augustinus Responsionum ad Januarium, cap. VI, 
n. 3, relatus in can. 54^ dist. 2, De cons., in Decreto, 
docet hoc jejunium ubique terrarum servari et esse ab 
Apostolis institutum. Ut diximus cit. n. 6 in nota, agapae 
brevi in desuetudinem abierunt. Concilium Hipponense 
(an. 393) can. 37, praescribens eucharisticuln jejunium, 
tolerat illud non servari in agapa feriae Y majoris hebdo- 
madae, in memoriam institutionis Eucharistiae ; quam ex- 
ceptionem, ceteroquin fere obsoletam, deinde sustulit Con- 
cilium Constantinopolitanum (an. 692). Hoc modo lex je- 
junii naturalis pro sumptione sanctissimae Eucharistiae 
sive in Missa sive extra Missam evasit generalis et absoluta, 
uno excepto necessitatis casu : de quo infra. Haec lex gra- 
vis est, non admittens parvitatem materiae ; et cum in- 
ducta sit propter reverentiam erga Christum D. sub spe- 
ciebus sacramentalibus, qui eam violat, gravis sacrilegii 
reus est. Eam supponit etiam Innocentius III. in cap. 5, 

De celebratione Missarum, et recolunt Rubricae Missalis, 
/.c, desumptae ex D. Thoma, 3 p-, q. 80, a. 8, ad 5 um . 

« 1° Si quis non est j_ejunuspost mediam noctem, etiam 
post sumptionem solius aquae vel alterius potus aut cibi, 
per modum etiam medicinae, et in quantacumque parva 
quantitate, non potest communicare nec celebrare. 

« 2° Si autem ante mediam noctem cibum aut potum 
sumpserit, etiamsi postmodum non dormierit, necsit diges- 
tus, non peccat ; sed ob perturbationem mentis ex qua de- 
votio tollitur, consulitur aliquando abstinendum. 

« 3° Si reliquiae cibi remanentis in ore transglutiantur, 
non impediunt communionem, cum non transglutianturper 
modum cibi, sed per modum salivae. Idem dicendum est, 
si, lavando os, deglutiatur stilla aquae praeterintentionem. 

4° Si plures Missas in una die celebret, ut in Nativitate 
Domini, in unaquaque Missa abluat digitos in aliquo vase 
mundo, et in ultimatantum percipiat purificationem ». 

447. Haec lexurget a media nocte, ut diximus. Recep- 
tum est ut, inter plura horologia discordia, liceat sequi illud 
quod posterius horas indicat, quia, ait Sanchez, De ma- 
trim., lib. II, disp. XL aequivalet doctori gravi reddenti 
opinionem probabilem, quam in praxi sequi possumus, nisi 
de errore horologii constet, aut horologium saepius erret. 
Sed nmm licet Missam celebrare aut sanctam recipere com- 
munionem, si aliquid cibiautpotus sumpsisti interprimum 
etultiinum horoiogii ictum ? Quaestio huc redit utrum pri- 
mus, an ultitnus horologii ictus indicit horam, in casu nos- 
tro mediam noctem. Sed vix aut ne vix quidem dubium est 
primum horologii ictum indicare horam : unde responsio 
negativa prono alveo fluit (1). At in dubio negativo, utrum 
transacta sit, necne, medianox, utrumpostmediamnoctem 
aliquid sumpseris, necne, etc, lex non urget (2). Numin 
computanda media nocte sequi possimus aut deheamus 

(1) S. Alphonsus, VI, n. 282 , contra Salmanticenses, De Euchar., 
cap. VII, n. 69, aliosque. 

(2) S. Alphonsus, VI, n. 282, cum aliis : forte probabilius. Doctrina 
autem Benedicti XIV, De sacros. Missae sacrif., lib. III, cap. XII, n. 7, 
nempe haec valere post Missae celebrationem ad efformandam conscien- 

tiam, non vero ante celebrationem, non videtur logica. 

20 

tempus medium ; et quomodo computanda sit media nox 
pro regionibus septentrionalibus polo nordico propinquis, 
vide n. 105 sequ. Ceterum determinato meridie, statim in- 
telligitur media nox, seu melius hora aequivalens medie- 
tati nostrae noctis, nempe hora duodecima anteet postme- 
ridiem. 

448. Porro ut jejunium naturale frangatur, necesse est 
ut aliquid, etsi rninimum, comedatur vel bibatur, quia je- 
junium opponitur comestioni et potui. Hinc si aliquid in 
stomachum transiit, quinin communi loquendi usu comes- 
tumaut bibitum dicatur, jejunium non frangitur. Id veri- 
ficatur : 

449. a) Si quod in stomachum transit, provenit ab in- 
trinseco. Proinde, e. g., jejunium non frangit qui deglutit, 
etiam ex industria, sanguinem e gengivis, vel naso, aut 
saniem ex pustula oris interius manantem (1). E contrario 
frangit jejunium qui in flumen demersus vel invitus aquam 
sumpsit, aut qui noctu in os misit saccharum et post me- 
diam noctem aliquid trajecit, aut sanguinem e digito vel e 
naso exterius manantem, aut lacrymas ab oculis hausit et 
deglutivit. Quid si deglutivit ciborum reliquias quae in 
ore remanent ? Si id fecit involuntarie, certe non fregit je- 
junium : et huc saltem spectant Rubricae Missalis supra 
n. 446 relatae. Si voluntarie, probabilis sententia negat 
pariter frangi jejunium (2) ; sententia communior, tutior, 
et omnino consulenda affirmat (3), licet in hoc scrupulose 
agendum non sit, ita ut « reliquiae a dentibus divulsae quae 
sensibiliter in linguapercipiuntur,equidem sint expuendae, 
non vero sit obligatio adhibendi diligentiam ad reliquias 
illas ex dentibus extrahendas, etiamsi praevideantur deglu- 
tiendae, si non extrahantur, et cum saliva deglutiantur ; 
alias enim haec obligatio esset innumeris scrupulis et per- 
plexitatibus obnoxia, ad quod certe non praesumitur Eccle- 
siam voluisse obligare ». Ita S. Alphonsus, /. c. Eadem re- 

(1) Alphonsus, VI, n. 279 ; Suarez, in3p.D. Thomae, disp. LXVIII, 
sect. IV, v. Quaeres. 

(2) Suarez, l. c. 

(3) S. Alphonsus, l. c. ; Benedictus XIV, De sacros. Missae sacriftcio 
lib. III, cap. XII, n, 5 ; De Lugo, disp. XVI, n. 36. 

petas de guttulis aquae, qua os abluitur, lactis, jusculi cle- 
gustati, etc : uti Rubricae Missalis superius relatae monent. 
430. b) Si quod in stomachum transit, provenit quidem 
ab extrinseco, sed non transit in stomachum per actionem 
comestionis et potationis. Hinc, e. g., non frangit jejunium 
nec fumus, nec pulvis tabaci naribus attractus, licetin sto- 
machum ex parte transmittatur, De legibus particularibus 
quae olim vetabant in nonnullis ecclesiistabaciusum, vide 
Benedictum XIV, De syn., lib. XI, cap. XIII, n. 1 sequ. 
At infra Missarum solemnia tabaci pulverem naribus su- 
mere, et multo magis fumum ore attrahere et rejicere, 
peccato rion vacat, non quidem ratione jejunii, sed ob in- 
decentiam. Sed num jejunium naturale frangit qui tabaci 
folium dentibus terit ? Nonnulli affirmant, quia semper ali- 
quid in stomachumtrajicitur ; plerique probabiliter negant, 
quiaidquoddeglutiturpraeterintentionem, habet rationem 
salivae, dummodo nil folii ejusdem deglutiatur. At hanc 
manducationem ante Missam aut sanctam communionem 
esse indecentem, ideoque a culpa levi non excusari, nisi 
aliqua subsit causa, evidens est. Haec repetas de aliis ma- 
teriis quae forte per respirationem in stomachum trans- 
mittuntur, e. g., musca, pluvia, culix, etc. ; scilicet non 
solvunt jejunium, quia non transmittuntur per actionem 
comestionis et potationis. At ex proposito in stomachum 
aliquid transmittere per nares, respirationem, tubum, etc, 
moraliter et in communi aestimatione habet rationem co- 
mestionis et potus, ac proinde frangit jejunium (J). 

431. Exinde solvi debet casus artificialis stomachi lava- 
minis. Sacerdos P. exposuit se medicorum consilio quali- 
bet die stomachum artificialiter lavare. Prius post celebra- 
tam Missam lavabat ; sed cum ipsi visum fuisset quasdam 
specierum sacramentalium nondum corruptarum partes 
inter detritiis distinguere, licet lavamen duabus horis a 
Missae celebratione perficeret, abstinuit. Sed cum ex alia 
. parte ipse nequiret post Missam diu expectare, petiit ut sto- 
machum ante Missam lavare eidem permitteretur. S. C. S. 
Officii reposuit die 23 Apr. 1890 : « Supplicandum SSmo 
pro gratia juxta preces ». II Monitore Ecclesiastico, Ott. 

(4) S. Alphonsns, VI, n. 279. 280 ; De Luro, disp. XV, n. W. 

1896, putat hoc Javamen jejunium non frangere, nisi forte 
tubus qui pergulam in stomachum immittitur, oleo inunc- 
tus sit. Huic opinioni minime subscribimus. Nam 1° obstat 
ratio allata; si quis, e. g., lacper tubum in stomachum im- 
mitteret ad nutrimentum, quis non diceret lac bibisse ? 
Secus nimis facile foret jejunii naturalis laborem evitare. 
Neque dicas eum qui hoc modo lac sumeret ad evitandum 
laborem jejunii naturalis, agere in fraudem legis ; nam si 
lex nullo modo prohibet nutrimentum hoc modo sumptum 
ante Eucharistiae receptionem, ipse non agit in fraudem 
legis, sed utitur jure suo. Neque addas in stomachi lava- 
mine aquam in stomachum immitti ut inde retrahatur ; nam 
id non impedit quominus per immissionem jejunium natu- 
rale fractum sit ; et praeterea aliquae guttae in stomacho 
profecto remanebunt. 2° Quidquid dicit optima ephemeris, 
verba S. C. sonant dispensationem a lege, ideoque legem 
vetantem subaudiunt. 

432. c) Tandem si id quod in stomachum ab extrinseco 
transit per actionem comestionis aut potationis, non habet 
rationem cibi aut potus, seu non est digestivum. Hinc non 
frangit jejunium qui comedit capillos, ungues, metalla, ossa 
fructuum omnino depurata, etc, quia haec et similia non 
sunt digestiva. E contrario solvit jejunium qui comedit char- 
tam, paleam, filum lineum, ceram, aut sumit medicinam, 
quia haec omnia sunt digestiva, seu a stomacho alterantur, 
licet non sint nutritiva. 

433. Sedem Apostolicam, ipsamque solam, posse ab hac 
jejunii naturalis lege dispensare, evidens est ; sed aliquando 
lex per se cessat, urgente potiori juri. De hujus legis dis- 
pensatione consule Benedictum XIV, De Syn., lib. VI, 
cap. VIII \ de dispensatione aut cessatione ejusdem legis 
pro sancta communione confern. 1128 sequ. Modo videa- 
mus quandonam haec lex pro Missae celebratione cesset 
absque formali dispensatione. 

434. a) Sacerdos qui in periculo mortis versatur et viati- 
cum aliunde habere non potest,licite Missam celebrat ad via- 
ticum sumendum (1). Hic casus,ut patet, vix practicus est. 
Sed numquid poterit sacerdos non jejunus sacrum facere, 

(1) S. Alphonsus, VI, n. 286, cum communi. 

neinfirmus careat viatico? Communior sententia negat (1), 
quia ex una parte infirmus praecepto divino non tenetur 
ad viaticum recipiendum, quando illud non potestcum de- 
bita reverentia recipere et juxta ritum Ecclesiae ; et ex alia 
sacerdos adstringitur lege jejunii naturalis. Sententia mi- 
nus communis, sed vere probabilis affirmat (2), quia Ec- 
clesia viatici ministrationem praefert observantiae legis 
jejunii naturalis., et ideo sicuti observantiam hujus legis 
non urget pro infirmo,ita nec praesumitur urgere pro sacer- 
dote in his extraordinariis circumstantiis. Ceterum cum 
haec sententia sit probabilis, sacerdos in praxi eam sequi 
poterit. S. Alphonsus hanc alteram sententiam uti certam 
habet in his circumstantiis vix practicis, nempe « si mori- 
bundus non posset sacramento poenitentiae vel extremae 
unctionis muniri ; nam eo casu Eucharistia poterit esse sa- 
cramentum necessitatis, ut ille ex attrito fiat contritus ». 
Quod si sacerdos non jejunus pro viatico ad infirmum defe- 
rendo deberet alteram celebrare Missam, sententia affirma- 
tiva specialem haberet difficultatem ; nam tunc duplex lex 
simul obstaret celebrationi Missae, nempe lex de non ite- 
randa Missae celebratione et lex de non celebranda Missa, 
fracto jcjunio naturali. Et si ratio ministrandi infirmo via'ti- 
cum dispensat a singulis legibus, exinde per se non sequi- 
tur dispensare quoque a simul unitis. Igitur in hoc casu 
difficilius in praxi recendendum erit a prima sententia. 

435. b) Quaeritur num sacerdos non jejunus celebrare 
possit ne populus careat Missa. Haec sola ratio non est suf- 
ficiens, quia populus aut aliam opportunitatem habet, aut 
certe non tenetur Missam audire. Si insuper adesset ratio 
scandali gravis, quia facile praevidetur gravispopuli offen- 
sio et periculum gravis suspicionis et dicterii contra sacer- 
dotem, haec ratio posset esse sufficiens. Sed in concreto hoc 
grave scandalum raro verificabitur ; quia si sacerdos populo 
jam congregatoin ecclesia dicat se non esse jejunum, quia, 
e. g., in prima Missa sumpsit ablutiones, aut noctu paulu- 

(1) Benedictus XIV, De sacros. Missae sacrif., lib. III, cap. XII,n. 8; 
De Lugo, l. c.,n. 67 sequ. ; S. Alphonsus, /. c, citans plures alios. 

(2) S. Alphonsus et De Lugo, l. c, pro hac sententia plures referunt 
auctores . 

lum aquae bibere debuit, et ideo non posse Missam cele- 
brare, non apparet seria et fundata ratio scandali, prae- 
sertim si sacerdos non debebat Missam celebrare. Multo 
magis id illicitum videtur si sacerdos non jejunus deberet 
secundam celebrare Missam, ob rationem supra allatam. 
Benedictus XIV in const. Significasti, § Quod si (Alle- 
gat. 1), refert statutum concilii Nemausani(an. 128/i) quod 
id prohibet omnino : « Si omnes parochiani ad unam Missam 
simul non possintconvenire, eo quod in diversis locis habi- 
tant distantibus ab ecclesia et remotis, sicut est in monta- 
nis, nec sunt iii ecclesia duo sacerdotes, et, dicta prima 
Missa, postmodum parochiani venientes postulent Missam 
aliam sibi dici, poterit tum sacerdos Missam aliam cele- 
brsLre.Tamen si in prima Missapost receptionem Corporis 
et Sanguinis profusionem acceperit, non debet secundam 
Missam in praedictis casibus celebrare ». Exinde sequitur 
in casu sacerdotem non jejunum non posse alteram cele- 
brare Missam ob periculum ne, hac Missa deficiente, com- 
plures culpabiliter negligant ad aliam audiendam Missam se 
conferre : quod Lehmkuhl, /. c.,n. 162, videtur admittere. 
436. c) Si sacerdos ante consecrationem recordatur se 
non esse jejunum, si exinde nullum periculum suspicionis, 
diffamationis et scandali timeri potest, e. g., quia sacerdos 
solus cum ministro rei bene conscio celebrat, recedere 
debet ; secus potest aut etiam debet pergere. Si post con- 
secrationem, pergere omnino debet, quia lex divina per- 
ficiendi sacrificium praevalet. Haec eadem ratio a lege je- 
junii dispensat in sequentibus casibus, quos Rubricae Mis- 
salis, De defectibus in celebratione Missae occurrentibus, 
§ 3, De defectu panis, enumerant : « 5° Si id adverterit 
(sacerdos hostiam esse corruptam aut non esse triticeam) 
post consecrationem, etiam post illius hostiae sumptionem, 
posita alia, faciat oblationem, ut supra, et a consecratione 
incipiat, scilicet ab illis verbis : Quipridiequampateretur, 
et illam priorem, si non sumpsit, sumat post sumptionem 
Corporis et Sanguinis, vel aliis sumendam tradat, vel alicubi 
reverenter conservet.Si autem sumpserit,nihilominus sumat 
eam quam consecravit, quia praeceptum de perfectione Sa- 
cramenti majoris est ponderis, quam quod a jejunis suma- 

tur ; 6° Quod si hoc contingat post sumptionem sanguinis, 
apponi debet rursus novus panis et vinum cum aqua ; et, 
facta prius oblatione, ut supra, sacerdos consecret, inci- 
piendo ab illis verbis : Qui pridie, ac statim sumat utrum- 
que et prosequatur Missam, ne Sacramentum remaneatim- 
perfectum et ut debitus servetur ordo ». Et infra § 4 9 De 
defectu vini: « 5° Si hoc advertat (sacerdos vinum non 
fuisse positum in caljce, sed aquam) post sumptionem cor- 
poris vel hujusmodi aquae, apponat aliam hostiam iterum 
consecrandam et vinum cum aqua in calice, offerat utrum- 
que et consecretet sumat, qnamvisnon sit jejunus. Yel, si 
Missa celebratur in loco publico ubi plures adsint, ad evi- 
tandum scandalum poterit apponere vinum cum aqua, et, 
facta oblatione, ut supra, consecrare, ac statim sumere et 
prosequi cetera ; 6° Si quis percipiat ante consecrationem, 
vel post consecrationem, totumvinum esse acetum vel alias 
corruptum, idem servetur quod supra, ac si deprehenderet 
non esse positum vinum, velsolam aquam fuisse appositam 
in calice ». 

437. d) ^i metu mortis sacerdos non jejunus cogitur ce- 
lebrare, celebrans non peccat, dummodo celebratio non 
exigatur in contemptum religionis, Ecclesiae et praecepto- 
rum ejus. Id plures doctores admittunt, nec reprehendit S. 
Alphonsus, VI, n. $89, licet adaequate explicare deinde 
non valeat curnam ex metu mortis celebrare non liceat sine 
vestibus sacris. 

438. In sacerdotem qui non jejunus celebrat praeter 
casus necessitatis supra relatos, poenae latae sententiae in 
jure statutae non sunt ; at gravissimum sacrilegii peccatum 
superior ecclesiasticus plectere potest et debet poenis quas 
opportunas judicaverit. Utrum infamiam et exinde irregu- 
laritatem contrahat, vide nostrum Tractatum canonicum 
desacra ordinatione, n. 31 8, ubi citavimus responsionem 
S.-C. C. in Toletana, Irregularitatis, $5 Jan. 1773. 

§ 2. — Ex parte animi* 

439 . Dispositiones ex parte animi necessariae ut sacer- 

dos licite ofFerat eucharisticum sacrificium, ad sequentes 
revocari possunt : 

1° ln primis requiritur ut sacerdos immunis sit a qua- 
cumque censura, irregularitate et impedimento simplici quo 
ab exercitio ordinis presbyteralis impediatur. Ad rem Ru- 
bricae Missalis, De defectibus in celebratione Missae oc- 
currentibus, § VIII, De defectibus dispositionis animae, 
n, 1 : « Si quis suspensus, excommunicatus, degradatus, 
irregularis vel alias canonice impeditus celebret, conficit 
quidem sacramentum, sed gravissime peccat tum propter 
communionem quam inique sumit, quum propter executio- 
nem ordinum quae sibi erat interdicta ». Insuper innoda- 
tus censura vel homonyma poena, celebrans Missam, contra- 
hit irregularitatem. Haec omnia fusius habes explicata in 
nostro Tractatu canonico de sacra ordinatione, n. 353 
sequ. Quid vero si sacerdos,dum est in altari,recordatur se 
censura aut homonyma poena, irregularitate vel simplici 
impedimento detineri ? Praescindimus a peccato mortali 
quo forte maculatur. Jamvero si recordatur post conse- 
crationem, pergat ; si ante consecrationem^ si nullum scan- 
dalum rationabiliter timeri potest, recedat; sed in praxi 
hoc scandali periculum fere semper aderit, et tunc pergat, 
quia Ecclesia in his circumstantiis suam prohibitionem non 
urget, Idem repetas si sacerdos id recordatur paulo ante 
Missam, a qua tamen sine magno fidelium scandalo absti- 
nere nequit. 

440, 2° Debet esse in statu gratiae, secus immane sa- 
crilegium committit, imo juxta nonnullos duplex aut etiam 
triplex una simul ; de qua re vide citatum nostrum Tracta- 
tum,n. 1145. « Indignum, ait Benedictus XIV, const. Etsi 
pastoralis, VII Kal. Jidii 1712, § VI, De sacramento Eu- 
charistiae et Missae sacrificio, n. 1, et auribus plane 
horrendumest ut qui animam habet aliquo scelere foedatam, 
Sanctum Sanctorum impuris manibus contrectet, et placare 
Deum attentet, qui in peccato existens, ipsius Dei furorem 
et iracundiam provocat ». In cap. 7, De celebratione Mis- 
sarum, agitur de presbytero qui cum conscientiam peccato 
mortali gravatam haberet, ad evitandum sacrilegium per- 

egit quidem omnes Missae caeremonias, sed verba conse- ' 
crationis non protulit. Innocentius III sapienter respondet : 
« Licet is qui pro sui criminis conscientia reputat se indi- 
gnum, peccet graviter, si se ingerat irreverenter ad illud, 
gravius tamen videtur offendere, qui sic fraudulenter illud 
praesumpserit simulare, cum illein solius misericordis ' 
Dei manuminqdat, iste vcro non solum Deo.(cui non vere- 
tur illudere) sed populo quem decipit, se astringat ». 

441. Qui in peccato mortali reperitur, pro licita Missae 
celebratione satis non est ut actum perfectae contritionis 
eliciat, sed debet praemittere sacramentalem confessionem. 
Id tradit Gonc. Trid., sess. XIII, cap . VII, his verbis : « Si 
non decet ad sacras ullas functiones quempiam accedere 
nisi sancte, certe quo magis sanctitas et divinitas caelestis 
hujus sacramenti viro christiano comperta est, eo diligen- 
tius cavere ille debet ne absque magna reverentia et sanc- 
titate ad id percipiendum accedat, praesertim cum illa 
plena formidinis verba apud Apostolum legamus : Qui man- 
ducat et bibit indigne, judicium sibi manducat et bibit^ 
non dijudicans corpus Domini. Quare communicare vo- 
lenti revocandum est in memoriam ejus praeceptum : Pro- 
bet seipsum homo. Ecclesiastica autem consuetudo de- 
clarat eam probationem necessariam esse, ut nullus sibi 
conscius mortalis peccati, quantumvis sibi contritus videa- 
tur, absque praemissa sacramentali confessione, ad sacram 
Eucharistiam accedere debeat ; quod a christianis omni- 
bus, etiam ab iis sacerdotibus quibus ex officio incubue- 
rit celebrare, haec sahcta Synodus perpetuo servandum 1 
esse decrevit, modo non desit illis copia confessoris : quod 
si, necessitate urgente, sacerdos absque praevia confessione 
celebraverit, quam primum confiteatur ». Deinde Conci- 
lium sub can. XI, eamdem doctrinam confirmat et sanc- 
tione munit : « Et ne tantum sacramentum indigne atque 
in mortem et condemnationem sumatur, statuit atque de- 
clarat ipsa sancta Synodus illis quos scientia peccati mor- 
talis gravat, quantumcumque etiam se contritos existiment, 
habita copia confessoris, necessario praemittendam esse 
confessionem sacramentalem. Si quis autem contrarium 

docere, praedicare vel pertinaciter asserere, seu etiam pu- 
blice disputando defendere praesumpserit, eo ipso excom- 
municatus existat ». Hinc Rubricae Missalis, /. c. : « 2° Si 
quis, habens copiam confessarii, celebrat in peccato mor- 
tali, graviter peccat ». 

442. Quaeri solet utrum haec lex qua illis qui in peccato 
mortali reperiuntur, praecipitur sacramentalis probatio ante 
Eucharistiae sumptionem, sit humana, an divina. Communis 
et vera sententia est hanc legem esse divinam : nam lex di- 
vina praecipit probationem in genere ante Eucharistiae 
sumptionem : Probet seipsum homo ; insuper eadem lex 
divina praecipit probationem per sacramentalem confessio- 
nem in specie, quia ex Conc. Trid., /. c, ecclesiastica con- 
suetudo declarat (igitur non statuit) eam probationem esse 
necessariam, ut nullus sibi conscius peccati mortalis, quan- 
tumvis sibi contritus videatur, absque praemissa sacramen- 
tali confessione, ad sacram Eucharistiam accedere debeat, 
extracasum necessitatis et extante copia confessoris (4). 

443. Certum non est hanc legem confessionis praemit- 
tendae comprehendere et casum quo quis peccata con- 
fessus et absolutus, unum peccatum bona fide in confes- 
sione praetermisit, cujus meminit ante Eucharistiae sump- 
tionem. Antiquorum theologorum communissima sententia 
erat etiam in hoc casu esse praemittendam sacramentalem 
confessionem, ob illa Conc. Trid. verba : « Ut nullus sibi 
conscius mortalis peccati, quantumvis sibi contritus videa- 
tur, absque praemissa sacramentali confessione, ad sacram 
Eucharistiam accedere audeat ». Sed sententia contraria 
S. Alphonso, VI, n. 357, cum aliis, videtur omnino rationi 
consentanea. Nam in decreto Tridentino id unum exigitur, 
nempe ( utqui peccatum mortale commisit, ad Eucharistiam 
accedatjustificatus nonper simplicem contritionis perfectae 
actum, sed per sacramentalem confessionem : atqui id in 
casu verificatur, cum et peccatum in confessione omissum 
indirecte per sacramentalem absolutionem remissum sit. In 
casu quis non est sibi conscius mortalis peccati actualiter 

(1) De Lugo, De Euchar., disp. XIV, n. 69; Suarez, in 3 p. D. Tho~ 
mae, disp. LXVI, sect. III; S. Alphonsus, VI, n. 256. 

animam maculantis, de quo loquiturTridentinum. Nequein 
hoc casu sumptioni Eucharistiae debet necessario praemitti 
actus contritionis perfectae, cum, ut dictum est, peccatum 
omissum sit remissum, saltemindirecte, per sacramentalem 
confessionem. 

444. Quid vero si quis dubitet num peccatum mortale 
commiserit ? teneturne ante Eucharistiae sumptionem ad 
sacramentum poenitentiae accedere ? Inprimis communiter 
ex aliis circumstantiis, habituali statu et praesumptione 
moralis quaedam certitudo de peccato mortali commisso 
aut non commisso adest, et secundum illam obligatio con- 
fessionis urgenda est vel non. Quod si fundatum dubium 
remanet, in genere confessio sacramentalis consulenda est, 
sed non imponenda. Diximus in genere ; quia ex una parte 
si agitur de homine scrupuloso et nimis timorato, ejusmodi 
dubia sperni debent, imo quandoquenec ejus confessio est 
admittenda; ex alia parte,si agitur de ordinariis fidelibus qui 
sibi rationem reddere et conscientiam efformare nesciunt, 
confessio est potius exigenda.Ceterum qui dubius de peccato 
mortali accedit ad Eucharistiae sumptionem, nonpraemissa 
sacramentali confessione, debet praemittere, quantum po- 
test, actum contritionis perfectae (1). E contrario si quis cer- 
tus est de peccato mortali commisso, sed,omnibusinspectis 
circumstantiis, serio dubitat num illud confessus sit, vel 
rite confessus ; item si peccatum dubium confessus est uti 
dubium, etmodo apparet esse certum, juxta plures tenetur 
praemittere confessionem (2) ; sed haec doctrina in ultimo 
casu minime certa est, quia ipse peccatum dubium confes- 
sus est et absolutionem obtinuit veluti conditionate in hypo- 
thesi quo peccatum reipsa commissum fuerit. 

445. Porro qui peccatum mortale commisit, ex ipsomet 
Conc. Trid. excusatur a lege praemittendae confessionis, si 
haec duo simul concurrant ; nempe desit copia confessarii, 
et urgeat necessitas celebrandi Missam aut recipiendi sanc- 
tam communionem ; in hoc autem casu, ad evitandum sa- 

(1) Lehmkuhl, Theol. Mor., vol. 11, n. 150. 

(2) S. Alphonsus, VI, n. 473 sequ. ; Scavini, Theol. Mor., vol. III, 
n. 360. 

crileginm, debet praemittere actum contritionis perfectae, 
qui semper est possibilis, cum ex una parte serium cona- 
tum adhibenti Deus gratiam suam, instantenecessitate, non 
deneget, et ex alia non agatur de actu, comitante divina 
gratia, adeo difficili et longo, nec necessaria sit omnimoda 
certitudo, sed prudens opinio seu persuasio contritionis 
factae (1). 

446. Ad primum quod attinet, confessarii copia deesse 
censetur non quidem si consueti confessarii facultas desit, 
sed si nullus confessarius approbatus adiri possit, aut si 
confessarius approbatus adiri non possit sine nimia difficul- 
tate. Id verificatur in primis si confessarius est nimis di- 
stans, quod varie metiri debet ex personis, tempore, locis et 
aliis rerum adjunctis, quibus interdum vel sola quinqua- 
ginta passuum distantia poterit excusare (2), e. g., si sacer- 
dos celebraturus est, populo jam expectante in ecclesia. Si 
vero desint speciales circumstantiae quae difficultatem au- 
geant^ distantia unius horae vel unius cum dimidio cense- 
tur sufficiens ut copia confessarii dicatur deesse. Id veri- 
ficalur etiam si confessarius adest, sed nolit confessionem 
audire ; aut adest et vellet confessionem audire, sed non 
potestvel facto, quia, e. g., estsurdus autignoranslinguam 
poenitentis, vel jure, quia, e. g., est suspensus, vel non 
approbatus. Quid vero si confessarius non est approbatus 
pro peccatis reservatis, et poenitens habet reservata et non 
reservata? Communissima sententia est praeceptum prae- 
mittendae confessionis urgere ; poenitens autem potest 
confiteri sola peccata non reservata quae directe remittun- 
tur per absolutionem, dum cetera reservata remittuntur 
indirecte (3). Eadem repetantur, si poenitens habet excom- 
municationem reservatam (h). Item id verificatur si confes- 
sarius estpraesens, vult et potest confessionem audire, sed 
poenitens nequit illum adire sine periculo magni incom- 
modi, scandali, diffamationis. Adest periculum magni in- 

(1) Lehmkuhl, l. c, n. 452. 

(2) S. Alphonsus, VI, n. 264; D'Annibale, Surnmula etc.,vol. III, 
n. 408, not. 4. 

(3) S. Alphonsus, VI, n. 265, 266. 

(4) S. Alphonsus, l. c. 

commodi, si poenitens, e. g., rationabiliter timet « revela- 
tionem sigilli, vel malum grave a confessario inferendum ; 
tunc tamen debet poenitens confiteri alia peccata mortalia, 
si quae habet, omissis illis propter quae timet sibi tale 
detrimentum ». Ita De Lugo, De sacram. Euchar., disp. 
XIV, n. 83. Lehmkuhl, Theol. Mor., II, n. 151, censet : 
« Difficultas autem illa numquam excusat quae confessioni 
quodammodo intrinsecus inhaeret, neque ulla repugnantia 
contra hunc vel illum confessarium ; sed sola ea difficultas 
attenditur quae confessioni est prorsus extranea, ut nimia 
confessarii distantia, poenitentis infirmitas, necessaria oc- 

cupatio ». 

447. Quoad alterum, necessitas celebrandi Missam aut 
recipiendi Eucharistiam debet esse gravis, quia versamur 
in materia gravi. Hinc ex parte sacerdotis celebraturi a 
praecepto praemittendae confessionis non excusat ratio re- 
cipiendi stipendium, nisi paupertas sacerdotis esset valde 
gravis, lucrandiindulgentias, etc. At necessitas gravis esset, 
si non celebrata Missa, infirmus careret viatico ; quod 
omnesadmittunt. Item si, noncelebrata Missa, populus die 
festo Missa careret ; quod certum est, si sacerdos est paro- 
chus, secus est probabile. Item si, non celebrata Missa, 
sacerdos non impleret praeceptum communionis annuae, 
aut Missam non audiret die festo : quae probabilis senten- 
tia est. Item si, non celebrata Missa, adesset periculum 
scandali aut diffamationis : quod non imaginario timore, 
sed fundata prorsus ratione dijudicari debet, Ex parte laici 
communicaturi haec necessitas verificatur, si, non recepta 
communione, adesset periculum scandali vel diffamationis : 
item si communio necessaria esset ad sacram Eucharis- 
tiam salvandam e manibus impiorum. 

448. Exdictis sequitur in praxi sacerdotem qui, Missa 
incepta, recordatur peccati mortalis commissi, aut pecca- 
tum mortale committit, non teneri lege confessionis prae- 
mittendae et posse pergere cum solo actu contritionis per- 
fectae ; nam ex una parte, ipse nequit sine periculo scandali 
vel diffamationis confessarium adire, licet hic sit praesens, ^ 
vellet et posset ipsum audire, ideoque ipsi deest moraliter 

copia confessarii ; ex alia autem parte ipse nequit sine peri- 
culo scandali vel diffamationis Missam interrumpere, etsi 
nondum ad consecrationem pervenerit, et ideo versatur in 
necessitate celebrandi. Quod si consecrationem peregit,ipse 
nequit recedere, etiam jure divino quod praecipit sacri- 
ficium perficere. Distinctiones quas auctores passim habent 
hac de re, sunt potius theoreticae quam practicae ; et quod 
diximus de sacerdote celebrante, applica, servatis servan- 
dis, laico communicanti, qui dum scamno communican- 
tium coram aliis assidet, recordatur peccati mortalis, vel 
peccatum mortale committit. Rubricae Missalis, /. c, n. 4, 
segu., haec habent : « li° Si in ipsa celebratione Missae 
sacerdos recordetur se esse in peccato mortali, conteratur 
cum proposito confitendi et satisfaciendi. 5° Si recordetur 
se esse excommunicatum vel suspensum aut locum esse 
interdictum, similiter conteratur cum proposito petendi 
absolutionem. Ante consecrationem autem in supradictis 
casibus, si non timetur scandalum, debet Missam inceptam 
deserere ». 

449. Sacerdoti qui, non habens copiam confessarii, ne- 
cessitate urgente, Missam celebravit, non praemissa sacra- 
mentali confessione, Conc. Trid., /. c, praecipit ut guam 
primum confiteatur. Alexander VII sub. n. 38, damnavit 
hanc propositionem : Mandatam Tridentini factum sacer- 
doti sacrificanti ex necessitate cum peccato mortali con- 
fitendi quam primum est consilium, non praeceptum. Si 
autem quaeras quomodo intelligendum sit illud quam pri- 
mum, respondemus eumdem Alexandrum VII sub n. 39, 
damnavisse hanc aliam propositionem : Illaparticula quam 
primum intelligitur, cum sacerdos suo tempore confitebi- 
tur. Communiter autem doctores putant satis esse, si sacer- 
dos confiteatur infra triduum, quia haec lex est tantum ec- 
clesiastica et non praesumitur Ecclesiam velle illam urgere 
cum tanto rigore, praesertim cum eadem particula quam 
primum, statim, continuo, alias in jure eadem benignain- 
terpretatione intelligatur (1). At per accidens sacerdos po- 
test obligari ad confitendum ipso die et forte eadem hora, 

(1) S. Alphonsus, VI, n. 266, cura aliis. 

puta si tunc confessarium haberet, quo postea per plures 
dies careret, vel si cras eadem necessitas urgeretcelebrandi, 
nec posset confiteri. Si vero infra triduum copia confessarii 
quae habebatur, deficiat, et rursus celebrandi necessitas 
urgeat, sacerdos riirsus excusabitur. 

450. Hoc praeceptum [c@nfitendi quam primum, mere 
ecclesiasticum, a Gonc. Trid. impositum, non afficit laicos, 
qui non habentes copiam confessarii, urgente necessitate, 
sacram communionem receperunt, quia evidenter Tridenti- 
num loquitur tantum de sacerdote celebrante. Hinc nec 
afficit sacerdotem communicantem more laicorum; imo 
probabilius nec sacerdotem celebrantem Missam Praesanc- 
tificatorum, quae Missa in stricto sensu non est. Ex com- 
muni sententia haec lex nec afficit sacerdotem qui, post 
peccatum mortale, habens copiam confessarii et necessitate 
minime coactus, sacrilege celebravit (1), cum verba Tri- 
dentini ad ipsumnon spectent. At hic sacerdos tenetur pro- 
fecto confiteri ante celebrationem futurae Missae. Tandem 
probabiliter haec lex nec afficit sacerdotem qui, dum Missam 
celebrat, recordatur peccati mortalis, cum Rubricae Missalis 
n. 448 relatae illud quam primum non habeant. 

451. 3° Ulterius sicuti laicus frequenter communicans, 
praeter statum gratiae, debet habere habitualem moralem 
^erfectionem eo majorem quo communio est frequentior, 
de qua re in cap. ult. 9 ita sacerdos Missam celebrans ; imo 
quo excelsius est sacerdotis celebrantis officium, eo excel- 
sior esse debet ejus sanctitas. Si in Y. T. in quo nostri sa- 
crificii umbra et typus erat, a sacerdotibus ,vitae puritas 
requirebatur ut vasa sacra portarent : Mundamini quifertis 
vasa Domini (Ps. LII, /), quanto mundiores N. T. sacer- 
dotes esse oportet ? At a peccato veniali irreverentiae ob 
defectum hujus moralis perfectionis longe facilius sacerdos 
celebraturus excusatur, eo quod publicum munus ad com- 
munem Ecclesiae utilitatem gerit : imo propter hanc ipsam 
rationem publicae et communis utilitatis suadendum omnino 
est, ut cum minori animi puritate potius celebret, quam ut 
sacrum omittat, modo tamen pro sua parte aliquatenus in- 

(1) S. Alphonsus, VI, n. 266. 

cumbatinpuritatemnonasolismortalibus, sed etiam a le- 
vioribus culpis conservandam, vel quantocius sibi restituen- 
dam (1). Exinde sequitur sacerdotem cum pari dispositione 
posse frequentius celebrare,quamlaicumcommunicare,quia 
defectus personalis puritatis compensatur publico munere 
etmajori obligatione quam ex officio habet, offerendi sacri- 
ficium ; puritas et sanctitas Ecclesiae cujus minister est, 
ejus defectum quodammodo supplet atque ipsum Deo reddit 
magis acceptum. At sacerdos communiter facilius etiam 
vincere potest dispositionis defectum, cum ex statu suo et 
quotidianis laboribus separatus sit a saecularibus curis, et 
spiritualibus rebus sit intentus. Quod si periculum irreve- 
rentiae et negligentiae ex frequenti celebratione oritur, 
expedit ut celebratio interrumpatur, et sacerdos sese colligat 
et ad majorem reverentiam et devotionem disponat (2). 

452. 4° Tandem necesse est ut sacerdos celebraturus, 
sicuti laicus communicaturus, actuales emittat actus fidei, 
amoris, doloris, humilitatis, aliosque similes : quod obtinet 
praeparatione. Praeter animi puritatem et perfectionem, de 
qua supra, praeparatio ad Missam alia est remota, alia 
proxima. 

Praeparatio remota consistit in praevia recitatione ma- 
tutini cum laudibus : hinc Rubrica Missalis, De defectibns 
in celebratione Missae occurentibus, § 10, inter defectus 
in ministerio ipso occurrentes, recenset : « Si celebrans 
saltem matutinum cum laudibus non dixerit ». Yide etiam 
ejusdem MissalisRubricam,i?z'^ servandus in celebratione 
Missae privatae, § / , De praeparatione sacefdotis celebra- 
turi. infra citandam ; etRubricam relatam n. 99. Rom&m Pon- 
tifices saepe hoc praeceptum repetierunt sive pro Occidentali 
sive pro Orientali Ecclesia ; ita, e. g. s Benedictus XIV in 
const. Etsi pastoralis, VII Kal. Julii, 174%, § F, De sa- 
cramento Ordinis, n. 5 : « Sacerdotes... priusquam Missam 
celebrent, officium matutinale recitare curent ». Gravepro- 
fecto est celebrare Missam conventualem, antequam officium 
nocturnum, idest matutinum cum laudibus, fuerit a cano- 

(1) Lehmkuhl, l. c, n. 157. 

(2) Lehmkuhl, l. c., n. 193 ; De Lugo, disp. XVII, n. 45. 

nicis in choro solemniter persolutum ; de qua re vide infra 
n. 633. Celebrare autem Missam privatam ante privatam 
recitationem matutini cum laudibus, juxta nonnullos est 
peccatum grave ; juxta alios nullum est peccatum, quibus 
non obscure assentitur Ballerini ad Gury, /7, n. 381 , 383 ; 
tandem juxta sententiam hodie communiter receptam est 
peccatum, sed leve,a quo mediocris causa totaliter excusat, 
e. g., si dans eleemosynam postulet ut Missa statim celebre- 
tur, si expectet populus aut aliqua persona gravis, si supe- 
rior praecipiat, tempus celebrandi transeat, instet commo- 
ditas studii, itineris et similia (1). Id verum est, etsi sacer- 
dos habitualiter absque ulla causa recitationem matutini 
cuui laudibus ante Missae celebrationem praetermittat,. 
licet in casu peccatum veniale gravius sit ; et contraria sen- 
tentia Benedicti XIV, /. c, putantis habitualem praeter- 
missionem secumferre peccatum mortale, posthaberi potest. 
Praeparatio autem proxima consistit in oratione per 
aliquod tempus ante Missae celebrationem. Unde Rubricae 
Missalis, Ritus servandus in celebratione Missae priva- 
tae, § /, De praeparatione sacerdotis celebraturi, tradunt : 
« Sacerdos celebraturus Missam, praevia confessione sa- 
cramentali, quando opus est, et saltem matutino cum lau- 
dibus absoluto, orationi aliquantulum vacet, et orationes 
inferius positas pro temporis opportunitate dicat ». Exinde 
patet has orationes Missalis non esse obligatorias. Oratio 
igitur praemittenda celebrationi Missae remittitur arbitrio 
sacerdotis ; sed nisi causae extraordinariae et inculpabiles 
aliud exegerint;, valde reprehendendus esset sacerdosqui, a 
profanis occupationibus vel e lecto surgens, accedit ad al- 
tare, quin prius aliquo temporis spatio mentem ad Deum 
elevet, recogitans suam indignitatem, bonitatem Dei et tre- 
mendam sacrificii eucharistici majestatem. S. AJphonsus 
quoties de hac praeparatione loquitur, non sufficere repe- 
tit sacerdotem aliquas preces ex libro dicere, secl ante om- 
nia orationi mentali, saltem per quartam horae partem, 

(1) Benedictus, XIV, De sacros. Missae sacrif., lib. III, cap. XIII, 
n. 4; S. Alphonsus, VI, n. 547, Lehmkuhl, l. c, n. 219 ; Gury, 

l. c, aliique passim. 

21 

praesertim de passione Domini, incumbere debere (1). 
Tandem instante Missae celebratione, sacerdos efformet in- 
tentionem pro Missae applicatione, et, advanas conversatio- 
nes minime divergens, mentis oculos defixos habeat in sa- 
crificium quod jamjam oblaturus est. S. Laurentius Justinia- 
nus, Serm. De Corp. Christi, haec habet : « Accedat sa- 
cerdos ad altaris tribunal ut Christus, assistat ut angelus, 
ministret ut sanctus, populorum offerat vota ut pontifex, 
interpellet pro pace ut mediator, pro se autem exoret ut 
homo. Eximia sunt haec et admiratione dignissima quae 
solum hominibuscongruuntambulantibusinspiritu, sancti- 
ficatis corde et praeelectis a Domino » . 



SECTIO II 

De intentione sacerdotis. 

Articulus I 

De intentione sacerdotis pro validitate consecrationis . 

453. In nostro Tractatu canonico de sacra ordinatione, 
n. 966, breviter exposuimus doctrinam generalem de inten- 
tione ministri pro valida sacramentorum confectione ; quae 
doctrina applicari etiam debet sacerdoti Missam celebranti, 
quia sacerdos, dum consecrat, offert quidem sacrificium, 
sed simul conficit sacramentum. 

454. Ex hac doctrina sequitur in primis pro validitate 
consecrationis requiri in sacerdote intentionem faciendi 
quod facit Ecclesia, idest consecrandi seu conficiendi cor- 
pus et sangulnem D. N. J. C, et non sufficere, absque hac 
intentione, intentionem serio ponendi ritum seu pronun- 
tiandi verba. Dummodo vero habeatur illa intentio faciendi 
quod facit Ecclesia, ,non requiritur alius actus voluntatis 
explicitus offerendi sacrificium, conficiendi sacramentum, 
faciendi quod facit Ecclesia Romana, reddendi praesen- 

(I) S. Alphonsus, La Messa strapazzata, p. I, § I ; Apparecchio alla 
Messa, lntrod. 

tem Christum D. sub speciebus sacramentalibus , conver- 
tendi substantiam panis et vini in corpus et sanguinem 
Christi, etc, quia haec omnia continentur in generaliori 
voluntatefaciendi inconsecrationequod facit EcclesiaChristi, 
licet optandum sit quod sacerdos magis explicitam habeat 
intentionem. Imo consecratio valet etiam in casu quo sacer- 
dos consecrans intendit quidem facere in consecratione 
quod facit Ecclesia, sed simul putat verba consecratoria 
inania esse, Missd non offerri sacrificium, Christum D. 
non fieri praesentem sub speciebus sacramentalibus , Ec- 
clesiam Romanam non esse veram Ecclesiam Christi, etc, 
quia in casu est unicus voluntatis actus faciendi quod facit 
Ecclesia Christi in consecratione, quem non destruit error 
concomitans. E contrario consecratio foret nulla, si sacerdos 
consecrans, intendens facere in consecratione quod facitEc- 
clesia, simul actupositivo mentis dicat : Sed nolo hismeis 
verbis offerre sacrificium, conficere sacramentum, etc, 
quia hoc in casu in mente sacerdotis forent duo actus vo- 
luntatis positivi et contrarii quorum posterior priorem des- 
truit, vel potius qui mutuo eliduntur, et ideo sacerdos re- 
vera non vult facere iii consecratione quod facit Ecclesia. 
Quod si sacerdos actu positivo voluntatis non dixit : Sed nolo 
his meis verbis offerre sacrificium, conficere sacramen- 
tum^ etc, quia de hoc non cogitavit, sed dixisset profecto, 
si cogitavisset, consecratio valet, quia hic actus voluntatis 
interpretativus in rerum natura numquam extitit et ideo re- 
.cidimus in praecedentemcasumerrorismereconcomitantis. 
455. Praeterea ex eadem doctrina sequitur ad validita- 
tem consecrationis non sufficere intentionem de qua supra, 
habitualem : unde consecratio est nulla si sacerdos, dum 
verba profert, usum rationis non habet, e. g. ? quia amens, 
ebrius, dormiens est, licet antea habuerit usum rationis et 
intentionem non retractatam celebrandi Missam. Proinde 
pro vaiiditate consecrationis requiritur in sacerdote inten- 
tio aut actualis aut saltem virtualis.QiiSLmqa&m verointen- 
tio virtualis sufficiat pro validitate consecrationis, tamen 
curare debet sacerdos ut actualem, quantum potest, habeat 
tum in aliis Missae caeremoniis, tum praesertim momento 

consecrationis. Ad rem Rubricae Missalis, De defectibus 
in celebratione Missae occurrentibus, § VII, De defectu 
intentionis : « h° Si intentio non sit actualis in ipsa conse- 
cratione propter evagationem mentis, sed virtualis, cum 
accedens ad altare intendat facere quod facit Ecclesia, con- 
ficitur sacramentum, etsi curare debeat sacerdos ut etiam 
actualem intentionem adhibeat » . Distractio voluntaria in aliis 
Missae partibus peccatum veniale non excedit ; S. Alphonsus,. 
VI, 14, probabile putat distractionem voluntariam in con- 
fectione Eucharistiae, ! -idest in consecratione,esse peccatum 
mortale, dum alii censent etiam hanc voluntariam distrac- 
tionem esse veniale. Quae cum ita sint, peccatum mortale 
urgendum non est, ita ut obligatio non sit hanc distractio- 
nem accusandi in confessione ; sed eamdem enixe vitare 
debemus, praesertim per sedulampraeparationem. Distrac- 
tionem involuntariam nullum peccatum secumferre, evidens 
est ; at si sacerdos ideo has distractiones involuntarias pa- 
titur,quia praeparationem debitam neglexit, eae distractio- 
nes forent eidem imputabiles aliquo modo, scilicetin causa. 

456. Haec in theoria satis clara ac certa sunt ; sed dein- 
de, dum volumus theoriam praxi applicare, non leves diffi- 
cultates occurrunt, quia non semper de existentia aut non 
existentia actualis vel virtualis intentionis in sacerdote con- 

stat. 

457. Ut aliquem casum practicum ad examen revoce- 
mus, quaeritur in primis utrum guttae vini calici adhae- 
rentes sint consecratae,necne. Nisi aliud constet, guttae ex- 
ternaenon sunt consecratae, quia intentio sacerdotis, verba 
proferentis super calicem, ad easdem certe non dirigeba- 
tur; at si sacerdos de facto voluit illas consecrare, essent 
dubio procul consecratae. De guttis autem internis maxime 
variant doctores, alii negantes eas consecrari, alii affirman- 
tes, alii affirmantes de propinquioribus, negantesde remo- 
tioribus. Quaestio huc redire debet, utrum scilicet sacerdos, 
intendens consecrare vinum, in hacsua intentione includat 
illas guttas, necne. Nisi aliud constet, nobis videtur pure et 
simpliciter affirmandum, quia intentio sacerdotis dirigitur 
ad totum vini quod est in calice super quem verba profert : 

Hic est ca\ix, etc. Ceterum si sacerdos illas guttas ad- 
vertit ante consecrationem, vicinas admisceat, remotas 
abstergat (1). Nonnulli auctores suadent uteae positiveex- 
cludantur ab intentione, et tunc certe non essent consecra- 
tae ; vel positive includantur, et tunccerteessentconsecra- 
tae; sed meiius est ut abstergantur ante consecrationem. 

458. Rubricae Missalis, /. c, haec habent : « 1° Si quis 
non intendit conficere, sed delusorie aliquid agere ; item si 
aliquae hostiae ex oblivione remaneant in altari vel aliqua 
pars vini vel aliqua hostia lateat, cum non intendat con- 
secrare nisi quas videt ; item si quis habeat coram se unde- 
cim hostias etintendat consecrare solum decem, non deter- 
minans quas decem intendit ; in his casibus non consecrat, 
quia requiritur intentio (2). Secus si putans quidem esse 
decem, tamen ohmes voluit consecrare quas coram se ha- 
bebat ; nam tunc omnes erunt consecratae ; atque ideo qui- 
libet sacerdos talem semper intentionem habere deberet, 
scilicet consecrandi eas omnes quas ante se ad consecran- 
dum positas habet ». Ex dictis solvi potest casus quo 
sacerdos, proferens verba consecratoria, putat esse unam 
hostiam, dum sunt duae. Nam si hostias prae manibus 
habet, ambae sunt consecratae, quia, nisi aliud constet, 
dicendum est ipsum voluisse consecrare id quod prae ma- 
nibus habet. Si hostias non prae manibus, sed prae oculis 
tantum habet, consecratio hostiae quam videt, certa est ; 
alterius est dubia, quia probabilius voluit consecrare quod 
illic est, sed dici etiam potest voluisse consecrare quod prae 
oculis est. 

459. Ciborium extra corporale positum (in genere ma- 
teria extra corporale) valide consecratur, dummodo debi- 
tam sacerdos habeat intentionem ; non enim praesentia 
materiae in corporali necessaria est ad validitatem conse- 
crationis. Si sacerdos scienter consecrat ciborium ex negli- 

(1) Scavini, tom. III, n. 278, citat etiam responsionem S. R. C, 
7 Sept. iH6 ; sed haec responsio in collectione Gardelliniana non re- 
peritur. 

(2) Sed si determinat decem hostias quas vult consecrare et undeci 
mam quam vult non consecrare, decem illae forent consecratae, haec 
undecima non foret consecrata. 

gentia relictum extra corporale., consecratio est graviter 
peccaminosa ; si exerrore, e. g., quia illud assumpsit et in 
corporali supra sacrum lapidem collocare putavit, licet de 
facto ciborium extra corporale remanserit, consecratio est 
quoque sineculpa.Quidverosi sacerdos praecedenterforma- 
vit intentionem non consecrandi id quod est extra corporale, 
aut in genere id quod non est licite consecrabile ? Si sacer- 
dos scienter consecrat ciborium extra corporale, consecra- 
tio est valida, etsi graviter illicita, quia sacerdos praece- 
dentem intentionem revocat vel explicite, si, dum conse- 
crat, illius memor est, vel implicite, si immemor. Si ex 
errore consecrat ciborium extra corporale, putans illudesse 
in corporali, censemus consecrationem ad minus dubiam 
esse, quia vi praecedentis intentionis, virtualiter perduran- 
tis, intentio sacerdotis dum consecrat, est conditionata : 
lntendo consecrare ciborium, si est in corporali ; quae 
conditio non verificatur. In simili casu, quoad matrimo- 
nium, vide quae diximus in nostro Tractatu canonico de 
matrimonio,n. 868 sequ. Proinde adanxietates de ciborii 
consecratione evitandas non expedit ut sacerdos formet 
negativam intentionem : Non intendo consecrare mate- 
riam, si non est in corporali; sed potius, absque illa in- 
tentione, attente caveat ut Rubricas sedulo servet. Similia 
disputari et repeti possunt de consecratione ciborii clausi 
momento consecratiortis, de consecratione ciborii super 
corporale non benedictum,de consecratione sanguinis in ca- 
lice non consecrato, etc. 

460. Quaeritur num sint consecratae parvae hostiae in 
ciborio, si sacerdos, verba consecratoria proferens siiper 
magnam hostiam, ciborium non advertit et de illo ne cogi- 
tavit quidem. Quaestio huc redit, utrum sacerdos habuerit, 
necne, virtualem intentionem consecrandi parvas hostias; 
quod quidem ex circumstantiis definiri debet et aliunde 
defmifi omnino non potest. Distinguamus in primis utrum 
ciborium in corporali reperiatur, an extra corporale. 

461. Si ciborium est in corporaii, in genere de hostia- 
rum consecratione dubitandum non est. Namsacerdos illud 
advertit, praesertim tempore ofFertorii, et, illud advertens, 

habuit intentionem consecrandi, et ideo consecratio valida 
est, etsi momento consecrationis illius non meminerit, aut 
illud ad oblationem non detexerit. Ut patet, haec solutio 
duplici innititur facto, nempe sacerdotem ciborium in cor- 
porali positum advertisse, et, dum illud advertit, habuisse 
consecrandi intentionem ; quod duplex factum plerumque 
quidem verificabitur, sed potestetiamnonverificari. Yidea- 
mus quid juris, si alterutrum defuit. 

462. In primis dari potest casus, quo sacerdos ciborium 
cum parvis hostiis in corporali positum materialiter adver- 
tit, e. g., tempore offertorii, sed distractus de eodem con- 
secrando ne cogitavit quidem, et ita consecrandi intentio- 
nem non habuit. Hoc in casu putamus consecrationem esse 
certe invalidam, quia ad ejus validitatem non sufficit sim- 
plex advertentia quae est actus intellectus, sed requiritur 
intentio quae est actus voluntatis ; et licet sacerdos, cibo- 
rium in corporali positum advertens, plerumque hanc in- 
tentionem habuisse dicendus sit, tamen si de facto illam 
non habuit, praesumptio defectum intentionis nequit sup- 
plere. 

463. Difficile est quod sacerdos ciborium in corporali 
positum non advertat, nec offertorii tempore ; sed facile est 
quod non advertat parvas aliquas hostias, super corporale 
positas, sine ciborio ; de quibus tamen, ut supra diximus, 
eadem quaestio est. 

Jam vero si ciborium cum parvis hostiis (aut parvas hos- 
tias sine ciborio) ipse sacerdos posuit in corporali, aut jus- 
sit ad altare deferri, de consecrationis validitate dubitari 
non potest, etsi sacerdos deinde de ciborio consecrando 
non amplius cogitaverit illudque non adverterit. Ratio est 
quia patet sacerdotem habuisse consecrandi intentionem, 
quae actu quoque externo manifestata est quaeque virtua- 
liter perseverat, dum sacerdos verba consecratoria profert. 

Idem in genere repetendum est, si sacerdosipse nec po- 
suit ciborium super corporale, nec jussit afferri, sed ante 
sacrificium monitus fuit de consecrando ciborio jam super 
corporale posito, vel aliquo modo advertit ciborium ab ali- 
quo afferri ad altare ut consecretur ; nam audiens monitio- 

nem, aut advertens ciborium ad altare deferri pro conse- 
cratione, dicendus est habuisse intentionem illud conse- 
crandi. Quod si hanc intentionem, non obstante monitione 
et advertentia, de facto nori habuit, consecrationem invali- 
dam esse, patet ex dictis n. praec. 

Tandem si ciborium ab alio positum fuit in corporali, sa- 
cerdote prorsus inscio illudque nullatenus advertente, aJia 
distinctione opus est. Si sacerdos aliquando, semel pro 
semper, uti aiunt, habuit intentionem nonretractatamsem- 
per in posterum consecrandi hostias in corporali positas, 
licet non visas, consecratio videtur certa, quia adest inten- 
tio virtualis easdemconsecrandi. Sisacerdos illam intentio- 
nem numquam efformavit, aut efformavit, sed postea re- 
tractavit, consecratio est nulla, quia, juxta Rubricas citatas 
n. 458, sacerdos non intendit consecrare, nisi hostias quas 
videt, cum in ignotum voluntas non feratur. Hinc plures 
sacerdotes, ad anxietates de ciborii consecratione evitandas, 
non praetermittunt efformare illam positivam intentionem 
consecrandi quidquid est in corporali, etsi non visum. 

464. Etiam si ciborium cum parvis hostiis est in altari 
extra corporale, variae hypotheses fmgi possunt. 

Nam si alius ciborium ad altare detulit et extra corporale 
posuit, sacerdote inscio illudque nullatenus advertente, con- 
secratio est certe invalida. 

Si sacerdos extra Missam, e. g., sero, aut immediate 
ante Missam, voluit ciborium consecrare, illudque detulit 
ad altare, aut afferendum jussit, aut vidit afferri voluitque 
consecrare, sed deinde illud extra corporale positum non 
advertit, nec de illo amplius cogitavit ; quaestio elegans est 
inter doctores, utrum consecratio valeat, necne. Pleriqne 
negant, quia cum intentio consecrandi extra corporale fuis- 
set peccatum mortale, illam tu habuisse non praesume- 
ris (1) : proinde dicendum estte habuisse intentionem con- 
secrandi ciborium, sed positumin corporali; quae restrictio 
non verificatur. Alii affirmant, quia intentio consecrandi 
ciborium adfuit, et non apparet sacerdotem eamdem limi- 

(1) S. Alphonsus, VI, n. 211 ; Benedictus XIV, De sacros. Missae 
sacrif., lib. III, cap. XVIII. 

tavisse ad ciborium in corporali positum ; limitavisset, si 
hac de re cogitavisset, sed haec est voluntas interpretativa 
quae in rerum natura non existit. Nos distinguimus (1). Si 
sacerdos praecedenter habuit intentionem non consecrandi 
id quod est extra corporale, aut in genere id quod non est 
licite consecrabile, adhaeremus primae sententiae, quia 
haec praecedens virtualis intentio videtur limitare conse- 
crandi intentionem ad ciborium in corporalipositum (n.459). 
Si sacerdos praecedentem illam intentionem non habuit, ad- 
haeremus alterae ob allatam rationem. In praxi igitur con- 
secratio in casu habenda erit uti dubia (2). 

465. In dubio de consecratione parvarum hostiarum sa- 
cerdos duplicem viam sequi potest. Nempe vel eas reponat 
in ciborio, et in alia Missa alius sacerdos eas super corpo- 
rali positas consecret sub conditione : Nisi consecratae 
fuerint. Vel eas sumat post sumptionem sanguinis, et melius 
post ablutionem, sed ante purificationem, quia reliquiae 
sanguinis sunt certe sacramentum, dum hostiae illae in 
ciborio suntdubiae. Hanc alteramviam praefert S. Alphon- 
sus, F/, n. 217 ; et merito quia secus hostiae dubie conse- 
cratae venerationi fidelium aliquo modo exponerentur. At 
si hostiae dubie consecratae forent in magna quantitate, 
primam viam sacerdos sequi necessario deberet. 

Articulus II 
De applicatione Missarum. 

§ 1. — De applicatione Missarum in se. 

466. Ex dictis n. 34, habes Missae applicationem esse 
actum voluntatis quo sacerdos celebrans intendit sacrificium 
eucharisticum offerre pro aliquo sive pure et simpliciter, 
sive ad determinatum finem ; qui exinde specialem fructum 
propitiatorium percipit, absente obice, praeter adorationem 
et gratiarum actionem nomine ejus specialiter factam. Id 

(1) D^Annibale, /, § 136, not. 27. 

(2) Lehmkuhl, op. cit., n. 125; Benedictus XIV, l. e. ; S. Alphonsus, 
l. c. 

sacerdotem posse, in eonfesso est apud omnes ; sicut enim 
Christus D. consecrat ministerio sacerdotis, sui repraesen- 
tantis, ita etiam sacerdoti applicationem faciendam commi- 
sit. Hinc doctrinam pseudo-synodi Pistoriensis « qua dum 
profitetur credere sacrificii oblationem extendere se ad 
omnes, itatamen ut in liturgia fierit possit specialis com- 
memoratio aliquorum tam vivorum,quam defunctorum, 
precando Deum peculiariter pro ipsis, dein continuo sub- 
jicit : Non tamen quod credamus in arbitrio esse sacer- 
dotis applicare fructus sacrificii cui vult, imo damnamus 
hunc errorem velut magnopere offendentem jura Dei, 
quisolus distribuit fructus sacrificii cuivult et secundum 
mensuram quae ipsi placet ; unde et consequenter tradu- 
cit velut falsam opinionem invectam in populum quod 
illi qui eleemosynam subministrant sacerdoti sub condi- 
tione quod celebret unam Missam, specialem fructum ex 
ea percipiant », Pius YI in const. Auctorem fidei, 38 Aug. 
1794, sub n. 30, sequenti censura percellit : « Sic intel- 
lecta, ut, praeter peculiarem commemorationem, specialis 
ipsa oblatio seu applicatio sacrificii quae fit a sacerdote non 
rnagis prosit (ceteris paribus) illis prO quibus applicatur, 
quam aliis quibusque ; quasi nullus specialis fructus pro- 
veniret ex speciali applicatione quam pro determinatis per- 
sonis aut personarum ordinibus faciendam commendat ac 
praecipit Ecclesia, speciatim a pastoribus pro suis ovibus, 
quod velut ex divino praecepto descendens a sacra Triden- 
tina synodo diserte est expressum (Sess. XXIII, cap. I, 
de ref. — Benedictus XIV, const. Cum semper oblatas, 
§ 2), falsa, temeraria, perniciosa, Ecclesiae injuriosa, in- 
ducens in errorem alias damnatum in Yicleffo » (1). Yide 
etiam infra, n. 538. Imo sacerdos valide et per se etiam li- 
cite potest quoque sacrificii fructus dividere, uni, e. g., 
applicans latreuticum, idest adorationem nomine ejus spe- 
cialiter factam, alii eucharisticum, alii satisfactorium, etc. 
Praestat hanc Missae applicationem melius declarare. 

(1) Error in Wicleffo alias damnatus habetur in propositione 19 : Spe- 
ciales orationes, applicatae uni personae per praelatos vel religiosos 
nonplus prosunt eidem, quam generales, ceteris paribus. 

467. In primis Missae applicatio, ut patet ex definitione 
data, essentialiter consistit in actu voluntatis seu in inten- 
tione celebrantis. Recepta autem sententia est non suffi- 
cere intentionem interpretativam, quae reipsa in rerumna- 
tura non existit ; non esse necessariam intentionem actualem 
aut virtualem, sed sufficere habitualem, idest aliquandohabi- 
tam et non revocatam, licet hic etnunc neque actu nequevir- 
tute existat, dum, ut diximusft. 455, pro validitate conse- 
crationis intentio habitualis satis non est. Haec est sententia 
communis contra Yasquez, disp. XXXVIII, cap. VI, n. 74, 
et paucos alios ; quam amplectitur et declarat De Lugo, 
De sacram. in genere, disp. VIII, n. 93, his verbis : « Quod 
mihi etiam magis probatur, qiiia videtur esse magis juxta 
sensum et praxim omnium, qui putant se satis valide ap- 
plicare fructum sacrificii, si praecedenti die applicent, licet 
postea non recordentur, dumtamen illam voluntatem non 
retractent. Nam sicut possunt aliqua ex nunc donari sub 
conditione : Si crastina die venerint in meam potestatem, 
qua conditione cras posita, voluntas praeterita transit in 
absolutam et habet effectum, sic dicendum videtur de 
fructu sacrificii, cujus sacerdos est quasi dominus vel dis- 
pensator ex Christi commissione. Poterit ergo donare vel 
dispensare illum fructum sub conditione : Si ponatur sa- 
crificium, quae voluntas habebit effectum, posita condi- 
tiOne, cum sit legitimi dispensatoris et non retractata ». 
Exinde satis intelligitur ad Missae applicationem satis esse 
intentidnem habitualem etiam habitam ante receptum sa- 
cerdotium ; e. g., si diaconus, crastina die presbyteratum 
recepturus, dicat: Intendo.primam Missam applicare pro 
patre meo;quod fusius et sapienter explicatidem DeLugo, 
/. c, n. 97 sequ. Quamquam vero intentio tantum habi- 
tualis sufficiat, tamen melior foret intentio virtualis, et om- 
nium optima actualis ac fervens, quia quo fuerit expressior 
ac ferventior intentio sive sacerdotis celebrantis, sive 
illius pro quo Missa applicatur, eo abundantior fructus pla- 
catorius et impetratorius obtinebitur. 

468. Ex his sequitur, si sacerdos initio mensis Missas 
applicare intendit per integrum mensem, e. g. ? pro anima- 

bus in purgatorio, Iicet deinde de hac re non amplius cogi- 
tet, valide applicare ex intentione habituali, dummodo 
intentionem non mutaverit. Quid si intentionem mutavit? 
Yalebit ne prior, an posterior? Respondet Lehmkuhl, vol. II, 
n. 188 : « a) Si sacerdos prioris intentionis memor aliam 
facit, posterior intentio certo praevalet. b) Si vero immemor 
prioris intentionis eam in aliam mutat, per se quidem idem 
dicendum est, etsi illius memor mutationem non fecisset. 
c) At si priorem intentionem ita fecit, ut voluerit eam pror- 
sus valere, etsi forte ex oblivione eam mutaturus sit, prior 
praevalebit {i)..d) Quod si non constat, nil restat nisi ut 
sequenti die pro illa ex duabus intentionibus Missam dicat, 
quam Deus sciat invalidam mansisse : alterutra enim, etsi 
sacerdos ipse id disjudicare nequeat, valida certo erit ». 
Liceat aliquid animadvertere circa solutionem in tertia hy- 
pothesi, etsi a gravissimis auctoribus datam. Scilicet solu- 
tioni plene subscribimus, si altera intentio est habitualis et 
non habet illam clausulam derogatoriam ; e. g., sacerdos 
pro Titio applicare vult cum illa clausula ; deinde, oblitus 
prioris intentionis, pro Sempronio absque illa clausula ; 
tandem, oblitus praecedentium intentionum, celebrat, ap- 
plicans pro nemine ; putamus priorem intentionem praeva- 
lere et medium sacrificii fructum obvenire Titio. Insuper 
solutionem non admittimus, si alteraintentio, sicutiprima, 
est habitualis et habet illam clausulam derogatoriam ; e. g. 
sacerdos pro Titio applicare vult cum illa clausula ; deinde, 
oblitus prioris intentionis, pro Sempronio pariter cum illa 
clausula ; tandem, oblitus praecedentium intentionum, ce- 
lebrat, applicans pro nemine ; putamus alteram intentio- 
nem praevalere et applicationem cedere Sempronio. Sane 
duae intentiones sunt prorsus aequales et ideo non apparet 
cur altera praevalere non debeat juxta regulam generalem 
in mutatione voluntatis ; et assentitur De Lugo, /. c, 
n. 134. Tandem solutionem habemus dubiam, si altera in- 
tentio non habet illam clausulam, sedest actualis; e. g., sa- 

(1) Ita etiam De Lugo, De sacram. in genere, disp. VIII, n. 121 sequ. 
Ballerini ad Gury, vol. II, n. 355 ; Haine, Theologiae Moralis elementa 
tom. III, q. 98 ; aliique. 



CAPUT IV. DE SACERDOTE MISSAM CELEBRANTE 333 

cerdos pro Titio applicare vult cum illa clausula, et deinde 
de facto, oblitus prioris intentionis,applicat pro Sempronio; 
putamus probabilius alteram intentionem actualem praeva- 
lere et Sempronium obtinere applicationem. Ratio quae 
nos movet, est quia prima intentio habet quidem clausu- 
lam derogatoriam, sed alteram comitatur traditio ; et si- 
cuti si quis Titio rem donaret sub conditione : Si venerit in 
meam potestatem, etiam cum illa clausula, ac postea rem, 
dum venit in suam potestatem, oblitus prioris donationis, 
tradit et donat Sempronio, dominium rei potius Sempronio 
acquisitum videtur quam Titio ; ita et in casu nostro.Proinde 
licet constet sacerdotem praedicto modo fecisse intentionem, 
menus est, ut, celebrata Missa cum posteriori intentione 
actuali, adhibeat remedium ultimo loco a clarissimo auctore 
indicatum. 

469. Quod si sacerdos neque habitualem, neque vir- 
tualem, neque actualem intentionem habet, Missa nemihi 
applicatur, et specialis propitiatorius fructus remanet in 
thesauro Ecclesiae. Auctores passim animadvertunt in 
praxi numquam abesse applicationem, quia videtur sacer- 
dos celebrans semper hanc confusam, generalem, implici- 
tam, habitualem voluntatem gerere, ut si omnis applicatio 
desit aut impossibilis facta sit, sibi specialis fructus obve- 
niat (1). At, seposita intentione interpretativa quae nonsuf- 
ficit, quaestio est facti. Si sacerdos celebraiis hanc inten- 
tionem neque habitualem habet, quia, e. g., de hac re 
numquam cogitavit, Missam sibi non applicat et specialem 
fructumnon obtinet ; sihanc intentionem saltem habitua- 
lem habet, Missam certe sibi applicat et fructum specialem 
obtinet. Igitur si volumus Missae applicatione in casu gau- 
dere, debemus semel efformare illam intentionem eamdem-, 
que deinceps non revocare . Ceterum expedit ut Missam 
applicemus, idest ut fructum pretiosissimum quem Deus in 



(1) Franzelin, op. cit., thesi XIII, circa finem ; Suarez, in 3 p. D. 
Thomae, disp. LXXIX, sect. 9; De Lugo, De sacram. Eucharist., 
disp. XIX, n. 226 sequ. ; Lehmkuhl, l. c 

nostris manibus posuit, distribuamus ; licet proprie dicta 
obligatio non adsit (1). 

470. Et quidem pro certa applicationis validitate intentio 
sacerdotis celebrantis existere debet saltem ante consecra- 
tionem specierum. Scilicet si presbyter, nonnisi post ex- 
pletam Missam, aut post communionem, format intentionem, 
applicatio est certe nulla, ut cum communi probat, contra 
nonnullos, Suarez, in 3 p. D. Thomae, disp. LXXIX, 
sect.TX, n.6. Sipost consecrationem calicis, sedantecom- 
munionem, applicatio estprobabiliusnulla, quia sacrificium 
producit fructus quando offertur et offertur probabilius 
sqla utriusque speciei consecratione (n. 34). Si ante con- 
secrationem calicis, sed post consecrationem panis, appli- 
catio habetur communius valida^ quia consecratione panis 
sacrificium inceptum quidem est, sed nondum oblatum, et 
adhuc dici potest applicationem fieri duni sacrificium per- 
ficitur (2). Quoniam vero non desunt graves auctores, con- 
trarium docentes, dicendum applicationem in casu dubiam 
esse. Tandem si ante consecrationem panis, licet imme- 
diate ante, applicatio est certe valida, quia omnes actiones 
precesque quae praecedunt, sunt praeparatoriae ad sacri- 
ficium quod certe nondum oblatum est/ Sacrificium autem 
suos effectus producere post expletam sanguinis consecra- 
tionem, diximus n. 37. Geterum expedit omnino ut sacer- 
dos applicationem determinet, antequam Missam ineipiat. 
Ad rem Benedictus XIV, De sacros. Missae sacrif., lib. III, 
cap. XVI, n. 9 : « Sacerdos, se ut omnibus expediat 
difficultatibus, in praeparatione ad Missam, antequam sa- 
cris se vestibus induat, ne omittat sacrificii fructum appli-, 
care ». 

471. Ex dictis apparet quid dicendum de Missae appli- 
catione sub conditione. Nam applicatio sub conditione de 
praeterito, e. g., applico pro Titio, si mortuus est, aut de 

(1) Nonnulli obligationem affirmare videntur : Gury, vol.ll, n. 354; 
Billuart, De almo Eucharistiae sacramento, disp. VIII, art. IV, circa 
finem : sed solidis argumentis haec obligatio non adstruitur. 

(2) Busembaum, De sacram., n. 125; Gury, vol. II, n. 355, Lehm- 
kuhl, vol. II, n. 187. 

praesenti, e. g., applicopro Titio, si est in itinere, licitaper 
se est ;insuper est valida, si conditiq momento consecrationis 
jam impleta est, licet illius implementum nos ignoremus, 
quia intentio sacerdotis existit et Deus cognoscit implemen- 
tum conditionis ; est invalida, si momento consecrationis 
conditio nondum existit. Applicatio sub conditione defuturo 
contingenti, e. g., applico pro judice, si sententia ab eodem 
crastina die proferenda erit mihi favorabilis, est invalida, 
si intentio sacerdotis alligata est facto verificationis condi- 
tionis futurae, quia hoc in casu intentio non existit quando 
Missa celebratur, et efFectus sacrificii non potest remanere in 
suspenso (n. 37) ; imo per se est etiam illicita, si nempe sa- 
cerdos invaliditatem applicationis dignoverit. Quod si sacer- 
dos applicet pro judice, si Deus praevidet sententiam fore 
favorabilem, recidimus inconditionem depraesenti. Appli- 
catio sub conditione de futuro necessario, e. g., applicopro 
Titio, si crastina die sol orietur, estvalida, quiaconditiopro 
non adjecta habetur et ideo applicatio censetur inconditio- 
nata, nisi sacerdos verificationi conditionis suam intentio- 
nem revera alligatam voluerit ; insuper est illicita, utpote 
jocosa. Tandem applicatio sub conditione defuturo impos- 
sibili, e. g., applico pro Titio, sidigito coelum tetigerit, est 
invalida et illicita (1). 

472. At simplex error circaaliquam circumstantiam, etsi 
dans causam applicationi, intentionem nori excludit, et 
ideo applicationem per se non reddit invalidam, nisi appli- 
catio facta fuerit sub vera et proprie dicta conditione illius 
circumstantiae. Ratio est quia sacerdos habet intentionem, 
quae applicationem determinet,' necesse est : utique, co- 
gnita veritate, sacerdosnon habuissetintentionem, sedhaec 
est voluntas interpretativa quae in rerum natura non exti- 
tit, etideo nil operatur. Vide quae dehoC errore relate ad 
consensum matrimonialem disputavimus in nostro Trac- 
tatu canonico de matrimonio, n. 786. Hanc doctrinam 
nonnullis casibus particularibus applicantes,, dicimus ap- 
plicationem valere, si sacerdos applicavit pro Titio, putans 

(1) Vide nostrum Tractatwmcanonicum.de matrimonio, n. 843, 844. 

Titium esse sanum, dum est infirmus, etsi, cognita Titii 
infirmitate, sacerdos pro eodem non applicavisset ; item si, 
e contrario, sacerdos applicavitproTitio, putans Titium esse 
infirmum, dum est sanus, nisi sacerdos applicaverit prae- 
cise ad impetrandam Titio sanitatem ab infirmitate, qua la- 
borare falso putat (n. 474). Pariter valida est applicatio, 
si sacerdos applicavit pro Titio, putansTitium esse vivum, 
dum est mortuus, licet cognita Titii morte, sacerdos pro 
Titio non applicavisset. Non dignoscimus auctores ab hac 
solutione dissentientes ; sed quid si, e contrario, sacerdos 
applicavit pro Titio, pufans esse mortuum, dum est vivus? 
Gury, tom. 11, n. 358, putat applicationem esse nullam ; 
rectius Ballerini in nota censet applicationem validam esse 
« quia satisfactorius sacrificii fructus etiam vivo prodesse 
potest et apurgatorii poeniseximere. Praeterea vivus capax 
est et particeps fit eorum quoque fructuum, quorum capa- 
ces mortui non sunt. Et exinde est quorumdam usus, qui, 
hoc praesidium sibi sollicite quaerentes, praestitutas a se 
Missas vel omnes vel magna ex parte praemittere satagunt, 
dum in vivis degunt » . 

473. Porro, ut ex definitione applicationis apparet, sa- 
cerdos sua intentione vult offerre sacrificium pro aliqno, 
idest pro persona certa ac determinata saltem momento 
consecrationis. Si persona pro qua Missa applicatur, tunc 
est incertaac indeterminata, applicatio foret nulla. Hinc, e." 
g., est invalida applicatio pro uno vel duobus ex commu- 
nitate. Auctores passim docent nullam quoque esse appli- 
cationem, si sacerdos, receptis decem Missis a decem perso- 
nis, intendit singulas celebrare pro singulis indeterminate, 
seu primam, e. g. , celebrare non pro illo qui illam Missam ob- 
tulit, aut pro omnibus decem, sed pro uno ex decem offeren- 
tibus indeterminate, et ita de ceteris, quia revera hoc in casu 
persona pro qua offertur, est incerta (1). Pariter est irrita 
applicatio pro illo cui Titius interrogatus voluerit ; item, ut 
putamus, proillo, cui Deus applicabit, quia Deus nulli de- 
terminate applicat, relinquens hoc sacerdoti. Benedictus 

(1) Lehmkuhl, vol. II, n. 189 ; Marc, vol. 11, n. 1599 ; S. Alphonsus, 
VI, n. 335. 

XIV, De sacros. Missae sacrif., lib. III, cap. XVI, n. 8, 
hanc ultimam quaestionem ponit, sed non solvit. 

474. Imo ad validitatem applicatipnis non solum requi- 
ritur ut persona sit certa ac determinata, sed ulterius, si 
Missa applicatur ad aliquem fmem seu causam particula- 
rem, necesse est ut haec causa tempore consecrationis ob- 
tineri valeat. Hinc, e. g., foret invalida applicatioad ob- 
tinendam Titii liberationem a carcere, vel ad obtinendam 
sententiam favorabilem in tali causa, vel ad obtinendam 
Sempronii sanitatem a tali infirmitate, si Titius jam a car- 
cere liberatus est, vel sententia seu favorabilis seu contra- 
ria jam prolata, vel Sempronius jam convaluit, aut illam 
infirmitatem numtjuam habuit, aut mortuus est. Quod si 
causa pro qua Missa applicatur, nunc quidem non existit, 
sed existet in posterum, Missae applicatio non est inutilis, 
quia non repugnat ut gratia obtineatur nunc pro tunc, seu 
nunc impetretur gratia, quae tamen a Deo concedetur, 
postquam causa extiterit ; hinc, e. g.$ nil prohibet quo- 
minus Missa nunc applicetur ad impetrandam Titio sani- 
tatenr ab infirmitate quam primo habebit, vel ab infirmita- 
tibus quas habebit usque ad majoritatem filiorum (n.'S7). 

475. Ceterum non est necesse pro applicationis validitate 
applicare nominatim pro Titio autSempronio.Sufficit, e. g., 
applicare pro maximo peccatore ; pro anima graviori tenta- 
tioneafflicta ;pro animapurgatorii ceteris magis derelicta,vel 
magis Deo grata ; pro illo cui Deus desiderat Missam a me 
applicari ; pro illo pro quo tibi propositum fuit applicare ; 
pro quo hodie applicandum est ; ad intentionem dantis sti- 
pem aut superioris ; si plures seorsum stipem dederunt, 
pro eisjuxta ordinem quo dederunt, etc, quia in omnibus 
his et similibus casibus persona pro qua Missa applicatur, 
est certa et determinata objective seu coram Deo. Si plures 
eodem vel diverso tempore plures Missas commiserunt, 
sufficit etiam singulas applicare pro omnibus, quia ex una 
parte personae pro quibus applicatur, sunt certae ac deter- 
minatae, et ex altera, completo numero Missarum, nemo 
defraudatus est, quamcumque demum sententiam retineas 

22 

circa quaestionem, de qua n. 492 (1). Hic autem referre 
juvat verba Card. Bona, De sacrif. Missae, cap. I, § 5, 
quae citat etiam Benedictus XIV, De sacros. Missae sacri- 
jficio, lib. III, cap. XVI, n. 9 : « Optimum quoque aliqui- 
bus visum est, quod sacerdos qui pro pluribus offerre in- 
tendit, eos specialiter et nominatim exprimat, non genera- 
liter et in confuso, quia singulis minus prodesset ; suum 
enim effectum producit secundum modum quo applicatur ; 
perfectior autem applicatio est, cum omnes singillatim no- 
minantur » . 

476. Praeterea aliquando persona pro qua Missa appli- 
catur, obvia non est, sed nihilominus est certa ac determi- 
nata, et applicatio valet : quod nonnullis exemplis declara- 
mus. Itasi fidelis petitMissae applicationem adobtinendum 
aliquod beneficium, e. g., pro felici exitu futuri exami- 
nis, sacrificium, praevalenter impetratorium, applicatur 
non fideli petenti, sed candidato, si candidatus est a peteiite 
distinctus, ut scilicet Deus, intuitu sacrificii, illum illuminet 
et juvet in periculo subeundo. Si fidelis petit Missae appli- 
cationem ad gratias agendas pro beneficio recepto, e. g., 
pro felici exitu examinis praeteriti, sacrificium, praeva- 
lenter eucharisticum, applicatur non candidato, sed fideli 
petenti (2), si petens est a caodidato distinctus. Si fidelis 
petit Missae applicationem in honorem Spiritus Sancti, 
sacrificium, praevalenter latreuticum, applicatur non Spi- 
ritui Sancto et nec exclusive fideli petenti, sed omnibus ho- 
minibus, ut gratiis intuitu sacrificii a Deo concessis homi- 
nes Spiritum Sanctum melius cognoscant et ament, unde 
aliquis honor et gloria accidentalis eidem Spiritui Sancto 
provenit; cujus honoriset gloriae meritum ipsi petenti ob- 
venit. Si petit Missae applicationem in honorem B. M. V., 
aut alicujus Sancti, sacrificium, praevalenter eucharisti- 
cum propter beneficia a Deo concessa B. M. V. aut illi 
Sancto^ applicatur omnibus hominibus, ut supra. Quod si 

(1) D'Annibale, Sumrnula etc, vol. III, § 189, not. 3; Lehmkuhl, l.c; 
Marc, l.c. ; S. Alphonsus, l. c. ; Gury, vol. 11, n. 356. 

(2) De Lugo, De sacram. Euchar., disp. XIX, n. 193; Suarez, in 3 
p. D. Thomae, disp. LXXYIII, sect. I, n. 1. 

sacrificium applicatur una simul in honorem Spiritus Sancti, 
aut B. M. Y., aut alicujus Sancti, et ad beneficium obtinen- 
dum, vel ad gratias agendas pro beneficiorecepto, ex dictis 
facile inteiliges cuinam Missa applicetur. 

477. Ut vero melius declaremus ea quae dicta sunt, 
quaerimus num valeat applicatio pro persona quae primo 
moritura est. Hoc modo proposita quaestione, persona pro 
qua fit applicatio, videreturincerta ac indeterminata, ideo- 
que applicatio invalida. Sed perperam ; nam persona primo 
moritura estcerta ac determinata ; utique eam nos non co- 
gnoscimus, sed Deus cognoscit, idque satis superque est 
pro applicationis validitate. Proinde absque ullo dubio 
tenendum est applicationem in casu validam esse (1) ; et 
mirum est nonnullos de validitate bujus applicationis dubi- 
tavisse. Haec applicatio, cessante obice, obtinebit personae 
primo moriturae, praeter alia, gratiam pretiosissimam bene 
moriendi. In unico casu nos hanc applicationem habemus 
invalidam, aut saltem valde dubiam, nempe si eodemtem- 
poris, momento plures personae una simul primo moriturae 
sint ; nam hoc in casu persona primo moritura (in numero 
singulari) reipsa non existit. Haec eadem repetantur de 
aliis similibus casibus ; de applicatione vero pro eo qui 
postea Missam petiturus est et stipendium praebiturus, 
infra n. 537 redibit sermo. 

478.: In genere Missa applicari potest pro omnibus seu 
vivis seu defunctis qui non prohibentur vel ex ipsa natura 
rei, quia scilicet constat in foro externo esse incapaces cu- 
juscumque fructus propitiatorii, vel ex positivo superioris 
praecepto. Ecclesia de facto positive prohibuit ne pro ali- 
ctuibus' personis publicae preces fierent et a fortiori nomen 
earum pronuntiaretur in Missa, idest in canone aut in ora- 
tionibus, ut alias videbimus ; sed putamus has positivas 
Ecclesiae prohibitiones non respicere solam, secretam pri- 
vatamque Missae applicationem, de qua solahic sermo est. 
Imo nec omnibus certum est- Ecclesiam in foro externo 
.posse suis positivis legibus afficere solam, secretam, pri- 

(1) De Lugo, Besacram. Eucharistiae, disp. XIX, n. 209 ; et De sa- 
cram. poenitentiae, disp. XIII, n. 136. 

vatamque Missae applicationem, cum haec videatur esse 
actus mere internus ; quam opinionem nos suo loco rejicie- 
mus. Sed jam singulas personarum classes percurramus. 
479. In primis ex ipsa rei natura Missa applicari nequit 
pro illis quos constat in foro externo esse damnatos, sive 
in inferno tortos, sive in parvulorum limbo reclusos. Hinc, 
e. g., Missam applicare non possumus pro infantibus,, qui 
ante omnem rationis usum mortui sunt sine baptismate, 
cum certum omnino sit eorum animas esse in limbo. ltem 
nec pro fidelibus baptizatis qui in peccato mortali aperte 
decesserunt, e. g., in actu adulterii interfecti, absque ullis 
positivis et probabilibus poenitentiae signis ante mortem, 
cum pro foro externo certum siteorum animas esse in in- 
ferno. Item nec pro excommunicato sive tolerato sive vi- 
tando, qui ex hac vita discessit, quin probabiliter constet 
fuisse in bona fide, aut ante mortem resipiscentiae signa 
dedisse, ob eamdem rationem. Item nec pro haeretico, aut 
schismatico, in haeresi et schismate defuncto, si non ad- 
sunt positiva et probabilia indicia quod defunctus velbona 
fide in haeresi aut schismate vixerit, vel poenitentiae ac 
resipiscentiae signa ante mortem dederit, quia pro foro ex- 
terno ipsius animam esse in inferno, certum est ex theolo- 
gico axiomate : Extra Ecclesiam non datur salus, in quod 
sacerdos,Missamapplicans, offendere videtur. Hinc proposi- 
tis dubife : « 1° An liceat Missam offerre pro iilis qui in mani- 
festa haeresimoriuntur, praesertim quando hujnsmodiappli- 
catio nota esset ; 2° An liceat etiam in casu quo hujusmodi 
applicatio Missae tantum sacerdoti et illi qui dat eleemosy- 
nam nota esset » ; S. C. S. Officii die 7 Apr. 4875, reposuit : 
« Ad l um et 2 um : Negative » (1). Gregorius XVI in epist. ad 
episcopum Augustanum die 16 Febr. 184$ data, docet 
Missae applicationem in casu illicitam esse etiam sub con- 
ditione : Si in gratia Dei mortui sunt ob bonam fidem 
aut conversionem in ultimo instanti, quia, ut ait Pon- 
tifex, secretiora haec divinae gratiae mysteria ad externum 
Ecclesiae judicium minime pertinent. Item nec pro apos- 

(!) Gollectanea S. C. deProp. Fide, n. 1891. 

tata, qui in apostasia mortuus est absque resipiscentiae et 
poenitentiae probabilibus argumentis (bona fides supponi 
non potest). Haec vera sunt etiam de illisqui in statu simu- 
latae apostasiae vivunt et moriuntur ; de quibus agit S. C. de 
Prop. Fide, in instructione data die 16 Junii 1817, ad 
missionarios Sutchuen, docens hos simulatos apostatas nec 
ecclesiasticas exequias habere posse, nec ecclesiasticam 
sepulturam (1). Tandem nec pro infideli defuncto, quin 
positiva ac particularia conversionis signa ante mortem de- 
derit. Hinc ad dubium : « Si in illo regno (Sinarum) licebit 
Christianis orare et sacrificium facere Domino Deo nostro 
pro suis defunctis qui in sua infidelitate ab hac vita disce- 
dunt » ; S. C/de Prop. Fide, die 12Sept. 1645, reposuit : 
« Si yere in infidelitate decedunt, omnino non licere » (2). 
S. Augustinus, De orig. anim., lib. III, cap. XII, ait : 
« Noli credere, nec dicere, nec docere sacrificium christia- 
norum pro iis qui non baptizati de corpore exierint, offe- 
rendum, si vis esse catholicus ». 

480. Pariter ex ipsa rei natura Missa applicari nequit 
pro illis, quos constat in foro externo esse in paradiso. 
Hinc Missam applicare non possumus pro infantibus bap- 
tizatis qui ante omnem rationis usum e vita migrarunt, 
cum sit de fide eorum animas esse inparadiso. Item nec pro 
Deo, pro SSma Trinitate, aut aliqua ejusdem persona, pro 
Angelo, pro Sancto. Italnnocentius III in cap. 6, De cele- 
bratione Missarum, ubi illud : Injuriam facit martyri, 
qui orat pro martyre, omnibus Sanctis merito appli- 
cat (3) : et exihde explicat curnam verba quae olim lege- 
bantur in secreta beati Leonis : Annue, quaesumus, 
Domine, ut animae famuli tui Leqnis haec prosit oblatio, 
fuerint mutata in sequentia : Annue, quaesumus, Domine, 
ut intercessione beati Leonis haep nobis prosit oblatio. 
Quod si aliquando verbis impropriis et inusitatis dicitur 



(1) Collectanea S. C. de Prop. Fide, n. i598. 

(2) Collectanea S. C. deProp. Fide, n. 1801. 

(8) At immerito illiid tribuit Sacrae Scripturae, cum desumptum sit ex 
S. Augustino, Serm. 17, De Verb. Apost., et Tract. 84 in Joannem. 

Missam applicari pro B. M. V., aut pro aliquo Sancto, 
id intelligi debet sensu quem exposuimus n. 475. 

481. At sine dubio Missa applicari potest pro anima in 
purgatorio manente, ut definit Conc. Trid., Sess. XXII, 
cap. JI et can. II ; ac rursus Sess.XXV, in decreto de pur- 
gatorio, ubi docet animas ibi detentas « fidehum suffragiis, 
potissimum vero acceptabili altaris sacrificio juvari », Ani- 
mae baptizatorum in statu gratiae defunctorum in purga- 
torio detentae juvantur hoc sacrificio per fructum satisfac- 
torium (n. 28), per fructum placatorium (n. 31) et etiam 
indirecte ac mediate pef fructum impetratorium (n. 29, in 
fine). Quoad vero animasnon baptizatorum, in statu gra- 
tiae defunctorum, in purgatorio detentas,vide infra n.488. 

482. Pariter Missa applicari potest pro fidelibus baptiza- 
tis viventibus, etiamenergumenis, infantibus, peccatoribus; 
item et pro defunctis, quorum aut gloria in paradiso, aut 
cruciatus in gehenna non constat in foro externo. Hinc, e. 
g.,nos possumus Missam applicare in suffragium infan- 
tium defunctorum, si probabile est eos, aliqualem rationis 
usum adeptos, peccati alicujus fuisse capaces. Pariter 
pro illis qui mortui sunt in odore sanctitatis, aut vitam 
pro confessione verae fidei dederunt, donec Sedis Apos- 
tolicae decreto in album Sanctorum relati non fuerint. 
Id declaravit etiam S. G. de Prop. Fide, scribens ad 
vicarium apostolicum Tunkini Occidentalis die 6 Aug, 
1840. Nam expositum fuit : « In Tunkino sive Orientali 
sive Occidentali adest, inter missionarios et sacerdotes 
indigenas utriusque vicariatus, conventio, qua, adveniente 
morte alicujus ex illis, omnes alii sacerdotes utriusque vica- 
riatus tres Missas pro illius anima celebrare debent. Talis 
conventio pariter extat inter omnes missionarios Seminarii 
Missionum ad exteros, ubique terrarum degant. Porro, oc- 
casione harum, exortum est dubium inter missionarios, an 
scilicet, praedictae tres Missae debeant celebrari pro illo- 
rum anima, quos persecutores in odium fidei trucidave- 
runt ; vel, si non praecise pro illorum anima, saltem de- 
beant celebrari pro solutione debiti circa has Missas erga 
eos dum viverent contracti,relinquendo divinae voluntati,ut 

quibuslibet necessitatibus vel iinimabus voluerit, illarum 
Missarum fructus applicet. Et in casu quo praedictae Mis- 
sae sint dicendae,an sint dicendae de Requiem\e\ de die». 
S. C x . reposuit: « Licet Innocentius III in cap. Martha, De 
celebrat. Missarum, dicat : Injuriam facit martyri qui 
orat pro martyre, id tamen ex Benedicto XIV, De serv. Dei 
beatif., lib. II, cap. II, n. 13 et 14, et lib. III, cap. XV, 
n. 8, intelligendum est de martyre vindicato, seu post- 
quam de ipsius pretiosa morte Summi Pontificis judicium 
accesserit. Ante judicium igitur, vel certe ante apostolicam 
inquisitionem super martyrio, possunt celebrari suffragia 
seu Missae juxta consuetudinem vel conventionem de qua 
supra et ad libitum de die vel de requiem ». Imo Missa 
applicari potest etiam pro defuncto qui est venerabilis ; num 
applicari queat pro defuncto qui est beatus, cum solum in 
sanctificatione judicium Sedis Apostolicae sit definitivum et 
irrevocabile, alii videant. Tandem applicari potest et pro 
fidelibus defunctis, quorum damnatio probabilissima qui- 
dem, sed certa in foro externo non est. 

483. Utrum vero Missa applicari possit, necne, pro fideli 
baptizato excommunicato, difficultate non vacat ob confusa 
doctorum verba. In primis certum est publice orari non 
posse pro excommunicato non solum vitando, sed etiam 
tolerato, dummodo de excommunicatione publice constet, 
et ideo ejus nomen pronuntiari non possein publicis Eccle- 
siae precibus etpraesertim in precibus Missae. Haec prohi- 
bitio habetur in cap. $8 et 38, De sententia excommuni- 
cationis, etc. ; et de ea nos agimus in cap. VII, art. II, 
§ 5 a . Ex his canonibus plures doctores deducunt prohibitam 
quoque esse solam privatam et secretam Missae applicatio- 
nem pro excommunieato tum yitando tum tolerato (1) ; 
alii autem pro ,excommunicato tolerato admittunt sacer- 
dotem celebrantem posse secreto Missam applicare post 
extravagantem Ad evitanda Martini Y ; pro excommuni- 
cato vitando censent sacerdotem posse Missam secreto ap- 



(1) Salmanticenses, Tract. V, De sacrif. Missae, cap. II, puncto II, 
n. 16, citantes plures alios. 

plicare nomineproprio, non autem nomine Ecclesiae (1) .Nemo 
autem negat sacerdotem posse in Memento excommunicati 
etiam vitandi memoriam facere, sicuti alias preces privatas 
pro eodem effundere : item posse Missam pro ejusdem con- 
versione applicare indirecte, applicando, e. g., pro Eccle- 
siae exaltatione, pro conversione peccatorum, etc' 

Ut mentem nostram circa propositam quaestionem pan- 
damus, dicimus ex ipsa rei natura evidenter non prohiberi 
Missae applicationem pro excommunicato viventi seu tole- 
rato seu vitando ; item nec pro defuncto, nisi mala fides 
aut contumacia moraliter certa sit in foro externo. Ulterius 
putamus nec prohiberi positiva Ecclesiae lege. In primis 
enim, admissa in Ecclesia hac potestate quam nonnulli ne- 
gant, prohibendi solam, privatam secretamque Missae ap- 
plicationem, a priori incredibile est Ecclesiam quae unice 
quaerit excommunicati resipiscentiam prohibuisse eucharis- 
ticum sacrificium privatim et secreto offerri etiam ad gratiam 
conversionis obtinendam. Equidem prohibuit-publicas pre- 
ces pro excommunicato, ut, hac exclusione humiliatus, 
ipse tandem revertatur ad cor ; sed minime prohibuit pri- 
vatas preces et multo minus debuit prohibere solam, pri- 
vatam, secretamque Missae applicationem, quae ex una 
parte accedit potius precibus privatis, quam orationibus 
publicis fori externi, et exalia est efficacissima ad gratiasa 
Deo impetrandas. A posteriori haec Ecclesiae prohibitio 
dicitur contineri in cit. cap. <28 et 38, De sententia ex- t 
communicationis, etc; atqui in his canonibus haec prohi- 
bitio non habetur. Nam, ut patet ex textu completo cap.%8, 
qui prostat apud Gonzalez, et ex ipsis verbis cap. 38, Inno- 
centius III ibi tradit excommunicatum defunctum habere 
non posse exequias et sepulturam ecclesiasticam, idest 
preces publicas fori externi, sine praevia cadaveris absolu- 
tione, licet manifesta dederit resipiscentiae signa ante 
mortem, nec per eum steterit quominus reconciliaretur 
Ecclesiae ; haec autem, cumsimus in materia odiosa, ad 

(1) S. Alphonsus, VI, n. 309; De Lugo, Z.c, disp. XIX, n. 187; 
Lehmkuhl, vol. II, n. iT7 ; Marc, Theol. Mor. Alphons., n. 1601, alii- 
que passim. 

solam, privatam secretamque Missae applicationem ex- 
tendi rion possunt. Hoc modohos canones interpretatus est 
etiam Benedictus XIV in const. Ex quo primum tempore, 
1 Martii1756, § 23 : « Sacri Ecclesiae canones pro ex- 
communicatis orare publice vetant, uti cautum legitur in 
cap. ANobis, 2, etin cap.Sacris, De sententia excommu- 
nicationis. Et quamvis id non obstet quominus pro eorum 
conversione orare liceat, hoc tamen ita praestari non debet, 
ut eorum nomina in solemni sacrificii precepronuntientur; 
quod piene congruit veteri disciplinae, de qua Estius in 
4 Sentent., dist.jS, § 13. Satis est in eum fmem mente 
anijmoque Deum Optimum Maximum rogare ut aberrantes 
ad viam salutis et ad sanctae matris Ecclesiae sinum redu- 
cere dignetur, quemadmodum pergit Sylvius, in 3 p. D. 
Thomae, tom. IV, qu. 83, a. 1, qu. 9. Atque haec est ip- 
siusmet S. Thomae doctrina in 4 sent. , dist. 18, q. 2, a. 
1 ', ad 1 um : Pro excommunicatis orari potest, quamvis 
noh inter orationes quae pro membris Ecclesiae fiunt. 
Neque ut huic christianae charitatis officio satisfiat, ne- 
cesse est intervertere leges Ecclesiae quae a fidelium sibi 
obsequentium catalogo excludit eorum nomina qui se ab 
illius unitate et obedientia separarunt, quaeque dum pro- 
hibet ne pro his publice oretur, eorum certe commemora- 
tionem ab officio Missae quae publicum est sacrificium, 
excludit ». Et deinde refert et laudat verba Bellarmini quae 
habes n. 5e^w.Tandemhaecconfirmantur,saltemquoad ex- 
communicatos toleratos, ex dicendis n. sequ. de haereticis 
et schismaticis ; nam haeretici et schismatici sunt excommu- 
nicati, et tamen Missa privatim et secreto applicari utique 
potest saltem pro eorum conversione. Ceterum Missam pro 
excommunicatoapplicantes, cavere debemus ne scandalum 
praebeamus, et si agitur de vitando, ne cum ipso commu- 
nicemus : unde, e. g., non possumus ab eodem eleemosy- 
nam pro applicatione recipere. Ex his omnibus concludi- 
mus, excluso scandalo et citra vetitam communicationem, 
Missam privatim et secreto applicari posse pro excommuni- 
cato viventi tum tolerato tum vitando, saltem ad ejuscon- 
versionem obtinendam, sed non abnuimus applicari posse 

quoque ad alium finem honestum, e. g., ad impetrandam 
illius sanitatem a contracto morbo ; item et pro defuncto, 
si bona fides aut resipiscentia ante m&rtem probabilis sit in 
foro externo, secus applicari nequit ex ipsarei natura, non 
autem ex prohibitione Ecclesiae quae non extat. 

484. Haec repetenda esse putamus de haereticis et schis- 
maticis. Ita expresse Bellarminus, Controv. tom. III, lib. 
VI, De Missa, cap. VI: « Aliquis petet utrum liceat hoc 
tempore sacrificium offerre pro haereticorum sive infide- 
lium conversione. Ratio dubitandi est, quia tota liturgia 
Latinae Ecclesiae quae nunc est in usu, refertur ad fide- 
les, ut patet ex precibus oblationis tum extra tum intra ca- 
nonem. Respohdeo : existimo id licere, modo nihil addatur 
ad Missam, sed solum per intentionem sacerdotis applice- 
tur sacrificium conversioni infidelium seu haereticorum ; id 
enim faciunt viri pii et docti quos reprehendere non possu- 
mus, nec extatEcclesiae prohibitio » . Et quod magis est, hanc 
doctrinam, utidiximus,refertetapprobatBenedictus XIY, /. 
c. Sane dum Leo XIII catholicos omnes vehementer urget ut 
misericordiarum Patrem enixe adprecentur pro haeretico- 
rum'et schismaticorum conversione, quis credet Ecclesiam 
sacerdotibus prohibere quominus ad hanc conversionem 
obtinendam eucharisticum sacrificium privatim et secreto 
offerant ? Archiepiscopus Parisiensis epistola pastorali men- 
sis Octobris 1896 hortatur, e contrario, sacerdotes suos 
subditos, ut aliquando Missam offerant pro Anglorum con- 
versione. Ceterum facile patet evitandam esse quamlibet 
communicationem in divinis cum haeretico aut schismatico. 
Hinc proposito dubio : « Utrum possit aut debeat celebrari 
Missa ac percipi eleemosyna pro graeco-schismatico, qui 
enixe oret atque instet ut Missa applicetur pro ipso sive in 
ecclesia adstante sive extra ecclesiam 1 manente »; S. C. S. 
Officii, die 19 Apr. 1837 , reposuit : « Juxta exposita non 
licere, nisi constet expresse eleemosynam a schismatico 
praeberi ad impetrandam conversionem ad veram fidem »(1 ). 

(1) Colleclanea S. C. de Prop. Fide, n. 877. Gregorius XVI in epis- 
tola die 9 Julii 1842, data ad Rupertum Feiis, praesidem monachorum 
Schyrensium Ordinis S. Benedicli in Monacensi dioecesi, expresse etiam 

485. Ex dictis facile patet quid dicendum sit de Missae 
applicatione pro apostatis, qui una simul sunt peccatores, 
excommunicati, Jiaeretici. Nimirum, si de apostasia publice 
constat, pro ipsis publiceorari nonpotest. Sed etiam hoc in 
casu Missa potest privatim . et secreto pro ipsis viventibus 
applicari, saltem ad eorum conversionem impetrandam ; 
item et pro defunctis, si ante mortem probabilia argumenta 
poenitentiae et resipiscentiae dederint. 

486. Tandem Missa applicari potest pro non baptizatis : 

quod sequentes responsiones declarant. S. C. de Prop. Fide, 

die 19 Aug.1776, edixit : « Non licere Missae celebrationem 

pro Turcis et schismaticis » (J). Sed nos ignoramus facti 

circumstantias ad quas haec responsio referebatur ; fortasse 

non agebaturde privata secretaqueMissaeapplicatione, aut 

aliqua aderat circumstantia quae hanc applicationem illici- 

tamreddebat ; quodex sequentibus clarius patebit. Expo- 

situm fuit S. C. S. Officii : « Turcae Chocini in Moldavia 

incolae, occasione rerum suarum deperditarum aut furto 

oblatarum,ad Fratres Minores Conventuales proxime distan- 

tes oblationes quasdam mittunt, urgentes per suum missum 

quatenus ope Divi Antonii Patavini quem Turcae Camene- 

cii vivere opinantur, res amissas rehabere valeant. Tria 

ergo dubia quaerenda proponuntur : 1° An Fratres Minores 

a Turcis oblationes recipere valeant ; 2° An pro Turcis pos- 

sintMissae celebrari ; 3° An oblationes illas possint accipere 

titulo eleemosynae pro Missa celebranda ad altare S. Anto- 

nii secundum offerentis exigentiam seu intentionem ». S. 

C. reposuit die 14 Maii 1779 : « Juxta propositas facti 

circumstantiqs non licere » (2). E contrario S. C. de Prop. 

Fide, cum per epistolam diei 25 Febr. 1837, ad Praefectum 

Missionis Epiri jussisset quemdam abusum corrigi, sub- 

dit : « Non si proibisce per altro con questo che i mis- 

sionarii ricevano ancora dai Turchi delle elemosine se loro 

si offrono per qualsiasi oggetto del divin culto ; s'intende 

docet exequias fleri non posse pro haeretico et schismatico, licet ad fa- 
miliam regnantem pertinuerint. 

(1) Gollectanea S. G. de Prop. Fide, n. 813. 

(2) Collectanea S. C. de Prop, Fide, n. 874. 

pero sempre che essi non per altre debbano porgere inces- 
santi preghiere al Signore, se non per la loro conversione 
alla vera fede ; lo che non deve lasciarsi di fare ancor quando 
non si riceve alcuna elemosina » (1). Quod si missionarii 
possunt et debent orare pro gentilium conversione, eccur- 
nam non poterunt ad eumdem scopum Missae sacrificium 
offerre? Et revera eadem S. G. die // Mart. 4848, inter- 
rogata : « Se possa un missionario ricevere la limosina 
della Messa ed applicarla secondo la mente o intenzione di 
un oblatore gentile che abbia per iscopo di ottenere la gua- 
rigione da malattia o la liberazione dal carcere o dalla pena 
capitale che gli sovrasta » (2); reposuit : « Affirmative ».Et 
S. C. S. Officii ad dubium: « Utrum liceat sacerdotibus 
Missam celebrare pro Turcarum aliorumque infidelium in- 
tentione et ab iis eleemosynam pro Missae applicatione ac- 
cipere »; reposuit die 12 Julii 1865: « Affirmative, dum- 
modo non adsit scandalum ac nihil in Missa specialiter 
addatur ; et quoad intentionem, constet nil mali aut erroris 
aut superstitionis in infidelibus eleemosynas offerentibus 
subesse » (3). Huic responsioni standum est : unde licet 
Missam pro infidelibus applicare non solum ad eorum con- 
versionem obtinendam sive directe sive indirecte, sed etiam 
ad quemcumque alium finem honestum, remoto scandalo. 
Et revera S. Paulus in V ad Tim'., II, vult fieri obsecra- 
tiones... pro omnibus hominibus, pro regibus et qui in 
sublimitate sunt ; quod plures Patres Graeci et Latini intel- 
ligunt de obsecrationibus per Missae sacrificium ; reges 
autem et plerique homines tunc temporis erant infideles. 
Imo nomen regis infidelis pronuntiari nonnumquam posse 

(1) Collectanea S. C. de Prop. Fide, n. 816. Ldtine: Non tamen per 
hoc prohibetur quominus missionarii a Turcis quoque eleemosynas ac- 
cipiant, si offerantur, pro quolibet divini cultus objecto. Sed semper hoc 
ita intelligendum est, ut non ad alium flnem ipsi debeant juges preces Deo 
offerre, quam pro illorum conversione ad veram fidem ; quod faciendum 
est, etsi nulla recipiatur eleemosyna. 

(2) Gollectanea S. C. de Prop. Fide, n. 885. Latine : Num possitmis- 
sionarius recipere eleemosynam Missae hancque applicare juxta men- 
tem seu intentionem gentilis offerentis, qui vult obtinere liberationem 
a morbo, vel a carcere, vel a poena capitali sibi impendenti. 

(3) Collectanea S. C. de Prop. Fide, n. 888. 

etiam in Canone Missae aliisque publicis Ecclesiae preci- 
bus, dicemus et melius explicabimus in cap. VII,art. II, § 5 a . 
Quod si quis in infidelitate decesserit, repetantur quae 
diximus de excommunicatis et haereticis aut schismaticis. 

487. A fortiori Missa applicari poterit pro catechumenis 
viventibus, qui jam ad Ecclesiae animam, uti aiunt, aliquo 
modo pertinent, et ideo etiam publicae preces in ecclesias- 
tica liturgia pro eis habentur. Etiam pro catechumenis de- 
functis Missa applicari potest, quia ex ipsorum fide non 
est improbabile per actum contritionis perfectae cum voto 
baptismi, ante baptismisusceptionem, gratiam sanctifican- 
tem obtinuisse, et ita eorum animas in salvationis loco re- 
periri. Hinc in cap. 2, De presbytero non baptizato , In- 
nocentius III jubet, ut preces et hostiae offeranturpro pres- 
bytero non baptizato qui in fide christiana defunctus erat ; 
et S. Ambrosius in oratione de obitu Yalentiniani catechu- 
meni hortatur ut pro illius anima sacrificia offerantur. 

488. Non baptizati sive viventes sive defuncti eucharis- 
tico sacrificio juvantur per fructum placatorium (exceptis 
infantibus). Item per fructum impetratorium, viventes qui- 
dem directe et immediate, defuncti autem in purgatorio 
indirecte et mediate ; tandem si viventes non sunt in statu 
gratiae, patet esse incapaces fructus satisfactorii ; sed sive 
viventes in statu gratiae, sive defunctos in purgatorio, non 
posse percipere fructum satisfactorium, concors theologo- 
rum sententiaest (1) '; cujus tamen rationes nobis obscurae 
valde sunt. Nec Ballerini-Palmieri, Opus theol. mor., vol. 
/F, n. %40, rationes hujus sententiae intelligit ; et Lehm- 
kuhl, vol. II, n. 180, rem dubiam habet. 

489. Quid vero si, oblato stipendio, Missa petatur pro 
mortuo in infidelitate, aut in haeresi, aut in excommunica- 
tione, aut in manifesto peccato ? . Respondeat sacerdos se 
posse applicare Missam pro omnibus fidelibus defunctis 
cum intentione subveniendi etiam animae illius defuncti, si 
hoc acceptum sit coram Deo (2). Expositum fuit S.*C. de 

Prop. Fide : « Sono soliti gli scismatici (nelPAlbania) di 

/ 

(1) De Lugo, De sacram. Euchar., disp. XIX, n. 166, sequ. 

(2) Marc, l. c. 

chiamare i sacerdoti Latini nelFesequie dei loro morti a far 
celebrare Messa per 1'anima lqro. I nostri ci intervengono, 
ricevono limosina per la Messa, ma 1'applicano per gli an- 
tenati degli scismatici, stati una volta cattolici quando erano 
uniti colla Chiesa Romana. Se non ci intervenissero, non 
ricevessero limosina e non mostrassero applicarla secondo 
le loro intenzioni, farebbero confusione al popolo e danno 
contro i nostri. Si domanda se sia lecita e senza peccato tal 
prattica intali circostanze » (1). S.C. reposuitdie 18 Apri- 
lis 1757: « Non licere ». Sane Missa in casu non appli- 
cabatur pro illis, pro quibus petebatur. 

490. Quando Missae applicatio penitus frustratur, e. g., 
si Missa applicatur pro anima defuncti quae est in inferno, 
aut applicatur ad sanitatem obtinendam infirmo qui jam 
mortuus est, etc, fructus remanet in thesauro Ecclesiae, 
sicuti cum Missae applicatio defuit. Hinc in praxi quando 
dubitatur, utrum applicatio Missae futura sit utilis, necne, 
consultum estin Missis gratuitis habere intentionem secun- 
dam, ut aiunt, nempe intentiohem illas applicandi nobis 
ipsis vel alteri, si applicatio juxta primam intentionem frus- 
tranea est. In Missis vero applicandis ad intentionem dantis 
stipem, quia probabiliter ille ipse qui dat stipem, hanc se- 
cundam habet intentionem, nos non possumus cui velimus 
fructum applicare, nisi sub conditione : Ut praejudicium 
non fiat eipro quo applicandi est obligatio (2). 

491. Secunda intentio etiam in alio casu verificatur, cum 
nempe Missam primario applicamus pro Titio, secundario 
pro Sempronio, sine tamen Titii praejudicio. Haec se- 
cunda intentio licita est non solum in Missis gratuitis, sed 

(1) Collectanea S. C. de Prop. Fide, n. 810. Latine : Solent schis- 
matici (in Albania) advocare sacerdotes Latinos in exequiis suorum de- 
functorum ut pro istis celebrent Missam. Nostri intersunt, recipiunt elee- 
mosynam pro Missa, sed applicant pro schismaticorum majoribus, qui 
fuerunt catholici, cum Romanae Ecclesiae erant uniti. Si non interes- 
sent, eleemosynam non reciperent nec Missam applicare viderentur ad 
eorum intdntionem, confusio in populo et nostris damnum enasceretur. 
Quaeritur num licita sit et absque peccato hujusmodi praxis in hisce 
circumstantiis. 

(2) S. Mphonsus, VI, n. 337 ; Marc, op. cit., n. 1605^ Lehmkuhl, 
vol. II, n. 186. 

etiam in Missis ex stipendio debitis ; nam fructum ex appli- 
catione derivantem integrum volumus Titio pro quo Missam 
priniario applicamus ; Sempronio autem intendimus Missam 
applicare veluti sub conditione : Dummodo Titius exinde 
nullum patiatur damnum. Proinde Titius qui stipendium 
dedit, nullatenus laeditur, et solum oramus Deum ut, salvis 
Titii gratiis ex sacrificio, velit Sempronio aliquam gratiam, 
intuitu sacrificii, elargiri. Imohujusmodi secundariae inten- 
tiones non solum non sunt reprobandae, sed sunt consu- 
lendae. Yide Card. Bona, De sacrif. Missae, cap. I, § 5 a . 
Et sicuti sacerdos sacrificium applicatum pro Titio potest, 
intentionesecunda, applicare pro Sempronio^ ita intentione 
tertia pro Maevio, etitaporro; scilicet applicat pro Titio; 
et sine Titii praejudicio, pro Sempronio; et sine praejudi- 
cio Titii et Sempronii, proMaevio. 

492. Cum autem Missa possit pro uno in particulari vel 
pro pluribus applicari, quaeriturmum Missa pluribus ap- 
plicata aeque prosit singulis, ac si pro singulis applicata 
fuisset ; e. g., num Missa applicata Titio etSempronio, aeque 
prosit Titio, ac si pro Titio, tantum fuisset applicata. Haec 
est quaestio quam doctores obscurioribus verbis propo- 
nere et agitare solent, utrum valor et fructus sacrificii Mis- 
sae sit infinitus, necne ; et est valde controversa inter doc- 
tores, nec argumenta peremptoria pro ulla sententia sunt. 
Nonnulliaffirmant(l), sive putantes sacrificii fructum esse 
infinitum, sicuti fructum sacrificii crucis, sive censentes 
fructum sacrificii esse quidem finijtum, sed sacrificium esse 
instar radii solaris qui quamvis frnitus sit, aeque tamen in 
unum ac in multos sese effundit : admittunt autem fructum 
percipi majorem vel minorem juxta dispositiones subjecti. 



(1) S. Atphonsus, VI, n. 312, qui ait hanc sententiam esse specula- 
tive probabiliorem et inter recentiores communissime receptam, plures 
citans, inter quos tamenimmerito recenset Suarez. Ballerini, in notis ad 
Gury, vol.II, n. 352, 356 ; D'Annibale, vol. III, § 190, not. 19. Haec 
sententia traditur etiam in can. 24, dist. F, De consecrat., in Decreto, 
qui tribuitur S. Hieronymo ; sed hunc canonem esse apocryphum, prae- 
sertim in parte quae ad rem nostram pertinet, vide apud Berardi, Gra- 
tianiCanones, elc, p. III, cap. XIII, in fine. 

Alii negant (1), autumantes Missam in se et quoad suffi- 
cientiam esse quidem infiniti valoris, sed Christum D. ita 
instituisse hoc sacrificium, ut effectum seu fructum ex opere 
operato produceret finitum ; hinc talis fructus dividitur inter 
illos pro quibus Missa applicatur, qui proinde quanto plures 
sunt,tanto minus percipiunt. praescindendo etiam ab eorum 
dispositionibus. Haec sententia praxi Ecclesiae videturcon- 
formior. Nam si Missa pluribus applicata aeque prodesset 
singulis ac si singulis applicata fuisset : 1° Praxis Ecclesiae 
deberet esse ut Missa semper applicetur pro omnibus vivis 
et defunctis et numquam pro una persona particulari tan- 
tum : atqui Missae applicatio aliquando quidem petitur et 
fit pro omnibus vivis et defunctis, sed frequentius pro ali- 
qua persona vel aliquibus personis in particulari, et Eccle- 
sia numquam hujus praxis mutationem aut imposuit aut 
suasit (2) ; 2° Decem Missis a decem personis receptis, 
presbyter deberet, saltem ex charitate, singulas applicare 
pro omnibus, qui fructum decuplo majorem reciperent, 
non autem singulas pro singulis ; atqui in praxi presbyteri 
unam vel alteram methodum sequi solent, doctores unam 
vel alteram indiscriminatim consulunt (n. 474) (3), et Ec- 
clesia numquam primam methodum praetulit ; 3° Presbyter 
posset unius Missae applicatione satisfacere pluribus obli- 

\1) Benedictus XIV, De Synodo, lib. V, cap. VIII, n. 6 et cap. IX, 
n. 4 ; De Lugo, l. c, disp. XIX, n. 101 sequ.; Suarez, in 3 p. I). Tho- 
mae, disp. LXXIX, sect. XI, n. i sequ. ; Lehmkuhl, vol. II, n. 182 
sequ. ; Franzelin, op. cit., thesi XIII, aliique plures. Huic sententiae 
favet D. Thomas in 4, dist. 45, q. 2, a. 4, ql. 3, ad 5um : « Quamvis 
virtus Christi quae continetur sub sacramento Eucharistiae sit infinita, 
tamen determinalus est effectus ad quem illud sacramentum ordinatur ». 
Neque obstat id quod Angelicus docet in 3 p. q. 79, n. 5 : « Quamvis 
haec oblatio ex sui quanlitate sufficiat ad satisfaciendum pro omni poena, 
tamen fit satisfactoria pro illis pro quibus offertur vel etiam offerenti- 
bus secundum quantitatem suae devotionis et non pro tota poena » ; 
nam id verum est in omni sententia. 

(2) S. Thomas, l. c, q. 2 : « Si suffragium pro multis factum tantum 
valeret pro singulis ac si pro uno tantum fieret, videtur quod Ecclesia 
non debuit instituisse ut pro aliquo singulariter Missa vel oratio fieret, 
sed quod semper diceretur pro omnibus fidelibus defunclis : quod patet 
esse falsum » . 

(3) Ipse S. Alphonsus, VI, n.333, aliique qui tamen contrariam prae- 
ferunt sententiam in nostra quaestione. 

gationibus, e. g., exstipendio, ex voto, ex superioris prae- 
cepto, etc; atqui nullus sacerdos timoratae conscientiae 
id facit aut se facere posse putat. 

493. Gum vero omnes fateantur primam sententiam esse 
vere probabilem, duplex corollarium magni momen^i in 
praxi sequitur.Primum est, consulendum esse sacerdotibus, 
ut Missam, etiam aliquo titulo debitam, applicent,intentione 
secunda (n. 489) omnibus vivis et defunctis, nempe sine 
praejudicio illius pro quo applicare tenentur ratione curae 
animarum, stipendii, praecepti superioris, promissionis ; 
nam hoc pacto ille pro quo Missa applicari debet, totum 
fructum sibi debitum certe habet, et probabiliter etiam qui- 
libet alius, sive vivus, sive defunctus, tantum fructum re- 
cipit, quantum reciperet, si exclusive pro se Missa applica- 
retur. Aliudest, nos, probabilitati hujus sententiaeinnixos, 
posse obligationibus praeter justitiam satisfacere, nempe 
obligationibus ex simplici promissione, aut praecepto su- 
perioris, non vero obligationibus ex justitia, idest ex sti- 
pendio, aut cura animarum, aut beneficio, aut quasi-con- 
tractu, quia debita justitiae exigunt solutionem certam, 
dumpro aliis obligationibus praeter justitiam, ex communi 
sententia, satis est adimplementum probabile. Haec infra 
meminisse juvabit. 

4Sk. Ut his finem imponamus, videamus num, petita 
Missae celebratione, quin aliud addatur, eo ipso includa- 
tur ejusdem Missae applicatio. In genere ita est, quia ex 
regula juris 45 in 6° : Inspicimus in obscuris quod est ve- 
rosimilius ; atqui verosimilius est quod petensMissae cele- 
brationem, includat applicationem. Et hanc doctrinam 
semper secuta est S. C. C, e. g., die 18 Martii 1668, 
apud Benedictum XIV, Inst. Ecc. XLVI, n. 9. At per se 
non repugnat, uti patet, quod quis petat solam Missae cele- 
brationem, e. g., in templo vel altari quod praediligit, libe- 
ram relinquens Missae applicationem ; et contraria prae- 
sumptio generalis, quod petens Missae celebrationem 
includat applicationem, potest fortioribus praesumptioni- 
bus et argumentis vinci. Si petens disertis verbis dicit se 

non exigere applicationem, nulla est difficultas ; sed ali- 

»3 

quando licet id disertis verbis non dicat, tamen de illius 
intentione constarepotest. Ita si vult nonnullas Missas cele- 
brari et sibi applicari, alias celebrari in tali ecclesia vel 
altari, hic diversus modus loquendi satis indicat ipsum ha- 
rum Missarum applicationem non exegisse, uti censuit S. 
C. C. apud Benedictum XIY, De sacros. Missae sacrificio, 
lib. III, cap. IX, n. 3. Item si pro Missae celebratione 
quam petit, scienter assignat eleemosynam longe infra 
manualem in dioecesi statutam pro Missae applicatione, 
prouti resolvit eadem S. C. C. in Novariensi, 2 Q 2 Nov. 
1737, apud De Angelis, lib. III, Decret., tit. XLI, n. 4. E 
contrario si dicit tot Missas esse celebrandas et insuper 
addit celebrantem debere pro ipso orare, id nullo modo 
applicationem excludere videtur, sed celebrans deberet et 
Missam applicare pro committente et illius commemoratio- 
nem in Memento facere, ut resolvit S. C. C. in Ventimi- 
liensi, 27 Apr. 1700. Quod si fundator unam capellaniam 
instituisset cum onere celebrandi Missas easque sibi appli- 
candi, aliam cum onere celebrandi Missas et pro se orandi, 
tunc Iocus fit argumento desumpto ex diverso modo lo- 
quendi et dicendum fundatorem in alterius capellaniae 
institutione Missarum applicationem non exegisse, uti re- 
posuit etiam S. C. C. in Ferrariensi, // Junii 1700, apud 
Benedictum XIV, /. c. Si constat solam Missae celebratio- 
nem petitam fuisse, sacerdotem liberam habereMissae ap- 
plicationem, evidens est. 

§ 2. — De variis titulis quibus applicatio Missae debetur. 

495. Applicare Missam tenemur vel ratione curae anima- 
rum, vel ratione recepti stipendii, vel ratione beneficii, vel 
ratione praecepti superioris,, vel tandem ratione promis- 
sionis. Ii igitur sunttituli quibus applicatio Missae debetur. 
De singulis fusius agendum est. 



CAPUT IV. — DE SACERDOTE MISSAM CELEBRANTE 355 

I 

De applicatidne debita ratione curae animarum (1). 

496. Gonc. Trid., sess. XXIII, cap. I, de ref, haec ha- 
bet : « Cumpraecepto divino mandatum sitomnibus quibus 
animarum cura commissaest, oves suas agnoscere, pro iis 
sacrificium offerre... ». Atqui offerre sacrificium pro ali- 
quo significat, proprie loquendo, Missam pro eodem ap- 
plicare. Proinde juxtaTridentini doctrinam omnibus quibus 
animarum cura commissa est, praecepto divino mandatum 
est, praeter alia, Missam applicare pro ovibus suis (2). Hoc 
praeceptum clare enuntiat S. Paulus ad Hebraeos, cap. V, ' 
v. / sequ. : Omnis namque pontifex ex homifiibus as- 
sumptus pro hominibus constituitur in iis quae sunt ad 
Deum ut offerat dona et sacrificia pro peccatis : qui con- 
dolere possit iis qui ignorant et errant, quoniam et ipse 
circumdatus est infirmitate,et propterea debet, quemad- 
modum pro populo, ita etiam et pro semetipso offerre 
pro peccatis. Et rursus in cap. VIII, v. 3 : Omnis enim 
pontifex ad offerendum munera et hostias constituitur . 
Attamen his locis S, Paulus videtur hoc praeceptum potius 
praesupponere quam promulgare : utitur enim hac doctrina 
veluti medio termino omnibus noto ad aliud demonstran- 
duin. Putamus igitur hoc praeceptum descendere ex indole 
et notione officii pastoralis, ita ut sufficiat, prouti eruitur 
etiam. ex verbis S. Pauli, ut quis pontifex sit, ut intelliga- 
tur constitutus ad sacrificia pro populi peccatis offerenda. 
Proinde hoc praeceptum est divino-naturale, idest in mu- 
nere pastorali naturaliter contentum, licet pie credi possit 
Christum D. illud etiam viva voce et expresse Apostolis tra- 

(1) Vide canonistas in titulo, De parochis et alienis parochianis, XXVII 
lib. III Decret. ;. et Benedictum XIV in const. Cum semper oblatas, 
19 Aug. 4744, quam habes in Allegato II. 

(2) Olim praevaluisse videtur sententia eorum qui putabant verba Tri- 
" dentini non importare nisi obligationem eeiebrandi (Fagnanus, in cap. 

Fratemitatem, De sepulluris, n. 92 sequ.; Glericatus, Discordiae fo- 
renses,p. 1, disc. 29). Sed post declarationes SS. CG. RR. et praeser- 
tim post constitutiones Romanorum Pontificum haec sententia sustineri 
amplius non potest. 

didisse. Insuper illi qui curam animarum habent adnexam 
beneficio ecclesiastico, uti episcopi, parpcbi et etiam abba- 
tes, ad hanc Missae applicationem tenentur etiam ex virtute 
justitiae, ratione quasi contractus in acceptatione beneficii 
hanc obligationem adnexam habentis. Cum vero praeceptum 
divinum in multis esset indeterminatum, Ecclesia, latis le- 
gibus, illud determinavit ; et ita praeceptum applicandi 
Missam ratione curae animarum est ex parte divinum et ex 
parte ecclesiasticum. Modo hoc praeceptum exponendum 
est. 

497. 1° In primis videamus quinam hoc praecepto ad- 
stringantur. Ex dictis apparet hoc praeceptum obligare 
omnes> quihus animarum cura commissa est, prouti Conc. 
Trid., /. c, expresse docet. Atqui animarum cura commissa 
est Romano Pontifici, episcopo dioecesano, praelato infe- 
riori jurisdictionem quasi episcopalem habenti in clerum 
etpopulum cum territorio separato, seu abbati nullius, 
parocho. Ergo hos omnes hoc praeceptum obligat, cum 
sequenti tamen differentia. Nam quoniam animarum cura 
Romano Pontifici et episcopo dioecesano commissa est ex 
ipsamet institutione Christi, praelato autem inferiori etpa- 
rocho ex facto Ecclesiae, hinc Romano Pontifici et episcopo 
dioecesano Missam pro suis ovibus applicare mandatum est 
praecepto divino absoluto et immediato, aliis praecepto 
divino hypothetico et mediato, scilicet posito facto Ecclesiae 
curam animarum committentis. 

498. Episcopos dioecesanos, quacumque dignitate etiam 
cardinalitia auctos, dioecesim regentes, teneri pro suis ovi- 
bus Missam applicare, magis recepta sententia erat. Cum 
autem nonnulli doctores dissentirent, Leo XIII per litteras 
encyclicas In suprema, IV Idus Junii 188*2, hanc episco- 
porum obligationem extra dubium posuit, declarans epis- 
copos semper, usque a primis Ecclesiae temporibus, Mis- 
sam pro ovibus sibi commissis applicavisse. Duo autem 
notanda sunt. Primum est nomine episcoporum dioecesa- 
norum hic venire omnes illos qui auctoritate episcopali 
dioecesim regunt. Hinc hac obligatione adstringitur etiam 
administratorapostolicus, sive temporaneus, sive perpetuus, 

qui jussu Romani Pontificis, deficiente episcOpo dioecesano, 
dioecesim regit, cum et ipse curam habeat animarum, 
sicuti eadem obligatione teneri administratorem parochiae 
vacantis, nemo negat (n. 503). Putamus administrato- 
rem apostolicum dioecesis ab hac obligatione non eximi, 
licet charactere episcopali insignitus forte non esset ; imo 
licet non esset sacerdos. Alterum est dioecesim debere esse 
canonice erectam, ut episcopus hac obligatione adstringa- 
tur. Vide n. 501 et n. 505. 

499. Ex dictis sequitur episcopos titulares, seu in par- 
tibus, ut olim dicebatur, non teneri Missam applicare pro 

populo sui tituli, cum dioecesim non regant etpopuli curam 
non habeant. Id expresse docet Leo XIII, L c, subdens 
tamen : . « Sed si aequitatis cbaritatisque episcopalis ratio 
habeatur, non potest non consentaneum videri eos etiam in- 
terdum sacrificium offerre, ut respiciat Deus miseram Ec- 
clesiarum illarum conditionem, quarum titulo et nomine 
ipsi honestantur. Huic rei optime congruunt quae a Pio VI, 
ijecessore Nostro, in consecratione episcopi Gyrenensis die 
4 Qct. 1778 in Basilica Ostiensi dicta sunt, cum scilicet 
enumerans causas, ob quas Apostolica Sedes Ecclesias, etiam 
ab infidelibus occupatas, conferre solet : Oportere, inquit, 
aliquem existere, cui singulariter incumbat, sinon regere 
captivam illam miseri gregis portionem, preces saltem 
ac lacrymas pro eadem ad misericordiarum Patrem assi- 
due effundere ». 

500. Item nec teneri episcopum suffraganeum, seu co- 
adjutorem, etiam cum futura successione, qui aliquando 
episcopo dioecesano datur ut ei auxilio sit in regimine dioe- 
cesis ; nam cura animarum coadjuto potius commissa est, 
et huic obligationi consultum est per applicationem ab 
eodem faciendam. Multo minus tenetur vicarius seu gene- 
ralis, sede plena, seu capitularis, sede vacante. In Marso- 
rum, 12Nov. 1831 (n. ZJ669), ad dubium:« 23°Yicarii 
capitulares tenenturne ad hanc Missae applicationem (pro 
ovibus), sede vacante » ; S. R. C. reposuit : -« Ad 23 um : 
Negative ». , 

501. Tandem nec teneri vicarios apostolicos in locis mis- 

sionum, ubi dioeceses canonice erectae non sunt. S. C. de 
Prop.Fide,die I6Jan. /###,idjam declaraverathisverbis: 
« Neque vicarios generales,neque coadjutores vicarii aposto- 
lici, utinec ipsum vicarium apostolicum, ulla teneri obliga- 
tione applicandiMissam propopulo, cuipraedictistitulisprae- 
sunt,sedex charitate tantum id decere » (1). Rursus hacde 
re S. G. de Prop. FideconsuluereepiscopusDrumorensis et 
vicarius apostolicus Surinamensis. Propositis dubiis : « 1° An 
vicarii apostolici et missionarii qui quovis modo suscipiunt 
animarum curam in aliquo determinato loco, teneantur in- 
discriminatim ex justitia applicare Missam pro populo die- 
bus festis ? Et quatenus affirmative : 2° In quosnam vicarios 
apostolicos et missionarios ejusmodionus incumbat? 3° An 
illis qui ex justitia non tenentur, responderi debeat: Decere 
excharitate,\e\ : Teneri ex charitate,a,(i applicandam Mis- 
sam pro populo ; h° An probata formula : Teneri ex chari- 
tate, haec intelligi debeat de obligatione sub gravi » ; S. 
G. die23 Martii 4863, reposuit : « Adl UI » : Negative 5 dum- 
modo non agatur de locis, in quibus sedes episcopales ac 
paroeciae canonice erectae jam sint, atque ad eas vicarius 
apostolicus et missionarii missi sint, ut legitimorum pasto- 
rum vices gerant. Ad 2 um : Provisum in primo. Ad 3 um : 
Yitandam esse locutionem : Teneri ex charitate, dicendum 
autem esse : Decere ex charitate, idque ita ut nulla pro- 
prie dictae obligationis significatio appareat. Ad h nm : Pro- 
visumin tertio » (2). His Leo XIII, /. c, minime derogavit. 
Quod si dioecesis canonice erecta est, licet agatur de locis 
quae sacris missionibus addicta sunt, episcopus hac obli- 
gationeteneri, non est dubium \n. 505). 

502. Parochum teneri pro populo suae parochiae Mis- 
sam applicare, recolit etiam expresse Gonc. Trid., sess. 
XXIII, cap. IV: « Curet episcopus ut ii (presbyteri) sal- 
tem diebus dominicis et festis solemnibus, si autem curam 
habuerint animarum, tam frequenter ut suo muneri sa- 
tisfaciant, Missas celebrent ». Rursus ea quae supra n. 498 
adnotavimus de episcopis, etiam de parochis notanda sunt. 

(1) Gollectanea S. C. de Prop. Fide, n. 93. 

(2) Gollectanea S. G. deProp. Fide, n. 205. 

Nempe nomine parochi veniunt omnes qui in parochia, vi 
officii ab episcopo commissi, uti pastores, actu curam gerunt 
animarum, licet alio nomine appellentur, aut parochiae ti- 
tulum non habeant, aut ad diaconatum tantum promoti: 
Hinc, ad instar parochorum, hoc praecepto tenentur abba- 
tes quasi nullius ; parochi amovibiles ; uti expresse etiam 
declaravit S. C. C. in Ostiensi, 29 Jan. 1724 ; admi- 
nistrator parochiae vacantis; si cura animarum habitualis 
residet penes alium, e. g., penes Capitulum, actualis pe- 
nes vicarium sive perpetuum sive temporaneum, tene- 
tur vicarius, non autem Capitulum, uti expresse etiam 
docet Benedictus XIY, /. c, § Cum enim. Praeterea pa- 
rochia debet esse canonice erecta, ut parochus hoc prae- 
cepto adstringatur. Id S. C. de Prop. Fide definiverat die 
23 Martii 1863,ad 1 um (n. 501), et rursus declaravit in lit- 
teris encyclicis ad delegatos apostolicos pro Oriente,datis die 
8 Nov. 1882 : « Con ogni diligenza la S. Y. tornera a ve- 
rificare se esistano fra gli Orientali della sua delegazione 
vere parrocchie, ritenendo cbe a tale determinazione non 
si richieggono tutte le formalita prescritte dalla Chiesa La- 
tina, ma basta che per autorita del Vescovo siano stabil- 
mente circoscritte certe communita di fedeli, le quali ab- 
biano il diritto di avere un sacerdote come proprio pas- 
tore. il quale vi officii ipsi ab episcopo commissi in hac 
tali communitate debba esercitare munus pastorale, colla 
giurisdizione in foro interrio vi ipsius officii, coll' ammi- 
nistrazione de' sacramenti, colla predicazione della parola 
di Dio. L'amovibilita ad nutum non e per se un segno della 
mancanza di diritto parochiale » (1). Quod si parochus, 
unam regens parochiam, plures celebrat Missas, jam dixi- 

(1) Latine : Gum omnijdiligentia rursus inquires num inter Orientales 
luae delegationis extent verae paroeciae, probe advertens ad id minime 
requiri omnes formalitates ab Ecclesia Latina praescriptas ; sed sufiicere 
quod auctoritate episcopi sint stabiliter circumscriptae quaedam fldelium 
communitates quae jure gaudent sacerdotem habendi, tamquam pro- 
prium pastorem, qui vi officii, ipsi ab episcopo commissi, in hac tali 
communitate, exerceat munus pastorale cum jurisdictione in foro in- 
terno vi ipsius officii, administratione sacramentorum, praedicatione 
verbi Dei. Amovibilitas ad nutum non est per se signum defectus juris 
parochialis. 

mus n. 395 sequ. debere unam applieare pro populo, al- 
terius vero liberam habere applicationem, licet pro eadem 
stipendium recipere nequeat. Yide etiam Monasterien., 
14 Junii 1845, ad 1 um (n. 5014). 

503. Ex dictis sequitur boc praecepto, tamquam paro- 
chos, minime adstringi capellanos parochorum, quocumque 
demum nomine appellentur, qui eisdem parochis suppetias 
ferunt in rei parochialis procuratione, cum non ipsis, sed 
parochis cura animarum commissa sit, et hujus oneris sa- 
tisfactioni consultum sit per sacrificium quod a parochis 
peragi debet. Ut id nonnullis declarationibus illustremus, 
in Policastren., Missa pro populo, 23 Maii 1856, cum 
quaesitum esset an Missa parochialis applicari deberet ab 
omnibus e clero participantibus per turnum juxta consue- 
tudinem in nonnullis dioecesis locis vigentem, vel potius 
a parocho tantum, velut apud alia ejusdem dioecesis 
ioca in more positum erat, S. C. C. indiscriminatim repo- 
suit : « Onus applicationis Missae pro populo spectare ad 
parochum tantum ». Item episcopus Liparensis exposuit S. 
C. C. « in sua dioecesi unam adesse parochialem ecclesiam 
quae cathedralis est.. Haec parochia plures circum habet 
insulas inter se multo distantes, et unaquaeque insula plu- 
res continet pagos in quorum singulis unum vel duo sunt 
sacella ; pro quibus regendis saltem quadraginta inesse de- 
bent sacerdotes, dicti capellani, vel capellani curati, quo- 
rum officium est concionari in festis, sacramenta Eucharis- 
tiae, poenitentiae, extremae unctionis ministrare et ad se- 
pulturam comitari. Aliqui eorum etiam baptizant, sed liber 
baptizatorum, sicutet confirmatorum et mortuorum,residet 
penes magistrum capellanum, vel parochumin cathedrali, 
qui praeest omnibus, et ad quem illi referunt adnotationem 
baptizatorum et mortuorum ». Ceterum pauperrimus erat 
populus et tenuissima capellanorum congrua. Quaerebat 
igitur episcopus an hujusmodi capellani curam animarum 
proprie dictam exerceant,adeoque an teneantur Missam pro 
populo applicare. S.C. in Liparen., Missa pro populo, 
23 Mart. 1861 , per summaria precum, reposuit : « Juxta 
expressa, negative in omnibus ». ln eodem sensu reposuit 

S. R. G. in pit. Monasterien. Nam expositum fuit : « 3° Per 
epistolam encyclicam s. m. Benedicti Papae XIY cautum 
est,ut omnes etsinguli qui actu curam animarum exercent, 
et non solum parochi et vicarii saeculares, verum etiam re- 
gulares, omnibus dominicis aliisque diebus festis de prae- 
cepto Missam parochialem pro populo applicare teneantur. 
Duplex de hujus constitutionis sensu dubium exortum est : 
1° Num non solum parochi et qui parochi vices fungentes 
curam primariam exerce.nt, sicut hic habetur consuetudo, 
sed etiam omnes cura subsidiaria fungentes ad applican- 
dum pro populo diebus festis obligentur ? Contra hanc ex- 
tensionem,quampauci autnullisequuntur, nobis vox Missa 
parochialis, quae tamen solum unicum et ex sensu com- 
muni sacrum solemne significat, rationem fundatam porri- 
gere videtur. Denique dubitatur num etiam in illis diebus 
festisqui jam pridem auctoritate Sedis Apostolicae interve- 
niente, hic locorum sunt abrogati, et hodie, ut dicunt, non 
in foro, sed solumin chord celebrantur, ita utquoque obli- 
gatio fidelium ad audiendum sacrum sit s^ublata, adhuc 
obligatio parochi ad applicandumpro populo sacrum perse- 
veret... ». S.C. reposuit : « Ad 3 um : Quoad primam partem, 
solum teneri qui animarum curam primariam exercent ; 
quoad secundam partem, juxta alias decreta, teneri etiam 
in festis legitime abrogatis » . 

504.Pariterneccapellanicarcerum, nosocomiorum, hos- 
pitalium, collegiorum, etc, tenentur ad Missani applican- 
dam pro illis qui in his locis degunt, cum non agatur de 
vera parochia^et pro illis applicet parochus. Archiepiscopus 
Dublinensis exposuerat hos capellanos ab episcopo nominari 
et a Gubernio stipendium accipere ac omniumqui praedic- 
tis locis detinentur, curam gerere, eisdem ecclesiastica sa- 
cramenta, uno excepto matrimonio, ministrare independen- 
ter a parocho. Cum autem postularet numii capellanitene- 
rentur ad Missae applicationem pro suis subditis, S.C.C. in 
Dublinen.y Missapro populo, 3 Junii 1860, per summa- 
ria precum, reposuit : « Negative ». Idem declaraverat S. 
R. C. in Quebecen. , 7 Sept. 1844 (n. 4988) ; ubi addubium : 
« h° An capellani monialium curae praepositi ad Missam pro 

eisdem monialibus diebus dominicis et festivis de praecepto 
applicandam teneantur » ; S. C. reposuit : « Ad 4 um : Non 
teneri, cum non sint parochi ». 

505. Item nec tenentur missionarii in locis ubi sedes 
episcopalis et parochiae canonice erectae non sunt, ut patet 
ex responsis S. C. deProp. Fide relatis n. 501. Eadem S. C. 
haec responsa confirmavit die 26 Febr. 1875. Nam pro- 
positis ab archiepiscopo Quebecensi dubiis : « 5° In hac re- 
gione saepe contingit, ut quaedam territoria valde ampla, 
sed populum valde dispersum continentia, ab episcopo h- 
mitibus circumscribantur adtempussubnominemimoms, 
non vero parochiae ; eorum cura spiritualis aliquando com- 
mittitur presbytero qui ibi residet cum titulo missionarii 
et omnia munera perficit quae sunt parochipropria, deci- 
mas et oblationespercipit, sicut verus parochus. Teneturne 
ille presbyter ad celebrandum pro populo sicuti parochus ; 
6° Aliquando harum missionum cura spiritualis committi- 
tur alicui parocho vel missionario vicino qui ibi identidem 
celebrat per se vel per vicarium. Teneturne ille parochus 
vel missionarius ad Missam applicandam pro populo si ha- 
beat vicarium vel alium sacerdotem vel bis ipse celebret » ; 
S. C. reposuit : '« Ad 5 um et 6 um : Negative et detur decre- 
tum 18 Aug. 1866 ». Quod si parochiae canonice erectae 
sunt, licet locus sit sacris missionibus addictus, rector 
parochiae, quocumque tandem nomine ^ appelletur, hoc 
praecepto tenetur. Hinc refert Zamboni, Coll. Dec. S. 
C. C, tom. V, v. Parochits, quod orta quaestione : « Te- 
nenturne parochi illis diebus (quibus operibus servilibus 
vacare indultum erat) Missam, ut antea, pro ovibus sibi 
creditis applicare » ; S. C. de Prop. Fide reposuit missio- 
narios teneri. Quod si tenentur diebus e festorum albo dis- 
punctis, multo magis teneri debent iis diebus qui adhuc m 
festorum numero comprehenduntur. 

506. Tandem, quod attinet ad superiores regulares, die 
15 Martii 1710, apud S. C. C. agitatum fuitdubium : « An 
Pater Generalis Ordinis Eremitarum S. Augustini, Yicarius 
Generalis, ac omnes et singuli Provinciales ac Priores seu 
superiores locales et conventuales ejusdem Ordinis, te- 

neantur sacrificium Missae parochialis seu pastoralis pro 
eorum ovibus, scilicet pro eorum regularibus subditis, of- 
ferre et applicare». Jamvero S. C resolutionem distulit 
« ad quam, ita Giraldi, Expos. Jur. Pont., part. II, sect. 
85, numquam amplius devenit ; factis enim perquisitioni- 
bus tum a me in regestis S. C. C, tum a moderno Patre 
Procuratore Generali S. Augustini in suo archivio, nullum 
repertum est monumentum datae resolutionis. In biblio- 
theca tamen Angelica, penes conventum S. Augustini de 
Urbe, asservantur responsiones ad dictum dubium contra 
procuratorem fiscalem », qui sententiam obligationi fa» 
ventem propugnabat contra Regulares, obligationem ne- 
gantes. Nec Benedictus XIV in cit. const. Cum semper 
obiatas, de obligatione superiorum regularium verbum ha- 
bet. Proinde haec superiorum regularium stricta obliga- 
tio non constat et ideo interim urgenda non est, licet de- 
ceat profecto ex charitate ut superiores regulares pro suis 
subditis applicent. Ceterum regulares non comprehendun- 
tur in episcopi aut parochi applicatione pro populo, cum 
ipsorum curae commissinon sint; comprehenduntur autem, 
siculiquilibet alius fideiis, in applicatione Romani Pontifi- 
cis pro tota Ecclesia. Hinc, nisi superiores regulares pro 
ipsis applicent, subditi regulares sub hoc respectu sunt in 
deteriori conditione quam reliqui fideles. 

507 . Si episcopus duas dioeceses,aut abbas nullius duas 
abbatias aeque principaliter unitas regit, unam tantum Mis- 
sam pro utroque populo applicare tenetur, ut expresse 
defmit Leo XIII, 7. c. Idem absque dubio dicendum est, si 
duae dioeceses aut duae abbatiae nullo modo unitae sunt ; 
e. g., cum episcopus, ad aliam sedem translatus, primam 
ex mandato apostolico retinet uti administrator apostolicus . 
Hinc etiam Romanus Pontifex qui, ex episcopatu ad supre- 
mum pontificatum evectus, retinet titulum suae dioecesis, 
satis est ut unam Missam applicet pro tota Ecclesia in qua 
dioecesis continetur. E contrario si parochus regit duas 
parochias plenaria et extinctiva unione unitas, non tenetur 
nisi ad unius Missae applicationem ; sed si regit duas paro- 
chias aeque principaliter, aut subjective, aut nullo modo 

unitas,debet duasMissasapplicare,unam pro populounius, 
aliam pro populo alterius parochiae, aut utramque pro 
utraque parochia ; si regit tres parochias, debet tres Mis- 
sas applicare, etc Inter plures SS. CC. declaratiOnes quae 
citari possent, vide responsionem S. C. C. diei 3 Febr. 
1844 (n. 531) ; item ejusdem S. C. responsionem in 
Cameracensi (n. 396),mSalamantina[n. 397), etc Hic 
addere sufficiat responsionem S. C. de Prop. Fide in Que- 
becensi (n. 505). Nam propositis ab archiepiscopo Quebe- 
censidubiis: « 1° Quando parochus (qui duabus praeest 
parochiis) celebrat eadem die in utraque parochia, teneturne 
ad applicationem utriusque Missae pro populo ; 2° Quando 
(idem) parochus celebrat per se in una et per vicarium vel 
alium sacerdotem in altera, debetne utraque Missa appli- 
cari pro populo ; 3° Quando una parochia caret ecclesia et 
populus ejus ad alteram ecclesiam venit, ut obligationi sa- 
tisfaciat audiendi Missam, teneturne parochus ad applica- 
tionem duarum Missarum, si habeat vicarium vel alium 
sacerdotem aut etiam bis celebret ipse; !\° Aliquando eve- 
nit ut Missa non celebretur in parochia minus principali, 
nisi bis aut semel in mense aut etiam minus frequenter ; 
teneturne parochus aliis dominicis et festivis diebus du- 
plicem Missam applicare, si habeat sacerdotem aut ipse 
bis celebret in sua ecclesia » ; S. C. de Prop. Fide repo- 
suit : « Ad l um , 2 um , 3 um , /i um : Affirmative ». Neque paro- 
chus, ad unicam Missam pro pluribus populis sibi commis- 
sis applicandam, innitatur sententiae illorum qui putant 
Missam pluribus applicatam aeque singulis prodesse ac si 
pro singulis applicaretur (n. 492); namipse ad Missam pro 
suis ovibus applicandam tenetur obligatione justitiae (n. 
496), pro qua probabile tantum adimplementum satis 
non est(n. 493)- Necessarium estindultumapostolicum, ut 
parochus, duas regens parochias, utrique obligationi per 
unamMissam satisfacere possit, e. g. in festis suppressis; 
cujus indulti exemplum habes in Metensi, 8 Febr. 1894. 
508. Leo XIII, /. c, his verbis explicat hanc differen- 
tiam inter episcopum qui plures regit dioeceses, et paro- 
chum qui plures parochias : « Alia est parochorum, alia 

episcoporum ratip. Etenim cum cuique parocho specialis 
in unaquaque paroecia ac definita populi cura commissa sit, 
festis diebus parochus non modo celebrare pro popukr 
debet, sed etiam in parochiale templum populum admit- 
tere, ut sacrosancto Missae sacrificio intersit et audiat 
yerbum Dei et sacramenta pro opportujiitate recipiat et iis 
omnibus officiis excolatur quae diebus praesertim domini- 
cis aliisque festis praestanda sunt. At non haec valere pos- 
sunt pro episcopis, qui dissimili in conditione et causa 
versantur, cum nulla lege hodie jubeantur omnibus diebus 
festis sanctum sacrificium in cathedrali templo peragere ». 
509. Quid vero si episcopus simul dioecesim adminis- 
trat, uti episcopus, et parochiam suae dioecesis regit, uti 
parochus? S. C. de Prop. Fide die 55 Sept. 1779,. ad 
archiepiscopum Antibarensem scribebat : « Ritrovandosi 
Ella a supplire le veci di parocho in qualche cura vacante. . . , 
sara sufficiente che Ella ne' giorni stabiliti celebri la Messa 
pe' suoi diocesani, ne' quali viene anche compresa la par- 
rocchia alla quale per accidente assiste » (1). At recentius 
propositis dubiis : « 8° An episcopus Drumorensis qui 
parochi officium exercet, dum Missam pro suis dioecesanis 
applicat, suae satisfaciat?obligationi, quae sibi uti parocho 
inhaeret ; 9° Quatenus ipse episcopus satis non facit obli- 
gatloni parochorum propriae circa applicationem Missae 
pro populo, quidnam de praeterito suae obligationis in- 
adimplemento dicendum sit » ; eadem S. C. reposuit die 
23 Mart. 1863 (n. 501) : « Ad 8 um : Juxta exposita nega- 
tive et ad mentem. Jlens est quod si episcopus nullum habet 
in civitate Newry vicarium, qui eam parochiam adminis- 
tret, teneatur eum ibi constituere,acper eum ipsum debeat 
etiam satisfacere obligationi Missae pro populo, animad- 
verso tamen quod ad normam § 4 const. Benedicti XIV 
Cum semper oblatas, in praefinienda congrua ad illius- 
modi 6nus habeat r^spectum. Ad 9 um : Ad Secretarium cum 

(1) Gollectanea S. .,C. de Prop. Fide,n.l91. Latine : Gum tu vices paro- 
chi in aliqua paroecia vacanti supplebis..., satis erit ul in diebus deter- 
minatis celebres Missam pro tuis dioecesanis, inter quos includitur etiam 
paroecia, cui per accidens adsistis. 

SSmo ». Putamus hac responsione S. C. recessisse a prae- 
cedenti responsione diei 35 Sept. 1779, et non admittimus 
distinctionem inter episcopum, parochiae titulum retinen- 
tem, et episcopum administrantem, velad tempus, paro- 
chiam vacantem; namadministrator,veladtempus,parochiae 
vacantis,dummodo veri parochi munere fungatur, ad Missae 
applicationem pro populo tenetur eodem prorsus modo ac 
parochus titularis. Et jure meritoque S. C. ab illa respon- 
sione recessit. Nam sive titulum parochiae retineat, sive 
parochiam ad tempus regat, episcopus in casu est simul 
episcopus et parochus. Quatenus episcopus, debet applicare 
pro dioecesi; quatenus parochus, debet applicare pro paro- 
chia, et ita parochiani duarum Missarum applicatione 
fruuntur, sicuti aliarum parochiarum fideles habent appli- 
cationem Missae episcopalis et applicationem Missae paro- 
chialis. 

510. Ex his jam apparet in genere tum sacerdotem qui 
debet Missam appl^care pro pluribus populis sibi commissis, 
tum sacerdotem qui debet Missam applicare pro eodem 
populo sibi commisso titulo episcopali et titulo parochiali, 
non posse unius Missae applicatione omnibus suis obliga- 
tionibus satisfacere, sed debere tbt Missas applicare, quot 
sunt populi sibi commissi, aut tituli quibus commissi sunt. 
Necessarium est indultum apostolicum, ut sacerdos unius 
Missae applicationem praetermittat : quod S.C.G. concessit 
in Catalaunen., 9 Maii 1874. Nam episcopus exposuit 
saepe accidere ut sive ob morbum, sive ob intemperiem, 
sive ob inundationem, etc, quidam parochi non valeant se- 
cundam Missam diebus dominicis vel festis in secunda pa- 
rochia celebrare. Postulabat ergo pro hisce casibus facul- 
tatem eos dispensandi sive pro praeterito sive pro futuro ab 
applicatione secundae Missae pro populo, ea lege ut unica 
Missa pro populo utriusque parochiae applicetur, sive cu- 
ram habeant secundae parochiae, sive deserviant secundae 
parochiae cujus titularis ob causas probatas in sua ecclesia 
non residet. S. C. reposuit : « Quoad absolutionem, cele- 
brata ab unoquoque parocho una Missa, pro gratia absolu- 
tionis super enuntiatis omissionibus ; quoad vero dispensa- 

tionem, episcopo cum facultate dispensandi juxta petita et 
in circumstantiis taxative ibi expressis, onerata ipsius epis- 
copi conscientia, ad quinquennium, facto verbo cum SSmo ». 
Etiam alia exempla hujus dispensationis parocho conces- 
sae in thesauro resolutionum S. C. G. habentur pro casibus 
quibus parochus, duas regens parochias, secundam Mis- 
sam celebrare omnino non potest nec per se nec per alium, 
aut non sine gravi incommodo. 

511. Cum vero obligatio applicandi Missam pro populo 

descendat ipso jure divino ex animarum cura, sequitur 

personas quas huc usque enumeravimus,hac obligatione ur- 

geri statim ac curam animarum susceperunt.Proinde Roma- 

nus Pontifex tenetur ab acceptatione pontiiicatus. Episco- 

pus tenetur a capta possessione, uti censuit etiam S. R. C. 

in Marsorum, 12 Nov. 1831 (n, 4669) ; nam ad dubium : 

« 22° Episcopi tenenturne ad applicationem Missae pro ovi- 

bus post adeptam possessionem, an statim ac electi sunt in 

Consistorio »; S. C. reposuit: « Ad 22 um : Post adeptam 

possessionem » . Possessionem vero episcopus sumit, quan- 

do, dioecesim ingressus, capitulo bullas apostolicas exhibet. 

ltem a possessione tenetur parochus, cui ex paritate ratio- 

nis est applicanda praecedens S. R. C. responsio pro epis- 

copis data. Possessionem vero parochus titularis sumit per 

caeremoniam quae in jure dicitur institutio corporalis et 

vulgo prise de possession seu installation ; alii autem qui 

nomine parochorum veniunt hac in re, et etiam parochus 

titularis, si institutio corporalis ex dispensatione tacita vel 

expressa superioris locum non habet, incipiunt obligari, 

quando parochiam, servatis servandis, gubernandam sus- 

cipiunt.Haec applicentur abbatibus nullius et quasi-nullius. 

512. Ab hac obligatione divino-ecclesiastica non excu- 

sat defectus congruae et multo minus exiguitas congruae 

seu redituum episcopatus, abbatiae, parochiae. Nam quo- 

modonam exiguitas redituum potest ab applicatione 

Missae dispensare, cum hoc onus in officio pastorali 

comprehendatur, praescindendo a fructibus beneficii, uti 

expresse docet S. C. de Prop. Fide in litteris encyclicis ad 

delegatos apostolicos pro Oriente^ diei 8 Nov. 18821 Hinc 

exposito dubio : « Parochus residentialis civitatis S. habe- 
tur vices gerens episcopi in officio parochiali ; nominatur et 
eligitur ab episcopo absque concursu et est semper unus 
ex capitularibus, canonicali tantum beneficio provisus. 
Nulla adest praebenda, nec habitatio parochialis, et reditus 
stolares sunt adeotenues utvix exaequent expensas muneri 
parochiali adnexas pro loco officii, libris et officiosa com- 
municatione. Quaeritur an episcopus vel parochus teneatur 
ad applicandam Missampro populo in casu » ; S. C. C. die 
22Aug. 1878 reposuit: « Negative ad primam partem ; 
affirmative ad secundam ». Et ad quaestionem : « An pa- 
rochus ad applicationem Missae teneatur in diebus domini- 
cis et festis, sive habeat congruam sive non » ; eadem S. 
C. reposuit die 10 Maii 1692 : « Teneri et iisdem diebus 
aliam eleemosynam non posse accipere ». Tandem id ex- 
presse declaraverunt Innocentius XII in const. Nuper, 
24 Apr. 1699 ; Benedictus XIV in cit. const. Cum semper 
oblatas, §,5; Leo XIII, /. c. Et cum episcopi Spoletanae 
provinciae praeter alia statuissent : « /). Oeconomos paro- 
chos qui aliud non possident beneficium vel duplex vel 
simplex, quibus tenuissimum solvitur honorarium, non esse 
inquietandos, si, licet obligentur, pro populo diebus festis 
non applicent. Commiserandum enim iis videtur, ne fame 
pereant »; S. C. C. in Spoletana, Postulatum super Missa 
pro populo et aliis, 27 Maii 1893, censuit : « Ad expo- 
sita sub literis a) b) c) d) e) non esse interloquendum ; con- 
tenta sublittera f) non probari, sed esse in singulis casibus 
recurrendum ad S. Sedem ». Igitur parochus vel rector 
parochiae qui vel nullos vel exiguos nimis reditus habet, 
adeat, mediante episcopo, Sedem Apostolicam ; quae in 
his circumstantiis obligationem applicandi Missam pro po- 
pulononnumquamex parte dispensavit seu mitigavit, e. g., 
in Catalaunen.,9 Maii 1874 ; in Rupe/len., 8 Julii 1843, 
etc. 

Pariter ab hac obligatione non eximit consuetudo, utcum- 
que immemorialis, quae, utpote contraria juri divino, di- 
cenda est potius corruptela. Id insuper expresse definit 
BenedictusXlV, /. c. Hinc in Mechfaiien., 25 Sept. 1847 , 



CAPUT IV. — DE SACERDOTE MISSAM CELEBRANTE 369 

proposito dubio : « 2° An consuetudo unquam legitima ha- 
beri possit vi cujus parochi non applicant pro populo sanc- 
tum Missae sacrificium aut dominicis aut saltem praedictis 
iestis diebus suppressis » ; S. G. G. reposuit : « Ad 2 um : 
Negative ». 

Demum nec alia quaecumque exceptio excusat. 

513. Romanus Pontifex in jure divino hypothetico dis- 
pensare potest ob gravissimas causas. Hinc parochos et 
praelatos inferiores posset, si de absoluta potestate sermo 
sit, ab hac obligatione applicandi Missam pro populo tota- 
liter eximere, seu ita obligationes parochi et praelati infe- 
riores determinare,ut non comprehendant munus pastorale 
et ita nec onus applicationis Missarum. At hanc omnimo- 
dam dispensationem Romanus Pontifex numquam concessit, 
ni fallimur, et numquam concedet. E contrario jus divinum 
absolutum ipse remittere non potest. Hinc Romanus Pon- 
tifex nequit secum aut cum episcopis ita dispensare ut num- 
quam pro populo celebrent. Potest vero dispensare circa 
determinationes praecepti ab Ecclesia inductas quibus 
ipse non adstringitur proprie dicta obligatione, quasque 
nos inferius exponemus. 

514. 2°Modo videamus quibus diebuspersonae animarum 
curam habentes Missam pro populo applicare debeant (1). 
Praeceptum divinum applicandiMissam pro populo non obli- 
garet nisi aliquoties durante officio (n.534). Ecclesia autem 
id melius determinavit ac exteiidit, praecipiens ut Missa pro 
populo applicareturdiebusdominicis aliisque perannum die- 
J^us festis de praecepto, uti SS. CG. et Romani Pontifices sae- 
pius declaraverunt, fmem imponentes controversiis theologo- 
rumquasvide apudS.Alphonsum, F/,^.«95^.LeoXIII,/.c, 
refert doeumenta ecclesiastica quibus constat episcopos,us- 
que a primis Ecclesiae temporibus,Missam pro populo die- 
bus dominicis applicavisse. Urbanus VIII per const. Uni- 
versa, 13 Sept. 1643, definivit dics festos, praeter dies 
dominicos, ab omnibus fidelibus servandos cum duplici 
obligatione, quibus postea Glemens XI per const. Commissi 

(1) In omnibus directoriis divini offlcii indicantur dies quibus obliga- 
tio applicandi Missam pro populo urget^ 

24 

Nobis, 6 Dec. 1708, addidit festum Immaculatae Concep- 
tionis B. M. Y. His igitur diebus urget praeceptum appli- 
candi Missam pro populo. S. C. C. die 8 Februari 17*26, 
apud Benedictum XIV, Inst. Ecc. X, n. 4, declaravit pa- 
rochos habentes pingues redditus non teneri Missam pro po- 
pulo quotidie applicare, ac jussit hujusmodi dubia am- 
plius non proponi. Quod si aliquod festum incidat in 
alio die f©sto, e. g., festum S. Joseph in die dominico, 
unica Missa pro populo applicanda est, cum duplici prae- 
cepto per unicum actum satisfieri possit, si illo unico actu 
totum ponatur quod per diversas leges praescribitur ; ita 
e. g., si festum aliquod occurrit in dominica, satis est semel 
sacro adesse (1). Et si dies non est festivus in oppido, licet 
sit festivus in reliquis dioecesis partibus, parochus illius 
oppidi non tenetur eo die Missam applicare pro populo, 
nec episcopus potest hanc applicationem eidem imponere. 
Id recenter S. C. C. confirmavit in Cajetana, Missae pro 
populo, $5 Maii 1895. Ceterum omnes admittunt sacer- 
dotem qui obligatus ad Missam pro populo applicandam, 
vel unius Missae debitae applicationem praetermittit om- 
nino, peccare per se graviter. 

515. Tractu temporis nonnulli dies festi fuerunt vel di- 
midiati, S. Sede permittente ut fideles operibus servilibus 
vacare possent, salva obligatione audiendi Missam, vel pe- 
nitus suppressi seu expuncti e catalogo dierum festorum, 
S. Sede utramque obligationem audiendi Missam et absti- 
nendi ab operibus servilibus remittente. Attamen Romani 
Pontifices in iis indultis concedendis noluerunt parochos 
aliosque ab obligatione Missam iis diebus pro populo appti- 
candi absolvere ; et SS. CC. sive Concilii, sive de Prop. 



(4) In Briocen., i4 Aug. 1858 (n. 5252), ad dubium : « 2° Cum juxta 
decretum diei 12 Martii 1836 in Tridentina ad dubium lOum, cele- 
branda sit Missa Rogationum, quando processio fit, hinc quaeritur : 
1° An die 25 Aprilis occurrente in dominica, in ecclesiis ubi unicus est 
sacerdos, Missa cum cantu Rogationum valeat etiam pro adimplendo 
onere Missae parochialis ; et quatenus affirmative, quaeritur : 2° An in 
ejusmodi Missa omitti debeant Gloria et Credo ; 3° An haec Missa decan- 
tari debeat tono feriali » ; S. R. C. reposuit : «. Ad 2um : Juxta alias 
decreta, affirmative in omnibus ». 

Fide, sive Rituum,etS.Poenitentiaria saepius declaraverunt 
obligationem applicandi Missam pro populo aeque diebus 
festis dimidiatis aut suppressis urgere ac antea quando Ur- 
bani constitutio plene vigebat. Ita, e. g., in Strigonien., 
9 Maii 1857 (n. 5232), ad dubium : « 6° Jamdudum a Gle- 
mente Papa XIV in Austria nonnulla festa abrogata et fide- 
les ab obligatione iis diebus Missam audiendi absoluti sunt. 
An parochi illis festis, ut dicitur, abrogatis Missam pro po- 
pulo applicare teneantur, cum in bulla diei 55 Junii 1771 
desuper edita obligationis hujus expressa mentio haud oc- 
currat » ; S. R. C. reposuit : « Ad 6 um : Affirmative ». Yide 
etiam Monasterien., relatam n. 503, etc. Cum vero non- 
nullarum dioecesium parochi applicationem Missae pro po- 
pulo iis diebus praetermittere solerent, Pius IX tulit const. 
Amantissimi Redemptoris , 3 Maii 1858, qua hanc obliga- 
tionem recolit et inculcat, parochos qui ob assertam con- 
suetudinem memoratis diebus Missam pro populo applicare 
omiserant, ab onlnibus quibusque praeteritis omissionibus 
auctoritate apostolica absolvens, et indultis praecedenter a 
Sede Apostolica obtentis minime derogans. 

516. Quid vero si festum transfertur ? Missa pro populo 
applicanda est in die a quo, vel in die ad quem ? Si fes- 
tum ita tr-ansfertur ut in die ad quem non solum fiat offi- 
cium cum Missa festi translati, sed serventur quoque obli- 
gationes audiendi Missam et abstinendi a servilibus, etiam 
Missa pro populo applicanda erit in die ad quem. Sane 
aequum est ut pro populo applicetur Missa illius festi, cui 
populus tenetur assistere. Revera Pius IX, /. c, statuit : 
« Quod attinet ad festos translatos dies, id unum excipi- 
mus, ut scilicet quando una cum solemnitate divinum 
officium translatum fuerit in dominicum diem, una 
tantum Missa pro populo sit a parochis applicanda, quan- 
doquidem Missa quae praecipua divini officii pars est, 
una simul cum ipso officio translata existimari debet ». E 
contrario,si transfertur vel solum officium cum Missa, non 
autem solemnitas seu duplex praeceptum, vel sola solem- 
nitas, non autem officium cum Missa, Missa pro populo 
applicanda erit in die a quo. Hinc, e. g., in Galliis et 

Belgio transfertur in diem clominicum sequentem solemni- 
tas, sed non officium festi occurrentis in hebdomada ; 
proinde obligatio applicandi pro populo affixa remanebit 
suo diei. Pariter, festo de praecepto, e. g., Annuntiationis 
B. M. V., S. Joseph, etc, incidente in feria V in coena Do- 
mini, transfertur officium, sed non obligationes (n. 79) ; 
proinde rursus Missa pro populo applicabitur in feria V, 
uti expresse etiam declaravit S. R. C. in Lingonen., 5 Dec. 
1868 (n. 5417) ; nam ad dubium : « 1° Anno 1869 fes- 
tum Annuntiationis B. M.Y. incidet feria Yin coena Domini 
et juxta rubricas, quoad officium etMissam, reponendum 
est in feria II post dominicam in Albis. Quaeritur autem 
an applicatio Missae quae in hoc festo debet pro populo 
fieri, debeat in coena Domini, vel e contra feria II post do- 
minicam in Albis ? Ratio dubitandi est quia in Gallia, per 
concordatum diei 9 Apr. 1802, sublata est obligatio absti- 
nendi ab operibus servilibus et sacrum audiendi in festo 
Annuntiationis » ; S. C. reposuit : « Ad l um : Affirmative 
ad primam partem ; negative ad secundam » . Si in feria 
YI in Parasceve aut in sabbato sancto occurrit festum An- 
nuntiationis B. M. Y., transfertur in feriam II postdomini- 
cam in Albis tum officium cum Missa, tum praeceptum au- 
diendi sacrum et abstinendi a servilibus : hinc Missapro po- 
pulo applicabitur feria II post dominicam in Albis, ut patet 
etiam ex dictis n. 85, 93. Si in sabbato sancto incidit aliud 
festum, praeter festum Annuntiationis, e. g., festum patro- 
ni, officium cum Missa transfertur ad primam diem non 
impeditam, et S. R. C. non semel arbitrio episcopi remisit 
ad eamdem diem transferre etiam praeceptum audiendi 
sacrum et abstinendi ab operibus servilibus (n. 94); proinde 
si episcopus, una cum officio et Missa, haec quoque prae- 
cepta transtulit, Missa pro populo applicari debet in die ad 
qaem ; secus in sabbato sancto. E contrario si feria YI in 
Parasceve occurrit aliud festum, praeter festum Annuntia- 
tionis, officium cum Missa transfertur ad diem non impe- 
ditam ; solemnitas autem seu praeceptum audiendi sacrum 
et abstinendi ab operibus servilibus non transfertur (n. 86); 
hinc ex exposita theoria sequitur Missam pro populo fore 

applicandam feria YI in Parasceve ; et quoniam feria YI in 
Parasceve cnjuslibet Missae celebratio prohibetur, praeter 
Missam Praesanctificatorum quae vera Missa nonest, inde 
deducimus obligationem applicandi Missam pro populo hoc 
in casu cessare. Num haec nostra deductio recta sit, doc- 
tores videant. 

517. Gum igitur in translatione festi suppressi transfe- 
ratur officium cum Missa, non autem solemnitas seu prae- 
ceptum audiendi Missam et abstinendi a servilibus, ut pa- 
tet^ sequitur, translato festo suppresso, Missam propopulo 
esse semper applicandam in die a qno. Confirmatur ex res- 
ponsione S.G.G. in Trevirensi, Missae pro populo, 34 Apr. 
1875, per summaria precum. Nam cum auctoritas civilis 
petiisset ut feria IV tertiae hebdomadae post Pascha esset 
festiva pro solemnibusquotannisad Deum precibus faciendis 
ad obtinendos uberes ex agris proventus, cumque Pius VI 
perepistolam Potentissimus,19 .4/?r./7##,annuisset,epis- 
copus Trevirensis,utfestum melius servaretur, statuit com- 
memorationem Tunicae Ssmi Salvatoris quae in cathedrali 
ecclesia ejusdem dioecesis magna in veneratione habetur, 
celebrandam esse praedictaferia. Jam vero an. 1874 haec 
feria occurrebat die 3 Maii, quo die fit festum inventionis 
S. Crucis ; quod proinde translatum fuit indiem // Maii 
una cum onere applicandi Missam pro populo. Res non 
arrisit parochis : unde quaestio delata est ad S. G. C. num 
parochi die // Maii ad applicandam Missam pro populo te- 
nerentur. S. G. sciscitavit utrum haec dies, translatione 
peracta,remaneret ferialis,an esset festiva,vel saltem in ec- 
clesia peragerentur functiones et ritus peragi soliti in diebus 
tum festis adhuc de praecepto, tum suppressis. Episcopus 
reposuit die // Maii nullas peragi functiones et ritus dierum 
festivorum,sed solum celebrari Missam defestotranslato offi- 
ciumque divinum sive privatim sive in choro. IgiturS. C. 
reposuit : « In casu de quo agitur, parochos non teneri id- 
que notificetur episcopo ». His unica est exceptio. Nempe, 
ut mox diximus, festum Annuntiationis B. M. V., incidens 
in feria YI in Parasceve aut in sabbato sancto,plene trans- 
fertur in feriam 11 post dominicam in Albis ; et licet festum 

Annuntiationis sit forte suppressum; uti, e. g., in Galliiset 
in Belgio, Missa pro populo applicanda est feria II post do- 
minicam in Albis, ut clare patet ex generali S.R.C. decreto 
relato n. 85. 

518. Quid vero si festum est dimidiatum, sola obliga- 
tione audiendi sacrum urgente, et transfertur? Putamus 
applicandam esse theoriam n. 516 expositam. Proinde si 
transfertur officium cum Missa et praeceptum audieridi sa- 
crum, Missa applicetur in die ad quem ; secus, Missa ap- 
plicetur in die aquo. Hinc translatio obligationis applicandi 
Missam pro populo sequitur translationem officii cum Missa 
ac praecepti audiendi Missam. 

519. Praeterea dubitari potest num in die Nativitatis Do- 
mini personae quae praecepto applicandi Missam pro po- 
pulo tenentur, tres Missas celebrantes, debeant pro populo 
applicare non modo primam, sed et alteram et tertiam. Be- 
nedictus XIV, De sacros. Missae sacrificio, Hb.III, cap. IX, 
n. 9, affirmat hanc quaestionem numquam a S. C. C. fuisse 
nec examinatam nec decisam ; et ignoramus num examen 
fuerit institutum et decisio prodierit post laudatum Pontifi- 
cem qui mentem suam non pandit. At putamus solutionem 
hujus quaestionis desumi posseex cit. const. Cum semper 
oblatas ejusdem Pontificis. Nam sub n. H ipse tradit capi- 
tula teneri ad Missam conventualem applicandam pro be- 
nefactoribus in genere eodem prorsus modo quo Missa pa- 
rochialis applicari pro populo debet ab iis qui curam habent 
animarum. Atqui si capitulum duas vel tres Missas conven- 
tuales ad Rubricarum praescriptum celebrat, idem Ponti- 
fex statuit sub n. 2*2, omnes has Missas esse applicandas 
pro benefactoribus in genere, si id ferat consuetudo ; secus 
liberam esse applicationem alterius et tertiae Missae con- 
ventualis, dummodo in Memento celebrans commemoratio- 
nem faciat omnium benefactorum in genere ; dequa re suo 
loco. Ergo haec applicanda sunt etiam habenti curam ani- 
marum, qui die Nativitatis Domini tres Missas celebrat. 

520. Solus Romanus Pontifex, cum agatur de lege gene- 
rali, potest remittere obligationem applicandi pro populo in 
aliquibus ex praedictis diebus, e. g. in festis suppressis. Id 

S. Sedes aliquando concedit ratione indigentiae parocho- 
rum : qua in re tamquam regula generalis habenda est se- 
quens decisio S. C. C, 39 Jun. 1859 : « Adtramites ency- 
clicae SS. D. N. diei 3 Maii 1858, recurrendum esse a 
singulis parochis aliqua reductione indigentibus super ap- 
plicatione Missae pro populo diebus festis suppressis ad 
Sacram Congregationem, quae, perpensis peculiaribus re- 
rum adjunctis, ac praesertim annuo reditu et oneribus tum 
congruae parochfalis, comprehensis incertis utriusque sto- 
lae, tum legatomm Missarum aut quarumcumque obven- 
tionum, si quae sint, respectivis ecclesiis inhaerentium, ac 
requisito super singulis ejusmodi petitionibus voto episcopi, 
eas edet provisiones seu responsa quae magis in Domino 
expedire judicaverit -.». Vide, e. g., Treviren., Indultum 
circa applicationem Missae pro populo diebus festis sup- 
pressis, 18 Julii 1893, qua S. C.C., vigore facultatum sibi 
a Romano Pontifice concessarum, potestatem episcopoTre- 
virensi facit ad triennium dispensandi ab applicatione Mis- 
sae pro.populo in diebus festis suppressis parochos qui 
annuam congruam scutorum M8 non percipiunt. Non raro 
idem indultum S. Sedes elargitur in favorem Seminario- 
rum pauperum, ut scilicet parochi diebus festis suppressis 
applicent ad intentionem episcopi qui eleemosynam deinde 
servat in favorem Seminarii. At S. C. C. die 18 Febr, 
1865 noluit episcopo annuere qui petebat ut parochi die- 
bus festis suppressis non applicarent pro populo, atque ita 
possent celebrare numerosas Missas fundatasautmanuales. 
Nec consuetudo hac in re quidquam prodest. 

521 . Obligatio applicandi Missam pro populo adeo ad- 
nexa est diei, ut nequeat in alia die, loco diei praescriptae, 
adimpleri, non obstante contraria consuetudine. Revera in 
Portugallien.^Missaepro po/?w/o,episcopus in relationesta- 
tus dioecesis exposuit antiquam vigere consuetudinem, ut 
parochi in dominicis aliisque festis diebus de praecepto can- 
tent Missam confraternitatum quae in eorum parochialibus 
ecclesiis erectae sunt, eamdemque Missam non quidem pro 
populo ipsis commisso applicare, sed juxta mentem eorum, 
quibus solemnitates celebrant. Cum vero episcopus in una 

pastoraliencyclicahanc consuetudinemabusum vocaveritpa- 
rochosque velper se vel,siimpediti fuerint,per alium Missam 
applicare teneri declarasset, parochi non pauci reclamave- 
runt ; et ideo episcopus indulsit ut parochi diebus dominicis 
aliisque festis cantarent quidem Missam confraternitatum, 
eam tamen applicantes pro populo ; et aliam Missam infra 
hebdomadam celebrarent cum applicatione favore confra- 
ternitatum. Proposito dubio : « An et quomodo sustineatur 
consuetudo in casu » ; S. C. C reposuit die 30 Maii 1867 : 
« Negative et ad mentem ». Mens autemfuit ut per episto- 
lam nota episcopo fieret resolutio et ab eodem sciscitaretur 
num aliquo modo fieri posset ut confraternitates Missam ha- 
berent in diebus festis; num periculum esset ne parochi,Mis- 
sam canentes in commodum confraternitatum, negligerent 
adimplementum suarum obligationum erga parochianos in 
diebus festis ; num tandem confraternitates consentirent ut 
parochi in alia die applicent. Pariter, praesente cadavere, 
parochum non posse die dominica aliisque festis applicare 
pro defuncto et alia die infra hebdomadam pro populo, ea- 
dem S. C. declaravit in Fesulana relata n. 5$7. Attento 
jure communi, tunc tantum sacerdos, obligatus ad Missam 
pro populo applicandam, potest et debet in alia die appli- 
care, quando propria die, legitime impeditus, nec per se 
ipsum nec per alium applicare potuit, juxta ea quae dice- 
mus n. 538 sequ. Episcopus ad normam cit. const. Cnm 
semper oblatas, § Quia vero, in uno casu indulgere potest, 
ut Missa pro populo applicetur in alio die infra hebdoma- 
dam, scilicet si ex una parte agatur de parochis adeo pau- 
peribus, ut ferme ex eleemosynis manualibus vivere eogan- 
tur, et ex alia hanc eleemosynam habeant die qua pro po- 
pulo applicare tenerentur. Praeter hunc casum requiritur 
indultum apostolicum ut Missa pro populo alia die applicari 
queat. Nonnulli episcopi indultum a S. C C obtinuerunt 
licentiam parochis concedendi, ut festis suppressis, prae- 
sertim si nulla solemnitas in populo supersit, Missam paro- 
chialem in sequentem diem remittere possint, si occurrant 
exequiae, corpore praesente velpridie defuncto, sponsoruni 
benedictio, etc, licet extremus paupertatis casus de quo 

Benedictus XIV, /, c, non verificetur. Quod si sacerdos una 
vel altera vice, citra rationabilem causam aut legitimum in- 
dultum, Missam pro populo die praescripta non applicat, 
eamdem applicans alia die, juxta plures peccati mortalis 
reus non est (1). 

, 522. Ceterum ex jure communi necesse minime est ut 
parochus celebret et applicet Missam solemnem ; ita ut, 
attento jure communi, ipse possit celebrare et pro populo 
applicare Missam privatam et alius sacerdos celebrare Mis- 
sam solemnem, ut expresse etiam definivit S. R. C. (n. 523 
et 525). At in nonnullis dioecesibus constitutiones synoda- 
les praecipiunt ut parochus ipse Missam solemnem celebret 
et pro populo applicet ; quae synodales constitutiones ser- 
vandae sunt, cessante gravi incommodo. 

523. 3° Sacerdos ad Missam pro populo applicandam ad- 
strictus praedictis diebus,debet propriae obligationi per seip- 
sum satisfacere, et non potest Missam pro populo applicare 
per alium ; proinde haec obligatio est personalis. Ipsumjus 
divinum videtur personalem obligationemimponere,si haec 
possibilis est ; quae proinde et Romanum Pontificem afficit. 
Unde nec Romanus Pontifex potest ita a personali obligatione 
dispensare, ut persona obligata numquam per seipsum ap- 
plicare debeat et possit semper applicare per alium. Quid- 
quid de hoc sit, certe jus ecclesiasticum personale adim- 
plementum exigit. Sufficiat unam aliamve deelarationemS. 
G. G. referre. Huc spectat inprimis responsio data in Mech- 
linieh., 25 Sept. 1847', nam proposito dubio : « 3° An 
parochi ipsi sanctuni Missae saerificium pro populo offerre 
debeant, si legitima causa non impediantur ; an vero per 
alium, e. g. ? sacellanum aut presbyterum advenam huic 
officio satisfacere possint » ; S. G. reposuit : « Ad 3 um : Af- 
firmative ad primam partem ; negative ad secundam, ex- 
cepto casu verae necessitatis et concurrente causa cano- 
nica ». Eodem prorsus modo reposuerat in Castri Albi, 
Visit. lim.,18 Julii 1789 ; nam ad dubium : « Anparochi 
dictarum ecclesiarum (Cathedralis et Collegiatae S. Mariae) 

(1) Lehmkuhl, vol. II, n. 196. 

aliarumque Collegiatarum dioecesis Castri Albi teneantur 
per se ipsos applicare diebus festis Missam" pro populo ; 
seu potius possint per beneficiatos aliosque sacerdotes 
praedicto oneri satisfacere in casu » ; rescripsit : <c Affirma- 
tive ad primam partem ; negative ad secundam ». Yide 
etmm Fesulanam, 16 Junii 1770, ad 2 am , relatamn. 527. 
Tandem S. R. C. in Vicariat. Ruremund. in Hollandia, 
%7 Febr. 1847 (n. 5079), ad dubium : « k° An parochus, 
privatim celebrans, possit applicare pro suis, vel teneatur 
applicare facere pro populo summum sacrum »; reposue- 
rat : « Posse vel per se vel per alium 5 quin requiratur Missa 
solemnis ». At postea in Dubii, 22 Juiii 1848 (n. 5129), 
hanc responsionem ita declaravit : « Responsionem datam 
die 27 Febr. 1847 intelligendam esse quoad Missam so- 
lemnem de qua agebatur; nam propius ad casum, non 
obstantibus alias decretis et in facto declaratis, rescribere 
rata est posse quemlibet parochum, accedente justa et legi- 
tima causa, adimplementum Missae pro populo applican- 
dae alii sacerdoti committere, seu per alium sacerdotem 
hanc Missam celebrare facere ». Ceterum si persona obli- 
gata habitualiter per alium applicaret, grave peccatum 
committeret ; sed si una aliave vice, ctiam citra justam et 
legitimam causam, peccatum Videtur leve(l). 

524. Sedem Apostolicam posse hanc personalem obliga- 
tionem mitigare, non est dubium; idest S. Sedes potest 
permittere ut sacerdos, ad applicandum pro populo obli- 
gatus, aliquando applicet per alium ; et exemplum habes 
in Melevitana infra n. 527 citanda. Praeterea occur- 
rente justa et legitima causa, sacerdos absque ulla dispen- 
satione non solum potest, sed etiam debet applicare per 
alium, dato stipendio, potiusquam adimplementum suae 
obligationis ad alium diem remittere. Yideamus quaenam 
sit justa et legitima causa quae a personali obligatione ex- 
cusat. 

525. In primis consuetudo nOn est causa justa et legi- 
tima. Hinc in Camberien., 20 Dec. 1864 (n. 5341), cum 

(1) Lehmkuhl, l. c. 

expositum fuisset : « In dioecesibus Sabaudiae opportunum 
yisum est ut illa Missa diebus dominicis et festivis applice- 
tur pro populo,, cui populus ipse adstare consuevit et idcirco 
haec applicatio fit a vicario, quando is alternative Missam 
parochialem celebrat. Hinc quaeritur : 1° An ejusmodi usus 
servari et retineri possit ; 2° Utrum applicatio fieri semper 
debeat a parocho etiam privatim celebrante » ; S. R. G. re- 
posuit : « Ad l um : Negative. Ad 2 um : Affirmative juxta alia 
decreta'». Pariter S. C. G.mMechlinien., 35 Sept. 1847, 
proposito dubio : « 4° Quid censeri debeat de consuetudine 
vi cujus paroGhus diebus dominicis et festis Missam priva- 
tam pro pio aliquo benefactore applicat ; et, nullo legitimo 
impedimento detentus, onus celebrandi Missam pro populo 
in alium sacerdotem transfert » ; reposuit : « Ad 4 um : Con- 
suetudinem de qua agitur, non esse attendendam ».In eodem 
sensu reposuit eadem S.C.in Celimonten.,9 Apr.i '891 .Nam 
episcopus exposuit : « In ecelesiisparochialibussuaedioe- 
cesis diebus festis a parocho vel vice-parocho vel etiam ab 
alio sacerdote Missam parochialem nuncupatam solemniter 
cum cantu celebrari et inter Missarum solemnia fieri quoque 
sancti evangelii explanationem. Fideles porro, firmiter pu- 
tantes illam semper pro ipsis applicari, ad eam audiendam 
libenter confluunt. At pro populo applicatur nonnisi dum 
parochus illam canit, qui pluribus distentus curis, frequen- 
ter cogitur hujusmodi munus alteri sacerdoti demandare * 
Jlinc episcopus, optans fideles in hac erronea persuasione 
haud diutius versari, ac simul advertens quod si id prae- 
noscerent, aegre ferrent et non amplius tam diligenter ad 
illam Missam audiendam accederent, quaerit : 1° Utrum 
praedicta vigens consuetudo sit habenda tamquam causa 
canonica sufficiens ut parochus alii committat Missam pro 
populo loco ipsius celebrandam ; 2° Posito quod non sit 
causa sufficiens, ut nihilominus concedatur facultas ». S. C. 
reposuit : « Ad l um : Negative. Ad 2 um : Non expedire ». 
Yide etiam Tiburtin., $1 Nov. 1801 ;Policastren.,$3Maii 
1857, etc. 

526. Consuetudo parochum juvare potest in duplici 
casu. 

Primus est, si habitualis cura est apud aliquem sacerdo- 
tum coetum, e. g., canonicorum, actualis vero penes vica- 
rium, et consuetudo obtinuit ut canonici Missam pro po- 
pulo per turnum applicent ; haec consuetudo sustinetur. 
Huc spectat responsio S.G.C. in Camerinen., Missae pro 
populo et legatorum. Nam in oppido Sanctonatoliae Came- 
rinensis dioecesis extabat Collegiata S. Martini : quatuor ex 
canonicis qui primae erectionis dicebantur, curam ani- 
marum habitualem habebant, actualis vero exercebatur a 
vicario per capitulum electo et ab Ordinario approbato, cui 
congruum stipendium a canonicis curatis solvebatur : Missa 
autem pro populo diebus festis celebrabatur a canonicis 
per turnum. Bonis capituli ab Italico Regimine occupatis 
an. 1812, Missae pro populo non amplius applicatae fue- 
rant ; et tandem propositis dubiis : .« 1° An et ad quem spec- 
tet onus celebrationis Missae pro populo, in casu... ; h° An 
et quomodo sit consulendum SSmo pro absolutione quoad 
praeteritas omissionesin casu » ; S.C. reposuit die 16 Dec. 
1820 : « Ad l um : Affirmative ad quatuor canonicos pri- 
mae erectionis... Ad4 um : Affirmative, celebratis sexaginta 
Missis per quatuor canonicos applicandis pro populo ». 

Alter est, si sacerdotum munus est, juxta beneficii erec- 
tiohem aut alium legitimum titulum,coadjuvare parochum 
in cura animarum, et consuetudo invaluit ut ii sacerdotes 
aliquibus vicibus applicent pro populo, loco parochi ; haec 
consuetudo pariter sustinetur. Huc spectat responsio ejus- 
dem S.C. inSpoletana, Missapro populo, 14 Maii 1831. 
Nam parochus erat qui principaliter animarum curam sus- 
tinebat : eidem insuper, uti coadjutores, aderant duo cano- 
nici, qui ex fundationis jure in cura animarum subeunda 
suppetias ferebant, quique vicissim cum parocho Missam 
pro populo applicare solebant. Cum vero coadjutores illius 
temporis sese vellent eximere, proposito dubio : « An ca- 
nonici coadjutores teneantur, alternatim cum parocho, ap- 
plicare Missam pro populo, in casu » ; S. C. reposuit: « Af- 
firmative ». Yide etiam Ripana, Jur. par., 15 Dec. 1725 
et rursus W Nov. 176$ ; et Verulana,Missa conventualis 
et Missa pro populo, 12 Dec. 1839, ad t 



/um 

527. Pariter nec praesentia cadaveris in ecclesia est 
causa justa et legitima ut parochus applicet pro defuncto 
et alius sacerdos pro populo. Revera in Fesulana, 26 Ja- 
nuarii 1771 , propositis dubiis : « An parochi in dominicis 
aliisque festis diebus, praesente cadavere, possint celebrare 
Missam pro defuncto et ad alium diem transferre Missam 
pro populo applicandam in casu ? Et quatenusnegative, an 
saltem applicationi Missae pro populo supplere possint per 
alium sacerdotem » ; S.G.G. reposuit : « Ad l um et 2 um : Ne- 
gative ». Itemnec legatum aut fundatio, ita ut parochus 
applicet Missam legatam aut fundatam, etsi solemniorem, 
et alius sacerdos applicet pro populo. Id expresse declara- 
vit S. C. C. in Melevitana, Missae pro populo, 9 Apr.1892. 
Nam in parochia diebus festis duae Missae celebrari sole- 
bant, alia summo mane sine cantu, sed cum explicatione 
evangelii, quae applicabatur pro populd ; alia post tertiam 
solemnis cum ministris,pro cujus celebratione in nonnullis 
festivitatibus habebantur fundationes. Parochus putabat se 
posse Missam solemnem celebrare pro intentione fundato- 
ris et alium sacerdotem delegare ad celebrandam primam 
Missam pro populo ; aut saltem se posse Missam solemhem 
celebrare pro populo, non obstante fundatione autlegato,et 
alium sacerdotem substituere pro intentione legati ; demum 
si neutrum de jure poterat, indultum petebat, in praeci- 
puis anni festivitatibus et quando post Missam benedictio 
aliqua, e. g., candelarum, palmarum, etc, facienda erat, 
celebrandi Missam solemnem ad intentionem legati seu 
fundationis, et alium substituendi ad celebrandam Missam 
pro populo ; ejusque preces episcopus commendabat. Pro- 
positis dubiis : « 1° An parochus loci N. in festivitatibus in 
quibus Missa solemnis celebranda est pro peculiaris legati 
implemento, possit alteri sacerdoti Missam pro populo com- 
mittere in casu. Et quatenus negative ; 2° An iisdem diebus 
possit celebrare Missam solemnem cum applicatione pro 
populo et alium substituere pro intentione legati. Et qua- 
tenus negative ; 3° An et quomodo ejus preces sint excipien- 
dae in casu »; S. C. reposuit : « Ad l um et 2 um : Negative. 
Ad 3 um : Affirmative, juxta votum episcopi ». 

528. E contrario causa infirmitatis, itineris aliaque 
rationabilis, qua sacerdos, ad Missam pro populo applican- 
dam obligatus, diebus praescriptis non celebrat, est justa 
ac legitima ut applicet per alium, imo debet per alium ap- 
piicare,si fieri potest ; quod a fortiori verum est, si sacer- 
dos habet quidem animarum curam, e. g., est parochus, 
sed nondum presbyteratus ordinem assequutus est. Huc 
spectant sequentes declarationes S. C. G. Episcopus S. 
Dionysii (Bourbon) proposuit sequentia dubia : « 1° Utrum 
parochus, infirmitate detentus ac diebus dominicis ac 
aliis festis ea de causa impeditus celebrare, teneatur 
per alium supplere his ipsis diebus, si adsit alius sacer- 
dos, aut post recuperatam sanitatem Missas omnes sic non 
applicatas offerre ipse pro populo ; 2° Utrum parochus, 
iter aliquod die festo agens et eo die Missam celebrare 
prohibitus, Missam altero diepropopulo supplere teneatur; 
3° Utrum parochus, pia peragens exercitia secessus eccle- 
siastici, Missam die festo aut dominico non celebrans, 
teneatur Missas hoc tempore non oblatas pro populo dein- 
ceps supplere j» ; S. C. reposuit die 14 Dec. 1859 : « Ad 
l um : Affirmative ad primam partem et negative ad seciin- 
dam. Ad 2 um et 3 um : Teneri die statuta per alium, citra 
speciale indultum S. Sedis ». Rursus in Petrocoricen., 
14 Dec. 187%, ad dubia : « 1<> An parochus die festo, a sua 
parochia absens, satisfaciat obligationi, Missam ceiebrando 
pro populo in loco ubi degit, seu potius teneatur substituere 
alium qui Missam pro populo dicat in propria ecclesia ; 
2° An teneatur Missam applicare pro populo in loco ubi 
degit, seu potius ad parochiam rediens, teneatur applicare 
in propria ecclesia ; 3° An parochus morbi causa legitime 
impeditus ne Missam celebret, teneatur post recuperatam 
sanitatem tot Missas applicare pro populo, quot durante 
morbo omisit, sive in casu quo nec per se nec per alium 
celebrare poterat sine gravi incommodo, sive in casu quo 
poterat per alium, sed ex aliquo vano timore vel negligentia 
non curavit vel non obtinuit ut alius pro se applicaret » ; 
S.C. reposuit die 14 Dec. 1873: « Parochum die festo a 
sua parochia legitime absentem satisfacere suae obligationi 

Missam applicando pro populo suo in loco ubi degit, dum- 
modo ad necessariam populi commoditatem alius sacerdos 
Ih ecclesia parochiali celebret et verbum Dei explicet. Paro- 
chum vero, utcumque legitime impeditum, neMissam cele- 
bret, teneri eam die festo per alium celebrari et applicari 
facere pro populo in ecclesia parochiali ; quod si ita factum 
non fuerit, quamprimum poterit, Missam pro populo appli- 
care debere ». Tandem in Comen., 11 Maii 1720, ad 
dubium : « 5° An occurrente quod archipresbyter parochus 
celebret Missam conventualem, vel alias legitime absit, seu 
sit impeditus tam in diebus festivis, quam ferialibus qua- 
dragesimae, teneatur celebrare facere per alium Missam . 
parochialem pro populo » ; S. C. reposuit : « Ad 5 um : Affir- 
mative, sed cum applicatione diebus festis tantum ». Ubi 
illud teneatur accipiendum est juxta praecedentem respon- 
sionem. 

529. Ex his declarationibus apparet sacerdotcm ad Mis- 
sam pro populo applicandam adstrictum, debere per seip- 
sum applicare ; legitime a celebratione Missae impeditum 
ratione infirmitatis, exercitiorum spiritualium, defectus 
ordinis presbyteralis, etc, posse et debere applicare per 
alium; siid nonest possibile, quam primum per seipsum 
vel per alium applicabit alia die ; demum parochum le- 
gitime absentem e dioecesiet celebrantem, posse vel per 
seipsum applicare in loco ubi degit, vel applicare per sa- 
cerdotem qui parochi absentis vices gerit. Id autem puta- 
mus verum non esse de episcopo et abbate nullius; nam 
eorum obligatio localis non est (n. 533), ac proinde legi- 
time absentes videntur debere personaliter applicare in loco 
ubi degunt et non posse applicare per alium in dioecesi aut 
abbatia. 

530. Redactores ephemeridis Acta S. Sedis,v.VII,pag. 
192, quaerunt utrum populo melius sit Missam applicari a 
parocho absente, an ab alio sacerdote praesente, et respon- 
dent melius esse Missam applicari ab alio sacerdote prae- 
sente. Sed haec responsio fundamento caret; nam in utro- 
que casu populus aeque percipit fructum medium ex ap- 
plicatione et fideles Missae assistentes et ita concelebrantes 

aequc percipiunt fructum specialem ; "proinde iidelium et 
populi utilitas ex sacrificio eadem in utroque casu est. Imo 
ex alia parte pie credi potest Deum, ceteris paribus, preces 
pastoris pro suis ovibus facilius recepturum esse. 

531. Ex dictis facile intelligitur quid dicendum de paro- 
cho qui duas regit parochias aeque principaliter, vel sub- 
jective, vel nullo modo unitas. Scilicet si habet licentiam 
binandi, juxtaea quae supra disputavimus, etbinat, utram- 
que Missam pro populo applicabit per se ; si alteram Mis- 
sam ob aliquod impedimentum celebrare nequit, ipsam 
applicabit per alium ipsomet die ; si id est impossibile, 
eamdem per se vel per alium supplebitinfrahebdomadam. 
Si non habet licentiam binandi, e. g., in festis suppressis, 
alteram Missam ipso jure celebrare nequit, et ideo repete 
quae mox diximus. Haee confirmantur ex declarationibus 
S. G. C. Nam in Caialaunen., 8 Junii 1873, cum quaesi- 
tum fuisset : « 1° Utrum parochus, duas habens parochias, 
qui ob rationabilem causam non potuit die dominica vel 
festo secundam Missam cejebrare, teneatur per hebdoma- 
dam applicare Missam pro populo suae secundae parochiae, 
vel utrum sufficiat ut unicam Missam quam die dominica 
vel festo celebrat, applicet pro populo duarum suarum 
parochiarum ; 2° Utrum diebus festis suppressis in quibus 
biuam Missam celebrandi non habet facultatem, sufficiat 
ut solamMissam quam dicerepotest,applicet pro populo dua- 
rum suarum parochiarum, vel utrum altera die teneatur 
secundam Missam pro populo secundae parochiae appli- 
care » ; S. C. reposuit : « Ad l um : Affirmative ad primam 
partem ; negative ad secundam. Ad 2 um : Negative ad pri- 
mam partem; affirmative adsecundam ». Rursus propositis 
dubiis : « 1° Utrum parochi duas aut plures regentes pa- 
roecias, ad duas vel plures Missas pro populo celebrandas 
diebus festis teneantur per se aut per alios ? 2° Et quatenus 
per se teneantur, an ipsis, ad tramites constitutionis Bene- 
dicti XIV, Declarasti Nobis, binandi facultas fieri possit »; 
S. C. C. reposuit die 3 Febr. 1884 : « Ad l um : Parochum, 
prout in casu, teneri sive per se, sive per alium ad tot Missas 
celebrandas quot regit parochias. Ad 2 um : Non esse locum 

facultati Missas iterandi, nisi cum ex cleri deficientia alius 
sacerdos non adsit qui parochi loco celebrare et applicare 
possit »'. ! 

532. Tandem est alia causa legitima et canonica quae pa- 
rochos-canonicos nominatim respicit. Nam si parochia ad- 
nexa est praebendae canonicali, parochus, pro suo turno 
celebrans Missam conventualem, de qua infra, debet Missam 
pro populo applicare per alium, ut statuit Benedictus XIV 
in cit. const. Cum semper oblatas, § 17. 

533. h° Demum parochus ad Missam pro populo appli- 
candam obligatns, ipsam, deregula generali, celebrarede- 
bet in ecclesia parochiali ; unde haec obligatio est, etiam 
iocalis. Equidem jus divinum non exigit utMissa pro populo 
celebretur in determinato loco ; sed hanc loci determinatio- 
neminduxit Ecclesia, ut populus Missae pro ipso applicatae 
interesse possit et verbum Dei a parocho infra Missarum 
solemnia explicatum audire. Diximus autem de regula ge- 
nerali Missam pro populo celebrandam esse in parochiali 
ecclesia ; nam si propter speciale festum in aliquo sacello 
vel ecclesia filiali intra limites parochiae concursus fiat, 
licite ibidem Missa parochialis cum verbi Dei explicatione 
celebrabitur. Praeterea si parochus legitime abest a paro- 
chia, posse vel per seipsum applicare in loco ubi degit, alio 
sacerdote celebrante in ecclesia parochiali, vel per alium 
celebrare et applicare in ecclesia parochiali, vide n. 528. 
Haec parochi localis obligatio antiquitus quando paro- 
chiani tenebantur Missam diebus festis audire in propria 
parochia, gravior erat ; hodie si raro parochus Missam pro 
populo celebraret extra parochialem ecclesiam, probabi- 
lius non foret per se peccatum grave (1). 

Episcopus autem et abbas non tenentur Missam pro 
populo celebrare in ecclesia cathedrali et abbatiali, imonec 
in dioecesi et abbatia ; et ideo eorum obligatio localis non 
est. Ratio differentiae clare patet ex relatisn. 508. 

534. Ut huic materiae finem imponamus, quaerimus 
num lex divino-ecclesiastica quam huc usque exposuimus 



(1) Lehmkuhl, l. c, 

25 

obliget etiam Orientales. Respondemus legem divinam obli- 
gare etiam Orientales, legem autem ecclesiasticam per se 
non obligare. Revera propositis dubiis : « 1° An obligatio 
applicandi Missam pro populo quae secundum jus Eccle- 
siae Occidentalis imposita est parochis aliisque ecclesias- 
ticis viris animarum curam obtinentibus, locum similiter 
habeat pro eisdem personis de ritu Orientali. Quatenus af- 
firmative : 2° Circa determinationem dierum, an debeant 
observari leges ac consuetudines rationabiles quae forte 
vigeant in aliquibus dioecesibus dicti ritus ; 3° In defectu 
harum legum et consuetudinum, an hujusmodi determina- 
tio fieri debeat ad normam et ex omni parte juxta leges Oc- 
cidentales ; k° An ob graves causas et circumstantias fieri 
locus queat alicui reductioni dierum praefinitorum a legi- 
bus Occidentalibus atque etiam totali dispensationi, cum 
obligatione tamen orandi pro populo in illis ipsis Missis 
quae pro ipso applicandae forent » ; S, C. de Prop. Fide 
reposuit die Q 2S Mart. 1863 : « Ad l um : Affirmative, re- 
formato dubio, ut sequitur: an obligatio Missam applicandi 
pro populo quae secundum jus Ecclesiae Occidentalis im- 
posita est episcopis et parochis, locum similiter habeat pro 
iisdem personis de ritu Orientali. Ad 2 um : Affirmative. Ad 
3 um : Negative. Ad A um : Provisum in tertio et ad mentem. 
Mens est quod, data opportunitate, manifestetur episcopis 
Ecclesiae Orientalis obligatio quae etiam in eadem Ecclesia 
incumbit animarum pastoribus applicandi aliquoties Mis- 
sam pro populo, et quod pertinet ad dierum determinatio- 
nem, exponatur ipsis Ecclesiae Occidentalis disciplina ut 
lumen exinde sumant quo disjudicare valeant usque dum 
eadem disciplina suis dioecesibus convenire possit, itemque 
ut proponant quocumque casu S. Sedi temperamenta quae 
magis necessaria censeantur » . Haec autem rursus et me- 
lius declarat eadem S. C. in litteris encyclicis datis die 
8 Nov. 1882 ad delegatos apostolicos pro Oriente : « La 
Santita di N. S. Leone XIII emanava la costituzione In su- 
prema del 10 Giugnocorrenteanno,riguardantel'obbligo di 
tutti i Yescovi di applicare la Messa pro populo ne ? giorni 
festivi... Ella non ignora che secondo la decretale d'Inno- 

cenzo III nel Concilio Lateranense IY Licet Graecos, e se- 
condo la spiegazione datane in una Congregazione di teologi 
tenuta nel 1631 innanzi al Cardinal Panfili, la miglior 
parte de' dottori, non escluso lo stesso Lambertini (Bene- 
detto XIV), e di sentimento, che nelle costituzioni apostoli^ 
che non si intendano compresi gli Orientali se non nei tre 
seguenti casi : 1° nei punti di fede e dottrina cattolica ; 
2° dove la materia stessa dimostra la comprensione, in 
quanto non e una legge soltanto ecclesiastica, ma una di- 
chiarazione dellalegge divina e naturale ; 3° quando, benche 
si tratti di ordinazioni disciplinari, gli Orientali vi sono 
espressamente nominati. Questa dottrina di teologi e cano- 
nisti non e stata finora sanzionata dalla S. Sede ; e certo 
pero che gli Orientali ab immemorabili ritengono, qual 
sentenza teoretica e prattica, di non esser /compiresi nelle 
costituzioni disciplinari, se non nel modo predetto, e che 
questa loro persuasione non fu mai condannata dalla S. 
Sede. Posta questa teoria, e ben chiaro primieramente che 
tutti i vescovi anche Orientali sono certamente compresi 
nella citata costituzione del S. Padre In suprema, in quanto 
che essa dichiara il gius divino delP obbligo della Messapro 
populo, giacche vi pastoralis officii sono assolutamente 
tenuti de jure divino i vescovi di qualunque rito ad appli- 
carla. Laonde non e questo un punto di disciplina mutabile 
e che possa essere, secondo i diversi riti, cambiato o abolito 
per qualunque contraria consuetudine, la quale non sarebbe 
altro che un abuso erroneo,se si trattidel]'obbligo de ? vescovi 
in se di offrire il santo sacrifiziojoro populo e non gia se si 
tratti del numero delle Messe che debbono offerirsi in ogni 
giorno festivo. Questo numero viene determinato da una 
Iegge ecclesiastica, in applicazione della legge divina, e quin- 
di in cio^non e esclusa, secondo le diverse circostanze, ogni 
diversit^, e dispensa » (1). 



(1) Collectanea S. G. de Pfop. Fide, n. HB. Latine : Leo XIII edidit 
const. In suprema, 10 Junii decurrentis anni circa obligationem omnium 
episcoporum applicandi Missam pro populo diebus festis. Npn ignoras 
quod juxta decretalem Innocentii III in concilio Lateranensi IV Licet 
G-raecos, et juxta explicationem datam in quadam theologorum congre- 

II 

De applicatione debita ratione stipendii. 

1° Disciplina Ecclesiae de Missarum eleemosyna 
vindicatur. 

535. In primis Ecclesiae saeculis fideles, ad Missae sa- 
crificium convenientes, offerebant in Missae offertorio pa- 
nem et vinum juxta uniuscujusque facultates; et, modica 
parte reservata pro consecratione, reliquum cedebat sacer- 
dotibus et clericis pro eorum sustentatione (1) ; imo poste- 
riori aetate usus insuper invaluit ut vel ante Missam, velante 
evangelium, velpostMissamfidelessuperautpropealtare de- 
ponerent quidquid vellent, etiam pecmriam. Attamen pa- 
nis, vinum et reliqua dabantur ecclesiae et clericis in com- 
muni_, non vero sacerdoti particulari qui Missam celebraret 
pro Missae applicatione ad intentionem dantis ; unde id 



gatione habita anno 1631 coram Card. Pamphylio,melior doctofum pars, 
non excepto ipso Lambertinio (Benedicto XIV),censet in apostolicis con- 
stitUtionibus non comprehendi Orientales, nisi in tribus sequentibus 
casibus : 1° in articulis fidei doctrinaeque catholicae ; 2° quando ipsa 
materia indicat comprehensionem, quatenus non est lex mere ecclesias- 
tica, sed declaratio legis divinae et naturalis ; 3° quando, licet agatur de 
constitutionibus disciplinaribus, Orientales sunt expresse nominati. Haec 
theologorum et canonistarum doctrina non est huc usque a S, Sede 
sancita ; certum tamen est quod Orientales ab immemorabili retinent, 
tamquam sententiam theoreticam et practicam, se non esse comprehensos 
in constitutionibus apostolicis, praeter quam in casibus praedictis,hanc- 
que eorum persuasionem numquam fuisse a S. Sede damnatam. Hac 
theoria constituta, satis liquet in primis omnes episcopos etiam Orientales 
esse comprehensos in cit. constitutione S. Patris In suprema, quatenus 
per eam declaratur jus divinum, Missam pro populo imponens, quando- 
quidem vi pastoralis officii absolute tenenlur de jure divino fepiscopi 
cujuscumque ritus ad ejus applicationem. Quapropter non agiturhic de 
capite disciplinae mutabilis quod juxta diversos ritus possit sive variari 
sive aboleri 'per quamcumque contrariam consuetudinem, quae nihil 
aliud esset, nisi abusus erroneus, si agatur de episcoporum obligatione 
in se offerendi sanctum sacrificium pro populo, non autem de numero 
Missarum offerendarum in diebus festis. Hic numerus determinatur ab 
ecclesiastica lege in applicationem legis divinae,et idcirco hac in re non 
excluditur, juxta diversas circumstantias, omnis diversitas et dispensatio. 
(1) In offertorio Missae, praeter panem et vinum, offerre etiam licuit 
oleum pro luminaribus, thymiama, mel et lac, etc. 

quod dabatur, non habebat praecise rationem eleemosynae 
pro Missae applicatione (1). 

536. Morem stipem elargiendi sacerdoti ut medium sa- 
crificii fructum largitor stipitis in se, in proximos aut amicos 
sive vitae compotes sive defunctos cferivaret, non ante sae- 
culum YIII inductum, neque passim ubique ante XII recep- 
tum asserit Mabillonius in Praef. ad part. I saeculi III 
Benedictini, n. 62, cui tamen contradicit Belendi in Dis- 
sert. historico-theologica de oblationibus, part. II, § 2, 
illum longe antiquiorem affirmans ; cui adhaeret Benedic- 
tus XIV, /. c, n. 5. Enimvero quod in fine saeculi YIIl 
jam invaluisset, fidem facit Chrodegangus, episcopus Me- 
tensis, in regula quam saeculo VIII labente, vel IX ineun- 
te, suis canonicis praescripsit ; in ea quippe cqp. 32, De 
eleemosynis> cuique canonicorum liberam facit potestatem 
accipiendi et in quos vellet usus expendendi eleemosynam 
ipsioblatam pro Missa. Saeculo vero XI eumdem moremadeo 
longe lateque propagatum scimus, ut pueris quoque notus 
esset ; uti probat factum S. Petri Damiani adhuc pueruii qui 
inventum nummum maluit sacerdoti praebere pro Missae 
applicatione in suffragium animae patris sui defuncti. 

537. Quidquid sit de ejus origine historica, certum est 
hanc disciplinam, nempe ut pro Missae celebratione et ap- 
plicatione sacerdos stipem recipere et etiam exigere et Mis- 
sam ad intentionem oblatoris pro dato stipendio applicare 
possit, a pluribus saeculis in universa Ecclesia catholica 
receptam esse et a suprema auctoritate ecclesiastica ex- 
presse probatam. Diximus pro dato stipendio ; nam 
non licet Missam applicare pro eo qui postea Missam 
petiturus est et stipendium praebiturus. In Hispania ino- 
leverat consuetudo « ut sacerdotes, Missam celebrantes, 
ejus valorem applicent iis qui postea Missae celebratio- 
nem postulaturi ac pro ea eleemosynam praebituri sint, ta- 
metsi, antequam Missae sacrificium peragetur, neque a 
sacerdote illud rogassent, neque ei hac de causa elee- 
mosynam praestitissent ». Glemens VIII rem examinan- 

(1) Benedictus XIV,"* De sacros. Missae sacrif., lib. III, cap. XXI, 
n. i, 2, 3, 4, 5, ubi haec fuse enarrat, adductis documentis. 

dam commisit S. C. C. quae die 15 Nov. 1608 « hujus- 
modi consuetudinem tamquam pluribus nominibus pe- 
riculosam, fidelium scandalis et offensionibus obnoxiam, 
atque, a vetusto Ecclesiae more nimis abhorrentem explosit 
ac improbavit ». Paulus V hanc S. C. responsionem com- 
probavit eamque datis ad omnes episcopos litteris promul- 
gavit (1). Sed hujusmodi applicatio esset neillicita tantum, 
an etiam invalida? Si applicatio fiat pro illo qui postea (inde- 
terminate) Missam petiturus est et stipendium praebiturus, 
applicatio estinvalida (n.473). Si applicatio fiatpro persona 
determinata, e. g., ad intentionem illius qui primus Mis- 
sam petiturus est et stipendium praebiturus, applicatio est 
valida (n. 477). Plures censent applicationem in casuesse 
irritam, si causa pro qua Missa applicatur, adhuc non existit ; 
e. g., si primus stipendium offerens postulabit Missam pro 
liberatione ab infirmitate quae nondum contracta est quando 
Missa celebratur ; tunc enim effectus Missae suspensus re- 
manere deberet (2). Nos etiam in hoc exemplo applicationem 
habemus validam, cum, uti diximus n. 474, Missa applicari 
possit ad impetrandam sanitatem ab infirmitate futura, nec 
effectus Missae tunc suspensus remanet, sed potius gratia 
nunc pro tunc obtinetur. Sapienter autem advertitDe Lugo, 
De Poenitent., disp. XIII, n. 139, offerentem eleemosynam 
non percipere in casu fructum specialissimum (n. 35), quia 
hic fructus percipitur ex facto celebrationis, et quando ipse 
offert eleemosynam, Missa jam celebrata est et fructus spe- 
cialissimus perceptus. Quamquam vero Missae applicatio 
pro persona determinata est valida, tamen est illicita ob re- 
latam Ecclesiae prohibitionem, quae etiam hunc casum 
comprehendit. S. Alphonsus, l. c, cum aliis docet « quod 
si sacerdos praevideat quod postulabuntur Missae pro aliquo 
defuncto, bene potest eas nunc offerre et deinde stipendium 
percipere, quia hoc casu jam offertur pro persona determi- 

(1) Benedictus XIV, Inst. Ecc. XCIL Prosper Lambertinus (Benedictus 
XIV), archiepiscopus Bononiensis, contra sacerdotes hanc prohibitionem 
violantes, addidit poenam suspensionis ipso facto (De sacros. Missae sa- 
crif., lib. III, cap. XXII, n. 11). 

(2) S. Alphonsus, VI, n. 337, probabilius cum La Croix, n. 222. 

nata ». Salva reverentia erga S. Doctorem, putamus id ve« 
rum non esse, quia tum quaestio proposita S. C. C, tum 
consequenter ejusdem responsio ad hunc casum extendi- 
<tur (1). 

538. Praxim et doctrinam Ecclesiae circa Missarum 
eleemosynas insectati sunt Wicleffitae hodiequeadhuc insec- 
tantur Lutherani, Calvinistae aliique acatholici, dictitantes 
pecuniam sacerdoti celebraturo in Missae pretium dari 
ideoque simoniacam esse. Pariter eam reprobare ausa est 
pseudo-synodus Pistoriensis (n. 466) ; ejusque doctrinam 
« quae velut turpem abusum notat unquam praetendere 
eleemosynam pro celebrandis Missis et sacramentis admi- 
nistrandis, sicuti et accipere quemlibet proventum dictum 
stolae et generatim quodcumque stipendium et honorarium 
quod suffragiorum aut cujuslibet parochialis functionis oc- 
casione offertur ■ » ; Pius VI in const. Auctorem fidei, 28 
Aug. 1794, sub n. 54, ita damnavit : « Quasi turpis 
abusus crimine notandi essent ministri Ecclesiae qui, secun- 
dum receptum et probatum Ecclesiae morem et institutum, 
utuntur jure promulgato ab Apostolo accipiendi tempo- 
ralia ab iis quibus spiritualia ministrantur, falsa, teme- 
raria, ecclesiasticiacpastoralisjuris laesiva ac in Ecclesiam 
ejusque ministros injuriosa ». 

539. Contra hos omnes in primis animadvertimus elee- 
mosynas Missarum a catholico, sine magna temeritate, re- 
probari non posse uti illicitas, cum haec praxis, in universa 
Ecclesia recepta, a suprema auctoritate ecclesiastica pro- 
bata sit, ut supra diximus, et, aliis omissis, apparet ex 
damnata propositione pseudo-synodi Pistoriensis. Sed modo 
debemus Ecclesiae praxim et doctrinam ab adversariorum 
cavillationibus vindicare. 

540. Principii loco dicimus falsum esse stipendium dari 
et recipi tamquam pretium Missae seu fructus medii sacri- 
ficii Missae, ita ut Missa seu fructus medius sit merces, 
cujus pretium sit stipendium oblatum, et Missa seu fructus 
medius stipendio ematur. Si ita esset, stipendium foret 

(1) Ballerini ad Gury, vol. II, not. ad n. 377, in fine. 

aperte simoniacum simonia juris divini, cum res spiri- 
tualis infiniti valoris comparetur cum minima re temporalL 
Hoc autem posito, explicandum remanet quomodonam 
stipendium possit recipi, exigi et in pactum deduci, quin 
sit Missae vel fructus medii pretium et absque labe simo- 
niaca. Doctores catholici varias proposuerunt explicatio- 
nes ; quarum nonnullae sunt plane insufficientes, uti, prae- 
ter alios, probat De Lugo, De sacram. Euchar., disp. 
XXI, n. 2 sequ. Gommunior et facilior explicatio est sti- 
pendium non esseMissae seulructus medii pretium etomni 
labe simoniaca carere, quia est pro sustentatione sacer- 
dotis. Ad rem S. Thomas, 2, 2, q. 100, a. 2, ad 2 um : 
« Sacerdos non accipit pecuniam quasi pretium consecra- 
tionisfEucharistiae ; hoc enim esset simoniacum ; sed quasi 
stipendium suae sustentationis ». Id autem fusiori indiget 
declaratione. 

541. Quae sunt necessaria ad bonum spirituale minis- 
trandum, non sunt ejusdem pretium, quia pretium est pro 
ipsomet bono, quod supponit necessaria. Hinc si bonum 
spirituale ministratur in favorem alicujus personae, mjnis- 
ter, absque ulla simonia juris divini et gratuito praebens 
bonum spirituale, potest necessaria ad ipsum bonum ab 
eadem persona petere et exigere ; haec, si bonum habuit 
sub eorum promissione, eadem debet ex virtute justitiae, 
sicuti minister, si eadem recepit sub promissione boni, il- 
lud debet ex virtute justitiae. De Lugo, /. c, haecdeclarat 
« exemplo pictoris, e. g., qui nollet vendere suas operas 
seu picturas, sed vellet gratis depingere in obsequium ec- 
clesiae et votum de hoc fecisset. Non esset tamen contra 
hoc votum, si peteret ab ecclesia illa sumptus necessarios 
ad colores, ad [tabulam et alia omnia ; adhuc enim dicere- 
tur depingere gratis. Imo si ipse ad laborandum cibo vel 
potu peculiari indigeret, illud totum computaretur inter 
sumptus necessarios ad picturam, et posset dici in rigore 
gratis et non pro pretio fecisse illud opus, si solum accipe- 
ret necessaria ad pingendum. Rursus ponamus aliquem 
habere virtutem supernaturalem et gratiam gratis datam 
ad curandum aliquod morbi genus. Si hic accerseretur a 

principe ut eum curaret, propositis magnis praemiis, pos- 
set dicere : Gratis. accepi, gratis dabo, nolo pretium, et 
hoc licet peteret necessaria ad iter illud agendum et licet, 
dum esset in principis curia, aleretur principis expensis ; 
haec enim non sunt pretium, sed sunt necessaria ad hoc 
ut posset exequi illic suum ministerium ». Atqui interalia 
necessaria ad bonum spirituale ministrandum, primum lo- 
cum obtinet ministri sustentatio. Ergo ministri sustentatio 
non est pretium boni spiritualis ; si bonum spirituale mi- 
nistratur in favorem ahcujus personae, minister, absque 
ulla simonia juris divini et bonum spirituaie gratuito prae- 
bens, potest ab eadem persona aliquid pro sua sustenta- 
tione petere et exigere ; persona quae bonum habuit, pro- 
mittens aliquid pro sustentatione ministri,id debet ex virtute 
justitiae, sicut minister qui aliquid pro sua sustentatione 
obtinuit sub promissione boni spiritualis, hoc debet ex vir- 
tute justitiae (1). Revera hoc jus naturale ministri bono- 
rum spiritualium ad sustentationem alte proclamatur in 
sacris litteris. Ita Lucae, X, 7, ChristusD. ait : Dignus est 
operarius mercede sua. Et ApostolusP Cor., /X, 7 sequ.: 
Quis militat suis stipendiis unquam ? Quis plantat vi- 
neamet de fructu ejus non edit? Quis pascit gregem et 
de lacte gregis non manducat? Si nos vobis spiritualia 
seminavimus, magnum est, si nos carnalia vestra meta- 
mus?.... Nescitis quoniam qui in sacrario operantur, 
quae de sacrario sunt, edunt; et qui altari deserviunt, 
cum altari participant ? Ecclesia autem potest prohibere, 
ne minister, bonum spirituale alicui praebens, e. g., abso- 
lutionem sacramentalem, aut sanctam communionem, ali- 
quid pro sua sustentatione a fideli petat et exigat ; qua po- 
sita prohibitione, minister, id petens et exigens a fideli, 
simoniam juris ecclesiastici committeret. 

542. Haec applicentur celebrationi et applicationi Mis- 
sarum ; et concludendum erit stipendium quod praecise 
datur pro partiali sustentatione sacerdotis celebrantis et 
applicantis eamque repraesentat, non esse pretium Missae 

(1) « Unusquisque qui in commodum alterius se occupat, debet ex jus- 
titia ab eo sustentari ». S. Alphonsus, III, n. 55. 

et fructus medii; sacerdotem, absque ulla simonia juris 
divini, ac gratuito Missam celebrantem et applicantem, 
posse illud petere et exigere a petente Missam ; qui, Missa 
celebrata et applicata, illud debet ex virtute justitiae, si- 
cuti sacerdos, recepto stipendio, Missam debet ex virtute 
justitiae ; de qua obligatione sacerdotis fusiusinfra n. 584 
sequ. Est igitur inter sacerdotem et fidelem contractus in- 
nominatus do ut facias, seu do partialem sustentationem, 
stipendio repraesentatam, dummodo pro me celebres et 
applices Missam, vel facio ut des, seu celebro et applico 
Missam pro te, dummodo des partialem sustentationem ; 
qui contractus non est simoniacus jure divino, quia stipen- 
dium, repraesentans partialem sacerdotis sustentationem, 
non est pretium Missae seu fructus medii, sed est necessa- 
rium ad sacrificium quod petitur, ut supra explicatum est. 
Equidem Ecclesia prohibuit, etiam praeter jus divinum, 
quemlibet contractum in spiritualibus, qui proinde redolet 
simonia, si non juris divini, saltem juris ecclesiastici ; sed 
Ecclesia probans eleemosynas Missarum, eo ipso ab hac 
prohibitione excepit celebrationem et applicationem Missae. 
543. In ephemeride Le Canoniste contemporain,1893, 
pag. 73, scriptor quidam praxim et doctrinam Ecclesiaehoc 
modo explicat: « L'Eglise permet au pretre de faire une conven- 
tion a Toccasion de la messe, et en meme temps, en vertu de 
son haut domaine, elle lui donne un droit strict sur 1'hono- 
raire. Personne, certes, ne refuse a 1'Eglise ce pouvoir. 
Donc, le fidele est lie et par le pacte qu'il a spontanement 
consenti et par la volonte de 1'Eglise qui donne au pretre 
un jus ad rem sur Fhonoraire. De m<3me le pretre est lie 
d'abord par sa parole — il a regu 1'argent sous la condi- 
tion de dire la messe — ensuite par la volonte de 1'Eglise 
qui ratifie le pacte et par la le rend obligatoire en justice. 
Rien de plus simple et en meme temps de plus certain ». 
Huic explicationi nos undequaque non subscribimus. Puta- 
mus enim Ecclesiam circa Missarum eleemosynas positiva 
dispositione duo tantunl praestare. In primis Missae cele- 
brationem et applicationem excipit a lege generali canonica 
quae vetat convention-es et pacta in spiritualibus. Hoc po- 

sito, cessante prohibitione canonica, subintrat jus divinum 
quod praebenti bonum spirituale, in casu nostro Missae 
celebrationem et applicationem, confert verum et proprium 
jus ad necessaria pro sacrificio et ideo ad partialem susten- 
tationem, seu ad stipendium, repraesentans partialem sus- 
tentationem. Ulterius quoniam abusus orti sunt aut timeri 
facile possunt, Ecclesia dictum jus determinavit, e. g., 
taxam synodalem ferens pro quantitate stipendii, etnonnulla 
alia constituens. 

544. Quaeri solet num simoniae reus sit sacerdos qui 
mtuitu stipendii celebrat, alias non celebraturus. Profecto 
hic sacerdos laudem non meretur ; sed simoniae crimen 
commisisse dici non potest, nisi stipendium habeat tam- 
quam Missae pretium. Sane ipse stipendio utitur pro mo- 
tivo impellente quo socordiam expellat, sed permutationem 
Missae cum pecunia non facit. Neque obstat prop. 46 dam- 
nata ab Innocentio XI : « Dare temporale pro spirituali non 
est simonia... etiamsi temporale sit principale motivum 
dandi spirituale , imo etiamsi sit finis ipsius rei spiritualis, 
sic ut illud pluris aestimetur, quam res spiritualis ». Nam 
in hac propositione principale motivumidem estacpretium 
rei spiritualis, ut explicat S. Alphonsus, 77/, n. 54 sequ., 
dum in casu nostro stipendium est pretium non rei spiri- 
tualis seu Missae, sed sustentationis sacerdotis (1). 

545. Ex dictis sequitur etiam sacerdotes divites posse 
stipendium pro Missae celebratione et applicatione exigere 
etrecipere: nam et ipsi, ministrantes bonum aliquod spi- 
rituale in favorem alicujus, possunt exigere ut hicpraebeat 
necessaria, inter quae est sustentatio sacerdotis ; et Eccle- 
sia, permittens stipendium pro Missae celebratione et appli- 
catione, divites non excepit. 

546. Ex dictis etiam infertur sacerdotem pro tribusMis- 
sis in die Nativitatis Domini, Ecclesia non vetante, posse 
tria stipendia recipere. I)e Lugo, /. c, n. J8, ita rem de- 
clarat : « Licet non plus insumat ad sui sustentationem illa 
die quam aliis atque ideo per unicum stipendium videatur 

(1) S. Alphonsus, l. c, n. 55; Lehmkuhl, v. II, n. i98 : Gurv, v. II, 
n. 870. 

illi satisfactum pro sumptu necessario ad personam minis- 
tri, aliunde tamen totum quod fit ex illis tribus stipendiis et 
aliis quae accipit toto anno, non excedit quod requiritur ad 
victum pro toto anno. Cum ergo ad celebrandum hac die sit 
necessaria persona sacerdotis non solum sustentatahac die 
vel hora, sed toto anno, merito et rationabiliter distribuun- 
tur expensae illae totius anni inter omnes petentes Missas, 
ut singuli concurrant per partes aequales juxta partem 
quam habent in ilJis sacrificiis » . In aliis autem binationis 
casibus Ecclesia prohibuit pro altera Missa, etiam liberae 
applicationis, stipendium recipere (n. 395 sequ.) ; quod si 
sacerdos recepit et Missam pro oblatore applicavit, peccavit 
quidem grayiter contra legem Ecclesiae, sed applicatio va- 
lida fuit et ideo sacerdos nec ad stipendii restitutionem te- 
netur, nec ad aliam Missam pro oblatore applicandam (4). 
547. Dubitatum fuit num sacerdotes, una cum episcopo 
Missam celebrantes (n. 360), eleemosynam accipere pos- 
sint, Missamei applicando qui eleemosynampraebet. Quaes- 
tio huc redire debet, utrum quilibet sacerdos distinctum 
offerat sacrificium, an unum tantum sit sacrificium ab om- 
nibus una simul oblatum. Nam si una tantum ab omnibus 
celebraretur Missa, una quidem eleemosyna recipi posset, 
si pro solo oblatore omnes applicarent, aut unus tantum, 
aliis tamen nullatenus applicantibus ; sed singuli sacerdotes, 
pro distinctis oblatoribus applicantes,nonpossent distinctam 
recipere eleemosynam , nisi de omnium oblatorum consensu, 
et est idem casus ac si idem sacerdos unico sacrificio plu- 
ribus eleemosynis satisfacere vellet ; de quo n. 585 sequ. 
E contrario, si quilibet sacerdos suam celebrat Missam, nOn 
apparet ratio qua pro ejusdem applicatione eleemosynam 
recipere non possit. Cum igitur recepta sententia sit in con- 
celebratione tot celebrari Missas, quot sunt sacerdotes, ut 
/. c. diximus, sequitur quemlibet sacerdotem liberam ha- 
bere applicationem et pro ea stipendium posse recipere. 
lta Benedictus XIY, De sacros. Missae sacriftcio, lib. III , 
cap. XVI, n. 10> addens in fine : « Quod si aliter dicamus, 

(1) Suarez, in 3p. D. Thomae, disp. LXXXVI, sect. II, n. 5. 

Orientalis Ecclesiae presbyteri eleemosyna pleramque ca- 
rebunt ».. Neque dicas Conc. Trid., sess. XXII, Decreto de 
observandis et evitandis in celebratione Missae^ prohibere 
ne aliquid recipiatur pro novis Missis (n. 552) ; nam Conc. 
Trid., /. c, non agit de Missa ordinationis, sed de prima 
Missa postordinationem, et non prohibet pro hujus Missae 
applicatione justum stipendium, sed reprobat quorumdam 
locorum abusum,quo novus sacerdos in hac Missa circuibat 
ecclesiam ut fidelium oblationes reciperet. Gregorius XIII, 
an. 1573, audita prius S. C. C. opinione, decrevit novum 
sacerdotem posse se vertere in medio altaris ad populum 
et accipere oblationes, non autem circumire ecclesiam (1). 
548. Aliquando Missae celebratio separatur ab ejusdem 
applicatione, ita ut fidelis, dato stipendio, petat tali die, hora, 
loco, solam Missae celebrationem, relicta sacerdoti libertate 
applicationis (n. 494) ; etiam hocin casu aliud stipendium 
pro ejusdem Missae applicatione recipi posse, ita bene pro- 
bat De Lugo, /. c, n. 24: « Responderi facile potest sa- 
cerdotem primum stipendium non accepisse in sustentatio- 
nem, sed ut pretium laboris et obligationis antecedentis, 
qua obligatur ut sit tali tempore et loco promptus ad cele- 
brandum ; quae obligatio est onus pretio dignum. Postea 
vero accipit pro oblatione sacrificii non pretium, sed sti- 
pendium ad sustentationem, modo explicato. Namlicetjam 
non indigeat, sed aliunde habeat sustentationem, id non 
obstat quominus possit et debeat sustentari ab eo qui sa- 
crificium petit, ut diximus de sacerdote divite ». Haec 
doctrina recepta est et definita a S. C. C. per decretum 
diei 13 junii 1630, cujus haec sunt verba : « Quaado in 
fundatione beneficii seu capellae expresse cautum est non 
teneri celebrantem ad applicationem sacrificii, eo casu po- 
terit celebrans accipere novum stipendium, et unica Missa 
satisfacere obligationi beneficii seu capellae et item danti 
novum stipendium » (2). At constare debet oblatorem so- 

(1) Benedictus XIV, Desacros. Missae sacrif., lib. III, cap. XXII, 
n. 5. 

(2) Benedictus XIV, Inst. Ecc. LVl, n. 9, mussitat, sed tandem con 
trarius non est. 

lam Missae celebrationem voluisse et liberam reliquisse ejus- 
dem Missae applicationem, de qua re vide cit. n. 494. 

549. E contrario, ex dictis deducitur licitum non esse 
stipendium pro Missa quam nos alio titulo debemus et ap- 
plicamus. Ita, e. g., parochus Missam quam pro populo 
applicat, nequit etiam pro fideli in particulari applicare ex 
recepto stipendio. Ratio est duplex. Prima est, quia paro- 
chus, habens ex reditibus parochiae honestam sustenta- 
tionem pro Missa parochiali, non potest aliam sustentatio- 
nem recipere a fideli pro eadem Missa. Haec prima ratio, 
ut patet, non valeret si parochus nullos aut insufficientes 
reditus haberet ex parochia, vel fidelis scienter et libere 
stipendium praeberet. Altera est, quia parochus debet ex 
justitia populo et fideli integrum fructum medium ; eam- 
dem autem Missam pro utroque applicans, probabiliter 
tantum praebet singulis integrum fructum medium (n. 
492), proinde probabiliter tantum suam justitiae obli- 
gationem adimplet ; atqui pro obligatione justitiae sa- 
tis non est adimplementum probabile (n. 493). Haec altera 
ratio est generalis, ac probat parochum nec de consensu 
fidelis praebentis stipendium, posse eamdem Missam ap- 
plicare pro populo et pro eodem fideli ; nam implementum 
probabile, posito fidelis consensu, satis erit pro eodem, 
sed non pro populo. Sed parochus poteritne eamdem Mis- 
sam applicare intentione prima pro populo, et intentione 
secunda pro fideli, si hic scienter et libere consentiat (n.494 ', 
493)t In hoc casu altera ratio non urget, quiapopulus habet 
integrum fructum medium etfidelis habetid quod voluit. 
Proinde, salvameliori sententia, putamus parochum posse. 
Haec, mutatis mutandis, applicari possunt aliis omnibus qui 
Missam alio quoquetitulo debent etapplicant; dequibusinfra 
sermo erit. 

550. Tandem universae Ecclesiae disciplina quae stipen- 
dium pro Missae applicatione permittit, usus nbn est S. lgna- 
tius, Societatis Jesu fundator, qui ih suis constitutionibus 
cavit, ne aliquis Societatis sacerdos stipendium acciperet 
pro Missae celebratione aut pro aliis quibuslibet sacris mi- 
nisteriis. Hinc sacerdos aut communitas Societatis Jesu, 

monentes fidelem se considerare illam pecuniae summam 
tamquam liberaliter et gratuito oblatam, acceptare possunt 
eleemosynam et deinde Missam titulo gratitudinis celebrare 
aut etiam, illa monitione praeposita, Missae celebrationem 
promittere ; sed non possunt illam pecuniae summam reci- 
pere tamquam eleemosynam aut stipendium Missae cele- 
brandae. Varios exinde casus qui difficultatem facessere pos- 
sunt, expendunt theologi ac canonistae ejusdem Socie- 
tatis (1). 

551. Huc usque praxim et doctrinam Ecclesiae circa 
Missarum eleemosynas vindicavimus. Quamquam veroMis- 
sarum eleemosyna licita est, tamen plures abusus hac in 
re ortisunt,vaut oriri possunt, ut quisque facile videt- Con- 
cilia sive generalia sive particularia, Romani Pontifices et 
SS. RR. CC. ad hos abusus vel extirpandos vel praecaven- 
dos plura statuerunt. Prae ceteris consulere semper in hac 
materia debemus Innocentii XII const. Nuper, 23 Dec. 
1697, quae plura decreta et responsa S. C. C. jam ab Ur- 
bano VIII probata refert et confirmat, aliaque addit.His de- 
cretis et responsis obviatur omnibus fere abusibus qui circa 
Missarum eleemosynas obrepere possunt ; etacl ea SS. RR. 
CC. in dubiis hac de re occurrentibus remittere semper 
solent. Innocentianam proinde constitutionem damus in Al- 
legato III, nonnullis notulis illustratam. Plura exhis decre- 
tis et responsis, doctrinas canonicas de Missarum eleemo- 
synis exponentes, infra citabimus. 

&° Qualis eleemosyna peti aut aceeptari possit. 

552. Cum nonnulli sacerdotes de Missae eleemosyna, 
tamquam de mercis cujuspiam pretio, paciscerentur, etnisi 
ad eorum votum augeretur, Missam applicare recusarent, 
Conc. Trid,, sess. XXII, Decretum de observandis et evi- 
tandis in celebratione Missae contra hoc turpe mercimo- 
nium statuit : « Quod ad avaritiam pertinet cujusvis generis 
mercedum conditiones, pacta et quidquid pro Missis novis 
celebrandis datur, necnon importunas atque illiberales elee- 
mosynarum exactiones, potiusquam postulationes, aliaque 

(1) Gury, vol. II, n. 378, sequ. 

hujusmodi quae a simoniaca labe vel certe a turpi quaestu 
non longe absunt, omnino prohibeant (episcopi) ». Utepis- 
copus Tridentino Concilio morem gerat, debet in sua 
dioecesi eleemosynam Missarum determinare. De facto 
omnes fere episcopi id fecerunt sive in synodo, sive ex- 
tra synoduni ; et si episcopus nil hac de re constituit, certe 
eleemosynam Missarum determinavit consuetudo. Haec 
determinatio facta in synodo appellari solet taxa synoda- 
lis, sed passim eodem appellari solet nomine, etsi facta ab 
episcopo fuerit extra synodum dioecesanam. 

553. Taxa synodalis pro Missarum applicatione varia 
est et esse debet pro variis locis et temporibus ; nam eleemo- 
syna quam determinat, est pro sustentatione sacerdotis 
(n. 540 sequ.), pro qua plus minusve requiritur pro variis 
locis et temporibus. Hac de rerepetenda sunt quae in nos- 
tro Tractatu canonico de sacra ordinatione, n. 597 , 
diximus de taxa synodali pro titulo ordinationis in sacris. 
Proinde semel constitutam taxam synodalem episcopus 
potest et debet immutare, si, mutatis circumstantiis, sus- 
tentatio sacerdotis plus vel minus requirit. Hinc est quod 
nostris temporibus fere ubique locorum taxa synodalis plus 
minusve aucta fuit. 

554. Pro justa taxa synodali constituenda sequentia 
notanda sunt. Ex una parte necesse minime est « ut elee- 
mosyna tanta sit quae integram sustentationem sacerdoti ea 
die qua celebrat, suppeditet. Etenim... actio sacrificandi 
non requirit integrum diem, nec majorem ejus partem; 
unde non est cur sacerdos propter hoc solum ministerium 
integre alatur ab eo pro quo sacrificium offert. Accedit 
neminem saecularem ad sacros ordines promoveri, qui 
sufficiens beneficium aut patrimonium non habeat, nec 
ullum ad religionem admitti, qui ex monasterii reditibus 
aut consuetis eleemosynis ali nequeat. Ex quo fit ut nullus 
cogatur victum sibi comparare ex solo Missarum stipen- 
dio . . . » . Ita Benedictus XIY, De synodo , lib . V, cap . IX, n. 1 , 
cumcommuni. Ex alia autem parte eleemosyna nec debet 
esse ita exigua,ut solum correspondeat illi tempori quo Missa 
dicitur,et sicuti illud est trigesima pars diei, v. g. , ita eleemo- 

syna sit trigesima pars victus necessarii ; nam celebratio 
impedit sacerdotem per magnam diei partem ab aliis multis 
operibus quibus posset facilius sibi victum quaerere, ut 
recte animadvert.it De Lugo, De sacram . Eiichar.^clisp.XXI, 
n. 25. Nonnulli auctores tradunt ad iustum Missarum sti- 
pendium sufhcere mediam vel tertiam partem honestae 
sustentationis diei-(l). Praeterea episcopus rationem ha- 
bebit laboris, itineris, horae, solemnitatis, perpetuitatis 
Missac celebrandae ac etiam officii parochialis. Proinde 
diversam synodalem taxam constituet pro diversis horis 
quibus Missa celebratur, pro diversa ecclesiarum distantia, 
pro diversa Missarum solemnitate (quae quidem ipsa justi- 
tia exigit) ; hoc in casu una pars majoris taxae synodalis 
quae statuitur, est pro labore extrinseco et accidentali, 
reliqua pro applicatione Missae. Item taxa synodalis pro 
Missis perpetuis major esse debet quam pro Missis manua- 
libus et adventitiis, quia ipsum onus quod assumitur in 
perpetuum veladlongum tempus, est extrinsecum et pretio 
aestimabile, ac proinde aequum est ut aliquid pro eodem 
tribuatur ; et praeterea opportunum est providere futurae 
imminutioni bonorum et accrescenti pretio victualium, ne 
brevi reditus evadant impares et urgeat necessitas redu- 
cendi numerum Missarum (2). Tandem episcopus majorem 
taxam constituere jure potest pro Missa parochiali, quam 
pro reliquis Missis, praesertim si parochia aliis reditibus 
parocho sufficientibus careat ; tunc una pars eleemosynae 
est pro aliis curis seu officiis parochialibus, reliqua pro 
Missae applicatione. 

555. Porro nos tuta conscientia habere possumus tan- 
quam justum stipen<Jium quod est conforme taxae synodali, 
idest decretoepiscopi,aut,hocdeficiente, consuetudini.Hinc 
propositis dubiis : « 1° Quanta debeat esse eleemosyna 
Missarum manualium ; 2° Quanta esse debeat pro perpetuis 
non taxatis a fundatore »; S. C. G. reposuit die 15 Nov. 

(1) Layman, De sacrif. Missae, cap. I, quaest. 3, in fine. 

(2) Lucidi, De vis. sacr. lim., vol II, pag. 455, n. 105 ; Icard, Prael. 
jur.can.,vol. II, n.589 ; Benedictus XIV, De syn., lib. XIII, cap. ult., 
n. 34. 

26 

1698 : « Ad 4 um et 2 um censuit attendendam esse consue- 
tudinem loci vel legem synodalem, quatenus adsit ; sin 
minus statuendam esse per episcopum eleemosynam ejus 
arbitrio » (1). Hoc stipendiumnospossumus non solum ac- 
ceptare, sed etiam exigere, secus Missae celebrationem et 
applicationem recusare, uti supra demonstravimus. 

556. Eleemosynam vero majorem taxa synodali aut con- 

suetudine sponte oblatam sacerdos pro Missae applicatione 

acceptare utique potest, dummodo absit dolus et quodcum- 

que pactum, etiam implicitum ; nec episcopus prohibere 

potest quominus sacerdotes hanc majorem eleemosynam 

acceptent, aut laici eam praebeant. Revera S.C.C. interro- 

gata « an possit episcopus prohibere sub poena censura/- 

rum laicis ne pinguius stipendium taxa solvant sacerdo- 

tibus tam saecularibus quam regularibus Missam cele- 

brantibus, et quod iidem sacerdotes illud acceptare non 

possint etiam a sponte dantibus »; reposuit die 16 Jan. 

1649 : « Prohiberi non posse, ideoque moderandum de- 

cretum » (2). Pariter sacerdos potest acceptare eleemosy- 

nam minorem, vel etiam Missam pro aliquo applicare sine 

eleemosyna, cumjuri proprio ad sustentationem renuntiare 

valeat ex toto vel ex parte. Quia vero aliquando illa consuetae 

eleemosynae remissio posset esse aliis sacerdotibus noxia, 

episcopus prohibere potest ne eleemosyna praebeatur aut 

acceptetur minor taxa synodali aut consuetudine. Hinc in 

Sancti Severini, 16 Julii 1689, postulante episcopo : 

« Sacerdotes quotidie se offerunt celebrare ad rationem te- 

nuis eleemosynae dimidii julii (0,27) pro qualibet Missa : 

unde suppiicat declarari an ipse statuere possit eleemosy- 

nam manualem unius integrijulii (0,54) pro qualibetMissa, 

imponendo poenam celebrantibus pfo minori quantitate » ; 

S. C. C. respondit : « Affirmative quoad eleemosynam ma- 

nualem ». Posita hac episcopi prohibitione, sacerdos nequit 

eleemosynam minorem taxa synodali acceptare, sed potest 

Missam applicare sine ulla eleemosyna ; quod episcopus 

(1) Benedictus XIV, De sacros. Missae sacrif., lib. III. cap. XXI, 
n. il. 

(2) Benedictus XIV, Inst. Ecc. LVI, n. 11. 

prohibere nequit,cum nullius damni periculum aliis sacer- 
dotibus praeseferat. / 

557. Atsacerdos nequit eleemosynam majorem taxa sy- 
nodali vel consuetudine exigere : secus non solum peccat 
contra legem Ecclesiae, verum etiam justitiam laedit. 
Ratio est quia eleemosyna est pro sustentatione sacer- 
dotis et taxa synodalis repraesentat praecise hanc sacer- 
dotis sustentationenv debitam pro Missae applicatione ; 
proinde id quod ultra synodalem taxam exigitur, nullo jure 
exigitur. Exinde sequitur sacerdotem qui extorsit eleemo- 
synam majorem taxa synodali aut consuetudine, teneri 
ad restitutionem partis excedentis, licet haec obligatio ad- 
mittat parvitatem materiae. Gonc. Trid. (n. 552) per im- 
portunas atque illiberales eleemosynarum exactiones, in- 
telligit praecise exactiones excedentes justum stipendium, 
quae utique a simoniaca labe vel certe a turpi quaestu 
non longe absunt (4). At evidens est sacerdotem posse ali- 
quid amplius exigere sive pro expensis extrinsecis, e, g., 
si curru aut equo opus habet ut ad ecclesiam longe di- 
stantem accedat pro Missae celebratione, sive pro labore 
extrinseco, e. g., si ecclesia in qua Missa celebranda est^ 
longe distet, aut Missa est celebranda circa meridiem. 

558. Porro taxa synodali et hisquae supra diximus ad- 
stringuntur etiam regulares. « Quemadmodum enim ipsi, 
ait Benedictus XIV, De sacros. Missae sacrificio, lib. III, 
cap. XXI, n. 13, veluti membra communitatis, obstringun- 
tur in contractibus servare aequalitatem statutam a legibus 
loci ubi degunt, ita et in hoc quasi contractu non possunt 
proportionem praetergredi, quam loci Ordinarius determi- 
navit. Quocirca S. C. C. in una Romana, I5Jan. 1639... 
dixit : Eleemosynampro qualibet Missa per regulares ce- 
lebranda in eorum ecclesiis esse taxandam arbitrio Ordi- 
narii juxta morem regionis ». 

3° Missae fundatqe et manuales. 

559. Missarum eleemosynae, seu Missae, ut dici solet, 
aliae sunt fundatae, dXmQmanuales. Fundatio \elpia fun- 

(l)De Lugo, Resp. Mor. lib. V, dub. XVIll, n. 1 : S. Alphonsus, 
VI, n. 320. 

datio vel operapia in jure canonico est donatio bonorum 
temporalium facta instituto ecclesiastico seu saeculari seu 
regulari sub conditione alicujus operis spiritualis praestandi 
in perpetuum vel diuturnum tempus. Bona temporalia 
in casu dici solent fundationis dos. Proinde si bona tem- 
poralia donata sunt pro Missarum celebratione et applica- 
tione in perpetuum vel diuturnum tempus, eae Missae di- 
cuntur fundatae ; quae, ut patet, possunt esse vel perpe- 
tuae, vel temporales, licet diuturnae. Illae autem Missae 
quae a fidelibus veluti ad manum exhibentur , quaeque se- 
mel celebratae nequaquam iterantur aut ad summum certis 
quibusdam vicibus iterantur ad implendum numerum a pio 
testatore designatum, appel]antur???#m^/e<?, seu adventi- 
tiae.(l). 

560. Missarum fundatio (et idem dicatur de aliis piis 
fundationibus) fieri potest per actum inter vivos, vel per 
actum ultimae voluntatis sive in testamento sive in legato. 
Nota est quaestio valde gravis et practica, utrum hic actus 
ad pias causas valeat et obliget in conscientia, si caret ali- 
qua solemnitate, quae est essentialis jure civili, ita ut actus 
jure civili sit nullus, sed non est essentialis jure naturali, 
ita ut actus jure naturali foret validus (2). Ut hanc quaes- 
tionem breviter pro renostra attingamus, sequentia statui- 
mus : l°Testamentum ad causas pias in casu valere pro 
conscientia (3). Revera testamenta ad causas pias per se 
subsunt jurisdictioni Ecclesiae, quae potest ratam habere 
legislationem civilem, et tunc testamentum in casu foret 
nullum, sed potest etiam eam ratam non habere, ct tunc 
testamentum in casu erit validum. Atqui non probatur Ec- 
clesiam, pro testamento ad causas pias, ratam habuisse le- 
gislationem civilem circa testamenta. Imo Alexander III in 
cap. iOet i/, De testamentis, videtur potius cOntrarium 

(1) Benedictus XIV, De syn., lib. XIII, cap. ult., n. 4. 

(2) Vide canonistas in titulo De testamentis, XXVI, lib. III Decret. ■ 

(3) De Angelis, lib. III Decret., tit. XXVI, n. 3; Lucidi, De vis. 
sacr. lim., vol. II, pag. 426, n. 25 seq., cum communi antiquorum ca- 
nonistarum ; contra D'Annibale, Summula, etc, vol.11,%339, qui pu- 
tat non esse inquietandos eos qui, extra ditionem pontificiam, non prae- 
stant relicta ad causas pias in testamento irrito jure civili ; ejusque 
sententiam etiam nonnulli alii recentiores habent probabilem. 

expresse declaravisse, nempe ad validitatem testamenti ad 
causas pias satis esse jus naturale. Neque dicatur Alexan- 
drum III in cit. cap. 10 agere de testamentis ad causas 
prophanas, tamquam principem saecularem pro sua tem- 
porali ditione ; nam hoc caput, cum relatum sit in corpore 
juris canonici quod procedit a Papa, ut tali, pro tota Ec- 
clesia, dicendum est respicere testamenta ad' causas pias, 
ut advertit etiam Glossa, /. c, v. Cum esses, et v. Impro- 
bamus, quia Papa, ut talis, nullam habet potestatem in 
testamenta ad causas prophanas, et totam afficere Eccle- 
siam. In cit. cap. 11 Alexander III aperteagitde testamen- 
tis ad causas pias ; et rursus cum ejus dispositio relata sit 
in cbrpOre juris canonici, est a Papa, ut tali, et pro tota 
Ecclesia. Cum vero testamentum ad pias causas in casu 
validum sit, nil mirum, si etiam legata, licet ad causas 
prophanas, sustineantur ex regula 24 juris inVI: Acces- 
sorium sequitur principale. 2° Testamentum ad causas 
prophanas in casu probabilius nullo modo obligat in con- 
scientia; sed legatum ad causas pias, testamento forte ad- 
ditum, valet^Nam quae mox de testamento ad causas pias 
dicebamus, etiam huic legato applicantur. Neque objicias 
relatam regulam juris; accessorium enim in casu nostro 
subestjuridictioniEcclesiae, quae illud habet validum, dum 
in casu praecedenti ipsum civile jus vult ut validitas le- 
gati metiatur ex validitate testamenti. 3° Tandem etiam ac- 
tus inter vivos ad causas pias in casu valet pro conscientia, 
ob identitatem rationis. Nam etiam actus inter vivos ad 
causas pias subest auctoritati Ecclesiae et non probatur 
Ecclesiam, quoad ipsum, ratam habuisse civilem legisla- 
tionem, imo contraria Ecclesiae mens satis eruitur ex cit. 
cap. 10 et //, De testamentis, quae respiciunt actus ulti- 
mae voluntatis (1). 

561. Donatio autem bonorum temporalium cum onere 
Missarum, facta sive per actum inter vivos sive per actum 
ultimae voluntatis, debet, ut valelfc, acceptari abinstituto, 

(1) Fargna, De jur. patron., p. I, can. III, cap. VIII, n. 3; Fer- 
raris, v. Donatio, art. 1, n. 32 seq. ; De Luca, disc. 32, n. 9, De 
alien., et alibi passim. 

uti patet. Antehanc acceptationem, sicuti quaelibet alia do- 
natio, revocari a donatore potest ; et si donator interim 
moriatur, eo ipso rescinditur. Praestat igitur fundationem 
acceptare quam primum moraliter fieri potest. Institutum 
autem, e. g., capitulum, colJegium, confraternitas, semi- 
narium, monasterium, etc, fundationem acceptare nequit 
sine consensu et licentia in scriptis et gratis concedenda 
legitimi superioris, scilicet episcopi vel vicarii generalis, si 
agitur de instituto ecclesiastico saeculari, praelati regiilaris, 
idest generalis vel provincialis, si agitur de instituto regu- 
lari. Yide in Allegat. III, § 8, decretum ab Urbano YIII et 
Innocentio Xllprobatum. Hunc consensum et licentiam jus 
commune requirit, ne instituta ecclesiastica saecularia vel 
regularia onera acceptent, quae deinde adimpleri non pos- 
sunt, aut quae detrimento eisdem institutis sunt ; nec con- 
traria consuetudo quidquam prodest, ut declaravit S. C. C 
in Vicen., 15 Apr. 1690. Quid vero si institutum eccle- 
siasticum saeciilare, e. g., capitulum, confraternitas, etc, 
injunctum Missarum onus acceptaverint sine consensu et 
licentia superioris ? Fundatio valet ita ut capitulum, con- 
fraternitas, etc, ad oneris implementum adstringantur, 
cum Urbanus YIII et lnnocentius XII, /. c, clausulam irri- 
tantem non habeant, ut declaravit etiam S. G. G. die 16Jan. 
1664, apudPignatelli, Cons.22^ circa finem iorri. IV;>&t 
integrum est Ordinario fundationem, forte gravosam, re- 
scindere, uti revera S. G.EE. et RR. in Assisien., Super 
pio rel. et conc, 17 Maii 1861 , rescindendam esse re- 
posuit. 

562. Episcopus aut praelatus regularis,antequam consen- 
sum vel licentiam praestet pro acceptatione fundationis cum 
Missarum onere, sedulo perpendere debet, num institutum 
illas Missas celebrare et applicare valeat pro numero presby- 
terorum qui ibi celebrare solent cum eleemosyna, habita 
etiam ratione aliarum fundationumquibus gravatur, si Mis- 
sarum celebratio in determinata ecclesia exigitur. Praeterea 
sedulo perpendere debet, num reditus sint sufficientes pro 
numero Missarum quae petuntur, ita ut, detractis omnibus 
expensis, sacerdoti remaneat justum stipendium Missarum 

perpetuarum. Si fundator Missarum numerum non deter- 
minavit, superior hunc determinabit juxta consuetudinem 
loci vel taxam synodalempro Missis perpetuis (n. 554).\ide 
Allegat.III, § 21, ad 5 um . Si vero Missarum numerum fun- 
dator determinavit et eleemosyna est infra taxam synoda- 
lem vel loci consuetudinem pro Missis perpetuis, subdis- 
tinguendum est. Si fundator vivit, cum eo res erit compo- 
nenda, ut omnia ad normam juris et aequitatis redigantur ; 
secus superior consensum fundationi denegare potest. Si 
fundator mortuus est, aliquando tenuitas eleemosynae indi- 
care potest fundatorem Missae celebrationem tali hora vel 
loco voluisse absque ejusdem Missae applicatione, et tunc 
superior facilius consensum praestabit (n. 494) ; praeter 
hunc casum superior non potest Missarum numerum redu- 
cere, nisi fundator hanc potestatem in testamento eidem 
fecerit (Allegat. III, § 2/ a , ad / um ) sed, petita a S. G. C. 
Missarum reductione, consensum pro fundationis accepta- 
tione praebeat. 

563. S. G. C. (Allegat. III, § 6 et 7) praecipit, proban- 
tibus Urbano VIII et Innocentio XII, ut pecuniae ac bona 
mobilia, instituto ecclesiastico tradita cum onere perpetuo 
Missarum celebrandarum, ab iis ad quos pertinet, statim 
deponantur penes aedem sacram vel personam fide et fa- 
cultatibus idoneam ad effectum illa seu illorum pretium 
quamprimum investiendi in bonis immobilibus fructiferis, 
cum expressa et individua mentione oneris illis adnexi ; 
item si haec bona immobilia deinceps apostolica auctori- 
tate alienari contigerit. Etiam si dos consisteret in animali- 
bus, haec alienari debent et eorum pretium in bonis stabili- 
bus et fructiferis itidem collocandum est, ut declaravit etiam 
S. C. Immunit. in Montis Pessul., 16 Apr. 1652. Proinde 
non licet,sine licentia Sedis Apostolicae,pecuniam, bona mo- 
bilia et semoventia cum perpetuo Missarum onere convertere 
incensus, ut saepiusetiam declaravit S.fi. G. apud Lucidi, 
De vis. sacr. lim., tom. //, p. 440, n. 60 sequ., proinde 
nec in schedulas debiti publici. « Et sane, ait Lucidi, /. c. , 
n. 60, quotidiana experientia docet apud S. G. EE. et RR . 
facultatem ab episcopis vel administratoribus locorum pio- 

rum expostulari, ut pecuniae, ad loca pia spectantes, non so- 
lum ad celebrationem Missarum, sed et ad alia quaecum- 
que opera pia destinatae,in comparationem hujusmodi sche- 
darum erogari valeant ; quas facultates, nonnisi opportunis 
adjectis clausulis, eadem S. C. impertiri solet : difficillime 
vero et accedentibus gravissimis causis annuit quando agi- 
tur de pecunia pro celebratione Missarum » . Quod si bona 
instituto ecclesiastico non traduntur, sed onus praebendi 
reditus penes fundatorem ejusque haeredesremanet,hypo- 
theca pro cavendo pii legati implemento in eorum bonis 
rite suscipi debet; et si haec inscriptio hypothecaria in actu 
fundationis fortasse neglecta fuit, quam primum capienda 
erit. Legibus civilibus id vetantibus, Ordinarius exiget ut 
alio modo legali reditus pro Missis celebrandis assignati 
tuti reddantur. 

564. Omnibus rite peractis, Missas fundatas esse scru- 
pulose celebrandas et applicandas juxta fundatoris volun- 
tatem acceptatam, evidens est ; et de hac obligatione nos 
fuse infra disputabimus. Superioris est advigilare ut Missa- 
rum oriera debitae executioni mandentur ; qui superior alius 
est pro saecularibus, alius pro regularibus ecclesiis. 

565. Pro ecclesiis saecularibus, onus invigilandi incumbit 
episcopo (1). Yi&eAllegat.III, § /et#/.Dehacepiscoporum 
obligatione agit etiam cap. 6, De testamentis', imo in cap.17 
ejusd. tit., Gregorius IX tradit episcopum debere piarum 
fundationum implementum urgere, licet etiam a testatori- 
bus id contingeret interdici, quia, ut habet /. 588 ff., De 
legatis, /° : « Nemo testamento suo cavere potest ne leges 
in suo testamento locum habeant ». Equidem in casu quo 
fundator constituit executores suae voluntatis, aut, nullo 
constituto executore, fundatio ope legati facta fuit, munus 
curandi implementum voluntatis fundatoris pertinet prius 
ad executorem et ad haeredem ; sed etiam hoc in casu 
horum negligentiam supplere N debet episcopus. Hinc Gonc. 
Trid., Sess. XXIII, cap. VIII, de ref., cavet : « Episcopi 

(1) Lucidi, De vis. sacr. lim., tom.ll, pag. 423, n. 20, sequ.) Fagna- 
nus, in comm. cap. 11, De testamentis, n. 1, sequ.\ Benedictus XIV, De 
syn.,lib. XIII, cap.ult.,n. 1. 

etiam tamquam Sedis Apostolicaedelegati, incasibus ajure 
coDcessis, omnium piarum dispositionum tam in ultima vo- 
luntate quam inter vivos sint executores ». Per illa verba 
in casibus a jure eoncessis, Concilium alludit ad eam facti 
speciem, qua adsit executor aut haeres a pio fundatore desi- 
gnatus . Neque episco pi qui dioecesib us praesunt re v . Fabricae 
S. Petri subjectis, ab hac sese cura possunt eximere ex eo 
quod onus urgendi Missarum celebrandarum implementum 
etiam ad eamdem rev. Fabricam S. Petri pertineat, ut 
monet Benedictus XI Y, /. c., n. 3, et cum eo Lucidi, /. c, 
n. 24. Haecquae de episcopo diximus, applicentur praelatis 
inferioribus, habentibus territorium separatum cum juris- 
dictione quasi-episcopali, et capitulo ac deinde vicariis capi- 
tularibus, sede vacante, uti declaravit etiam S. G.C. die 
15 Apr. 1684. 

566. Cum regularium ecclesiae plerumque exemptae 
sint a jurisdictione episcopi, hic neque jus neque officium 
habet inquirendinum onera Missarum fuerint rite adimpleta 
in ecclesiis regularium, etiam parochialibus, licet episcopus 
parochiales regularium ecclesias visitare possit circa ea 
quae curam animarum respiciunt, e. g., circa applica- 
tionem Missae pro populo, uti docet Benedictus XIV, /. c, 
n. 5. Episcopus solum in casu quo in regularium ecclesia 
erecta est laicorum confraternitas, potest et debet invi- 
gilare num haec Missarum oneribus quibus gravatur, rite 
satisfecerit, uti censuit S. C. C. in Nucerina Pagano- 
rurn, 23 Junii 1629. Praeter hunc casum jus et officium 
invigilandi pro regularium ecclesiis pertinet ad superiores 
regulares ; de quibus vide Allegat. III, § / et $32. Cum 
pius fundator jussisset iit aliquot Missae quotannis pro ex- 
piatione animae suae celebrarentur in quadam regularium 
ecclesia ab eo sacerdote quem suus haeres sive legatarius 
designasset, cumque hic designasset sacerdotem saecula- 
rem,proposita fuerunt S. C. C. sequentia dubia in Sancti 
Miniati, 13 Nov. 1683 : « 1° An legatarii possint deputare 
sacerdotes saeculares qui Missas a testatore praescriptas 
celebrent in ecclesia regulari, praestita Conventui congrua 
contributione pro usu sacrorum indumentorum et aliis ad 

celebrationem Missae necessariis; 2° An dicti regulares, 
praestita eis contributione praefata, teneantur praestare 
patientiam, ut praedictae Missae in eorum ecclesiis cele- 
brentur ; 3° An casu quo regulares ex rationabili causa id 
negent, liceat legatariis onus Missarum in alia ecclesia ar- 
bitrio Ordinarii impleri facere ». S. C. reposuit affirma- 
tive in omnibus. 

567. Quaesitum fuit num contra Missarum onera pia- 
rum fundationum praescribi possit. Plures affirmant, licet 
deinde non conveniant circa tempus ad hanc praescriptio- 
nem necessarium (1). Alii negant (2) et eorum sententiae 
semper adhaesitS. C. C. Inter plura quae citari possent exem- 
pla, quorum nonnulla habes apud Lucidi, /. c, n. 13sequ., 
sufficiat referre responsionem S. C. in Lucana, 18 Febr. 
170%. Agebatur de capellania quam fundator erigi manda- 
verat pro amore Dei et remedio animae suae, et capella- 
num designaverat qai Missam singulo mane celebrare 
curaret. Quamvis capellani pro tempore sacrificium appli- 
care a saeculo et amplius omisissent, probante etiam epis- 
copo in sacra visitatione, tamen S. C. declaravit capella- 
num teneri Missam applicare juxta fundatoris intentionem 
(n. 494). Haec igitur doctrina in praxi retinenda est ; et 
ideo Missarum onera adimpleamus, non obstante quacum-r 
que praescriptione. Hujus doctrinae plures rationes assi- 
gnat S. iUphonsus, /. c, quibus accedit auctoritas S. C. C. 

568. Ut vero assumpti Missarum oneris memoria non per- 
eat, et pia fundatorum voluntas accurate in omnibus serve- 
tur, Innocentius XII in cit. const. Nuper (Allegat. III, § 26, 
27 ,28, 29, 30) pr&ecipit^ut in omnibus ecclesiis saecularibus 
et regularibus adsit tabella onerum perpetuorumet tempora- 
lium, litteris perspicuis et intelligibilibus descriptorum ; in- 
super ut in sacrario retineatur liber in quo eadem notentur 
onera cum eleemosyna et adimplemento, aliaque quae, /. c. , 
legi possunt.Episcopus in visitatione dioecesis ac superiores 
invigilare debent, num tabella ac liber habeatur ad normam 

(1) Layman, lib. III, tract. I, cap. VIII, n. 13 ; Tamburinus, Meth^ 
Miss., lib. III, cap. VII, § I, n. I, cum aliis. 

(2) S. Alphonsus, VI, n. 324 ; Lucidi, l. c, n. II sequ. 

Innocentianae constitutionis. Porro tabella, praesertim si 
antiqua est et alia praesefert veracitatis signa, fidem facit 
et ideo oneribus ibidem descriptis satisfaciendum est, uti 
declaravit etiam S. C. G. in Neapolitana, 10 Jan. 1665; 
ceterum onera, licet in tabella non notata, probari posse 
etiam ex diuturni temporis implemento, censuit eadem S. 
G. in Vercellen., 1% Sept. 1720 ; Perusina, 21 Jan. 1826? 
ac alias. Etiam libei/ rite confectus fidem facit de onerum 
adimplemento ; quamquam vero episcopus mulctare possit 
sacerdotes qui Missarum celebrationem in libro recensere 
neglexerunt, non potest tamen suo decreto statuere ut, hac 
deficiente probatione, nulla alia in supplementum afferri 
possit ; si enim sacerdos jurejurando asseratse celebrasse, 
eidem credendum est (1). Quid juris vero si eleemosynae 
Missarum non celebratarum supersint, vide n. 607 . 

569. Relate ad eleemosynas manuales, in primis S. G. 
C, probantibus Urbano YIII et Innocentio XII, reposuit 
(Allegat. III, § 9 et § 21, ad 11 um ) Gapitula, Collegia, 
Societates, Gongregationes, Superiores ecclesiarum sive 
regularium sive saecularium et alios ad quos pertinet, etsi 
oneribus jam susceptis nondum satisfecerint, posse nova 
onera suscipere Missarum celebrandarum, dummodo infra 
modicum tempus possint omnibus satisfacere, addens in 
responsione ad 16 am id comprehendere etiam privatos sa- 
cerdotes (2) ; deinde autem die 17 Julii 1755, proposito 
dubio : « An dictum modicum tempus celebrandi Missas 
reputetur tempus duorum vel trium mensium » ; eadem 
S. C. reposuit : « Modicum tempus intelligi infra men- 
sem n (3). 

570, Praeterea vetita est studiosa collectio Missarum, 
quae deinde aliis sacerdotibus celebrandae tradantur, nisi 
habeatur fundatorum seu oblatorum consensus. Nam inhac 
studiosa Missarum collectione fieri non potest ut omnes 

(1) Lucidi, l. c, n. 9 ; Monacelli, Form. leg., tit. XII, form. 2, n.46 ; 
Ferraris, v. Missa, art. XV, n. 7. 

(2) Hinc falsum omnino est quod nonnulli insinuant, nempe decretum 
S. C. et subsequentem responsionem an. 1755 respicere ecclesias et sanc- 
tuaria, non autem privatos sacerdotes. 

(3) Benedictus XIV, Inst. Ecc. LVI,n. 14. 

Missae celebrentur loco et tempore debitojuxta fundatorum 
et oblatorum voluntatem. Multo magis prohibita est studiosa 
Missarum collectio negotiandi causa ; nam praeter incom- 
moda quae mox indicavimus, haec negotiatio ex Missarum 
stipendiis, si fiat ad lucrum captandum, turpe est mercimo- 
nium ; et si nominatim clericis quaelibetnegotiatio a sacris 
canonibus prohibetur, a fortiori negotiatio ex Missarum elee- 
mosynis.AtRomanus Pontifex id permittere potestad piam 
et gravem causam, et aliquando de facto permittit, non- 
nullis additis cautelis ad abusus removendos, supplendo 
in reliquis ex thesauro Ecclesiae. 

571. Ex dictis patet non licere mercatoribus et biblio- 
polis colligere Missas easdemque postea sacerdotibus ce- 
lebrandascommittere,traditis,loco pecuniae stipendiorum, 
ornamentis sacris, libris aliave merce ejusdem valoris. 
Huc spectant responsa data a S. C. G. die f25Julii 1874 : 

« 1° An turpe mercimonium sapiat ideoque improbanda 
et poenis etiam ecclesiasticis, si opus fuerit, coercenda sit 
ab episcopis eorum bibliopolarum vel mercatorum agendi 
ratio qui adhibitis publicis invitametftis et praemiis vel alio 
quocumque modo Missarum eleemosynas colligunt et sa- 
cerdotibus quibus eas celebrandas committunt, non pecu- 
niam, secl libros aliasque merces rependunt. — R. Affirma- 
tive. 

« 2° An haec agendi ratio ideo cohonestari valeat, vel 
quia nulla facta imminutione tot Missae a memoratis col- 
lectoribus celebrandae committantur, quot collectis eleemo- 
synis respondeant, vel quia per eam pauperibus sacerdo- 
tibus eleemosynis Missarum carentibus subvenitur. — R. 
Negative. 

(( 3° An hujusmodi eleemosynarum collectiones et ero- 
gationes tunc etiam improbandae et coercendae, ut supra, 
sint ab episcopis, quando lucrum quod ex mercium cum 
eleemosynis permutatione hauritur, non in proprium colli- 
gentium commodum, sed in piarum institutionum et bono- 
rum operum usum vel incrementum impenditur. — R. Af- 
firmative. 

« 4° An turpi mercimonio concurrant ideoque improbandi 

atque etiam coercendi, ut supra, sint ii qui acceptas a fideli- 
bus vel locis piis eleemosynas Missarum tradunt bibliopolis, 
mercatoribus, aliisque earum collectoribus, sive recipiant 
sive non recipiant quidquam ab eisdem praemii nomine. — 
R. Affirmative. 

« 5° An turpi mercimonio concurrant ideoque improbandi 
et coercendi, ut supra, sint ii qui a dictis bibliopolis et 
mercatoribus recipiunt pro Missis celebrandis libros aliasve 
merces, harum pretio sive imminuto sive integro. — R. Af- 
firmative. 

« 6° An illicite agant ii qui pro Missis celebratis reci- 
piunt stipendii loco libros vel alias merces, seclusa quavis 
negotiationis vel turpis lucri specie. — R. Negative. 

« 7° An liceat episcopis, sine speciali S. Sedis venia, ex 
eleemosynis Missarum quas fideles celebrioribus sanctua- 
riis tradere solent, aliquid detrahere, ut eorum decori et 
ornamento consulatur, quando praesertim ea propriis re- 
ditibus careant. — R. Negative, nisi de consensu oblato- 
rum ». 

572. Cum vero haec non ubique servarentur, eadem S. 
C. tulit die 25 Maii 1893 decretum Vigilanti. In hoc de- 
creto in primis referuntur responsa mox relata ; et deinde 
additur : 

« Sed cum postremis hisce annis constiterit, salutares hu- 
jusmodi dispositiones ignorantia aut malitiasaepiusneglec- 
tas fuisse, et abusus hac in re valde lateque invaluisse, Emi 
Patres S. C. Tridentini/ interpretes ac vindices, rebus omni- 
bus in duplici generali conventu mature perpensis, officii 
sui esse duxerunt, quod pridem decretum erat, in memoriam 
plenamque observantiam denuo apud omnes revocare, et 
opportuna insuper sanctione munire. 

» Praesenti itaque decreto statuunt, ut in posterum. si quis 
ex sacerdotali ordine contra enunciata decreta deliquerit, 
suspensioni a divinis S. Sedi reservatae et ipso facto incur- 
rendae obnoxius sit : clericus autem sacerdotio nondum 
initiatus eidem suspensioni quoad susceptos ordines simili- 
ter subjaceat, et inhabilis praeterea fiat ad superiores or- 
dines recipiendos : laici demum excommunicatione latae 
sententiae episcopis reservata obstringantur. 

» Praeterea cum experiehtia docuerit, mala quae deplo- 
rantur ex eo potissimum originemviresque ducere, quodin 
quorumdam privatorum manus major Missarum numerus 
congeritur quam justa necessitas exigit, ideo iidem Patres 
inhaerentes dispositionibus a Romanis Pontificibus ac prae- 
sertim abUrbano YHIet InnocentioXII in constit. Cumsaepe 
contingat, alias datis, sub gravi obedientiae praecepto de- 
cernunt ac mandant ut in posterum omnes et singuli ubique 
locorum beneficiati et administratores piarum causarum, aut 
utcumque ad Missarum onera implenda obligati, sive eccle- 
siastici, sive laici, in fine cujuslibet, anni Missarum onera 
quae reliqua sunt et quibus nondum satisfecerint, propriis 
Ordinariis tradant, juxta modum ab iis definiendum. Ordina- 
rii autem acceptas Missarum intentiones cum adnexo stipen- 
dio primum distribuent inter sacerdotes sibi subjectos quos 
eis indigere noverint, alias deinde aut S. Sedi autaliis Ordi- 
nariis committent, aut etiam, si velint, sacerdotibus aliarum 
dioceseon, dummodo sibi noti sint, omnique exceptione ma- 
jores et legitima documenta edantinter praefixum congruum 
tempus, quibus de exacta earumdem satisfactione constet ». 

» Denique, revocatis quibuscumque indultis et privilegiis 
usque nunc concessis quae praesentis decreti dispositioni- 
bus utcumque adversentur, S. Gongregatio curae et officio 
singulorum Ordinariorum committit, ut praesens decretum 
omnibus ecclesiasticis suae jurisdictioni subjectis, aliisque 
quorum ex praescriptis interest, notum sollicite faciant, ne 
quis in posterum ignorantiam allegare, aut ab hujus de- 
€reti observantia se excusare quomodolibet possit : et insu- 
per ut sivein sacra Visitatione sive extra sedulo vigilent, ne 
abusus hac in re iterum inolescant. 

» Facta autem de his omnibus relatione SSmo D. N. Leoni 
P. P. XIII perinfrascriptumS. Gongregationis Praefectum, 
Sanctitas Sua hoc Emorum Patrum decretum ratum habuit, 
confirmavit atque edi mandavit, contrariis quibuscumque 
minime obstantibus. 

» Datum Romae, die 25 Maii 1893. 

» Aloysius Card. Epus Sabinensis, Praefectus. 
)) L. Salvati, Secretarius. » 

573. Seclusa autem studiosa Missarum collectione, ser- 
vata pia fundatorum et oblatorum voluntate, remota quali- 
bet turpis lucri et illicitae negotiationis specie, non es^t pro- 
hibitum libros aut merces pro Missarum applicatione, loco 
pecuniae, dare et acceptare, juxta responsionem ad 6 nm ; 
nec episcopus, lata lege, id prohibere potest. Yide ejusdem 
S. G. responsionem ad 5 um et 6 um citandam n. 575. Cete- 
rum ut sacerdos, acceptans a mercatore vel bibliopola Mis- 
sas easque celebrans, peccet, uti cooperator in peccato 
alieno, juxta responsionema^5 um , necesse est utprocerto 
sciat mercatorem vel bibliopolam colligere Missas et huic 
turpi mercimonio operam dare ; nam praesumptio vel sup- 
positio simplex haud sufficerent ad complicitatem consti- 
tuendam. 

574. Post haec facile intelligitur responsio S. Poeniten- 
tiariae data die 19 Nov. 1863. Nam propositis dubiis : 

« l°Sacerdos, sub praetextu libros religiosos divulgandi, 
potestne tuta conscientia hos emere, et postea vendere pre- 
tio currenti apud bibliopolas, ita ut20, 30 vel 40 pro centum 
lucretur ? 

« 2° Potestne Missarum stipendia accipere pro venditis 
libris, et ementi offerre gratuito libros lucro percepto pro- 
portionatos ? 

« 3° Idem sacerdos potestne vendere praedictos libros aliis 
sacerdotibus stipendio Missarum carentibus cum obligatione 
Missas pretio horum librorum respondente celebrandi, ita ut 
ipse lucrum 30, 40 vel 50 pro centum obtineat ? » 

S. Poenitentiaria reposuit: « Quodvis negotiationis vel 
mercaturae genus relative ad Missas celebrandas sacerdo- 
tibus prohiberi jure canonico et speciatim constitutione 
Benedicti XIV Apostolicae servitutis. Quod si praedicto sa- 
cerdoti dubium quodpiam remaneat, illud S. Poenitentia- 
riae exponat » . 

Gum enim jure canonico et speciatim in citata constitu- 
tione Benedictina diei 35 Feb. 1741 quaelibet negotiatio 
clericis prohibeatur et proinde a fortiori quaelibet negotia- 
tio circa Missarum eleemosynas, patet praedicti sacerdotis 
agendi rationem probari non posse. 

575. Haec quae diximus de mercatoribus et bibliopo- 
lis, repetantur de moderatoribus ephemeridum, qui pro 
Missis celebrandis, loco pecuniae stipendiorum Missarum 
quam retinent, mittunt ad sacerdotes celebrantes epheme^- 
ridem per tempus respondens summae retentae. Revera 
jamS. Poenitentiaria ad dubium : « Utrum tuta conscientia 
suum diarium dare possit (moderator) sacerdotibus ea con- 
ditione ut celebrent numerum Missarum respondentem pre- 
tio quod ab aliis pro diario solvitur » ; reposuerat die 
6 Oct. 1862 : « Affirmative, dummodo Missae celebren- 
tur ». Sed id rursus confirmavit S. G. C. die 24Apr. 1875. 
Nam episcopus C, in sequelam relatarum resolutionum S. 
C C diei 25 Julii 1874. prohibuit suae dioecesis sacerdo- 
tibus ne in posterum quoscumque libros vel quaelibet dia- 
ria acciperent vel peterent a bibliopolis vel ephemeridum 
moderatoribus qui pro Missis celebrandis eleemosynarum 
loco ea traderent. Cum vero postea de hujus sui decreti 
justitia idem episcopus dubitaret, sequentia dubia propo- 
suit : « 1° An illieite agant ii qui, cum non sint bibliopolae 
nec mercatores vel aliter Missarum celebrandarum quaesi- 
tores, verum ecclesiastici viri quibus sponte a fidelibus 
Missarum celebrandarum eleemosynae traduntur quique 
ad bonos libros vel diaria religiosa evulganda eas celebran- 
das offerunt sacerdotibus, ut inde ii accipiant stipendii loco 
libros vel ephemerides ; 2° An illicite agant hujusmodi 
sacerdotcs qui vel iis oblatas a supradictis ecclesiasticis 
Missas acceptant, vel ipsi eas petunt celebrandas, ut inde 
queant, pro Missis jam celebratis, earum stipendii loco, 
libros vel diaria acceptare vel petere, cum ipsi aliunde 
sciant aut sibi persuadeant aliter non obtenturos easdem 
Missas pro effectiva eleemosyna celebrandas ». Itaque 
S. C. C. proposita fuere, inter alia, sequentia dubia : 
« 5° An et quomodo sustineatur decretum episcopi C, ab- 
solute prohibens sacerdotibus suae dioecesis ne libros vel 
diaria religiosa pro Missis celebrandis vel celebratis reci- 
piant ? 6° An et quomodo improbandi sint moderatores vel 
administratores diariorum religiosorum qui sacerdotibus 

Missas celebrandas committunt, retento ex earum eleemo- 
synis pretio diariis ipsis respondente in casu ». S. C. repo- 
suit : « Ad 5 um : Reformato dubio : An et quomodo respon- 
dendum sit episcopo C. in casu: Negative in omnibus ad 
utrumque. Ad 6 um : Negative : dummodo nil detrahatur fun- 
datorum vel oblatorum voluntati circa stipendii quantita- 
tem, ]ocum ac tempus celebrationis Missarum, exclusa 
quacumque studiosa collectione Missarum, et docto cui de 
jure de sequuta Missarum celebratione, facto verbo cum 
SSmo ». 

576. At mercatores, bibliopolae, directores seu admi- 
nistratores ephemeridum, etiam quando illicite agunt juxta 
ea quae exposuimus., non comprehenduntur sub articulo 
const. Apostolicae Sedis (n. 600). Nam equidem aliquid 
utilitatis ipsipercipiunt ex majori mercium, libror.um, ephe- 
meridum venditione ; equidem fortasse etiam qui ipsis Mis- 
sarum eleemosynas tradunt, aliquod lucrum exinde habe- 
bunt, sed non est illud peccatum de quo Benedictus XIY 
in const. Quanta cura, et subinde Pius IX in const. Apos- 
tolicae Sedis ; supponimus enim illos qui colligunt eleemo- 
synas, nilretinere, et pariter mercatores, bibliopolas, direc- 
tores seu administratores ephemeridum dare sacerdotibus, 
loco pecuniae, merces, libros, ephemerides, aequalis pre- 
tii. Confirmatur quia S. C. C. in relatis responsionibus et 
decretis ne verbum quidem habet de censura const. Apos- 
tolicae Sedis. 

577. Aliquando autcm Missarum eleemosynae manua- 
les, in celebrioribus praesertim sanctuariis, veluti natura- 
liter cumulantur. Propositis dubiis : « 8° An et quid agen- 
dum ab episcopis, ne in eisdem sanctuariis plures Mis- 
sarum eleemosynae congerantur, quam quae ibi infra 
praescriptum seu breve tempus absol^i queant ; 9° At et 
quid agendum ab episcopis, ut Missaesive quae singulis 
sacerdotibus, sive quae ecclesiis et locis piis a fidelibus ce- 
tebrandae committuntur, accurate et fideliter persolvan- 
tur »; S. C. C. die 25 Julii 1874 (n. 571) reposuit : 
« Ad 8 um et 9 um : Standum constitutionibus apostolicis et 

27 

decretis alias datis » (1). Videamus has constitutiones et 
decreta pro utroque casu. 

578. In primis ex dictis n. 569 apparet episcopum, adf 
normam decretorum Urbani VIII et Innocentii XII, prohi- 
bere debere rectoribus ecclesiae aut sanctuarii ne Missas 
acceptent aut retineant ultra eas quae infra mensem cele- 
brari poterunt. Si excedentes Missae habeantur, duplex est 
remedium a S. C. C indicatum. 

579. Primum S. C. indicavit in Senogallien., 13 Jun. 
1626 : « S. C... censuit, secundum ea quae proponuntur, 
confratres societatis Confalonis sanctae Yirginis Mariae nun- 
cupatae deWIncancellata terrae Corinaldi Senogalliensis 
dioecesis, onus Missarum praeteritarum supplere debere 
per alios Capellanos. De cetero vero non suscipienda esse 
nova onera Missarum, nisi sacrista vel alius minister Mis- 
sarum numero describendo atque eleemosynis accipiendis 
pro temporepraeficiendus,admonuerit singulosqui eleemo- 
synas offerunt, tam magno Missarum numero celebranda- 
rum illorumque intentioni satisfieri non posse ipsa Missa- 
rum celebratione ac sacrificii applicatione, sed tamen eos 
participes fore Missarum quae singulis diebus in dicta ec- 
clesia pro benefactoribus celebrantur. Id vero ut commo- 
dius praestare valeant, loco quo ponuntur eleemosynae, 
palam affigatur tabella in qua eadem declaratio distincte et 
clare descripta sit, adeo ut sacrista vel minister, ut supra, 
accipiens oblationes, praemittat declarationem,vel tabellam 
indicet offerentibus. Quibus cautionibus adhibitis, accipi 
tuto posse quascumque eleemosynas >u Consonat decretum 
ab eadem S. C. latum in Lancianen., 14 Nov. ejusdem 

anni 1626. 

580. Alterum, frequentius in praxim deductum, S. C. 
indicavit die 8 Mar&i1659 : « S. C... censuit Missas pro 
quibus usque in hanc diem receptae fuerunt eleemosynae, 
esse quanto citius in eadem ecclesia,juxta oblatorum inten- 
tionem, celebrandas : in posterum vero novas eleemosynas 
nullatenus recipi debere,nisi praevia expressa et clara mo-< 

(1) In nota citatur Benedictus XIV, Inst. Ecc. LVI ; De syn. dioces., 
lib. V,cap. VIII; De sacros. Missae sacrif., lib. III, cap. XXI. 

niti6ne per sacristam seu per alium ipsis eleemosynis reci* 
piendis praepositum facienda offerentibus, non posse tam 
magnum numerum Missarum in eadem ecclesia seu altari 
confestim celebrari, sed vel quod tractu temporis ibidem , 
cum commode fieri poterit, vel in alia ecclesia celebrabun- 
tur. Id vero ut facilius innotescat, loco ubi eleemosynae pro 
Missis offeruntur, affigendam esse tabellam in qua prae- 
narrata admonitio dilucide descripta sit, adeo ut sacrista 
vel praefatus praepositus eleemosynis colligendis, aut offe- 
rentes, ut supra, expresse moneat, vel tabellam indicet. 
Quod si nihilominus Christifideles eleemosynas elargiri vo- 
luerint, posse eas recipi ; et Missarum celebrationi, ad for- 
mam antedictae monitionis, et diligenter et quam primum 
fieripossit, satisfaciendum ». 

581. Etiam pro Missis manualibus Innocentius XII in 
cit. const. Nuper praecipit ut in sacrario omnium ecclesia- 
rum sive regularium sive saecularium habeatur liber, in 
quo notentur Missae, intentio, hora, locus celebrationis, etc. , 
et earumdem celebratio, aliaque addit quae habes in Alle- 
gat. III, § 27, 28, 29. Vide etiam et applica Missis manua- 
libus quae diximus n. 568. Praeterea recolendum est de- 
cretum Vigilanti (n. 572) praecipere ut in fine cujusli- 
bet anni Missarum onera nondum adimpleta mittantur ad 
Ordinarium juxta normam ab eodem defmiendam, et indi- 
care modum quo Ordinarius deinde eadem distribuere debet. 
Haec autem nullo modo praejudicare debent contrariae dis- 
positioni fundatorum seu oblatorum, quorum pia voluntas 
sarta tectaque semper esse debet. Quod si ecclesia vel 
sanctuarium ubi Missae fundatae sunt vel superabundant, 
est regularium, regulares superiores vigilabunt. 

582. Utrum Missae manuales quae sacerdotibus cele- 
brandae privatim committuntur, reipsa celebratae sint,nec- 
ne, episcopus verificare non potest. Quisque dominus est 
rerum suarum ; et ideo fideles inMissis committendis nulla 
regula adstringuntur. At nos quando alienas Missas com- 
mittimus, nisi non sequutae celebrationis responsabilitatem 
assumere velimus, debemus sequi normas a S. C. C. epis- 
copis praescriptas (n, 572), nempe debemus eas com- 

mittere sacerdotibus de quibus dubitare non licet quominus 
eas celebraturi sint, et exigere documentum celebrationis. 
At si sacerdos cuiMissas committimus, estomni exceptione 
major, e. g., episcopus, hoc documentum potest non exigi. 
583. Quaeritur numepiscopusprohiberepossitquominus 
Missarum eleemosvnae ad alias mittantur dioeceses. Certe 
nequit impedire fideles qui Missae applicationem desiderant, 
quominus eleemosynas mittant ad exteros; quisque enim 
dominus estrerum suarum. Hinc etiam sacerdos cui Missae 
committuntur celebrandae per se vel per alios quos voluerit, 
potest eas mittere etiam ad exteros, non obstante episcopi 
prohibitione. Pariter episcopus nequit prohibere quominus 
regulares Missarum eleemosynas quas habent, mittant ad 
exteros, e. g., proprii Ordinis alumnos ; et idem putamusde 
religiosis cum votis simplicibus. At quoad reliquas Missas, 
vide supra n. 581 ; et hodie certum est episcopum posse 
lege constituere (prouti in Galliis passim constitutum est) ut 
etiam Missarum eleemosynae in ecclesia vel sanctuario sae- 
culari superabundantes mittantur ad Curiam (oAi.n.581) (1). 

b°Qbligatio celebrandi et applicandiMissas seu fundatas seumanuales. 

.584. In primis Missas seu fundatas seu manuales appli- 
candas esse ex virtute justitiae patet ex dictis n. 541 
seqa. Haec obligatio gravis est, non obstante exiguitate 
eleemosynae acceptatae, nisi eleemosyna manualis tam, 
exigua fuerit, ut Missam gratuito potius promisisse vi- 
dearis (2). Nam in primis id definitum est a S. C. C, pro- 
bantlbus Urbano YIII et Innocentio XII (Allegat. III, 
§ 3) ; proinde haec doctrina non est tantum probabi- 
lior, ut auctores citati passim tradunt, sed est omnino certa. 
Revera sacerdos fideli debet ex virtute justitiae Missae ap- 
plicationem, quae est bonum magnum, imo maximum ; 
cum igiturjustitiain materia gravi obliget subgravi, sequi- 



(1) Ephemeridis, Journal du droit canon et de la jurisprudence cano- 
nique, 1885, pag. 440 sequ., haec episcopalia statuta non probat ; sed 
imrnerito. 

(2) Gury, II, n.369 ; Bucceroni, II, n. 624; D'Annibale, III, § 196, 
nol. 6 ; S. Alphonsus, VI, n. 317 ; Lehmkuhl, II, n. 199. 

tur sacerdotem, recepta eleemosyna etiam exigua, sub gravi 
teneri ad Missam applicandam. Cum sacerdos debeat ex 
virtute justitiae Missae applicationem, absurdum est ejus 
obligationem metiriexstipendio, sed metiri debet, tanquam 
ex materia debita, ex applicatione Missae, quae est profecto 
materia gravis. Quodsi sacerdos, recepta eLeemosyna etiam 
exigua, Missam applicare amplius non vult, eleemosynam 
fideli restituat ; qui potest eamdem vel acceptare, et tunc, 
resoluto contractu, quaelibet obligatio cessat ex parte sa- 
cerdotis, vel recusare et urgere Missae applicationem, et 
tunc sacerdos hanc debet sub gravi. Etiam fidelis, habita 
Missae applicatione subpromissioneeleemosynae, hanc de- 
bet ex virtute justitiae (cit. n. 541 , sequ.) ; et juxta elee- 
mosynae promissae quantitatem, etiam ejus obligatio est 
gravis vel levis, sicuti in materia furti. 

585. Et quidem non potest, sine gravi peccato et onere 
restituendi, pluribus eleemosynis, etsiminimis, unicosacri- 
ficio satisfieri, sed tot Missae celebrandae sunt et applican- 
dae,quot fueruntindicatae afundatore vel oblatore etaccepta- 
tae. Aliisomissis,id declaravit S. G. G. ejusque declarationem 
probaverunt Urbanus VIII et Innocentius XII {Allegai. ///, 
§ 3 et 4 a ) . Yide etiam ibidem quaestiones subinde propositas 
S. G. et ejusdem responsa ab eisdem Romanis Pontificibus 
probata.Hinc Alexander VII, an. 1655, sub n. /(?damnavit 
hanc propositionem : Non est contra justitiam pro pluribus 
sacrificiis stipendium accipere et sacrificium unum offer- 
re;neque etiam est contra fidelitatem , etiamsi promittam, 
promissione etiam juramento firmata, danti stipendium, 
quod pro nullo alio offeram. Et cum nonnulli asseruis- 
sent sacerdotem posse pro duplici eleemosyna recepta uni- 
cam celebrare Missam, applicando pro unaeleemosyna me- 
dium, pro alia specialissimum fructum, hanc doctrinam 
idem Alexander VII reprobavit sub n. 8 : Duplicatum 
stipendium potest sacerdos pro eadem Missa licite acci- 
pere y applicando petenti partem etiam specialissimam 
fructus ipsimet celebranti correspondentem, idque post 
decretum Urbani VIII. Pariter cum alii contenderent 
sacerdotem id posse, applicando uni, e. g., dcfuncto fruc- 

tum satisfactorium, alteri, e. g., infirmo fructum impetra- 
toriiim, S.C.G. hanc sententiam rejecit die 13 Dec. 4659. 
Nam propositis dubiis : « An sacerdos qui unum stipendium 
accepit pro celebratione Missae, v. g., pro defuncto, et sic 
cum obligatione applicandi fructum satisfactorium, et aliud 
stipendium pro celebratione Missae, e. g., pro infirmo, et 
sic cum obligatione applicandi fructum impetratorium, pos- 
sit unica Missa utrique obligationi satisfacere, applicando 
defuncto satisfactorium et infirmo impetratorium ; anvehoc 
casu locum habeat decretum secundum S.C.C. de celebra- 
tione Missarum » (1); S.C. reposuit : « Quoad primam par- 
tem non posse satisfacere ; quo vero ad seciindam habere lo- 
cum » (2). Ratio est quia ex virtutejustitiae pro unaquaque 
eleemosyna debetur Missae applicatio, quae est materia 
gravis. Neque dicas sacrificium pro omnibus eleemosynis 
applicatum aeque singulis prodesse, ac si pro singulis ap- 
plicatum fuisset ; nam haec doctrina est probabilis tantum 
(n. 492)-, et pi*o justitiae obligationibus satis non est imple- 
mentum probabile, sed requiritur certum (n. 493). 

586. Sacerdos in duobus tantum casibus potest pro 
unico Missae sacrificio plures recipere eleemosynas : 

1° Si singuli eleemosynam praebentes consentiant ut sa- 
cerdos unicam Missam pro omnibus applicet. Quid si, aliis 
consentientibus, unius consensus desit? Sacerdos nequit 
Missam applicare pure et simpliciter pro omnibus, quia illi 
cujus consensus deest, non praebet certe, quod certe de- 

(1) Nempe decretum secundum S.G.G. probatum ab Urbano VIII et 
Innocentio XII, supra citatum et relatum in const. Nuper sub § «3 a . 

(2) Benedictus XIV, De sacros. Missae sacrif., lib. III, cap. XXI, 
n. 8, enarrat alia ridicula subterfugia, ab improba sacerdotum cupidi- 
tateinventa, ut unico sacrificio plures perciperent oblatas eleemosynas : 
« Alicfui enim tot hostias in eadem Missa consecrabant, quot illi fuerant 
a quibus eleemosynam acceperant, autumantes se hac ratione omnibus 
satisfacere. <\lii plures Missas in unam congerebant: Missam quippe diei 
usque ad Offertorium legebant ; tum aliam incipiebant usque ad eum- 
dem locum ; deindetertiam et quartam eodem modo ; postea tot secre- 
tas dicebant, quot Missas inceperant ; denique sub uno canone sacrum 
perficiebant, totidem additis in fine collectis, quot initio recitaverant ; 
has autem Missas bifaciatas vel trifaciatas nuncupabant, quasi duplicem 
et triplicem haberent faciem ; quae solae satis illis esse videbantur ad 
plures eleemosynas pro earum numero assequendas ». 

bet. Ut suam obligationem erga ipsum adimpleat, sacerdos 
debet Missam applicare intentione prima pro eodem, et 
intentione secunda pro aliis, nempe sine illius praejudicio 
(n. 491). Sed quoniam ex hac applicatione alii possent 
nihil obtinere, necesse est eos hac de re monere et eorum- 
dem expressum habere consensum. Ex omnium offerentium 
consensu posse unius Missae applicatione pluribus elee- 
mosynis satisfieri, declaravit etiam S. C. de Prop. Fide, 
13 Sept. 1807, in decreto pro Chaldaeis, ubi ad rem nos- 
tram haec habet : « Si secundae et ulteriores oblationes 
pro ejusdem sacrificii applicatione superadduntur, sacerdos 
qui eas receperit, semper teneatur monere fideles posteriore 
loco offerentes de aliis oblationibus ad eumdem finem ac- 
ceptis, et nisi iidem offerentes unica Missae celebratione 
se voti compotes fore declarent, sciat se unico sacrificio 
plurium voluntati minime satisfacturum . Eorum autem 
mentem qui pro sacrificio obtulerunt, minime adimpleri a 
sacerdotibus per solam adjectionem particularum et com- 
memorationem quae in panis praeparatione ante Missae 
sacrificium fieri solent, cum omnino necessaria sit integra 
concelebratio, nisi de eorumdem offerentium voluntate ali- 
ter fiat, quemadmodum declaravit Benedictus XIY in cons- 
titutione quae incipit Demandatam, edita die^ Dec. 1743, 
§10)) (1). Hinc etiam eadem S. C. ad dubia proposita 
circa consuetudinem,praesertim in StatibusFoederatis Ame- 
ricae septentrionalis introductam, unicam Missam canendi 
in die commemorationis omnium fidelium defunctorum pro 
tota pecunia quae a fidelibus eadem die offertur quaeque 
aliquando plurium centenarum Missarum eleemosynas 
exaequat, respondit die 30 Junii 1877 : « Nihil innovetur : 
tantum apponatur tabella in ecclesia qua fideles doceantur 
quod illis ipsis eleemosynis unica canitur Missa in die com- 
memorationis omnium fidelium defunctorum » (2). Vide 
etiam n. 579. 

587. 2° Si una eleemosyna data est pro sola Missae ce- 
lebratione, absque applicatione ; tunc enim posse sacer- 

(1) Gollectanea S. G. de Prop. Fide, n. 875. 

(2) Collectanea S. G. de Prop. Fide, n. 893. 

dotem eamdem Missam applicare pro alia eleemosyna 
recepta, diximus n. 548. At revera hoc in casu sacerdos 
duplicem eleemosynam lucratur occasione quidem ejusdem 
sacrificii, sed non ex ejusdem sacrificii celebratioue et ap- 
plicatione, cum unam habeat pro onere celebrandi tali loco 
et tempore, aliam pro Missae celebratione et applicatione 
ad ejus sustentationem. 

588. Obligatio celebrandi et applicandi Missas non urget, 
si, absque culpa illius qui onere gravatur, bona aut bonorum 
reditus deficiunt. Nimirum si fundationis aut beneficii 
dos ex toto periit absque culpa instituti ecclesiastici aut 
beneficiati, ipsam fundationem aut beneficium cum omni- 
bus oneribus periisse, dicendum est ; e. g., dos consistebat 
in domo quae terrae motu corruit. Praeterea S. C. C. in 
Monopolitana, 8 Ang. 1705 et in Forosempronien., 7 Ju- 
nii 1686, declaravit capellanos et beneficiatos, celebrantes 
pro capellaniae seu beneficii fundatore, no.n teneri Missas 
celebrare eo tempore quo capitale clotis assignatae est otio- 
sum et infructiferum sine eorum culpa (1). Pariter eadem 
S. C. die 15 Sept. 1657, edixit, donec fundationis dos in 
bonis frugiferis non collocetur (n. 563), institutum eccle- 
siasticum non teneri ex propriis reditibus Missarum cele- 
brationem curare. Quid vero si bonorum reditus absque 
ullius culpa imminuti sunt ? Si fundator non determinavit 
numerum Missarum, sed determinavit eleemosynam, patet, 
diminutis reditibus, minui etiam Missarum onus ex volun- 
tate fundatoris ; e. g., fundator voluit ex bonorum rediti- 
bus celebrari Missas ita ut pro qualibet Missa sit eleemosyna 
duarum libellarum. Quod si fundator Missarum numerum 
determinavit, et reditus itademinuti sunt utnec ordinarium 
stipendium supersit, gravis quaestio est utrum etiam onus 
Missarum celebrandarum proportionaliter minuatur, nec- 
ne(2). Nosputamusnonminuietnecessariumesse recursum 
ad Sedem Apostolicam pro reductione, quia per se, sicuti 
institutum ecclesiasticum aut beneficiatus, auctis reditibus, 

(1) Monacelli, Form.,p. II, tit. XIII, form. 2, n. 56 ; Pitonius, Const. 
seu Dec. pro parochis, n. 1140 ; S. Alphonsus, VI, n. 324. 

(2) S. Alphonsus, 7I,n.55i;Gennari^ Consultazioni, etc.,p.II, cons.2*. 

persentiunt commodum, ita, reditibus deminutis, incom- 
modum persentire aequum est ; et haec est praecise una ex 
causis propter quas Missarum reductio concedi solet(n. 632). 
Haec,*servatis servandis, etiam Missis manualibus appli- 
canda esse putamus ; nempe si, absque ullius culpa, pecu- 
nia ex toto vel ex parte* periit, e. g., furto sublata, etiam 
obligatio celebrandi Missas ex toto vel ex parte cessavit. 
Quod si culpa non abfuit, onus Missarum seu fundatarum 
seu manualium nec cessat nec minuitur. 

589. Ulterius ex eadem justitiae virtute, in Missae cele- 
bratione et applicatione servari sedulo debent omnes cir- 
cumstantiae appositae et acceptatae, ut patet. Eae circum- 
stantiae respicerepossunt vel locum,veltempus celebrationis, 
vel qualitatem Missae celebrandae, vel tandem personalem 
celebrationem. De singulis breviter agen dum est, utrelativa 
obligatio determinetur. 

590. Ad loci circumstantiam quod attinet, si Missa in 
templo et in altari quod fidelis indicavit, jam celebrari 
non potest, e. g. ? quia templum est pollutum, sacerdos 
potest et debet alibi celebrare, ex praesumpta fidelis vo- 
luntate (1). Si Missa ibi celebrari potest, sed mens fide- 
lis aeque vel melius adimpletur per celebrationem in alio 
templo et in alio altari, sacerdos, in alio templo et in alio 
altari celebrans, plene satisfacit et nullo modo peccat ; 
e. g., si fidelis voluit Missam pro defuncto in altari non 
privilegiato et sacerdos celebrat in altari privilegiato, vel 
fidelis voluit Missam pro defuncto in-tali altari privilegiato, 
unice quia est privilegiatum, et sacerdos celebrat in alio 
altari pariter privilegiato (2). Tandem loci circumstantia 
non amplius urget, si ratio propter quam apposita fuit 
jam cessavit; e. g., si fidelis voluit Missam in tali altari ob 
commoditatem familiae quae extincta est aut alibi commo- 
ratur. Praeter hos casus, voluntas fidelis servanda est ; 
secus sacerdos valide applicat et in genere satisfacit, sed 
peccat. Hoc peccatum plerumque leve erit,praesertim si 
sacerdos celebrat in templo, sed non in altari indicato ; et 

(1) De Lugo, Be sacram. Euch., disp. XXI, n. 42. 

(2) De Lugo, l. c, n. 37, 39. 

rationabilis causa ab omni peccato excusare potest. At si 
fidelis loci circumstantiam apposuit ob gravem causam, e. 
g., ob commoditatem populi aut familiae, ob specialem 
cultumillius Sancti, etc, eritpeccatum grave, nisi sacerdos 
alibi celebret raro (1). Diximus sacerdotem in genere satis- 
facere, non servata loci circumstantia ; nam quid si fidelis 
voluit Missam in altari privilegiato, et sacerdos celebravit 
in altari non privilegiato : aut in altari privilegiato ita 
celebravit, ut indulgentiam non lucraretur ? Si sacerdos 
gaudet privilegio personali altaris privilegiati, satisfa- 
cit profecto ; sed si sacerdos tali privilegio non gaudet, non 
videtur satisfacere. etsi animae defuncti aiiam indulgentiam 
plenariam, e. g.,visitando stationes viae crucis, applicet, 
Quarnquam enim doctorespassim docent sacerdotem ita ce- 
lebrantem satisfacereet solum teneri ad compensationem per 
aliam iridulgentiam plenariam (2), tamen obstat responsio S. 
C. Indulgentiarum in Incerti loci, 16 Febr. 1852^(1). A. 
n. 357). Nam cum sacerdos, ut fruatur altari privilegiato, 
diebus non impeditis celebrare debeat Missam defunctorum 
et uti paramentis nigris vel violaceis ex rationabili causa, 
quaesitum fuit : « 2° Utrum qui hac vel alia quacumque ra- 
tione indulgentiam altaris privilegiati non lucretur, possit 
satisfacere,applicandoaliam indulgentiamplenariam defunc- 
tis pro quibus ad altare privilegiatum celebrare debuerat »-. 
S.C.reposuit : « Ad 2 um : Negative » . Eqiiidem eademS.C.in 
Briocen., 33 Febr. 1847 , contrarium rescripsisse videtur; 
etenim ad dubium : « 3° Utrum sacerdos qui bona fide hisce 
desuper errasset (nempe indulgentiam altaris privilegiati 
lucratus non esset, quia paramenta nigri coloris non adhi- 
buit) sive alios in errorem traxisset, itaut defunctorum ani- 
mae praedicta indulgentia frustratae fuissent, ad aliquod 
remedium teneatur, et in casu quo hacce obligatione sit 
adstrictus, quaenam debeat esse ista reparatio » ; S. C. 



(4) De Lugo, l. c, n. 36; S. Alphonsus,T7, n. 329. 

(2) Lehmkuhl, vol. II, n. 200 ;,S. Alphonsus, VI, n. 320, alios ci- 
tans ; Scavini, III, n. 203, not. 2, qui tamen contrarium docuerat 
n. 182; Bucceroni, Inst. Theol. Mor., vol. II, n. 624, qui tamen con- 
trarium probat n. 1380. 

reposuit : « Ad 3 um : Affirmative, quoad illos sacerdotes 
qui pacto obligabantur, ut Missam celebrarent in altari pri- 
vilegiato eosque debere lucrari indulgentiam plenariam pro 
iis defunctis quibus Missae fructum applicuerunt, toties 
quoties diebus non impeditis usi non sunt indumentis nigri 
coloris ». At praetermisso quod responsio an. 1852 estpos- 
terior e.t ideo in casu contrarietatis praeferenda, putamus 
duas responsiones non esse contrarias, et alteram an. 18Z|7 
continere benevolam S. C. dispensationem, attenta bona 
fide ; primam an. 1852 tradere juridicam in re doctrinam. 
Ratio autem theologica hujus doctrinae traditur a Buc- 
ceroni, l.c.,n. 1 880, his verbis : « Indulgentia haec (altaris 
privilegiati) ab aliis plenariis indulgentiis quae defunctis 
applicantur, non differt, nisi quatenus certiorem habet ef- 
fectum. Etenim secundum communem doctorum senten- 
tiam, ipsa non pendet a personalibus sacerdotis dispositio- 
nibus, sed a divinae victimae oblatione ; siquidem ea unice 
adnexa est divini sacrificii celebrationi in tali altari. Hinc 
sacerdos qui ex stipendio accepto debet celebrare in altari 
privilegiato, susceptae obligationi non satisfacit celebrando 
in alio altari et lucrando indulgentiam plenariam alicui pio 
operi vel objecto adnexam : satisfacit vero si privilegio gau- 
deataltaris privilegiati personalis ». 

591. Pariter Missa in genere celebranda est tempore 
indicato explicite vel implicite, sive hoc tempus breve 
sit, sive longum, imo longissimum. Sed applicatio ante 
vel post tempus indicatum eritne semper invalida, aut sal- 
tem insufficiens ad implendam obligationem, aut . saltem 
illicita ? Intentio fidelis investiganda est, quae contractum 
determinat. Si fidelis explicite vel implicite Missae celebra- 
tionem adnexam voluit illi tempori, ita ut ante vel postillud 
tempus Missae celebrationem noluerit, anticipata vel post- 
posita celebratio est illicita, satis non est ad implendam 
obligationem et aliquando est etiam invalida; e. g., fidelis 
dedit eleemosynam ad Missam celebrandam cum applica- 
tione in tali ecclesia die dominico pro populi commoditate, 
et sacerdos celebrat sabbato ; aut ad Missam applican- 
dam pro matre infirma, et sacerdos Missam applicat post- 

quam mater convaluit aut mortua est (n. 474). His in ca- 
sibus sacerdos, non obstante Missae celebratione, praeter 
peccatum, debet eleemosynam restituere, oblatorem mo- 
nendo (in altero exemplo allato) de Missanon celebrata (1). 
Si fidelis, indicans celebrationis tempus, principaliter vo- 
luit Missae celebrationem et secundario tantum Missae ce- 
lebrationem illo tempbre, celebratio anticipata vel postpo- 
sita est valida, satis estadimplendamobligationem, sed est 
illicita ; peccatum autem est leve, si anticipatio vel postpo- 
sitio magna non est, e. g;, unius hebdomadae vel unius 
mensis (2). Ita, e. g., si fidelis dedit eleemosynam ad Mis- 
sam applicandam die sabbato in honorem B. M. Y. Tan- 
dem si fidelis circumstantiam temporis addidit potius ad 
urgendam, quam ad finiendam obligationem, anticipata 
celebratio est profecto valida, sufficiens ad implendam obli- 
gationem ac licita, quia anticipata solutio non praejudicat, 
sed prodest creditori ; postposita vero est certe illicita, ut 
supra, sed est valida ac sufficiens ad implendam obligatio- 
nem, dummodo finis applicationis adhuc obtineri possit, 
quando Missa celebratur. Ita, e. g., si fidelis dedit eleemo- 
synam ad Missam crastina die celebrandam pro animabus 
in purgatorio, sacerdos potest certe Missam hodie applicare ; 
si nec hodie nec cras applicat, peccat, sed ulterior applica- 
tio valet et implet obligationem. Item si fundator voluit 
duas vel tres Missas singulis hebdomadis applicari pro 
anima sua(3), aut anniversaria fundavit determinatis die- 
bus in anno celebranda. In hoc casu postponere celebra- 
tionem, ex praesumpta fundatoris voluntate, tunc tantum 

(1) S. Alphonsus, VI, n. 811, Quaer. II ; Benedictus XIV, Desacros. 
Missae sacrif., lib. III, cap. IX, n. 6. De Lugo, l. c, disp. XXI, n. 44, 
addit : « Unde nec facile admitterem illam anticipationem, quando re- 
dundat in alterius praejudicium : ut si sacerdos debeat celebrare singulis 
hebdomadis vel mensibus pro defunctis hujus populi vel communitatis ; 
ex illa enirn anticipatione fit, ut illi qui moriuntur hoc mense vel heb- 
domada post Missam anticipate celebratam, fraudentur illo subsidio 
mense vel hebdomada sequenti ; cum tamen fundator voluerit omnibus 
successive subvenire ». 

(2) De Lugo, l. c.,n.43,44, 45. 

(3) Benedictus XIV, De sacros. Missae sacrif., lib.HI, cap.IX, n. 8, 
cum Sylvio. 

licet, quando impossibilitas phisica vel moralis fuit anni- 
versarium suo die celebrandi. Huc spectat responsio S.R.G. 
in Placpntina, 28 Feb. 168% (2977). Nam Capitulum ce- 
lebrare debebat anniversarium Bagarotti qualibet feria II 
et Vr, et anniversarium Taxi die 2 Martii ; proinde quando 
dies 2 Martii occurrebat feria II aut VI, debuisset duo cele- 
J)rare anniversaria, praeter Missam conventualem cum con- 
cione. S. R. C. censuit : « In casu de quo agitur, licere 
Capitulo transferre anniversarium Taxi in diem proxime se- 
quentem non impeditam. » Ex dictis hoc practicum corolla- 
rium deduces : si fidelis petit Missae celebrationem et appli- 
cationem tali die ad suam intentionem non patefactam, 
sacerdos vel non acceptet, vel si acceptat, celebret et ap- 
plicet tali die ; secus de valido aut licito adimplemento 
tutus esse non poterit. 

592. Si nullum tempus a fideli indicatum fuit, Missa, 
ex praesumpta ejusdem mente, celebranda est infra modi- 
cum tempus. Sed quale tempus in subjecta materia modi- 
cum erit ? Sententia passim recepta docet esse bimestre, si 
agitur de Missis pro vivis ; esse mensem, si agitur de Missis 
pro defunctis, maxime recenter defunctis (1). Sententia S. 
C. C. tradit esse mensem pro omnibus Missis, ut patet ex 
dictisn. 569; et hanc S. C. sententiam in praxi prae- 
ferre debemus. Si sacerdos Missam sibi commissam infra 
niodicum tempus non celebrat, peccat graviter ; sed propter 
sententiam passim a doctoribus receptam, non audemus 
ipsum de gravi culpa redarguere, si post mensem, sed 
infra bimestre, pro vivis celebraverit ; insuper sacerdos 
semper tenetur ad Missam, applicandam, et ipsam tandem 
applicans, satisfacit, etideo ad eleemosynam restituendam 
non tenetur. Duo autem adnotare debes. Primum est, S. Se- 
dem majorem dilationem concedere posse, supplendo ex 
thesauro Ecclesiae, si aliquod detrimentum ex hac dilatione 
obvenerit vivis et defunctis Missam expectantibus. Revera 
« a tempore Pii IX missionariis aliisque qui omnibus Missa- 
rum oneribus tam cito satisfacere posse sibi non videbantur, 

(1) S. Alphonsus, L c. ; D'Annibale,. § III, 190 ; Lehmkuhl, vol. 7/, 
n. 199 : Bucceroni, cit. n. 624 ; Gury, vol. II, 369. 

speciale privilegium jam saepius eoncessum est pro gratia 
dilationis, spectatis peculiaribus circumstantiis, non tamen 
ultra sex menses ». Ita Lehmkuhl, /. c, n. WO. Alterum 
est, si idem fidelis eidem sacerdoti multas Missas, e. g., 
nonaginta celebrandas committat, sacerdos potest omnes 
applicare, licet ultima normisi post tres menses celebretur, 
cum hoc in casu adsit implicitus oblatoris consensus. Imo, 
nisi diversa oblatoris intentio aliunde sacerdoti constet, valde 
durus foret qui immediatam ac continuam harum Missarum 
celebrationemexigeret. Simensis(et ex recepta sententiabi- 
mestre pro vivis) datur ad celebrandam unam Missam , a fortio- 
rihuic sacerdoti ad celebrandas multas Missas idem tempus 
concedendum erit ; unde sacerdos in casu reprehendendus 
non foret, si nonaginta Missarum celebrationem, nonnisi 
post quatuor menses, et in recepta sententiapro vivispost 
quinque menses, absolveret. Idem dicatur si eidem sacerdoti 
Missas celebrandas commiserit episcopus. Diximus autem : 
siidem fidelis eidem sacerdoti multas Missas celebrandas 
committat ; nam si multae Missae a pluribus fidelibus com- 
mittantur eidem sacerdoti, hic nequit illas aeceptare, qqas 
infra modicum tempus celebrare non potest, nisi oblatores 
dilationi consentiant ; et pariter si idem fidelis multas Mis- 
sas committit pluribus sacerdotibus, ii debent eisdeminfra 
modicum tempus satisfacere (1). 

593. Si fidelis voluit Missae celebrationem et applica- 
tionem quotidie, velqualibet feria Y, VI, sabbato, ex prae- 
sumpta ejusdem voluntate, feria VI majoris hebdomadae 
Missa omittitur, nec alia die suppletur. Idem dicas de feria 
V majoris hebdomadae et sabbato sancto : sed si sacerdos 
qui Missas acceptavit, his diebus celebrat, pro fideli appli- 
care tenetur (2). Imo si fundator petiit quotidianam Missae 
applicationem pro anima sua, juxta plures, ex eadem vo- 
luntatis praesumptione, nisi aliud constet, sacerdos, in die 
commemorationis omnium fidelium defunctorum, non te- 
netur applicare pro fundatore, sed potest applieare vel pro 

(1) Gennari, Consultazioni morali, canoniche, liturgiche, part. II, 
cons. 2& . 

(2) De Lugo, l. c, n. 46. 

omnibus defunctis, quod esset optimum, vel pro alio privato 
defuncto (1). Haec doctrina in duplici casu specialem patitur 
difficultatem ; nempe praesumpta fundatoris voluntas re- 
nuntiandi, applicationi sibi debitae difficilior est, sisacerdos 
ea die tres Missas celebrat (n. 377), aut si pro recepto sti- 
peridio Missam applicare vellet. Ceterum si fundator qui 
quotidianam Missae celebrationem et applicationem impo- 
suit, diserte dixit in die Nativitatis tres Missas esse cele- 
brandas et applicandas, tres celebrari etapplicari debebunt ; 
secus per unius celebrationem et applicationem satisfieri, 
recepta sententia est (2). Utrum sacerdos, ad quotidia- 
nam Missae celebrationem adstrictus, possit aliquandoeam 
interrumpere, vide n. 623 sequ. 

594. Quod spectat qualitatem Missae, in primis si fide-. 
lispetit Missam cum cantu, sacerdos, applicans Missam 
lectam, valide applicat, sed non satisfacit, cum plus obti- 
neatur per Missam cum cantu celebratam, quam per Mis- 
sam lectam, et ideo sacerdos non dat quod debet, et tene- 
tur ad Missam cum cantu celebrandam sine applicatione. 
Yide responsionem S. G. C. in Melevitana, 9 Apr. 1892, 
ad 2 um , relatam n. 527. Pariter ad rem facit epistola S.C. 
de Prop. Fide data die 8 Junii 1844 ad vicarium apos- 
tolicum Dyrrachiensem : « Quanto al dir la Messa bassa in 
luogo della cantata, quando chi da Telemosina, intende 
voler la cantata, e ben chiaro che con dir la Messa bassa, 
non si adempie alPintenzione dell' oblatore e che quindi non 
e lecito prender Telemosina con quella condizione cui non 
si intende di adempiere. Potra peraltro Y. S. o chiunque 
altro de' sacerdoti cantar la Messa coll' assistenza di un solo 
chierico, come suol farsi anche qui, verificandosi cosi che 
la Messa e cantata » (3). Pariter sacerdos non satisfacit, si 

(t) Aversa et Pasqualigo apud Benedictum XIV, l. c.,n. 9, qui men- 
tem suam non pandit. 

(2) Benedictus XIV, l. c. 

(3) Gollectanea S. C. de Prop. Fide, n. 883 : Latine : Quod spectat ad 
celebrationem Missae lectae, loco Missae cum cantu celebratae, cum 
praebens eleemosynam velit Missam cum cantu, patet per celebratipnem 
Missae lectae non satisfieri intentioni oblatoris, ac proinde non licere elee- 
mosynam accipere sub conditione, quam adimplendi non est animus. Tu 

fidelis petiit Missam cum cantu et cum ministris celebra- 
tam, et sacerdos celebrat Missam cum cantu quidem, sed 
sine ministris. E contrario, patet sacerdotem abunde satis- 
facere, si fidelis petiit Missam lectam, et ipse Missam cum 
cantu celebrat ; aut fidelis petiit Missam cum cantu sine 
ministris, et ipse celebrat Missam cum cantu et cum mi- 
nistris. 

595. Praeterea si fidelis, petens Missam pro defuncto, 

significavit aliquo modo se non solum velle applicationem 
pro defuncto, sed etiam Miss&mde Requiem, quae ratione 
precum magis prodest, sacerdos celebrans et applicans 
pro defuncto Missam de Sancto, vel de feria, valide appli- 
cat, sed non satisfacit etdebet Missam deBeqtiiem sineap- 
plicatione; e. g.^ si fidelis dixit : Crastina die est semidu- 
plex : applica Missam pro patre meodefuncto. At si fidelis, 
petens Missam pro defuncto, nullo modo significavit se velle 
ipsam Missam de Requiem, praesumitur velle unam Missae 
applicationem, et ideo sacerdos satisfacit in diebus duplici- 
bus, celebrando Missamde Sancto vel de feria,eamdemque 
applicando pro defuncto. Id cqnstat ex Decreto de non ce- 
lebrandis Missis privatis pro defunctis in festo duplici, 
5 Aug. 1662 (n. 2178). Nam hoc decreto S. R. C. in pri- 
mis vetat omnino Missas privatas pro defunctis celebrari in' 
duplicibus, ac deinde subdit : « Quod si ex benefactorum 
praescripto Missae hujusmodi celebrandae incidant in fes- 
tum duplex, tunc minime transferantur in aliam diem non 
impeditam, ne dilatio animabus suffragia expectantibus de- 
trimento sit, sed dicantur de festo currenti cum applica- 
tione sacrificii juxta mentem eorum benefactorum ». Hoc 
decretum eadem S. C. saepius confirmavit. Dubitatur 
utrum sacerdos etiam in semiduplicibus satisfaciat ce- 
lebrando Missam de Sancto vel de feria vel votivam, an 
iis diebus, ut satisfaciat, debeat celebrare Missam de Re- 
quiem. Doctores inter se non conveniunt (i) : pro respon- 

tamen vel quivis alius sacerdos poteritis Missam canere cum assistentia 
unius clerici, uti hic etiam fieri solet, quia jam verum est Missam cum 
cantu celebrari. 
(1) S. Alphonsus, VI, n. 422. 

sione affirmativaestdecretum S..R. C. in Brugen., 12 Sept. 
1840, ad 7 um (n. 4897) ; pro responsione» negativa est de- 
cretum in Aquen., 3 Martii 1751, ad 14 um (n. 4299). Nos 
putamus haec decreta distinctione superius indicata conci- 
liari. Nempe si fidelis nullatenus dixit se ipsam velleMissam 
de Bequiem, et a fortiori si ex aliis circumstantiis constat 
sblam applicationem intendisse, affirmativae sententiae* 
adhaeremus ; secus negativae (1). 

596. Haec repetantur etiam de casu quo fidelis petit 
Missam in honorem alicujus Sancti, vel mysterii. Scilicet 
si fidelis petit, praeter applicationem, ipsam Missam, sacer- 
dos debet celebrare et applicare Missam illius Sancti, vel 
mysterii, et ideo satisfacere non potest, nisi in festo illius 
Sancti, vel mysterii, aut in sem^duplici ; secus, diversam 
Missam applicans, valide applicat, sed adhuc debet illius 
Missae celebrationem sine applicatione. Si fidelis ipsam 
Missam non petiit, praesumitur voluisse solam applicatio- 
nem ; et ideo sacerdos satisfacit in duplicibus, celebrando 
quamcumque Missam eamdemque applicando in honorem 
illius Sancti, aut mysterii. In cit. Brugen. etAqzien., S. R. 
C. aperte tradit sacerdotem in semiduplici non satisfacere 
nisi per Missam votivam illius Sancti, aut mysterii. At 
eadem S. C. in Batisbonen., 28 Sept. 1872 (n. 5528), 
rem adeo certam non videtur habere,, cum praeterito ac 
futuro consulat per Romani Pontificis dispensationem ad 
cautelam. Putamus igitur eamdem distinctionem esse ap- 
plicandam, ita ut etiam in semiduplici sacerdos satisfaciat 
celebrando aliam Missam, e. g., de Bequiem, eamdemque 
applicando ad oblatoris intentionem, si ipse unam Missae 
applicationem petierat (2) . 

597. Quae supra diximus de tempore celebrationis etde 
Missae qualitate, recepto stipendio, confirmantur ex respon- 
sione S. Poenitentiariae diei 7 Dec. 1892 (3). Nam N. N. 

(1) Lehmkuhl, vol. II, n. 201, citat etiam pro hac doctrina litteras 
privatas S. R. G. diei 15 Apr. 1876. Hae litterae in collectione G-ardel- 
liniana relatae non sunt. 

(2) Lehmkuhl, t. c, ex eisdem privatis iitteris S. R. C. 

(3) Le Canoniste contemporain, an. 1893, pag. 679 sequ. 

v 28 

circa modum adimplendi onera Missarum adventitiarum in 
quadam ecclesia, exposuit, prout sequitur : 

« In eo sanctuario, quo affluunt peregrinantes, quinque 
sunt capellani ; quibus multa stipendia ofFeruntur Missa- 
rum ad diversas intentiones, nempe pro defunctis, aut pro 
vivis, seu pro gratia speciali obtinenda, autdenique in talis 
Sancti aut Sanctae honorem. 

« Ostiarius, vir bonus,nec non fide dignus, eleemosynas 
recipit, numerum stipendiorum fideliter notat, secldeinten- 
tionibus minime curat, subpraetextu quod Deus illas novit. 
ln fine cujusque mensis capellanorum superiori remittun- 
tur omnia stipendia. 

« Capellani,ex conventione praehabita, quotidie ad inten- 
tionem superioris celebrant ; quatuor tamen per mensem 
diebus, quos ipsi pro lubitu eligunt, ad intentionem pro- 
priam celebrare censentur, quin certiorem faciant superio- 
rem. 

« Missas autem pro diebus determinatis petitas cum ma- 
xima fidelitate scribit ostiarius, jussitque superior ut tres 
aut quatuor Missas pro quadam die fixa ad summum accep- 
tet. Sic ratiocinatur superior ille : Quatuor mei capellani 
quotidie Missam celebrant ad intentionem meam, exceptis 
quatuor diebus in mense ; ergo meam addendo Missam, 
quinque Missas, juris rigore, pro eodem die promittere 
possem. 

« Aliunde, ad satisfaciehdum quibusdam fundationibus, 
quisque capellanus bis celebrare debet singulis mensibus ; 
sed hoc neminem perturbat. Gelebrant omnes ad intentio^ 
nem superioris ; id eis sufficit. Insuper, ex usu, quater in 
mense sacrosanctum sacrificium offertur pro benefactori- 
bus ; sed pro hac applicatione nullus capellanus designatur, 
nulla affi^itur dies. 

« Quotiescumquepermittit rubrica, toties Missam de Re- 
quiem legunt capellani ; attamen Missam de Spiritu Sancto* 
vel de Beata aliquando recitant, semper ad intentionem 
superioris : hinc pro certo tenendum est Missam pro vivis 
postulatam, vel votivam in honorem alicujus Sancti, in ni- 
gris celebrari. 

« Modo sequenti, sub fine mensis,sic numerantur a supe- 
riore onera Missarum, quibus satisfactum esse censetur. 
Ponamus mensem dierum triginta : 



Capellanus A celebravit... 


20 Missas. 


Capellanus B » 


20 » 


Oapellanus C » 


20 » 


Capellanus D » 


20 » 


Capellanus E » 


20 » 



Totum : 100 Missas. 

« Numerantur tantum viginti Missae,quia detrahuntur, ut 
dictum est supra : 1° quatuor intentiones liberae ; 2° duae 
pro fundationibus ; 3° quatuor ad applicationem cujusque 
capellani. Hinc, si per mensem ostiarius 500 Missas acce- 
perit celebrandas, restant 400 Missae, quas celebrandas 
committit superior variis sacerdotibus, quin de intentioni- 
bus eis manifestandis curet. 

« Demum, juxta usum, unusquisque capellanus,decedente 
confratre olim sanctuarii capellano, unam Missam cele- 
brare debet ad animam ejus sublevandam. Quem obitum 
discens superior, notitiam omnibus capellanis dat praesen- 
tibus, in memoriam eorum revocando Missam cras cele- 
brari debere pro defuncto. Quoad capellanos absentes, 
superior eis nihil dicit, sed intentionem suam format ut 
Missa uniuscujusque gaudeat defunctus, atque elapso 
mense eam deducit. Addendum denique in intentione supe- 
rioris esse, quod Missae quarum majora sunt stipendia 
ante alias celebrentur. 

« Jamvero oratori non videtur eo modo intentio celebran- 
tis sufficienter determinata, quod exinde patet quod singulis 
diebus mensis nullus capellanus potest dicere quam Missam 
applicet; nec ipse superior id dicere valet, quum ; nesciat 
qua hora quisque capellanus celebret, neque an pro bene- 
factoribus, aut ad intentionem sibi relictam, hac die, vel 
postea celebrare intendat. 

« Insuper ex hoc modo procedendi sequitur Missam pro 
vivo postulatam in paramentis nigris quandoque celebrari, 
itemque Missam in honorem B. M. V., vel alicujus Sancti. 
Item, quando moritur ex-confrater, Missa statim adnu- 

meratur tanquam dicenda, et saepe celebrata censetur quum 
aliquis capellanus, extra locum habitationis communis oc- 
cupatus, nondum scit mortem advenisse, vel ad intentionem 
sibi relictam celebrare voluit. 

« Hinc quaeritur : utrum modus adimplendi onera Mis- 
sarum supra expositus sit validus? Et quatenus affirmative, 
an iicitus? » 

Sacra Poenitentiaria, re mature perpensa, ad praemissa 
res cribit : 

« Dummodo Missis integre satisfiat intra tempus ab ec- 
clesiastica praxi praefinitum, nec Missae retardentur quae 
ad certam diem vel pro urgenti causa offeruntur, orator ac- 
quiescat ». 

598. Tandem si fidelis petiit solam Missae applicatio- 
nem, posse sacerdotem Missam applicandam alii sacer- 
doti committere, evidens est. Quid si fidelis hoc in casu 
voluit personalem applicationem sacerdotis cui Missam 
primo commisit? Haec voluntas non est rationabilis, quia 
nulla prorsus est differentia inter applicationem sacerdotis 
etiam optimi et applicationem sacerdotis etiam pessimi ; 
proinde hanc voluntatem non servare, nec leve peccatum 
erit, nisi forte sacerdos expresse personalem applicationem 
promiserit ; eaque non servata, sacerdos ad nihil tenetur. 
Etiam si fidelis, petens Missam, e. g., pro defuncto, aut 
in honorem alicujus Sancti, vel mysterii, voluit, praeter 
applicationem, ipsam Missam de Requiem, aut illius Sancti, 
vel mysterii, sacerdos in genere potest Missam celebran- 
dam et applicandam alii sacerdoti transmittere, quia non 
praesumitur oblatorem voluisse personalem celebrationem 
et applicationem illius sacerdotis cui eleemosynam primo 
tradidit. Quod si explicite vel implicite fidelis significavit 
se velle hanc personalem celebrationem et applicationem, 
quia, e. g., illum sacerdotem habet valde pium, sacer- 
dos, etiam tradita integra eleemosyna, alium sacerdotem 
sibi substituere nequit sinepeccato, quod plerumque erit 
leve, sed, si id grave est oblatori, potest esse etiam mortale, 
nisi forte sacerdos sciat sacerdotem sibi substitutum esse 

magis aut aeque pium (1). Haec enim fidelis voluntas 
non est irrationabilis, sieut prima, quia cum ratione precum 
Missa celebrata a sacerdote sancto ac devoto magis utilis 
sit quam Missa celebrata a sacerdote improbo et indevoto 
(n. 32 in nota), nil mirum quod fidelis praeferat sacerdo- 
tem quem habet pium et sanctum, et quod sacerdos, ac- 
ceptans eleemosynam, ejus voluntatem servare debeat. 
Quod si sacerdos, hanc voluntatem non servans, Missam 
sacerdoti commiserit quem scit minus pium, aut cujus pie- 
tatem ignorat, in alia Missa quam celebrat, applicet obla- 
tori fructum illum particularem, quem Missa ob devotionem 
celebrantis ex opere operantis producere solet. 

599. At vero sacerdos qui Missam celebrandam et appli- 
candam alteri commktit, in genere debet etiam celebranti 
transmittere integrum stipendium ; nam, nisi aliud constet, 
haec praesumitxir esse mens fidelis, ut scilicet integrum sti- 
pendium sit pro sustentatione sacerdotis celebrantis et ap- 
plicantis, cui proinde integrum tradendum est et nullo jure 
aliqua ejusdem pars retineretur. Yide in Allegat. III, § 5 
decretum S. C. C. probatum ab Urbano YIII et Innocentio 
XII. Imo ad abusus compescendos Romani Pontifices'pro- 
hibuerunt stipendii partem retinere etiam de consensu sa- 
cerdotis celebraturi. Nam Benedictus XIV in const. Quanta 
cara, 30 Jun. 1741, § 3, haec habet : « Execrabilem hu- 
jusmodi abusum, alicubi sensim irrrepentem, detestantes 
Romani PontificespraedecessoresNostri... decretum volue- 
runt, nimirum a quolibet sacerdote,stipendio seu eleemo- 
syna majoris pretii pro celebratione Missae a quocumque 
accepta, non posse alteri sacerdoti, Missam hujusmodi ce- 
lebraturo, stipendium seu eleemosynam minoris pretii ero- 
gari, etsi eidem sacerdoti Missam celebranti et consentienti 
se majoris pretii stipendium seu eleemosynam accepisse 
indicasset ». Proinde ad normam hujus Benedictinae consti- 
tutionis, retentio partis eleemosynae est illicita, si tuindices 
majus pretium acceptum et sacerdotem roges ut partem 
remittat ; vel ab eo quaeras num consentiat ut tu partem 

(1) S. Alphonsus, VI, w. 821. 

retineas, et ipse annuat. Ut ex consensu sacerdotis Missam 
celebraturi liceat aliquam stipendii partem retinere, requi- 
ritur spontanea et non requisita ex parte ipsius remissio 
seu donatio (1). 

600. Benedictus XIV, /. c, addit etiam poenas contra 
hunc turpem quaestum,ita ut laicus contrahat ipso facto ex- 
communicationem, clericus vero suspensionem, utramque 
Romano Pontifici reservatam. In const. Apostolicae Sedis 
inter excommunicationes Romano Pontifici reservatas legi- 
tur n. 1% : « Colligentes eleemosynas majoris pretii pro Mis- 
sis et ex eis lucrum captantes, faciendo eas celebrare in 
locis ubi Missarum stipendia minoris pretii esse solent » . 
Per hanc dispositionem duplex mutatio facta est in sanc- 
tione poenali Benedictina ; nam lata est excommunicatio - 
etiam in clericos,et suppressa est suspensio.lnhujus autem 
articuli interpretatione, nonnulli, inter quos D'Annibale, 
Summula,etc, § 191 , not. 32,33, nimis litterae insistunt; 
dum, e contrario, debemus, salva littera, potius attendere 
ad legislatoris mentem, quae praecipue fuit illud illicitum 
lucrum ex Missarum eleemosynis impedire et punire. Ita 
nonnulli observant in const. Apostolicae Sedis t agi de illis 
qui majoris pretii eleemosynas colligunt in uno loco, et 
deinde Missas celebrari faciunt in alio loco, ubi Missarum 
stipendia minoris pretii esse solent, ut inde lucrum perci- 
piant ; unde putant non comprehendi illos qui in eodem 
loco ubi eleemosynas colligunt, Missas celebrari faciunt, vel 
in alio loco ubi eodem stipendio celebrantur (2). Haec in- 
terpretatio hodie sustineri amplius non potest ; nam ad 
dubium : « Utrum colligentes eleemosynas majoris pretii pro 
Missis, si eas celebrari faciunt in eodem loco ubi college- 
runt pro minori pretio, hanc censuram incurrant, necne » ; 
S. G. S. Officii, die 13 Jan. 1892, reposuit : « Affirmative 

(1) S. Alphonsus, VI, n. 321 ; D'Annibale, III, § 190 ; De Angelis, 
lib. III Decret., tit. XLI, n. 6 ; De Lugo, De Sacramento Eucharistiae, 
disp. XXI, n. 32 : « Dummodo sacerdos celebrans omnino sponte et li- 
bere id condonet, non vero ex metu aliquo, quia fortasse alias non da- 
rentur sibi illae Missae, vel in futurum sibi non dabuntur, vel quid si- 
mile ». 

(2) D'Annibale, l. c, not. 32. 

ad priinam partem ; negative ad secundam». Pariter illos 
qui semel vel iterum tantum Missas collegerunt, lucrum 
exinde captantes, a censura excusant, quia non sunt colli- 
gentes (1). Huic sententiae minime subscribimus ; nam qui 
semel vel iterum Missas collegit, fuit colligens semel vel 
iterum, lucrum semel vel iterum captans ; proinde verifi- 
catur tum littera tum finis legis. Item cum const. Aposto- 
licae Sedis loquatur de colligentibas eleemosynas, putant 
non comprehendi illum cui Missae dantur celebrandae per se 
ipsum,necillum qui ab aliis celebrandas sponte oblatas ac- 
cipit (dummodo ne eiquasi collectori deferri videantur) (2). 
Etiam de hac sententia nos valde dubitamus ; nam legis- 
lator compescere voluit lucrum ex Missarum eleemosynis, 
et verbum colligentes eleemosynas indicat illos qui plures 
eleemosynas prae manibus habent. Hinc executor testa- 
mentarius qui Missas legatas cum determinata eleemosyna 
celebrare facit minori taxa, sibi excessum retinens, non 
solum peccat, de qua renullum dubium (3), sed etiam in 
nostra sententia poenam excommunicationis non effugit. 
Tandem cum in const. Apostolicae Sedis sermo sit de ln- 
crum captantibus, censent nec comprehendi illum, qui 
partem stipendii retentam in pios usus impendit (4). Quam 
sententiam falsam putamus, quia, captato lucro, quid 
interest hujus lucri usus ? Ceterum censura non contra- 
hitur nisi captato lucro, nempe post traditam partem sti- 
pendii, parte sibi retenta (5) ; et quidem captato lucro 
in tali quantitate quae- sufficit ad furtum grave (6). / 

601. Insuper ex dictis apparet evidenter illum qui sti- 
pendiorum partem retinuit, non solum peccavisse peccato 
furti, sed insuper teneri ad restitutionem, utexpresse etiam 
tradit Benedictus XIY in cit. const. Quanta cura, § 2, cum 
haec stipendiorum parsad celebrantem, juxta dantis inten- 

(1) D'Annibale, Z.c, not. 33. 

(2) D'Annibale, l. c. 

(3) S. Alphonsus VI, n. 322, Dub. 2°, cum communi, contra Tamburi- 
num, De meth. Missae, lib. III, cap. I, § V, n. i5. 

(4) D'Annibale, l. c. 

(5) D'Annibale, l. c, not.33. 

(6) De Angelis, l. c. 

tionem, pertineat. Haec obligatio restitutionis erit gravis vel 
levis juxta materiam, sicuti in casu furti. Si autem quaera- 
tur cuinam restitutio facienda sit, respondemus, restittu- 
tionem faciendam esse ipsimet sacerdoti qui Missas, dimi- 
nuta eleemosyna, celebravit, vel ejus haeredibus, si hic 
sacerdos notus est, et qui partem eleemosynae retinuit, 
adhuc eam habet,aut in proprios usus convertit. Si sacerdos 
qui Missas celebravit, inveniri non potest, tunc si ille qui 
partem stipendiorum retinuit, eam adhibuit in opera pia, 
S. Poenitentiaria eam condonare solet cum monitione ut in 
futurum a similibus abstineat; si adhuc eam habet, aut in 
proprios usus illam consumpsit, S. Poenitentiaria jubere 
solet ut in pia opera illam impendat ; tandem si eam reti- 
huit ex consensu sacerdotis celebrantis, S. Poenitentiaria 
concedere solet condonationem, indicta aliqua eleemosyna 
in pia opera (1). 

602. Haec quidem in genere et per se. Aliquando enim 
qui Missas alii sacerdoti celebrandas committit, justum 
habet titulum retinendi partem eleemosynae earumdem 
Missarum, et tunc hanc eleemosynae partem retinere licite 
potest. Id verificatur in sequentibus casibus. 

603. a) Quando Missarum celebrandarum onus ad- 
nexum estpraebendaeparochiaii,beneficio, capellaniae ; in 
hoc enim casu titularis, si Missas celebrandas alii committit, 
debet celebranti eleemosynam consuetam, non autem res- 
pondenteni fructibus unius dieiparochiae,beneficii,capella- 
niae, quia bos fructusipse non habet pro sola Missae cele- 
bratione, sed etiam pro aliis oneribus, e^t ideo, committens 
aliisolam Missaecelebrationem, partem fructuum jure me- 
ritoque retinet. Yide Allegat. III, § 55, ad 8 nm . Idem 
repetas de capellaniis amovibilibus, non collativis ac mere 
laicalibus, habentibus salarium stabile adinstarbeneficii (2). 
Hinc S. C. G. die 15Martii 1745, reposuit licere capellano 
amovibili retinere partem stipendii, « modo pro capellania 
certi reditus sint annuatim constituti et perpetuO capellano 

(1) De Angelis, l. c. 

(2) S. Alphonsus, VI, n. 321 ; Folium S. G.C. in Coloniensi, SBJuli 
±874. 

assignati; secus vero si hujusmodi capellano pro qualibet 
Missa celebranda certa detur eleemosyna ». Haec autem 
vera sunt, nisi de contraria fundatoris voluntate constet. 
Nam si fundator voluit ut beneficiatus vel capellanus, ce- 
lebrans per alium' sacerdotem, eidem tradat integram por- 
tionem omnium beneficii vel capellaniae fructuum diei pro 
rata respondentem, hanc voluntatem servandam esse, per se 
, patet et declaravit S.C.C. in Firmana } 1%Aug. 1843. 

Idem dicatur quando majora Missarum stipendia pro parte 
locum tenent congruae parochialis ; tunc enim parocnus ea 
percipit non solo tituloceIebrationis,sed etiam titulo muneris 
parochialis.In Monacensi archiepiscopus exposuit tam insua 
archidioecesi quam m ceteris Bavariae dioecesibus paro- 
chorum reditus a civili magistratu, collatis cum Ordinario 
consiliis, computari et constitui. In iis etiam Missarum fun- 
dationes singularum parochiarum, propriae et publicae 
functibnes occasione exequiarum et benedictionis matrimo- 
niorum peragendae numerantur, quibus pro Missis seu 
fundatis seu casualibus certa stipendia ordinario majOra 
parocho assighantur, quae stipendia partem integralem be- 
neficii parochialis constituunt. Haud raro autem evenit ut 
parochi quibus hae Missae cedunt in partem congruae paro- 
chalis, ob causas legitime excusantes, impediuntur quomi- 
nus ipsi easdem celebrent. Hinc archiepiscopus quaerebat 
num parochi impediti possent celebrationem harum Missa- 
rum aliis sacerdotibus committere cum^consueto stipendio, 
retenta parte excedenti. S. C. C. die 35 Jul. 1874 reposuit : 
« Attento quod eleemosynae Missarum de quibus in preci- 
bus pro parte locum teneant congruae parochialis, licitum 
esse parocho, si per se satisfacere non possit, Missas alteri 
sacerdoti committere, attributa eleemosyna ordinaria loci 
sive pro Missis lectis sive pro cantatis ». Vide etiam Trevi- 
rensem, 11 Maii 1888, ad / um . 

Tandem, ob eamdem rationem, idem dicatur si majus 
stipendium, licet non teneat locum congruae parochialis, 
tamen ex statuto aut consuetudine dioecesis pertinetad 
jura stolae albae vel nigrae. Revera in cit. Coloniensi 
archiepiscopus exponebat in matrimoniis et exequiis jura 



442 TRACTATUS CAN0N1CUS DE SANCTISSIMA EUCHARISTIA 

stolae parocho non in cumulo solvi, sed certam portionem 
assignatam esse pro singulis actibus ad has functiones rite 
persolvendas requisitis. Hinc certa quoque eleemosyna 
eaque pinguior, quam pro ceteris Missis manualibus, ab 
Ordinario fixa est tam pro Missis nuptialibus, quam pro 
Missis exequialibus, quarum celebratio de jure et consue- 
tudine ad parochos spectat. Hinc quaerebat num parochus, 
quando eas celebrandasaliiscommittit, licite possit manua- 
lem tantum eleemosynam tradere, retenta parte excedenti. 
S.C.C. die Q 25 Julii 1874, reposuit : « Ad 2 um : Cumagatur 
de juribus stolae, satis esse siparo^husretribuatcelebranti 
eleemosynam ordinariam ». In simili casu similem dedit 
eadem S. C. responsionem in cit. Trevirensi, ad 5 um . At si 
quid in Missis praecise tribuatur pro extraordinario labore 
vel itineris vel cantus velincommodo horae, idtotum tri- 
buendum esse sacerdoti celebranti, evidens est (1). 

604. b) Quando agitur de Missisperpetuis. Nam sacerdos 
qui Missis perpetuo celebrandis sese mancipat, suscipit onus 
a celebratione distinctum et pretio aestimabile, cujus titulo 
potest retinere quidquid communem taxam excedit, et haec 
praesumitur fuisse mens testatoris(2). Quid vero si Missae 
perpetuae demandatae fuerint alicui ecclesiaevel pio loco?In 
primis si sacerdos cui committitur illarum celebratio, alium 
delegat sacerdotem, huic debet integrum stipendium tri- 
v buere,et nullotitulo partem retineret.Reverain Coloniensi, 
super eleemosynisMissarum, archiepiscopus exposuit mul- 
tas in ecclesiis parochialibus suae dioecesis fundatas esse 
Missas cantandas cum pinguiori stipendio, quae nulli in- 
haerent beneficio, sed ab Ordinario vel a fundatoribus aut 
provisoribus ecclesiarum certis sacerdotibus celebrandae 



- (1) Ephemerides, Nouvelle Revue Theologique et Le Canoniste Con- 
temporain, 1889> affirmant in Galliis majus stipendium in Missis nuptia- 
libus et exequialibus non esse partem congruae parochialis, et non perli- 
nere ad jura stolae, sed dari ratione cantus, horae insolitae, laboris ex- 
traordinarii, et plura statuta dioecesana id expresse edicere; quod de 
aliis quoque Ecclesiae partibus passim verum esse putamus. Si ita est, 
integrum stipendium dandum esl celebranti. De Angelis, lib. III Decret., 
tit. XLI, n. 6. 
(2) S. Alphonsus, l. c. 



CAPUT IV. DE SACERDOTE MISSAM CELEBRANTE 443 

assigriantur./ Gum autem quaereret num sacerdos, alium 

delegans pro Missarum celebratione, posset consuetum sti- 

pendium praebere et partem excedentem sibi retinere,S.C.C. 

die 18 Julii 1868 reposuit : « Juxta exposita integrum 

stipendium solvendum esse » . Id verum est etiam si sacer- 

dos, alium delegans, habet jus ad Missarum illarum cele- 

brationem. Sane idem arehiepiscopus in Coloniensi, super 

eleemosynis Missarum, rursus exposuit, prout sequitur : 

« Multae in ecclesiis parochialibu^ fundatae sunt Missae 

cantandae sive pro vivis sive pro defunctis, quibus a funda- 

toribus assignata est dos pinguior ab ecclesiae provisoribus 

administranda, ex qua parochi quibus ex jure dioecesano 

et consuetudine harum Missarum celebratio competit, elee- 

mosynam dioecesana majorem percipiunt, nullo tamen sa- 

cerdote a fundatoribus ad has Missas celebrandas expresse 

vocato ». Cum autem quaereret num parochus, alium de- 

legans pro celebratione, posset retinere eleemosynae par- 

tem ultra taxam synodalem ; et quatenus praebere tenere- 

tur integrum stipendium, utrum dare deberet stipendium 

Missae lectaeanMissaecantatae, S.C.C. die ?25Julii 1814, 

reposuit : « Ad l lun : Integrum eleemosynam aparocho sol- 

vendam esse pro Missis sive lectis sive cantatis » . Num vero 

ecclesia ipsa vel locus pius cui Missae perpetuae demanda- 

tae sunt, possit consuetam eleemosynam praebere et reli- 

quum retinere, colligere debes ex mox dicendis de Missis 

legatis. 

605. c) Quarido agitur de Missis legatis, sed cum dis- 
tinctione. Quando enim legatum alicui relinquitur cum onere 
Missarum cujus numerus praefmitus est, e. g. : Relinquo 
Titio mille libellas cum onere centurn Missarum pro ani- 
ma mea applicandarum, tunc legatarius potest consuetam 
eleemosynam sacerdoti celebranti praebere et quod supe- 
rest sibi retinere titulo legati. Idem dicendum si legatum 
relictum est non personae, sed ecclesiae vel loco pio. Huc 
spectat responsio S. C. C. in Romana legati, 3 Aug. 1658. 
Nam testator reliquerat ecclesiae scutata 500 et voluit quod 
ex fructibus hujus pecuniae perpetuo « dicta ecclesia, vel 
ejus deputati pro ea, tenerentur celebrari facere tot Missas 

quot importarent fructus valutando dictasMissas adrationem 
juliorum trium pro qualibet Missa ». Gum quaesitum inde 
fuisset : « An sacerdoti celebranti pro anima testatoris de- 
beatur eleemosyna trium juliorum pro qualibet Missa » ; 
S. C. reposuit : « Secundum ea quae narrantur, deberi sa- 
cerdoti celebranti solitam eleemosynam tantum : reliquum 
vero cedere ad commodum ecclesiae ». E contrario si quis 
non est proprie legatarius, sed exequutor legati, e. g. : 
Lego Titio centum, at centum dicat vel dicendas curet 
Missas, debet integrum legatum in Missis celebrandis im- 
pendere, et nullo titulo aliquid retineret (1). 

606. d) Quando eleemosyna pinguior data fuit intuitu 
personae, scilicet propter ipsius dignitatem, officium, pau- 
pertatem, propinquitatem, gratitudinem. Quo etiam casu 
excessus suprataxam synodalem retineri potest, dummodo 
excessus ille hoc nomine sit oblatus. Haec autem fidelium 
intentio non ita facile est praesumenda, sed vel expressa 
esse debet, vel ex indiciis non aequivocis quae moralem cer- 
titudinem pariant, eruenda. Siquidem stipendium Missarum 
natura sua ad sacerdotem celebrantem destinatur. In cit. 
Coloniensi archiepiscopus exponebat tertio loco pluri- 
mas per annum parochis a fidelibus offerri eleemosynas pro 
Missis cantandis sive secundum taxam ab Ordinario consti- 
tutam, sive etiampinguiores,et quaerebat num in hoc casu 
parochus, has Missas aliis sacerdotibus committens, posset 
excessum sibi retinere. S. C. C. reposuit : « Ad 3 um : Inte- 
gram eleemosynam solvendam esse, nisi morali certitudine 
constet excessum communis eleemosynae oblatum fuisse 
intuitu personae ipsius parochi ». 

607. e) Quandoadest apostolicum indultum. Quandoque 
enim Sedes Apostolica permittit ut Ordinarius dioecesis vel 
rector alicujus determinatae ecclesiae eleemosynas Missa- 
rum nondum celebratarum reducat ad certam summam et 
excessum retineat alicui pio operi applicandum ; quo in 
casu Ordinarium dioecesis vel illius ecclesiae rectorem 
posse excessum retinere et illi pio operi applicare,evidensest. 

(1) Amostazo, De causis piis, lib. II, cap. IV, n. 34 sequ. t ; ^olium S. 
G. C. in cit. Coloniensi y 25 Julii 1874. 

Porro cum S. Sedes hujusmodi indultum quandoque con- 
cedat, dubitare sine temeritate non possumus de potestate 
illud concedendi. Ratio intrinseca est quia ipsi fideles prae- 
sumuntur Missarum eleemosynas praebere sub hac depen- 
dentia a suprema ecclesiastica auctoritate. Diximus tamen 
Missarum nondum celebratarum ; nam quando Missae 
celebratae sunt cum determinato stipendio, celebrans jus 
quaesitum habet ad integrani eleemosynam ac proinde 
nequit illa privari (1). 

608. /) Quando sacerdoti celebranti aliquid aliunde 
subministratur. Ut decori et ornamento ecclesiae aut sanc- 
tuarii consulatur nil retineri potest ex Missarum eleemosynis, 
nisi de consensu oblatorum, uti declaravit S . C . C. die 35 Julii 
1874, ad 7 nm (n. 571). Utrum pro expensis sacrorum utensi- 
lium possit, necne, aliquid a sacerdote celebrante exigi, aut 
aliquid ex Missarum stipendiis retineri, dicemus in cap. V, 
art.I. Atsi celebranti daturcollatiuncula, e. g. , cafeum, licite 
potest retineri ex Missae eleembsyna justum ejusdem pre- 
tium, nisi de collatiuncula praebenda, praeter eleemosynam, 
conventum tacite vel expresse fuerit. In cit. Trevirensi 
S. C. C. probavit conventionem inter parochum et suos 
vicarios secum cohabitantes, qua, pro victu vicariis praestito 
a parocho, vicarii cedebant parocho fructus fundationum 
pinguiorum, retento tantum consueto stipendio, declarans 
hanc conventionem non comprehendi sub const. Quanta 
cwmBenedicti XIY (n. 599), cum non verificetur damna- 
bile lucrum exparteparochi, et vicarii celebrantes integram 
tandem eleemosynam accipiant. 

609. g) Siquis in procurandis seu colligendis Missarum 
stipendiis pro aliis quasi ex munere deputatus est ; tunc 
enim potest moderatam mercedem sui laboris retinere, si 
suus labor vere mercedem meretur (2). Illum vero qui elee- 
mosynas Missarum habuit et ad alium celebrandas mittit, 
•posse retinere expensas necessarias pro expeditione, evi- 
dens est. 

(1) De Angelis, lib. 111 Decret., tit. XLl, n. 6, in fine. 

(2) S. Alphonsus, VI, n. 322 ; D'Annibale, Summula, vol. 3, § 191 ; 
Lehmkuhl, vol. II, n. 204. 

610. h) Si sacerdos loco alterius sacerdotis celebrat ex 
permutatione intentionum, juxta plurium sententiam. Fin- 
gatur casus : Titius laicus dicit Caio sacerdoti : Applica 
hodie pro me ; en eleemosynam quinque libellarum. 
Sempronius laicus dicit Maevio sacerdoti : Applica cras pro 
me : en eleemosynam duarum UbeUarum. Jam vero cum 
Gaius pro Titio applicare nequeat hodie, et Maevius, econ- 
trario, pro Sempronio nequeat applicare cras, Caius dicit 
Maevio : Tu hodie applica pro Titio ; ego cras applicabo 
pro Sempronio ; ego retinebo eleemosynam mihi datam 
quinque libellarum ; tu retinebis eleemosynam tibi da- 
tam duarum libellarum. Quaeritur utrum haec licita sint, 
necne. In primis Caius potest utique crastina die Missam 
pro Sempronio applicare, loco Maevii, et Maevius hodieraa 
die Missam pro Titio, loco Caii, nisi Titio Caius et Sempronio 
Maevius personalem debeant celebrationem (n. 598), quod 
non praesumitur et est extra hypothesim. Tota igitur diffi- 
cultas in eo est, num Caius possit in casu sibi retinere pin- 
guiorem eleemosynam datam a Titio. S. Alphonsus, VI, 
7i. 322, Dub. 4°, haec habet : « Recte negat Concina^ 
pag. 466, n. 16, quia hoc non posset excusari a specie 
turpis mercimonii ; merito tamen id non audet damnare de 
peccato gravi ; et an paupertas possit ab omni culpa excu- 
sare, se remittit prudentum judicio ». Plerique affirmarit, 
nisi fiat turpis lucri causa (1). Mentem nostram Iibere pan- 
dentes, nos praetermittimus rationem quaid illicitum prae- 
dicatur, nempe quia redolet specie turpis lucri ; nam haec 
ratio non semper locum habet, et, quando locum habet, 
}eve peccatum non excedit (2). At, ni fallimur, est alia 
ratio gravissima quae probat Caiam debere Maevio transmit- 
tere eleemosynam a Titio datam, et miramur auctores hanc 
ratioriem silentio praeterire. Scilicet Titius dedit eleemosy- 
nam quinque libellarum sacerdoti qui pro ipso applicaret 

(1) D'Annibale, III, § 190, not. 2S;,Ballerini ad Gury, Z/, n. 372: 
« Secunda sententia non solum rationum soliditate et pondere auctorita- 
tis longe est probabilior, sed et communissima piorum prudentumque 
sacerdotum praxi comprobatur ». 

(2) D^Annibale, l.c. 

(n.599) ; supponimus enim pinguiorem eleemosynam datam 
non (uisse intuitu personae (n. 606) ; atqui sacerdos pro 
Titio applicans est Maevius : ergo ex voluntate Titii Maevio 
cedit eleemosyna ab eodem data, et proinde ejusdem par- 
tem Caius retinere non potest sine culpa gravivel levijuxta 
materiae quantitatem. Aliis verbis, Caius ex eleemosyna 
Missae quam celebrandam et applicandam tradit Maevio 
quamque Maevius applicat, retinet tres libellas, et crastina 
die ipse applicat ad intentionem Maevii pro Sempronio cum 
eleemosyna duarum libellarum ; clare igitur offendit in 
decretum S. C. C. ab Urbano YIII et Innocentio XII proba- 
tum (Allegat. III, § 5) (1). 

611. k) Tandem si sacerdos, Missam celebraturus, par- 
tem stipendii sponte relinquit juxta ea quae supra diximus 
(n. 599) ; sed inhoc casu pars stipendii non retinetur, sed 
sponte datur. 

5° De Missarum condonatione, reductione, translatione. 

612. Huc usque exposuimus obligationem celebrandi 
Missas seu fundatasseu manuales et in bac celebratione ser- 
vandi etiam circumstantias impositas et acceptatas. At ali- 
quando hujus obligationis implementum, tractu temporis, 
mutatis circumstantiis, evadere potest impossibile aut admo- 
dum difficile ; et tunc legitimus superior ecclesiasticus ip- 
sam obligationem moderare poterit. Hoc fit per Missarum 
condonationem et reductionem, quibus obligatio celebrandi 
Missas ex parte remittitur, et per Missarum translationem, 
qua obligationi servandi in Missarum celebratione circum- 
stantias loci et temporis derogatur. De singulis breviter. 

613. Gondonatio (2) Missarum seu absolutio respicit 
praeteritum, nempe tunc locum habet,cum legitimus supe- 

(1) S. G. C. in Volaterrana Missae conventualis, 6 Maii i865, ad 
ium, reprobavit conventionem inter capellanos et canonicos, quae hanc 
permutationem intentionum absque permutatione eleemosynarum con- 
tinebat ; sed exinde vix aliquid certi pro re nostfa deduci potest, quia 
hoc non erat unicum conventionis vitium ; e. g., vi illius conventionis 
canonici reipsa numquam pro benefactoribus in genere applicabant. 

(2) Lucidi, Devis. sacr. lim., tom. II, p. 450, n. 86 sequ. ; Benedic- 
tus XIV, De Syn., lib. XIII, cap. ult., n. 15 sequ. ; Gennari, Consulta- 
zioni, etc, p. II, cons. II. 

rior ecclesiasticus condonat aliquas Missas seu manuales seu 
fundatas quae celebrandae erant et celebratae non fuerunt. 
Legitimus superior qui hanc absolutionem concedere potest, 
est unus Romanus Pontifex qui supplet ex thesauro Eccle- 
siae, ut expresse tradunt Urbanus VIII et Innocentius XII in 
cit. const. Nuper (Allegat. III, § 2). Geterum in genere 
immutatio piae voluntatis fidelium seu viventiumseudefunc- 
torum, acceptatae per quasi contractum, fieri non potest 
nisi a suprema ecclesiastica auctoritate ; quod supponit etiam 
Conc. Trid., sess. XXII, cap. VI, de ref. (n. 618). Inunico 
casu episcopus poterit hanc absolutionem ex justa causa 
concedere, nempe si fideles oblatores vel fundatores hanc 
potestatem ei fecerint. Porro S. Sedes absolutionem conce- 
dit per organum S. Poenitentiariae, nonnumquam per S. C. 
C, frequentius per S. C. Fabricae S. Petri. 

614. Innocentius XII, l.c., § 25, docet, si quis, sub ma- 
litiosa spe absolutionis obtinendae, Missarum celebrationem 
praetermiserit, absolutionem a Sede Apostolica concessam 
nullimode suffragari. Pariter S. Sedes absolutionem num- 
quam concedit, si reditus habeantur pro Missarum praete- 
ritarum celebratione. Igitur haec absolutio conceditur, si 
ex una parte Missae celebratae non fuerunt absque culpa 
illorum qui eas celebrare debebant, et ex alia tantus redi- 
tusnon superest ut omissionibus praeteritis suppleri valeat. 
Ita, e. g., S. C.C. absolutionem concedendam esse rata est 
in Firmana, 21 Nov. 1761 ; Messan., 16 Maii1778;An~ 
conitan., W Apr. 1782; Melevitan., 20 Dec. 1788, etc, 
quia Missarum celebratio praetermissa fuerat in bona fide . 
Item, si Missae celebratae non fuerant ob inopiam etiam 
relativam tantum, saepius precespro absolutione admitten- 
das esse decrevit, ut in Tranen., 22 Nov. 1738, aliisque 
plena manu relatis in Vercellen. Oner., 15 Dec. 1792. 
Aliquando absolutionem etiam indulsit legatario qui magno 
aere alieno gravabatur, ut in Romana Commut. vol., 
27 Febr. 1734; Romana Red., 2 Maii 1818 ; Januen., 
22 Junii 1822. E contrario censuit absolutionem pro prae- 
terito et reductionem pro futuro esse denegandam in Me- 
diolanen., 7 Apr. et / Sept. 1731, ubi onusMissarum per 

transactionem fixum erat et bona propter alienationem fac- 
tam diminuta. 

615. S. Sedes, Missarum non celebratarum condonatio- 
nem concedens, imponit semper salutarem aliquam poeni- 
tentiam et praesertim onus celebrandi aliquem Missarum 
numerum. Maxime si absolutionem elargitur S. C. Fabricae 
S . Petri, quin celebratio harum Missarum relinquatur con- 
scientiae petentis absolutionem, nonnumquam exigitur ali- 
qua pecuniae summa pro facti circumstantiis et pro praeter- 
misso sacrificiorum numerb, quae compositio appellatur ; 
et hac pecuniae summa deinde capellani Missas in Basilica 
Yaticana celebrant. 

616. Non raro Sedes Apostolica episcopis aut superio- 
ribus regularibus indultum concedit absolvendi et reducendi 
Missas.Yide in Concilio Romano an. 1725, tit. XV, cap. VIII. 
Formula hujus indulti est tenoris sequentis : « SSmus D. N., 
audita relatione, infrascripti Secretarii S. C. C, episcopi 
oratoris precibus benigne annuens, facultatem eidem im- 
pertitus est infra triennium proximum tantum absolvendi 
vere pauperes (1) super praeteritis omissionibus adimple- 
menti onerum Missarum perpetuarum dumtaxat (2), in- 
juncta singulis ex eisdem enuntiata absolutione indigenti- 
bus,juxtalocorum,personarum ettemporum circumstantias 
ac quantitatem Missarum omissarum, aliqua celebratione 
pro una vice nonnullorum sacrorum in sufrragium anima- 
rum testatorum applicandorum, pro quibus Missae erant 
celebrandae celebrataeque non f uerunt, et aliquo pio opere 
per modum suffragii, ut supra, itidem applicandi. Quo vero 
ad futurum, facultatem similiter tribuit episcopo oratori, 
ut, dicto perdurante triennio, praefata Missarum perpetua- 
rum onera, dummodo alias reducta non fuerint, ad tramites 
indulti Benedicti XIII in postrema Romana synodo impressi 
illiusque forma ac tenore in omnibus adamussim serva- 

(1) Sive absolute, qui scilicet bonis carent ita ut labore manuum vel 
animi facultatibus aliquam industriam exercere debeant ad vitam tra- 
ducendam ; sive relative, qui nempe bona possident, sed insufficientia, 
habita ratione eorum status. 

(2^J?roinde episcopus indultarius condonare nonpotest Missasmanua- 

les et nec Missas fundatas, sed temporales. 

29 

tis (1), pro suo arbitrio et prudentia gratis reducere acmo- 
derari possit et valeat » . 

617. Reductione Missarum prospicitur futuro ; per eam 
scilicet conceditur utin posterumnon omnes Missae funda- 
tae quae celebrandae forent, celebrentur. Diximus non 
omnes Missae fundatae ; nam si agitur de Missis manuali- 
bus, quarum celebratio neglecta fuit, locum habere non 
potest reductio, sed solum condonatio, de qua supra (2). 

618. Conc. Trid., sess. XXV, cap. IV, de ref., tribuit 
episcopis, abbatibus, et generalibus Ordinum potestatem in 
synodo dioecesana aut in capitulis generalibus, circaMissas 
fundatas in ecclesiis, statuendi quidquid magis ad Dei ho- 
norem et cultum atque ecclesiarum utilitatem viderint ex- 
pedire, ita tamen ut eorum semper defunctorum comme- 
moratio fiat, qui pro suarum animarum salute legata ad 
pios usus reliquerunt ; proinde tribuit etiam potestatem 
onera Missarum fundatarum reducendi.At S. C. C, apud 
Benedictum XIY, /. c, n. 18, postea declaravit « potesta- 
tem reducendi onera Missarum tributam episcopis ex de- 
creto cap. IV, sess., XXV, de ref., intelligi tantum de 
prima synodo post idem Concilium celebrataacdeoneribus 
Missarum celebrandarum ante idem Conciliumimpositis ». 
Idem Concilium, sess. XXII, cap. VI, de ref., statuit : 
« ln commutationibus ultimarum voluntatum, quae non- 
nisi ex justa et necessaria causafieri debent, episcopi, tam- 
quam delegati Sedis Apostolicae, summarie et extrajudicia- 
liter cognoscant, nihil in precibus, tacita veritate vel sug- 
gesta falsitate, fuisse narratum, priusquam commutationes 
praedictae executioni demandentur ». Nonnulli putaverunt 
episcopos ex his Tridentini verbis posse defunctorum volun- 
tates commutare; sed perperam, imo potius contrarium ex 
relatis verbis eruitur, quae supponunt preces pro commu- 
tatione oblatas fuisse non episcopis, sed Sedi Apostolicae 

(1) Hoc indultura Benedicti XIII proprie editum est pro superioribus 
regularibus et multas habet clausulas quae episcopis accommodari ne- 
queunt ; clausulae quas episcopus servare debet, in relata formula con- 
tinentur. 

(2) Benedictus XIV, l. c, n. 29. 

et fuisse admissas ; ac exigunt, ut,antequam executioni de- 
mandentur, episcopus inquirat de eorum obreptione vel 
subreptione et de causae necessitate. Igitur dicendum Mis- 
sarum reductionem, sicuti condonationem, excedere ordi- 
nariam episcoporum potestatem, et unice resejcvari Sedi 
Apostolicae., quae supplet ex tbesauro Ecclesiae ; quod ex- 
presse etiam tradunt Urbanus VIII et Innocentius XII (Alle- 
gat. III, § 3) ; et licet S. Sedes hac potestate non utatur 
nisi ex justa et necessaria causa, uti Tridentinum praeci- 
pit, tamen reductio Missarum aliter facta, illicita quidem, 
sed valida foret (1). In uno casu episcopus ad Missarum 
reductionem procedere potest, nempe si ipsemet fundator 
hanc potestatem eidem reservaverit. 

619. Sedes Apostolicapotestatem Missas reducendi quan- 
doque episcopis ac superioribus regularibus committit ; for- 
mulamhujus indulti habes n. #/6'.Benedictus XIY,/.c. ,n. $2, 
docet indultum pro Missarum reductione non protendi ad 
reliqua pia legata aliasque pias dispositiones, e. g., elee- 
mosynam pauperibus distribuendi, aut inopes virgines do- 
tandi, cum facultas ad certas res data ad alias diversi gene- 
ris extendi nequeat. Quod si in indulto addatur clausula, 
comprehendens Missas et alia pia opera, potius alia pia 
opera reducenda forent quam Missae, quia, nisi aliud con- 
stet, talis praesumitur fuisse intentio fundatoris (2). Prae- 
terea licet indultum complectatur Missas fundatas cujus- 
cumque speciei, etiam anniversaria et Missas solemnes et 
cum cantu celebrandas, tamen non complectitur Missas, 
quarum celebrationi institutum ecclesiasticum sese ob- 
strinxit per contractum ; hoc enim in casu coram judice or- 
dinario agendum est, ut cognoscat num contractus ob im- 

(1) Benedictus XIV per const. Paternae sollicitudinis, an. 1149, 
concessit Fratribus Minimis S. Francisci a Paula ut onera perpetua 
Missarum in eorum ecclesiis ultra quinquaginta annos non durarent, 
quo tempore elapso pii benefactores participes essent sacrificiorum quae 
in universo Ordine pro benefactoribus in genefe offeruntur. Sed Ponti- 
fex exigit ut de hoc certiores fierent quicumque constituissent onera 
perpetua Missarum religiosis ipsius Ordinis demandare, ita ut ipsorum 
fundatorum consensus haberetur. 

(2) Benedictus XIV, l. c, n. 23 ; Fagnanus, in comm. cap. Ex parte, 
De constitutionibus, n. 34. 

minutionem redituum sit rescindendus vel saltem ad justi 
et aequi normas redigendus (1). Has normas ipsa S. Sedes 
observare solet, quando Missarum reductionem directe elar- 
gitur. Ceterum episcopus hoc indulto uti potest etiam pro 
reducendis Missarum oneribus quae ad regulares pertinent 
in sua dioecesi commorantibus. 

620. Gausas ob quas fas est Missarum reductionem ag- 
gredi,plerumque,imofortasse semper,suppeditat decremen- 
tum redituum, qui fuerantpro onerum implemento assignati, 
et aliquando adaucta per episcopos in suis synodis Missarum 
eleemosyna, ita utjam non reperiantur sacerdotes quiMis- 
sarum oneribus satisfacere velint ; et hanc causam indicavit 
etiam Gonc. Trid., sess. XXV, cap. IV, de ref. At hoc 
etiam in casu, antequam Missae reducantur, inspiciendum 
est num, juxta fundatoris voluntatem, adsit quisquam qui 
supplere teneatur id quod deest ; si enim aliquis hac obliga- 
tione adstringitur, hic cogi debet ad suae obligationis im- 
plementum, et fundatoris voluntas sarta tectaque servari 
debet. Hinc, e. g., quando universa haereditas Missarum 
onere gravatur, minime prodest haeredi fundi adsignatio, 
vel solutio alicujus pecuniae summae, quam ultro instituto 
ecclesiastico legatario fecerit, si progressu temporis ejusdem 
fundi aut pecuniae fructus oneri sustinendo impares evase- 
rint, utcensuit S. G. C.in Romana, Red. on. Miss., 18 Apr. 
1733. Idem dicatur si testator haeredi mandaverit ut insti- 
tuto ecclesiastico legatario tot fructus praestare debeat, quot 
satis sint pro Missarum celebratione. Quod si testator onus 
Missarum et fundum pro illius adimplemento simul desi- 
gnavit, adhuc videndum num fundi designatio facta fuerit 
demonstrative tantum, vel etiam taxative. Facta est taxa- 
tive, si testator incipit a designatione fundi et deinde ex- 
primit Missarum onus : e. g. : Lego ecclesiae fundum A 
cum onere celebrandi quotannis decem Missas ; quo in 
casu, fundo eyicto, vel reditibus imminutis, vel aucta sy- 
nodali taxa, haeres ad nihil tenetur, ac proinde superior 
Missarum reductionem petere poterit. Facta autem est de- 

(1) Benedictus XIV, l. c, n. 35 ; Lucidi, l. c, n. iOl . 

monstrative tantum, si, e contrario, testator incipit ab 
onere Missarum et deinde fundum designat ; e. g. : Haeres 
celebrare faciat quotannis decem Missas, pro quibus ipsi 
lego fundum A ; quo in casu haeres cogendus est ad sup- 
plendum quod deest. Tandem si testatorhocunum haeredi 
jussit, ut instituto ecclesiastico tradat fundum A pro Mis- 
sarum onere, haeres, tradito fundo, plene liberatur ; de qua 
re Benedictus XIV, /. c.,n. 33. 

621. Tandem ad Missarum translationem quod attinet, 
per hanc conceditur ut Missae quae determinato tempore 
et loco celebrandae erant, aliotempore etloco celebrentur ; 
sed plerumque haec translatio respicere solet unam loci cir- 
cumstantiam. 

Quod attinet ad temporis translationem, si onus cele- 
brandi urget in determinatis diebus juxta ea quae diximus 
n. 591 ', episcopus permittere nequit ut in aliis diebus 
adimpleatur. Hinc in Neritonen., 17 Nov.1657 (n. 1851), 
cum Neritonenses canonici supplicavissent eis indulgeri ut 
anniversaria defunctorum, prout hactenus ex permissione 
episcoporum egerant, possent in posterum feriis secundis 
cujuslibet hebdomadae, licet a testatoribus certis diebus 
assignata, absolvere; S. R. G. reposuit : « Tutaconscientia 
nullatenus potuisse nec posse hujusmodi consuetudinem 
inducere et retinere ». Igiturpro hac translatione ad Sedem 
Apostolicam recurrendum erit. 

Quod spectat vero ad translationemloci,Missaemanuales 
quae in sanctuariis cumulantur, servatishisquae diximus n. 
576sequ. ,alibi celebrari possunt sine ulliuspermissione,cum 
habeatur oblatorum consensus.Quod si tabella,monens fide- 
les de Missarum celebratione in alia ecclesia facienda, appo- 
sitanon fuerit, nonnulli putant episcopum sua ordinaria po- 
testate permittereposse,ut Missae quae in sanctuario celebra- 
ri nequeunt, alibi celebrentur (1). Missas fundatas in aliqua 
ecclesia vel altari episcopus ad aliam ecclesiam vel altare 
transferre jure proprio potest, in primis si fundator id eidem 
permittit ; deinde si ecclesia vetustate vel alias collapsa est 
et ob omnium inopiam instaurari nequit, ex Gonc. Trid., 

(1) Gennari, Consultazioni,etc.,p. II, cons.\II. 

sess. XXI, cap. VII, de ref., cujus verba habes n. 134. 
Praeter hos casus, Missarum translatio Sedi Apostolicae re- 
servatur, cum immutationempiae fidelium voluntatissecum- 
ferat; et S.G.G. non semel, e. g., mAriminen., 14 Mart. 
et 13 Jun. 1731 ; in Casaien., $4 Sept. 1718, etc, im- 
probavit translationem ab episcopo peractam, licet ob gra- 
ves causas. Haec translatio facilius a Sede Apostolica obti- 
netur, si constat fundatorem respexisse tantum animae suae 
suffragium, quia sacrificium, in quocumque loco oblatum, 
aeque prodest ; sed difficilius conceditur, si constat funda- 
torem respexisse etiam locum, sive ut populus Missam ha- 
beret singulis hebdomadis, sive ob specialem affectionem 
erga illam ecclesiam, e. g., quia ibi est sepulchrum suae 
familiae, aut colitur Sanctus, cujus nomen defert, etc. Causa 
autem propter quam haec translatio conceditur, unica est, 
scilicet si Missae in illa ecclesia vel altari, ob sacerdotum 
defectum, celebrari nequeunt. Hinc si agitur de legatis cujus 
reditus, juxtalegesfundationis, augeripossunt, haectrans- 
latio concedi non solet, quia, auctis reditibus, etiam sacer- 
dotes pro Missarum celebratione inveniri facilius poterunt. 
Missae non transferuntur nisi ad aliam ecclesiam aliudve 
altare, sed intra ejusdem dioecesis fines ; praecipitur ut in 
priori ecclesia vel altari tot Missae celebrentur, quot cele- 
brari possunt, praesertim diebus festis ; et tandem transla- 
tionem oneris secumferre translationem bonorum, evidens 
est. Episcopus vel superior regularis invigilare debet ut 
haec omnia accurate serventur ; et eadem prae oculis ha- 
bere, si indultum transferendi Missas obtinuit, quod ad 
triennium concedi solet ; et etiam translatio ab indultario 
concessa, temporanea debet esse. Ceterum haec in ipsa in- 
dulti formula praecipiuntur. 

III 

De applicatione debita ratione beneficii. 

622. Pius beneficii fundator non raro in fundationis ta- 
bulis praecipit, ut beneficiatus Missam celebret et applicet 
vel quotidie vel aliquibus tantumdiebus, et quandoque etiam 

circumstantias in hac celebratione servandas determinat. 
Beneficiatum debere in omnibus fundatoris voluntatem 
adimplere, evidens est ; et de hac obligatione repetantur ea 
quae supra disputavimus n. 584sequ. 

623. Unica quaestio quae hac de re occurrit, est num 
beneficiatus, obligatus ad quotidianam Missae celebratio- 
nem, possit aliquando eam interrumpere. Praemittimus de- 
cretalem Alexandri III in cap.11, De praebendis, ad prae- 
positum et capitulum Insulen . : « Significatum est Nobis 
quod cuidam sacerdoti pracbendam unam in ecclesia vestra 
communi voluntate dedistis, ita quodMissam de S. Maria 
(nisi corporis infirmitate gravatus sit) debeat quotidie cele- 
brare, et ecclesiam vestram, nonnisi communi tam praepositi 
quam capituli assensu, possitdimittere, vel cuiquam prae- 
bendae illius anniversarium delegare. Quam siquidem in- 
stitutionem eatenus confirmamus, ut praedictus sacerdos, 
nisi infirmitate corporis fuerit impeditus, assidue debeat ob- 
sequium suum impendere ecclesiae memoratae, et quanto 
frequentius potest (salva honestate sua et debita devotione), 
Missarum solemnia celebrare/ nec sibi liceat hoc illi sub- 
trahere sive causa voluptatis, sive se ad aliam ecclesiam 
transferendo ». 

624. Jamvero in primis applicare debes ea quae dixi- 
mus n. 593. Practerea si in tabulis fundationis beneficii 
imponitur onus Missae quotidianae, sed non dicitur be- 
neficiatum debere ipsam celebrare per seipsam ; vel di- 
citurdebereipsamcelebrare per seipsum, sedadditurquod 
si per seipsum non possit celebrare, faciat celebrare per 
alium, hoc onus reale vel exclusive vel principaliter exacte 
implendum est, ita ut.si ipse beneficiatus aliquando velnon 
potest vel non vult. Missam celebrare, debeat manuale sti- 
pendium praebere alteri sacerdoti qui loco ipsius celebret. 
Huc spectat responsio S. G. C.-data die 24 Fef>r. 1874. Nam 
Joseph Gallinotti suo testamento haeredem reliquit confrater- 
nitatem SSmi Rosarii cum onere nominandi capellanum qui 
celebraret quotidianam Missam in suffragium animae suae, 
assignata eidem capellano, praeter habitationem, annua 
pensione libellarum 800, addens : « Quando capellanus no- 

minatus pro tempore non poterit celebrare dictam Missam 
quotidianam, sodalitium haeres eam celebrare facere debe- 
bit per quem malit cum eleemosyna obolorum 20 pro una- 
quaque Missa usque dum dictus capellanus nominatus sit 
in statu per se satisfaciendi : quae quidem eleemosyna 
deducenda erit ex dictis libellis 800 eidem assignatis ». \n 
vim hujus clausulae, quoties capellanus praetermittebat, 
quacumque demum de causa, Missae celebrationem, soda- 
litium eleemosynam ex ejuspensione detractam dabat alteri 
sacerdoti qui celebrabat. Cum vero capellanus contenderet 
se posse praetermittere Missae celebrationem non solum ob 
causam infirmitatis, sedetiam ob causam devotionis, e. g., 
ob spiritualia exercitia in aliqua religiosa domo peragenda, 
quin sodalitium ratam pensionis partem subtrahere posset, 
proposita fuereS.G.G. sequentiadubia:«l°Anadministratio 
sodalitatis SSmi Rosarii invim testamentiGallinottijurepro- 
viditMissae pro omnibus diebus in quibuscapellanus exerci- 
tiis spiritualibus vacavit in casu ?Et quatenus affirmative: 
.2° An idem servandum sit quando idem capellanus aegrotat r 
vel quocumque alio impedimento detinetur in casu ». S. C. 
reposuit: « Adl um et 2 um : Affirmative ».Yide etiam ejus- 
dem S. C. responsionem in Collensi, 18 Sept. 1683, ad 6 um 
{n.sequ.). 

625. E contrario, si in tabulis fundationis beneficii onus 
Missam quotidie celebrandi per seipsum imponitur pure et 
simpliciterbeneficiato,boconuspersonaleexpraesumptafun- 
datoris vel testatoris voluntate admittit aequitatem canoni- 
cam,utpatet excit. cap .1 1 ,Depraebendis, it&utheneXicisitus 
possit aliquando Missae celebrationem interrumpere, quin 
obligetur Missamperaliumcelebrare. Accedunt responsa S. 
C. G. in Collensi, 18 Sept.1683. Nam propositis dubiis: 

« 4° An sacerdotes, obligati ratione beneficii, capella- 
niae, legati, aut stipendii celebrare quotidie Missam per se 
ipsos possint aliquando a celebratione vacare ; 

« 2°Quando et quoties a dictacelebrationevacarepossint; 

« 3° An diebus licitae vacationis possint Missam pro se 
ipsis vel aliis, praeterquam pro fundatoribus, celebrare ? Et 
quatenus affirmative : 

« 4° An pro aliis celebrando possint stipendium pro hu- 
jusmodi celebratione recipere ; 

« 5°An illisdiebus quibus licitevacant a celebratione, te- 
neantur Missam ab aliis celebrari facere juxta intentionem 
fundatorum ; . 

« 6° An sacerdotes, ut supra, obligati celebrare Missam 
quotidie, absque tamen onere celebrandi perse ipsos, pos- 
sint aliquando a celebratione vacare » ; 

S. C. respondit : 

« Ad l um et 2 um : Affirmative. 

« Ad 3 um , A um , 6 um : Negative. 

« Ad 5 um : Dilata ». Deinde vero die 13 Nov. 1683, ad 
5 um reposuit : « Dabitur resolutio in casibus particula- 
ribus ». 

626. Eadem S. C. alias declaravit pro nonnullis casibus 
quot diebus beneficiatus abstinere possit a celebratione, quin 
teneatur alium substituere. Scilicet distinguendum estinter 
varias intermissionis causas. Quod attinet ad celebrationis 
intermissionem ratione infirmitatis, patet beneficiatum seu 
capellanum posse celebrationem praetermittere,donec per- 
duret infirmitas, et S. C, in Bomana, Celebrationis Mis- 
sarum, 4 Junii 1689 et 17 Nov. 1695, censuit capella- 
num infirmum non teneri per alium celebrare, si ejus in- 
firmitas quindecim tantum dierum spatio perduret ; et 
licet alii id ad unum mensem vel etiam ad duos exten- 
dant apud S. Alphonsum, VI, n. 333, tamen sententiam 
S. C. in praxi sequi debemus. Quod si beneficiatus ob 
aliquam infirmitatem redditus esset omnino impotens et 
aliunde non haberet unde viveret ac ordinatus fuisset ad 
titulum beneficii seu capelianiae, tunc, durante impotentia, 
non teneri per alium satisfacere, declaravit eadem S. C. in 
Pistorien., 5 Febr. 1650, et in Patavina, %4 Apr. 1655. 
Quod autem spectat causam honestatis et devotionis, non 
habemus S. C. declarationes, sed ex communi sententia 
sacerdos potest abstinere una > vice singulismensibus ; 
imo plures et graves doctores apud S. Alphonsum, VI, 
n. 33°2, admittunt posse abstinere etiam una vice singulis 
hebdomadis, quod ob solidas rationes displicet Giraldi, 

Expositio Juris Pontificii, p. I, sect. 366. Ex respon- 
sione autem negativa ad 3 nm 'm cit. Collensi apparet sa- 
cerdotem in diebus licitae vacationis non posse pro se 
vel pro aliis, e. g., pro valde sibi conjuncto, vel carissimo 
amico, aut benefactore, applicare, et contraria doctrina plu- 
rium cum S. Alphonso, /. c, non est probabilis ; nisi forte 
in die commemorationis omnium defunctorum (n. 593). 

627. Praeterea ratione beneficii in omnibus capitulis 
Missa conventualis quae singulis diebus canitur a clero, de- 
bet pro benefactoribus in genere applicari ; « eodem pror- 
sus modo quo Missam parochialem ab iis qui curam ani- 
marum gerunt, pro populo sibi commisso singulis saltem 
diebus festis de praecepto applicari debere superius decla- 
ravimus ». Benedictus XIY, in const. Cum semper oblatas, 
n. 11 (\). Differentia est quod obligatio applicandi singulis 
diebus festis Missam pro populo est ex jure divino-eccle- 
siastico et ex virtute justitiae, si cura animarum beneficio 
adnexa est ; obligatio autem applicandi Missam conventua- 
lem pro benefactoribus in genere est ex jure tantum eccle- 
siastico et ex virtute justitiae. Hanc autem obligationem 
plures desumunt ex cap. 11 , De celebratione Missarum, 
sed rite animadvertit Fagnanus, /. c.,n. 20, nil certi in hac 
materia affirmari posse ex hoc textu ob varietatem lectura- 
rum. At cum Missa conventualis sit praecipua pars divini of- 
ficii, jura quae tradunt obligatioriem capituloruni persol- 
vendi quotidie divinum officium, etiam Missae conventualis 
celebrationem comprehendunt ; et hanc Missam conventua- 
lem applicandam esse pro benefactoribus in genere, ex con- 
stitutionibus Romanorum Pontificum et declarationibus SS. 
CC. RR. adeo constat, ut nullum dubium esse possit. 

628. Origo hujus obligationis haec est. In singulis ec- 
clesiis olim servabatur series accurata omnium et singu- 
lorum, quorum liberalitate eytclesia aucta fuerat, eorumque 
nomina sacris dypticis (sic enim vocabantur) ideo consignata 
erant, ut eorumdem recordatio nunquam interiret utque pro 

(1) Hanc constilutionem quae de Missa pro populo et de Missa conven- 
tuali pro benefactoribus in genere agit, habes in Allegato II. Confer Lu- 
cidi, De visit. sacr. lim., vol. I, pag. 308 sequ. 

iis tum preces funderentur, tum etiam Missae sacrificium 
offerretur(quam ob causam praedictus catalogus inplerisque 
ecclesiis ante oculospresbytericelebrantis apponi consuevit), 
Jicet iidem pii benefactores in suis donationibus nihil pe- 
nitus pro se pacti essent, sed tantummodo pro peccatorum 
suorum remissione se bona sua Deo offerre declarassent. 
Ecclesiarum siquidem praesules preces pro iis imperandas 
esse duxerunt, quamquam illi propria bona offerentes ne 
verbum quidem ea de re fecissent. Sacrorum hujusmodi 
dypticorum usus sensim defecit, ob idque in oblivione 
jacent alicubi complurium benefactorum nomina. At non 
idcirco deserere fas est usum et disciplinam orandi pro 
illis et sacrificium Missae offerendi. Atque inde praecep- 
tum applicandi Missam conventualem pro benefactoribus in 
genere originem atque rationem desumit (1). 

629. Ut hanc obligationem breviter declaremus, animad- 
vertimus in primis ad Missam conventualem teneri omnia 
capitula patriarchalia, metropolitana, cathedralia, collegiata. 
Gonsuetudo etiam immemorialis, qua capitulum quodcum- 
que Missam conventualem non celebraret aut nOn applicaret 
pro benefactoribus in genere, est corruptela, ut docet Bene- 
dictusXIV, l.c, n. 16, cum S. C. G.Necessarium igitur est 
indultum apostolicum, ut capitulum ab hoc onere eximatur. 
At Sedes Apostolica ratione paupertatis aliquando indulget 
ut Missa conventualis locum habeat tantum diebus festis, 
sed ab eadem penitus dispensare non solet, ut tradit idem 
Benedictus XIV, Inst. Ecc. CVII, n. 15. Quod si ecclesia 
vero et proprio collegialitatis titulo careat, etiamsi a plu- 
ribus beneficiatis chorale officium vel circa aliquas vel circa 
omnes canonicas horas celebrari debeat, obligatio Missae 
conventualis ei non inest, nec ab episcopo imponi potest. 
Ita S.G.G. in Montisfalisci, 12Febr. 1718;\nPraenestina, 
Missae conventualis, 17 Apr. 1779;'mNullius Sublacen., 
7 Jul. 1781. 

630. Ad Missam conventualem celebrandam et appli- 
candam tenentur omnes qui choralia beneficia in capitulo 

(1) Benedictus XIV, l. c, n. i4. 

possident, quocumque tandem nomine haec beneficia ap- 
pellentur. Proinde si clericus habet in ecclesia beneficium, 
quin ad chorum adstringatur, non tenetur ad Missae con- 
ventualis celebrationem et applicationem. Porro chorales 
beneficiati Missam conventualem persolvunt vicissim, seu, 
ut aiunt, per turnum, ut pluries S. C. C.declaravit. Lecre- 
tum episcopi quo aliquem a turno eximeret, etsi agatur de 
canonico curam animarum habente, est nullum, utpote 
contrarium juri communi. Sane episcopus Albinganensis 
exemerat canonicum parochum a Missa conventuali pertur- 
num celebranda et applicanda ; et S. C. C. die 27 Apr. 
1844 declaravit decretum episcopi viribus carere . Quod 
si in capitulo Missa conventualis diebus festis a canonicis, 
diebus feriatis a reliquis beneficiatis celebrari soleat, id 
sustineri utique potest.Duo autem hic notanda sunt. Pri- 
mum est canonicum vel beneficiatum qui juxta turnum de- 
bet Missam conventualem celebrare et applicare, et tenetur 
eo die alio Missarum onere, e. g., applicandi pro populo, 
debere Missam conventualem celebrare et applicare per 
seipsum, Missam vero pro populo celebrare et applicare per 
alium (n. 532). Aliud est, quando Missa conventualis a 
beneficiatis choralibus per turnum celebratur, si ab eisdem 
separatim sua praebenda administratur, eveniente casu va- 
cationis, persolvi debere eleemosynam pro Missa conven- 
tuali a subcollectore spoliorum, ubi apostolicae spoliorum 
camerae sua jura exercere integrum est, uti declaravit 
etiam S. C. C. in Firmana, Missae conventualis , 20 Jan. 
1838. 

631. Missa conventualis erit de festo vel de feria vel 
etiam de Requiem diebuspermissis, sed applicanda estpro 
benefactoribus in genere, ut patet ex dictis et expresse 
docet Benedictus XIV in cit. const. Cum semper oblatas, 
n. 12. Proinde Missa pro benefactore in specie satis non est 
ut impletum censeatur debitum applicationis Missae con- 
ventualis. Hinc in Cajetana, Missae conventualis et pro 
populo, 20 Jan. 1838, cum canonici ecclesiae collegiatae 
Gampimellensis in dioecesiCajetanasolerentMissam conven- 
. tualem diebus festivis pro populo offerre et anniversariorum 

Missas in hebdomada ex fundationis lege occurrentes loco 
Missae conventualis diebus ferialibus pro benefactoribus in 
specie applicare, propositis dubiis : « 1° Anet quando pro- 
banda sit ratio qua hactenus'usi sunt Gampimellis capitula- 
res quoad celebrationem et applicationem Missae conven- 
tualis et Missae pro populo in casu ; 2° An et quando sit 
celebranda et applicanda Missa conventualis a Campimellis 
capitulo in casu ; 3° An et quando sit celebranda et appli- 
canda Missa pro populo in casu » ; S. C. C. reposuit : « Ad 
1™ : Negative in omnibus. Ad 2 um : Affirmative et esse ce- 
lebrandam et applicandam pro benefactoribus in genere, 
collata tantum pro decennio applicatione ad dies festos etiam 
reductos. Ad 3 um : Affirmative a parocho omnibus festis 
etiam reductis ad normam encycl. Benedicti XIV inc. Cum 
semper oblatas » . Proinde si in die occurrit anniversarium 
pro benefactore in specie, duplex Missa conventualis cele- 
branda est, nempe una de Requiem pro benefactore in 
specie et alia pro benefactoribus in genere ; et hic praecise 
videtur esse casus in cit. cap. 11, De celebratione Mis- 
sarum (1). 

632. Missa conventualis cum cantu a capitulo in eccle- 
sia celebranda est; secusnonimpletur onus Missae conven- 
tualis, quia, ut docet Fagnanus, /. c, n. 29 : « Plus suffragii 
capit anima defuncti ex Missa solemni in choro cum inter- 
ventu plurium sacerdotum quam exMissa privata : unde ec- 
clesia solvendo quod minus est liberationem non consequi- 
tur ». Unica est exceptio ; nempe si episcopus pontificaliter 
celebrat, Missa conventualis legitur vel ante vel postMissam 
pontificalem, uti rescripsit S. R. C. in Marsorum, i% Nov. 
i8S1 ', ad W am (n. 4669). Praeter hunc casum, necessarium 
est indultum apostolicum ut Missa conventualis sine cantu 
celebrari possit, nec contraria consuetudo suffragatur. S. C. 
C. vel S.R.C., ob exiguitatem redituum, vel parvitatem nu- 
meri canonicorum, hocindultumnon semel concessit, prae- 
sertim pro diebus ferialibus, e.g., in Tarentina, i$ Nov. 
1831 (n. 4677). 

(1) Fagnanus, l. c, n. 23. 

633. Horam celebrandi Missam conventualem Rubricae 
Generales Missalis, § XV, his verbis indicant : 

« 2° Missa autem conventualis et solemnis sequenti ordine 
dici debet. ln festis duplicibus et semiduplicibus, in domi- 
nicis et infra octavas, dicta in choro hora tertia. In festis 
simplicibus et in feriis per annum, dicta sexta.In adventu, 
quadragesima et quatuor temporibus, etiam infra octavam 
Pentecostes et vigiliis quae jejunantur, quamvist sint dies 
solemnes, Missa de tempore debet cantari post nonam. 

« 3° Missa autem defunctorum dici debet post primam 
diei : ubi vero dicuntur eorum vigiliae mane post matuti- 
num diei, dictis hujusmodi vigiliis cum laudibus, imme- 
diate dici potest Missa pro defunctis. Sed in die commemo- 
rationis omnium fidelium defunctorum Missa conventualis 
dicitur post nonam, quia eo die est principalis. In die au- 
tem depositionis defuncti, vel tertio, septimo, trigesimo aut 
anniversario solemni in quo fit concursus populi, poterit si- 
militer dici ultimoloco post nonam. 

« 4° Excipiuntur ab hoc ordine dicendi Missam conven- 
tualem, Missae in Nativitate Domini, quarum prima dicitur 
post mediam noctem, finito Te Deum laudamus in matu- 
tino, secunda in aurora, dictis laudibus et prima ; tertia 
vero in die post tertiam, vel ubi aliter ex dispensatione 
apostolica disponatur. 

« 5° Missae votivae, quianon correspondent officio,si so- 
lemniter celebrentur pro re gravi, vel publica Ecclesiae 
causa, cum populi frequentia, dicantur post nonam ». 

Hunc ordinem in celebratione Missae conventualis inter- 
vertere non licere, declaravit S.R.C. in Nucerina, 16 Febr. 
1630 (n. 851) et in Congregationis Montis Coronae, 
22 Jan. 1701 (n. 3575) ; nequehac in re prodesse contra- 
riam consuetudinem etiam immemorialem, eadem S.C. re- 
posuit in Imolensi, 7 Junii 1759 (n. 4277); mVenusina, 
9 Aug. 1760 (n. 4293) ; in Nullius Provinciae Compos- 
tellanae, 37 Sept. 1817 (n. 4542) ; in Cotronen., 22Apr. 
182$, ad / um (n. 4586) ; in Marsorum, 13 Nov. 1831, 
adS7 um (n. 4670) ; in Guadicen., 22 Jan. 1678, ad 5 
(n. 3856) ; mSalten.,2 Maii 1871, ad 2 um (n. 5485) ; in Sa 



um 

lutiar.,°29Nov. 1856, ad 1 um (n.5228).Doctoresnonexcu- 
sant a peccato gravi, si ante matutinum cum laudibus Missa 
conventualis canatur ; solum in nocte Nativitatis cani potest 
et debet post matutinum ante laudes ; de qua re vide Gardel- 
lini in decretum S.R. G.in Gericnden.,SApr.1830(nAQbQ). 

634. Illi qui Missam conventualem pro benefactoribus 
in genere applicat, debet dari stipendium seu eleemosyna . 
Haec eleemosyna, si est massa distributionum, ex eadem 
desumenda est, ut statuit Benedictus XIV, /. c, n. 18, ct 
rescripsit S.C.G. mLucana, Missae conventualis, 28 Febr. 
1750, ad S nm et 4 um , etin S.Severini,Missae conventualis, 
24 Mart. 1764. Quod si in capitulo massam distributionum 
distinctam habeant canonici, beneficiati, capellani, item 
canonici primae erectionis, canonici secundae erectionis, 
eleemosyna elici debet ex respectiva massa celebrantis, ut 
in Aesina, Missae conventualis, 9 Sept. 1843, ad 2 nm . Si 
nulla est massa communis distributionum, eleemosyna con- 
ficienda est arbitrio episcopi ex reditibus omnium praeben- 
darum per contributum, uti reposuit S.C.C. in Monaste- 
riensi, Visit. sacror. limin., 10 Jan. 1846', ita ut etiam 
ex reditibus beneficii vacantis, si capitulum habet ejus 
bona, eleemosyna pro applicatione Missae conventualis de- 
sumi debeat. Cum vero Missa conventualis applicari debeat 
pro benefactoribus in genere, patet aliam eleemosynam pro 
eadem recipi non posse. 

635. Aliquando, praeter anniversaria benefactorum in 
specie, non una tantum, sed duae aut etiam tres Missae, 
conventuales celebrari debent ad praescriptum Rubricarum 
Missalis. Nam Rubricae Generales Missalis ab initio, §///, 
n. 2, statuunt: « Inferiis quadragesimae, quatuor tempo- 
rum, rogationum, et vigiliarum, etiamsi duplex vel semi- 
duplex festum vel octava occurrat, in ecclesiis cathedralibus 
et collegiatis cantantur duae Missae ; una de festo post ter- 
tiam, alia de feria post nonam ». Insuper si pervigilium 
occurrit infra octavam Corporis Christi, praescribunt, l.c, 
n. 2°: « Infra octavam Corporis Christi... in ecclesiis ca- 
thedralibus et collegiatis cantantur duae Missae ; una de 
octava post tertiam, alia de vigilia post nonam ». Praeter- 



464 TRA.CTATUS CANONICUS DE SANCTISSUVIA EUCHARISTIA 

ea § V: « Prima die cujusque mensis (extra adventum, 
quadragesimam, et tempus paschale) non impedita officio 
duplici vel semiduplici, dicitur Missa principalis generaliter 
pro defunctis sacerdotibus, benefactoribus et aliis. Si vero 
in ea fuerit festum simplex vel feria quae propriam habeat 
Missam, aut resumenda sit Missa dominicae praecedentis 
quae fuit impedita, vel infra hebdomadam non occurrat alius 
dies in quo resumi possit, in ecclesiis cathedralibus et col- 
legiatis dicantur duae Missae, una pro defunctis, alia de 
festo simplici vel feria praedicta » . Taridem Rubrica in 
vigilia Ascensionis tradit : « Si occurrat festum duplex vel 
semiduplex... in ecclesiis collegiatis, praeter Missam de 
rOgationibus, dicuntur duae Missae, una de festo et aliade 
vigilia » ; nimirum Missa de Sancto illius diei dicitur post 
tertiam ; Missa de vigilia post sextam ; Missa de rogationi- 
bus post nonam (4). Rubricae relatae quarum observan- 
tiam inculcat Benedictus XIV in cit. const. Cum semper 
oblatas, § 20, adeo urgent, ut nulla contraria consuetudo 
nullumque grave negotium ab his pluribus Missis celebran- 
dis excuset, uti non semel S. R. G. declaravit, e. g., in 
Conimbricen., Dubiorum,1 4 Apr. 1753, ad1 um (n. 4233), 
et in Guadicen., 22 Jan. 1678, ad 4 nm (n. 2856). Et qui- 
dem omnes istiusmodi Missae conventuales conventualiter 
celebrandae surit cum cantu, licet S. C. C. permittere so- 
leat, ob urgentes causas, ut altera vel tertia Missa sine cantu 
celebrentur, e. g., in Clodiensi, 4 Apr. 1846; in Comen., 
38 Sept. 1771 ; in Firmana, 4 Junii 1848 ; in Dertho- 
nen., 1% Sept. 18W, confirmata die 27 Julii 1844, etc. 
Quod si quaeratur num et altera vel etiam tertia Missa con- 
ventualis applicanda sit pro benefactoribus in genere, ex 
Benedicto XIY^ /. c, § 22, responsio est affirmativa pro 
illis capitulis ubi talis consuetudo viget ; secus applicatio est r 
libera, dummodo celebrantes in commemOratione pro de- 
functis ecclesiae benefactorum in generenonobliviscantur. 
Quod si consuetudo in capitulo sithas quoque Missas appli- 
candi pro benefactoribus in genere, eleemosyna praebenda 
erit, ut supra. 

(1) Benedictus XIV, Inst. Ecc. CVII, n. 2. 

IV 

De applicatione debita ratione praecepti superioris. 

636. Gonfessarium posse Missae applicationem pro poe- 
nitentia sacramentali sacerdotipoenitenti injungere non est 
dubium, cumid inter opera satisfactoria merito recenseatur. 
At hic referendum estmonitum, prudentiae plenum, quod 
habet S. Carolus Borromaeus, in Act. Ecc. Mediol., p. IV, 
Instruct. ad confessar. : « Non modo (non) petat (confessa- 
rius), sed nec velle se habere significet pecuniam, aliamve 
rem pro suscepti in confessione laboris munere, imo verbis 
vel potius factis ab his omnibus abhorrere demonstret. 
Cum pro poenitentia Missas injunxerit, sibi, aut ecclesiae 
suae, aut monasterio dicendas non addicat » . Archiepis- 
copus Lambertinus (Benedictus XIV), dum dioecesimBo- 
noniensem regebat, idem sacerdotibus prohibuit sub poena 
suspensionis ab audiendis confessionibus ipso facto contra- 
henda (1). Videamus num etiam fori externi superior possit 
Missae applicationem praecipere aut prohibere. 

637. Oirines admittunt superiores regulares posse sacer- 
dotibus sibi subditis Missas applicandas ad certam inten- 
tionem injungere. Sane in primis stipendia, a religiosa domo 
acceptataper superiorem,religiosam domumligantexjusti- 
tia ad Missarum celebrationem ; quae obligatio ex determi- 
natione superioris ad singulos transit, cum hoc onus vel 
potius hujus oneris possibilitatem in professione assumpse- 
rint. Praeterea, praescindendo etiam ab hoc titulo justitiae 
ratione stipendiorum a communitate receptorum, si Roma- 
nus Pontifex et episcopus possunt sacerdotibus saecularibus 
Missae celebrationem cum applicatione imponere, ut mox 
dicemus, a pari vel a fortiori, ratione voti obedientiae, id 
poterunt superiores regulares sacerdotibus regularibus sibi 
subditis. De facto in diversorum Grdinum constitutionibus 
quandoque Missae ad certas intentiones imponuntur ; et licet 
illae constitutiones non semper sub peccato, sed solum ut 
regula, obligent, tamen nihil sub obligatione regulaeprae- 

(1) Benedictus XIV, De sacros. Missae sacrif., lib.III, cap. XIX, 
n. II. 30 

scribitur quod strictesub peccato praescribi non possit(l). 

638. Nonnulli docuerunt Romanum Pontificem et epis- 
copum non posse sacerdotibus prohibere aut praecipere 
Missae applicationem ad aliquem finem, cum Missae appli- 
catio videatur esse actus mere internus. Haec doctrina falsa 
est. NamRomanus Pontifexaut episcopusincasu praecipiunt 
autprohibent Missae celebrationem cum illa applicatione, 
idest actum externum quem comitatur et complet actus 
internus ; ipsos autem praecipere posse talem actum, non 
est dubium. Nec hujus prohibitionis aut praecepti exempla 
desunt. Jam diximus n. 537 prohibitionem applicandi 
Missam pro persona determinata quae postea Missam peti- 
tura est et stipendium praebitura, verius esse ex solo jure 
ecclesiastico.Praeterea in archidioecesi Parisiensi omnes sa- 
cerdotes, dioecesi adscripti,die/5Afowem#mtenentur Mis- 
sam de Requiem celebrare et applicare pro omnibus 
sacerdotibus dioecesis defunctis ; et qui illa die hanc Missam 
celebrare vetantur, huic obligationi quam primum moraliter 
satisfacere debent. Gregorius XVI hanc piam praxim indul- 
gentiis ditavit et ita eamdem probavit. Geterum S. Sedes, 
si in aliquibus gravibus circumstantiis Missae celebratio- 
nem jubet, ejusdem applicationem exigere non solet (2). 
Hanc Sedis Apostolicae prudentiam episcopi imitentur ; et 
nonnisi raro sacerdotibus Missae applicationem imponant, 
eos stipendio quo forte indigent, privantes. 

639. Si sacerdos contra justum superioris praeceptum 
Missam applicat ad aliam intentionem, peccat quidem, sed 
applicatio valet. Haec est communissima sententia contra 
paucos ; et ratio est, quia Missae applicatio est actus po- 
testatis ordinis, quae a superioribus ecclesiasticis pendet 
quidem quoad liceitatem actus, non vero quoad actus va- 
liditatem (3). Hinc, e. g., si sacerdos Missam potius appli- 

(1) Lehmkuhl, vol. II, n. 201. 

(2) Quidam putaverunt omnes sacerdotes in die commemorationis om- 
nium defunctorum teneri ad Missae applicationem pro omnibus defunc- 
tis in genere. Sed immerito ; licet enim haec praxis sit valde laudabilis, 
tamen proprie dicta obligatio non adest. Ita reposuil S. R. C. in Dal- 
matiarum, 4 Aug. 4663, ad 0um (n. 2241). 

(3) Vide nostrum Tractatum canonicum de sacra ordinatione, n.1142; 
De Lugo, De sacram. eucharist., disp. XIX, n. 210 sequ.; S. Alphon- 

cat ad intentionem dantis stipendium, satisfabit et stipen- 
dium retinere utique potest. At cum materia sit per se 
gravis, etiam praeceptum superioris potuit sub gravi obli- 
gare, et tunc sacerdos sacrilegii reus foret. 

640. Confessarius et fori externi superior, Missaeappli- 
cationem praecipientes, nisi aliud expresse dixerint, prae- 
sumuntur exigere Missae applicationem distinctam et sepa- 
ratam, non vero aliis communem. Hinc, e. g., si sacerdos 
eamdem Missam applicat ad intentionem confessarii aut 
superioris, et pro alio cui Missae applicationem debet ex 
virtute justitiae, nec praeceptum confessarii aut superioris 
adimplet, quia talis non praesumitur fuisse ipsorum mens, 
nec justitiaeobligationem (n. 493). Quod si sacerdos eam- 
dem Missam applicat ad intentionem confessarii aut supe- 
rioris et pro fideli cui Missam liberaliter promisit, praecep- 
tum confessarii aut superioris non aclimplet ex dictis, bene 
vero obligationem fidelitatis (n. 643) ; imo et praecep- 
tum confessarii aut superioris, ut putamus, si juxta eorum 
praeceptum applicat intentione prima, etjuxta obligationem 
merae fidelitatis intentione secunda (n. 491). Tnsuper si 
superior exigitunum tantum Missae fructum, e. g., impe- 
tratorium sanitatis pro infirmo, sacerdos alios fructus pro 
libito applicare potest. At si superior injungit Missam sim- 
pliciter ad suam intentionem, sacerdos nequit fructus divi- 
dere ; item si superior injungit Missam ad aliquem finem, 
praesumitur exigere omnes fructus qui ad illum fmem con- 
ducere possunt. S. Franciscus Borgia, Praepositus S. J., 
an. 1564, suis subditis rescripsit : « Quando superiores 
injungunt Missas pro aliis, quam pro defunctis, clarum est 
applicationem ad liberandam animam liberam sacerdoti 
manere » . Liceat hac de re dubitare ; nam cum fructus 
satisfactorius etiam viventibus prosit, qua ratione per se 
dici potest superiorem, dum Missam pro viventi injungit, 
fructum satisfactorium pro eodem non exigere ? Pariter si 
superior injungit Missam pro defuncto, non poterit sacerdos 
fructum impetratorium et placatorium viventibus applicare, 
quia ii fructus etiam defunctos juvant aut juvare possunt. 

sum, VI, n. 335 ; Suarez, in 3p. D. Thomae, disp. LXXIX, sect. IX; 
Benedictum XIV, Be sacros. Missae sacrif., lib. III, cap. IX, n. 4. 

E contrario si injungit Missam in honorem alicujus Sancti, 
sacerdos potest fructum non quidem impetratorium 
(n. 476), sed satisfactorium aliis applicare (1) . 

V 
De applicatione debita ratione promissionis. 

641 . Aliquando sacerdos Missae applicationem debet ex 
promissione simplici, unilaterali ; aliquando ex tali promis- 
sione quae naturam habet contractus bilateralis. De utro- 
que casu singillatim. 

642. Ad primum quod attinet, si sacerdos Missae appli- 
cationem fideli acceptanti liberaliter promisit, saepe ad Mis- 
sae applicationem proprie dicta obligatione non tenetur r 
quia his promissionibus saepe non intendimus veram assu- 
mere obligationem, sed tantum benevolum animum osten- 
dere. Proinde sacerdos, applicationem praetermittens, nec 
leve peccatum committit (2) . Quod si sacerdos veram pro- 
missionem obligantem in conscientia facere voluit, tenetur 
ex virtute fidelitatis stare promissis. Verum simplex hujus- 
modi promissio per se non obligat sub gravi ; hinc sacerdos, 
Missam non applicans, per se peccat leviter tantum (3). 
Diximus per se, quia peccatum foret grave in tribus se- 
quentibus casibus : 1° si sacerdos voluit promissione se 
obligare ex justitia sub gravi ; 2° si Missam promisit Deo, 
seu Missae applicationem, voto emisso, debet ex virtute 
religionis ; 3° si ei qui Missam celebrare tenetur sub gravi, 
e. g., ratione voti, recepti stipendii, etc, Missam promisit, 
ut eum ab obligatione liberaret ; hoc enim in casu sacerdos, 
promissionem non implens, frustrat adimplementum gravis 
obligationis. 

643. Quaeritur num sacerdos qui pluribus Missam libe- 
raliter promittit, ab omnibus hisce gratuitis obligationibus 
liberetur per unius Missae applicationem. Si expresse pro- 
misit singulis Missam distinctam, certe non liberatur. Si 



(1) Ballerini ad Gury, II, n. 252. 

(2) Gury, II, n. 370. 

(3) DAnnibale, 111, § 190, not. 19; S. Alphonsus, VI, n. 317, 
Quaer. IV. 

expresse promisit omnibus unicam Missam, certe liberatur. 
Tandem in dubio quonam modo Missam promiserit, aut si 
Missampromittens non cogitavitde distincta vel unica Missa, 
pariter liberatur, quia in dubio liberalis promissio ita est in- 
telligenda, ut sit promittenti quam minime onerosa,ex /. 99 
ff., De verb. signif. Sed hoc in casu potestne sacerdos eam- 
dem Missam applicare pro promissario juxta promissionem 
et pro fideli praebente stipendium, etc. ?Certe perhanc ap- 
plicationem non satisfacit obligationijustitiae erga fidelem; 
sed satisfacit obligationi fidelitatis erga promissarium, quia 
probabiliter promissario quod promisit, solvit ; atqui pro 
obligatione quae non est ex justitia, aequalitatem exigente, 
satis est adimplementum probabile (n. 493). Imo satisfacit 
et obligationijustitiae ergafidelem, ut putamus, sipro fideli 
applicat intentione prima, pro promissario intentione se- 
cunda (n. 491). Demum si sacerdos unum tantum Missae 
fructum, non autem integram applicationem, promittere 
intendit, poterit alios fructus cui voluerit, applicare. 

644. Alter casus verificatur, quando sacerdos nomen 
deditpiae sacerdotum associationi, cujus statutapraecipiunt 
ut pro socio defuncto Missa a sociis viventibus applicetur. 
Socii viventes, utpatet, non ex sola fidelitate, sed ex justi- 
tia ratione quasi-contractus tenentur pro socio defuncto 
Missam applicare, habituri vicissijn post mortem a sociis 
viventibus Missae applicationem. Igitur huic obligationi ea 
omnia applicanda sunt quae supra diximus de aliis obliga- 
tionibus exjustitia ; sed, ni fallimur, sociisnon fuit intentio 
sese obligandi sub gravi, et ideo, Missae applicationem 
omittentes, non videntur graviter peccare. 

SGHOLION 

DE MINTSTRO INSERVIENTE ET RESPONDENTE AC DE PRESBYTERO 

ASSISTEJNTE. 

645. Antiquitus in qualibet Missa, clericis et praeser- 
tim diaconis sacerdoti inservientibus, ipsi fideles Missae 
assistentes sacerdoti respondebant ; cujus disciplinae vesti- 
gia habemus in Missa cum cantu celebrata. Deinde ad evi- 
tandam confusionem statutum est ut in Missa privata unus 

nomine omnium fidelium ministraret et responderet. Pos- 
tea monachi sacerdotes Missas solitarias introduxerunt, 
quas scilicet solus sacerdos, ministrante ac praesente ne - 
mirie, celebrabat, eosque saeculares sacerdotes imitati sunt . 
Eas sacri canones prohibuerunt, quod praesertim absurdum 
esset in ea sacerdotem dicere : Dominus vobiscum, Sursum 
corda, Gratias agamus, Oremus (1). Haec ratio gravis non 
est, sed canonica prohibitio mansit. 

646. Igitur hodie ex una parte vetitum est Missam cele- 
brare sine ullo ministro respondente et inserviente. Haec 
prohibitio habetur in cap. 6, De ftliis presbyterorum : 
« Non solus sacerdos Missarum solemnia vel alia divina 
officia potest sine ministri suffragio celebrare ». Et Rubricae 
Missalis, De defectibus, etc, § X, inter alios defectus enu- 
merant : « Si non adsit clericus vel alius deserviens in 
Missa, vel adsit qui deservire non debet, ut mulier ». 
Quamquam vero haec prohibitio per se gravis sit, tamen ab 
ea excusat gravis necessitas, e. g., neinfirmus careat via- 
tico, aut populus Missa in die festo de praecepto (2) ; imo 
juxta nonnullos etiam ut ipse sacerdos Missam audiat in die 
festo de praecepto. Pariter incepta Missa, maxime post 
oblationem, potest celebrans pergere sine ministro, si bic 
abscesserit, brevi non reversurus. Tandem posse ab.hac pro- 
hibitione Romanum Pontificem dispensare non est dubium. 
Inter facultates quas omnibus Yicariis Apostolicis Societatis 
Missionum ad Exteros concedere solet S. Sedes ad quinden- 
nium,communicabiIes,quasvidein Collectanea Parisiensi, 
n. !23, haec etiam recensetur. Quando sacerdos sine minis- 
tro celebrat, ipsi sibi et ministrat et respondet, sed in ora- 
tione Misereatur, loco vestri, dicit nostri, et in oratione Sus- 
cipiat, loco de manibus tias,d\c\t de manibus meis, ut ipsae 
Rubricae monent, Ritus servandus in celebratione Mis- 
sae, VII, 7 ; et tandem una tantum vice recitat Conftteor. 
Nam proposito dubio in Erien. , 4 Sept. 1875 (n. 5627) : 
« Si sacerdos celebrat sine ministro, debetne bis dicere 

(1) Devoti, Inst. Can., vol. II, § LXI. 

(2) S. Alphonsus, VI, n. 391 ; De Lugo, De sacram. Euchar., disp. 
XX, n. 103; Benedictus XIV, De sacros. Missae sacrif., lib. III, cap. 
VII, n. 3, qui tamen primum tantum necessitatis casum recenset. 

Confiteor ante introitum » ; S. R. C.reposuit : « Adl u,n : 
Negative » . 

647. Ex alia autem parte sufficit unus mirrister respon- 
dens etinserviens. Nimirumin Missa quidem solemni plures 
sunt qui ministrant et respondent, nempe diaconus, sub- 
diaconus aliique. Et de Missa solemni communiter intelligi- 
tur can. 61, dist. 1, De consecrat., in Decreto ; « Hoc 
quoque statutum est ut nullus presbyterorum Missarum 
solemnia celebrare praesumat, nisi duobus praesentibus 
sibique respondentibus ipsetertiushabeatur, quia cumplu- 
raliter ab eo dicitur ; Dominus vobiscum, et illud in secretis : 
Orate pro me, aptissime convenit ut ipsius respondeatur 
salutationi ». Ceterum hic canon qui a Gratiano tribuitur 
Soteri Papae, est apocryphus. In Missa vero parochiali vel 
simili in diebus solemnioribus et in Missa quae celebratur 
loco solemnis atque cantatae, occasionerealisatqueusitatae 
celebritatis et solemnitatis, tolerari possunt duo ministri 
inservientes, servatis ordinationibus S. R. C. in Tude?i.,ad 
jjum et jfyum ( nm se q U .y Tandem in aliis Missis stricte pri- 
vatis unus debet esse minister ejusque officium in duos 
dividi non debet ; sed possunt duo clerici substinere intor- 
titia, servata tamen forma rubricae Missalis pro Missa so- 
lemni, § VIII, n. 8. Ita expresse S. R. C. in Molinen., 
11 Sept. 1857, ad7 um et 8 um (n. 5251). 

648. Minister debet respondere etministrare. Celebrans 
non faciat scrupulum si minister male pronuntiat, nec facile 
corrigat errores, ne turbet seipsum vel circumstantes vel 
ordinem Missae ; sed suppleat tacite omissa a ministro. 
Advertit vero De Lugo, /. c, minorem necessitatem suffi- 
cere ad celebrandum cum ministro nesciente respondere, 
quam sine ministro, praesertim cum in cit. cap. 6, De fi- 
liis presbyterorum, exigatur ministri suffragium, quod 
videtur ministerium praesertim indicare. In quonam con- 
sistat hoc ministerium inservientis in Missa, nemo ignorat. 
In Tuden., 7 Sept. 1816 (n. A526), propositis dubiis : 
« 11° An in Missis privatis' permitti possit ministro ape- 
rire Missale ; 12° An in iisdem Missis privatis permitti pos- 
sit ministro, si fuerit sacerdos, vel diaconus, sive subdia- 
conus, ut praeparet calicem et ipsum extergat in fme post 

ablutiones, sicut in Missa solemni » ; S. R. C. reposuit : 
« Ad ll" 1 ? 1 : Negative, etserventurRubricae. Adl2 um : Utad 
proxinlum » . Et in Societatis Jesu, 11 Maii 1878 (n. 5728), 
ad dubium : « 20° An minister Missae privatae possit quae- 
rere variaspartes Missae, saltem Communionem, inMissali 
pro commoditate sacerdotis » ; eadem S. G. reposuit : 
« Ad 20 um : Negative, et serventur rubricae ». Id verum est 
etiam de canonicis ecclesiae cathedralis, vicariis generali- 
bus, protonotariis apostolicis.abbatibus aliisque usum pon- 
tificalium habentibus, qui in sacro privatim faciendo ab 
aliis simplicibus praesbyteris non distinguuntur. Hinc in 
Asculana, 27 Maii 1788 (n. kk%k), ad dubium : « 1° An 
liceat canonicis in Missis privatis tam intra quam extra ca- 
thedralem uti opera inservientis Missae tam pro delatione 
calicis ad altare et illius reportatione ad sacristiam, quam 
pro substinendo Missale, indicando orationes, etporrigendo 
patenam cum hostia, tergendo calicem eumque postea cum 
velo instruendo in casu » ; S. R. C. reposuit : « . Ad l um : 
Negative ». Vide etiam ejusdem S. C. responsionem in 
Dubiorum, 4Jun. 1817, ad # um (n.4536), et in alia Ascu- 
lana, 11 Dec. 1888, ad / um (n. 5955), et alias saepe. 

649. Minister qui inservit Missae, nequit esse foemina, 
prouti rubrica citata n. 646 expresse indicat. In primis 
certum est apud omnes vetitumsub gravi esse, nefoemina, 
etiam sanctimonialis, ministret altari. Id semper in Ecclesia 
receptum fuit, et, aliis juribus omissis, traditur expresse 
in cap. /, De cohabitatione clericorum et mulierum : 
« Prohibendum quoque est, ut nulla foemina ad altare prae- 
sumat accedere, aut presbytero ministrare, aut infra can- 
cellos stare sive sedere ». Etiampro Ecclesia Orientali haec 
prohibitio urget, nam Renedictus XIY, in const. Etsi pas- 
toralis, VllKal. Julii 1742, § VI, n.ult,, haec habet : 
« Mulieres autem servire ad altare non audeant, sed ab 
illius ministerio repellantur omnino ». In casu gravisneces- 
sitatis, e. g., ne infirmus careat viatico, aut populus Missa 
die festo, sacerdos licite potest Missam celebrare sine mi- 
nistro ; non vero adhibere foeminam ministrantem (1). 

(1) S. Alphonsus, VI, n. 392 ; De Lugo, De sacram. Eucharist., disp. 

Quaeritur utrum foemina, praesertim sanctimonialis, quin 
ministret, possit de longe respondere sacerdoti qui sibimet 
ministrat ? In Veronen., 27 Aug. 1836 (n.4782), proposito 
dubio : « 10° Potestne sacerdos, omnibus sibi prius com- 
mode dispositis quae ad sacrificium occurrere possunt, ne 
mulieres inserviant altari, uti ministerio mulieris tantum 
pro responsis » ; S. R. G. reposuit : « Ad 10 um : Affirma- 
tive, urgente necessitate ». Deinde in Cadurcen., 4 Aug. 
1893, ut determinaretur quandonam haec necessitas veri- 
ficetur, Yicarius Generalis Cadurcensis exposuit eidem 
S. C. : « Ob temporum nequitiam saepe contingit ut non- 
nisi difficillime habeatur minister qui Missae inserviat, ita 
nt sacerdoti sacro abstinendum sit, nisi ministerio mulieris 
utatur. Cum vero dubitetur utrum hoc in casu vera adsit 
necessitas de qua in decreto S. R. C. diei 26 Aug. 1836, 
hinc quaeritur : an urgens dici possit necessitas in casu quo 
sacerdos sacrosanctum Missae sacrificium celebrare non po- 
test, quod minime necessarium est neque ad sacramentum 
pro infirmo conficiendum, nec ad praeceptum implendum » . 
S. C. reposuit: « Negative ». Cum vero post hanc respon- 
sionem nova quaesita hac de re fuerint S. C. proposita, 
haec ad eumdem Yicarium Generalem sequentem dedit 
epistolam die 12 Jan. 1894: « Novit amplitudo tua, quod 
dubio ab ipsamet proposito circa mulieris ministerium in 
Missa, S. R. C. negative rescribendum censuit die quarta 
Augusti anno superiore. Cum inde hac de re ad eamdem 
nonnulla quaesita pervenerint, idem Sacrum Concilium 
nova in iisdem allata rationum momenta statuit perpen- 
denda, atque interim praefati diei rescriptum non esse 
executioni mandandum ». Igitur seposito interim rescripto 
diei 4 Aug. 1893, donec S. R. C. mentem suam non ape- 
ruerit, nos possumus in hac quaestione sequi probatorum 
auctorum doctrinam, quae sequens est. Certe si Missa ne- 
cessaria sit ne infirmus careat viatico aut populus Missa die 
festo, verificatur necessitas permittens mulieri, praesertim 
sanctimoniali, respondere. Sed adhuc minor necessitas suf- 
ficit. Nam S. Alphonsus, /. c, docet hanc legem urgere 

XX, n. 103; Lehmkuhl, Theol. Mor., tom. II, n. 244 ; D'Annibale, 
111, n. 268 ; Boudinhon, Le Canoniste contemporain, Fevrier 1894. 

sub levi juxta opinionem communem, contra Nunnum apud 
Dianam, qui putat sacerdotem celebrantem, respondente^ 
muliere, peccare mortaliter. Jamvero si lex urget sub levi, 
jure sequitur ab eadem excusare quamlibet rationabilem 
causam, seu quodlibet incommodum grave. Hinc donec S. 
R. C. aliud decreverit, putamus posse mulierem respon-. 
dere, ut supra : 1° si dum omnia parata sunt ad Missam, 
moniales adstant in capella, celebrans in sacristia, resci- 
tur ministrum ea die abesse, quia, e. g., est infirmus, nec 
alius minister masculus brevi, puta infra horae quadrantem, 
haberi potest ; 2° Item si hae circumstantiae verificantur 
pro Missa in publica ecclesia, in qua frequentes sunt fide- 
les; 3° Si sacerdos,valde pauper, grave pateretur incommo^ 
dum ex omissione eleemosvnae, nec ministrum masculum 
potest invenire ; h° Si, Missa incepta, minister masculus 
abiit, e. g., quia infirmus. Imo Lehmkuhl, Theol. Mor., 
t. II, n. 244, putat sufficere etiam causam ex devotione 
celebrandi ; quod num verum sit, alii videant. 

650. Clericus praeferri debet, sed, ut patet ex citata ru- 
brica, et laicus potest deservire in Missa, etsi expositum 
sit SSnrnm Sacramentum, et minister laicusnec superpelli- 
ceum nec talarem vestem deferat. « ln pluribus conciliis, 
ait Benedictus XIV, De sacros. Missae sacrificio, lib. I, 
cap. XI, n, /, ac praesertim in IV Mediolanensi sub S. Ga- 
rolo Borromaeo, praescribitur ut qui in Missa ministrat, cle- 
ricus sit et talari veste ac superpelliceo vestitus ». Nostris 
temporibus similes dioecesanae vel provinciales leges, defi- 
cientibus ubique locorum clericis, non amplius habentur ; 
et in Missa quidem cum cantu celebrata inservientes, sive 
clerici, sive laici, deferre debent vestem talarem ac super- 
pelliceum ; in Missa autem lecta, non est necesse. Hinc in 
Missa conventuali capitulorum minister debet esse, si adest, 
clericus cum cotta. Nam ad dubium : « 3° In Missa conven- 
tuali potestne tolerari ut assistens seu serviens de altari sit 
laicus ; et quatenus debet esse clericus, hunc decet, necne,se 
parare cotta » ; S. R. G. mSancti Marci, 7 Sepi. 186*2, 
(n. 5315), reposuit : « Ad 3 um : « Inservientem Missae con- 
ventuali esse debere clericum cum cotta ». Geterum Gonc. 
Trid., sess. XXI, Decret. de observandis et evitandis in 

celebratione Missae, jubet ut « neminem qui publice et 
notorie criminosus sit, aut sancto altari ministrare aut sa- 
cris interesse permittant (episcopi) » . A fortiori permitti non 
debet utin divinis officiis et maxime in Missae celebratione 
respondeat et ministret acatholicus(sive haereticus sive schi- 
smaticus) aut ethnicus. Hincproposito dubio : « 2°Num per- 
mitti possit quodinfantesparentumschismaticorumin cele- 
bratione divinorum mysteriorum officium ministri exer- 
ceant » ; S. C. S. Officii, die W Nov. 1850, reposuit : Ad 
2 um : Non posse permitti ». Eadem S. G. in eodem sensu re- 
scripsit quoad haereticos die 7 Julii 1864 (1). Tandem abu- 
sus est ut idem simul respondeat et ministret duabus Missis, 
licet sacerdos exindenon teneatur altare deserere. 

651. In Galliis mos perantiquus est ut pueri tumMissae 
inservientes tum in choro cantantes induantur veste talari 
coloris rubri, et super talarem vestem alba, quam praecin- 
gunt cingulo coloris rubri ; tandem alicubi pileolum gestant 
rubri coloris. In aliis etiam locis similes adsunt consuetudi- 
nes. Tum in Caesaraugustana,1 1 Martii 1684 Jn4° dubio 
(n. 30A6), tum in Briocen., 1% Aug. 1854, in 16° duhio 
(n. 5208), S. R. C, consulta numhujusmodi consuetudines 
sustineri possent, distulit responsionem. Putamus igitur 
episcopum minime teneriadhas consuetudines removendas, 
donec S. C, mentem suam aperiens, id non jusserit. 

652. Quodattinetad presbyterum assistentem cumplu- 
viali, illum in Missa pontificali adhibet episcopus, uttradit 
Caeremoniale episcoporum, lib. I, cap. VII, et S. R. C in 
Alexandrina, 8 Apr. 1703 (n. 3625). ltem abbates 
(n. 677, 7°). Praetereain prima Missanovi sacerdotis, eam- 
dem solemniter celebrantis, tolerari potest ut assistat tan- 
tum ad librum presbyter cum pluviali, uti censuit S. R. C 
in Vicentina, 1 Dec. 188%, ad2 um (n. 5860). In Matheli- 
cen.,11 Martii 1837 (n. 4807), S. R. C declaravit hunc 
presbyterum assistentem non posse aqua benedicta popu- 
lum aspergere, gestare stolam subtus pluviale, fidelibus 
cum patena ministrare sanctam communionem, celebran- 

(1) Collectanea S. C. de Prop. Fide, n. 4840, 1845. 

tem incensare loco diaconi. Insuper, ubi est consuetudo 
immemorialis, tolerari potest presbyter cum pluviali assis- 
tens ad librum in Missa a canonico solemniter celebrata. 
Itaexpresse S. R. C. in Lucana, 17 Jun. 1843 (n. 4970), 
et in cit. Vicentina, ad 1 um , etc. ; quae proinde decreta 
aliis anterioribus derogant. Tandem canonicis aut Dignita- 
tibus nonnullorum capitulorum privilegium presbyteri as- 
sistentis cum pluviali a Sede Apostolica concessum est. 
Ita, e. g., hoc privilegium habent Dignitates ecclesiae col- 
legiatae S. Nicolai civitatis Altamurae, de quo in Nullius 
Altamurae, 33 Sept. 1713 (n. 3862). Praeter hos casus 
presbyter assistens cum pluviali sive cum stola sive sine 
stola, sive in solemni sive in privata Missa, adhiberi nequit, 
ut reposuit eadem S. G. in Jacen., 28Julii 1876, et 30 Jan. 
1878,ad 2 um (n. 5673,5720) ; in Montis Pessulan. , / / Junii 
1857 (n. 5U9) ;in Drepanitan., 27 Febr. 1847 (n. 5070); 
in Lucana, 7 Dec. 1844, ad 2 um (n. 4978); in Baren., 
3 Aug. 1839, ad / um (n. 4863) ; mPistorien. et Praten., 
15 Martii 1731 (n. 3946) ; in Cortonen., 10 Sept. 1701, 
ad 14 um (n. 3598); in Cremonen., 18 Martii 1679 
(n. 2876). 

Presbyteri assistentisad librum cum solo superpelliceo 
in Missa solemni ipsae Rubricae Missalis, Ritus servandus 
in celebratione Missae, cap. VII, n. 11, etcap. VIII, n. 8, 
mentionem habent, et ideo non prohibetur. Item nec in 
Missa non solemnl, sed cum cantu celebrata, ut colligimus 
ex responsione S. R. G. in Bajonen. relata n, 780. Tandem 
in Missa privata adhiberi potest ab episcopo ; de qua re vide 
Caeremoniale episcoporum, lib. I, cap. XXIX ; item apro- 
tonotariis apostolicis tum participantibus tum ad instar, dum 
Romae privatim celebrant (n. 679, 19°) ', ab aliis adhiberi 
nequit, sed in primis privatis Missis novi sacerdotis putamus 
posse tolerari cum ferme necessarius sit et praxis id con- 
firmet. Quoad officium presbyteri assistentis, vide Falise, 
Ceremonial Romain, pag. 114 sequ. 

